
Multumesc soțului meu, Părintele Dorin Octavian Picioruş, 
pentru iubirea, încurajarea şi toată susținerea pe care mi le acordă 


întotdeauna şi fără de care nu aş fi făcut nimic. 


O evaluare, pe planul cultural-istoric concret, a 
influenței exercitate de vechea tradiție lingvistică și 
literară, în special asupra constituirii limbajului metaforic 
al poeziei şi asupra definirii geniului expresiv al scriitorilor 
moderni, rămâne — după câte știm — în întregime de făcut. 

Rosa del Conte! 


Literatura și chiar istoria literaturii nu pot fi imaginate 
în afara religiei [...] a spiritului religios, a misterului, a 
misticii, a revelaţiei şi a altor noţiuni care [...] sunt comune 
celor două domenii. 


Mircea Anghelescu? 


1 Eminescu sau despre Absolut, ediţia a Il-a, îngrijire, traducere şi 
prefață Marian Papahagi, cuvânt înainte de Zoe Dumitrescu-Bușulenga, 
postfață de Mircea Eliade, cu un cuvânt pentru ediția românească de 
Rosa del Conte, Ed. Dacia, Cluj-Napoca, 2003, p. 281. 

2 Mircea Anghelescu, Clasicii noştri, Ed. Eminescu, București, 1996, 
p. 221. 


Eseu asupra evoluţiei literaturii române, de la 


tradiția bizantin-ortodoxă la modernism 


Lucrarea de față și-a propus să fie o istorie a literaturii 
române, din perspectivă critică ortodoxă, înțelegând aceasta ca o 
mai dreaptă cunoaştere a literaturii române — în raport cu ceea ce 
s-a realizat în trecut —, prin implicarea în discuţie a tradiţiei 
literare și spirituale vechi, dar nu în mod arbitrar, ci cu juste 
măsuri şi argumente, cu seriozitate şi responsabilitate. 

Această istorie literară urmăreşte să ofere o perspectivă 
realistă și critică, totodată, asupra organicităţii literaturii ro- 
mâne, a continuității ei de-a lungul istoriei, studiind zonele de 
interferență (destul de întinse) ale literaturii române moderne 
(începând cu epoca preromantică) cu literatura veche, cu spiri- 
tualitatea şi cultura noastră tradiționale. O inițiativă care, pe cât 
este de firească, tot pe atât a fost de imposibil de săvârşit, până 
la studiile pe care le-am inițiat, din varii motive, obiective și 
subiective. 

Însă, dacă vrem să fim corecţi și să purcedem cu obiecti- 
vitate la descoperirea modernităţii literaturii românești, trebuie 
să începem...cu începutul. Adică nu de la modernitate, ci de la 
a stabili, cât mai exact cu putință, dimensiunea tradițională a 
acestei literaturi. Atunci când se va determina care e matca în 


care curge arta literară românească, se vor putea discerne și 


numărul, şi calitatea, și impactul influențelor înnoitoare: de la 
umanism până la postmodernism. Și aceasta fără a mai avea 
sentimentul că umblăm pe nisipuri mișcătoare şi că fiecare 
epocă istorică îşi impune optica critică în conflagrație cu stabili- 
mentele anterioare. 

Ceea ce se revendică adesea din literatura modernă re- 
prezintă, de fapt, numai suprafaţa de genuri și forme literare. 
Acestea încep, din perioada prepașoptistă și pașoptistă, să se 
sincronizeze cu Occidentul. Dar nu același lucru se întâmplă și 
cu adâncurile de cugetare și mentalitate, moștenite din vechime. 
Adesea, în gândirea nouă se vădesc reflexiile spiritualității 
străvechi. Cugetarea tradițională nu poate fi dizolvată la prima 
clătinare — chiar mai serioasă — de vânt ideologic. Formele lite- 
raturii sunt cele care fluctuează, în funcţie de climatul socio- 
istoric, de influenţe culturale și mentalități seculare. Fondul ei, 
însă, nu poate fi fluctuant, temeliile acesteia nu pot fi labile. 

Acestor temelii încercăm să le descoperim esența ideatic- 
vizionară. Ele aparţin, în cazul literaturii noastre, pentru un ochi 
pătrunzător și onest, spiritualităţii și culturii bizantin-ortodoxe. 
Ele vin — şi împrumutăm cuvintele Zoei Dumitrescu-Bușulenga, 
pentru că ne oferă o sinteză binevenită a fenomenului literar 


românesc — : 


„din același Bizanţ care pe toţi ai acestei lumi ne-a 
călăuzit și ne-a înrâurit. [...] 
Şi dacă în cadrul culturilor medievale atât de înru- 


dite ale sud-estului prin impactul comun al Bizanțului, 


românii au dat bolțile lor specifice în arhitectură, izvoa- 
dele lor în pictura miniaturală şi în cea monumentală, 
broderiile lor sau cântările psaltice de unică frumuseţe, cu 
dulceaţa bucuriilor ori mâhnirilor duhovnicești, atunci în 
literatură să fi rămas oare ei mai prejos decât în tărâmul 
celorlalte arte, adică mai întârziați din punctul de vedere al 
producerii valorilor de limbă şi literatură? [...] 

Dar cercetătorii români și străini sunt de acord că 
manuscrisele slavone înseși poartă de timpuriu pecetea 
minții româneşti. [...] Mintea intelectualilor timpului, cu 
precădere clerici, lucra, mlădiindu-și şi perfecționându-și 
necontenit mijloacele de expresie, în slavonă ca şi în 
română (ba chiar, uneori, în greacă...) [...]. 

De aceea, chiar de la apariţie, scrierile în românește, 
traduceri ori originale, se bucură de o limbă viguroasă şi 
spornică, având un potenţial expresiv notabil, decelabil 
chiar de la primul nivel al lecturii. [...] 

Căci nu generalitatea reflecțiilor umaniste ale occi- 
dentului european te izbește în nucleele literare din textele 
noastre de început, ci o necontenită relatare a unor fapte 
specifice, revelatorii pentru o anumită condiţie umană. [...] 

Abia mai e nevoie de un adaos de ficțiune și de o 
brumă de generalizare pentru ca literatura să se nască. lar 
limba capătă sonurile gravităţii şi solemnităţii ori răsfrân- 
geri polemice, după caracterul precumpănitor al relatări- 


lor. 


O pietate adâncă, dar rațională se desprinde din pa- 
ginile mult răsfoite ale scrierilor canonice? și omiletice“, o 
judecată dreaptă şi încrezătoare într-o justiție imanentă [de 
fapt, într-o justiţie transcendentă care se răsfrânge în ima- 
nent] răsare din orice rând pus pe pergamente. 

Nestatornicia lucrurilor lumii se echilibrează printr-o 
nădejde moderată într-un viitor mereu crezut mai luminos 
în pofida realității grele. 

Umaniștii istorici ori prelați, dieci ori voievozi se 
supun vremii, adică necesităţii istorice, într-un fel de înţe- 
lepciune specifică în care se amestecă eroicul fatalism al 
dacilor, spiritul moderat al acţiunii romane, precum și ur- 
mele isihasmului bizantin. 

Sinteza teologic-filosofică literară a acestei atitudini o 
va înfățișa acel monument literar edificat de Neagoe Basa- 


rab în Invățăturile către fiul său Theodosie...”€. 


Se spune adesea că poporul român s-a născut creștin și că 
limba română s-a păstrat, şi-a conservat caracterul latin și s-a 


ctitorit ca limbă cultă, în Biserică. Nu se remarcă însă și faptul 


3 Se referă, în general, la scrierile recepte/ acceptate în Biserica 
Ortodoxă şi, în special, la cărţile Sfintei Scripturi. 

+ Cărțile de predici ale Sfinţilor Părinți. 

5 Diac = copist, cărturar, cântăreţ bisericesc. 

e Zoe Dumitrescu-Buşulenga, Cuvânt înainte la Crestomaţie de litera- 
tură română veche, vol. I, coordonatori I. C. Chiţimia şi Stela Toma, Ed. 
Dacia, Cluj-Napoca, 1984, p. 6-9. 


că, totodată, literatura română s-a născut tot în Biserica 
Ortodoxă, ca și sau odată cu limba română, nu în afara ei, şi că 
nu a părăsit-o in integrum niciodată. Acest lucru e confesat de 
operele literare înseși. Dar multe dintre studiile literare susțin — 
adesea cu vehemenţă - contrariul, anume că nu avem, în 
literatura noastră, medievală și modernă — între scriitorii mari — 
decât neoclasici, umaniști, iluminiști, platonicieni sau 
neoplatonicieni, nihiliști... 

Discuţiile asupra operelor literaturii române s-au purtat, în 
general, venind către ele pe un traseu al ideilor culturale pro- 


pagate în ultimele două secole: 


„Exegeţii poeziei române din deceniile 4-6 ale seco- 
lului trecut au pornit de la trăsăturile romantismului euro- 
pean spre analiza propriu-zisă a poeziilor. lar atunci când 
atenţia îți e orientată, descoperi mai ușor, supralicitând, 
latenţele. Trebuie însă denunţată această eroare, căci ea a 


generat la rându-i alte erori”. 


Din păcate, s-a format o tradiţie critică, obsedată de a 
impune în mentalitatea publică un construct cultural în mod 


artificial creat, care se perpetuează până în zilele noastre: 


„poezia lui Vinea, cea a lui Fundoianu și chiar a lui 


Voronca din anii '20 nu justifică nici pe departe — cum am 


7 Mircea Scarlat, Istoria poeziei româneşti, vol. I, Ed. Minerva, Bucu- 
reşti, 1982, p. 61. 

mai spus — denumirea de modernism extremist pe care au 
impus-o, cu câteva decenii în urmă, istoricii literari, ce 
veniseră la întâlnire doar spre a confirma teoria generală a 


avangardei”. 


Nu o cercetare critică a textelor literare a condus la con- 
cluzia unui profil care ar fi trebuit să fie atent conturat al 
literaturii române, ci ideea preconcepută a ceea ce, în anumite 
cercuri, s-a dorit și se dorește să fie și să exprime cultura și 
literatura română este cea care a determinat viziunea critică 
asupra literaturii și principalele direcţii hermeneutice. 

lar primul amendament al acestei constituţii culturale care 
domină concepția critică este următorul: cultură europeană nu 
există cu adevărat decât în Occident și o cultură română mo- 
demnă nu se poate naște decât sub auspicii occidentale: Ex 
Occidente lex et lux, ex Oriente.. nihil’... 

În lucrarea noastră, vom privi sub lupă textele în sine, 
pentru a evita dubiile sau acuzaţia de imprimare silită a unei 
hermeneutici inadecvate. 

Acel joc sclipitor de suprafață, de forme și genuri literare, 
pare să tragă literatura română şi s-o integreze, treptat dar 
integral și definitiv, începând cu paşoptismul, în apele 


modernismului și postmodernismului pur, de inspiraţie vest- 


8 Eugen Negrici, Iluziile literaturii române, Ed. Cartea românească, 
Bucureşti, 2008, p. 165. 
° În limba latină: Din Occident [au venit] legea și lumina, [pe când] 


din Orient...nimic. 

europeană sau (într-o măsură mai mică, în ultima vreme) 
americană. Se ignoră, însă, uneori intenționat, abisurile 
psihologice şi spirituale ale scriitorilor născuți aici şi care nu pot 
fi recolajate ca o simplă lucrare postmodernistă. Imprimările 
din suflet nu se șterg și nu se repictează nici cu pensula, nici cu 
alt instrument, oricât de fantastic. Influenţa culturală și literară 
vest-europeană are rolul ei benefic şi aportul ei semnificativ la 
formarea literaturii și a culturii noastre moderne, dar numai 
privită în orizontul şi în matricea sa stilistică european- 
răsăriteană și bizantin-ortodoxă, literatura română are conti- 
nuitate și nu este un puzzle haotic. 

Într-o ambianţă a unor idei culturaliste preconcepute, ade- 
vărate forme fără fond — nu pentru că nu exista absolut niciun 
fond, ci pentru că nu era cel care trebuia pentru noile forme 
anvizajate — s-a început construcția unui edificiu solid, al insti- 
tuţiei critice care trebuia să susţină intrarea noastră literară în 
Europa occidentală, cu orice preţ, chiar cu preţul pierderii 
oricărei tradiţii şi identități. Preţ care, de altfel, mi se pare a 
reprezenta o deducție cu totul exagerată a criticilor noștri lite- 
rari, întrucât nu cred că Europa/ Occidentul ni l-a cerut sau ni l- 
ar cere vreodată. Grecia şi Bizanțul fac parte din moștenirea 
cultural-spirituală fundamentală a Europei. 

În schimb, critica noastră a decis că, în perspectiva 
modernizării, prima care trebuia să cadă, care trebuia demolată 
în acest proces, era tradiţia religioasă şi, mai ales, cea ortodoxă. 
Ulterior, comunismul n-a făcut decât să treacă la proba practică. 


Susținerea unui fundament spiritual răsăritean al culturii ro- 

mâne ar fi însemnat, în viziunea criticilor, construirea 
modernității pe o altă fundaţie decât exclusiv cea de tip 
occidental, și acest lucru nu trebuia deconspirat. 

Mi se pare, însă, că aici e vorba de o mare neînțelegere și, 
în primul rând, de o predispoziţie spre nihilism a unei majo- 
rități covârșitoare a exegeților noștri, care a determinat accen- 
tuarea maximalistă a anumitor aspecte privind occidentali- 
zarea. Sunt absolut convinsă că Brâncuși, lonescu sau Eliade, 
dacă ar fi rămas în România, ar fi fost priviţi, în definitiv, ca 
protocronişti, primitivişti sau arhaizanţi, ca inadaptaţi sau ca 
practicând o religiozitate subversivă sau periculoasă, neintere- 
santă pentru mișcarea generală de modernizare a culturii 
noastre, motiv pentru care ar fi fost minimalizați (probabil până 
la excludere sau insignifianță) de critica modernistă, la noi. În 
vreme ce în Occident opera lor a fost salutată cu entuziasm, pe 
bună dreptate. Cred că ar fi suficient să ne amintim indignarea 
lui Lovinescu față de opera dramatică a lui Caragiale ori a lui 
Negoiţescu și Manolescu față de caracterele romanelor lui 
Călinescu, pe motiv că nici unul, nici celălalt nu construiesc 
personaje „sincronizate”, ceea ce mi se pare absurd. 

Exegeţii noștri trăiesc într-o stare de panică apocaliptică 
falsă, inventând de multe ori, cred eu, pretinse exigenţe ale 
Occidentului, între care nihilismul creatorului de literatură sau 
artă e pe primul loc. Ei exhibă permanent o vanitate rănită, 
pentru motivul că România nu se află pe hartă în vestul Europei, 
asemănătoare cu cea a protocroniștilor care ar vrea ca istoria 


lumii să înceapă cu dacii. Și unii și alții sunt la fel de utopici... 

Viziunea primară a scriitorilor noştri asupra literaturii este 
una bizantin-ortodoxă, fie că vrem, fie că nu vrem. Şi aceasta 
chiar dacă acceptăm teza că vorbim, cu adevărat, despre litera- 
tură — ca intenționalitate —, numai începând cu paşoptismul — 
deși pașoptiștii rejectează mereu propria capacitate de profesio- 
nalizare a scrisului, respingând atribuirea statului de scriitori. 

Discutând însă în termeni generici, primii noștri scriitori şi 
poeţi moderni (preromantici și romantici) au conștiința tradiţiei 
şi a continuității cultural-spirituale, și nu a rupturii sau a singu- 
larităţii. Nici măcar Eminescu nu are în vedere ideea unicității 
sale personale sau a epocii sale, la scara istoriei (a se vedea 
Epigonii), ba dimpotrivă, deposedează constant epoca sa mo- 
dernă de o perspectivă superioristă/ elitistă. 

Scriitorii pașoptiști nu cunosc sentimente adverse față de 
religie sau față de interconexiunea dintre credinţa lor religioasă 
şi literatură. Ei nu dau senzaţia unei discrepanțe sau disocieri 
între viziunea ortodoxă asupra lumii și a existenţei (cu tot aerul 
revoluţionar al tinerei generaţii exhibat în contra inerției tomba- 
terei?) și nevoia de a crea o literatură naţională. Dimpotrivă, ei 
asociază datele spirituale ale cugetării vechi - constitutivă 
ființei şi viziunii lor — cu imperativul literar. Pentru paşoptiști, 
poezia e o profeție a unor timpuri noi și fericite. Doar Eminescu 


are o problemă cu optimismul futurist... 


10 Tombatera era, în trecut, un acoperământ pentru cap sau 
îmbrăcăminte de modă orientală. La figurat, înseamnă: un om cu idei 
învechite. Etimologia cuvântului se stabilește de la tóv marea (pe tată; 


Ac. sg.), cu sensul de: a-l imita pe tată (pe părinți, pe cei bătrâni). 

Literatura este însă percepută, în începuturile sale mo- 
derne, în secolul al XIX-lea, ca un instrument epocal: ca o 
paradigmă a dezvoltării cultural-spirituale a poporului, speci- 
fică epocii. Minţile cărturare ale neamului nu sesizează în litera- 
tură decât un instrument al vremii, necesar pentru emancipare 
şi evoluţie. De aceea nici nu apare vreun conflict între literatură 
și religie. Nici nu se pune problema disocierii sau a polemicii 
între cele două. Ortodoxia este intrinsecă ființei neamului și lite- 
ratura lui o ilustrează. 

De altfel, secolul al XIX-lea literar — interpretat textual — 
este profund retrospectiv, în ciuda presiunii, a șarjelor care 
încearcă schimbarea la față a României după chipul și asemăna- 
rea Apusului, fără a face să funcționeze întotdeauna, din păcate, 
o distilerie valorică în privinţa a ceea ce primim din Apus. 

Mai bine-zis, acest conflict religie-cultură nu va apărea 
niciodată în literatura română, ilustrat printr-o operă monu- 
mentală. Conflictul va fi identificat însă, în mod artificial, va fi 
mult exacerbat de către unii dintre critici, mai ales în secolul al 
XX-lea. Sau, chiar dacă nu e presupus un conflict, cel puţin 
dimensiunea spiritual-religioasă a literaturii este evaluată 
întotdeauna depreciativ în critica noastră. Și aceasta nu numai 
de către socialişti sau moderniști, ci și (din păcate) de către un 
spirit conservator ca Nicolae Iorga, spre exemplu, pentru care 
Didahiile Sfântului Antim și Istoria ieroglifică a lui Cantemir, spre 
exemplu, nu au nicio valoare literară. 

De altfel, sistemele „tradiţionaliste” ale lui Garabet Ibrăi- 


leanu sau lorga nu se preocupă să determine un profil al 

tradiţiei literare românești, ci se concentrează, mai degrabă, asu- 
pra impunerii de direcții. 

De fapt, de la Maiorescu până la „epoca de aur” a comu- 
nismului, toată lumea trasează direcții, făurește programe, atât 
în poezie, cât și în proză (deși nu întotdeauna scopurile didac- 
tice trebuie interpretate negativ). Scriitorii înșiși concep articole, 
eseuri programatice despre cum trebuie să fie literatura, de 
multe ori lăsând demonstraţia literară (literatura propriu-zisă) 
pentru mai târziu, fără a o mai împlini vreodată. Fiindcă adesea 
nu pot să-și împlinească propriile deziderate sau nu le respectă 
(parţial sau integral). Ori, odată cu schimbarea climatului 
politic, recurg la o metamorfoză dramatică de viziune literară, 
părăsind foarte ușor crezurile modernist-avangardiste pe care 
anterior le proclamaseră în mod fulminant. 

Urmărirea cu fidelitate a programelor literare în herme- 
neutica pe care avem a o întreprinde este, de aceea, începând cu 
simbolismul, cu Macedonski mai cu seamă, o eroare fatală 
pentru acurateţea și onestitatea demersului critic. Poezia lui 
Macedonski e wagneriană numai în teorie (nici măcar nu e o 
anticipare a ei, în vreun fel). La fel şi avangardismul liricii lui 
Ion Vinea sau al celei a lui Ilarie Voronca, spre exemplu, sunt 
simple pretenţii literare sau exegetice. 

În vremea comunismului, libertatea de a trage cu pușca în 
Biserică și în credinţa religioasă — mai cu seamă în cea Ortodoxă 
— va determina o avalanșă de mistificări, în ceea ce privește 
receptarea corectă și definirea tradiției literare românești. Misti- 


ficări din încrengătura cărora nu am ieşit, încă, nici astăzi. Tradi- 

ţia religioasă (susţinută de practica ei, pe care o mărturisesc 
destul de mulți scriitori români sau o lasă să se întrevadă) este 
cea care a impus norma morală, în literatura română, pentru 
multă vreme. Ea continuă să o impună, în operele unor autori 
foarte importanţi, chiar în perioada modernă şi postmodernă a 
istoriei noastre, cu toate că scriitorii caută acum să beneficieze, 
la modul optim, de suportul ideologico-literar al epocii, pentru 
a se plasa şi a se menține în elita scriitoricească. Adeseori ei își 
camuflează adevăratele pulsiuni interioare sub aspecte literare 
şi stilistice care să le facă invizibil resortul spiritual. E un război 
psihologic cu moda și cu ideologia artistică în vogă, care se vrea 
câștigat de credinţa scriitorului în forța sa de creaţie. 

Cu precădere, marii artişti şi scriitori au tangenţe profun- 
de cu spiritualitatea și mistica, neechivoce. Chiar dacă, sau 
poate tocmai de aceea, decenii de propagandă comunistă au 
condamnat „bigotismul obscurantist” și „misticismul“, pre- 
cum şi „dezorientarea” scriitorilor care au filosofat și au făcut 
„teologie obscurantistă” pentru uzul burgheziei. Au condam- 
nat „dezorientarea” intelectualităţii antrenate în „fideism ieftin 
şi alambicat”, care a dezvoltat o cultură şi o gândire „în descom- 
punere”!l. 

În acelaşi timp, însă, este lesne observabilă absenţa unor 


accente nihilist-revoluționare profunde, ivankaramazoviene, 


11 Cf. Cultele religioase în Republica Populară Română, Bucureşti, 1949, 
p. 15, apud George Enache, Ortodoxie și putere politică în România 
contemporană. Studii şi eseuri, Ed. Nemira, Bucureşti, 2005, p. 385-386, n. 


14. Exprimarea este proprie epocii comuniste. 

camusiene ori sartriene din literatura română, care să determine 
conceperea unor opere pe măsura idealului măreț ateist. Pentru 
că, în comparaţie cu ce ar putea scrie un Ivan Karamazov 
român, literat, spre exemplu, avangardismul nostru literar poa- 
te fi catalogat drept operă de caritate creștină, menită să zguduie 
conştiințele inerte și inimile pietrificate spiritual. 

În literatura română nu s-a născut încă niciun scriitor mare 
sau genial care să se afle în război deschis cu religia și spiritua- 
litatea neamului său. Cel puţin, eu nu am identificat un astfel de 
scriitor. Tendinţele nihilist-profanatoare sunt de slabă intensi- 
tate. Aserțiunea noastră este valabilă în proporție covârșitoare 
mai ales în poezie. Şi motivaţia e una foarte serioasă. Dar nici 
proza românească n-a căpătat niciodată un profil autentic 
nietzschean. 

Dumnezeu n-a murit pentru majoritatea scriitorilor ro- 
mâni și nici măcar nu trage să moară — după expresia unui 


perso- naj eliadesc!?. 


12 Este vorba de nuvela lui Mircea Eliade, O fotografie veche de 14 
ani... în care Dumitru, un tânăr sărac de la Dunăre, refugiat în America, 
înfruntă dezarmant necredința unui fost ilustru predicator şi taumaturg 
(de fapt, un escroc). Acest doctor Martin, pe numele adevărat Dugay, 
rezumă astfel ideologia deist-nihilistă a lumii moderne: „Dumnezeu s-a 
retras din lume, a dispărut. Pentru noi, oamenii, e ca şi mort. Putem 
spune, fără urme de nelegiuire, că Dumnezeu a murit, pur și simplu, 
pentru că nu mai e cu noi, nu ne mai este accesibil. S-a retras, s-a ascuns 
undeva. Acel undeva nu face parte din lumea noastră, e ceva pe care 
filozofii îl numesc transcendent. Dar pentru noi, oamenii, transcendența 


e o formă a morții. Deci, dacă Dumnezeu a murit pentru noi, cum de mai 

De asemenea, apetența pentru o simbolistică și o herme- 
neutică abisală în poezia modernă, a cărei interpretare — în cazul 
literaturii noastre moderniste — este unisemantică și nu polise- 
mantică, este un reflex al literaturii vechi, al hermeneuticii teo- 
logice şi patristice. 

Eminescu şi, în urma lui, poezia română modernă, caută 
expresia abisală, care să sugereze adâncurile de sens și de cu- 
noaştere, irelevabile unei lecturi primare și/ sau superficiale. 
Însă aceasta este o consecinţă a mai bine de 16 secole de her- 
meneutică biblică, exprimată scriptic şi oratoric în Biserica aces- 
tui neam, și apoi în literatura lui. 

Eminescu este cel care face din poezie un codru de sim- 
boluri, de litere mistice. Așa cum este grădina cosmică, edenul 
universal, în tradiția patristic-bizantină, dar și în tradiția 
noastră literară medievală. Şi tot el stabileşte antiteza profundă 
dintre poezie, ca imagine ideală a unui Eden fericit, şi proză, ca 


expresie a imanenței, a lumii reale, a decăderii umane: 


„Dumas zice că romanul a existat totdeauna. Se poate. 
El e metafora vieței. Priviţi reversul aurit a unei monede 


calpe, ascultați cântecul absurd a unei zile, care n-a avut 


poate omul să se mântuiască într-o Biserică?”. Răspunsul lui Dumitru 
este: „Să vă dea Dumnezeu noroc, doctore Martin, spuse. Noroc și 
sănătate. Dar degeaba încercați să mă speriați dumneavoastră, cum că 
Dumnezeu ar trage să moară. Nu mă las eu așa ușor păcălit de o 
glumă...”, cf. Mircea Eliade, Proză fantastică, vol. I, ediţie şi postfață de 
Eugen Simion, Ed. Moldova, lași, 1994, p. 390. 

pretențiunea de-a face mai mult zgomot în lume decât 
celelalte în genere, estrageţi din aste poezia ce poate exista 


în ele şi iată romanul” (Geniu pustiu)". 


El operează o dihotomie irevocabilă, când separă poezia de 
proză. Unde proza este înţeleasă în sensul de tablou concret al 
vieții și este „amară” (Scrisoarea IV), pentru că ea reprezintă telu- 
ricul decepționant, în comparaţie cu poezia care încearcă să 
recupereze Paradisul, Raiul pierdut. 

Aceasta este poezia ideală, pentru că şi la nivel poetic Emi- 
nescu operează cu distincţii categorice, între viziunea lirică 
tradițională, fundamentată pe o credinţă solidă și pe idealuri 
imuabile, și viziunea modernă în care simbolul e aleatoriu, iar 
oamenii „numesc sânt, frumos și bine ce nimic nu însemnează” 
(Epigonii). 

Marii poeți moderni concep poezia ca pe o recuperare a 
acestui vizionarism esenţial, a expresiei poetice abisale (coin- 
cidente cu căutarea poeziei pure şi a limbajului poetic transem- 
piric în Occident, începând cu simbolismul şi cu Valery). Dar 
simbolul nu e aleatoriu în poezia românească simbolistă și mo- 
dernistă şi nici polisemantic, ci e recuperabil într-o viziune her- 
meneutică unisemantică. 

Absolut toți marii poeți (Bacovia, Blaga, Barbu, Arghezi, 


Pillat, Botta, Nichita, Sorescu etc.) se raportează numai la un 


135 M. Eminescu, Opere VII. Proză literară, ed. întemeiată de 
Perpessicius, Ed. Academiei Române și Muzeul Literaturii Române, Bu- 
curești, 1977, p. 177. 

singur poet, în mod esenţial, și acesta este Eminescu. George 


Gană a receptat corect acest aspect: 


„Un mare noroc istoric a făcut ca această generaţie 
literară de după război să cuprindă câţiva mari poeţi, mai 
mulți decât oricare alta dinainte: Arghezi, Blaga, Barbu, 
Adrian Maniu, Philippide, Pillat, Vinea, Voiculescu. 

Dincolo de toate deosebirile de formaţie culturală, de 
opţiune estetică și de formulă poetică, ei au în spate o tra- 
diție comună, în centrul căreia se află, pentru toți, Emi- 
nescu. 

El este, va scrie unul dintre ei, Blaga, marele copac din 
care toți ne tragem. [...] Aceasta [opera lui Eminescu] nu mai 
reprezenta pentru ei un model stilistic, dar ilustra exem- 
plar o viziune asupra lumii [...]. 

Ceva din spiritul eminescian se regăsește și la poeți 
din generaţiile următoare, până la Nichita Stănescu şi 
dincoace de el. Chiar pentru cei care n-au avut afinități cu 
acest spirit pe nicio latură a lui, Eminescu a reprezentat un 


reper axiologic”!. 


Lirica românească, avându-l în centru pe Eminescu, se 
situează, ideatic și vizionar, în tradiția textelor religioase cu 
caracter poetic şi chiar în tradiția omileticii, a literaturii oratorice 


românești medievale (oricât de sceptici ar fi scepticii). 


14 George Gană, Melancolia lui Eminescu, Ed. Fundaţiei Culturale 
Române, Bucureşti, 2002, p. 328-329. 

Aceasta este infuzată adesea de un lirism ieșit din comun 
şi caracterizată de o apetenţă deosebită pentru alegorie și her- 
metism, pentru încriptări şi decriptări de simboluri şi mesaje, 
coborâte din tradiţia bizantină a lecturii simbolurilor cosmice şi 
a înțelesurilor biblice. 

Întâmplător sau nu, dezideratul poeziei româneşti e con- 
vergent — măcar în aparenţă — cu idealurile de abstractizare și 
de simbolizare a limbajului poetic, practicate de poeţii aparti- 
nând curentelor moderniste apusene. Însă observaţiile critice, în 
general, se cramponează numai de acest ultim aspect al litera- 
turii noastre moderne. 

Impresia noastră este că marii poeți români modernişti, 
Bacovia, Arghezi, Blaga şi Barbu, au profitat din plin de con- 
fuzia (incomprehensibilă pentru neinițiați) dintre teoriile 
literare şi poetice specifice curentelor contemporane (simbo- 
lismul, modernismul și avangardismul) și datele tradiţiei con- 
servate şi exprimate simbolic şi perifrastic. Spre exemplu, 
Arghezi preciza, într-un articol teoretic din 1904, că simbolismul 
e vechi de când lumea. 

Pentru începuturile literaturii române, însă, este caracte- 
ristică atenuarea distanţei dintre poezie și proză sau, mai bine- 
zis, lipsa unei delimitări categorice între cele două. Avem o 
proză cu accente lirice, solemne şi moraliste şi o poezie cu 
inserție narativă — pentru că, tradițional, narațiunea bizantină 
nu însemna proză, având cel mai adesea un accentuat caracter 


poetico-retoric. 

Mai mult decât atât, tradiţia acestei confuzii a genurilor se 
păstrează până târziu, ca dovadă proza lirică a lui Mihail Sa- 
doveanu, dar și poezia narativă a lui Ion Barbu, Tudor Arghezi, 
Marin Sorescu (ultimul combină genurile literare, inclusiv 
poezia cu teatrul, cu multă dexteritate și din iniţiativă proprie, 
nu ca rezultat al vreunei influenţe), revitalizarea baladei prin 
gândiriști și apoi prin cercul literar de la Sibiu etc. 

Însă acesta este un reflex al literaturii vechi, din care 
fragmente dar și pagini întregi, atât din literatura oratorică re- 
ligioasă (Antim Ivireanul, cu precădere), cât şi din cea retoric- 
istoriografică se pretează poetizării (remarcabil de poetică este 
Istoria ieroglifică a lui Dimitrie Cantemir, dar și bătrânii cronicari 
patinează spre poezie). Se pretează metrificării, reconfigurării lor 
sub formă de versuri, datorită ritmului interior și a lirismului 
profund, fără a mai lua în seamă elementele concrete de 
prozodie, aleatorii sau nu. 


Mircea Scarlat remarca admirabil: 


„Echivalarea clasicizantă a poeziei cu rostirea în 
versuri a privat cultura română de recunoaşterea câtorva 
secole de poezie scrisă. Căci, privită ca efort deliberat de 
obiectivare în versuri a lirismului, poezia cultă românească 
apare neaccidental abia începând cu primii romantici. Dar 
Învățăturile lui Neagoe Basarab sunt o dovadă că noi avem 


poezie scrisă încă din secolul al XVI-lea! In literatura ro- 

mână, versificația a pătruns şi s-a dezvoltat independent de 


Poezie (s. n.” ®. 


Proza lirică și poezia narativă, confuzia genurilor, cultivate 
până târziu, atestă, între multe altele, în opinia noastră, exis- 
tența unor forme şi a unei viziuni tradiționale asupra literatu- 
rii. Însă, de multe ori, ele creează impresia abordării unor teh- 
nici literare moderniste „avant la lettre”, eterizând opțiunea 
tradiționalistă (şi nu mă refer la o ideologie) a scriitorilor. 

Cu forța sa vizionară remarcabilă, Eminescu este cel care 
trasează coordonatele esențiale ale polemicii dintre tradiție și 
modernitate, exprimate astfel: simbolism şi hermeneutică abisa- 
lă/ cosmică versus literalism şi realism profan. Traiectului 
hermeneutic, care plasează natura cosmică sub pecete 
simbolică, îi vor rămâne fideli toți marii poeți moderniști, 
scriind sub umbrela ideologiei moderniste. Ei au şi apanajul 
simbolismului modern, al tehnicilor poetice moderniste și al 
limbajului neobișnuit, opac și sincopat, care tinde să spargă ti- 
parele logicii şi ale sintaxei normale, revendicate de tronsonul 
literar realist. 

Realismul este, de aceea, mai puțin tradițional, din pers- 
pectiva unei literaturi ortodoxe, care este profund simbolică și, 
adesea, chiar hermetică, care presupune abisalități psihologice 
şi interpretative. Proza sau romanul realist consemnează o 


distanță morală și religioasă a autorului față de evenimentele 


15 Mircea Scarlat, Introducere în opera lui Miron Costin, Ed. Minerva, 
București, 1976, p. 131. 

expuse — cel puţin în aparenţă. Scriitorii români au avut multă 
vreme aversiune față de realism, înțeles ca mimetism și 
descriptivism neutru din punct de vedere moral, impersonal. 
Slavici, spre exemplu, nu s-a desprins de comentariile morale 
proprii odinioară şi cronicarilor moldoveni. Rebreanu foloseşte 
alte strategii pentru a impune o viziune religios-morală, 
încercând totodată să pară un narator impersonal/ imparţial. 

De aceea romanul românesc realist-obiectiv s-a născut 
greu, neputându-se dispensa mai cu seamă de norma morală 
tradițională. Pe care nici nu a părăsit-o definitiv, decât la nivel 
de artificiu stilistic, de dragul de a se sincroniza cu romanul 
european. În paralel cu acesta, a continuat să se perpetueze 
proza sau romanul liric, precum şi proza mitic-fantastică, care e 
un protest împotriva realismului (pozitivist prin esenţă). 

În proză, proporțiile sunt mai echilibrate, în literatura 
noastră, între scriitorii care exhibă o viziune arhaică/ tradiţio- 
nală asupra lumii (cei mai mulți au fost încadraţi la proză lirică, 
magică sau fantastică) și cei care manifestă indiferentism 
religios (nu neapărat ură sartriană împotriva religiei, ci dezin- 
teres sau neimplicare teologică și religioasă). Însă firile poetice 
sunt cu preponderență fidele viziunilor determinate de locuirea 
în orizontul spiritual vizionar al revelaţiei. 

Între aceștia se numără mai ales poeţii pe care studiile de 
literatură îi consideră geniali, chiar dacă adeziunea lor interi- 
oară față de ceea ce înseamnă vizionarism şi expresie abisală/ 


metaforă revelatorie, ca trăsături tradiționale ale literelor româ- 


25 


neşti, nu este clar determinată sau confesată public cu obsti- 
nație. 

În același timp, însă, romanul modern şi subiectiv ilustrea- 
ză, ca și poezia lui Bacovia și a simboliştilor, aceleaşi crize 
interioare ale inadaptatului cu societatea modernă. Avem aici 
paradoxul remarcabil al scriitorului modern care nu face altceva 
decât să ofere paradigma inadaptării, din punct de vedere 
spiritual, la lumea modernă. Acest paradox a fost firav sesizat 
(aproape neinvestigat) de critica noastră, prea preocupată să 
exulte pentru că avem prozatori moderni. Dar arta modernă și 
avangardistă reprezintă, paradoxal, cel mai virulent protest 
anti-modernism, înțelegând modernitatea ca realitate socială și 
spirituală. 

Exigenţele ideologice ale sincronizării cu Occidentul (auto- 
impuse sau impuse de epocă) reprezintă pentru scriitorii inter- 
belici o mare presiune din afara esteticii și a literaturii, căreia 
trebuiau să-i facă față. Avem iarăși o generaţie de jertfă, cea 
interbelică, de la care se aștepta să creeze o literatură mare, 
sincronă cu literatura europeană. Această presiune istorică e 
comparabilă cu cea pe care o resimțea Ureche, Costin sau 
Dosoftei, când încercau să demonstreze că limba română e aptă 
pentru a fi instrumentată în conceperea unor opere de valoare. 
Pașoptiştii au trăit mai puţin intens această pasiune creatoare. 

Paradoxul remarcabil este însă acela că epoca socialistă, 
care oprima literatura şi arta, pe de altă parte, însă, a creat un 
culoar de relaxare a constrângerilor estetice. Nichita Stănescu, 


Marin Sorescu sau Marin Preda nu mai creează în contratimp 

cu sincronizarea. Ba chiar, în ciuda climatului existenţial sufo- 
cant pe care îl presupunea comunismul, cred că marii creatori 
se puteau eschiva, totuşi, mai ușor în fața factorului politic, care 
era unul exterior/ extraliterar, decât să suporte presiunea unui 
anumit tip de estetism sau de scriitură, ceea ce reprezenta un 
pat al lui Procust interior, mai stresant și mai nemilos chiar 
decât infernul politic ce domina societatea. 

Relaxaţi din partea concurenţei literare cu o Europă mult 
mai avansată şi nemaifiind preocupaţi să recupereze handica- 
puri, obligaţi, în același timp, să-și caute cu înfrigurare o tradi- 
ție peste care regimul trăsese perdeaua, scriitorii se refugiază în 
trecut și au timp să contemple și să observe, din altă pers- 
pectivă, ceea ce nu se vedea din...maratonul interbelic. 

În ce priveşte perioada amintită, dihotomia oarecum arbi- 
trară între moderniști și tradiționaliști ne face și astăzi să igno- 
răm adevărata discuţie despre actul literar interbelic, concen- 
trându-ne exclusiv asupra tehnicilor literare, care constituie 
totuși o formă superficială de abordare a subiectului. Ca să nu 
mai vorbim de faptul că, fără glumă, pe mulţi nu știm unde să- 
i situăm — destul de mulţi scriitori fac naveta între tradiționalism 
şi modernism, în funcţie de epocă și de optica critică. 

Dacă Arghezi era un obscur şi un avangardist pentru con- 
temporani, acum e modernist cu indulgență (mai mult în 
virtutea limbajului poetic). Blaga a evoluat invers în paginile de 
critică literară: de la tradiționalist (E. Lovinescu) la modernist. 


„Pentru G. Călinescu, Ilarie Voronca era tradiționalist, ca și B. 

Fundoianu, în timp ce Aron Cotruş era modern”1€ etc. Azi pers- 
pectiva s-a inversat... 

Şi dacă interbelicul este o epocă fascinantă prin eferves- 
cența sa creatoare și polemică, în schimb, cred că nume ca Nichi- 
ta Stănescu, în poezie, sau Marin Preda, în proză, surclasează 
valoric această perioadă. Deşi nu perioada în întregime, ci pe 
reprezentanții ei, priviți comparativ. Și explicaţia este, în parte, 
cea pe care am oferit-o anterior, aceea că nu se mai simțeau 
angoasaţi de o competiţie literară şi estetică cu marea literatură 
europeană. Dar cred că suntem încă prea aproape de ei și prea 
marcați de epoca nefastă comunistă ca să fim în stare să-i repe- 
răm obiectiv și să-i valorizăm adecvat pe cei doi mari scriitori 
pomeniti (şi nu doar pei). 

Abia în anii '80 a reintrat pe scena literaturii române am- 
biţia sincronizării, de data aceasta cu literatura postmodernă. În 
ce-i priveşte pe postmoderniști, luaţi în general, ca fenomen, mi 
se par o nouă generaţie pașoptistă, obsedată de direcţii literare 
la modă în Occident. Această generaţie e receptivă la stimuli 
literari contemporani, proveniţi din zonele cu reputaţie civiliza- 
ționistă, dar, ca mental colectiv, nu depășesc spațiul matricial 
carpatin. 

Literatura şi cultura română - ca şi toată societatea ro- 
mânească — suferă prea mult (de la Ureche încoace) de ceea ce 
aş numi complexul lui Zenon: panica de a nu ajunge niciodată 
să întreacă broasca ţestoasă, adică orizonturile pe care singură 


le distanțează de sine... 


1 Eugen Negrici, Iluziile literaturii române, op. cit., p. 163. 

În studiul nostru am operat cu distincții inopinate, pentru 
că am privit operele literare din interiorul lor, și nu de la 
suprafața fenomenului, receptat prin prisma ideologiei literare 
sau a mărcilor estetico-stilistice. Conceptul de poezie sau de lite- 
ratură tradițională, definit din punct de vedere estetic, nu este 
neapărat congruent cu viziunea tradițională asupra textelor 
literare. Dimpotrivă, cele două puncte de vedere asupra tra- 
diției pot să opereze delimitări surprinzătoare, după cum se va 
putea observa. 

Neliniștile exprimate de poeți precum Eminescu, Blaga, 
Bacovia, Barbu, Arghezi, Vinea, Voronca, Fundoianu, care de- 
termină temele majore ale poeziei lor, sunt de natură religioasă 
şi gnostico-teologică (mă refer la cunoașterea teologică şi nu la 
erezia gnostică.) Ele vin în urma unei tradiţii și nu ar fi existat 
sub această formă, dacă poeții ar fi trăit într-un climat spiritual 
eterodox. Vom detalia acest subiect pe parcursul cărții noastre. 

Ortodoxia integrează tradiţiei sale opere care denotă un 
fundament mental și vizionar tradițional, fără să se poticnească 
de calitatea modernă a limbajului sau a tehnicilor literare. 
Dostoievski este foarte bine, în același timp, un mare scriitor 
ortodox și un mare scriitor modern — Blaga îl considera și „un 
poet liric al trăirii ortodoxe”! —, fără ca cele două concepte să 


intre în conflict. 


17 Lucian Blaga, Trilogia culturii II. Spaţiul mioritic, Ed. Humanitas, 
București, 1994, p. 36: „Dostoievski n-a fost numai un neîntrecut analist 


al iadului și al raiului sufletesc, el n-a fost numai un vizionar al mesia- 

În ce priveşte literatura română, conflictul acesta a fost 
gonflat şi întreţinut cu cerbicie. Consider, spre exemplu, că 
literatura mitico-fantastică de la Sadoveanu la Eliade sau 
literatura absurdă a unui Eugen Ionescu sunt creaţiile unor 
spirite religioase, în esenţă, profund neliniștite, cărora tradiţia 
spirituală autohtonă le imprimă o uriașă forță vizionară. Ele 
caută în arhaicitate ori în exfolierea absurdului un continent 
taumaturgic literar pen-tru conştiinţa lor nefericită, care trăieşte 
într-o lume antropo-centrică şi egocentrică. 

Toate acestea sunt motive suficient de puternice pentru noi 
ca să ne determine să implicăm percepţia tradițional-cultural- 
religioasă în aprecierea critică pe care trebuie s-o formulăm la 
adresa lor, fără a neglija nici esteticul. De altfel, mi se pare că 
numai o cugetare foarte profundă poate naște o formulă estetică 
deosebită. Mediocritatea cognitivă și morală nu lasă niciodată 
urme estetice semnificative. 

Am propus, deci, luarea în discuţie, la modul foarte serios, 
a unei influențe masive a tradiţiei și a lăuntricului spiritual 
bizantin-ortodox — esenţial în tradiţia literară românească — în 
viziunea literară a unor scriitori şi a unor opere majore ale lite- 
raturii române. Aceste influențe au fost eludate conștient sau 
inconștient — din cauza ignoranței în materie de teologie și 
cultură ortodoxă a multor literați sau a afilierii lor unor curente 
şi concepții nonreligioase, de care au ţinut seama în mod pro- 


gramatic şi (în opinia noastră) neacademic. 


nismului rusesc sau un dialectician ortodox de incomensurabilă an- 


vergură, ci și un poet liric al trăirii ortodoxe”. 

Evaluarea sau reevaluarea dimensiunii tradiționale a lite- 
raturii române a fost şi este de multe ori un deziderat im- 
posibil. Și aceasta deoarece evaluatorii privesc, în timp ce scriu, 
exclusiv la viitor şi la perspectivele futuriste (adeseori mai de- 
grabă imaginate, într-un anumit fel sau dintr-o anumită pers- 
pectivă, decât analizate și asumate realist). Ei nu sunt preocu- 
paţi, decât, poate, într-un procent drastic diminuat, să-și 
focalizeze atenţia spre trecut, spre cercetarea onestă diacronică 
şi să lase la o parte acea atitudine — pe care Noica (în Pagini 
despre sufletul românesc) credea a o fi identificat încă de la 
Cantemir —, de obiectivitate rece și distantă, a omului de știință 
dublat de omul modern din viitor. 

Ni se pare esenţial, de asemenea, să nu trecem ușor cu 
vederea ce înseamnă aportul unei anumite viziuni teologice 
asupra lumii, pentru conceperea unei opere literare. Părintele 
Andrei Kuraev remarca faptul că viziunea creştină, care a trans- 
ferat accentul de la morala exterioară a literaturii greco-latine 
păgâne la interiorul psiho-spiritual uman, a făcut posibilă apa- 
riția literaturii de tip subiectiv-confesiv şi a literaturii psiholo- 
gice, transformând epicul în introspecţie şi datele istorice în 
evenimente interioare, în conformitate cu importanţa pe care o 
are în creştinism exerciţiul duhovnicesc de sondare a abisurilor 


lăuntrice proprii: 


„Lumea pe care oamenii au descoperit-o în forul lor 
interior s-a dovedit a fi mai bogată decât lumea exterioară. 


Creştinismul consideră că ceea ce se petrece în sufletul 

omenesc este mai semnificativ decât ceea ce se petrece în 
jur. Pentru că ce-i va folosi omului, dacă va câștiga lumea 
întreagă, iar sufletul său îl va pierde? (Mt. 16, 26). [...] 

Istoria literaturii consideră însă că momentul de 
cotitură care a marcat trecerea de la Antichitate la cultura 
europeană îl constituie Confesiunile Fericitului Augustin. 
Scrisă la începutul secolului al V-lea, această carte are ca 
subiect viaţa lăuntrică a sufletului omenesc [ca avanpre- 
mieră pentru literatura psihologică modernă]. 

Personajele operelor antice sunt lipsite de evoluţie 
interioară. Caracterul lor este sculptural, parcă dăltuit de 
la început în forma lui definitivă. Se schimbă doar împre- 
jurările, iar modificarea decorului produce jocuri de lu- 
mini, care scot în relief când o latură a personajului, când 
alta. 

Predica evanghelică a pocăinţei a îndemnat însă la 
schimbări lăuntrice ale omului. [...] Îndemnul evanghelic 
la pocăință a hotărât că omul este eliberat de propria iden- 


titate, de propriul mediu şi de propriul trecut” !8. 


Dacă distanţa între Sfântul Augustin şi literatura subiec- 
tivă modernă pare totuși mult prea mare, faptul se poate explica 
prin redescoperirea literaturii antice în Renaștere şi supralici- 


tarea ei (a artei mimesis) secole de-a rândul, până în epoca ro- 


18 Diac. Prof. Dr. Andrei Kuraev, Daruri şi anateme. Ce a adus 
creştinismul lumii, trad. din limba rusă de Nina Nicolaevna, Ed. Sofia, 
Bucureşti, 2004, p. 29-30. 

mantică. Reamintim că, înaintea lui Proust, meditaţiile și confe- 
siunile în care e implicată memoria afectivă aparţin romanticilor 
(Chateaubriand și alţii), care încercau să revitalizeze arta/ litera- 
tura creștină medievală, cea mai poetică și mai înaltă dintre 
toate, în opinia lor, și pe care ei o opuneau literaturii clasice 
antice/ păgâne. 

Curtius vorbește despre prima istorie a literaturii uni- 
versale în redactarea Sfântului Isidor de Sevilla și scoate în evi- 
dență aportul său la dezvoltarea literaturii europene medie- 
vale”. El afirmă că scrierile lui Isidor de Sevilla, cu precădere 
Etimologiile (Etymologiae) sale, au ajuns să aibă o importanță 
deosebită pentru teoria literară. Acestea constituie o enciclo- 
pedie care conţine şi o scurtă istorie universală. Prin această 
recapitulare a istoriei universale, el continuă istoriografia 
literară cronicărească a Sfântului Ieronim. Etimologiile conţin in 
nuce istoria literaturii universale, dacă se combină notițele sale 
cronografice cu alte scrieri ale sale. Ele constituie astfel primele 
sinteze de teoria şi istoria literaturii, care au inspirat Evul Mediu 
apusean. 

Prin urmare, viziunea teologică nu este câtuși de puţin 
nesemnificativă pentru determinarea concepţiilor literare, a ge- 
nurilor, a tehnicilor şi a unei stilistici cu amprentă specială. Din 
păcate, la noi, în Răsărit, nu s-a făcut o cercetare asemănătoare, 


bine documentată, pe lucrările de anvergură ale Sfinților Părinți 


19 Ernst Robert Curtius, Literatura europeană și Evul Mediu latin, în 
românește de Adolf Armbruster, cu o introd. de Alexandru Duţu, Ed. 


Univers, Bucureşti, 1970, p. 520 ș.u. 


33 


care s-au ocupat și de literatură. De la Sfântul Vasilios cel Mare 
până la Sfântul Fotios cel Mare” și mai departe, o astfel de 
lucrare, în genul celei întreprinse de Curtius pentru tradiția 
apuseană (deşi în primul mileniu, Europa nu s-a despărțit 
spiritual între Apus și Răsărit, ci era o Europă unită) ar fi cuprin- 
zătoare şi bine-venită. 

În literatura română este foarte evidentă stilistica literară 
de tip bizantin-ortodox, înscrisă în felul în care este percepută 
poezia cosmică, relația dialogică dintre logosul uman şi logosul 
cosmic. Poezia (și literatura română, în general) are un caracter 
tradițional, în sensul respectării unei tradiţii literare foarte 
vechi, începând cu literatura medievală. Scriitorii novatori sunt 
adepţii unor revoluţii de limbaj și formă artistică, în timp ce 
privirea contemplativă spre trecut este recognoscibilă la toți 
marii noștri creatori literari, până în epoca modernă și chiar 
postmodernă. 

Nimeni nu s-a rupt definitiv de istoria, spiritualitatea şi 
tradiția românească pentru a-și însuși concepții total străine 
acestui popor sau atitudini malefice la adresa modului său tra- 


dițional de a înțelege viața. Și, credem că, în adâncul ființei lor, 


2 În spaţiul nostru răsăritean nu s-a ocupat nimeni să discute, spre 
exemplu, despre opera Sfântului Fotios cel Mare, Miriobiblon sau 
Bibliotheca. Cartea a fost tipărită în 1611 cu titlul: Photii miriobiblon, sive 
bibliotheca librorum quos Photivs Patriarcha Constantinopolitanus legit et 
censuit. A se vedea: 

http://books.google.com.mx/books?id=qr0- 
AAAAcAAJ&source=gbs_similarbooks. 


34 


marii scriitori ar fi resimţit aceasta ca pe un sacrilegiu. Atâta 
timp cât tradiţia creştină răsăriteană determină viziuni decela- 
bile în mod fundamental în opera unui autor, teme și motive, 
viziuni poetice şi literare care nu ar fi apărut niciodată într-un 
spaţiu musulman, budist sau politeist şi care denotă o diferență 
sensibilă chiar și față de arealul romano-catolic și protestant a 
ceea ce poate fi numit Creștinismul de tip occidental, de după 
schisma de la 1054, ca să nu mai vorbim de scriitura unui ateu 
nihilist (sau a unui satanist, dacă ar fi cazul), nu avem cum să 
ignorăm această situaţie de fapt, chiar dacă ideologii diferite au 
făcut, decenii la rând, ca ea să fie ignorată. 

Manuela Tănăsescu a publicat, în 2009, O istorie a literaturii 
române, care s-a conturat, după cum spune autoarea, pe parcur- 
sul unor cercetări întinse pe trei decenii, şi prin care afirmă că 
răspunde apelului din 2005, apărut sub semnătura lui Mircea 


Anghelescu”, Ioana Bot, Ştefan Borbely și Dan C. Mihăilescu. 


21 Mircea Anghelescu vede specializarea literară a viitorului în sens 
foarte larg, adoptând perspectiva postmodernă, care are drept para- 
digmă esenţială rețeaua virtuală: 

„Cred însă că studiul literaturii nu mai poate fi doar o punere în 
evidenţă a valorilor ei "estetice" sau "expresive", nici o reconstituire a 
condiţiilor care au generat-o; nici critica impresionistă, nici istoria literară 
clasică, fără a fi inutilizabile azi, nu pot răspunde globalizărilor pe care 
le suferă toate procesele culturale din lumea de azi. 

Studiul literaturii în această perspectivă, în școala generală deci, 
dar și în primele nivele ale învățămîntului universitar, ale cercetării, ar 
putea fi o punere în evidenţă a structurilor antropologice (umane, so- 


ciale, istorice, artistice) ale lumii, aşa cum apar ele în textul literar. 


35 


Apelul a pledat pentru studierea istoriei literaturii în contextul 
cultural şi politic al unei epoci, iar nu exclusiv prin prisma unor 
restrictive principii estetice, care să impună o optică exclusivistă 
şi adeseori distorsionată a unei opere sau a însăși ideii de 
literatură: „o istorie exclusiv estetică a literaturii noastre este, 
metodologic vorbind, o fantasmă perimată”. 


In opinia celor menționați, 


„esteticul se dovedeşte a fi, şi el, o funcţie de context, 
cu determinări precise, personale, politice, ideologice și de 
altă natură, pe care o înțelegere integrativă a fenomenului 


lierar se cuvine să le cuprindă, nu să le elimine”. 


În fiecare text există un desen interior, o idee, o experiență; el este 
cel care interesează masa consumatorilor, aceștia caută experienţa umană 
concentrată într-o operă, şi a le răspunde (unde, cum şi de ce) este, cred 
eu, sarcina acestui studiu. 

Dincolo de el, toate celelalte specializări, vechi și noi, sunt licite și 
binevenite, dar pentru a conecta cercetarea literaturii la aceea contem- 
porană a istoriei, a sociologiei, la ştiinţele politice şi la realitatea cultu- 
rală de azi cred că această revizuire este indispensabilă”, cf. Mircea 
Anghelescu, Totul sau aproape totul începe în secolul al XIX-lea, şi pînă nu 
vom înţelege acest lucru, nu vom putea să ne analizăm bine, interviu acordat 
lui Daniel Cristea-Enache, în Adevărul literar şi artistic, nr. 733, sept. 2004. 

Cf 

http://atelier.liternet.ro/articol/1800/Daniel-Cristea-Enache- 
Mircea-Anghelescu/Mircea-Anghelescu-Totul-sau-aproape-totul- 
incepe-in-secolul-al-XIX-lea-si-pina-nu-vom-intelege-acest-lucru-nu- 


vom-putea-sa-ne-analizam-bine.html. 

Consider că elementul spiritual tradițional, alături de cel 
istoric, formează o determinare esenţială a fenomenului literar 
şi că acesta nu poate exista decât sub o anumită amprentă 
vizionară religioasă, care trebuie identificată şi studiată corect și 
fără mofturi. 

Manuela Tănăsescu răspunde, așadar, „prin abordarea în 
primul rând a literaturii vechi”?. O perspectivă care nu mai 


agreează linile trasate de direcţia (strict) estetizantă: 


„Un modern prin definiţie, G. Călinescu ne propune 
o abordare în răspăr: bine stabiliți în criteriile de azi, să 
privim spre literatura medievală ca spre marile bucăţi de 
marmură brută din care viitori michelangeli vor ciopli 
capodoperele. Ceea ce, în Istoria...lui, a şi făcut. Dar azi 
modernismul a ajuns şi el la apus, iar ideea că în artă (cel 
puțin) ar exista un progres de la rudimentar la perfecţiune 
este o pură iluzie. Autonomia esteticului, ne dăm seama, 
nu a fost decât un caz special şi trecător al culturalismului 
consubstanţial care ne definește. [...] 

O istorie a literaturii române care exclude perioada 
veche este, desigur, fragmentară și lipsită de perspecti- 


vă”%. 


22 Manuela Tănăsescu, O istorie a literaturii române (partea întâi), Ed. 
Saeculum I.O., București, 2009, p. 6. 
2 Idem, p. 9, 15. 

Cam același lucru, în esență, am încercat și eu să fac în 
ultimii ani”, radiografiind fenomenul literar românesc prin 
prisma unor mentalități cu valoare de tipar literar. Am pus în 
lumină amprenta cugetării şi a literelor românești vechi asupra 
fondului de gândire și de simţire conținut de literatura consi- 
derată modernă. 

Dacă Manuela Tănăsescu a pus literatura în contextul 
istoric — și religios în mod tangenţial —, personal am considerat 
că elementul spiritual, specific acestui spaţiu geografic și istoric, 
este esenţial pentru literatură ca produs al spiritului omenesc. 
Viziunea religioasă nu poate să nu-și lase o amprentă profundă 
asupra lăuntricității umane, a interiorităţii creatorului de 
literatură și artă. Drept urmare, acest aport al religiosului 
tradițional — ţinând seama de ceea ce spunea și Dan Horia Ma- 
zilu: „un temei obligatoriu: literatura Bisericii”2% — la formarea 
literaturii române nu doar medievale, ci şi moderne, nu poate 
să fie superficial. Și nici nu ne poate rămâne indiferent la 


nesfârșit, ignorat de o cercetare literară atentă. 


21 O schiţă a introducerii de față se poate citi în articolului meu de 
aici: 

https://www.teologiepentruazi.ro/2008/11/14/literatura-romana- 
eseu-despre-evolutia-mentalitatilor-de-la-traditia-ortodoxa-la- 
modernism/; 

https://www.teologiepentruazi.ro/2008/12/01/literatura-romana- 
eseu-despre-evolutia-mentalitatilor-de-la-traditia-ortodoxa-la- 
modernism-ii/. 

23 Este titlul capitolului I din cartea lui Dan Horia Mazilu, Studii de 


literatură română veche, Ed. Academiei Române, Bucureşti, 2005. 

Un lucru a fost subliniat și socotit esenţial de Manuela 
Tănăsescu şi subscriem cu toată convingerea: textele în sine nu 
indică adesea ceea ce susţin studiile critice, mai ales cele din 
epoca roşie (iar în prezent multe se încăpățânează să le perpe- 
tueze erorile, cu bună știință). 

O parte din critica literară a încercat de multe ori, în trecut, 
să inventeze un fond de gândire liber-pansistă chiar şi atunci 
când realitatea nu putea să confirme asemenea demersuri. 
Despre tradiţia și viziunea ortodox-bizantină a scriitorilor noştri 
nu se vorbeşte prea des, ca şi cum aproape două milenii de 
istorie şi cultură creștin-ortodoxă n-ar fi lăsat nicio urmă și ar fi 
putut fi şterse cu buretele sau înghiţite de neant. Lucru de care 
eu însămi am fost convinsă și în care am crezut mult timp. Nu 
mai cred, însă, că putem să continuăm a avea, prea mult timp 
de acum înainte, faţă de Ortodoxie, în cele mai înalte foruri 
universitare și academice, atitudinea românilor autoexilaţi, care 
refuză să își deconspire etnia. 

Ideologiile ateiste, precum (şi) cea comunistă, au reușit 
performanţa de a impune, nesilite de intervenții externe ostile, 
imaginea unei Românii care a fost aproape 1800 de ani terra 
deserta din punct de vedere spiritual și apoi literar, și care a 
început să fie locuită în secolele XIX-XX. Dacă nu cumva apelul 
la „Europa noastră” (vorba lui nenea Caţavencu) a fost și este 
doar un paravan pentru implementarea de idei și concepții 
străine de morala și filosofia tradiţionale și nu o adeziune inte- 


rioară profundă și responsabilă. 

Tonul pentru această atitudine nu a fost însă dat în perioa- 
da comunistă, ci în interbelic, prin E. Lovinescu. El a fost însă 
precedat însă şi de alţi teoreticieni din secolul al XX-lea, dar și 
de o atmosferă de secol XIX semi-intelectuală - aş zice 
semidoctă — de efervescenţă față de Europa şi de rejectare a 
valorilor tradiționale. Rejectarea a venit din partea tinerilor cu 
posibilități și cu pretenţii, care ies peste graniţă la studii, se 
întorc și formează pătura intelectuală, instruită, a ţării, fără ca 
această instrucţie să fie întotdeauna una performantă sau cel 
puțin de bună calitate. 

Ne întrebăm sincer dacă sensibilitatea lor, ca și a multora 
din ziua de astăzi, se manifesta în fața unei înțelegeri şi aprecieri 
reale a valorilor culturale și de civilizaţie ale Occidentului sau, 
în mod cvasi-exclusiv, în fața prosperității materiale. 

Din nefericire, cea mai mare parte a acestor tineri nu fac 
decât să acumuleze dispreț față de cultura și spiritualitatea țării 
lor, căzând în prosternaţie fără limite și fără rațiune critică în 
faţa Occidentului, realitate acuzată de Nicolae Filimon, de 
scriitorii pașoptişti, de Eminescu, Creangă etc. Despre un 
asemenea voiajor în Apus, Creangă scrie, în Amintiri, că se duce 
bou și se întoarce vacă, iar Eminescu le reproşează unora ca 
aceştia că au „minte de oaie creaţă” şi că nu sunt în stare să 
discearnă între adevăr și ceea ce este calp („Ce a scos din voi 
Apusul, când nimic nu e de scos?”). 

Însă intelighenţia românească a fost și ea absorbită de 


apropierea culturală de Occident: 

„Alexandru Duţu, pe bună dreptate, reproșează 
pașoptismului trecerea în umbră a unor veacuri întregi în 
care ne-am aflat sub influenţa culturii bizantine. [...] 

Sub amenințarea de a dispărea pentru totdeauna de 
pe harta continentului, paşoptiștii au îmbrățișat în 
totalitate formulele occidentale şi, privind trecutul nostru 
cu astfel de ochi, au reușit să arunce odată cu apa din 


copaie și copilul”?. 


Lovinescu devine însă, în interbelic, vârful de lance 
împotriva tradiţiei (deși cred că a fost mai mult propulsat post- 
factum în această poziție) și pune punctul pe i la adresa religiei 
şi a Ortodoxiei, atunci când lansează o direcție critică împotriva 
Gândirii” şi a curentelor tradiționaliste. El face uz de pretextul — 
ideologic la rândul lui —, al purificării principiului estetic de alte 
impurități ideologice, invocând modernismul, evoluţia cultura- 
lă și sincronizarea cu literatura europeană. 

Teoretic însă, rejectând definitiv şi samavolnic sensurile 
mistice și religioase în literatură, Lovinescu era la fel de ideolog 
ca şi Ibrăileanu, Iorga sau Nichifor Crainic, doar că nu în 
câmpul tradiţionalismului, ci în cel al modernismului. 

Estetica poetică/ literară nu exclude mistica. Dacă estetica 
este independentă de orice ideologie, atunci ea poate să îmbrace 


orice conţinut ideatic, fie religios, fie ateu. Numai că estetica a 


2 Dan Horia Mazilu, Studii de literatură română veche, op. cit., p. 184. 
2 Arhiva de unde poate fi downloadată revista Gândirea (1921- 
1944): http://dspace.bcucluj.ro/handle/123456789/6861. 

fost şi este folosită ca un paravan fals pentru o ideologie, care 
caută să contravină moralei şi să dizolve urmele de religiozitate 
care au mai rămas, după decenii de depeizare spirituală, în po- 
porul român. 

În contextul discuţiei sale despre poeții Gândirii, E. Lovi- 
nescu afirma, aiuritor pentru noi, nici mai mult şi nici mai puțin, 
faptul că „literatura românească — ca și sufletul românesc — nu 
se recunoaște în acest misticism [ortodox]”%. Este o afirmație de 
o vehemenţă uluitoare, având în vedere gravitatea subiectului, 
cu pretenţii de sentință definitivă și irevocabilă, care 
învederează întreaga literatură şi cultură română, neavând 
nimic de-a face cu libertatea de opţiune de care trebuie să se 
bucure atât cititorii, cât şi critica. Inutil să mai precizăm că 
renumitul critic nu își argumentează nicăieri afirmaţiile, printr- 
o analiză amplă şi acrivică, aplicată textelor literare și care să 
ofere probele irefutabile ale onestității sale științifice. 

Ne-am propus, și din acest motiv, să întreprindem, în 
lucrarea de față, un studiu onest al textelor literare, pentru a 
investiga în ce măsură putem vorbi despre influenţa literaturii 
vechi și a surselor ortodoxe, mistice și isihaste, în literatura 
română. De altfel, cele afirmate de noi, într-o proporţie destul 
de mare, țin de domeniul evidenţei și nu al speculaţiei. Evidenţă 
cu care nu mai suntem, însă, obișnuiți. 

De altminteri, epoca modernă interbelică manifestă un in- 


teres cel puțin egal, ca valoare, atât pentru Occident, cât și 


28 E. Lovinescu, Istoria literaturii române contemporane (1900-1937), 


postfață de Eugen Simion, Ed. Minerva, Bucureşti, 1989, p. 41. 

pentru Orient (Ion Barbu, Matei Caragiale, Mircea Eliade etc). 
Ceea ce denotă o perspectivă asupra cunoașterii universalistă, 
care nu se restrânge la orientarea spre cultura occidentală. Ba 
chiar, de multe ori, mai aproape pare Levantul decât Parisul, 
inclusiv în literatură — şi cu efecte poezitive. 

Studiul nostru se vrea unul care să restaureze şi să recu- 
pereze, pentru public și pentru critica literară, sensurile primare 
ale textelor în sine. Și anume: fără deviații circumstanţiale, 
speculative, care nu s-ar putea întemeia niciodată pe text și pe 
contextul operei şi al biografiei unui scriitor. 

Am observat că operele nu se pretează atât de mult con- 
structelor cu pretenţii filosofice ale criticii. Fie că e vorba de 
filosofia platonică, indo-brahmană - care sunt mai degrabă teo- 
logii decât filosofii, dar care sunt preferate sau bine tolerate de 
critică, întrucât s-au infiltrat în sistemul filosofic şi de gândire 
apusean, una din Renaștere şi alta din Romantism (sau servesc 
unei anumite ideologii culturaliste). Fie de filosofiile germane — 
care nici ele, nu pot fi cu adevărat înţelese în afara arealului 
teologic protestant, luterano-calvin, în care s-au născut şi de 
care sunt puternic ancorate. 

De asemenea, tot Lovinescu decide că nu există o tradiţie 
literară românească. Că scriitorii moderni nu se pot inspira din 
Cazania lui Varlaam, din Psaltirea lui Dosoftei, din cronica lui 
Ureche sau din versurile lui Miron Costin. În ce sens nu pot să 
se inspire? În mod cert, operele indicate au inspirat foarte mulți 
scriitori, într-un fel sau altul, începând cu epoca pașoptistă și 


până în postmodernism. 

El susține ideea că „literatura noastră estetică nu începe 
decât odată cu veacul al XIX-lea”%. Credem însă că este o in- 
comensurabilă diferenţă între a lua în considerare valoarea este- 
tică a unei opere şi a absolutiza principiul estetic. Toată litera- 
tura noastră veche este, fără discuție, sensibilă la estetica discur- 
sului ei, numai că nu consideră principiul estetic o formă fără 
fond. 

Privind lucrurile din această optică, afirmaţia lui Lo- 
vinescu este falsă. Şi este falsă şi pentru că problema esteticului 
primordial în artă, din perspectiva scriitorilor înșiși, rămâne 
discutabilă şi după veacul al XIX-lea, în ciuda precizărilor 
teoretice ale lui Maiorescu. Maiorescu declara, vorbind despre 
comediile lui Caragiale, că morala este subordonată artei. Dar 
se referea la morala socială şi publică a unei epoci și nu la 
morală în sens absolut. 

În schimb, peste timp, Nichita Stănescu face în mod candid 
precizarea că „arta este o culme a moralei”, Fără să se 
sinchisească de faptul că afirmaţia lui contrazicea decenii de luptă 
seculară, care încercaseră să impună în mentalitatea critică 
neutralismul etic și autonomismul estetic. 

Deși nu a încurajat autonomia esteticului, pentru că nu 
convenea propriei sale ideologii, comunismul s-a folosit fără 


îndoială de polemicile anterioare, cu ajutorul cărora i-a fost mai 


2 E. Lovinescu, Istoria literaturii române contemporane (1900-1937), 
op. cit., p. 42. 

30 Antimetafizica, Nichita Stănescu însoțit de Aurelian Titu Dumi- 
trescu, Ediţia a II-a, Ed. Alfa, Bucureşti, 1998, p. 302. 

uşor să impună o viziune ateistă asupra literaturii. Pentru 
aspectele tradiționale ale literaturii s-a elaborat, în perioada co- 
munistă, o critică mitologică și filosofică, care a înglobat şi 
aspectele esenţiale, ortodoxe, ale operelor literare. Acestea au 
fost împinse în perimetrul istoriei religiilor sau al filosofiei 
platonice (mai ales) și interpretate prin prisma arhetipurilor 
mitologice şi a idealității platonice şi plotiniene. Asta atunci 
când nu era totul transferat la capitolul concepţii populare și 
folclor. 

Nu sunt împotriva apropierilor dintre literatura cultă și 
folclor, dar rejectez în mod vehement încercările de originare a 
literaturii culte medievale”! ori a literaturii tradiționaliste inter- 
belice în folclor. Așa încât, dacă ne conformăm unei viziuni 
critice cvasi-generalizate, de la Eminescu la Mihail Sadoveanu 
avem o seamă de scriitori care au toți o viziune platonică asupra 
lumii și niciunul nu e ortodox sau nu posedă vreo viziune sau 
vreun aspect legat fundamental de tradiția bizantină. Contri- 
buie la aceasta și formaţia intelectuală a multora dintre criticii 
noștri, absolvenţi de Filologie clasică sau captivaţi de filosofia 
antică și mai puţin sau deloc familiari cu literatura medievală, 


Biserica sau teologia și spiritualitatea tradițională. 


31 Nu sunt de acord cu perspectiva lui Chiţimia, care susține că 
„elementul liric popular [...] a pătruns în literatura veche, modernă și 
nouă românească, ca unul din cele mai notabile și expresive, făcând într- 
o măsură considerabilă marca scrisului românesc”, cf. I. C. Chiţimia, 
Probleme de bază ale literaturii române vechi, Ed. Academiei RSR, București, 
1972, p. 433. 

Cred că este elocvent faptul că opera celui mai mare poet 
român, Mihail Eminescu (Călinescu i-a fost al doilea naș și i-a 
schimbat numele din Mihail în Mihai - Tudor Vianu îl numea 
Mihail), nu a fost receptată şi analizată în contextul tradiției 
bizantine de niciun critic român, ci exclusiv doar de un exeget 
străin, italian, Rosa del Conte. Aceasta însă nu se poate disocia 
definitiv şi impregnează de multe ori optica sa romano-catolică 
în concluziile pe care le trage. Ca, spre exemplu, în felul în care 
consideră tradiţia mistică ortodoxă ca derivând din filosofia 
platonică şi plotiniană. Aceasta pentru că „dogmele” creștinis- 
mului apusean au îmbrățișat rațiunea aristotelic-tomistă și l-au 
dat pe Dumnezeu afară din lume şi din raza vizuală a spiritului 
omenesc. Dar ea măcar îl integrează pe Eminescu unui spațiu 


creştin, observând, în același timp, că: 


„îi lipseşte României [...] o operă care să examineze 
această poezie plecând din adâncul ei [...] așa cum îi 
lipsește acel comentariu amănunţit la text, pe care noi îl 
considerăm indispensabil chiar şi pentru cititorul ro- 


mân”??, 


Prea adesea însă — și nu numai în cazul lui Eminescu —, n- 
am aflat doritul comentariu amănunţit la text, plecând din 
adâncul poeziei, care să nu se suprapună peste cuvântul poetu- 


lui și care ar trebui să stea la baza edificiului critic. 


32 Rosa del Conte, Eminescu sau despre Absolut, op. cit., p. 28. 

Pe de altă parte, este foarte adevărat că nici cuvântul 
poetului nu mai este ce pare a fi. Şi aceasta pentru că, între timp, 
am ajuns să vorbim o altă limbă română decât Eminescu și avem 
nevoie de dicționar pentru acest cuvânt al poetului. Acest 
dicționar ni-l poate oferi, totuşi, analiza surselor (multe dintre 
ele bizantine şi românești medievale), a manuscriselor“, pre- 
cum şi o biografie veridică. 

În ce o privește pe Zoe Dumitrescu-Buşulenga (Maica 
Benedicta, în ultimii ani de viaţă), studiul său din anii comunis- 
mului, Eminescu — cultură şi creație, n-a putut integra, din păcate, 
o receptare din perspectivă tradițională a marelui poet. Dar 
concluziile pe care le trage sunt adesea asumabile unei inter- 
pretări ortodoxe — spre deosebire de cele ale Ioanei Em. Pe- 
trescu. Ultimele sale articole despre Eminescu, însă, ne îngăduie 
să opinăm că, poate, alta ar fi fost direcția muncii sale de 
cercetare, dacă și vremurile ar fi fost altele. 

Pentru conștiința critică românească, însă, în cea mai mare 
parte a ei, Eminescu — ca gândire esenţială — rămâne un peregrin 
între filosofia germană şi cea indică, fără nicio legătură cu area- 
lul spiritual carpato-danubian - în afara tangenţelor cu folclo- 
rul, superficiale însă ca reper filosofic. Cred sincer că Eminescu 


și-ar fi ars în piața publică, mai degrabă, toate poeziile și 


% Între timp, am întreprins o investigaţie amplă în acest sens, prima 
de acest fel în spaţiul românesc şi singura care cercetează în mod 
comparativ opera lui Eminescu și literatura română veche: Gianina 
Maria-Cristina Picioruş, Eminescu și literatura română veche. Universalism, 


vizionarism şi imagistică literară, Editura Universităţii din București, 2013. 

manuscrisele, dacă ar fi ştiut că urma să devină inamicul 
numărul unu al spiritualităţii românești tradiționale și 
principalul denigrator al înseşi ideii de existenţă a unei astfel de 
spiritualități şi culturi profunde, așa cum se străduiește să îl 
prezinte critica oficială... 

De multe ori, am avut impresia nefastă că citesc exegeze 
ale căror autori au urmărit să facă un expozeu de erudiție 
personală (incontestabilă, de altfel), de subtilitate psihologică şi 
sociologică și de fantezie hermeneutică, iar nu să descopere 
adevărul despre un scriitor sau o operă literară. Am trăit senti- 
mentul că nu i-au interesat adevăratele teme, motive și concepții 
ale literaturii și ale scriitorilor noştri, care să identifice trăsătu- 
rile acestui profil al culturii române. 

Tocmai de aceea, în lucrarea de față, nu am făcut neapărat 
inventarierea opiniilor critice (decât în cazul lui Eminescu, care 
prezintă o situaţie aparte, având în vedere materialul critic 
imens care îl vizează). La acest procedeu s-a apelat și se apelează 
prea des, fiind considerat (singurul) științific. Dar produsul 
finit, atunci când se ignoră argumentaţia apriată, e un colaj care 
propune concluzii fabulatoriu argumentate, în liziera textului 
literar. 

Nu am găsit decât arareori, în istoria critică a literaturii 
române, exprimată ideea continuității. Pentru acest studiu, am 
luat-o de la începuturi (de la Coresi) cu recitirea literaturii 
române. Și am constatat, cu stupoare — pentru că nu m-a ajutat 
nimeni să înțeleg mai înainte — că în literatura noastră (ca și în 


toată istoria şi cultura noastră), există o unitate indestructibilă 

la nivelul gândirii, al mentalităților. Există o continuitate necon- 
trazisă — dacă evoluţia acestei literaturi este privită în matca 
unei spiritualități unice, a unei atitudini vizionare nedezminţite 
—, în mod fundamental, de nicio epocă. 

Am aflat o uluitoare unitate de atitudini identitare româ- 
neşti, stilistic-vizionare, de gesturi care ne dovedesc o moștenire 
de conștiință, spirituală, inatacabilă. Acestea ne fac să ne simțim 
acasă în istorie (ar trebui să ne facă să ne simţim astfel), să ne 
trăim istoria ca pe o biografie, asumându-ne biografic viața po- 
porului din care facem parte, cu tot relieful său spiritual. 

Sunt lucruri pe care nicio istorie literară nu le pune în 
lumină așa cum ar merita — ci doar arareori, unele studii sau 
articole. Sau poate, într-o anumită măsură, doar Istoria lui Mir- 
cea Scarlat, iar dintre lucrările mai noi, anuntata Istorie a Manue- 
lei Tănăsescu, din care însă, deocamdată, nu a apărut decât 
primul volum. Putem semnala aici şi studiul lui Al. Andriescu, 
publicat în 2004: Psalmii în literatura română. El merge pe ideea 
de a urmări genul psaltic (laolaltă cu influenţa Scripturii şi a 
Psaltirii în literatura română, fără a fi un studiu exhaustiv, în 
această privinţă), începând de la Mitropolitul Dosoftei şi până 
în contemporaneitatea postmodernă. Salutăm această abordare, 
pe care și noi am resimţit-o ca un corector absolut necesar la 
perspectiva critică generală, în care majoritatea studiilor au im- 
pus optica fragmentaristă, insulară. 

Mircea Scarlat, autorul singurei Istorii a poeziei româneşti, 
consideră începuturile poetice în literatura română, după mo- 


dele bizantine, nu de la psalmii versificaţi (cum se procedează 

de obicei), ci de la poezia imnografică, fapt cu care suntem întru 
totul de acord. Precizăm doar că nici psalmii, chiar şi neversifi- 
cați, nu erau considerați proză, ei făcând parte din tradiţia 
liturgică, fiind recitați sau cântați. 

El surprinde câteva lucruri esenţiale, pentru a căror sesi- 
zare are toată admiraţia noastră, având în vedere vârsta sa 
tânără, dificultatea și complexitatea demersului său şi epoca 
opacă în care scria, şi care făcuse ca lucrurile să fie și mai 
întortocheate. În primul rând, se delimitează de principiul strict 
estetic al lui Călinescu (care a denunţat criteriul istoric în stabi- 


lirea ierarhiilor și a pus în loc criteriul estetic): 


„Dar excesul contrar — absolutizarea valorii estetice — 
e și el înșelător. Căci absolutizăm criteriul nostru estetic, 
ceea ce duce la o atitudine implicit procustiană asupra 
operelor din trecut. [...] 

Absolutizarea criteriului nostru estetic (care ne face să 
eliminăm din sfera poeziei marea majoritate a stihurilor cu 
care se deschideau vechile tipărituri) duce la falsificarea 
istoriei literare; neabordarea encomiasticii, să zicem, ar 
falsifica imaginea despre două veacuri din istoria poeziei 


românești”. 


Studiul diacronic nu e lipsit de virtuțile reliefării inclusiv a 


unor fapte estetice esenţiale, privite din perspectivă evolutivă. 


34 Mircea Scarlat, Istoria poeziei româneşti, op. cit., p. 84. 

Dar „istoriografia literară a fost, în parte, discreditată de autorii 
care o confundau cu documentarismul pedant”%. 

Onestitatea și atenția sa pentru descoperirea adevărului 
istoric şi literar, acrivia științifică sunt de reţinut și de admirat. 
Semnalându-i opera şi citând acum din ea, vreau să-i aduc un 
omagiu pentru eforturile întreprinse în această cercetare, chiar 
dacă poziţiile noastre nu rămân totdeauna coincidente. Și chiar 
dacă perspectiva sa este cea a unui tânăr modern, atașat destul 
de mult ideologiei moderniste, tributar concepțiilor literare ale 
vremii sale (și nu suntem toți, mai mult sau mai puţin, chiar 
dacă vrem sau ne credem distanțaţi?). El este însă un însetat de 
adevăr şi înfruntă, de multe ori, nu doar lacune documentar- 
istorice grave, dar și concepții și precizări critice considerate 
bătute în cuie. Reproduc, așadar, câteva dintre concluziile sale 
(pe segmentele în care m-am regăsit, ca optică critică şi istorică), 
apreciind munca de clarificare pe care a făcut-o. Un demers care 
nu doar că nu e facil, ci este cu mult mai greu decât s-ar putea 


crede. 


3 Idem, p. 29. 

3 Ceea ce vreau să spun este că, încercând eu însămi să fac critică 
literară, m-am trezit, atât în ceea ce privește literatura, cât și critica, în 
mijlocul unei naturi sălbatice, al unui relief necunoscut, pentru care nu 
aveam nicio hartă, cu toate studiile de filologie pe care le-am urmat: liceu, 
facultate, masterat şi doctorat. (A nu se înțelege cumva că acestea n-au 
avut rolul lor în formarea mea.) 

Mai mult decât atât, totul mi se părea un relief neidentificabil, în 
care trebuia adesea să stabilesc singură care sunt munţii, care apele, care 


câmpiile, care dealurile și care...prăpăstiile. 

Dar şi pentru că, născut din şcoala critică și estetizantă a 
lui Nicolae Manolescu — dacă e corect să mă exprim astfel — el 
nu poate fi acuzat că face parte dintre acei „istorici ai ideilor, 
culturali, mentaliști, bizantinologi, slaviști, imagologi..."” (pre- 
cum Virgil Cândea, Dan Zamfirescu, Dan Horia Mazilu sau 
Alexandru Duţu), cărora Eugen Negrici le-a găsit o vină în a se 
fi înscris în categoriile pomenite. În câteva puncte cheie însă, 
concluziile sale se întâmplă să fie în concordanţă cu ceea ce, în 
cunoștință de cauză, susțin  vechiștii sau mentalist- 
tradiționaliştii. 


Cercetând sursele, Mircea Scarlat a conchis, corect, că: 


„fondul cultural cel mai vechi este, la noi, cel traco- 
getic [susținuse, mai înainte, şi Călinescu]. Pe acest fond 
originar s-a suprapus — cu o determinantă forță modela- 


toare — fondul latin. 


Mircea Scarlat chiar vorbea, în prologul Istoriei sale, de necesitatea 
ca un istoric literar să fie dublat de un cartograf şi un geolog. Deși eu nu 
am pornit, ca el, de la fascinația pentru călătorii și aventură spre 
literatură (ierarhia gusturilor nu se discută dar, personal, o dezavuez pe 
cea pomenită), şi, de multe ori, nici nu am ajuns la aceleași concluzii cu 
el, recunosc greutatea demersului științific pe care l-a întreprins şi difi- 
cultatea majoră a orientării printre operele literare și critice. 

Ultimele s-au adunat şi se tot adună, de la paşoptiști şi junimiști 
încoace și nu multe sunt lucrările care presupun (re)lectura atentă și 
onestă a literaturii, precum și exprimarea unui punct de vedere impartial, 
ceea ce nu ar exclude deloc originalitatea. 


Eugen Negrici, Iluziile..., op. cit., p. 184. 

Toţi savanții sunt de acord în privința acestei duble 
determinări a spiritualității noastre, ceea ce nu ne permite 
totuși, să vorbim și de o origine daco-latină a literaturii ro- 
mâne. 

Abia după părăsirea Daciei de către romani, creştinis- 
mul a adus aici o literatură ce va deveni curând modelul 


cel mai prestigios”5:. 


„Creştinismul a jucat la noi, pe lângă rolul de 
modelator, şi un rol de colportor. Lucrul cel mai important 
pentru noi este că ne-a pus în legătură cu Bizanțul; și nu-i 
lipsit de semnificaţie faptul că, în fond, cultura bizantină 
era greco-latină; deşi extrem de mediat, contactul cu ve- 
chea cultură mediteraneană (existent în antichitate) se 
refăcea. Așadar, în epoca de formare a poporului român, 
influenţa bizantină se exercită prin creștinism; altfel spus, 
Bizanțul ne-a modelat prin creștinism. 

De aceea, modelele posibile le putem căuta în întreaga 
literatură bizantino-slavă; unele capodopere ale acesteia 
au fost găsit în copii manuscrise numai pe teritoriul româ- 


nesc”%. 


„Determinantă rămâne — pentru epoca veche - aria 
ortodoxă, conservatoare a tradiţiei bizantino-slave. Mani- 


festările poetice în italiană [Petru Cercel], polonă [Miron 


38 Mircea Scarlat, Istoria poeziei româneşti, vol. I, op. cit., p. 51. 
3 Idem, p. 53. 

Costin] și chiar cele în latinește [Nicolaus Olahus] vor fi 


izolate și vor avea un pronunțat caracter ocazional” ®, 


Autorul vorbește despre un „filtru deformator românesc” 
care acționează categoric, valabil pentru toate epocile. Obser- 
vaţiile lui Mircea Scarlat sunt apriate şi concordă cu propriile 
mele concluzii, pe care le-am extras urmărind textele, după cum 
se va vedea pe parcurs. De aceea nu mă dau în lături de la a cita 


mai departe, pentru a le readuce în atenţia cititorilor: 


„În ciuda caracterului izolat şi circumstanţial (în 
epoca veche) al influențelor occidentale, tocmai ele au fost, 
cel mai adesea absolutizate! 

În abordarea istoriei culturale a românilor, calea cea 
mai facilă și, de aceea, cea mai bătută, este paralelismul cu 
dezvoltarea culturii apusene, cu ale cărei scheme și con- 
cept (prefabricate de gândire și interpretare) se poate lesne 
lucra. 

Dar lucrul esenţial este că noi, cel puţin până în se- 
colul al XVIII-lea, ne-am înscris constant într-o tradiţie care 
a ocolit Renașterea! 

Neaderând la catolicism, noi nu puteam avea nici 
umanism, Renaștere, baroc sau Reformă în sensul con- 
sacrat al acestor termeni, care devin, în abordarea realită- 


ților noastre cultural, simple metafore. Cultura română 


4 Mircea Scarlat, Istoria poeziei româneşti, vol. I, op. cit., p. 56. 

oferă celei europene un experiment istoric insolit: o latini- 
tate fără catolicism și fără Renaștere. Această experiență 
culturală este originală și ea trebuie subliniată. 

Departe de a (mai) vorbi, precum G. Călinescu, de cla- 
sici întârziați, vom înregistra ecourile dinafară ca simpto- 
me semnificative ale acestei experienţe inedite (experiență 
structurată dintru început pe o rezistenţă al cărei efect este 
deformarea influențelor culturale; lucrul este vizibil şi în 
coloratura naţională a creştinismului românesc [*1]). 

De aceea, pentru epoca veche, comparaţia cu Apusul 
nu este atât de relevantă pe cât s-a crezut; dimpotrivă, mai 
grăitoare ne apare neasimilarea lui Olahus în tradiţia ro- 
mânească [literară și ortodoxă!]. [...] 

În privinţa influențelor — deseori semnalate, cu mare 
osârdie — se cuvine să fim extrem de atenţi asupra carac- 
terului lor mediat (factorii medierii sunt deseori mai im- 
portanţți decât sursa modelului) și asupra filtrului defor- 
mator prin care s-a făcut receptarea. [...] 

Mai interesante decât influenţele sunt — când există — 
eforturile deliberate de a rezista catolicismului (cu toate 
implicaţiile sale) și culturii occidentale. 

Un exemplu edificator îl oferă barocul, care, în forma 
occidentală reprezentativă (căci, se știe, n-a fost o mișcare 


omogenă), n-a avut vreo influenţă direct la noi, după cum 


+1 Lucrul este vizibil în coloratura națională a creştinismului în 
cazul tuturor națiunilor ortodoxe, ceea ce denotă că oikumenele bizantin 


a fost un protector supranaţional, fără a fi asupritor. 

clasicismul de care s-a vorbit în legătură cu scrierile ro- 
mâneşti din secolul al XVII-lea nu are decât tangente în- 
tâmplătoare cu cel codificat de Boileau”. [...] 

[În Ţările Române, în Evul Mediu,] „se recepta o 
literatură de mare varietate și valoare. Mentalitatea literară 
a epocii medievale se exprimă prin ceea ce se citeşte 
(ascultă) și prin ceea ce se traduce (de fapt: se prelucrează). 

Ceea ce frapează este marea capacitate de asimilare 
(deformatoare) în tradiția autohtonă; există opere baroce 
prelucrate în scopuri opuse scrierii lor. [...] 

Aflată în proces de formare, cultura română se indivi- 
dualizează treptat, conversând fecund cu vecinii și revi- 
gorând tradiţia deja existentă (ortodoxă). 

Tradiţia bizantină și cea slavonă se dezvoltaseră 
veacuri de-a rânduri în Moldova și Ţara Românească. Bi- 
zanțul ne pusese în legătură cu o întreagă cultură an- 


tică...” £ etc. 


Ceea ce a constituit o plăcută surpriză pentru mine, a fost 


să văd că Mircea Scarlat a observat că aceste proprietăți ale 


literaturii române vechi sunt comune și celei noi, moderne. Și că 


ele nu dispar odată cu epoca modernă, ci se prelungesc — cum 


ar fi fost foarte firesc/ logic să presupună şi să urmărească și 


critica românească, în loc să propună prăpăstii istorice și cultu- 


rale între medievalitate și modernism: 


42 Mircea Scarlat, Istoria poeziei româneşti, vol. I, op. cit., p. 57-59. 

„O problemă mult mai spinoasă se ridică după înlă- 
turarea regimului fanariot din Principate, când contactul 
din ce în ce mai strâns cu literatura Apusului a dus la 
previzibile (și, în multe cazuri, binevenite) influenţe. Ceea 
ce nu s-a subliniat îndeajuns este însă, în cazul marilor 
poeţi, caracterul mediat al acestor influenţe. Mai dificil de 
reliefat, filtrul autohton de care vorbeam, a acţionat și aici. 
[63] 

Din perspectiva culturii apusene, eclectismul acelei 
perioade este dezarmant, ceea ce impune nuanţări foarte 
atente și, mai ales, folosirea cu circumspecție a concepte- 
lor criticii occidentale. Terminologia istoriei curentelor lite- 
rare din Apus nu este întotdeauna funcțională în abor- 
darea literaturii noastre; mai mult chiar, ea este adesea 
generatoare de mari erori. 

Stăruind în vechile prejudecăţi, vom continua să-l 
analizăm pe Heliade drept poet romantic...și să ne mân- 
drim cu faptul că Eminescu ar fi fost «ultimul» mare poet 
romantic european. [...] 

Când vorbim despre prima fază a ecourilor roman- 
tice la noi, determinant nu este modelul, ci filtrul ro- 


mânesc, procustian”%. 


Mircea Scarlat vede funcţionarea acestui filtru procustian 


până la simbolism: 


% Idem, p. 59-61. 

„Până la simbolism, curentele literare apusene pot fi 
referenți în analogie și atât. Absolut necesară este însă, în 


fiecare caz, analizarea filtrului autohton, procustian”*. 


Însă eu merg mai departe, pentru că nici din punct de 
vedere logic nu se poate accepta defectarea lui bruscă. Ştiu că, 
odată sincronizați şi intrați în curentele moderniste, cu acceptul 
şi adeziunea teoretică a poeților înșiși (a scriitorilor, în general), 
e greu și riscant să nu le recunoşti această apartenenţă. Însă 
părerea noastră, pe care vom încerca să o demonstrăm mai 
târziu, este aceea că, așa cum nu putem vorbi de umanism, 
renascentism, baroc, clasicism şi romantism, în adevăratul sens 
al cuvântului, în cultura și literatura noastră, tot la fel nu vom 
putea suprapune cu adevărat, peste operele românești, nici 
conceptele de simbolism, expresionism, modernism, avangar- 
dism, onirism, postmodernism etc., în adevăratul lor sens, cu 
care s-au născut şi au funcționat în Apus, sau în conformitate cu 
teoria literară. lar filtrul procustian a funcţionat și în epoca 
modernă şi funcționează și în cea postmodernă, cu toată 
sincronizarea noastră. 

Între literatura veche, care se termină în secolul al XVIII- 
lea, şi cea care începe în secolele XVIII-XIX, cu meditaţiile în 
proză (proza lirică), cu poeţii Văcărești, cu Ţiganiada şi apoi cu 


literatura pașoptistă, există o ruptură de nivel formal, adică la 


“ Idem, p. 60. 

nivelul formelor literare. Dar în ceea ce priveşte identitatea 
spirituală, nu conștiința creștină în sine se estompează, ci 
acrivia, zelul conştiinţei creştine și expunerea pur teologică și 
dogmatică pe care o deosebim în literatura veche. Ruptura nu 
stă neapărat în apariţia diletantismului religios sau a conștiinței 
spirituale edulcorate, ci în inversarea, pe scena culturală a ţării, 
a rolului celor două feţe ale aceleiași conștiințe: cea râvnitoare/ 
zelotistă și cea novatoare. Ultima e deschisă și spre alte 
perspective, dar această atitudine nu constituie tocmai o 
noutate absolută în secolul al XIX-lea. 

Această inversare a rolurilor a lăsat Biserica Ortodoxă fără 
susținerea cărturărească obișnuită, în sensul unui sprijin com- 
pact și viguros. Și cred că Virgil Cândea exagerează când 
consideră că ultimele două secole (al XIX-lea şi al XX-lea) de 
literatură și cultură română sunt irelevante pentru ansambulul 
tradiţiei noastre culturale ortodoxe. Și aceste ultime două secole 
au încă destulă relevanţă pentru ansamblul cultural autohton, 
cu tot vălmășagul de idei și concepţii importate recent, străine 
de această tradiţie, care și-au forțat intrarea în gândirea 
românească. lar literatura care aparţine acestor secole nu poate 
fi încă scindată de matca spiritualității, a sensibilităţii şi a 
cugetării tradiționale. 

Începând cu veacul al XX-lea, s-a încercat şi se încearcă în 
continuare secularizarea literaturii, prin evacuarea samavol- 
nică a cugetării bizantin-ortodoxe din operele literare, chiar şi 
forțând limite elementare ale logicii și ale receptării hermeneu- 


tice. Insă adâncul conștiinței vechi românești este atât de 

departe de a se fi pierdut, încât, pentru cine vrea să fie onest, 
trebuie să recunoaştem că e nevoie de aplicarea cu amenda- 
mente a termenului de ruptură. 

Cei care vor, cu tot dinadinsul, să fundamenteze cultura și 
literatura română fie pe necredinţă și pe ateism demonic, fie pe 
filosofie antică sau brahmano-budistă, în orice caz, pe teoria 
unei atitudini antireligioase și antiecleziale a majorității scriito- 
rilor (și mai cu seamă a celor mari), aceia sunt cei care caută din 
răsputeri să ideologizeze literar izolaţionismul cultural şi artis- 
tic. În schimb, construiesc un fenomen colosal modernist, 
autonom, atât la nivel literar, cât și al mentalităților. 

Opinia noastră, pe care o vom demonstra pas cu pas, este 
că, cel puţin în literatură, modernismul se oprește, în mare 
măsură, la suprafața estetică (ca și umanismul secolelor al XVII- 
lea și al XVIII-lea) și nu afectează straturile de mare adâncime 
ale unor atitudini profund înrădăcinate în mentalul şi spiritua- 
lul colectiv. Însă, chiar și în condiţiile acceptării unei asemenea 
vizi-uni, breşele de conștiință creştină din literatura noastră 
modernă şi chiar postmodernă sunt numeroase şi semnificative. 
Încât ne întrebăm cât are să mai dureze defilarea acestei 
ideologii, care este preponderent bazată pe falsificări ale per- 
cepției critice asupra literaturii române? 

Ne întrebăm, de asemenea, de unde tradiţie platoniciană și 
brahmană la un popor, care n-a fost interesat de vreuna dintre 
ele în toată existența sa? Și de unde cugetare platoniciană și 
brahmană la niște scriitori care, cu Eminescu în frunte, le 


inventariază cu titlu de informaţie culturală, asimilând organic 

câteva idei în sistemul lor de valori? Operele literare sunt 
departe de a fi capabile să ne semnaleze faptul că autorii lor și- 
au însușit, în mod profund, filosofia antică și modernă. Despre 
acestea știau foarte bine că sunt suprastraturi culturale 
superficiale și instabile, formate în ultimele decenii de istorie. 
Ele nu ne relevă nici faptul că aceste filosofii le-ar fi devenit 
mediu spiritual şi cognitiv interior, în conflict cu toate reperele 
literare şi spirituale vechi ale matricei stilistice autohtone. De 
aici derivă şi dificultatea majoră pe care au întâmpinat-o 
permanent elevii și studenții români de a-și însuși formule 
critice care sună discordant cu gândirea şi înțelegerea lor. 

Optica critică prin care au fost siliți să privească spre 
literatura română i-a îndepărtat pe mulți de ea ca de o sumă de 
basme (termenul exact, în argoul școlar și studenţesc: vrăjeli), 
care nu dețin nicio cheie spre interiorul propriu sau spre cu- 
noaşterea datelor spirituale genetice ale neamului lor. 

Această poză s-a profilat atât de mult în mediul cultural, 
încât nu multă lume își dă seama de falsitatea ei. Astfel încât s- 
a creat o distanţă considerabilă între conștiința multora, între 
interiorul lor, unde, de multe ori, stă Hristos (vorbesc de o 
realitate constatată, care ne-a fost mărturisită foarte frecvent), și 
învălmășeala de concepții şi atitudini mai mult sau mai puțin 
intelectualiste, pe care şi le însușesc artificial şi epidermic, ca pe 
o suprapunere necesară supraviețuirii în lumea de astăzi. Fără 
însă ca ele să exprime persoana umană, în afară, sau să o lămu- 
rească întrucâtva, în interiorul ei, asupra a ceea ce este, din 


punct de vedere spiritual. 

Pur și simplu se acceptă și se trăieşte cu aceste concepții — 
inclusiv la nivel literar și cultural — ca și cu niște date ale rea- 
lităţii faţă de care nu se manifestă nicio atitudine, care nu for- 
mează cu adevărat o lăuntricitate, deşi au pretenţia de a fi spiri- 
tuale. Oamenii devin ființe schizoide, personalități scindate 
interior, neînțelegând prea bine care este sursa atomizării lor 
interioare. 

Este şi aceasta o diluare a conștiinței creștine, dar ea nu este 
în mod neapărat în favoarea celor care susțin ideologizarea 
ateistă a culturii şi literaturii române, chiar și din simplul motiv 
că inerția spirituală nu poate fi calculată ca avantaj nici măcar 
de tabăra anticreștină. 

La concluziile acestei cărți am ajuns, mărturisesc, nu fără o 
oarecare dificultate, pentru că mult timp conștiința mea, în care 
pătrunseseră adânc tezele inseminate de-a lungul anilor, a opus 
rezistenţă în faţa a ceea ce eu însămi descopeream ca pe un 
teritoriu virgin. Am stat adesea în cumpănă și am gândit și 
regândit de zeci de ori o anumită problemă, deşi soluţia 
hermeneutică mi se părea, în același timp, solid întemeiată. 

Am căpătat însă, treptat, sentimentul — care nu e doar o 
iluzie vanitoasă sau o concluzie triumfalistă —, recitind litera- 
tura română, al perpetuării, iar nu al întreruperii, al continui- 
tăţii, și nu al disocierii definitive de trecut. 

Am înțeles și că tendinţele recuperatorii ale tradiției 
trebuie să pornească nu de la ideea de a căuta un alter spiritual 
necunoscut în trecut, ci de a ne afla identitatea noastră, în 


limitele căreia se manifestă și literatura modernă și postmo- 

dernă, cu toate efuziunile ei protestatare tipice (trendy) unei 
epoci sau a alteia. Se scoate, cel mai adesea, în evidenţă numai 
europenizarea, modificarea mentalităţii în sensul debizantini- 
zării, începând chiar cu cronicarii. 

Dar mai niciodată nu se observă că, în condiţiile occiden- 
talizării alerte inclusiv a ideologiei literare (nu mai vorbim de 
cutumele sociale), rămâne întotdeauna un fond foarte puternic 
(bizantin-ortodox), care configurează, într-un mod foarte speci- 
fic creaţia literară, din interior. 

ÎI putem numi un ADN care îi formează un profil şi tră- 
sături individualizate puternic, dincolo de epiderma şi, mai 
mult, de machiajul european, pe care scriitorii, începând chiar 
cu cei medievali și cu evocaţii cronicari, îl folosesc conştient şi 
chiar cu conștiinciozitate, adaptându-se la stilul vremii, dar 
simțind că stilul acesta nu afectează, în mod esenţial, conţinutul 
viziunii lor. Este de remarcat în mod deosebit capacitatea lor de 
adaptare și maleabilitatea în acest sens. O flexibilitate nu mai 
puțin specifică spiritualității orto-doxe, aceea de a trece prin 
epoci ostile ca trestia prin vânt, folosindu-se cu abilitate de 
impresia — falsă — a umilinţei şi insignifianţei. Pe de altă parte, 
marii poeţi sau scriitori, nu numai moderni, exprimă, în primul 
rând, prin opera lor, o căutare de sine esenţială. Salvador Dali 
sintetizează remarcabil acest adevăr, recunoscând că, în toate 
tablourile sale, el şi-a făcut autoportretul. 

Ideea însăși a sincronizării (pe care Maiorescu o acuza în 
studiul formelor fără fond) ca obiectiv literar primordial — ca şi 


cea a estetizării pure, cosmetizante — este contrară spiritualității 

creatoare şi neagă o necesitate ontologică fundamentală a ființei 
umane care se exprimă prin artă. 

Dacă este absurd să considerăm, cum ne sugerează un 
istoric ostil, Rosler, că românii au părăsit această vatră antică de 
existență, timp de 1.000 de ani, și apoi s-au întors, cu atât mai 
mult este absurd să acceptăm că acest popor a supraviețuit 18 
secole fără cultură și literatură scrisă — chiar dacă aceasta nu 
corespunde conceptelor moderne — și și-a revenit din apatie în 
secolul al XIX-lea (şi eu cred că destule mărturii fie au fost 
distruse de timp, de vremurile vitrege, fie zac încă prin cine știe 
ce biblioteci și nu are cine să le caute și să le valorifice). 

De altfel, literatura pașoptistă — considerată îndeobște ca 
începutul literaturii moderne -— este în întregime fundamentată 
pe revalorizarea trecutului: spiritual, literar, istoric (programul 
romantic european era un punct de sprijin, în acest sens). Un 
popor primitiv nu ar fi supraviețuit invaziilor străine, atâtor 
presiuni colosale ale istoriei. 

Deși nu avem dovezi documentare, timp de aproape un 
mileniu și jumătate, pentru că nu ni s-au păstrat cărți scrise în 
limba daco-română“ (deși Ovidius spune, în Pontice, că a scris 


un poem în graiul getic și în metru latin“, iar în secolul al XIII- 


% Arheologia lingvistică ne vine în ajutor, cu probe concrete, pre- 
cum termenii latini a scrie, a număra, carte, dacă e să ne referim chiar şi 
numai la aceste dovezi elementare. 


46 Ovidiu spune: 


„Nec te mirari, si sint vitiosa, decebit 
Carmina, quae faciam paene poetica Getes. 

lea, Papa Innocentius al IV-lea“ nota că, de aproape două 
veacuri, valahii din Dacia aveau tradusă Liturghia în limba lor), 
avem totuşi o probă indubitabilă: existența noastră. 

Şi totuși, cum putem explica setea cu care, din secolele XV- 
XVI, românii încep să traducă Scripturile Sfinte în limba verna- 
culară, așa încât ajung să fie primul popor ortodox din sud-estul 


Europei care traduce Dumnezeiasca Scriptură? 


A! pudet, et Getico scripsi sermone libellum, 
Structaque sunt nostris barbara verba modis, 

Et placui, — gratare mihi — coepique poetae 
Inter inhumanos nomen habere Getas. 
Materiam quaeris? Laudes de Caesare dixi”. 


Adică: 


„Nu trebuie să te miri, dacă versurile mele sunt cumva rele: 

Eu care le scriu am devenit aproape un poet get. 

Ah! Mi-e rușine: am scris o cărțulie în limba getică, 

În care cuvintele barbare au fost aşezate după ritmul versurilor noastre. 
Le-au plăcut — felicită-mă — şi am început să am 

Faimă de poet printre neomenoșii geți barbari. 

Mă întrebi de subiect? Am adus laude împăratului”. 


A se vedea: Izvoare privind Istoria României, vol. I, De la Hesiod la 
Itinerarul lui Antoninus, Ed. Academiei RPR, Bucureşti, 1964, p. 336-337. 
+7 A se vedea opera sa în Patrologia Latină: 


http://www.documentacatholicaomnia.eu/01_01_1243-1254- 
_Innocentius_IV.html. 

Întreaga colecţie la nivel online: 

http://www.documentacatholicaomnia.eu/1815- 
1875,_Migne,_Patrologia_Latina_01._Rerum_Conspectus_Pro_Tomis_O 
rdinatus,_MLT.html. 

Miron Costin, în prefața poemului său, Viiața lumii, ne 
oferă un răspuns rezumativ pentru toată istoria: el şi-a scris 
stihurile ca să demonstreze că limba română e destul de coaptă 
pentru a deveni veșmânt poetic, dar „nu numai aceasta, ce și 
alte dăscălii şi învățături ar putea fi pre limba românească, de 
n-ar fi covârşit vacul nostru acesta de acum cu mari greotăți”%. 


Dan Horia Mazilu amintea: 


„Românul medieval era convins că scrisul putea eter- 
niza, putea nemuri, era trainic, putea forța veșnicia. 

Cei ce fac însemnări pe cărți n-au nicio îndoială în 
această privinţă: „Scris-am eu, Dimitrie Bumbacilă cu mâna de 
țărână. Şi mâna va putrezi dară scrisoarea [cartea] în veac să 
va pomeni” sau „Această scrisoare am scris eu, Nicolae Do- 
brovoi [...] scris-am cu mâna de țărână, mâna aceasta va putrezi 


iară cuvintele acestea n-or mai putrăzi” [...]”5, etc. 


Oamenii aceștia erau iluminaţi brusc de o revelaţie a 
secolului sau, dimpotrivă, moșteneau o atitudine și o 


mentalitate devenite tradiţionale? 


48 Miron Costin, Opere, vol. II, ediţie critică de P. P. Panaitescu, EPL, 
București, 1965, p. 113. 

4 În limba române veche, scrisoare însemna carte/ scriere. lar carte 
însemna scrisoare/ răvaş. Adică invers decât în româna modernă. 

5 Cf. Dan Horia Mazilu, Lege și fărădelege în lumea românească veche, 
Ed. Polirom, lași, 2006, p. 132. 

„„„Această carte a căpătat mai târziu forma actuală. La 
început, au existat articole disparate, scrise pentru platforma 
noastră online*!, tocmai pentru că, atunci când am pornit acest 
demers, nu am plecat de la idei preconcepute și am crezut că mă 
voi limita la observaţii particulare. 

Pe parcurs, am încetat să mai cred în fortuitul observa- 
țiilor de acest fel și astfel s-a născut conștiința unui întreg 
organic: ideea acestei cărți. 

Menţionăm, în final, că cea mai mare parte din materia 
acestei istorii literare, preconizată în 12 volume (numai partea 
întâi, care tratează poezia) a fost publicată anterior în cărți care 
au purtat alt titlu: în primul rând cele şase volume din Epilog la 
lumea veche, pe care le-am publicat între 2010 și 2017 (unele în 
două ediţii), apoi cele trei volume din Creatori de limbă şi de 
viziune poetică în literatura română (2013 şi 2015), Studii literare (6 


volume) și altele. 


51 Teologie pentru azi: https://www .teologiepentruazi.ro/. 

ÎNCEPUTURILE POEZIEI ROMÂNEȘTI 


Literatură numai în limba română? 


Tendinţa este să se elimine din istoria literaturii române 
scrierile în slavonă, greacă, latină, polonă sau italiană, din epoca 
medievală, din motive lesne de înțeles, dar nu și ușor de accep- 
tat. Literatura română nu este una grandioasă, ca număr al 
producţiilor — în ceea ce privește valoarea, discuția se nuan- 
țează. Prin urmare, un argument principal împotriva acestei 
opinii ar fi acela că nu este benefic pentru cultura noastră să 
lepădăm cu generozitate compunerile heteroglose, aparținând 
unor nume precum Miron Costin, Petru Cercel, Nicolaus Ola- 
hus. Şi nici pe scriitorii alogeni (Stavrinos, Matei al Mirelor), pe 
motivul că studiul lor n-ar mai reprezenta un act de literatură, 
ci unul de cultură. 

În condiţiile în care alte literaturi, precum cea franceză — 
dar nu numai — se manifestă expansionist, nici literatura română 
n-ar trebui să-și caute impedimente pentru a-i integra în spațiul 


său atât pe scriitorii antici (Sfinţii Nicetas de Remesiana, Ioannis 


68 


Cassianos etc.), cât și pe cei medievali”. Adică și pe cei care nu 
sunt români dar scriu despre noi, împreună cu o întreagă litera- 
tură în veşmânt slav, de inspiraţie bizantină, precum și pe 
creatorii moderni ca Eugen lonescu sau Emil Cioran, care au 
preferat să-și scrie o parte din literatură în limba franceză. 

De altfel, ultimii doi sunt resimţiţi ca scriitori români și ca 
asimilabili literaturii noastre, mai mult decât autorii medievali 
care nu s-au manifestat literar (parţial sau integral) în româ- 
neşte, ceea ce ni se pare o judecată inechitabilă. 

Dacă Eugen lonescu e prezent în manualele şcolare cu o 
piesă de teatru concepută în franceză, de ce n-ar fi şi Poema 
polonă (cel puţin teoretic) a lui Miron Costin — pe care o studiază, 
în schimb, polonezii? 

Despre această problemă şi despre Poema polonă, Mircea 


Scarlat observa: 


„Viziunea românească asupra lumii este mai pu- 
ternică decât motivele mitologiei clasice culte folosite de 
poet [Miron Costin]. Haina străină (slavonă, latină, gre- 
cească, poloneză, italiană etc.), în care s-a manifestat 
spiritul românesc, nu a dus la alterarea sau la transfor- 
marea lui. Avem datoria să reconsiderăm această afirmare 


românească în alte galaxii, din care a venit vremea să ne 


52 A se vedea G. Mihăilă, Între Orient și Occident. Studii de cultură şi 
literatură română în secolele al XV-lea — al XVIII-lea, Ed. Roza vânturilor, 
Bucureşti, 1999, p. 9-62. 

adunăm substanța. Opera este în concordanţă cu sensibi- 
litatea românească și cu spiritul poporului nostru. 
Viziunea raiului, de pildă, ar fi tost alta, dacă lucrarea 
ar fi fost redactată de un străin. Poema polonă aparţine 
mediului cultural şi ideologic moldovenesc şi se înscrie în 
mod firesc în istoria culturală a românilor. Poema poate fi 
privită drept cea dintâi tentativă de epopee întreprinsă de 


un român”, 


Am avea, așadar, în Miron Costin, un prim autor de 
epopee român, înaintea lui Budai-Deleanu. Același Mircea Scar- 


lat considera că 


„nicio istorie din lume nu mai acceptă dogmatismul 
analizării în exclusivitate a textelor redactate în limba 
modernă a poporului respectiv. [...] Urmărirea — sub strai 
neromânesc - a filonului naţional va ajuta la reliefarea 


acestuia”'5. 


In acest punct, Scarlat se întâlnește cu Dan Horia Mazilu, 
care a pledat călduros, întotdeauna, pentru recuperarea ope- 
relor româneşti vechi care îmbracă alt veșmânt lingvistic decât 


limba română. 


5 Mircea Scarlat, în Postfața la: Poezie veche românească, antologie, 
postfață, bibliografie și glosar de Mircea Scarlat, Ed. Minerva, Bucureşti, 
1985, p. 208. 

5t Idem, p. 205. 

Şi aici am ajuns la o problemă esențială și spinoasă: cum 
receptăm şi interpretăm literatura veche? Pare-ni-se că nu 
aloglosia este fenomenul esenţial în discuție, deși se prezintă ca 
motivul principal al excluderii din literatura română a produc- 
țiilor heteroglose. 

Problema este falsă, pentru că studiul și comentariul literar 
nu se ocupă, în mod esenţial, cu analiza lingvistică, a feno- 
menelor de limbă. Acestea sunt aduse în lumină într-o exegeză 
literară, dar nu ocupă prim-planul unui comentariu — cel puţin 
așa stau lucrurilor în cazul studiilor aplicate poeziei şi literaturii 
moderne. 

Grandoarea unui scriitor nu e măsurată, în primul rând, în 
funcție de aspectele ligvistice, de opţiunile de limbă care mo- 
dulează stilul. De multe ori, studiul lor este opțional în cerce- 
tarea unui critic. 

Asemenea, studiul literar al poeziei lui Eminescu, Blaga, 
Arghezi etc., nu învederează, în mod esenţial, (ci doar secundar 
sau episodic) aspectele strict lingvistice sau stilistice, pentru că 
nu acestea sunt determinante şi fundamentale pentru judecata 
critică. Important este conținutul de idei, studiul mentalităților 
literare și extraliterare, polemica filosofică, traseul cultural al 
dezbaterilor. 

Termenii în care se poartă această discuție pot constitui 
factori generatori ai unei anumite vectorizări a interpretării 
literare, dar nu întotdeauna și nu neapărat. Analiza literară și 


analiza lingvistico-stilistică sunt, totuşi, două lucruri diferite în 


7 


comentariul literar modern. Prima o include pe a doua, dar 
depăşeşte cu mult sfera acesteia. 

În cazul operelor aloglose, suntem privaţi de cea de-a 
doua, dar ne rămâne studiul ideilor, dezbaterea asupra menta- 
lităţilor, ne rămân foarte multe lucruri de discutat și care sunt 
incluse în sfera literară. 

Noi nu privim niciodată strict lingvistic spre marii creatori. 
lar Eminescu nu mai este Eminescu, spre exemplu, dacă 
susţinem că la baza aprecierii noastre stă numărătoarea tropilor. 
Care studiu critic esențial despre Eminescu se raportează la 
aceasta din urmă? Și totuși, literaturii vechi i se aplică exclusiv 
asmenea standarde, care ţin exclusiv de posibilităţile de recep- 
tare ale omului contemporan. 

Citim și studiem literatura medievală așteptând să vină 
muntele la Mahomed, adică medievalii spre noi, și nu facem 
efortul, cum ar fi normal, să ne deplasăm noi spre ei. Din cauza 
acestei probleme, fals puse, literatura română veche și nu doar 
cea aloglosă, ci și cea în limba română, a rămas multă vreme 
ignorată de exegeza literară. 

Rezultatul, la ora actuală, este că avem mari poeți şi 
povestitori (între povestitori mă gândesc la Varlaam, mai cu 
seamă, dar şi la Dosoftei, cel din Vieţile Sfinților) în literatura 
medievală, care nu au fost analizați și comentaţi, acest eșec fiind 
motivat şi de un alt impediment major, și anume amprenta 
religioasă a gândirii lor, care a fost decretată ca neliterară de o 
serie de critici. În felul acesta scăpăm de foarte mulţi scriitori, 


nedoriți și neagreaţi de o anumită parte a exegezei... 

Întorcându-ne la începuturile poeziei, dacă luăm în consi- 
derare doar ce s-a scris în limba română, atunci prima poezie 
lirică românească sunt psalmii, alături de imnele și rugăciunile 
din primele traduceri ale cărților de cult. 

Dan Horia Mazilu susține însă, şi pe bună dreptate, că 
apetenţa față de structura ritmică și de versificare, a primilor 
noștri traducători și, respectiv, a lui Dosoftei, trebuie să fi fost 
determinată de o tradiţie veche, în stare să creeze gustul și 
așteptarea. 

Această tradiţie nu este în limba română, ci în slavonă, dar 
prezintă un aspect esenţial: acela că a constituit forma artistic- 
literară în care s-au manifestat românii, în absența unei pro- 
ducţii în limba vernaculară. 

A nu o lua în considerare înseamnă a sări peste etape și a 
considera că forma literară a psalmilor traduși în română și 
versificările lui Dosoftei s-au născut deodată, fără să fi existat 
un orizont, o năzuință stilistică, un gust artistic pentru un 
anumit fel de manifestare spirituală, o preferință față de un 
anumit tip de veșmânt lingvistico-poetic care să promoveze 


lăuntricul exteriorizat literar. 


„Cu destulă întârziere, cercetătorii au băgat de seamă 
că în textele liturgice vechi slave (dar și în alte specii 
literare, aparent prozaice) există o tehnică a versificației 
bine pusă la punct, ajungând chiar până la subtile jocuri de 


rafinament prozodic. 

Cercetarea organizărilor ritmice şi metrice descifrate 
în felurite compuneri, a produs rezultate de care inves- 
tigatorii fenomenului literar din această parte a Europei 
(de prelungire bizantină) trebuie să țină neapărat seamă. 

Întârzierea cu care au fost observate aceste particu- 
larităţi de structurare ritmică (ținând de o convenţie pro- 
zodică specifică) nu trebuie să ne surprindă. 

Mult timp, până în secolul al XIX-lea, savanții au taxat 
imnografia bizantină drept proză curată. 

Construit după niște reguli aparte, imnul bizantin era 
scris continuu (scriptio continua, ca, de altfel, toate textele 
poetice ale antichităţii), utilizând pentru recunoaştere un 
sistem particular de punctuație (ale cărui rosturi Al. 
Procopovici le-a înţeles la noi înaintea multor învăţaţi), 
care, odată descifrat, a permis cercetătorilor să sesizeze, în 
fine, organizarea strofică. 

Strofa imnică se baza pe ritmul silabic obţinut prin 
efectul muzical dat de numărul egal al silabelor din aceeași 
strofă şi de succesiunea regulată a unităţilor tone și ato- 


ne”. 
In consecință, 


„în versul imnic şi nu în psalmi trebuie căutate 


primele modele de tehnică și cele dintâi surse furnizoare 


5 Dan Horia Mazilu, Recitind literatura română veche, vol. Il, Ed. 


Universităţii din București, 1998, p. 10. 

de figuri pentru poeții Europei răsăritene, între aceștia și 


pentru stihuitorii români” %. 


[Şi] „în plus, nu văd ce motive serioase ne mai pot 
îndemna, astăzi, să trecem cu vederea, pe întinderea 
câtorva secole, textele în versuri aparținând unor autori ca 
Filothei monahul” și Eusthatie de la Putna, Simion 
Dediulovici” ori Anastasie Crimca“, pentru a-i pomeni 


numai pe cei mai însemnați”€!. 


In opinia lui Mazilu (care concordă cu cea a lui M. Scarlat, 


după cum am văzut), „alcătuirea primei tradiții poetice în 


spaţiul românesc [...] s-a sprijinit pe depozitul întru totul stima- 


bil al imnografiei bizantine”. 


5 Idem, p. 11. 
57 A se vedea: 


http://www .sfant.ro/sfinti-romani/monahul-filotei-imnograful- 


manastirea-cozia-4.html. 


5 Idem: 
http://biserica.org/WhosWho/DTR/E/EustatieDelaPutna.html. 
> Amintit aici: 


http://www.enciclopedia- 


dacica.ro/webring/civilizatia/vechea_cultura.html. 


6 A se vedea: http://ro.wikipedia.org/wiki/Anastasie_Crimca. 


*! Dan Horia Mazilu, Recitind literatura română veche, vol. Il, op. cit., 


6&2 Idem, p. 10. 

Această „poezie românească de expresie slavă din vea- 
curile al XV-lea și al XVI-lea”, având o „marcă bizantină” și 
constituind un „clasicism est-european” [o analogie termino- 
logică arbitrară, pe care putem să o acceptăm sau nu], formează 
„O poezie lirică, [care] este covârșitor de inspiraţie și cu desti- 
nație religioasă”. 

Între varietățile de imnuri, el distinge: canonul, stihira, 
condacul și icosul — „icoasele [împreună cu condacele alcătuiesc 
una din culmile lirice ale ritualului ortodox — Marele Imn Acatist 
[...] introdus în oficiere în veacul al VII-lea de patriarhul 
constantinopolitan Serghie 1665. 

În descendența acestei vaste tradiţii lirice bizantine, spre 
sfârșitul secolului al XIV-lea, fostul logofăt al lui Mircea cel 
Bătrân, Filos, călugărit la Cozia sub numele de Filothei, creează 
— pe la 1394 — genul pripealelor, un ansamblu de imne în limba 
slavonă: Pripeale la toate praznicele Domnului şi ale Născătoarei de 
Dumnezeu şi ale tuturor Cuvioşilor Părinți, mari şi Sfinți, marilor şi 


vestiților Mucenici şi tuturor Sfinților deosebiți. 


& Idem, p. 9. 

s Al 61-lea Patriarh al Constantinopolului: 

http://ro.orthodoxwiki.org/Listă_a_patriarhilor_de_Constantinop 
ol. 

ss Dan Horia Mazilu, Recitind literatura română veche, vol. II, op. cit., 
p. 11. 

& A se vedea Poezie veche românească, op. cit., p. 9-13. 

La nivel online: http://biblior.net/poezia-romaneasca-de-la-origini- 
la-1830/pripeale-de-filothei.html. 

„Pripealele (Pripela) lui Filothei, treizeci şi trei la 
număr, urmau a însoți psalmii aleşi ai bizantinului Nice- 
phoros Vlemmidis. 

Călugărul român își măsura astfel forțele cu autori 
consacrați. Izbânda lui a fost deplină, polieleul său a 
circulat în numeroase copii, a trecut în Rusia, a fost chiar 
tipărit de o imprimerie sârbească din Veneţia, fiind intro- 


dus în oficiere67” 68, 


În secolele următoare, al XVI-lea și al XVII-lea, sunt demne 
de reținut: imnul compus de Simion Dediulovici, muntean ca și 
Filothei, scris întru lauda Sfântului Mihail Mărturisitorul, 
Episcopul Sinadelor“, imnele Protopsaltului Eusthatie de la 
Putna şi Versul de plângere al omului căzut către sufletul său, com- 
punere slavonă aparținând lui Anastasie Crimca, părintele 


spiritual al lui Varlaam. Gáldi considera, de asemenea, că 


„Primul imbold [poetic] a venit, fără îndoială, din 
partea literaturii slavo-bizantine. Răsfoind textele reli- 


gioase publicate de Coresi, suntem adeseori încântați de 


67 În cadrul Utreniei ortodoxe. 

6 Dan Horia Mazilu, Recitind literatura română veche, vol. II, op. cit., 
palz: 

69 A se vedea: 


http://www.calendar-ortodox.ro/luna/mai/mai23.htm. 

acele pasaje care pot fi citate şi azi ca adevărate poeme în 


proză””. 


El ia în considerare și semnificative influenţe liturgice 
asupra poeziei populare, prin „participarea asistenţei la cânta- 
rea sau recitarea unui text”. 

Sub auspiciile nefaste ale comandamentelor politice ale 
vremii, Gâldi ia mai adesea în discuţie, din păcate, o influenţă a 
poeziei folclorice asupra textelor religioase, când logic ar fi fost 
să analizeze fenomenul în sens invers. 

Şi pentru secolul al XVIII-lea se menţine această confuzie 


ideologică, pentru care Alexandru Duţu afirmă: 


„mare parte din poezia Văcăreștilor se asemănă cu 
cea contemporană neogreacă, dar, în același timp, are 
caracterul unui text care se cântă, fiind așadar pe linia cân- 
tecului popular [nu suntem de acord cu această concluzie]. 
Am regăsi aci acea întrepătrundere a poeziei cu muzica 


care a stăruit în etapa veche a literaturii române”7. 


7 Ladislau Gáldi, Introducere în istoria versului românesc, Ed. Miner- 
va, Bucureşti, 1971, p. 65. 

7! Idem, p. 41. 

72 Alexandru Duţu, Coordonate ale culturii româneşti în secolul XVIII 
(1700-1821), EPL, București, 1968, p. 31. 

Mircea Scarlat a refuzat chiar să se apropie de studiul 
poeziei folclorice, declinându-i pe bună dreptate aşa-zisa în- 


semnătate sau influenţă asupra liricii culte: 


„folclorul nu oferă cheia pe care mulți au crezut că au 
găsit-o analizându-l. [...] 

Folclorul oferă numai iluzia că, analizându-l, ne 
mișcăm pe un teritoriu mai ferm, spre a cunoaşte formele 
arhaice de poezie și practicile religioase păgâne, anterioare 
creștinismului; dar textele pe care le cunoaştem au fost 
modelate de creștinism! [...] 

Convenţia literaturii noastre scrise (singura pe care o 
putem analiza cu documentele pe masă) a fost, la origine, 
modelată de creștinism, ceea ce nu-i scade cu nimic inte- 
resul. [...] 

După formarea poporului român şi a limbii sale, 
modelul cel mai prestigios l-a constituit, la noi, literatura 
creştină. 

Pentru o lungă perioadă (secolele IV-XVIII aproxi- 
mativ), creștinismul a fost principalul modelator al culturii 
noastre scrise (s. n.), singura pe care o putem analiza în chip 
pozitiv; să nu uităm că cele mai vechi texte folclorice pe 
care le avem ne-au parvenit tot pe cale scrisă, deci filtrate 


prin convenţia literară a epocii în care au fost notate”?. 


73 Mircea Scarlat, Istoria poeziei româneşti, vol. I, op. cit., p. 48-49, 53. 

Prima poezie română (în limba română) — în sens modern 
— se naște sub semnul Psaltirei. Acest lucru n-ar trebui să ne 
mire prea mult. 

În ultimul timp s-a încercat ancorarea poeziei noastre 
medievale în surse clasice greco-latine. Nu s-a ţinut seama însă, 
adesea, de mentalitatea medievalilor noștri, care moşteneau o 
mult mai veche concepție creștină, specifică atât Apusului cât și 
Răsăritului, până la despărţirea lor în două Biserici diferite. 
Astfel, după Sfântul Isidorus de Sevilla și alţi Sfinți Părinți, 


„metrul cel mai vechi și mai nobil este hexametrul 
(metrum heroicum). Primul care s-a folosit de el a fost 
Moise (Deut. 32), mult înaintea lui Pherecydes și a lui 
Homer. Imnuri spre lauda lui Dumnezeu a scris cel dintâi 
David, şi mult timp după el Timothoe. 

Primul epitalam îi aparţine lui Solomon, de la care 
genul a fost preluat de păgâni. Cântecele lui Solomon sunt 
alcătuite — după Ieronim — din hexametri și pentametri. 

Isaia scrie proză retorică. Inventatorul cântecului de 
jale (threnos) este Ieremia, [iar] la greci — mult mai târziu — 
Simonide; chitara a fost inventată de către Tubal [...]; 
astronomia de către Avraam [...]. 

Primul istoriograf a fost Moise [Miron Costin se 
declară, ca istoric/ cronicar, în descendența acestuia], apoi 


Dares la păgâni, iar după el Herodot”7. 


74 Ernst Robert Curtius, Literatura europeană..., op. cit., p. 520-522. 

lancu Văcărescu avea conștiința că: „Orice neam începe/ 
Întâi prin poezie/ Fiinţa de-și pricepe” (Cununa lui Cârlova). 

Asachi se va revendica de la David, „dintâi profeta, 
cântător de imne sânte” (Pleiada) — pe care îl menţionează înain- 
tea lui „Omer, Oraţ [Horaţiu], Pindar, [a] lui Ovid, Corneil, 
Virgil, Milton, Șiler și Petrarca”. La fel și Grigore Alexandrescu. 

Dar Psalmistul David ne va dărui și pe primii poeţi în 
limba română (în înţelesul cel mai apropiat de accepțiunea mo- 


dernă a creatorului de poezie): Dosoftei și Miron Costin. 

Psaltirea coresiană de la 1577 


În ediția sinodală a Bibliei din 2001, diortosită de ÎPS 
Bartolomeu Anania, s-a revenit la forma originală, versificată, a 
unor cărți din canonul biblic, între care și Psaltirea. N-a fost şi 
opțiunea Bibliei de la 16885. Versificarea la care mă refer pre- 
supune numai aşezarea textului sub formă de versuri, ca în 
original, nu şi prozodia, ca în cazul Psaltirii în versuri a lui Do- 
softei. Esenţial de precizat este că substanța acestui text profetic 
a fost dintotdeauna percepută ca fiind profund poetică. 

De altfel, tipărirea Psaltirii, în vechime, era la noi tradi- 
tional însoţită de alte câteva Cântări din Scriptură: cele trei 
cântări ale lui Moisis, cântările Anei, mama Sfântului Profet 
Samuil, rugăciunea Profetului Amvacum, cântarea celor trei 
tineri, cântarea Născătoarei de Dumnezeu. Fapt ce sugerează că 
Psaltirea era percepută, în integraliate, ca un imn către Dum- 
nezeu. 


În opinia lui Eugen Negrici, 


„psalmii [...] pot fi socotiți ca modelul fundmental, 


arhimodelul, abecedarul poeţilor şi al cititorilor de poezie. 


75 O puteţi downloada de aici: 
https://archive.org/details/Biblia1688. 

Ei cuprind toată gama de stări, de teme și de 
sentimente ale liricii, oferind tipare ritmice speciilor deri- 
vate ale rugăciunii și imnului. 

Specia psalmului are reguli de concepere şi de emisie 
bizare, o frenezie a mărturisirii, o sinceritate și o naturaleţe 


a reacţiilor sufletești care o fac involuntar modernă”. 


Inventarul Psalmilor care au circulat în perioada medie- 


vală, în limba română, cuprinde: 


„Psalmii din manuscrisele românești din prima ju- 
mătate a secolului al XVI-lea (Psaltirea Scheiană, Psaltirea 
Voronețeană, Psaltirea Hurmuzachi). 

Psalmii reproduși integral sau fragmentar în tipări- 
turile coresiene (Iâlcul evangheliilor, Molitvenic românesc 
[1567-1568]; Psaltirea românească, 1570, Liturghierul ro- 
mânesc, 1570; Psaltirea slavo-română, 1577). 

Psalmi sau fragmente de psalmi (derivând, probabil, din 
cartea de cântece a calvinului Francisc David sau din alte 
graduale ungureşti) reproduse în Fragmentul Teodorescu 
(1570-73?) şi în Codicele Petrovay (1672). 

Psalmi traduşi de Nicolae Milescu între anii 1661-1664 
şi folosiți în Biblia de la Bucureşti (1688). 


7 Eugen Negrici, Poezia medievală în limba română, Ed. Vlad & Vlad, 
Craiova, 1996, p. 14. 

Psalmii din Psaltiră ce se zice Căntarea a fericitului proroc 
și împărat David (publicată de Simion Ştefan, în 1651). 
Psalmii din Psaltirea de-nțăles...editată de Dosoftei, în 


1680, şi din Molitvenic de-nțăles, editat de acelaşi, în 16817. 


Capodopera genului o reprezintă, indubitabil, Psaltirea în 
versuri a lui Dosoftei. 

Odată cu el sau după el vor face și alţii acest exercițiu: 
Miron Costin prelucrează Psalmul 5 şi îl introduce în Stihuri 
împotriva zavistiei (1671-1673), loan Viski sau Ștefan Fogarași 
lasă în manuscris Psalmii lui David (1697), la fel şi de la Teodor 
Corbea avem manuscrisul cu titlul Psaltire (elaborat între 1710- 
1720?), iar loan Prale tipăreşte la Brașov, în 1827, Psaltirea proro- 
cului şi împărat David. 

Dacă Dosoftei este considerat „ctitorul poeziei lirice ro- 
mânști”7”, traducerile anterioare i-au oferit acestuia un material 
esențial pe care a lucrat şi l-a prelucrat. 

Acest procedeu l-a aplicat și în traducerea, în românește, a 
cărților de cult ale Bisericii, Liturghierul (1679) şi Molitvenicul 
(1681), traduceri care, și ele, păstrează o anume mireasmă 
poetică, urmare a exerciţiilor îndelungi de versificare între- 


prinse de autor. 


77 Idem, p. 14-15. 
78 Idem, p. 15-16. 
Idem, p. 48. 

Psaltirea publicată de Coresi din 1577 are prestanță poetică 
pentru cititorul de astăzi, fiind fundamentată pe un limbaj 
arhaic, dar neașteptat de plastic. 

Pentru G. Călinescu, însă, tipăriturile coresiene „au o 
valoare estetică nulă”5. Credem că greșea şi că n-a avut răbdare 
să se uite mai bine. Deși această nerăbdare școlărească ni se pare 
impardonabilă în cazul său. Vom încerca să exemplificăm mai 
departe, prin extrase din Psaltirea de la 15778!, că s-a înşelat. 

E adevărat că textul, în ansamblu, pare...foarte vechi 
pentru un cititor obişnuit numai cu limba română modernă. La 
fel de adevărat este că traducerile din secolele următoare, ale 
Psaltirii, se prezintă într-o limbă română incomparabil mai clară 
și mai cursivă. Cu toate acestea, există în Psaltirea coresiană din 
1577 străfulgerări de expresivitate poetică genială, peste care nu 
am vrea să trecem atât de repede. Sau, pe alocuri, sonorități 
poetice stranii, care o fac compatibilă, pe alocuri, cu Bolinti- 
neanu sau Heliade ori (chiar) cu poezia de avangardă. 

Paradoxal, tocmai lipsa de claritate, laconismul expresiv și 
ceea ce pare bizarerie fonetico-lexicală pot să îi confere un 
neașteptat statut poetic acestei vechi traduceri, altfel greoaie şi 


chiar, pe porţiuni lungi, ininteligibilă pentru lectorul comun. 


8 G, Călinescu, Istoria literaturii române. De la origini până în prezent, 
ediție nouă revăzută de autor, text stabilit de Al. Piru, Ed. Vlad & Vlad, 
Craiova, 1993, p. 8. 

8t Utilizăm ediţia: Coresi, Psaltirea slavo-română (1577) în comparație 
cu Psaltirile coresiene din 1570 şi din 1589, text stabilit, introducere și indice 
de Stela Toma, Ed. Academiei RSR, Bucureşti, 1976. 

Poate că, dacă este recenzată în felul acesta, prin asociere 
cu limbajul frust modern, îşi mai schimbă şi modernii lentila 
critică...sau măcar o mai şterg puţin de praf... 

Nu ne vom opri să facem comentarii largi la fiecare psalm 
(sau poezie decupată dintr-un psalm). Ne vom mulțumi mai 


adesea să reproducem şi să admirăm: 


Vindecă-mă, Doamne, 
că smintiră-se oasele meale 
și sufletul mieu 
tulbură-se foarte! /.../ 


Ustenii în suspinile meale, 
Şi lau [spăl] în toate 
nopți stratul [patul] mieu, 
cu lacrămele meale 
aşternutul mieu ud; 


[sminti]-se de urgie ochiul mieu... 


(Ps. 6, 2-7) 
x 
Doamne, Domnul nostru, 
că ciudatu [minunat] e numele 
Tău pre tot pământul! 
Că se luo mare frâmsețea Ta pre mai sus 


de ceriu; /.../ 

Că văzu ceriul, lucrul deagetelor Tale, 
luna și stealele 


ce-ai Tu urzit. 


Ce iaste omul, 
că pomeniși [pe] el 
Sau fiiul omului, 


că cearceți [pe] el? /.../ 


Pus-ai [pe] el spre lucrul mânilor Tale. 
toate supus-ai supt picioarele lui: 
oi și boii toţi, 
încă și vita câmpilor, 
pasărâle ceriului 
şi peștii mărei, 


ce îmblă cărările mărei. 


Doamne, Domnul nostru, că minunatu e 


numele Tău prespre tot pământul! 


(Ps. 8) 


Am descoperit, în psalmul de mai sus, un tablou poetic de 
o demnitate blagiană. 

Omul e un rege patriarhal peste peştii ce îmblă cărările mării 
şi peste lucrul degetelor lui Dumnezeu, adică peste stele. 


Se poate ceva mai modern? 

Putem interpreta şi altfel acest psalm: Dumnezeu prețu- 
iește luna și stelele, pe care le-a urzit cu finețe artistică, cu degetele 
Sale, la fel ca pe vita câmpilor. 

Nu împarte arta Sa în clasică, barocă și rustică/ populară. 
Adică a democratizat limbajul plastic al poeziei cosmice 
înaintea lui Hugo și Baudelaire. Sau Hugo și Baudelaire au res- 
taurat, de fapt, un adevăr foarte vechi. 

Vita şi păsările zburătoare şi peştii care bat cărările mării şi 
cerul nopții înstelat stau, avangardist, unele lângă altele, în 
aceeași creație dumnezeiască. 

Şi Dumnezeu pe toate i le-a pus omului în desagă...adică 
în stăpânirea lui: şi luna, și vita de pe câmp. Juxtapunerea lor în 
arta modernă e o...perspectivă retro. 

Omul le-a primit cadou la nașterea sa pe pământ. Pentru 
că el a fost creat ultimul. N-a participat la creaţia lor, dar a 
devenit iconomul lor, cel care trebuie să le administreze și să le 
contemple, să le înțeleagă poezia... 

Utilizarea verbului a urzi, folosit în legătură cu crearea 
aștrilor, e posibil să presupună şi o interpretare aparte a tradu- 
cătorului român, pe care o va relua Dosoftei în Psaltirea în 
versuri. 

Septuaginta şi Vulgata (posibil utilizate şi în aceste traduceri 
coresiene:?) precizează lucrarea lui Dumnezeu cu degetele, dar 
nu indică urzirea, ci folosesc alt termen: a întemeia. În sensul că 
luna și stelele au fost aduse întru existenţă prin lucrarea delicată 


a Creatorului lumii. 


82 Cf. Coresi, Psaltirea slavo-română (1577)..., op. cit., p. 17. 

Se poate ca traducătorul român să-și fi adus însă aminte de 
suveică şi de urzeală. 

Dacă n-a tradus termenul din slavonă și nici nu i-a fost 
sugerat din altă parte, atunci s-a gândit că, dacă degetele lui 
Dumnezeu au atins stelele și luna, El nu doar că le-a întemeiat, 
ci le-a urzit într-o țesătură celestă. 

Le-a brodat cu fir şi aţă, cum va zice Arghezi (Heruvic), pe 
cerul nopții. Şi, de atunci, de la începuturile lumii, „noaptea...se 
desface lină,/.../ ca dintr-un vârf de caier/ Urzit cu fire de 
lumină” (Arghezi, Belșug). 

„Noaptea întinde scoarțe, plocate și covoare,/ Urzite cu 
zigzaguri şi cu chenar mărunt,/ În care se repetă izvodul la 
culoare/ Și chipurile crucii și florile, cum sunt”... (Arghezi, 
Icoană). 

Stelele nopţii, „de tot ca-n vis covoare,/ ne cheamă și ne 
mint,/ ca să murim în floare” (Emil Botta, Din nefericire, vol. Pe- 
o gură de rai). 

„Ceru-i negru, — pe-ntinsori de catifea / Sunt cusute-n 
umed aur ici o stea, colo o stea” (Eminescu, Călin Nebunul). 

Sau, chiar dacă expresivitatea pe care o admirăm în 
formularea veche a psalmului nu i se datorează traducătorului, 
pentru că a urzi avea atunci o semnificație mai largă, totuși, 
prelucrarea ei în metafore moderne este cât se poate de evi- 
dentă. lar fenomenul în sine demonstrează interesul unor mari 
poeţi pentru vechea literatură românească, căreia i-au apreciat 


profunda expresivitate. 

Căci tot Emil Botta dorea: „să adorm, să visez o apă 
bântuită de lună,/ că doar atuncea Domnul să-și plimbe/ 
înstelatele degete, în mine să-Şi plimbe” (Adorația Lunei, vol. Pe-o 
gură de rai)... 

Veselescu-mă 
și mă bucur de Tine, 


cânt numelui Tău de sus. /.../ 


Şi fu Domnul fugire measeruluit, 
ajutătoriu în dulce 


vreamia în grijă. /.../ 
[În]turna-se-vor păcătoşii întru Iad. /.../ 


Supt limba lui [a celui păcătos] 
munci şi durere. 


Prea șede în lăuntruri cu bogații. 


(Ps. 9. 2, 9, 17, 27-28) 


pai 


Domnul în ceriu scaunul Lui, 
ochii lui spre mișei [sărmani] caută, 
sprâncenele Lui 


ispitesc [pe] fiii oamenilor. /.../ 


8 Measer = sărman. 

Ploao spre păcătoși mreaje, 
foc şi văpaie, 
Şi duh cu bură 


parte păharul lor. 


(Ps. 10. 4, 6) 


Potrebeaștes Domnul 
toate rosturile înșelătoare 


limbă mare grăitoare. 


(Ps. 11, 3) 


Limbă mare grăitoare este limba care se laudă pe sine, omul 
care se făleşte, se mândreşte până peste fire. Expresia, lapidară, 
este o metaforă sugestivă şi în același timp o definiție bună de 
sculptat în piatră. 

Este de remarcat secvenţa rimată. Şi ca aceasta vor mai fi 
destule... 


Ca să nu grăiască rostul mieu 
lucrul omenesc, 
derept [pentru] cuvintele 


rostului Tău 


8t A potrebi = a zdrobi, a nimici. 

eu păzii căile iuți. /.../ 


Pleacă ureachea Ta mie 
și auzi cuvintele meale. 


Înminună mila Ta a 


Păzeaște-mă, Doamne, 


ca lumea ochiului. /.../ 


Satură-mă când 


iveaște-mi-se slava Ta. 


(Ps. 16. 4, 7-8, 15) 


Căile iuți sunt căile grele ale vieţii, pline de dureri. Pline de 
iuţimea durerii. 

Iar Dumnezeu înminună mila Sa spre noi, adică o face să fie 
minunată pentru noi. 

Însă limba română e o limbă sintetică, în stare să comprime 
sau să contragă termeni sau chiar parafraze în cuvinte noi, spre 
deosebire de greacă și de germană, care compun/ juxtapun 
termenii și formează cuvinte kilometrice. 

Slava lui Dumnezeu se ivește în suflet...ca răsăritul 


soarelui. 


5 Lume = lumină. 


Ţinură-mă durorile morţiei, 
și izvoarăle fără-liagiiei tulbura-mă. 
Durerile iadului încungiurară-mă, 


apucară-mă cursele morţiei. /.../ 


Şi ridică-se 
și tremurat fu pământul, 
și urziturile pădurilor 
smintiră-se 
și ridicară-se, 
că mânie-Se 


spr-inse** Dumnezeu. 


Rădică-se 
fum 
mâniia Lui, 
și foc de [la] faţa Lui 


învăpăie-se. /.../ 


Şi se iviră 
izvoarăle apelor, 
Şi se descoperiră 
urzitele tuturor [lucrurilor]. 
Că Tu lumineazi sfeaștnicul mieu, 
Doamne, Dumnezeul mieu /.../. 


Cuvintele Domnului aprinse. /.../ 


s Spre ele însele. 

Şi păreatele lor 
ca pulberea 
înaintea feaţeei vântului, 
ca lut de cale 


netezi [pe] ei. 


(Ps. 17. 5-6, 9-10, 17, 31, 33, 46) 


Urzitele înseamnă temeliile. În sensul că toate lucrurile lumii 
au fost așezate acolo unde au fost urzite ele de Dumnezeu, unde 
El a hotărât ca ele să fie. Pentru că și în alt psalm va spune: 
„Suie-se codrii şi deștingu-se [se pogoară] câmpii în loc[ul] ce- 
ai urzit lor” (Ps. 103, 9). 

Sfeşnicul omului, pe care îl luminează Dumnezeu, e sufle- 
tul său. De aceea Hristos spune pilda sfeşnicului care nu se 


poate ascunde sub obroc. 


Şi El ca un ginere 


leși den celariul Său. 


(Ps. 18, 5) 


* 


Ca apa vărsaiu-mă 


Şi se sparseră 

toate oasele meale. 


Fu inema mea 
ca ceara topindu-se 
Şi uscă-se 


ca un urcior vârtutea mea. 


(Ps. 21, 14-16) 


Se observă că textele au evidente virtuți poetice, con- 
centrate în ritmul și topica sintactică, în afară de latenţele mo- 


derniste ale unei expresivităţi concise/ lapidare. 


A Domnului iaste pământul 
și plinele ei [lui], 
toată lumea 


Și toți cei viiu [trăiesc] spr-insa. 


El în mare urzitu-le-au 


și în râure gătitu-le-au. 


Cine sui în pădurea Domnului? 
și cine stătu 
în locul sfânt al Lui? 
Nevinovatul 


cu mânile 

și curatul 
cu inema 
ce nu priimi în deșert 


sufletu său. 


(Ps. 23, 1-4) 


„El în mare urzitu-le-au/ și în râure gătitu-le-au” indică 
tendinţa de găsire a unui ritm și a unei rime, acolo unde textul 
o permite. 

Dar şi pluralul râure este poetic şi, pentru noi, sună emi- 


nescian. 


Cu milostea” Ta 
pomeneaște-mă Tu, 
derept dulceața Tas5, 


Doamne. 
Dulce și drept Domnul, 
derept aceea 


leage dă greşiţilor în cale. 


Dereage“ blânzii 


8&7 Milostivirea. 
5 Pentru bunătatea Ta. 


s A derege = a îndrepta. 


în judeţ” 
și învaţă blânzii 


în calea Sa. /.../ 


Sufletul lui [al dreptului] 


în dulceaţă”! întră. /.../ 


Vezi plecarea”? mea 
și truda mea 
și lasă toate 


păcatele meale. 


(Ps. 24. 8-10, 14, 19) 


Crez că voiu vedea 


dulceaţa Domnului 


în pământul viilor [al celor vii]. 


(Ps. 26, 19) 


% Judecată. 
?! Dulceaţă = bunătate. 


92 Plecarea = smerirea. 

Am mai semnalat și altădată predilecția traducerilor 
proprii tipăriturilor coresiene pentru termenii dulceaţă și dulce, 
care sunt echivalenți cu: har, virtute, bunătate, fericire. 

După cum vom vedea, mai ales adjectivul/ adverbul dulce 
va fi utilizat intens și în poezia modernă, Eminescu fiind exem- 
plul cel mai elocvent. Dar mai pot fi invocați, înaintea lui, și 
Cârlova sau Bolintineanu. Vom avea prilejul să observăm frec- 
vența destul de mare a acestui termen şi în lirica de după prima 
jumătate a secolului al XVIII-lea. 

lar conotaţiile metaforice, privite în lumina tradiției poe- 


tice vechi, transcend semnificaţiile imediate ale cuvântului. 


După lucrul mânilor 
dă lor, 
dă-le dare 


după darea lor /.../ 


Şi înfluri pelița” mea 
Și cu voia mea 


ispovedescu-mă Lui. 


(Ps. 27. 6, 10) 


pai 


Glasul Domnului în mare frâmseațe; 


glasul Domnului frânge chedrii, 


% P[ileliță = trup. 

și frânge Domnul chedrii Livanului. 


Şi însupţiiază-i ca [pe] viţeii Livanului. 


(Ps. 28, 4-6) 


Că ţinutul mieu 
Și scăpare mie 
ești Tu. /.../ 


Că scăzu în dureare 
viaţa mea 
ȘI anii miei 


în suspine; 


nu putu de meserătate” 
vârtutea mea 
și oasele meale 


turbură-se. /.../ 


Uitat fui ca mortul 
de inemă, 


fui ca vas pierdut. 


Că auzii măiestriile multe 


%4 Nefericire, suferinţă. 


de vietorii” demprejur. 


(Ps. 30. 3, 10, 12-13) 


Blagoslovit Domnul 
că înminună mila Sa 


în cetate încungiurată. 


(Ps. 30, 22) 


tăcui şi vechiră-se oasele meale /... 


Turnai-mă spre straste”% când 
înghimpă-mă spin. 
(Ps. 31. 3, 4) 


Pâlcuiră-se Ingerii Domnului 
împrejur de [a]ceia 
ce se tem d-Ins, 


şi izbăveaște [pe] ei. 


% Vieţuitorii, vecinii. 


% M-am întors spre chin/ suferinţă. 

Gustaţi şi vedeţi 


că dulce e Domnul. /.../ 


Ochii Domnului spre derepți 
și urechile Lui 


în rugăciunea lor. 


(Ps. 33. 7-8, 14) 


Că de la Tine fântâna vieţei, 


în lumina Ta vedem lumină. 


(Ps. 35, 9) 


Şi Dosoftei va manifesta preferință pentru termenul fântână 
(latinesc), în loc de izvor. Este evident că a fost atent la tra- 
ducerile anterioare. Considerăm însă că, în cazul traducerilor 
sale, funcționează mult mai puţin expresivitatea involuntară, în 
situaţii de acest gen. 

Fără îndoială că Dosoftei a înțeles valoarea stilistică a unor 
exprimări de acest fel, iar, pe de altă parte, nu de puţine ori, 
consultând și originalul latin, preferă termenii care pun în 


evidenţă latinitatea limbii române. 


Incălzi-se inema mea în mine, 


și întru învățătura mea 
încinde-se foc. /.../ 
Şi topit-ai ca painjina 
sufletul mieu; 


însă în deșert tot omul. 


Auzi rugăciunea mea, Doamne, 


ȘI cearerea mea ascultă; 


lacrămele meale nu tăcea. 


(Ps. 38. 4, 15-16) 


În ce chip jeluiaște cerbul 
la izvoarăle apelor, 
așa jeluiaște sufletul mieu 


cătră Tine, Doamne. /.../ 
Toate susurele Tale 
și undele Tale 


preste mine trecură. 


(Ps. 41. 1, 10) 

Tremeate lumina Ta 
și deadevărul Tău, 
că eale mă năstăviră” 
şi băgară-mă în pădurea sfântă a Ta 


și în satele Tale. 


(Ps. 42, 3) 


Pădure sau codru înseamnă munte, în limba acestor texte. 
Însă tocmai această traducere veche poate fi revelatoare pentru 
noi, pentru că această semantică indică sensuri religioase orto- 
doxe. 

E binecunoscută tuturor, credem, interpretarea codrului 
sau a pădurii eminesciene ca spaţiu edenic, ca reîntâlnire cu 
Paradisul. 

Am amintit în mai multe rânduri că echivalarea pădurii cu 
imaginea Raiului pierdut de Sfinţii Protopărinţi se vede în cân- 
tările Triodului. 

Remarcând și el unele cântări din Triod, Fericitul Serafim 


Rose face următorul comentariu (pe care l-am recitit de curând): 
„cum să nu vedem în murmurul cel plin de pace al 


codrilor (unde atâţia nevoitori și-au aflat adăpost) aminti- 


rea Raiului de verdeață lăsat nouă la început, spre sălășluire 


” Mă povăţuiră. 

şi hrană, și existând încă pentru cei în stare să se înalțe, 


împreună cu Sfântul Pavel, spre a-l zări?”%. 


lar Fer. Serafim nu îl cunoștea pe Eminescu şi nici nu ştia 
expresia: codru-i frate cu românul... 

Incitant pentru noi este și faptul că traducătorul coresian 
utilizează cuvântul sate, pentru a denumi ceea ce în Septuaginta 
este 000ş (munte), iar în Vulgata este „tabernacula” (cort). Biblia 


de la 1688 foloseşte termenul „lăcașuri”. 


Limba mea 
trestie a cărtulariului 


curând scrie. 


(Ps. 44, 2) 


Sui Dumnezeu în strigări, 


Domnul în glasul bucinilor /.../ 


(Ps. 46, 5) 


% Jeromonah Serafim Rose, Cartea Facerii, crearea lumii şi omul înce- 
puturilor. Perspectiva creştin-ortodoxă, în româneşte de Constantin Făge- 
tan, tipărită cu binecuvântarea PS Galaction, Episcopul Alexandriei și 


Teleormanului, Ed. Sofia, București, 2001, p. 126. 

Mare Domnul 
și lăudat foarte /.../ 


în pădurea sfântă a Lui. 


Dulce rădăcinilor bucurie 


în tot pământul. 


Pădurile [munţii] Sionului, 
costele seaverului [nordului], 


cetatea Împăratului mare”. /.../ 


Că amu împărații pământului 
adunară-se, 


adunară-se depreună. 


Ei văzură așa, 
mirară-se, 
legănară-se; 


tremuri priimi [în] ei. 


Aciia dureare 


% Biblia de la 1688 traduce: „Cu bună rădăcină, bucurie a tot pă- 
mântul, măgurile [munții] Sionului, coastele crivățului, cetatea Împă- 
ratului Celui mare” (Ps. 47, 2-3). 


ca născătoare, 
cu duhul buriei 


frânge corabiile tarsisilor. 


Că auzim, 


aşa și văzum... 


(Ps. 47, 1-7) 


pai 


Dumnezeul dumnezeilor 
Domnul zise 
şi chemă pământul. 
De [la] răsăritul soarelui 


până la apus. 


De [din] Sion 


dulce frâmseaţa Lui. 


Domnul aiavea vine, 
Dumnezeul nostru 


și nu tace. 


Foc într-Îns 
aprinde-se 
şi demprejurul Lui 


bură mare. /.../ 

Ale Meale sunt 
toate vitele dumbrăviei, 
vite în codri 
și boi. 
Cunoscui 


toate pasările ceriului /.../ 


Rostul tău 

înmulți rău 

și limba ta 
împletia 


înșelăciune. 


(Ps. 49. 1-5, 11-12, 20) 


pai 


Împlemu-ne 


de dulceaţa caseei Tale /.../ 


Găti pădurile tăria Sa, 
încins cu silă [putere], 
turbură adâncatul mărei, 


sunetul undelor ei /.../ 


Râul [Dumnezeului 
împlu-se [de] apă; 


gătit-ai gustare lor 

că așa este gotovirealY. 


Brazdei ei adăpaşi 
și înmulțiși 
grâurele ei 

în picăturile ei, 


veselescu-se în lucoare. 


Blagoslovi cununa anului 
cu dulceața Ta 
și câmpii Tăi 


satură-se de grasu!. 


Intregi-se 
frumoasa pustie 
și cu bucurie 


codrii incingu-se. 


Inveștiră-se!? 
berbecii oilor 
și văile 


[în]mulţiră grâu. 


(Ps. 64. 5, 7, 10-14) 


1% Gotovire = gătire, pregătire. 
101 De grăsimea/ bogăţia câmpiilor. 


102 A se înveşti = a se îmbrăca. 

Se foloseşte aici, pentru prima dată, în această Psaltire, 
termenul lucoare, pe care Dosoftei îl va utiliza foarte frecvent. O 
opțiune terminologică, din partea lerarhului Moldovei, care 
vădește preferințele sale de ordin stilistic. 

În ce privește formularea adâncatul mării, în loc de adâncul 
mării, termenul utilizat aici, deşi a ieșit din uz, oferă o nuanţă 
poetică aparte exprimării. Parcă se adânceşte marea... 

L-a utilizat însă și Budai-Deleanu, în Tiganiada, remar- 
cându-i sonoritatea sugestivă şi convertindu-l adjectival, atunci 
când a dorit să explice tendinţa negativă a omului care pofteşte 
răul aproapelui: „Deci pentru că râvni el îndată/ Când văzu, nu 
este dracu de vină,/ Ci voia lui spre rău adâncată!” 1%. Dar l-a 
remarcat, ulterior, şi Emil Botta: „Trece luminat/ acel fermecat,/ 
cu ochi clocotit,/ cu ochi adâncat/ de noapte săpat” (Alb, alb ima- 
culat). 


Poeţii găsesc poezie și-n bortă de mare adâncată... 


Ce[l ce] întoarce marea în uscat 
în râure trecu cu picioarele /.../ 


Ce[l ce] ţine cu vârtutea Sa veacurele /.../ 


1% Jon Budai-Deleanu, Tiganiada sau Tabăra țiganilor. Poemation eroi 
cOmico-satiric alcătuit în doaosprăzece cântece, ediţie îngrijită de Florea 
Fugariu, repere istorico-literare de Andrei Rusu, Ed. Minerva, Bucureşti, 
1985, p. 232. 

Dau Ţie rugăciunile meale — 
ce ziseră undele meale 


şi grăi rostul mieu în grija mea. 


(Ps. 65. 5-6, 13) 


Spăsește-mă de lut 


[ca] să nu mă întin; 


izbăveaște-mă de urâţii miei 
și de 


adâncate ape, 


să nu [mă] neace 
[pe] mine vihorul apelor, 
nece 
să înghiţă [pe] mine 


adâncatul, 


nece să se pleace 
de [la] mine 
puțul rostului Tău!9. 
Auzi-mă, Doamne, 


că dulce e 


104 Izvorul cuvântului Lău. 

milostea [mila] Ta; 
după miluirea Ta 


caută spre mine. 


Nu întoarce faţa Ta 
de la feciorul Tău, 
că [mă] scârbesc curând, 


auzi-mă! 


(Ps. 68, 17-20) 


Tu spărseşiI05 
fântâni și izvoară, 
Tu secaș[i] 


râurele Etamului. 


A Ta e zioa 
și a Ta e noaptea; 
Tu sfârșit-ai [săvârşit-ai] 
zorile 


și soarele; 


Tu faceși 


toate frâmsețile pământului. 


1% [n sensul: ai făcut să izvorască. 


Vara 
şi primăvara 


Tu faceși-le. 


(Ps. 73, 16-19) 


Luminezi Tu minunat 
den [din] păduri de veac; 
turburară-se 


toți neînțelepții cu inema. 


(Ps. 75, 4-5) 


Deşchiz în price [pilde] rostul mieu, 
spuiu măiestriile 


de [la] început. 


(Ps. 77, 2) 


[Dumne]zeul mieu, 


pune[-i pe] ei ca roata, 

ca trestiia între fața vântului, 
ca focul ce arde dumbrăvile, 


ca văpaia ce aprinde pădurile. 


(Ps. 82, 12-14) 


Ale Tale sunt ceriurile 
și al Tău e pământul; /.../ 
austrul și marea 
Tu faptu-le-ai. 
Tavor şi Ermon în numele Tău 


bucurară-se. /.../ 


Pomeneaște ce iaste 
a mea făptură; 
doară în deşert fapt-ai 
[pe] toți fiii oamenilor? 
Cine e om să vie [să vieze] 
și nu veade moarte, 
[şi care] izbăveaşte sufletul său 


de mâinile iadului? 


(Ps. 88, 12-13, 46-47) 


* 

Intru început 
Tu, Doamne, pământul urziși 


şi faptele mâinilor Tale sunt ceriurile. 


Eale pier, 
e Tu lăcuiești!W 
și toate ca cămașa învechescu-se 
și ca [pe un] veșmânt 
învolbi-le!07 


și schimbă-se. 


E Tu Acela[|și] ești 


și anii Tăi nu scad. 


(Ps. 101, 26-27) 


Că El cunoscu făptura noastră. 
Pomeani că ţărână sem. 
Omul ca iarba; 
zilele lui 


ca florile satelor. 


1% Și Tu locuiești [în veac]. 
107 A învolbi = a înfășura, a înveli (a înfășura pânza pe sul), a o face 
val, a găti firele pentru năvădit, a suci caierul. Aici este o profeție despre 


sfârşitul lumii, în care se spune că cerurile se vor strânge ca un sul. 

(Ps. 102, 14-15) 


Pus-au râure în pustie 
şi ieșitele apelor 


în seate [în sete]!%. /.../ 


Şi pus-au pustiia în iazere de ape 
și pământul fără de apă 
în ieşirea apelor 
și băgă aciia flămânzii 
și feaceră cetăți în fire 
și semănară agre [ogoare] 
și răsădiră viii 


și feaceră plod de viaţă. 


(Ps. 106, 33-37) 


Izvor trecu sufletul nostru. 
Amu trecu sufletul nostru 


[prin] apă nestătută. /.../ 


108 Domnul a pus izvoarele în sete. Adică, traducând exprimarea 


poetică: a secat izvoarele apelor. 


Sufletul nostru 
ca pasărea izbăvi-se 
de cursa vânătorilor. 
Cursa frânse-se 


Şi noi izbăviţi fum. 


(Ps. 123, 4-5, 7-8) 


La râul Vavilonului 
aciia șezum 
și plânsem 


când pomeniiam Sionul. 


În salce, pre mijloc de ea, 


Spânzurăm organele noastre. 


(Ps. 136, 1-2) 

Descoperim asemănări sonore cu poezia Miezul iernei, a lui 


V. Alecsandri. Aici, în templul universului: „Munţii sunt a lui 

altare,/ codrii — organe!” sonoare/ Unde crivățul pătrunde, sco- 
țând note-ngrozitoare”. 

În ceea ce priveşte expresia șezum şi plânsem, pe care o preia 
și Dosoftei în Psaltirea pre versuri, e notoriu faptul că Nichita Stă- 


nescu a remarcat-o şi a și folosit-o în poezia sa. 


Şi ziş: „Amu untunerecul călcă-mă?” 
Şi noaptea 
lumânarea hraneei meale. 
Că untunerecul 
nu întunecă-se de mine, 
şi noaptea 


ca zioa lumina-se-va. /.../ 


Nu ascunde-se osul mieu de Tine 
ce fapt-ai în ascuns. /.../ 
Nefaptul mieu 


văzură ochii ăi. 


(Ps. 138, 11-12, 15-16) 


1% Termenul provine din LXX: èni tais itéaig èv uéow AVTIS 
èkọoeuáoapev ră ğðpyava ńuðv (Ps. 136, 2). În traducerea foarte fidelă a 
lui Dosoftei, din Psaltirea de-nțăles: „Pre sălcii, la mijlocul ei, spândzurăm 


organele noastre”. 

Omul deșertului 
podobi-se!!, 
zilele lui 


ca umbra trec. 


(Ps. 143, 4) 


Cum spuneam, multe dintre aceste asocieri de cuvinte sau 
formulări inedite, pentru un cititor contemporan, sună neaş- 
teptat de modern (chiar modernist). 

Exemplele ar putea să se înmulțească, dar nu ne-am 
propus, pentru moment, o cercetare exhaustivă a Psaltirii co- 
resiene. 

Remarcăm rafinamentul poetic care însoţeşte relatarea 
actului creator al lui Dumnezeu și descrierea lumii, a uni- 
versului pe care El îl creează, aşezându-l sub stăpânirea omului. 

Vom regăsi această viziune în toată literatura veche, dar şi 
mai târziu. 

Acest rafinament poetic este o particularitate a Sfintei 
Scripturi, care mlădiază - prin aceste traduceri, necesare 
Bisericii — limba română și o formează după asemănarea cu- 
vântului sfânt și după poezia frumuseții dumnezeieşti im- 
primate în lume. Cu această frumuseţe a harului Său, El a 
pecetluit făptura, universul, toate cele din cosmos, care sunt 


faptele degetelor/ mâinilor Sale. 


110 S-a asemănat. 

Același rafinament extraordinar în sesizarea detaliilor 
frumuseţii cosmice îl moștenesc și îl preiau atât Dosoftei și 
Antim Ivireanul, cât şi Dimitrie Cantemir. Dar şi poeţii roman- 
tici şi moderni, care sunt conştienţi de izvorul scriptural și 
bisericesc al poeziei cosmice pe care o transpun în versurile lor, 
cât și al poeziei limbii române, formate pe calapodul acestei 
gândiri. 

Dumnezeu creează o lume fascinantă, luxuriantă, bogată 
în expresia vieţii și a fenomenelor. lar genialitatea Scripturii, 
adâncul inspirației dumnezeiești rezidă în aceea că expresia 
biblică nu este barocă. 

Poezia Scripturii e o sculptură în cuvinte, într-o linie clară 
şi pură, care înșurubează ochii cititorului în adâncul înțele- 
surilor, acolo unde acesta se pironește asupra unei frumuseți cu 
mult mai uluitoare decât dacă s-ar încerca descrierea ei fastu- 
oasă printr-o cascadă de metafore și figuri de stil. 

Simplitatea, pe care o vor redescoperi, într-o anumită 
măsură, poeții moderni, își are poezia ei sublimă, fără ne- 
cesitatea unor suplimentări expresive care ar atrage atenţia asu- 


pra limbii, dar nu şi a abisului semantic și al cunoașterii. 

Psaltirea în versuri a lui Dosoftei 


Versificând Psaltirea (tipărită la Uniev, în 1673, cu titlul: 
Psăltire a svântului proroc David), mitropolitul Dosoftei al Mol- 
dovei nu doar traduce textul în românește (se va folosi, de altfel, 
ca și în cazul cărților de cult, de traducerile anterioare), dar este, 
în același timp, teolog și poet. 

Este teolog pentru că, fiind silit de necesități prozodice, el 
exprimă perifrastic sensul scriptural, oferind nu doar o apro- 
ximare, ci o interpretare în limitele cugetării și ale hermeneuticii 


ortodoxe: 


„Dosoftei evocă, în chiar fila de titlu a tipăriturii din 
1673, cele două faze pe care le parcursese elaborarea — 
îndelungată — a cărții: «Psăltire a sfântului proroc David, pre 
limbă rumânească [...], din Svintele Scripturi a Svinţilor 
Părinţi, dascălilor Svintei Beserici, şi de-acia pre verşuri 
tocmită în cinci ani foarte cu osârdie mare, de smeritul 


Dosoftei, mitropolitul de Ţara Moldovei»"1!!. 


Metrificând psalmii, Dosoftei apelează la „amplificări ale 


textului biblic, care nu se găsesc în Kochanovski” 1, 


11 Dan Horia Mazilu, Recitind literatura română veche, vol. I, Ed. 
Universităţii din București, 1994, p. 410. 
112 N. Cartojan, Istoria literaturii române vechi, prefață de Dan Horia 


Mazilu, bibliografii finale de Dan Simionescu, ediție îngrijită de Rodica 

El recurge la Svintele Scripturi a Svinţilor Părinți pentru 
interpretare, pentru o perifrază dogmatică în tradiţia patristică 
a Ortodoxiei. Și este poet nu numai pentru că reușește să con- 
struiască rime şi picioare metrice, ci şi pentru că gândeşte 


poetic: 


„Dosoftei întemeiază, cu această monumentală operă, 
pre verșuri tocmită în cinci a[n]i foarte cu osârdie mare, lim- 


bajul poetic românesc” 1%. 


Studiile asupra psalmilor versificaţi ai lui Dosoftei au scos 
la lumină destule fapte semnificative pentru înțelegerea moti- 
vaţiilor și a procedeelor sale literare. Nu intenţionăm să le reca- 
pitulăm acum. 

Remarcăm însă un aspect esenţial, asupra căruia a atras 
atenția Dan Horia Mazilu, şi anume modul în care concepe și 
realizează Dosoftei versificarea. 

El subliniează faptul că era vorba de un procedeu în esență 
retoric, instrumentat și de Cantemir în Istoria ieroglifică. Cu 
singura diferență că Dimitrie Cantemir păstrează aspectul 
prozaic în opera sa, nerecurgând la idiograma versificată a 


expunerii. 


Rotaru și Andrei Rusu, Ed. Fundaţiei Culturale Române, București, 1996, 
p. 191. 

13 Al. Andriescu, Studiu introductiv la: Dosoftei, Opere 1 (versuri), 
ed. critică de N. A. Ursu, Ed. Minerva, București, 1978, p. XVI. 

Mazilu demonstrează peremtoriu această mentalitate 
retorică (o retorică teologică) aflată sub umbrela poeziei, exem- 
plificând prin textele publicate de Dosoftei în paralel cu Psatirea 
versificată, și anume: Acatistul şi Paraclisul Precistei, Canonul de 


la Sâmbăta Paştilor şi Canonul la toți sfinții: 


„O carte de poezie, deci, Imnul Acatist, introdus în 
oficiere de patriarhul constantinopolitan Serghie I, în 
veacul al VII-lea este — cu cele 12 condace și 12 icoase ale 
sale, fiecare icos fiind urmat de câte o litanie — o culme a 
imnografiei bizantine, cu autori faimoși într-un șir ce 
începe cu Chiril al Alexandriei și se isprăvește cu Roman 
Melodul și Andrei din Creta. [...] 

[Dosoftei] transcrie, pe alocuri, versiunea în proză pe 
care lucra (tălmăcită de el sau rezultată, mai degrabă, din 
prefacerea unei traduceri mai vechi), modificând ritmul 
frazei și realizând chiar rime, obținute «prin simpla schim- 
bare a topicii» (Mariana Costinescu). 

Fraza amorfă a tălmăcirii translate în acest chip capătă 


mărci ce o disting, înnobilând-o vădit: 


Ms. nr. 540 B.A.R.: 


Bucură-te că ai oborât din scaun pre muncitoriul 
cel fără de omenie; 
Bucură-te că tu eşti îndreptătoarea cea înțeleaptă 


a credincioşilor; 

Bucură-te veselia a toate rodurele; 

2. Bucură-te că tu ești veselia a toate semințiile; 

Bucură-te ruga Giudeţului [către Judecătorul] 
celui dirept pentru păcătoşi; 

2. Bucură-te că tu rogi pre Giudeţul cel dirept 
pentru păcătoşi; 

Bucură-te iertarea a mulți păcătoşi; 


2. Bucură-te că tu eşti iertarea a mulți păcătoși 


kel: 
Acatistul Dosoftei: 


Bucură-te că pre muncitoriul cel fără de omenie 
l-ai scos din boierie [...] 

Bucură-te credincioșilor povaţă de curăţie; [...] 

Bucură-te tuturor rudelor [neamurilor] bucurie; 

Bucură-te a Giudeţului drept rugătoare; 


Bucură-te a păcatelor multă iertare... 


[...] Cred că exerciţiile ordonate de aceeași deprindere 


ritoricească au dus și la apariția pasajelor versificate din 


Paraclisul lui Dosoftei. 


Deloc întâmplător, alcătuirea acestei cărți coincide 


(dacă nu cumva chiar precede), verosimil, cu șlefuirea 


Psaltirii în versuri. 

Aranjând lungi fragmente ale versiunii în proză în 
«structuri ritmate și, de multe ori, chiar rimate» [...] Do- 


softei își făcea, desigur, mâna : 


La loc de răotate 

Plecat în neputințe 
S(v)inţia ta Fecioară 
Să-mi trimiţi sănătate 

Schimbându-mă din boală /.../ 
O, prealuminte nuor, 
A lui Dumnedzău Maică, 

Pre ceia ce ne luptă, 


Le dă durere multă, 


Cu s[vâ]nta ta direaptă. 
Vestită de putere, 
Pre cei din grele scârbe 
Le fii Fecioară dvorbă, 
Pre cei din strâmbătate 


li apără şi-i scoate. 


[...] Rămân la părerea că aceste versuri din Paraclis au 
o semnificaţie aparte în ansamblul compunerilor în stihuri 
puse pe seama lui Dosoftei. 

Pe lângă ştirile pe care le oferă în legătură cu prac- 
ticarea unor foarte utile exerciții, etape semnificative pe 


drumul deprinderii unui meșteșug, ale căror rezultate se 

vor cristaliza, superb, în monumentala Psaltire — şi apoi în 
celelalte, foarte multe, scrieri în versuri ale mitropolitului 
— ele ne dezvăluie două (cel puţin) construcții din aparatul 
conceptual ale scriitorului: dominanta retorică sub care 
Dosoftei (ca şi alți — cei mai mulţi — condeieri ai acestui 
timp) îşi aşază întreprinderea literară [...] și mecanismul 
pus în lucru spre desăvârşirea ei. 

Sigur că acest mecanism nu poate fi despărțit — în 
cazul de față — de harul autentic al creatorului. Dacă eu 
operez aici această disociere, o fac doar din motive ce țin 


de ierarhiile analizei” 114. 


Cercetătorii, Mariana Costinescu şi apoi Dan Horia 
Mazilu, au semnalat poeticitatea acestor alcătuiri, fapt care l-a 
determinat pe cel din urmă să înainteze (am văzut) ipoteza unor 
exerciții de poezie întreprinse de Dosoftei, metrificând, 
secvențial, Acatistul şi Paraclisul, cel mai probabil înaintea șlefui- 
rii Psaltirei. 

Nu ştiu exact la ce s-a gândit D. H. Mazilu, dar bănuiesc că 
intuiţia sa a mers pe acest traseu: dacă Dosoftei a tradus inițial 
Psaltirea din slavonă (având sub ochi însă și textul greceasc, latin 
și ebraic), în proză, apoi a versificat-o, dar a tipărit mai întâi 
varianta în versuri, înseamnă că ordinea tipăriturilor nu indică 


şi ordinea impulsului și a exerciţiilor sale literare. 


114 Dan Horia Mazilu, Recitind literatura română veche, vol. |, op. cit., 
p. 407-410. 

În consecinţă, versificarea Acatistului şi a Paraclisului, 
pornind de la modelele imnografice bizantine și de la excep- 
ționala lor poezie, putea să fie un exerciţiu anterior şi deter- 
minant pentru versificarea Psaltirei, chiar dacă cele două imne, 
tipărite — de altfel — odată cu Psaltirea, au rămas într-un stadiu 
de prelucrare nedesăvârșit. 

Mitropolitul Dosoftei a încercat să urmărească poetici- 
tatea originalului literar bizantin, după cum se poate lesne 
remarca şi din lectura textelor alăturate ale Acatistului Născă- 
toarei de Dumnezeu (Oixos á / Icosul I), deși la Dosoftei textul are 
aspect continuu, prozaic, iar cezurile le-am identificat după 
original!!: 

„AYYEAOG NQWTOOTÁTNG, 
obùoavóðev néupOn, 


Eineiv 11] Ocotókw tò Xatoe: 


KAL OVV 11] AOWUĂTE PVI, 
owuarovuevov Łe Oewgoæv, Kvote, 
EELOTATO Kai LOTATO, 


KQAVYALOV TI0OG AVTI)V TOLAVTA: 


Xaige, 9 1s 1] xagă EkAăutber, 
xatos, du ÀS N oà EkĂeiWeL. 


XATQE, TOÙ TEOOVTOŞ 


115 A se vedea articolul meu de aici: 


https://www.teologiepentruazi.ro/2010/07/01/imnul-acatist/. 


Aðáu 1] ăvăkAnois, 
XALOE, TV SAKELOV 


tis EVAG 1] AVTEWOIG. 


Xalos, Yoc ðvoaváßatov 
ADECWTILVOLS Aoyıo uois, 
xalos, PáOos ðvoðewentov 
kai AyyéAwv òpOaQAuois. 


Xaioe, Núugn àvúugpevte” t6, 


Înger de nainte de Dvoreţ, | 
din cer trimis fu, 
să spue Născătoarii de 
Dumnedzău bucuriia. 
şi cu fără de trup glas | 
întrupându-Te vădzând, 
Doamne, 
să înspeima şi sta strigând 


cătră însa ca acestea: 


Bucură-te, din carea bucuriiea va străluci! 


Bucură-te, prin carea blăstămul să va stinge! 

116 Cf. Ermanno M. Toniolo, Acatistul Maicii Domnului explicat. Imnul 


și structurile lui mistagogice, prezentare şi traducere de Diac. loan I. Ică jr, 


Ed. Deisis, Sibiu, 2009, p. 63-64. 

Bucură-te, cădzutului Adam sculare! 


Bucură-te, lacrămilor Evvei izbăvire! 


Bucură-te, nălțâme nelesne suită | 
de cugete omenești! 
Bucură-te, adâncime nelesne vădzutâ | 
şi de ochii îngereşti! /.../ 


Bucură-te, nevastâ nenevestitâ! 117 


Mariana Costinescu remarca și alte structuri ritmate şi 
rimate (le-a citat și Mazilu), indubitabil reușite stilistice şi lite- 


rare în comparaţie cu textele manuscrise: 


Bucură-te, că pre muncitoriul 
cel fără de omenie 
L-ai scos din boierie! 

Bucură-te, credincioşilor povaţă de curăţie! 
Bucură-te, a Giudeţului dirept rugătoare! 
Bucură-te, a păcatelor multă iertare! /.../ 
Bucură-te, că să buiguiră 
Cumpliţii cercetători! 


Bucură-te, că să veștedziră 


117 Acatistul Născătoarei de Dumnezeu, Uniev, 1673, BAR, cota CRV 
66, f. Br-bv. 

A basnelor scornitori!118 


Ipoteza lui Mazilu ne orientează, însă, spre o altă sursă de 
inspiraţie a poetului Dosoftei, în ceea ce priveşte versificarea 
Psaltirei, și anume spre izvoarele bizantine ale imnului, mai 
mult decât spre analogul poetic reușit (e drept, anterior) de 
Kochanowski şi de posibilele modele occidentale luate în discu- 
ție în privinţa acestei întreprinderi poetice. 

Exegeza literară a luat în considerare asemenea alăturări, 
dar a și constatat că Dosoftei nu-l pomenește niciodată pe 
Kochanowski (nici pe vreun alt poet versificator al Psaltirei, 
dintre cei care, începând cu Clement Marot, au făcut acest 
exercițiu dificil) și nici nu s-a inspirat din opera acestuia”. 

Simţul său artistic şi poetic este nativ, dar și cult-complex, 
din moment ce „este interesat nu numai de exactitatea tradu- 
cerilor, ci și de expresivitatea lor” şi, chiar atunci când are de-a 
face cu proză extinsă, „năzuieşte mereu să dea formă poetică 


materiei narative” 12. 


15 Cf. Mariana Costinescu, Versiuni din secolul al XVII-lea ale 
„Acatistului” şi „Paraclisului Precistei” în vol. Studii de limbă literară şi filolo- 
gie, vol. HI, Ed. Academiei RSR, București, 197, p. 234-235. A se vedea 
discuția mai pe larg între p. 217-239. 

119 Cf. I. C. Chiţimia, Dosoftei, „Psaltirea în versuri”, în Crestomaţie de 
literatură română veche, vol. II, coordonatori I. C. Chiţimia şi Stela Toma, 
Ed. Dacia, Cluj-Napoca, 1989, p. 160-162. 

12 Mihai Moraru, Dosoftei, „Vieţile sfinților”, în Crestomaţie de litera- 


tură română veche, op. cit. supra, p. 122. 

Adăugăm aici că practica lui Dosoftei, de a imprima un 
ritm poetic, însoțit de metrică și rimă, icoaselor (uneori și 
condacele sunt cadenţate astfel) s-a păstrat în Biserică şi s-a 
transmis până astăzi, putând fi adesea reperabilă în unele 
acatiste. Există însă şi cazuri excepționale, ca cel al Imnului 
Acatist la Rugul Aprins al Născătoarei de Dumnezeu, al lui Daniil 


Sandu Tudor, care este versificat în întregime!?!. 


121 Jeroschimonahul Daniil Tudor, Scrieri I, îngrijirea ediţiei și 
prefață de Alexandru Dimcea, Ed. Christiana, București, 1999, p. 23-60. 


Spre exemplu, Condacul II şi Icosul II din acest Acatist: 
Condacul II: 


Precistă prea-mângâioasă, 

Doamnă Pruncă Cuvioasă! 

Cu străina cuviinţă a cuvântului Tău cald 

și chemarea cu priință dintru a minţii rugăciune, 

cea dintâi Tu ai intrat la pristolul de minune, 
sfânta-sfintelor din om, locul nostru de smarald. 

Cu îndrăznită înțelepciune, 

Tu ai spart cercul robirii, cerc de moarte, cerc de somn 
biruind blestemul firii, greul vieţii noastre domn, 

prin puterea curățiii, pentru care pururea 


Celui ce ni te-a dat să-i rostim înflăcărat: Aliluia! 
Icosul II : 


Fecioară a neînseratului veac, 


Sfântă Maică a Luminii! 

lerarhul care a versificat Psaltirea şi a făcut pasul intro- 
ducerii în cultul Bisericii a limbii române, prin traducerea 


Liturghierului şi a Molitvenicului — dintr-un proiect mult mai 


Ascultă-ne și pre noi cei din păcat 
netrebnicii fii ai tinii! 

Preablândă, bună, Preasfântă Fecioară 
polata Domnului lisus! 

dezleagă-ne blestemul ce ne-nzăvoară 
deschide-ne „calea de sus”. 

Ca prin aprinsă descoperire, 

arcana doritului Mire 

și noi să putem așijderi cânta 

aşa cum Moisi dezlegat de sanda, 

cu fața în văpaia de rug, 

fierbinte de har ie Îţi striga 


unele ca acestea-n amurg; 


Bucură-Te tulpină de lumină a Rugului nemistuit 
Bucură-Te pridvorule de smirnă prin care Dumnezeu S-a ivit 
Bucură-le inel al unui foc ce-i mai presus de cer 
Bucură-le dezlegare care topești tot lăuntricul ger 
Bucură-Te toiag cu floare întru a inimii călătorie 
Bucură-le fir de răcoare izvorât în lăuntrica pustie 
Bucură-le parafă de jar în suflet pătrunsă 
Bucură-le zăpadă a minţii de nicio patimă ajunsă 
Bucură-Te măsura a opta a împărăției din noi 
Bucură-le învăţătură scoasă din bucuria de apoi 
Bucură-Te miare sărutată cu duhovnicească minune 


Bucură-Te Mireasă urzitoare de nesfârșită rugăciune. 

vast, căci intenţiona a transpune în româneşte și celelalte cărți 
de slujbă —, care a participat la traducerea Bibliei de la Bucureşti 
(diortosind varianta lui Nicolae Milescu), a încercat să ne ofere 
şi istoria Moldovei în versuri. Aceasta cuprindea 128 de stihuri, 
inițial, inserate în prefața la Molitvănicul de-nțăles (laşi, 1681), 
fiind revăzută și extinsă, apoi, în manuscris!*?. Versurile nu sunt 
lipsite de har artistic și putem extrage din toate aceste fapte 
concluzia unui exercițiu literar și de versificaţie în limba română 
îndelungat, practicat de Dosoftei. 

O abnegaţie care nu poate fi înțeleasă şi explicată în 
absența unei tradiţii literare și poetice, chiar şi în veșmânt sla- 
von, care să determine un asemenea gust și zel pentru această 
îndeletnicire artistică, chiar dacă ea nu se înscrie în cadrele 
plăcerii estetice pure. 

În cele ce urmează, dorim să urmărim în psalmii versi- 
ficați ai lui Dosoftei nu numai performanţa metrificării, care este 
remarcabilă, dar şi resorturile lirice și retorice care ţin de 
practica oratorică specifică omiliei şi hermeneuticii bizantine, 
poezia dogmatică!% și poezia cosmică, pe care am început să o 
urmărim în Psaltirea coresiană. Dorim să ilustrăm și promo- 
varea unor anumite concepții, proprii Ortodoxiei isihaste, care 


vor avea un viitor demn de remarcat în lirica românească, 


122 Cf. Dan Horia Mazilu, Recitind literatura română veche, vol. Il, op. 
cit., p. 148-152. 
13 Eugen Negrici distinge psalmi morali şi psalmi dogmatici, în Poezia 


medievală în limba română, op. cit., p. 30. 

precum și alte câteva aspecte care nu au fost aduse în atenţie 
anterior”. 

Universul este creația ex nihilo a Dumnezeului treimic: „A 
Ta este, Doamne, lumea şi pământul,/ Ce le-ai împlut singur 
dintâi cu cuvântul” (Ps. 23, 1-2)”. 

E o precizare dogmatică rezonantă în concepţia psalmilor: 

„Ce Tu, Doamne, ceriul și pământul/ Le-ai făcut din voaie 
[de voia Ta] cu cuvântul /.../ Să fiți blagosloviț de Domnul,/ Ce- 
au fapt ceriul, pământul și omul” (Ps. 113, 29-30, 61-62); El „au 
fapt ceriul cu cuvântul/ Ş-au întărit tot pământul” (Ps. 120, 5-6). 

Sau: „Ce-au poruncit sângur cu cuvântul/ De s-au făcut 
ceriul și pământul” (Ps. 133, 13-14), etc. 

Dumnezeu a gândit lumea din veşnicie și a adus-o întru 
existență atunci când a dorit, într-o armonie deplină, nemaie- 


xistând nimeni care să cunoască sfatul Treimii și gândul Său: 


124 Fragmentul care urmează a fost publicat parţial aici: 

https://www.teologiepentruazi.ro/2010/04/29/psaltirea-sfantului- 
dosoftei-raspuns-unei-probleme-neclare/. 

Comentariul integral a fost publicat o lună mai târziu în cartea mea, 
Epilog la lumea veche, vol. I, Teologie pentru azi, București, 2010, cf. 

https://www.teologiepentruazi.ro/2010/05/14/epilog-la-lumea- 
veche-i-1/. 

Ulterior și în ediția a doua a cărții, din 2014, cf. 

https://www.teologiepentruazi.ro/2014/01/11/epilog-la-lumea- 
veche-i-1-editia-a-doua/. 

În ediția de față am revăzut şi actualizat citatele biblice și am operat 
alte revizuiri minimale asupra textului. 


1235 Utilizez ediția: Dosoftei, Opere 1 (versuri), op. cit. supra. 

„Cela ce-au pus stelelor măsură/ Şi numere careaş pre 
făptură [care a dat nume stelelor],/ Mare este Domnul de tărie,/ 
Şi gândul Lui nime nu-i să-l ştie” (Ps. 146, 13-16); „Că Domnul 
au cugetat cu gândul/ De le-au făcut [cele ce există] și-l ţân toate 
rândul” [orânduiala, ordinea] (Ps. 148, 15-16). 

Hristos Dumnezeu este Lumină și Iubire arzătoare și, într- 
o exprimare mistico-simbolică, are „sălașul în soare,/ De scri- 
peşte şi dă strălucoare,/ Ca un Mire când stă de purcede / Dintr- 
a Sa cămară unde șede. /.../ Și nu-i nime să-l scape de boare,/ Să 
s-ascunză de Dâns la răcoare” (Ps. 18, 13-16, 21-22). 

Mirele acesta este însăşi Frumuseţea și Arhetipul fru- 
museții umane, de Care nimeni nu se poate ascunde în răcoarea 
neființei sau a nevederii Sale, nu se poate autodesființa onto- 
logic, ci doar se poate desfigura prin refuzarea acestei asemă- 
nări cu El (vom vedea mai târziu psihologia omului păcătos, sub 
condeiul lui Dosoftei): 

„Limba îm voi face condei de scrisoare/ A scriitori grabnic 
ce nu-i pre sub soare,/ Cu cât ești de ghizdav [frumos, minunat] 
să-Ţ scriu în frâmseţe,/ Că-ntreci pre toţ giunii cei din tinereţe” 
(Ps. 44, 3-6). 

Creatorul acesta a făcut şi lumea întreagă, după chipul Său, 


ca frumusețe și lumină materială: 


Văz că-i tocmit ceriul de mânule Tale, 
Cu toată podoaba, și-i pornit cu cale. 
Ai tocmit și luna să crească, să scază, 


Să-ș ia de la soare lucoare din rază. 


Stele luminate ce lucesc pre noapte, 


De dau cuviință, Tu le-ai urzât toate. 


(Ps. 8, 9-12) 


De la Tine z[i]ua luminează, 
Şi noaptea cu stelele dă rază. 
Tu ai tocmit luna de dă zare, 


Şi soarelui i-ai dat de răsare. 


Tu i-ai dat pământului frâmseţe, 
De l-întoarce vara-n tinereţe. 
Primăvara-i de Tine făcută, 


Să plodească roua roadă multă. 


(Ps. 73, 65-72) 


Că mare Domn este Domnul /.../ 


Că-l este lumea pre mână, 
Cu pământ și cu ce-i plină, 
Şi munţâi cu dealuri nalte 


Supt cuvântu-l sunt plecate. 

Şi marea cu nalte valuri 
A Lui este-n toate laturi. 
Şi-i de mâna Lui lucrată 


Toată laturea uscată. 


(Ps. 94, 11, 15-22) 


Şi Tu, Doamne, cu cuvântul 
Dintăi ai urzât pământul, 
Şi ceriurile ce-s nalte 


Sunt de mâna Ta lucrate. 


(Ps. 101, 89-92) 


Toate, ce vru Domnul a le face 
Pre pământ și-n cer, le-au fapt cu pace, 
In mări şi pre la toată genunea, 


De ș-au ivit Dumnezău minunea. 


Suind nuori de preste hotară, 
În ploi fece fulgere cu pară, 
Dintr-a sale cămări scoțând vântul, 


De-I face porunca şi cuvântul. 

(Ps. 134, 11-18) 


Creaţia aceasta este o urzeală desăvârşită, cu soare, lună, 
stele, munți „cu dealuri nalte” și mări „cu nalte valuri”, o lume 
nu doar înaltă, ci şi adâncă de genuni, vie şi dinamică, pe scena 
căreia se mișcă nori, „fulgere cu pară” şi vânturi. 

Dumnezeu, cu „mânule” Sale, a făcut „stele luminate”, pe 
care „Tu le-ai urzât toate” și — arghezian — „de mâna Lui lucrată” 
este „toată laturea uscată”, adică a „pământului frâmseţe”. 

Luna „dă zare” nopţii, am zice, amintindu-ne de Blaga, „cu 
largi fiori de sfânt mister”... 

„Dosoftei laudă lumea proaspătă, luminoasă, veselă chiar, 
plină de minuni, edenică...1%. Aceste trăsături care le vom 
regăsi aidoma la Antim Ivireanul și ele se vor imprima în 
urzeala/ textura literară a poeziei românești moderne și o vor 
personaliza din interior. „Această sacralizare cosmică îşi va 
pune o pecete definitorie pe întreaga fizionomie a liricii româ- 
nești 17. 

Aceste versuri nu doar că „vădesc un suflet cu ochii 
deschişi și spre frumuseţile naturii”!%, ci natura paradisiacă (în 
stare să fie avangarda frumuseții paradisiace) este un corelativ 
al dogmelor teologice, care susţin crearea lumii de către un 


Dumnezeu care este Izvorul frumuseții și al curăţiei/ fecioriei. 


126 Manuela Tănăsescu, op. cit., p. 348. 
127 Idem, p. 343. 
1% N. Cartojan, op. cit., p. 192. 

Ea este, totodată, o prelegere cosmică expusă permanent în 
fața conștiinței umane, care e un public întins pe tot pământul. 
Când Immanuel Kant se arăta impresionat numai de cerul 
înstelat de deasupra sa și de legea morală din sine însuși, îşi 
descoperea amprentarea teologică. Fiindcă nu făcea decât să-l 
reformuleze pe Sfântul Pavlos, care, mai întâi, a afirmat că uni- 
versul este o carte de înțelepciune şi că legea conștiinței sau 
legea morală se află dintru început în fiecare om, cultivat sau 


necultivat: 


„Cele nevăzute ale Lui se văd de la facerea lumii, 
înțelegându-se din făpturi, adică veşnica Lui putere și 
dumnezeire (Rom. 1, 20). [...] 

Când păgânii, care nu au lege, din fire fac ale legii, 


aceștia, neavând lege, îşi sunt loruși lege” (Rom. 2, 14). 


Epistola paulină către romani era, de altfel, preferata lui 
Luther și, prin el, capătă o importanță deosebită în aria pro- 
testantă de gândire, iar Kant nu avea cum să o ignore. 

Eminescu putea afla la Kant şi Schopenhauer sau la ro- 
manticii germani o stilistică filosofică modernă, conformă cu 
spiritul vremii şi cu răul secolului, dar nu mai multă filosofie 
decât găsea în arhiva spiritualității proprii. 

De aceea, ni se pare inconsistentă următoarea afirmaţie a 


Zoei Dumitrescu-Bușulenga: 

„În imperativul categoric kantian din Critica rațiunii 
practice i se părea că găsise cheia acordării sale lăuntrice. 
Adâncimile lumii morale, frumuseţea și gratuitatea acelei 
norme universale sădite în noi, la fel de frumoasă ca cerul 
înstelat desupra noastră, i-au dat un punct de sprijin în 


univers, un reper al perfecţiuniii interioare posibile”!?. 


În opinia mea, Kant nu făcea decât să îi reamintească, 
eventual, de imperativul moral. 

Cosmosul este prima sursă de cultură a omului, un interlo- 
cutor intelectual pe măsura rațiunii sale, prima sa academie de 
teologie şi filosofie, în timp ce în interior, conştiinţa sa este un 
nomocanon drastic. 

Şi în afară, şi în sine însăşi, ființa umană are cărți nescrise, 
busole sau repere negreșite spre adevăr. 

Ne situăm într-o tradiţie — pe care o urmărim acum la 
Dosoftei, dar de care nu ne vom despărți niciodată în poezia 
românească și care va naște cei mai mari poeți români, de la 
preromantici şi Eminescu până în epoca modernă (de aceea și 
insistăm) — pe care o precizează Sfântul loan Hrisostom în capul 


cărții, mai înainte de a începe să comenteze Evanghelia: 


12 Zoe Dumitrescu-Bușulenga, Eminescu — Viața, ediție îngrijită de 
Dumitru Irimia, cuvânt înainte Dan Hăulică, Ed. Nicodim Caligraful, 
Mănăstirea Putna, 2009, p. 161. 

„Ar fi trebuit să n-avem nevoie de ajutorul Sfintelor 
Scripturi, ci să avem o viaţă atât de curată încât harul 
Duhului să fi ţinut locul Scripturilor în sufletele noastre. Și 
după cum Sfintele Scripturi sunt scrise cu cerneală, tot așa 
ar fi trebuit ca şi inimile noastre să fi fost scrise cu Duhul 
Sfânt. [...] 

Dumnezeu n-a vorbit prin scrieri cu Noe, cu Avraam 
și cu urmașii lui, cu lov şi cu Moise, ci a vorbit cu ei faţă 
către față, pentru că a găsit curat sufletul lor. 

Când însă întregul popor a căzut în păcate grele, 
atunci da, atunci a fost nevoie de scrieri, de table, de însem- 
narea în scris a tuturor faptelor și cuvintelor lui Dum- 


nezeu” 130. 


A fost nevoie de acestea atât în epoca Vechiului Testa- 
ment, cât și în cea a Noului Testament. Asemănător își va 
formula discursul și Varlaam, în prefața Cazaniei, fundamen- 
tându-și demersul pe necesitatea transmiterii scriptice a înţe- 
lepciunii, în contextul declinului umanităţii și al decadenței 
istorice. 

De asemenea, acest argument este precizat în Palia istorică 


sau Palia bizantină (supranumită şi Biblia populară): 


13 Sfântul loan Gură de Aur, Scrieri III. Omilii la Matei, cu traducere, 
introducere, indici și note de Pr. D.[umitru] Fecioru, în col. PSB, vol. 23, 
Ed. IBMBOR, București, 1994, p. 15. 

„Aceastea deaca audzi Melhii, preveghie într-acea 
noapte, vrând să plinească slujba şi învățătura părintelui 
său [care i-a cerut să pregătească boi şi viței pentru jertfă 
înaintea zeilor]. 

Într-acea noapte era luna foarte luminată şi stealele 
străluciia foarte. Aceastea deaca vădzu Melhii, să miră și 
gândi întru sine, dzicând: 

«Oh, spre ce lucruri frumoase odihneaște Dumne- 
dzău, Făcătoriul a toate! Duce-mă-voi, de voi spune pă- 
rintelui mieu: „Mai bine Acestuia să înălțăm jâtvă, decât 


bodzilor [idolilor] celor muţi şi surzi” »... "131. 


Sfântul Melhisedec fuge în Muntele Eleonului (Maăsli- 
nilor) și se roagă Dumnezeului pe Care L-a cunoscut prin 
revelație naturală, contemplând frumuseţea cosmică: „Svinţiia 
Ta ești Domnul Dumnedzău, cela ce ai făcut ceriul și pământul, 
soarele și luna și stealele!”!%. Această concisă confesiune de 
credinţă o putem regăsi foarte adesea în martirologii şi hagio- 
grafii, fiind făcută mai ales de către Sfinții Mucenici din primele 


secole creştine în fața persecutorilor lor. 


131 Cele mai vechi cărți populare în literatura română, IV, Palia istorică, 
studiu filologic, studiu lingvistic şi ediție de Alexandra Moraru și Mihai 
Moraru, Fundaţia Naţională pentru Ştiinţă și Artă, București, 2001, p. 
123. 

132 Idem, p. 125. 

In același mod și Sfântul Avraam lecturează scriptura 


celestă: 


„Tatăl lui era făcătoriu de idoli. Şi vădzând Avram 
bozii părintelui său carele îi făcea, zise întru sine: 

«O, cum face tată-mieu bozii şi le slujaște lor, și nu 
poate mie a vesti pre Dumnezeu, Făcătoriul ceriului şi al 
pământului, cela ce făcu soarele și luna, stelele şi marea!» 
pen] 

Melhisedec dzise: «Care Dumnedzău te-au trimis? 
Răspunse Avram: Dumnedzău cela ce au făcut ceriul şi au 


dzidit pământul, marea și soarele, luna şi stealele...»”1%. 


Ne aflăm la o distanţă semnificativă de Apusul Europei, 
care, după despărțirea de Ortodoxie, a instituit în cultura sa 
centralitatea Bibliei scrise, fundament pe care umanismul și pro- 
testantismul l-a întărit acolo definitiv — numai o reconvertire 
religioasă îl mai poate zgudui. 

Nu trebuie să înţelegem de aici că Orientul bizantin și est- 
european s-a concentrat pe o cultură populară. În niciun caz! 
Acelaşi loan Gură de Aur scrie: Acuzare celor care nu citesc Sfintele 
Scripturi". Nu e o recomandare, ci este o obligaţie, transmisă 
panpatristic, şi care a străbătut la noi secolele și istoria: Ispitite 


Pisaniia (Cercetați Scripturile — In. 5, 39)! 


133 Idem, p. 116-117 și 126. 
134 Sfântul loan Gură de Aur, Scrieri III, op. cit., p. 545 ș.u. 

Pentru medievalii noștri, cel ce nu știa să citească era 
„dobitoc” (Ps. 48, 12) — şi, în capitolul dedicat lui Dimitrie 
Cantemir, G. Călinescu sesiza, în Istoria sa literară, că boierii 
Costini îl apostrofau astfel pe Constantin Cantemir, care era 
iliterat şi căruia îi aminteau des acest apelativ. 

Așadar, există un hiat între Occidentul catolico-protestant 
care absolutizează Scriptura, afirmând exodul lui Dumnezeu în 
cer și absenţa relaţiilor Sale directe cu oamenii (a revelaţiilor), și 
Răsăritul ortodox care posedă în continuare o biblie cosmică, pe 
lângă cea scrisă, precum şi experiența mistică a contactelor re- 
velaționale dintre Dumnezeu și oameni, apărată şi întărită de 
curentul isihast sub îndrumarea unor mari gânditori mistici ca 
Sfântul Simeon Noul Teolog (sec. XI), Sfântul Grigorios Sinaitul, 
Sfântul Grigorios Palamas (sec. XIV), Sfântul Paisie Velicikovski 
(sec. XVIII) — ca să evoc doar câteva nume răsunătoare, dintr-o 
mare mulțime de susținători ai teologiei vederii lui Dumnezeu. 

Aceste precizări sunt esenţiale pentru a înţelege poezia lui 
Dosoftei și a urmașilor săi, efluviile de entuziasm ale lirismu- 
lui, care sesizează firele de lumină și de har ce străbat textura 
unei naturi şi a unui cosmos, privit ca spaţiu securizant, tocmai 
pentru că e contemplat în ingenuitatea sa. Dosoftei urmează, în 
ce priveşte urzirea cerului şi a luminătorilor cerești, tradiţia 
traducerilor mai vechi ale Psaltirei, precum cele utilizate de 
Coresi, care precizează, chiar mai subtil, că Dumnezeu a urzit 
toate cu degetele: „Că văzu ceriul/ vădzură cerurile, lucrul 


deagetelor Tale, luna și stelele ce-ai Tu urzit”...1%. 


15 Coresi, Psaltirea slavo-română (1577)... op. cit., p. 53. 

Aceleași detalii le regăsim şi în Cazania lui Coresi: 


„Și împărţi loru tocma (ce se zice, pre voia loru-șu lăsă 
pre ei), ca un Iubitoriu de oameni și de feciori. Întocmai 
amu deade Dumnezeu oameniloru tuturora înţelesu și 
samavolnicie [rațiune și voinţă liberă]. 

Deade loru soarele, luna, stealele, pământulu și totu 
ce e pre elu. [...] lar celu fecioru mai mare şi dereptu întru 
slava Domnului aceastea le primi. Văzu ceriulu şi de 
bunătatea făpturiei cunoscu pre Ziditoriulu. «Văzu», zice, 
«ceriulii, lucrului degetelorii Tale, luna şi stealele ce Tu le-ai 
urzitil». 

Văzu amu lumea aceasta şi mulțemi și proslăvi Dom- 


nul, cela ce o au înfrumusețat 1%. 


Un alt poem creaționist, reprodus și comentat (frag- 
mentar) de multe dintre studiile dedicate lui Dosoftei, este Psal- 
mul 103. 

El detaliază zilele creaţiei şi le relatează într-o reflectare 
poetică, chiar și în varianta neversificată, cu atât mai mult în 


transpunere poetizată: 


Să Te-mbraci cu mărturie, 


15 Coresi, Evanghelie cu învățătură (1581), publicată de Sextil Pușca- 
riu și Alexie Procopovici, Ed. Atelierele grafice Socec & Co, Societate 


anonimă, București, 1914, p. 24. 


Cu frâmsețe și tărie, 
Că Tu Te-nvești cu lumină, 


Ca soarele-n zi senină. 


Şi Ţi-ai tins ceriul ca cortul, 
De l-ai înfrâmșat cu totul, 
Şi i-ai pus deasupra ape, 


Din tinsori să nu să scape. 


Nuorii T[i]-ai pusu-Ţ[i] scară, 
Când vei să pogori în țară. 
Caii Îv[i] sunt iut ca vântul, 


De mărg unde Ţi-i cuvântul, 


Şi ca gândul mărg de tare 
Îngerii Tăi cei călare, 
Şi pedestrimea ca focul 


Merge strălucind cu totul. 


Tu-ntemeiez[i] cu cuvântul 
De stă nemutat pământul. 
Tu i-ai datu-i de mainte 


Prăpastea!” de-mbrăcăminte, 


Şi stă gata să te-asculte, 


Să dea apa preste munte, 


137 Abisul/ adâncul mării, al oceanului planetar. 

Şi de svânta Ta poruncă 


Va fugi din deal la luncă, 


Că va merge detunată, 


De glasul Tău înspăimată. /.../ 


Copacilor de pre câmpuri 
Tu le dai saţâu pre timpuri, 
Şi chedrilor din Livanul, 


Ce-i răsădești pre tot anul. 


Acolo vrabii ş-or face 
Cuiburi, di-or şedea cu pace, 
Că le este rodionul 


Povaţă, pus de la Domnul. 


Cerbilor le-ai dat să salte 
Pre munţâi cu dealuri nalte, 
Şi iepurilor scăpare 


Le-ai dat s-aibă supt stânci tare. 


Luna ai făcut cu rază 
Să crească-n vremi şi să scază, 
Şi soarele ş-nmerește 


Apusul ce odihneşte. 


Din tuneric faceș noapte, 

De ies gadinile toate. 
Lupii urlă şi scâncează, 


Când spre vânat să gătează, 


Să-ş|i] ceie și să-ş[i] răpască 
De la Domnul să-i hrănească, 
Până când răsare soare, 


De mărg cineș la-nchisoare. 


Şi omul, fără de greață, 
lese-n treabă demineață, 
De lucrează pănă-n sară, 


Zi de iarnă şi de vară. 


Pentru-aceea, Doamne svinte, 
Să fii mărit de mainte 
De lucruri ce-ai făcut mare, 


Cu sfat bun, cu așezare! 


Pământul îi plin de fapte [făpturi] 
Ce-ai făcut cu bunătate. 
Şi marea câtu-i de lată, 


Şi largă, şi desfătată, 


Intr-însă să ţin heri multe, 
Jigănii mari și mănunte. 


Preste luciu de genune 

Trec corăbii cu minune. 


Acolo le vine toană 


De fac chiţii gioc și goană. 


(Ps. 103, 5-30, 71-112) 


Psaltirea este o Biblie în mic, chintesenţiată, care repetă 
totul de la geneză până la eshatologie. Poate și de aceea este 
cartea din canonul Vechiului Testament solicitată cel mai mult 
în cultul Bisericii, deși exprimarea sa este adesea într-o formă 
profetică/ umbrită, simbolică, care are nevoie de o herme- 
neutică înaltă și subtilă. Dar tocmai acest fapt o face și mai 
agreabilă hermeneuticii teologice ortodoxe. 

Iar Psalmul 103 este o deuterogeneză, o relatare a primelor 
șase zile ale creaţiei, într-o altă formulă decât cea din primul 
capitol al Facerii. Critica literară a remarcat pe drept cuvânt 
poezia acestui psalm, deși, cu toată amprenta personală im- 
primată de Dosoftei, ea este scripturală în esenţă. 

Dosoftei nu face decât să-i extrapoleze semnificaţiile și să- 
i aplice o haină lingvistică românească inedită — ceea ce nu-i 
scade câtuși de puţin din virtuțile de poet. 

Se observă ordinea în care sunt create faptele/ făpturile: 
cerul și pământul (cf. Fac. 1, 1), prin care Sfântul Maximos 
Mărturisitorul și alți Sfinți Părinţi înţeleg: lumea nevăzută/ 


spirituală şi, respectiv, universul material. Această interpretare 

este urmată și de cronografele traduse în româneşte (Danovici, 
Rostovski). 

Dumnezeu este Creatorul și Soarele amândurora, Cel ce Se 
îmbracă „ca soarele-n zi senină” și care are „nuorii scară”, adică 
slava dumnezeiască, harul sau energiile Sale necreate. 

Slava Sa o pot sesiza duhovnicește oamenii Sfinţi, „când 
vei să pogori în ţară”, adică, atunci când Se revelează lor: pe 
muntele Sina (Sfântului Moisis — în timp ce poporul privea 
temător de departe), pe Carmel (Sfântului Iliu), pe Ermon și 
Tabor (Sfinţilor Apostoli). Sau, aparte sau individual, El Se reve- 
lează unei persoane anume, care Îl vede în slava Lui numai cu 
ochii inimii, extatic, neînțeles de cei din jur. 

Versurile acestea reproduc o altă hermeneutică patristică 
la scara lui Iacov (mai frecvent se consideră însă că o reprezintă 
simbolic pe Maica Domnului), adică scara pe care a văzut-o 
Sfântul Patriarh Iacov în vis extatic, care unea cerul cu pământul 
ȘI pe care urcau şi se pogorau Îngerii Domnului (Fac. 28, 12: „Şi 
a visat că era o scară, sprijinită pe pământ, iar cu vârful atingea 
cerul; iar Îngerii lui Dumnezeu se suiau și se pogorau pe ea”). 

Domnul are Îngerii drept „cai iuţ ca vântul şi ca gândul” şi 
„pedestrime [de Îngeri] ca focul, strălucind cu totul”, zeloși să-l 
împlinească Lui „cuvântul“, porunca („de mărg unde Ţi-i 
cuvântul”). Nu e o expresie populară, de basm! Dosoftei e crea- 


torul, sursa primară, și nu imaginația populară! 

Aceeaşi expresivitate se regăseşte și în cronograful tradus 


de Danovici!%, după cel grecesc al lui Matei Kigalas: 


„Și precum sântu fără trupuri, aşia sântu fără moarte, 
sirguitori şi iuți spre poslușaniile [slujbele] lui Dumne- 
dzău, mai iuți decât vederia ochilor şi decât zburaria gândului 


Gn 


Aceştia sunt cerul. 

Imaginile nu sunt pur și simplu poetice. Norii slavei lui 
Dumnezeu sunt trăsura sau caleașca Lui, zice Sfântul Ioannis 
Gură de Aur, comentând pogorârea Sfântului Duh la Cinci- 
zecime. Însă, acolo unde este vorba despre nori în Scriptură, 
avem, de fapt, o indicare a slavei negrăite a lui Dumnezeu, a 
revelării luminii Sale dumnezeiești necreate. Niciodată norii nu 
stau în preajma Îngerilor. Ei sunt un element definitoriu, extatic, 
în Scriptură, care indică prezenţa lui Dumnezeu Însuși: „pre 
denainte-Ţ nuorii fac cale” (Ps. 17, 33). 

Aidoma vorbeşte Sfântul Ioannis și în omiliile la Matteos, 
comentând Schimbarea la față, când se întreabă de ce se aude 


glasul Tatălui din nor: 


15 Danovici e traducătorul în opinia lui G. Ştrempel; alţi cercetători 
sunt de altă părere. 

15 Cronograf. Tradus din greceşte de Pătraşco Danovici, vol. I, ediţie 
îngrijită şi cuvânt înainte de Gabriel Ştrempel, studiu introductiv de Paul 


Cernovodeanu, Ed. Minerva, București, 1998, p. 3. 

„Aşa Se arată totdeauna Dumnezeu! «Nor și negură 
împrejurul Lui» [Ps. 96, 2]; şi: «Şade pe nor ușor» [Is. 19, 1]; 
şi iarăși: «Cel ce a pus norii suirea Lui» [Ps. 103, 4]; și: «Nor 
L-a luat de la ochii lor» [Fapt. 1, 9]; şi: «Ca Fiu al omului, 
venind pe nori» [Dan. 7, 13]. 

Glasul a venit din nor ca să creadă Apostolii că glasul 


vine de la Dumnezeu. Și norul era luminos”1%. 


Norii luminoși sunt „întunericul supraluminos”!! al sla- 
vei eterne a Preasfintei Treimi, adică, în poetizarea lui Dosoftei 
(care apelează nu o dată la Sfinţii Părinți): „lumină ce scripește 


cu negură groasă de grea strălucoare” (Ps. 17, 27-28). 
„Intunericul dumnezeiesc este lumina neapropiată în 


care se spune că locuieşte Dumnezeu (cf. I Tim. 6, 16)'!%?. 


De aceea, Dosoftei o numește scară (urmărind cel mai 


probabil o altă interpretare patristică, ce nu mi-e cunoscută în 


1% Sfântul loan Gură de Aur, Scrieri II. Omilii la Matei, op. cit., p. 
651. 

141 Sfântul Dionisie Areopagitul, Opere complete și scoliile Sfântului 
Maxim Mărturisitorul, traducere, introducere și note de Pr. Dumitru 
Stăniloae, ediție îngrijită de Constanţa Costea, Ed. Paidea, Bucureşti, 
1996, p. 248 (cap. II din Despre Teologia Mistică). 

142 Idem, p. 258 (Epistola V, Către Dorotei liturgul (diaconul)). 

mod deosebit), adică scara pogorârii lui Dumnezeu la om, atât 
înainte cât și după Întruparea Cuvântului, a revelării Sale în 
lumina Sa cea negrăită. 

Pentru că ființa lui Dumnezeu rămâne în veci necunos- 
cută, nu numai oamenilor, dar şi Îngerilor, dar putem cunoaște 
(ba chiar suntem obligaţi, conform teologiei ortodoxe, să 
cunoaștem) strălucirea feței Sale, adică lumina/ harul/ energiile 
Sale necreate și veșnice. 

Cunoașterea aceasta este echivalentă cu sfințirea și îndum- 
nezeirea umanului şi pe ea o promovează toată literatura 
română medievală, de la Neagoe Basarab la Varlaam și Antim, 
Dimitrie Cantemir, Constantin Cantacuzino și Nicolae Milescu- 
Spătarul (ultimul scrie şi un scurt tratat dogmatic, adresat 
romano-catolicilor, despre Steaua Răsăritului luminând peste 
Occident — Enchiridion sive Stella Orientalis Occidentali splendens). 

Nu trebuie să ne mire prezența mirenilor (laici) în această 


enumerare: 


„Grigorie Palama a oferit descrierea ideală a trei 
variante de isihasm ca adevărata filosofie a Vieții creştini- 
lor: un isihasm anahoretic pentru pustnici (Lauda Cuvio- 
sului Petru Athonitul din 1332-1333), un isihasm pentru 
monahii și monahiile din mănăstiri, urban chiar (Epistola- 


tratat către monahia Xeni din 1345-1346) şi un isihasm laic 

pentru intelectuali (Epistola-tratat către loan şi Teodor filozofii 
tot din intervalul 1345-1346)”1%. 


Dialogul Dumnezeirii cu umanitatea folosește și o altă 
scară, căci Îngerii sunt caii şi pedestrimea Lui — cu un alt termen, 
biblic, oştirea sau taberele Lui (Fac. 32, 1-2). 

Biblia de la 1688 face o precizare în plus, individua-lizându- 
i ca Arhangheli. 


În mod cert, Dosoftei nu se inspira din folclor“. 


1% loan I. Ică jr, Maica Domnului în teologia secolului XX şi în 
spiritualitatea isihastă a secolului XIV: Grigorie Palama, Nicolae Cabasila, 
Teofan al Niceei, Ed. Deisis, Sibiu, 2008, p. 198. 

14 Aşa cum, din păcate, eronat au crezut I. C. Chiţimia (a se vedea: 
Dosoftei, „Psaltirea în versuri“, în Crestomaţie de literatură română veche, vol. 
II, op. cit., p. 162 ş. u.) sau Al. Andriescu. 

De asemenea, ambii greşesc, în opinia noastră, când consideră că 
originalul biblic e mai sărac din punct de vedere expresiv decât transpu- 
nerea poetică a Mitropolitului. 

Ceea ce caracterizează, prin excelenţă, expresia biblică este concen- 
trarea, laconismul simbolico-profetic și paremiologic-metaforic. 

Extrapolarea poetică a sensurilor este posibilă tocmai datorită 
acestei concentrări care ascunde un abis semnatic și care poate fi 
dezvoltată apoi în parafrazări, prelucrări şi interpretări cât de mari și 
întinse, după cum se doreşte. 

Al. Andriescu dezavuează, pe bună dreptate, curentul etnicizant, 
inițiat de N. Iorga și moștenit până la E. Negrici, care susține așa-zisa 
românizare a psalmilor lui Dosoftei, dar consideră pe mai departe 
valabilă influenţa folclorică, afirmând, spre exemplu: „Creatorul [lumii] 


este preamărit în mijlocul minunilor sale, cum spune inspirat Dosoftei, 

Sfântul Antim Ivireanul îi numește „care și căruțe”, de- 
semnându-i pe Îngeri ca un alt vehicul, creat — în afară de slava 
Sa necreată şi veșnică — al deplasării lui Dumnezeu spre oameni. 

Îngerii sunt mărturia slavei Lui copleșitoare, însoțitorii şi 
escorta Lui împărătească, dar şi intermediari între Dumnezeu și 


om: 


„de I-au fost lipsă de cară și de căruțe, ca să meargă 
undevaș, are El mult mai slăvite și mai lăudate cară decât 
aceștia; că zice David, Psalm 17: «S-au suit pe heruvimi și 


au zburat; zburat-au pe arepile vântului»”1%5. 


tălmăcind imaginile biblice într-o limbă poetică de inspiraţie folclorică, 
ce era capabilă, mlădiată de el, să le conserve și să le restituie nealterată, 
dacă nu îmbogățită, întreaga frumusețe. 

În această pictură naivă, norii sunt scară la cer, creatorul îşi mână 
caii iuf|i] ca vântul, îngerii cei călare ca gândul mărg de tare, prăpastea de- 
mbrăcăminte îşi porneşte apa detunată de porunca lui Dumnezeu...” etc, 
etc., cf. Al. Andriescu, Psalmii în literatura română, Ed. Universităţii 
„Alexandru loan Cuza”, lași, 2004, p. 24. 

O astfel de perspectivă este cu totul eronată și este provocată de 
necunoașterea domeniului teologiei mistice ortodoxe. 

Însă, dacă specialiști de o asemenea ţinută şi care sunt de bună 
credință cad într-o asemenea capcană, nu mai trebuie să ne mai întrebăm 
mai mult despre cum s-au produs mistificările din critica deceniilor tre- 
cute, cu atât mai mult cu cât erau solicitate masiv și de intenţii malefice. 

Altfel, studiul lui Al. Andriescu este, din punct de vedere literar, 
solid şi acrivic, și multe din precizările sale sunt foarte binevenite. 

1% Antim Ivireanul, Opere, ediţie critică şi studiu introductiv de 
Gabriel Ștrempel, Ed. Minerva, Bucureşti, 1972, p. 105-106. 

În psalmul indicat şi de Antim, vedem că Dosoftei păs- 
trează aceeaşi retorică teologică în denumirea activităţii Înge- 
rilor (ca și în cazul altor precizări de acest gen): „Când ai să faci 
cale unde Ţi-i cuvântul/ Ai heruvimi gata de-s repez[|i] ca 
vântul” (Ps. 17, 29-30). 


Asemenea scrie și Sfântul Varlaam: 


„Dumnedzău, cela ce nice început, nice svărșit n'are, 
carele iaste mai denainte decăt toţi vecii, îmbrăcat cu 
lumină neatinsâ |[neapropiată — I Tim. 6, 16] și cu slavă 
negrâită, câruia nu-l trebuia nice ceriu, nice pămănt, nice 
altă lume ca sâ-L. proslâveascâă, câ acestea toate le ave întru 
sine, și era mârit și slâvit deusebi de toatâ lumea, iarâ 
pentru mare mila Sa vru să-ș|i] arate slava Sa lumiei, 
[slava] carea o ave mainte încă de ce nu era lumea, 


pentr'aceea întăiu fâcu îngerii 146. 


Un teolog protestant existențialist, Jürgen Moltmann — 
deși, pe traiect catolico-reformat, confundă ființa cu energiile/ 
lucrările lui Dumnezeu - afirmă că, din veșnicie, „Dumnezeu se 
hotărăște să-şi descopere propria slavă. [...] În primul rând, 


Dumnezeu se hotărăşte pentru Impărăţie și mai apoi pentru 


1% Varlaam, Cazania (1643), ed. îngrijită de J. Byck, Ed. Academiei 
RSR, Bucureşti, 1966, p. 377. 

creație. De aceea fundamentează împărăţia creației, creaţia fiind 
promisiunea reală a împărăției”!. 

Eroarea lui, din punct de vedere ortodox, este aceea de a 
considera că „în slava Sa se descoperă propria-i viață și ființă, 
veșnice”14, Învățătura ortodoxă precizează că în slava Sa se 
descoperă viața lui Dumnezeu, dar nu ființa lui Dumnezeu. 
Fiinţa lui Dumnezeu rămâne pururea incognoscibilă Îngerilor ȘI 
oamenilor. 

Dacă cerul e plin de slava lui Dumnezeu și este populat de 
Puterile îngereşti, la începutul lumii, pământul este mai întâi 
acoperit de ape, adică are „prăpastea de-mbrăcăminte” — pentru 
că, după cum am precizat, psalmul 103 urmărește ordinea celor 
șase zile ale creaţiei. 

Descoperindu-se apoi pământul de sub ape, la porunca lui 
Dumnezeu, „Și munţâi, şi dealuri nalte/ S-or ivi, şi şesuri late” 
(Ps. 103, 31-32), în locul în care „sunt urzite” de Dumnezeu, 
adică acolo unde sunt create, aduse întru existență. 

Pe lângă poezia cosmică, a naturii sălbatice (cu munţi, ape, 
râuri, hiare — cerbi, iepuri, lupi care sunt lei în original —, păsări 
care „slobod cântece şi glasuri”) există şi o natură domestică 
(există hiare sălbatice și dobitoace domestice — o precizare antici- 
pativă împotriva teoriei evoluționiste), înțeleasă ca utilă omu- 


lui, care este şi ea demnă de remarcat: 


147 Jurgen Moltmann, Dumnezeu în creație. O perspectivă ecologică 
asupra creației, editori: Pr. Emil Jurcan și Pr. Jan Nicolae, Ed. Reîntregirea, 
Alba-Iulia, 2007, p. 105. 


148 Ibidem. 


Tu dai fânului să crească, 
Dobitoacelor să pască, 
Şi crești pajiştea cea moale, 


De scoate grâul din foale, 


De-ș[i] culeg oamenii hrană 
Să le hie și pre iarnă. 
Că scot pita cu sudoare 


Să mănânce la răcoare, 


Din pământ agonisită 
Pre porunca Ta cea svântă. 
Şi le-ai dat vinul să-ș facă 


Veselie, să le placă. 


Cu oloi!” să-ș netezască 
Faţa şi să să-ncrăvască 
Cu pâinea cea de mâncare, 


Să să facă omul tare. 


(Ps. 103, 55-70) 

Secvenţe asemănătoare ca înțeles descoperim și în alți 


psalmi: 


1% Arhaism pentru ulei, dar pe care Eminescu îl folosește în nuvele. 

Demineaţă când ieș|i], Tu dai rază, 
Şi de Tine cina să-mfrâmșază. 
De Tine pământul să adapă, 


Şi de bișug nime nu să scapă. 


Că părăul Tău, Dumnezău, varsă, 
De saţâu gătind tuturor masă. 
Brazdele pământului le-mbată, 


Să rodească secere bogată. 


In ploi bune, vesele să crească 
Vipturile [roadele] și să să mulţască. 
Anul cu cunună l-nărocește 


Şi cu de tot bine l-îndulcește, 


Câmpii de grăsâme să să împle 
Şi pustia grasă să să tâmple. 
In frâmseţe, dealurile nalte 


Bucurie le-a-ncinge să salte. 


Să-nvăscură oile, mieorii, 
Şi s-or veseli secerătorii 
De zăpodii [văi] ce vor unda grâne, 


Şi toț[i] vor cânta sătui de pâine. 


(Ps. 64, 25-44) 

Omul este în centrul acestui univers și în atenţia pri- 
mordială/ aurorală a lui Dumnezeu, care creează lumea pentru 
el și cu raza Sa îl priveghează încă de demineaţă. 

Centralitatea omului în cosmos sau această postură de 
stăpân al lumii/ împărat al creaţiei, în care omul este deschis 
continuu spre Dumnezeu şi în relaţie cu El (contrar antropo- 
centrismului renascentist), descoperă aici o rânduială divină, o 
stare de fapt, stabilită de Dumnezeu la originile lumii. 

Ne întoarcem la poezia cosmică, pentru că ea va prilejui 
pagini de literatură remarcabile, atât în perioada medievală, cât 
și în cea modernă. 

Omul, pe care l-am văzut puțin mai devreme ca lucrător al 
pământului şi beneficiar al roadelor lui, este și un contemplativ. 

Ţăran sau păstor, îndeletnicindu-se să secere sau ocu- 
pându-se cu oile şi mieorii, el este chemat totodată să fie şi un 
teolog și literat filosof, care să citească biblia cosmică. 

Nu trebuie să aștepte epoca modernă ca să devină contem- 
plativ. Ilie Moromete are predecesori, neîndoielnic. În orice 
epocă, la orice vârstă, a omului sau a istoriei, adevărul îi este 
accesibil. 

Universul este luminiscent (Manuela Tănăsescu zice radios) 
și reflectă frumuseţea și desăvârşirea dumnezeiască, având o 
rațiune cosmică sădită în el, care dialoghează cu omul, îi po- 
vestește acestuia (termenul aparţine Scripturii), îi narează 


despre Creatorul lui: 

Cerurile spun!% fără-ncetare 
De slava Ta, Doamne, de cea mare, 
Şi facerea mânuloru-[|i] svinte 


Tăria [firmamentul] dă-n toţ[i] vestea-nainte. 


Zi din zi voroava izbucnește, 
Şi noaptea din nopate gând vestește, 
Cât nu este graiuri să s-ascunză, 


Sau cuvinte să nu să răspunză. 


(Ps. 18, 1-8) 


Cosmosul acesta e o Șeherezadă în stare să povestească o 
mie şi una de nopți numai despre minunile lui Dumnezeu. E o 
povestire sau o narațiune originară, care imprimă literaturii 
caracter animator, vivificator, un rol dialogic, logosific. 

Literatura cosmică o anticipează pe cea umană, e 
anterioară lui Ghilgameș, povestirilor din Halima şi întregii 
literaturi a lumii. Aici nu se mai pune problema de anterio- 
ritatea sau posterioritatea Bibliei sau a concepţiilor iudeo- 


creștine față de alte epopei sau filosofii antice, pentru că există 


150 În Biblia, ed. Bartolomeu Anania, 2001, este: „cerurile povestesc 
slava lui Dumnezeu”. Pentru că în LXX, verbul este Sinyovvrat = 
narează, descriu, povestesc, cf. Ps. 18, 2. Adică cerurile sunt o diegeză 
neîntreruptă, o narațiune/ o poveste despre frumuseţea lui Dumnezeu și 


despre faptele Lui. 

o carte a cărților cosmică, pe care tradiţia bizantină şi ortodoxă 
o are pururea în vedere, sub aspect dogmatic. Dar pe care 
romano-catolicismul şi protestantismul, instituind rațiunea 
scolastică (reprodusă ulterior şi în filosofie prin argumentul 
rațiunii suficiente, al lui Leibniz) și, respectiv, centralitatea 
Bibliei scrise, au exclus-o din teologia lor. 

Reflexul stilistic e o rază a teologiei dogmatice, pentru 
scriitorii noștri medievali, ierarhi sau cărturari mireni. Vom 
avea prilejul să observăm această îmbinare dintre teologie și 
poezie, cu prisosinţă, și în capitolele care vor urma. 

Literatura şi poezia umană sunt secundare, în planul 
nașterii (cosmosul precedă omul) sau ca act cultural. De aceea, 
Eminescu, Creangă și mulți alții dintre scriitorii noştri se întorc 
la copilărie ca la o vârstă a fericirii, a simțirii harului lui Dum- 
nezeu și a convorbirii tainice cu el. 

Şi, datorită acestei concepţii, expuse mai sus, rezultă 
nediferențierea clară dintre popular şi cult, dintre oral și scris: 
„aceste nivele: popular, nobiliar, eclesiastic nu cunosc la noi 
diferenţierile nete și dezvoltările divergente proprii Europei 
occidentale” [adică, dintre literatura clirosului şi cea a laosului, 
iar] „în substanţa literaturii române vechi descoperim încor- 
porată o parte a culturii orale” *5!. 

Poezia și povestirea cosmică au primordialitate, în ordine 
temporală, iar omul este condeiul harului și narator reflector al 


aceleiași frumuseți pe care o narează și oglinda cosmică. 


151 Cătălina Velculescu, Între scriere şi oralitate, Ed. Minerva, Bu- 
cureşti, 1988, p. 8 şi 20. 

Eminescu va reproduce magnific această percepţie stră- 
veche vizionară (care n-are nimic de-a face cu platonismul sau 
neoplatonismul, este chiar antagonică în raport cu aceste 


teologii/ filosofii), în poemul O,-nțelepciune, ai aripi de ceară! : 


Şi tot ce codrul a gândit cu jale 
În umbra sa pătată de lumini, 
Ce spun: izvorul lunecând la vale, 


Ce spune culmea, lunca de arini, 


Ce spune noaptea cerurilor sale, 
Ce lunii spun luceferii senini 
Se adunau în râsul meu, în plânsu-mi, 


De mă uitam răpit pe mine însumi. 


Versurile prelucrează chiar versetele din Psalmul 18, pe 
care, după cum am văzut mai sus, Dosoftei le redă poetic astfel: 
„Cerurile [înstelate] spun fără-ncetare/ De slava Ta, Doamne, de 
cea mare. /.../ Zi din zi voroava izbucneşte,/ Și noaptea din 
noapte gând vestește”. 

Cerurile înstelate sunt cele mai frumoase pagini de litera- 
tură cosmică, pe care Dumnezeu le-a deschis în fața ochilor și a 
conștiinței omului. De aceea, când S-a născut Fiul lui Dum- 
nezeu, unii dintre închinători, păstorii, L-au lăudat pentru că 
erau din poporul care avea Scriptura, iar alţii, magii/ regii/ 


filosofii, pentru că au lecturat scriptura cosmică. 

La această scriptură cosmică se referă Sfântul Pavlos, 
atunci când spune că „cele nevăzute ale Lui se văd de la facerea 
lumii, înţelegându-se din făpturi” (Rom. 1, 20, Biblia 1988) şi, 
mai târziu, Kant, când indică cerul înstelat deasupra mea ca prin- 
cipiu moral. 

Omul, posesor al unei duble naturi, materiale și spirituale, 
este creat după chipul Său, mai presus decât lumea întreagă 
(„puţân nu de-atocma cu îngeri în slavă” — Ps. 8, 17), pentru că 
universul irațional (logos alogos, cum îl numește Orighenis) nu 
are conștiință ca să perceapă această asemănare, însă omul da. 

Omul străbate treptele cunoașterii imediate şi ale contem- 
plaţiei naturale, pentru a accede la o cunoaștere și o contem- 


plaţie spirituală mai presus de acestea, insuflată de Dumnezeu: 


„Când marele David, datorită credinţei, a străbătut cu 
mintea, în Duh, prin cele văzute, ca prin niște uși încuiate, 
spre cele inteligibile, și a primit de la înțelepciunea dum- 
nezeiască o oarecare înţelegere a tainelor ce pot fi ajunse 
de oameni, a zis: «Adânc pe adânc cheamă întru glasul căderii 
apelor Tale» (Ps. 41,9). 

Prin aceasta a indicat poate că toată mintea contem- 
plativă care se aseamănă, din pricina invizibilității natura- 
le şi a adâncimii şi mulțimii cugetărilor, cu un adânc, după 
ce a străbătut toată orânduirea celor văzute și a ajuns în 
țara celor inteligibile, şi apoi s-a ridicat şi peste acestea prin 
mișcarea fulgerătoare a credinţei, [...] invocă precum se cu- 


vine înţelepciunea duhovnicească, sau adâncul cu adevă- 

rat de nestrăbătut prin cunoaștere [imediată sau pur 
raționalistă], ca să-i dăruiască zvonul căderilor Sale de apă, 
dar nu căderile însele; adică cere să-i dăruiască o oareceare 
înțelegere a credinţei, care să-i facă cunoscute modurile și 
rațiunile providenţei dumnezeiești referitoare la toate cele 


ce sunt [există] 1%. 


152 Sfântul Maxim Mărturisitorul, Ambigua, traducere din grecește, 
introducere și note de Pr. Prof. Dumitru Stăniloae, Ed. IBMBOR, Bucu- 
reşti, 1983, p. 346. 

Reproducem, de la aceeşi pagină, nota 440, anume comentariul 
Părintelui Stăniloae: „[...] Mintea noastră ca abis cheamă mereu abisul 
dumnezeiesc. [...] lar din abisul dumnezeiesc se revarsă faptele Lui de 
iubire, darurile Lui, sensurile Lui, ca nişte ape în avalanșă, pe care ființa 
noastră le primeşte lărgindu-se continuu. Abisul acesta nu poate fi văzut, 
nici valurile iubirii Sale spre lume, și înțelesurile și motivele lor. Mintea 
noastră poate auzi numai zvonul acestor avalanşe, ecoul lor. Şi aceasta, 
numai când a trecut dincolo de toate chipurile și zvonurile finite ale 
lucrurilor finite, care sunt produsele avalanşelor divine. 

Zvonul acesta nu ne dă cunoaşterea valurilor de iubire ale lui 
Dumnezeu, căci nu ne mijloceşte pătrunderea în abis și nici avalanşa 
apelor Lui. Aceasta n-am putea-o suporta. Dar sesizarea zvonului apelor 
Lui e şi ea o cunoaștere şi o trăire. Şi impresia a ceea ce se cunoaște și se 
trăieşte e covârşitoare. Căci abisul dumnezeiesc e totuși simţit din zvonul 
supraformidabil al valurilor Lui de putere şi de iubire. Zvonul nu ne lasă 
numai cu o teologie negativă teoretică [teologia apofatică ortodoxă, cea care 
vorbește despre întunericul dumnezeiesc, este ceva diferit de teologia 
negativă teoretică, şi care Îl defineşte pe Dumnezeu prin ceea ce nu este, 
prin negaţii: nu este văzut, nu este materie, nu este circumscris în spațiu şi 


timp, etc.], ca la Evagrie Ponticul [eretic], cum socotește Hausherr sau 

Treptele cunoaşterii urcă spre vederea lui Dumnezeu (teo- 
ptia). Dorul de Dumnezeu din om este cel care dorește să vadă 


faţa Sa/ slava Sa/ lumina Sa cea veşnică: 


Strigând mi-au venitu-mi ameţală, 
Mi-au amurţit limba-n osteneală. 
Ochii să tâmpiră de zăbavă [aşteptare], 


Dorind, Doamne, de svânta Ta slavă. 


(Ps. 68, 7-10) 


Cândva de-aș vedea-mă să-Ţ prăvesc în faţă, 
Să-m[i] bucuri și mie sufletul de viaţă [dumnezeiască], 
Inema și trupul să stea-n gânduri bune, 


De[spre] Domnul, de Cel viu, cât să nu poci spune!%. 


chiar Hans Urs von Balthazar. Prin acest zvon vine totuși ceva din abisul 
dumnezeiesc la noi; avem totuși o anumită experienţă a lui”. 

15 „Cât să nu poci spune” este foarte probabil o parafrază la 
cuvintele de nespus de la II Cor. 12, 2-4: „Cunosc un om în Hristos, care 
acum paisprezece ani — fie în trup, nu ştiu; fie în afară de trup, nu știu, 
Dumnezeu știe — a fost răpit unul ca acesta până la al treilea cer. Şi-l știu 
pe un astfel de om - fie în trup, fie în afară de trup, nu știu, Dumnezeu 
știe —, că a fost răpit în rai și a auzit cuvinte de nespus, pe care nu se cuvine 
omului să le grăiască (s. n.)”, Biblia 1988. 


În Biblia 1688: „negrăite graiuri”. 

(Ps. 83, 7-10) 


Că la Tine este de viaţă fântână 


Şi-ntr-a Ta lucoare vom vedea lumină. 


(Ps. 35, 21-22) 


Ființa umană se poate face părtașă, întru conștiență, de 


lumina Sa cea dumnezeiească: 


Şi Tu, Doamne svinte, îm[i] trimiţ lumină, 
De-m[i] luminez faţa cu rază senină. 
Ş-al meu întunerec dobândește rază 


Dintr-a Ta lucoare ce străluminează. 


(Ps. 17, 77-80) 


Cugetul îm[i] svințește, ochii luminează 


Dintr-a Ta strălucoare de senină rază. 


(Ps. 12, 11-12) 

Raza creatoare a luminii dumnezeieşti (reprodusă adesea 
și în iconografia ortodoxă) este cea care îl aduce pe om întru 
ființă, din „întunerecul” nefiinţei, dar și cea care îl aduce din 
nou la viaţă, scoţându-l din „întunerecul” păcatelor: al infer- 
nului interior sau al ladului propriu-zis. 

Despre raza aceasta sunt multe de discutat la Eminescu 
(vom vedea, în capitolul dedicat lui Eminescu), unde „raza ta”, 
din Scrisoarea I, este „raza gândirii cei eterne” şi ÎL reprezintă, 
într-o înțelegere înaltă şi simbolică, pe Cel ce este Izvorul vieții 
dar și Judecătorul căderii umane, pe care o pedepsește cu moar- 
tea. 

Isihasmul, remarcat și de studiile literare ca fiind învă- 
țătura spirituală fundamentală a Învățăturilor lui Neagoe Basa- 
rab, dar şi a Cazaniilor lui Coresi şi Varlaam (i-am adăugat și pe 
Antim Ivireanul şi Dimitrie Cantemir), se poate sesiza şi în 
formula poetică oferită de Dosoftei Psaltirii. 

Slava lui Dumnezeu (strălucirea feţei lui Dumnezeu) sau 
lumina dumnezeiască este copleşitoare, fiind numită negură 
pentru că este întuneric supraluminos, după cum am precizat 


deja, mai devreme: 


Lumina scripeşte supt svinte-Ţ[i] picioare 
Cu negură groasă de grea strălucoare. 
Când ai să faci cale unde Ţi-i cuvântul, 


Ai heruvimi gata de-s repez ca vântul. 


Pus-ai întunerec de-Ţ[i] ascunzi lumina, 

Cu sălaș de ape ce-ai făcut cu mâna. 
Şi pre denainte-Ţ|i] nuorii fac cale, 


Cu ploaie aprinsă curând [curgând] ca o vale. 


(Ps. 17, 27-34) 


Cine poate sta să vază 
De pre nouri cum dai rază? 
Că de-atocma nu Ţi-i nime, 


Nice gios, nice-n nălțime. /.../ 


Cu neguri este Tavorul, 
Ermonul i-i nalt pogorul. 
Abi-aşteaptă să Te vază, 


De pre dânşii!” să dai rază... 
(Ps. 88, 25-28, 51-54) 


Aceeași slavă dumnezeiască a fost văzută de departe de 
poporul lui Israil, pe muntele Sina, și în Vechiul Testament (într- 
o înțelegere duhovnicească, munții semnifică înălțimea vederii 
și a cunoașterii celei dumnezeiești). 


Doar că, atunci 


154 De pe munţii Tabor și Ermon, pe care Hristos Și-a dezvăluit 


Apostolilor slava Sa cea dumnezeiască. 


651. 

„când Dumnezeu amenință, norul este întunecos, ca 
pe Muntele Sinai. Că spune Scriptura: «A intrat Moise în 
nor și în negură; și ca aburul, așa se purta fumul» [leş. 24, 
18]. Profetul David, vorbind de ameninţarea lui Dum- 


nezeu, spune: «Intunecoasă apă în norii văzduhului» [Ps. 
E aa 


Sau, în poetizarea lui Dosoftei: 


Pre denainte-l foc merge, 
De arde cei fără lege. 
Fulgerile Lui cu pară 


Ard de să văd preste ţară. 


Pământul să-mplu de frică, 
Munţâi să topesc de pică 
Şi cură ca neşte ceară, 


Văzând pre Domnul în ţară. 


Şi de fața Lui cea svântă 
Tot pământul să spăimântă. 
Cerurile grăiesc toate, 


De-l spun dreptatea-n gloate. 


15 Sfântul loan Gură de Aur, Scrieri III. Omilii la Matei, op. cit., p. 

Şi toţ oamenii văzură 


Slava Lui de să-ncrezură. 


(Ps. 96, 11-24) 


Atât în Vechiul Testament, cât și în Noul Testament, adică 
atât înainte, cât și după întruparea Cuvântului lui Dumnezeu, 
oamenii au văzut aceeași slavă veșnică a Treimii, aceia cărora El 
li S-a revelat, pentru că mântuirea oamenilor a fost şi este sino- 


nimă cu îndumnezeirea lor: 


„Sfântul Grigorie Palama operează cu o înţelegere 
mai subtil nuanţată a noţiunilor de mântuire şi îndum- 
nezeire, care îi permite printre altele să evite un hiat dintre 
Vechiul și Noul Testament și să afirme, din contră, conti- 
nuitatea teofaniilor și identitatea revelaţiei și a experienţei 
ei îndumnezeitoare în cele două Testamente. 

În întreaga istorie a mânturii, oamenilor li se desco- 
peră aceeași slavă necreată a lui Dumnezeu văzută de 
patriarhi, profeţi, Maria, apostoli, sfinți, într-un proces 
sinergic de urcuș ascetico-contemplativ al omului și de po- 


gorâre energetică a lui Dumnezeu” 15. 


Vederea luminii dumnezeiești cu ochii inimii sau ai duhu- 


lui nostru, rămâne dezideratul aflat în centrul spiritualității 


15 Diac. loan I. Ică Jr., op. cit., p. 196. 

ortodoxe, aşa cum îl traduce Dosoftei în psalmii versificați, în 
descendența tradiţiei apostolice și patristice. 

Ceea ce face posibilă această revelare sau extaz mistic este 
paza inimii și a minţii de gândurile întinate, însoţită de rugă- 


ciunea neîncetată, niptică sau veghetoare: 


Pentru-aceea vă luaţi] sama tot omul, 
De vă rugaţ cu tot gândul cătră Domnul. 
Şi feriț[i] să nu vă scape gând din minte, 


Ce să prăznuiţii] în rugă cu herbinte. 


(Ps. 75, 23-26) 


Că vei zidi, Doamne svinte, 
Sionul ca de mainte 
Şi Ţ-vei ivi svânta față 


Cu slavă și cu dulceaţă. 


Că le vei căuta de rugă 
Celor din pedeapsă lungă, 
Şi de dânşii] nu-Ţ va fi greață, 


[De cei] ce să roagă cu dulceaţă. /.../ 


Şi Domnul din ceri, dând rază, 


Caută spre pământ să vază 

Şi s-auză de durere 


Celor ferecați în here [fiare, lanţuri] /.../ 


Să-m dai veste și cu bine 
Pentru zâle ce-am puţâne, 
Şi când îm vei lua viaţa, 


Mă rog, Doamne, să-Ţ[i] văz fața. 


(Ps. 101, 53-60, 67-70, 83-86) 


Pentru isihaşti, există și rugăciunea tăcerii înaintea lui 
Dumnezeu: „Tu, Doamne, mi-ascultă/ Ruga din tăcere” (Ps. 53, 
7-8). lar „tăcerea este taina veacului viitor” 1%. 

Dar versul lui Dosoftei nu poate să nu ne amintească 
Psalmul arghezian: 

„Ruga mea e fără cuvinte,/ Și cântul, Doamne, mi-e fără 
glas./ Nu-ţi cer nimic. Nimic ţi-aduc aminte./ Din veşnicia ta nu 
sunt măcar un ceas.// Nici rugăciunea, poate, nu mi-e rugă- 
ciune,/ Nici omul meu nu-i, poate, omenesc./ Ard către tine- 
ncet, ca un tăciune/ Te caut mut, te-nchipui, te gândesc”. 

Ceea ce, în contextul epocii moderne, poate fi interpretat 
ca nihilism și revoltă, dacă e privit în matca sa tradițională, se 


descoperă a fi anihilare de sine şi a egoului propriu, ascetică, și 


157 Sfântul Isaac Sirul, Cuvinte despre sfintele nevoințe, în Filocala 
românească, vol. X, traducere, introducere și note de Pr. Prof. Dr. Dumitru 
Stăniloae, Ed. IBMBOR, București, 1981, p. 474. 

care se mai numește și pocăință, în aceeași tradiție, ignorată 
adesea de studiile literare, în mod nejustificat și neacademic. 

Pentru conştiinţa ascetică ortodoxă, întoarcerea la nihil 
înseamnă întoarcerea la materialul de creaţie al lui Dumnezeu 
(după cum afirmă Avva Sofronie de la Essex) și oferire de sine 
spre remodelare de către acelaşi Creator, Care l-a scos pe om din 
neființă și l-a destinat vieţii şi slavei Sale eterne. 

Fără prea multă adâncire în subtilitățile teologice — măcar 
şi teoretic, acestea ar fi trebuit să constituie o platformă de 
cercetare pentru determinarea particularităților poeziei sale —, 
Tudor Arghezi a fost transplantat din pământul culturii sale 
monastice direct în arealul teologiei protestante a lui Karl Barth 
şi Paul Tillich, pe care ar fi anticipând-o, după unii exegeți de- 
ai noştri. Vom reveni însă asupra acestei dezbateri la momentul 
potrivit... 

Lumina lui Dumnezeu este slava nesfârșită a Bisericii sau 
a Împărăției celei veșnice („C-am îndrăgit, Doamne, a Ta svântă 
casă [Biserică],/ Pentr-a ei frâmseţe să fie aleasă./ Cu slava Ta, 
Doamne, ce o luminează,/ De dă cuviinţă și sloboade rază” — Ps. 
25, 17-20), dar este şi focul cel nestins care arde veșnic pe cei 
necurați: „Să-i pui ca cuptoriul ce arde cu pară,/ 'N vremea 
[arătării] feţii Tale, când vei veni-n ţară” (Ps. 20, 23-24) — când 
vei veni, adică, pe pământ, a doua oară, la Judecată (Dosoftei 
foloseşte cuvântul „ţară” în sens etimologic aici, el provenind 
din latinescul „terra”). 

Dacă cerul material, sensibil, era o urzeală cu stele, Împă- 


răția Cerului, cea spirituală, este „de mătasă”. 

Sonorități argheziene, de felul acesta, sunt arhiprezente în 
psalmii lui Dosoftei şi ne orientează spre o decriptare mult mai 
fină şi mai subtilă a materialităților — greşit înţelese și definite 
ca „cea mai groasă materialitate”15 — poetului modern: 

„Niciodată toamna nu fu mai frumoasă/ Sufletului nostru 
bucuros de moarte./ Palid aşternut e șesul cu mătasă./ Norilor 
copacii le urzesc brocarte” (Niciodată toamna). 

Împărăţia cerului este zidită prin urzeala rugăciunii neîn- 
cetate a ziditorilor („dvoreţi”) care înalță Biserica Lui, ale cărei 


pietre sunt ei înșiși: 


... Şerbii toţ ce slujit pregiur Domnul, 
Carii dvoriț|i] la Domnul în casă [Biserică], 


In curțâle cele de mătasă. 


Şi nopţâle țâind dvorbă lungă [cu Dumnezeu], 
Vă rădicaţ mânule pre rugă, 
În locurile Lui cele svinte, 


Cu rugăciuni la Domnul priimite. 
(Ps. 133, 4-10) 


Zice autorul nostru și în altă parte de „svânta Ta casă” 
[Biserică veşnică] care are „veșmânt de mătasă” (Ps. 73, 13-14), 


ca şi despre faptul că toată creația materială, sensibilă, va fi 


15 Nicolae Manolescu, Istoria critică a literaturii române. 5 secole de 
literatură, Ed. Paralela 45, Piteşti, p. 624. 

transfigurată la a doua venire a Domnului, și atunci cerul și 
pământul vor fi „ca haina ponosâtă” și „Li s-a destrăma făptura/ 
Din hire [fire], ca vechitura./ Şi li-i depăna ca tortul,/ De să vor 
schimba cu totul” (Ps. 101, 95-100). 

Este adevărat că se poate vorbi aici despre o asemănare cu 
ocupaţia tradițională românească a torsului și țesutului, dar, în 
același timp, imaginile plastice ale lui Dosoftei nu sunt doar 
simple figuri de stil, inspirate de fantezia populară (din care s- 
ar fi inspirând, în opinia, eronată, a multora), ci reprezintă, 
secondând referatul biblic, o dezvoltare, o detaliere imagistică a 
unei expresii a Scripturii, din Psalmul 101, 27 (Psaltirea neversi- 
ficată) care precizează că făptura mâinilor Lui, cerul și pă- 
mântul, vor îmbătrâni și vor fi ca o haină veche, atunci când va 
veni Dumnezeu Cuvântul și va transfigura lumea aceasta și-i va 
judeca pe oameni. 

Anticipăm, dar acest procedeu literar, prin care este 
extrapolată metaforic o sintagmă biblică, îl vom semnala mai 
târziu la Cantemir şi apoi la Eminescu şi nu cred că greşesc dacă 
spun că precedentul Dosoftei, cu autoritatea lui ierarhică și 
eclesială, a îngăduit şi a deschis calea pentru această libertate 
literară pe care și-au însușit-o ulterior și alți scriitori. 

Nu vom trece cu vederea nici o anumită libertate de lim- 
baj, specifică lui Dosoftei, și care este înrudită cu vorbirea 
naturală (ca să folosim un eufemism) a lui Arghezi, autorul de 
Psalmi moderni, purtat în vecinătatea revoltei nihiliste tocmai 


din cauza nedescifrării corecte a limbajului său dur, plin de 

asperități/ coroziv și, pe deasupra, eliptic. Dar la această discu- 
ție ne vom întoarce mai târziu. 

Pe de altă parte, nu ne mai mirăm de Arghezi, când 
Dosoftei însuși, cât era el de Mitropolit, a fost condus pe panta 
laicizării şi a secularizării, pe care, pe traseu exegetic, vor 
aluneca (cu atât mai ușor) și Miron Costin, Cantemir, croni- 
carii... 

M. Tănăsescu a remarcat corect însă, că, săvârșind 
versificarea Psaltirei, Dosoftei avea mai întâi de toate înaintea 


ochilor „turma pe care trebuia să o conducă” şi că 


„nu e mânat în primul rând de rigori prozodice, ci de 
exprimarea cât mai adecvată a sensului creștin. Desigur, 
pentru noi, azi, descifrarea este mai grea — multe conotații 
în mare parte s-au pierdut, cum ar fi cele ale elementelor 
naturale (cer, pământ, apă, izvoare, munți, diverse animale 
etc.), de aici impresia că prin unele adaosuri mitropolitul 


parţial ar fi laicizat textul”!5. 


Așa, spre exemplu, Eugen Negrici a considerat că versifi- 


catorul psalmilor, 
„căutând rima la cuvântul lerusalimul, el a trezit o 


imagine realistică de un umor involuntar, prin sunetul laic 


pe care îl conţine: «Doamne svinte, păgânii veniră/ In ţara 


15 Manuela Tănăsescu, op. cit., p. 332-333. 

Ta de o răsâpiră /.../ Și feceră lerusalimul/ Ca o cramă când 
i să ia vinul» [Ps. 78, 1-2, 5-6]”15. 


Numai că lăsarea lerusalimului ca o cramă, de către cei 
care îl dărâmă și-l jefuiesc, nu este o comparație metaforică 
născută de imaginaţia lui Dosoftei, această exprimare există în 
traducerile anterioare ale Psaltirei (Psaltirea Șcheiană şi cea co- 
resiană!S!) şi se păstrează, ulterior, și în Biblia de la 16881. 

Manuela Tănăsescu, socotind că semnificaţiile mistice şi 
profetice ale vinului ar trebui să fie indubitabile, consideră că 


eroarea de interpretare a lui Negrici este 


„Simptomatică pentru condiția receptării literaturii 
vechi: secularizarea a mers atât de departe încât a reuşit să 


pună între paranteze o bună parte din zestrea noastră 


1% Eugen Negrici, Poezia medievală..., op. cit., p. 52. 

161 Cf. Al. Andriescu, Psalmii în literatura română, Ed. Universităţii 
„Aleaxandru loan Cuza”, lași, 2004, p. 20-22. 

16 E drept că traducerile moderne renunţă la această opţiune 
pentru o variantă adaptată la percepţia unui public nerăbdător cu 
simbolurile adânci: „făcut-au din Ierusalim ruină” (Ps. 78, 1 — Biblia 
1988). În ediția Bartolomau Anania, 2001, se spune „făcut-au lerusalimul 
colibă prădată”, cu precizarea, la nota de subsol, că sensul literal este 
„făcut-au lerusalimul ca și cum ar fi fost o colibă a paznicului livezii (sau 
viei)”. 

Pr. Dr. Dorin Octavian Picioruș a tradus: „pus-au Ierusalimul întru 
colibă de pază”, cf. Psalmii liturgici, Teologie pentru azi, Bucureşti, 2017, 


cf. https://www.teologiepentruazi.ro/2017/03/05/psalmii-liturgici/. 

culturală, lipsindu-ne de o vastă moştenire (s. n.) şi ampu- 
tându-ne capacitatea de a o mai valorifica. 

Astfel pierdem sensul cutremurător al profanării 
Ierusalimului, și, ca urmare a acestei păgubiri semantice, 
pentru noi, azi, lumea întreagă își pierde sacralitatea, nu 
mai este o vie sădită de mâna Domnului, cum află creștinii 
în fiecare duminică, ci se transformă într-o crâşmă la mar- 


gine de autostradă”!6. 


Insă, în același simptom secularizant aș integra și folclori- 


zarea abuzivă: 


„Nevoit să inventeze un limbaj poetic, Dosoftei va 
folosi în structura lingvistică a imaginilor elemente popu- 
lare în primul rând. Recunoaștem cu ușurință în psalmul 
7, v. 41-42, din versiunea poetică a lui Dosoftei, un foarte 
cunoscut proverb românesc adaptat de circumstanţă 
nevoilor versificării: «Cine va săpa groapă altuia să-l sur- 


pe,/ Sângur ș-va cădea-n râpă și viața ș-a rupe»” 164. 


Ignoranţa intelectualilor români este sub orice critică. 
Sursa lui Dosoftei nu este paremiologia populară, așa cum 


propunea Al. Andriescu — deși recunoașştea că imaginea se 


16 Manuela Tănăsescu, op. cit., p. 333-334. 
164 A]. Andriescu, Studiu introductiv la: Dosoftei, Opere 1 (versuri), 
op. cit., p. XXXVII. 

regăsește și în Psaltirea Șcheiană — ci Scriptura, în mod 
indubitabil: „Groapă a săpat și a adâncit-o pe ea și va cădea 
întru groapa pe care a lucrat-o” (Ps. 7, 16)!%, „Cursă au pregătit 
picioarelor mele și au aplecat sufletul meu. Săpat-au groapă 
înaintea feței mele și au căzut întru ea” (Ps. 56, 7)15%, „Cel care 
sapă groapă, în ea va cădea” (Eccl. 10, 8)19 etc. 

Sensul biblic este acesta: a săpa groapa altuia înseamnă a-i 
dori moartea sau a-i pregăti mormântul, dar Dumnezeu dejoacă 
planurile uneltitorilor. În niciun caz nu e un proverb popular. 

Dumnezeu Se zideşte El Însuși „ca o cetate” în cei ce se roa- 
gă (cf. Le. 17, 21: „Împărăţia lui Dumnezeu este înăuntrul 
vostru”16) cu nădejdea în mutarea din Ierusalimul cel de jos în 


cel de sus și din multimea de aici la moşnenii care au parte cu EI: 


Mă veselesc de vestea ce-m vine, 
De mă-mbie drepții cu sine 
Să-ntrăm cătră Dumnezău în casă, 


La curtea cea svântă ce-ș aleasă. 


16 Cf. Psalmii liturgici, ed. cit. 

16 Cf. Ibidem. 

167 Cf. Sfântul Împărat Salomon, Ecclisiastis, traducere din LXX şi 
note de Pr. Dr. Dorin Octavian Picioruș, Teologie pentru azi, Bucureşti, 
2016, cf. https://www.teologiepentruazi.ro/2016/11/23/ecclisiastis/. 

16 Cf. Evanghelia după Lucas (ediția liturgică), traducere de Pr. Dr. 
Dorin Octavian Picioruș, Teologie pentru azi, București, 2019, cf. 
https://www.teologiepentruazi.ro/2019/05/22/evanghelia-dupa-lucas- 
editia-liturgica/. 

Eram oarecând stând cu mulţime 
In curtea ta, lerusalime, 
Ce și de-acmu încă ni-om sui-ne, 


De ne-a spori Dumnezău cu bine, 


Cu moșnenii!“ Tăi ce le țâi parte, 


Unde Te zidești ca o cetate. 


(Ps. 121, 1-10) 


Dorul de Dumnezeu, care, în termenii Scripturii, este o sete 
a sufletului și a trupului, în același timp, o ardere a întregii ființe 
umane în dragostea pentru El, este descris şi de Dosoftei în 
detalii aproape fiziologice, de un realism al suferinței interioare 
ce caracterizează această tensiune a aşteptării vederii Sale, care 
stă — după cum se observă — alături de expresii mistice şi sim- 


bolice care sunt total străine de sfera descriptivismului realist: 


În ce chip doreşte cerbul de fântână, 
Cându-l strânge setea de-l arde-n plămână, 
Sufletul mieu, Doamne, așa Te dorește, 


Cu sete aprinsă, de mă veșştezește. 


Misșelul [sărmanul] mieu suflet de Tine-nsătează, 


De Domnul puternic şi viu, să Te vază. 


16 Moștenitorii Impărăţiei Sale. 

Cândva de-aș agiunge să Te văz în faţă, 


Să-m[i] astâmpăr de sete în trai de dulceaţă. 


De-aceasta mi-i jele cu inemă arsă 


Şi ochii miei lacrămi în tot ceasul varsă, /.../ 


Unde-mi vine-aminte de svânta Ta faţă, 
Mi se varsă-n suflet răceală de gheaţă, 
De dor ce m-agiunge de svânta Ta casă 


Şi de corturi tinse în funi de mătasă. 


(Ps. 41, 1-10, 13-16) 


Corturile sfinților în Rai, „tinse în funi de mătasă”, repre- 
zintă o imagine mistică exprimată în termenii concreteții, dar 
care nu intenționează decât să instituie o realitate sugestivă, 
indicii simbolice către o hermeneutică anume. 

În schimb, suferinţele descrise mai sus sunt, în același 
timp, lăuntrice și fizice, reale și realist expuse, avându-și însă 
originea în durerea de natură spirituală. Cele relatate în acest 
psalm ţin, într-o înțelegere ortodoxă, de o anumită experienţă 
mistică, însă nu mai intrăm în alte amănunte. Reţinem doar 
faptul că dorul de a-L vedea pe Dumnezeu, de a trăi revelarea 
Sa întru lumina Sa cea necreată, este unul sfâșietor și carac- 
terizează în mod esenţial spiritualitatea oamenilor de pe aceste 


meleaguri. 

De aici și până la poetul „mâhnirilor abstracte”!7, cum îl 
definea G. Călinescu pe Dosoftei, este o distanță semnificativă. 

Dorul psalmistului este foarte concret, nu e abstract, așa 
cum slava lui Dumnezeu nu e o abstracţiune, ci o realitate 
concretă, chiar dacă nematerială — concretețea ei depăşeşte in- 
finit umbra materiei, a lumii care e vis și părere. 

Tot la fel, simbolurile mistice nu se pot încadra la abstrac- 
țiuni, pentru că sunt, de fapt, vederi extatice. 

Isihastului i se indică să-și îndrepte cugetarea spre umi- 
lință și recunoașterea păcatelor, dar și spre amintirea Raiului și 
a ladului, ca cele două alternative veșnice care îi sunt puse 
înainte omului, spre alegere. 

Descriind dorul său de Paradis, în parafraza pe care o face 
psalmilor davidieni, Dosoftei reuşeşte să ne ofere o imagine a 
Raiului absolut tulburătoare — și se poate face o comparaţie între 
aceasta și descrierile similare ca subiect pe care le prezintă 
Varlaam şi Cantemir, pe care le vom reproduce ceva mai 
departe. Spre deosebire de cei doi amintiţi, dintre care Varlaam 
insistă pe starea de beatitudine a Sfinţilor, iar Cantemir asupra 
frumuseţii neputrede a naturii paradisiace, Dosoftei ne re- 
prezintă curțile Domnului într-o incredibilă notă de sensibilitate 
şi gingășie. 

Comparaţiile cu universul neînsemnat ne îndeamnă — din 


nou — să reflectăm la predilecţia lui Arghezi (îi putem enumera 


170 G. Călinescu, Istoria literaturii române..., op. cit., p. 49: „Dosoftei 
are acea curgere mieroasă a limbii, densitatea de lichid greu a frazei, 


materialitatea vorbei, care dau mireasmă mâhnirilor abstracte”. 

însă și pe Eminescu, Topârceanu, lon Barbu, Eugen lonescu, 
ultimul debutând cu Elegii pentru ființe mici) pentru același tip 
de atenţie, dar și la apetenţa, redirecționată, a poeţilor prepa- 


șoptiști pentru drăgălășenii și diminutivări. Zice Dosoftei: 


Câtu-s de iubite şi de drăgălașe 
Şirurile Tale cele de sălașe!!! 
O, Dumnezău svinte, că eu nice-n visuri, 


Nice-n deşteptare nu-Ţ uit de șiruri, 


De le duce dorul mișelul mieu suflet, 
Şi curţâle Tale nu-m mai ies din cuget. /.../ 
Ca o vrăbiuţă ce să încuibează 


"N streşină de casă deaca să-nsărează, 


Şi ca turtureaua de cuib ce-ş gătează, 
De de-abia așteaptă cu pui să să vază, 
Aşe mi-e de grijă să Te văz mai tare, 


O, Dumnezău svinte,-n jărtve la oltare [altare]. 


Că Dumnezău Tu-m ești, şi de-mpărăţâie 


Nime nu-i ca Tine cuvântul să-ș țâie. 


171 Şirurile de sălaşe constituie o parafrază la: „În casa Tatălui Meu 
sunt multe locașuri” (In. 14, 2). Cf. Evanghelia după Ioannis, traducere şi 
note de Pr. Dr. Dorin Octavian Picioruș, Teologie pentru azi, Bucureşti, 
2016, cf. https://www.teologiepentruazi.ro/2016/05/10/evanghelia-dupa- 


ioannis/. 

Ferice de-acela cine lăcuiește 


În svânta Ta casă de Te proslăvește. /.../ 


Când va veni mare valea de plânsoare!?, 
Când Domnul va face giudeț şi strânsoare, /.../ 
Atunce direpţii tâlniș!* bun vor face 


Intre lucori svinte de îngeri cu pace. 


(Ps. 83, 1-6, 11-20, 25-26, 29-30) 


Sfinţii — şi sfințenia — sunt percepuți aici ca făcând parte din 
paradigma nevinovăţiei și a sensibilităţii absolute, a prunciei 
desăvârșite în ce privește răutatea. 

În priveliștea oferită de Dosoftei, Raiul este locul neprihă- 
nirii, al inocenţei inimii: „de nu vă veţi întoarce și să fiți ca copiii, 
nu veţi întra întru împărăţia ceriurilor” (Mt. 18, 3, Biblia 1688). 

Despre mitropolitul Dosoftei, lon Neculce afirmă că era 
„pre învăţat, multe limbi știe: elineşte, lătinește, sloveneşte și 
altă adâncă carte și-nvăţătură, deplin călugăr și cucernic, și 
blând ca un miel. În ţara noastră pe-ceasta vreme nu este om ca 


acela [...] că dzic oamenii că-i sfânt” 174. 


172 Valea de plânsoare înseamnă valea plângerii sau valea lui Iosafat, în 
care va avea loc Judecata. 

173 Ţâlniş = întâlniș, întâlnire. 

174 Jon Neculce, Letopisețul Țării Moldovei, ed. critică și studiu introd. 
de Gabriel Ștrempel, Ed. Minerva, Bucureşti,1982, p. 313-314. 

După caracterizarea lui Neculce, putem spune că Dosoftei 
a împlinit preceptul: „fiți înţelepţi ca şerpii şi întregi [la curăţie, 
nevinovăție] ca porumbeii” (Mt. 10, 16, Biblia 1688). 

Dacă așa trebuie să fie Sfinţii și Drepţii, pe de altă parte, 
psalmii urmăresc îndeaproape și psihologia păcătosului, a 
omului teomah, care se luptă cu Dumnezeu, care-i prigoneşte 
pe cei nevinovați și care se află, din punct de vedere caractero- 


logic, la antipodul a ceea ce este omul credincios: 


Rădică-Te, Doamne, cu a Ta tărie, 


Să să părăsească omul de mândrie /.../ 


Dară căce, Doamne, Te mutaş departe 
La loc de nevoaie şi de greutate, 
Şi pre necuratul laşi de să dezmiardă, 


De să sămețeşte preste] mișel [sărman] şi-l pradă?!” 


Sfatul și voroava ce fac necuraţțâi 
Tind sâlţe și laţuri să strice pe alţâi. /.../ 


Că şi păcătosul cu mult să fălește 


175 Dosoftei urmăreşte cu fidelitate ideea psalmilor din Scriptură. A 
nu se deduce de aici vreo îndepărtare de filiera biblică și ortodoxă şi vreo 
apropiere de cugetarea nihilistă. 

De asemenea, interogații virulente de genul acesteia, care sunt de 
fapt un țipăt către Dumnezeu, se pot regăsi nu de puţine ori în Scriptură 
și prezenţa lor pledează pentru neîntemeierea catalogărilor frugale ca 
sceptici şi nihiliști, pe baza unor exprimări similare, a unora din poeţii 


sau scriitorii noştri moderni. 

In dezmierdăciune, căce-i prisoseșşte. 


Asuprele face, și-l grăiesc de bine!€, 
Mânie pre Domnul cu rău ce-are-n sine. 
Şi nu va să cerce să-ș afle folosul [sufletesc], 


Ce stă-ntr-a sa pizmă-n tot ceas păcătosul. 


De toț dumnezăii mai presus să urcă!” 
Şi căile sale pre [în] tot ceasul spurcă. 
Vor lipsi din față-i a Tale giudeţe, 


Că-n svânta Ta lege n-a vrea să să-nveţe. 


Şi căce ş-va-nvince preste toț pizmaşii, 
Inema i-va zâce să nu-ş mute pașii 
Din rudă de rudă până nu va face 


Peste toată lumea vrajbă și nepace. 


Gura i-este plină de amărăciune, 
De blăstăm, de hulă și de-nșelăciune. 
Supt limba lui este trudă şi durere, 


Şi-n gândul său poartă să facă [altora] scădere. 


Ascuns să supune-n leşnici cu bogaţâi, 


Ca să viclenească, să nu-l prinză alțâi. 


176 E lăudat de alții cel păcătos, pentru că e puternic și își permite să 
facă nedreptăți și să rămână nepedepsit. 


177 Adică n-are niciun Dumnezeu. 

Cearcă să găsească vreme pre-ndemână 


Intru să ucigă pre cel fără vină. 


Şi cu ochii lacomi pre mișel [sărman] prăvește, 
Ca leu în ogradă ascuns leșuiește, 
Tupilă s-apuce și să căpuiască, 


Pre mișel să tragă-n laţ și să-l smerească!5. 
(Ps. 9, 53-54, 59-64, 67-92) 


Cred că este primul contur literar apăsat, în limba ro-mână, 
făurit personajului negativ, cu elemente de analiză care tind spre 
mari adâncimi psihologice. 

Păcătosul „fără de minte” ameninţă pe cel ce-şi pune 
încrederea în Dumnezeu: „Zică cât le place ceia ce n-au minte, / 
De vor să mă sparie cu a lor cuvinte,/ Să fug pre la munte cu 
pădure deasă,/ Ca o vrăbiuță să mâi!” [să rămâi] fără casă” (Ps. 
10, 2-6). Dar, în viziunea lui Dosoftei, fericirea şi puterea nu ţin 
de evidență: „Strâmbătatea cine o iubeşte,/ Acela el sângur 
sufletul ş-ureşte” (Ps. 10, 19-20). Şi: „Ce folos este de cinste/ 
Omului fără de minte,/ Ce-și dă firea omenească/ Pre fire dobi- 
tocească” (Ps. 48, 39-42). 


178 Să-l smerească în sensul: să-i facă rău sau chiar să-l ucidă. 
17 Verb arhaic, pe care îl mai foloseşte însă Eminescu: „Astfel ades 
eu nopți întregi am mas/ Blând îngânat de-al valurilor glas” (Fiind băiet 


păduri cutreieram). 

Dumnezeu, care-„ndelung rabdă şi tace” (Ps. 9, 98), care 
„Milosu-i și-ndurat Domnul/ Că rabdă-ndelung pre omul,/ Și cu 
mila Sa cea mare/ Ne fereşte de certare./ Nu ne ţâne-n veci 
mânie/ Prin păcate, cu urgie...” (Ps. 102, 27-32), este însă în- 
spăimântător, atunci când Se mânie pe cerbicia umană - și 


Dosoftei ne procură din nou pagini impresionante de poezie: 


Piatră cu jăratec, cu foc împreună, 
Cu multă tărie Domnul din ceri tună. 
Da-ş-va de sus glasul, săgeţ va trimite, 


Greșiţii să-ş moaie inemi împietrite. 


Pre pizmaș goni-i-va cu fulgere multe 
Şi le va da spaimă cu săgeţ mănunte. 
Mările săca-va de s-a vedea fundul, 


Apele fugi-vor de-a rămânea prundul, 


De îngrozâtură şi de grea-nfocare 


Ce-a să slobozească Domnul cu suflare. 


(Ps. 17, 35-43) 


Dumneză, din svântul Tău sălaș faci cale, 


Când stoleşti către război oștile Tale. /.../ 

Când Te-ai pogorât la dânş într-acea ţară, 
Toate apele cu sânge să-nchegară. 
Şi cu urlete ploi mare vărsa tare, 


De herbea undele-n bezne ca-n căldare. 


Şi din nuori mergea hreamăt şi săgete, 
Să-ngrozească eghiptenii, să să certe!%. 
Glasul tunetului Tău trăsniia-n roată, 


De-Ţ[i] lumina fulgerile lumea toată. 


S-au strămutat de cutremur pământul, 
Când ai tăiat cale-n mare cu cuvântul, 
De-ai uscat într-însă vaduri în vânt mare, 


Că Tu, Doamne, ai făcut cărări prin mare. 


(Ps. 76, 31-32, 41-52) 


Psalmii încep o tradiţie pe care o va urma Ecclisiastisul, cea 
a denigrării deșertăciunilor lumești și a vanității umane. 

Tema aceasta a făcut carieră în literatura românească. 

Lumea și omul sunt mari minuni ale lui Dumnezeu, dar, în 
comparație cu Dumnezeu Însuși, ele — parafrazându-l pe Emi- 
nescu — „n-ajung, nici umbra măreției Tale” (Fata-n grădina de 


aur): 


180 Să se pocăiască egiptenii. 


Zâlele cu număr mi-s la Tine-n palmă, 
Nainte-Ţ[i] mi-i statul nice de o samă. 
Că lumea aceasta-i ca o miză mică, 


Omul, cât de-a hirea, este o nemică. 


De vreme ce trece ca o umbră rară, 
Zădar să trudeşte de zi pănă-n sară, 
De ș-agonisește s-aibă şi pre mâine; 


Strânsura ce strânge nu ști cui rămâne. 


(Ps. 38, 15-22) 


Să te temi de zi cumplită, 
Să nu-ţ dea de călcâi smântă. 
Cela ce ai bogăţie, 


Să nu stai în sămeţâie, 


Ni s-aibi nădejde-n frate [în rude], 
Sau în om, la greutate. 
Şi cu ce schimb va da omul, 


Să să schimbe de la Domnul? 


Cu preţ de răscumpărare 
Sufletului, de pierzare? 


Fi-i-va truda [munca veşnică] nencetată, 

Că la iad nu va fi plată. 


(Ps. 48, 13-24) 


Nu-ntoarce, Doamne, pre omul 
Să-l cuprinză-n jele somnul'*!, 
C-ai zâs să să-ntoarcă-n tină 


Tot omul de supt lumină. 


De i-ar fi viaţa [atât] de lungă 
'Ntr-o mie de a[nli s-agiungă, 
Naintea Ta este scurtă 


Ca cea zi de ieri trecută. 


Şi ca strajea cea de noapte 
Îi sunt zâlele lui toate. 
Ca nește şegi [glume], fără treabă, 


I să trec a[nlii cu greabă, 


Ca otava ce să trece 
De soare şi de vânt rce, 
De demineaţă-i cu floare, 


Sara-i veştedă de soare, 


181 Să nu-l ajungă moartea fiind deznădăjduit. 

A doua zi să usucă, 


Ca-n cuptori când o aruncă. /.../ 


Şi de svânta Ta lumină 
Veacul nostru ne-nstrăină. 
Zâlele noastre le neacă 


Urgia Ta şi le sacă. 


A[nlii ni să trec cu grabă, 


Ca o painjină slabă. 


(Ps. 89, 9-26, 31-36) 


Pleacă-Ţ auzul spre mine 
Şi să-m hii, Doamne, cu bine. 
Şi la ce zi Ti-oi striga-Te, 


Să-mi auz[i] de greutate, 


Că-m trec zâlele ca fumul, 
Oasele mi-s săci ca scrumul. 
Ca nește iarbă tăiată 


M-este inema săcată, 


Că stă uitată de mine, 


Ce-am uitat să mănânc pâine. 


De suspinuri și de jele 


Mi-am lipitu-mi os de piele. 


De-atocma cu pelecanul, 
Prin pustii petrec tot anul, 
Şi ca corbul cel de noapte 


Îm petrec zâlele toate, 


Ca o vrabie rămasă 
In supt streşină de casă. 


Toată z[iļua mi să strâmbă 


Pizmaşii miei, de-m fac scârbă, 


Şi ceia ce mă-mbunează 
Fac giurământ să mă piarză. 
Am mâncat pâine de zgură 


Şi lacrămi în băutură, 


De fața mâniii Tale, 
Ce mi-ai dat de sus la vale. 
Mi-s zâlele trecătoare, 


De fug ca umbra de soare, 


Şi ca iarba cea tăiată 
Mi-este vârtutea săcată. 
Iară Tu, Dumnezău svinte, 


Tot ești din veci, de mainte, 

Şi petreci în rod de rudă, 
Tu Te scoală fără trudă 
De vei milui Sionul, 


Şi să-l cruţ[i], că Tu-i ești Domnul. /.../ 


Că preste tot rod de rudă 
Ît sunt a[nlii fără trudă. 
Şi Tu, Doamne, cu cuvântul 


Dintăi ai urzât pământul, 


Şi ceriurile ce-s nalte 
Sunt de mâna Ta lucrate. 
Acelea toate s-or trece, 


Iară Tu tot vei petrece. 


Şi ca haina ponosâtă, 
Când le-a hi vremea sosâtă, 
Li s-a destrăma făptura 


Din hire, ca vechitura. 


Şi li-i depăna ca tortul, 
De să vor schimba cu totul. 
Iară Tu, Dumnezău svinte, 


Tot eşti Domn, ca și mainte, 


Şi trăieşti pre așezare 


Ca cela ce ești Domn tare. 

(Ps. 101, 9-44, 87-104) 


Şi ca tatăl ce i-i milă 
De hiii săi când li-i sâlă, 
Așe nu să-ndură [nu Se împietrește] Domnul, 


Ce I-i milă de tot omul. 


Că sângur [însuși] ne ști de faptă, 
Din ce ni-i hirea lucrată, 
Ne ști că suntem din tină 


Făcuţ, de svânta Sa mână. 


De ne-ar hi zâlele multe 
Ca iarba, tot ar hi scurte, 
Şi ca floarea ce să trece 


De soare şi de vânt rece, 


De să destramă cu totul 
Şi nu-ș mai cunoaşte locul. 
(Ps. 102, 47-60) 


Mai multe din imaginile de mai sus (omul „trece ca o 
umbră rară”, îi „trec zilele ca fumul” şi „ca umbra de soare”, ori 


„ca iarba” sau „otava”, zilele şi anii omului sunt ca „floarea” şi 

„ca o painjină slabă” — ca pânza de păianjen etc.), specifice 
Psaltirii, Ecclisiastisului şi altor relatări scripturale, se vor regăsi 
și în poemul Viiața lumii al lui Miron Costin, despre care vom 
vorbi ceva mai jos. 

De asemenea, ele pot fi sesizate, într-o descendență 
scripturală nedezminţită, și în Cazanii, dar şi la Dimitrie 
Cantemir (Divanul). La fel, rezonantă în literatura veche este şi 
tema morții care nu alege, pe care o va reproduce și poezia 


modernă, pașoptistă și romantică (şi chiar mai departe): 


Că măiestrul încă moare 
Ca tot omul de supt soare. 
Şi nebunul cu buiacul 


Vor peri de pre tot veacul. 


Ş-averea de [la] dânş[ii] rămâne 
De o iau rude străine. 
Cât să vor scoate din casă, 


Numele li s-a uita-să, 


Li s-a uita și mormântul, 


Cât i-a-mpresura pământul. 


(Ps. 48, 27-36) 

„De altfel, Dosoftei le este, s-a constatat, dascăl” 182, în ceea 
ce priveşte această temă, multor autori viitori. 

Tema o va aborda și Miron Costin, dar Cantemir va ilustra 
magistral această secvenţă finală din existența umană terestră, 
în Divan — vom vedea la timpul potrivit. Îi va urma de aproape, 
ca viziune și sensibilitate, Arghezi, în poezia modernă. Dar nici 


Eminescu nu era străin de această cugetare: 


Vezi pe-un rege ce-mpânzeşte globu-n planuri pe un veac, 
Când la ziua cea de mâne abia cuget-un sărac... 
Deşi trepte osebite le-au ieșit din urna sorții, 


Deopotrivă-i stăpâneşte raza ta şi geniul morţii; /.../ 


Poţi zidi o lume-ntreagă, poţi s-o sfarămi...orice-ai spune, 
Peste toată o lopată de țărână se depune. 
Mâna ce-au dorit sceptrul universului și gânduri 


Ce-au cuprins tot universul încap bine-n patru scânduri... 
(Scrisoarea I) 


Căci „dimpreună, cel nebun şi cel fără de minte vor pieri și 
vor lăsa celor străini averea lor” (Ps. 48, 11, LXX)!&. 
Se întâmplă de multe ori ca cititorul să rămână uimit, 


„presimţindu-l pe Arghezi sau pe Voiculescu”! în poezia lui 


182 Dan Horia Mazilu, Recitind..., vol. II, op. cit., p. 127. 
183 Cf. Psalmii liturgici, ed. cit. 


184 Eugen Negrici, Poezia medievală..., op. cit., p. 56. 


197 


Dosoftei. Se consideră, de altfel, că, între poeţii moderni, în afară 
de cei evocaţi, Mitropolitul mai are şi alți „prozeliți declarați 
[...]: Ion Gheorghe, Ioan Alexandru și chiar Nichita Stănescu” 155. 

Iar despre Psalmii lui Arghezi, Marin Sorescu opina că „i- 
am putea numi, după modelul lui Voiculescu, psalmii închipuiti 
ai lui Dosoftei” 186, 

Apropierea dintre Dosoftei și Arghezi se poate face în 
multe locuri. Reproducem mai jos câteva versuri dintr-un psalm 
mesianic, psalmul 21, care, din punct de vedere literar, sub pana 


lui Dosoftei, sună arghezian avant la lettre: 


Tu ești, Doamne, ce m-ai tras din maţe 
Şi [la] maică-mea m-ai dat viu în brațe. 
Şi m-ai pus la sân de mi-ai fost viață, 


Hrană și cu saţâu de dulceaţă. 


Din matrice și din scăldătoare, 
Şi din faşe m-ai pus pre picioare. 
Şi din zgăul mamii, Doamne svinte, 


Tu-m ești Dumnezău, şi-I[i] ad-aminte /.../ 


185 A]. Andriescu, Studiu introductiv la: Dosoftei, Opere 1 (versuri), 
op. cit., p. LXXXIII. 

186 Marin Sorescu, Biblioteca de poezie românească, în: Opere, V, 
Publicistică, ediție îngrijită de Mihaela Constantinescu-Podocea, prefață 
de Eugen Simion, Ed. Fundației Naționale pentru Ştiinţă şi Artă şi Uni- 


vers Enciclopedic, București, 2005, p. 29. 

Giuncii și cu tauri mă-mpresoară, 
Cu căscate guri, să mă omoară, 
Ca leii ce apucă și zbiară, 


Cu gurile rânjite, pre hiară. 


Şi ca apa fui vărsat afară, 
Şi oasele mi să rășchirară. 
Inema-n zgău mi să veștezește, 


Ca o ceară când să răstopește. 


Mi-i vârtutea ca hârbul de sacă, 
Limba-n gingini lipită să neacă. 
Şi m-ai lăsat, Doamne,-n ţărna morţâi, 


Şi câinii mă-ncungiură cu toțâi. 
(Ps. 21, 31-38, 43-54) 


Al. Andriescu și Ion Negoiţescu au făcut aceleași observaţii 
şi apropieri stilistice între limbajul dur al lui Arghezi şi expri- 
marea lui Dosoftei. 

Andriescu exemplifică prin psalmii 104 și 108 din Psaltirea 
în versuri şi, respectiv, prin Blestemele lui Arghezi. Astfel, în Ps. 
104, Dosoftei scrie: „Izvorât-au broaște-n țara/ De să va-ntr-înș 
pomeni ocara,/ Că și la-mpăratul juca-n haine,/ Pren sicrie și 
pren toate taine”. O viziune asemănătoare aflăm şi la poetul 
modern: „Sobolii şi viermii să treacă pribegi/ Prin stârvuri de 


glorii întregi./ Să fete în purpură șoarecii sute./ Gângănii și molii 

necunoscute/ Să-și facă-n tezaur cuibare,/ Sătule de aur și măr- 
găritare”. Asemenea, în Ps. 108 (care, profetic, se referă la Iudas 
Iscariotis/ Iscarioteanul), se spune: „Şi ca măduha-n ciolane/ Să 
să-mbrace, ca-n căftane”. Arghezi e foarte aproape: „Să-ţi creas- 
că măduva, bogată şi largă,/ Umflată-n sofale, mutată pe tar- 
ee MA 

S-a remarcat, sub aspect prozodic, și faptul că „Arghezi, 
care a inovat cu atâta îndrăzneală, și în direcţii atât de nume- 
roase, limbajul poetic, nu se dă în lături să modifice în vers, 
întocmai ca Dosoftei și Eminescu altădată, accentul cuvin- 
telor”18%. 


Iar Ion Negoiţescu era de părere că: 


„psalmii lui Dosoftei [...] au partea lor de merit într-o 
istorie a expresivității lirice românești. Căci în ritmurile 
inițiate de dulcele mitropolit, și în acea limbă de vechime, 
în bătrâneștile lui contorsiuni de cuvinte, aveau să prindă 
glas, peste veacuri, în vremea noastră cea nouă, ritmurile 
unor poeți moderni. 

Sunt, în poezia lui Tudor Arghezi și a lui V. 
Voiculescu, anume asperităţi fie voite, ritmări ce în sinuo- 
zitatea lor se apropie de un gen de aritmie superioară [...] 
care au fost pentru întâia oară încercate de duiosul nostru 


psalt. 


187 Cf. Al. Andriescu, Studiu introductiv la: Dosoftei, Opere 1 (versuri), 
op. cit., p. LXVIII-LXIX. 
18 Idem, p. LV. 

Nu e însă mai puţin adevărat că Dosoftei exprimă şi o 
simţire ce a revenit în poezia lui Arghezi şi a lui Voicu- 
lescu: tânjirea, înconjurată de scârba păcatului, după Dum- 
nezeu. Fiorul celest în magma terestră. 

Vremea de viclenie sângeroasă, de pizmă și trădare, 
de ură şi crimă, în care a trăit Dosoftei, are ceva din 
incertitudinea modernă, din neliniștea şi scârba vremii 
[noastre]... 

De aici vin Blestemele lui Arghezi, Florile de mucigai, 
gingașele lui buruieni [...]. De aici vine și silnicia verbală a 
lui Voiculescu, forjajul disperat al versului, care se zbate să 


prindă dulceaţa plină de chin a simţurilor...” 1%. 


Şi tot Dosoftei a patentat „verbul cvasi-modern, cu ritmul 
greu și abscons, ca [mai târziu] la un Adrian Maniu”!”. 

Dosoftei află uneori, intenţionat sau nu, soluții expresive 
extraordinare. Spre exemplu, în „zâle bătrâne” (Ps. 142, 18), 
Dumnezeu Și-a arătat „bătrâna bunătate” (Ps. 73, 44). 

Poporul lui Israel, în pustie, își aduce aminte de „gingă- 


șitura” din Egipt, adică de „pepeni şi slănină” (Ps. 77, 88, 90)". 


1% Jon Negoiţescu, Scriitori moderni, vol. II, Ed. Eminescu, București, 
1997, p. 11-12. 

1% Jder, p. 13. 

11 E adevărat că gingăşie sau gingăşitură însemna mâncare, în limba 


română de atunci, așa cum în Letopiseţul lui Ureche, caii gingași ai turcilor 

Iacov „păscu [pe popor] cu inemă curată/ Şi cu-nțelăpciune 
strecurată” (Ps. 77, 227-228). 

Pilda și învățătura bună fac pe mulți să se convertească, 
„întinzându-ş mintea cătră Domnul” (Ps. 39, 13). 

Omul drept, „Şi la-ntunerec de ceaţă/ Va vedea lucori de 
viață” (Ps. 111, 11-12) etc. 

Chiar dacă vorbim de expresivitate involuntară (Eugen 
Negrici), efectul este remarcabil şi nu cred că trebuie să ne 
anesteziem tresăririle. 

Până la urmă este meritul unei limbi românești vechi, pusă 
în valoare literară, care presupune semnificații adânci și cono- 
taţii ramificabile ale cuvintelor. 

Stilistic, Dosoftei împarte premiul cu o tradiţie lingvistică 
şi literară mai largă, mlădiată spiritual, dar nu trebuie să uităm 
că această tradiţie e formată din dvoreţi/ ziditori care își depun, 
fiecare, efortul într-o construcție în care fiecare piatră contează. 

S-a vorbit, de asemenea, despre libertăţile pe care și le 
permite Dosoftei în raport cu textul scriptural original, în sensul 
etnicizării — având în vedere că şi el, ca și Varlaam, își considera 
opera dar limbii românești — s-a ridicat problema dacă nu 
cumva naționalismul a prevalat în fața respectării fidelității în 


traducere și chiar dacă nu a favorizat laicizarea sensurilor. 


(în bătălia de la Podul Înalt), adică îngrășați, bine hrăniţi, slăbesc neaflând 
decât iarbă pârjolită. 

În Biblia de la Bucureşti (1688), gingaşii (substantiv) înseamnă „mai 
marii cetăţii”, cf. Mihai Moraru, De nuptiis Mercurii et Philologiae, Ed. Fun- 
daţiei Culturale Române, Bucureşti, 1997, p. 181. 


202 


Răspunsul nostru la această problemă este acela că Dosof- 
tei, versificând, este predicatorul care se adresează unei turme 
ortodoxe, în fața păstoriţilor săi. E un gest tipic, care — spre 
exemplu -— îl determină pe Varlaam să autohtonizeze viața 
Sfântului loan de la Suceava și pe Antim Ivireanul să spună că 
Dumnezeu S-a născut într-o noapte de iarnă când „pământul şi 
apele sunt îngheţate de ger și de vânturile cele reci”! (amă- 
nunte climaterice care nu sunt precizate în textele sfinte). 

A fost remarcat, mai ales, modul în care au fost autoh- 
tonizate peisajul, instrumentele muzicale, animalele și păsările, 
etc. Ele au fost preschimbate astfel, familiarizate pentru creştinii 
români, pentru a-i apropia de Scriptură și pentru a anula ininte- 
ligibilitatea, distanța spaţială și temporală ori impresia că ar fi 
vorba de realități străine și îndepărtate care nu-i vizează. 

Autorul este un omilet şi un teolog — cred că cea de-a doua 
ipostază a părut destul de evidentă din cele expuse anterior — 
care tălmăcește Psaltirea în fața conștiinței unui auditoriu per- 
sonalizat, român și creștin-ortodox, şi care introduce învățături 
dogmatice și morale specifice Ortodoxiei într-un discurs reto- 
rico-poetic, fără ca să altereze conținutul psaltic fundamental al 


textului. 


12 Antim Ivireanul, Opere, op. cit., p. 196. 

19% Pe G. Călinescu însă nu părea să-l deranjeze etnicizarea: „Orto- 
docșii vor să închidă punctele de temelie ale creștinismului în mituri 
autohtone, coborând familia sfântă şi pe apostoli pe teritoriul daco- 
român. Lucrul nu-i nou, nici abuziv, ba chiar, contrar părerilor opo- 


nenţilor, de un firesc desăvârşit. Fecioara doarme, în iconografia Europei 

Când poetizează despre urzirea soarelui, a lunii și a 
stelelor, pe de-o parte, secondează fidel referatele scripturale și 
patristice iar, pe de altă parte, configurează un spaţiu familiar 
eclesial-cosmic, în care credincioșii se simt integrați şi neapă- 


saţi de imensitatea infinitului: 


„emanațţiile de lumină potenţată, culese ca într-un vas 
de o biserică bizantină duc gândul la lumina originară 


făcută de Dumnezeu cu întâiul său cuvânt” 14. 


Lumina are un rol esenţial în spaţiul eclesial ortodox, pe 


traseu dogmatic: 


„Iranscendentul care coboară ca să se arate [în 
revelarea luminii dumnezeiești], ca să se materializeze [în 
întruparea Domnului], e un gând metafizic [teologic] pe 
care-l surprindem de altfel şi în funcţia pe care, în arhitec- 
tura bizantină, spre deosebire de cea gotică, o are lu- 


mina” 1%. 


de sus, în paturi gotice, înconjurată de servi și sfinți îmbrăcați medieval, 
iar în pictura italiană nu numai înveșmântarea este locală şi istorică, dar 
toată legenda sacră se desfăşoară în geografie italică sieneză, perugiană, 
venetă, după cum e cazul”, cf. Istoria literaturii române..., op. cit., p. 60. 

1% Lucian Blaga, Spațiul mioritic, op. cit., p. 70. 


1% Ibidem. 

Mai multe versuri ne avertizează asupra locului pe care şi- 
l asuma autorul, în mijlocul Ecclesiei, personalizând profilul 


spiritual al auditoriului: 


In veci este Domnul de împărățește, 
Slava lui şi cinstea nu să obârșește. 
Păgânii să pieie din svânta Lui ţară 


Să nu mai rădice în creștini ocară. 


(Ps. 9, 115-118) 


Că să poticniră de să răsturnară 
Toţ pizmașii noştri, călări și din cară. 
Iară noi, creștinii, stăm fără cădere, 


C-am făcut izbândă cu a Ta putere. 


(Ps. 19, 27-30) 


pai 
In mijloc de beserică mare 
It voi mulțămi și-ntr-adunare. 
Pominoace încă T-voi aduce, 


Jărtve grase și colive dulce. 


(Ps. 21, 93-96) 

Aduceţi colaci grămadă 
În cinstita Lui ogradă 
Şi să vă-nchinaţ tot omul 


In curtea ce șede Domnul. 


(Ps. 95, 37-40) 


Deși „pe Dosoftei Mitropolitul, ale cărui bucine ferecate (Și 
bucine ferecate/ Lăsam prin sălci aninate — Psalmul 136) au 
aninat sute de ani în sălciile tăcerii, l-a readus în sfera conștiinței 
lirice Ion Pillat [prima evocare a lui Dosoftei în poezia 
modernă], la o dată când roade depărtate ale psalmilor săi înce- 
pură să-și trădeze răsfrângerile în opera unui Arghezi sau a 
unui V. Voiculescu”!%, totuși „Dosoftei este [...] oglinda primă 
în care poezia română își poate iubi chipul”!”. 

În mod paradoxal, de-abia conștiința lirică modernă, cu 
hermeneutica ei specializată în a sparge mesaje poetice încrip- 
tate, ne deschide ochii asupra unei literaturi vechi cu care are în 
comun tocmai această dragoste pentru lăuntricul aprofundat și 


hierofanizat literar. Cu toate că s-au recunoscut în psalmii 


1% Ion Negoiţescu, op. cit., p. 10. 
1% Idem, p. 15. 

versificați și sonuri preromantice!%* (el e preromantic avant la 


lettre sau preromanticii s-au inspirat din el?), totuși 


„psalmii lui Dosoftei nu câștigă o semnificație pro- 
priu-zisă poetică decât târziu, în ambianța modernă, când 
trăsăturile de prim ordin ale liricii argheziene se desprind 
din oglindirea în apa aceea bătrână, sfințită de vechime ca 
şi de har. Şi această oglindire, peste goluri de timpuri, prin 
pregnanţa ei de alchimie a unor substanţe afine, este, în 
adevăr, zguduitoare. leșind din izolarea și praful docu- 
mentelor, psalmii şi-au transfigurat painjina slabă, în ţesă- 
tură de aur; aninate în sălciile vremii moarte, bucinele își 
vor trimite prin veac, de câte ori dorul adie prin ele, desfe- 


recarea sonoră”1%. 


Dosoftei lucra în respect față de înaintași, „folosind 
vocabular de veche tradiţie literară românească (existent în 
Psaltirea Scheiană, în Psaltirea Hurmuzachi, în Coresi etc.)"2%, nu 
fără a face eforturi deosebite, „înlocuind chiar propriul voca- 
bular din traducerea de mai înainte în proză”, 


Se diortosea singur, ca mai târziu Antim Ivireanul. 


1% [. C. Chiţimia, Dosoftei, „Psaltirea în versuri”, în Crestomaţie..., Op. 
cit., p. 170. 

1% Jon Negoițescu, op. cit., p. 24. 

20], C. Chițimia, Dosoftei, „Psaltirea în versuri”, în Crestomație..., Op. 
cit., p. 164. 


201 Ibidem. 

Deși propunea ipoteza că „metrica poeziei populare cu 
măsura de 5-6 silabe a influenţat pe Dosoftei în versurile sale”? 
- recunoscând însă că o influență mai profundă n-a fost 
documentată - Cartojan face el însuși precizarea că psalmii 
versificați au avut o circulaţie foarte mare în toate ținuturile 


românești și că o parte din acești psalmi 


„au pătruns în ciclul colindelor populare și se cântă 
până în vremurile noastre de copiii care poartă cu steaua, 
pe ulițele satelor şi orașelor, solia nașterii Domnului. Din 
cântecele de stea, psalmii lui Dosoftei au fost introduși mai 
departe în țesătura dramei religioase populare a Vicleimu- 


lui — cu deosebire psalmii 94 și 982%. 


Prin urmare, mi se pare mai logic ca lirica folclorică să fie 
cea care a suferit influenţa creaţiei culte a lui Dosoftei și nu in- 
vers, după cum atestă cazul amintit al colindelor și Vicleimu- 
lui. Liric și retoric în acelaşi timp, Dosoftei depășește un prag 
psihologic în literatura şi poezia română, dovedindu-i și deter- 


minându-i, concomitent, aptitudinile. 


2% N. Cartojan, op. cit., p. 192, n. 1. 
20 Idem, p. 193. 

Psaltirea în versuri a lui Dosoftei: fundamentul 
poeziei românești2: 


Nevoit-am ș[i]-am slăbit din bietul suflet, 
Lăsând somnul și odihna, stând în cuget. 
De mâhneală n-am putut grăi cuvinte. 
Cugetat-am și de zâle de mainte, 

De pre veci... 

(Ps. 76, 9-13) 


M-oi primbla-mă-n poruncile Tale 
Şi-T[i] voi înţelege svânta cale. /.../ 
Ochii îm[i] destupă a-nţălege 
Minunile din svânta Ta lege. 

(Ps. 118, 39-40) 


Scoală slava mea, te scoală de zi cântec 
În lăută. Demineaţă 

Mă voi scula cătră viaţă. 

(Ps. 56, 34-36) 


204 Capitolul de față reprezintă substanța unei cărți întregi, Creatori 
de limbă şi de viziune poetică în literatura română, vol. I, Dosoftei, Teologie 
pentru azi, București, 2013. Cartea am publicat-o aici: 

https://www.teologiepentruazi.ro/2013/06/15/creatori-de-limba-si- 
de-viziune-poetica-in-literatura-romana-vol-l/. 

Mai înainte însă, am publicat acest studiu sub forma unei serii de 
articole (65 la număr) pe platforma noastră online. Primul dintre ele este 
acesta, publicat pe 3 octombrie 2012: 

https://www.teologiepentruazi.ro/2012/10/03/creatori-de-limba-si- 
de-viziune-poetica-in-literatura-romana-l/. 

Iar ultimul este aici, publicat pe 13 iunie 1013: 

https://www.teologiepentruazi.ro/2013/06/13/creatori-de-limba-si- 


de-viziune-poetica-in-literatura-romana-65/. 

Versificarea Psaltirii în literatura română, pe care a realizat- 
o Dosoftei — pe când era Episcop de Roman —, tipărind-o la 
Uniev, în 1673, ar fi rămas un moment de semnificativă im- 
portanță culturală, dar cu o minimă relevanţă pentru literatură, 
dacă autorul ei n-ar fi făcut dovada unui talent literar şi poetic 
covârșitor. 

Ca probă stau și transpunerile anterioare ale lui Mihail 
Halici?%, Ştefan Fogarasi (din Făgăraşi)?* și loan Viski (dacă nu 
cumva aceştia din urmă au fost doar copiști), din iniţiativă 
maghiară calvină, care sunt mult inferioare poeziei dosofteiene, 
precum și versificările ulterioare, ortodoxe, ale lui Teodor 
Corbea şi loan Prale (pe care Eminescu îl menționează în Epi- 
gonii), care nu depăşesc însă virtuozitatea poetică a pionierului. 

Mai aproape de noi, Vasile Militaru a produs o nouă 
versificare a Psaltirii (1939), nedepărtându-se expresiv prea mult 
de modelul biblic, fără să contruiască, adică, parafraze largi și 
chiar exegetice precum Dosoftei. Ar mai fi poate de amintit, 
dintre poeţii moderni, George Coșbuc, care, chiar dacă nu are în 
vedere Psaltirea, a reușit o transpunere în versuri a unor pasaje 
importante din Cântarea Cântărilor”, deşi el nu realizează o 
reproducere fidelă a ideilor poemului în succesiunea lor exactă. 
Ca un amănunt interesant, ar fi de notat că o traducere a 


205 Nicolae Drăganu, Mihail Halici. Contribuţie la istoria culturală 
românească din secolul al XVII-lea, în Dacoromania, VI, 1924-1926, partea I, 
p. 86 ş.u., apud Dan Horia Mazilu, Recitind literatura română veche, vol. Il, 
Ed. Universităţii București, 1998, p. 45. 

2% Dragoş Moldovanu, Psaltirea în versuri a lui Ştefan din Făgăraş 
(Fogarasi). Comentarii filologice, în „Anuar de lingvistică și istorie litera- 
ră”, tom XLVII — XLVIII, lași, 2007 — 2008, p. 27-64, cf. 

http://www .alil.ro/?p=489. 


207 A se vedea George Coşbuc, Sulamita. 

psalmilor a realizat şi Mihail Sadoveanu, încercând să compună 
poezii după modelul lor?%. 

Mai semnificativ e însă faptul că o serie de poeţi au încercat 
să versifice psalmi sau au alcătuit versuri în maniera psalmilor 
sau au scris psalmi moderni: Heliade, Macedonski, Arghezi, 
Blaga, Doinaș... 

Uneori, așezarea alături de Dosoftei poate fi chiar în defa- 
voarea modernilor. O comparaţie între versificarea psalmului 
101 de către Dosoftei şi Ion Heliade-Rădulescu, spre exemplu, 
ne-a purtat spre concluzia că cel de-al doilea nu a putut egala 
performanţa înaintașului său?!0. 

Comparat, însă, și cu contemporanul său, Miron Costin, 
autorul poemului Viața lumii — comparaţie care se susține cu 
atât mai mult cu cât modelul fundamental al amândurora este 
Psaltirea —, în mod evident Dosoftei îl depășește atât prin 
vastitatea operei, cât și prin reuşita stilistico-poetică. 

Poezia în limba română începe?! astfel sub auspicii faste. 
Nu printr-o operă minoră, ci printr-o realizare majoră, lucrare 


28 A se vedea Psalmii. În traducerea lui Mihail Sadoveanu, ediţie 
îngrijită şi prefațată de I. Oprișan, Ed. Saeculum, Bucureşti, 1992. 

209 A se vedea: Al. Andriescu, Psalmii în literatura română, Editura 
Universităţii „Alexandru loan Cuza”, laşi, 2004. 

210 A se vedea articolul meu de aici: 

https://www.teologiepentruazi.ro/2011/10/28/psalmul-101-la- 
dosoftei-si-heliade/. 

El a fost reprodus în cartea mea, Epilog la lumea veche I. 1, ediţia a 
doua, Teologie pentru azi, 2014, p. 702-706. Cf. 

https://wwwi.teologiepentruazi.ro/2014/01/11/epilog-la-lumea- 
veche-i-1-editia-a-doua/. 

211 Începe e un fel de-a spune. În fond, suntem de acord cu Mircea 


Scarlat: „Ideea că poezia română începe cu Dosoftei este eronată, căci 

ce presupune creaţie întru limbă, fundamentarea unei viziuni 
poetice și un efort tehnic (o trudă, cum o numeşte autorul) de 
construire a prozodiei, demne de toată stima. 

Adăstăm asupra poetului Dosoftei, dar scriitor demn de 
luat în seamă se dovedește autorul și în Viata și petrecerea 
Svinţilor, operă despre care Al. Andriescu spune că îl depășește 
pe Varlaam în ceea ce priveşte arta narativă și că Neculce îi este 
tributar în realizarea portretului?!?. 

Am văzut, cu altă ocazie?!5, că Budai-Deleanu cunoștea 
Viaţa şi petrecerea Svinților. 

În ceea ce priveşte modelul pentru versificarea Psaltirii, se 
ştie că inițiativa a venit din Occident, unde semnalul pentru 
poetizarea psalmilor într-o limbă vernaculară?! l-a dat Clement 


mitropolitul moldav este doar un foarte important reprezentant al unei 
tradiții care era în curs de formare în momentul apariției lui. [...] Motivul 
pentru care, mult timp, a fost considerat primul poet român stă în faptul 
că realizările lui au pus în umbră eforturile predecesorilor săi. Dar să 
vedem în el un începător absolut ar contraveni adevărului istoric”, cf. 
Mircea Scarlat, Istoria poeziei româneşti, vol. I, Ed. Minerva, Bucureşti, 
1982, p. 86. 


212 Cf. Dosoftei, Opere. 1. Versuri, ediţie critică de N. A. Ursu, studiu 
introductiv de Al. Andriescu, Ed. Minerva, Bucureşti, 1978, p. LXXX- 
LXXXII. 

215 A se vedea cartea mea, Tiganiada: tradiție şi inovație. Aventura 


scriiturii şi canonul literar românesc, Teologie pentru azi, Bucureşti, 2012, 
cf. https://www.teologiepentruazi.ro/2012/07/19/tiganiada-traditie-si- 
inovatie/. 

214 Facem această precizare pentru că existau versificări ale psal- 
milor și mai înainte, dar în latină, în mediul romano-catolic, după cum 
ne arată I. C. Chițimia, Literatura versificată. Dosoftei, în Crestomaţie de 


literatură română veche, vol. II, Ed. Dacia, Cluj-Napoca, 1989, p. 160-161. 

Marot, în prima jumătate a secolului al XVI-lea — o iniţiativă cu 
amprentă protestantă —, care nu a versificat decât un sfert din ei, 
urmat însă, în curând, de mulţi alţii, în toată Europa. 

O vreme, inspiratorul lui Dosoftei a fost considerat poetul 
polonez renascentist Jan Kohanowski, care a realizat o versifi- 
care integrală a Psaltirii. Adevărul este că Dosoftei a tradus 
singur Psaltirea în româneşte şi apoi a metrificat-o, apelând la 
modelul polonez (pe care nu îl menţionează) cel mult pentru 
scheme prozodice?!5, chiar dacă vestea succesului său literar se 
poate să fi constituit o provocare pentru ierarhul român. 

Psaltirea mai fusese tradusă în română, în secolul anterior. 
Dintre cele mai vechi manuscrise în românește, trei sunt Psaltiri 
(Psaltirea scheiană, Psaltirea voronețeană şi Psaltirea Hurmuzachi). 

Coresi este primul care tipărește Psaltirea, în română, mai 
întâi în 1570, sub influenţă calvină, cea de-a doua fiind ortodoxă, 
la Brașov, în 1577. 

Imboldul pentru traducerile cărților de cult în limbile 
vernaculare fusese dat, iar românii sunt cu adevărat revolu- 
ționari la acest capitol, în răsăritul Europei. Mai mult, „în Ţara 
Românească, Atanasie Patellaros traduce în 1626 Psaltirea în 
greaca populară”?!6. lar la începutul secolului al XVII-lea, 
„Gheorghios Palamidis, grecul care cântase și fapta impresio- 
nantă a lui Mihai Viteazul, versifică psalmii lui David”, aflându- 
se „la curtea prinților de Ostrog”. 


215 Cf. Ladislau Gâldi, Introducere în istoria versului românesc, Ed. 
Minerva, Bucureşti, 1971, p. 81-89. 

216 Demostene Russo, Studii istorice greco-române, vol. I, București, 
1939, p. 231-232; E. Hurmuzaki, Documente, vol. II, p. 186, apud Dan 
Horia Mazilu, Udrişte Năsturel, Ed. Minerva, București, 1974, p. 21. 

217 Dan Horia Mazilu, Recitind literatura română veche, vol. Il, op. cit., 
p. 43. 

Dosoftei este întru toate un bizantin?!5. Dar cărturarii noștri 
din secolul al XVII-lea nu au fost neinteresați de evoluţia culturii 
şi artelor, a literelor în Europa. 

Nu cu multă vreme în urmă, un român, Monahul Filotei, 
inova în materie de imnografie bizantină, compunând pripea- 
lele (sec. XIV-XV), „prima operă scrisă de un român şi tipărită 
în străinătate”?!, la Veneţia, în 1536. 

Scriind în același timp cu Dosoftei, Miron Costin își expune 
modelele în predoslovia poemului său?% în mod echilibrat, 
amintindu-i atât pe scriitorii clasici, Homer şi Vergiliu, cât şi pe 
Sfinţii Imnografi ai tradiţiei poetice bizantine: loan Damaschin, 
Cosma de Maiuma, Teofan, Mitrofan și Andrei Criteanul. 

Fără îndoială că Dosoftei, care a tradus Istoriile lui Herodot 
în limba română, avea la cunoștință atât modelele pe care i le 
oferea antichitatea greco-latină, cât și cele (destul de numeroase, 
dar puţin cunoscute astăzi la noi) oferite de imnografia și litera- 
tura bizantină. 

Bizanțul, ca entitate politică și oikumenele său (de care 
vorbește D. H. Mazilu) se prăbușise în secolul al XV-lea. 

Românii receptează din ce în ce mai mult influențe din 
Occident - fără îndoială şi dinspre Renașterea culturală a 


218 Are dreptate D. H. Mazilu să precizeze: „Dosoftei era un om al 
Bisericii, un înalt prelat al Ortodoxiei româneşti, și atitudinea sa nu putea 
să se păstreze decât în limitele unui respect desăvârșit faţă de cuvântul 
sacru al credinţei pe care o servea și o apăra”, cf. Ibidem. 

219 N. Cartojan, Istoria literaturii române vechi, prefață de Dan Horia 


Mazilu, bibliografii finale de Dan Simonescu, ediție îngrijită de Rodica 
Rotaru și Andrei Rusu, Ed. Fundaţiei Culturale Române, București, 1996, 
p. 449. 


2% Miron Costin, Opere, ediţie critică de P. P. Panaitescu, ESPLA, 
Bucureşti, 1958, p. 318. 

acestuia —, dar nu le ingurgitează pe nemestecate, ci încearcă tot 
mai mult să stabilească o balanţă între Răsărit şi Apus și — lucru 
foarte semnificativ — să creeze un răspuns original. Deziderat 
care s-a prelungit mult după această perioadă... 

Întorcându-ne însă la secolul al XVII-lea, este totuși im- 
presionantă conștiința cărturarilor noştri asupra rolului pe care 
trebuie să îl capete cultura şi literatura română. 

Alegând să traducă şi să versifice Psaltirea, Dosoftei re- 
curge la un model fundamental de poezie în spaţiul european: 


„psalmii [...] pot fi socotiți ca modelul fundmental, 
arhimodelul, abecedarul poeţilor şi al cititorilor de poezie. 
Ei cuprind toată gama de stări, de teme și de sentimente 
ale liricii, oferind tipare ritmice speciilor derivate ale 
rugăciunii și imnului” 21. 


Chiar și mai târziu, în romantism, au fost voci care au 
susținut importanța modelului poetic biblic şi chiar primordi- 
alitatea lui (la noi, lon Heliade-Rădulescu). 

Se cunoaşte faptul că Dosoftei a tradus psalmii având pe 
masa de lucru textele în slavonă, greacă, latină și chiar ebraică. 
E foarte posibil ca fiecare din aceste limbi să-i fi dăruit nuanţe 
poetice proprii, pe care el să le fi absorbit în traducerea sa. 

Ce anume a constituit, cu exactitate, imboldul poetic e real- 
mente greu de spus. Poate chiar substratul poetic al originalului 
biblic, dat fiind şi aplecarea spre poezie a literaturii bizantine şi 
post-bizantine, chiar dacă, formal, nu coincidea cu ceea ce 
numim noi astăzi „poezie”. 

Gâldi susține ipoteza că, în literatura română, 


221 Eugen Negrici, Poezia medievală în limba română, Ed. Vlad & Vlad, 
Craiova, 1996, p. 14. 

„primul imbold [pentru poezie] a venit, fără îndoială, 
din partea literaturii slavo-bizantine. Răsfoind textele reli- 
gioase publicate de Coresi, suntem adeseori încântați de 
acele pasaje care pot fi citate şi azi ca adevărate poeme în 
proză”?2. 


Sau poate că Dosoftei a dorit să ofere un răspuns ortodox 
iniţiativelor transilvane, calvine?%. 

În același timp, cel mai semnificativ aport l-a avut, fără 
îndoială, însăși firea lui, la care putem bănui că se adauga 
obișnuinţa cu limbajul liturgic şi cultic (a tradus în limba ro- 
mână Liturghierul şi Molitfelnicul), întrucât toate cărţile de cult și 
de rugăciune au o componentă imnică/ poetică covârșitoare. 

Ştim că Dosoftei a tradus prologul în versuri al tragediei 
Erofili, a cretanului Gheorghios Cortzasis, că a scris o istorie în 
versuri a Moldovei (128 de stihuri) inserată în prefața la Molitvă- 
nicul de-nțăles (lași, 1681) — prelucrată apoi într-o nouă variantă 
(204 versuri) care a rămas în manuscris până când ne-a făcut-o 
cunoscută Alexandru Elian?% -, că traducând Acatistul şi 
Paraclisul Maicii Domnului (tipărite în același timp și legate 
adesea laolaltă cu Psaltirea) ne-a oferit alte pagini de poezie, sau 


222 Ladislau Gâldi, Introducere în istoria versului românesc, op. cit., p. 
65. 

23 A se vedea Dan Horia Mazilu, Recitind literatura română veche, 
vol. II, op. cit., p. 42-46. 


224 Alexandru Elian, Mitropolitul Dosoftei şi literatura patristică, în vol. 
Bizanțul, Biserica şi cultura românească. Studii şi articole de istorie, Ed. 
Trinitas, laşi, 2003, p. 148-149. 

că, alcătuind Vieţile Sfinților, încerca „mereu să dea formă poe- 
tică materiei narative”. 

Toate acestea sunt de natură să ne contureze portretul unui 
poet în toată puterea cuvântului, al celui care a pus funda- 
mentele poeziei în limba română. 

Versificarea Psaltirei nu este rodul strict al unei influențe 
poloneze, nici nu este un gest aleatoriu, ci este opera unui spirit 
cu orizonturi largi și cu o capacitate deosebită de a discrimina 
şi de a aprecia textul poetic — se poate urmări, în acest scop, și 
traducerea sa în proză a Psaltirii, în comparaţie cu alte traduceri, 
şi se va observa atenţia acordată pentru a descoperi echivalentul 
în limba română pentru termeni şi exprimări foarte poetice în 
original (în greacă, latină sau slavonă). 

De asemenea, este poate cel mai important dintre scriitorii 
noștri medievali care ține cont pentru acea vreme, cu adevărat, 
de faptul că româna este o limbă latină şi care are un simț al 
limbii foarte acut. 

Totodată, Dosoftei face parte din grupul acelor cărturari ai 
secolului al XVII-lea, care a făcut ca Biblia de la Bucureşti (1688) 
să fie un monument literar, pe lângă valoarea religioasă și 
culturală. În absenţa sa, poezia română ar fi fost lipsită de o 
întemeiere timpurie. 

Dosoftei nu va dărui cea mai mare atenţie exerciţiului 
metrificării (deşi este remarcabil și acesta) — vom întâlni și 
asonante —, ci aceluia de a traspune în românește substanța idea- 
tică şi afectivă a psalmilor. Nu ne preocupă însă faptul de a pune 
în paralel textul biblic cu cel al psalmilor dosofteieni — nu în 
permanenţă —, ci pur şi simplu acela de a urmări efortul de 
creație pe care l-a întreprins poetul Dosoftei. 


2235 Mihai Moraru, Dosoftei. Vieţile Svinţilor, în Crestomaţie de literatură 
română veche, vol. II, op. cit., p. 122. 

După cum am afirmat şi altădată: rezultatul cât se poate de 
lăudabil al iniţiativei sale nu se datorează (cum în unele decenii 
s-a subliniat) îndepărtării de original, ci alcătuirii unor parafra- 
ze teologico-poetice, care îi permit să lărgească explicativ 
contextul pentru a obține versurile și prozodia dorită, dezvol- 
tare pe care o execută în sensul comentariului patristic și al 
experienţei spirituale proprii. 

Dosoftei a avut o cultură teologică demnă de admirat. El a 
şi tradus enorm, atât în română (Psaltirea, pe care a și versificat- 
o, Viețile Svinţilor, Liturghierul şi Molitvenicul, Istoria lui Herodot, 
cronograful lui Matei Kigalas, a diortosit Vechiul Testament tra- 
dus de Milescu pentru Biblia de la Bucureşti etc.), cât şi din 
greacă în slavonă (epistolele Sfântului Ignatie al Antiohiei, 
Constituțiile apostolice, Tâlcuirea Sfintei Evanghelii a lui Gherman 
I, patriarhul Constantinopolului, Mărgăritarele Sfântului loan 
Gură de Aur, Dogmatica Sfântului loan Damaschin, Împotriva 
ereziilor a Sfântului Simeon al Tesalonicului, o culegere de texte 
patristice şi liturgice). Încât se poate să fie adevărat că 
„rămâne cel mai cunoscător, dintre români, al literaturii 
patristice în întreaga cultură românească veche, până în zorii 
secolului al XIX-lea”2. Iese din discuţie, așadar — cum arătam 
şi altădată?” —, inspiraţia lui Dosoftei din folclor. 

Reușita stilistică şi prozodică se remarcă de la primii 
psalmi. Avea dreptate autorul când vorbea despre „osârdiie 
mare”, pe care a depus-o pentru a versifica Psaltirea. 


2% Cf. Alexandru Elian, Mitropolitul Dosoftei şi literatura patristică, 
op. cit., p. 105-118. 

227 Idem, p. 118. 

228 A se vedea mai sus sau: 

https://www.teologiepentruazi.ro/2010/04/29/psaltirea-sfantului- 


dosoftei-raspuns-unei-probleme-neclare/. 

Realizând o antologie de poezie românească, lon Negoi- 
tescu o intitula De la Dosoftei la Ştefan Augustin Doinaș”, intro- 
ducând în selecţia sa versuri din 30 de psalmi dosofteieni. 

În fine, legat de întâmplarea aceasta a ființei noastre 
românești, care face ca fundamentul poeziei române să îl con- 
stituie Psaltirea versificată, Sorin Dumitrescu amintea, într-o 
conferință?%, că Nichita Stănescu avea uneori iniţiativa de a 
cerceta starea actuală a poeziei românești, luând în mâini 
Psaltirea (cea neversificată, probabil) și citind câţiva psalmi din 
ea. 

După care închidea cartea psalmilor și rostea sentința: 
Stăm prost. 


În Psalmul 1, umanitatea este împărţită — de la bun început 
— în două categorii. Omul drept nu merge „cu răii” pe aceeași 
„cărare” (Ps. 1, 3). 

Cărarea e un drum strâmt și nu larg (deși vine de la via 
carraria = drum de care), pentru că cei răi merg pe drumuri 
lăturalnice. Păcătoşii sunt comparaţi cu „praful [pe] carele [îl] 
aruncă vântul de pre faţa pământului”?! Însă Dosoftei recurge 


2% Ion Negoiţescu, De la Dosoftei la Ștefan Augustin Doinaş. O anto- 
logie a poeziei române, ediţie îngrijită și prefațată de Cornel Regman, Ed. 
Dacia, Cluj-Napoca, 1997. 

2% Conferinţa a fost susținută pe 9 mai 2013, la Muzeul Ţăranului 
Român, purtând titlul: Nichita înainte şi după marginalizare. Înregistrarea 
video se poate urmări aici: 

http://ciprianvoicila.blogspot.ro/2013/05/maestrul-sorin- 
dumitrescu-vorbind.html. 

21 Biblia de la Bucureşti, 1688. 

la o altă imagine, și anume la compararea lor cu pleava, care este 
de asemenea de origine scripturală??, fiindcă, așa cum spuneam 
și cum vom avea de multe ori prilejul să observăm de aici 
înainte, el completează contextul vechi testamentar, revelându- 
i sensul în direcţia şi în tradiţia interpretării creștin-ortodoxe. 

De data aceasta, praful păcătoşilor presupune pentru autor 
aceeaşi semnificație a damnării ca şi pleava (paiele) despre care 
se vorbește în Evanghelii: 


Iar voi, necuraţâi, ca pleava, 

De sârg [de grabă] vețt[i] cunoaște-vă isprava. 
Când s-a vântura dintr-are [arie] vravul [stogul], 
Vă veţi] duce cum să duce pravul, 

Şi cu grâul? n-iţ[i] [nu veţi] cădea-n făţare [faţa ariei], 
Ce veţi] fi suflați cu spulberare. 


(Ps. 1, 15-20) 


Oare Eminescu, atunci când spunea „Peste-un ceas păgâ- 
nătatea e ca pleava vânturată” (Scrisoarea IT), nu avea în vedere 
această variantă a lui Dosoftei? E foarte posibil... 

Apare și păcatul ca „ispravă”, în opinia celor ce-l comit: e 
o mentalitate care străbate veacurile. 

În Psalmul 2, „necuraţâi”, crai și împărați, cum zice 
Dosoftei (adică regele Irodis și împăratul Romei: ar putea fi una 


232 Mt. 3, 12: „El are lopata în mână şi va curăța aria Sa şi va aduna 
grâul în jitniță, iar pleava o va arde cu foc nestins”; Lc. 3, 17: „A Cărui 
lopată este în mâna Lui, ca să curețe aria şi să adune grâul în jitnița Sa, 
iar pleava o va arde cu foc nestins”, Biblia 1988. 


25 „Grâul” îi desemnează simbolic pe Sfinţi, cf. supra. 

dintre semnificaţii) „să-nvitează”, adică se încurajează/ îşi insu- 
flă vitejie unii altora, „spre Domnul, de vor să piarză / Pre alesul 
Lui și Svântul” (Ps. 2, 7-12)... 

Sună într-adevăr voievodal versurile: 


Iar eu-[î]s pus de Domnul 
Crai pre muntele Sionul. 


(Ps. 2, 20-30) 


Fiul lui Dumnezeu păstorește cu toiag de fier pe poporul 
Său, dar Dosoftei înlocuieşte imaginea vaselor zdrobite, din 
original, reflectând consecințele pentru neamurile care nu 
ascultă, cu o alta (care e un derivat): „De vei face-ntr-înșii 
cârduri / Şi-i [vei] zdrobi ca neşte hârburi [cioburi]” (Ps. 2, 44- 
45). Interesantă totuși — lipsind referința directă la vasele 
olarului?+ — această imagine foarte plastică și deopotrivă 


234 O alegorie recurentă în Sfânta Scriptură, atât în Vechiul, cât și în 
Noul Testament. În afară de acest psalm, o putem afla exprimată foarte 
limpede și în alte locuri: „...am tocmit ca lutul olariului. [...] Au zice-va 
lutul olariului: "Ce faci, căci [de ce] nu lucrezi? nici [nu] ai mâini?". Au 
răspunde-va zidirea cătră Cela ce au frământat pre dânsa?” (Is. 45, 9, 
Biblia 1688); „Au ca olariul acesta nu voiu putea să vă fac pre voi, casa lui 
Israil? lată, ca tina olariului voi sânteţi în mânile Meale” (ler. 18, 6, Biblia 
1688); 

„Pentru că și olariul, moale pământ călcând, cu trudă zideaște, spre 
slujba noastră fieşterare [a fiecăruia]; ce dentr-acel lut au zidit și ceale ale 
celor curate lucruri vase de slujbă, și ceale dempotrivă, toate asemene; şi 
dentr-acestea amândoao, care iaste trebuinţa fieștecăruia judecătoriul e 
lucrătoriul de lut” (Înţel. Sol. 15, 7, Biblia 1688); „Vasele olariului le 

profund tradițională şi anticipativă, a „hârburilor” umane, a 
„ruinelor spirituale” (Heliade, Anatolida). 

Ritmul versurilor susține succesiunea rapidă și coerentă a 
gândurilor şi a imaginilor — de aceea și poetul şi-a dat toată 
silința ca să împlinească şi pretenţiile prozodiei, evitând sen- 
zaţia neplăcută a poticnirii. Versurile curg în ape repezi, mai line 
sau mai învolburate, care sună clar și cantabil, încât nu e de 
mirare că au fost apreciate și de poporul care le-a învăţat sau le- 
a transformat în alte cântece: 


Asupră-mi mulți] să sculară, 
Cuvânt mare cuvântară, 
Dându-ș[i] inemii credință 
Cum să fiu în oceinţă [deznădejde] 


psi) 


Am strigat cu glasul mare 
Cătră Dumnezău cel tare, 

Că mi-aude de mi-i vântă [apărare] 
Dintr-a Sa măgură svântă. 


Am dormit somn cu odihnă [hodină?] 
Pănă-n z|i]uă de la cină. 


ispiteaște cuptoriul, și ispitirea — în gândul lui. [...] Ca lutul olariului în 
mâna lui, toate căile Lui după bunăvrearea Lui. Aşa-s oamenii în mâna 
Celui ce au făcut pre ei, să dea Lor după judecata Lui” (Sirah, 27, 5; 33, 
14-15, Biblia 1688); „Însă dirept aceaea,o, omule, tu cine eşti, cela ce 
răspunzi lui Dumnezeu? Au grăi-va zidirea Celui ce au zidit: [De] ce m- 
ai făcut aşa? Au n-are putere olariul pre lut, dentru aceaeaș sfărâmătură 


a face cel ce e de cinste vas și cel de necinste?” (Rom. 9, 20-21, Biblia 1688). 

Şi m-am sculat demineaţă, 
Că mi-i Dumnezău povaţă. 


De-ntunerece de gloate 
Teamă n-am, nice mă poate 
Veste rea să mă mâhnească... 


(Ps. 3, 3-6, 15-25) 


În colinde şi în cântecele populare se observă simplifi- 
carea ideatică și invenţia narativă. Aici însă vedem o succesiune 
năvalnică de idei și sentimente sau stări de spirit. Versurile „Şi 
când te mânii, nu face/ Rău altuia, ce nu-ţ[i] place” (Ps. 4, 21-22) 
s-au metamorfozat probabil în proverbul rimat: Ce ţie nu-ți 
place, altuia nu-i face. 

În acest psalm însă, aceste două versuri reprezintă un 
adaos care nu există în original, dar sunt o completare tot în 
spiritul Evangheliei: „Toate dară câte aț[i] vrea să facă voao 
oamenii, aşa și voi faceţ|i] lor, că aceasta iaste leagea și 
proorocii” (Mt. 7, 12, Biblia 1688). Pentru că anterior fusese 
vorba de căinţa pentru păcate („Inema ce te sfădeşte/ La culcuș 
o umilește”, Ps. 4, 23-24), Dosoftei adaugă şi iubirea de aproa- 
pele, pentru a întregi porunca. 

„Și când din lume mi-i duce/ Mă vei odihni cu dulce” (Ps. 
4, 41-42): versurile sunt menite să ne reverbereze sonuri și 
cugetări eminesciene. Termenul „dulce” însă înseamnă har, 
după tradiţia veche a textelor coresiene. 

Omul peste care s-a însemnat lumina dumnezeiască, 
„strălucoarea svintei feţe” a lui Dumnezeu, se-,„ntoarce la 

blândeţe” (Ps. 4, 30-32), adică la iubire, pace covârșitoare şi 
iertare. 

Veselia pe care Dumnezeu o dăruie în inima omului, pe 
deasupra, din rodurile de vin, grâu și ulei/ untdelemn, despre 
care vorbeşte psalmul, e din nou ilustrată în mod particular de 
Dosoftei, printr-o imagine pe cât de neașteptată, pe atât de 
personală: 


De-aceasta m-dai bucurie 
Inemii și veselie, 
Ca de casă cu strânsoare |indestulată], 
Cu haine tinse la soare. 


(Ps. 4, 33-36) 


Este evident că hainele întinse la soare semnifică bucuria și 
îmbelșugarea unei familii. Este un peisaj domestic, specific ro- 
mânesc. Culoarea aceasta locală, pe care o adaugă uneori 
Dosoftei, realizând renumita „autohtonizare”, este cu totul 
integrată în semnificantul psalmic și nu modifica nimic din coe- 
renta lui hermeneutică. 

Cosmosul, cu frumusețea și glasul său particular (limbajul 
firii), își face simțită prezenţa de timpuriu în poezia română, 
începând de acum, de la Dosoftei. Va ajunge la cea mai înaltă 
expresie în versurile lui Eminescu. 

Dosoftei transformă o precizare temporală a Psalmului 5, 
legată de momentul începerii rugăciunii (dimineaţa, în ori- 
ginal), într-o parafrază poetică: Dumnezeu îl aude şi îl vede 
când încă soarele n-a revărsat zorii: 

Incă zoare nu revarsă 
De soare, când va să iasă... 


(Ps. 5, 7-8) 


Forma zoare/ zare (singularul/ echivalentul lui zori în 
context) — care formează o rimă internă — ori nu se mai păstrează 
astăzi, ori este un termen inventat, și tocmai de aceea are sono- 
rități poetice aparte, induse și de sintaxa ingenioasă. 

Cel care merge pe calea răului este văzut ca alergând, ca 
avansând în această direcţie, într-o dinamică interioară pe care 
o presupune alegerea păcatului, și nu într-o inerție sau stagnare 
care nu este posibilă, pentru că mișcarea spiritului este con- 
tinuă, într-un sens sau în altul (bun sau rău): 


Că Tu, Doamne,-n fărălege 
Pre nime nu laș|i] s-alerge. 


(Ps. 5, 11-12) 


Păcătoșii nu Il pot vedea pe Dumnezeu, pentru că vederea 
Lui îi arde în mod spiritual. lar Dosoftei află din nou o manieră 
poetică/ plastică de a exprima această moarte spirituală a lor: 


Strâmbii nu laş[i] să trăiască, 
De-aproape să Te prăvască, 
Că de svânta-][i] căutătură 

S-or face pizmaşii zgură. 
(Ps. 5, 15-18) 


225 


Zgura exprimă, bineînţeles, eșecul moral și spiritual al 
vieţii lor: faptul că din fiinţa lor nu se poate alege decât zgura: o 
rămășiță insalubră. Autorul va folosi și cu alte ocazii această 
metaforă: „Pier pizmașii de să fac ca nește zgură” (Ps. 75, 12) 
etc. 

Faptul că în Împărăţia lui Dumnezeu, în „svânta casă”, la 
Cina Domnului din veșnicie, atitudinea din versurile lui 
Dosoftei reproduce o gestică uzuală („Î4Li] voi întra-n svânta 
casă, / Unde șez[i], Doamne, la masă, / De m-oi închina cu 
rugă”..., Ps. 5, 25-27) nu reprezintă o tendinţă poetică precur- 
soare a folclorizării abuzive de mai târziu, din secolul al XX-lea. 
Sau acel puţin astfel de exemple nu ar fi trebuit să încurajeze o 
atare direcție, pentru că Dosoftei are în vedere aici o pildă a 
Domnului (chemarea la cină, Lc. 14, 16-24), care ilustrează în 
linii mari aspectele unei cine și care este o vorbire alegorică și 
nu o descriere sau o relatare realistă. 

El nu confundă, altfel spus, planul terestru cu cel ceresc- 
etern. Dar s-ar putea ca încercarea lui Dosoftei de a crea viziuni 
poetice în sensul inițiat deja de Sfânta Scriptură, recurgând însă 
şi la aspecte ce țin de un areal și o experienţă autohtonă, să fi 
fost prost înțeleasă ca o etapă necesară de...românizare a 
Scripturii. Ceea ce este încă şi mai grav, este că a fost asociată și 
cu un proces de infantilizare a teologiei, care încearcă să excludă 
interpretarea dificilă în favoarea unei înțelegeri imediate (mă 
gândesc, între alţii, şi la „tradiţionaliștii” din perioada interbe- 
lică). 

Însă nici Dosoftei şi niciunul dintre ceilalţi scriitori vechi ai 
literaturii române nu au recurs vreodată și nu au avut în intenţie 
un asemenea demers. Dimpotrivă, Dosoftei rămâne alegoric şi 
metaforic, ba chiar, datorită formulei poetice, alegoriile și meta- 
forele biblice sunt aprofundate. După cum vom vedea și mai 

departe, în alte cazuri, el nu recurge la simplificări semantice ale 
alegoriilor scripturale (fiind vorba, mai cu seamă, de semnifi- 
caţii teologico-dogmatice), ci de intimizări ale atmosferei și 
autohtonizări acolo unde este posibil. 

A drege paşii poate părea o metaforă care îi aparţine lui 
Dosoftei („Şi spre Tine-m[i] deregi pașii”, Ps. 5, 33), ceea ce nu 
este, pentru că a drege/ a derege provine din dirigo, dirigere, direxi, 
directus care înseamnă a îndrepta, a călăuzi. În limba veche era 
folosit mai des cu sensul de a potrivi de gust/ a face bun: a drege 
mâncarea, vinul etc. Antim Ivireanul spunea într-un exordiu: 


„Aş pohti însă aceste cuvinte să le întinz ca o masă 
desfătată înaintea dragostei voastre și să vă fac un ospăț 
sufletesc, după putință, puind în loc de bucate, cu multe 
feliuri de bunătăţi drese, cuvântul cel ce bună vestire și, în 
loc de băutură veselitoare, să dreg în păharul preaînţelep- 
telor capetelor voastre cuvântul cel de mare bucurie”2%%5. 


Dar şi Dosoftei amintește, în alt psalm, despre „vin [...] 
plin de diresuri” (Ps. 74, 29), pregătit de Dumnezeu pentru cei 
aleşi. 

Termenul s-a conservat cu această semnificație doar în 
unele rugăciuni şi în limbajul bisericesc: într-o rugăciune către 
Maica Domnului de la finalul Acatistului Buneivestiri, aceasta e 
numită „paharul Împăratului ceresc, întru care s-a dres de la 
Duhul Sfânt vinul harului celui neîmpuținat”. 

În româna modernă, a drege s-a păstrat cu un singur sens, 
dintre cele vechi, și anume: a repara ceva. 


235 Antim Ivireanul, Opere, ediție critică și studiu introductiv de Ga- 
briel Ștrempel, Ed. Minerva, Bucureşti, 1972, p. 194. 

Însă la Dosoftei este interesantă nuanţa poetică (invo- 
luntară, într-adevăr), datorită polisemantismului verbului, obți- 
nută prin expresia a drege pașii, pentru: a îndrepta pașii. Va 
spune și mai departe: „O, de mi s-ar căile derege [îndrepta] ” (Ps. 
118, 11). 

Comparația dintre un termen ideal sau diafan şi unul 
concret nu este în sine inedită, dar asocierea dintre graiuri și 
morminte i se datorează autorului nostru: „Cu graiuri necu- 
vioase, / Ca un mormânt plin de oase” (Ps. 5, 39-40). O viziune 
care sună neașteptat de modern prin originala asociere de 
elemente inefabile şi concrete, mai ales că cele din urmă pot fi 
socotite corespunzătoare fie macabrului baroc (deşi nu barocul 
a avut vreo influenţă aici), fie, avant la lettre, esteticii urâtului. 

La fel, și scutul „de bună vrere” şi cununa „cu mângâiere” 
(Ps. 5, 59-60) sunt metafore care conferă inefabilului sau impal- 
pabilului o concreteţe neașteptată. 

Începând cu Psalmul 6, Dosoftei exersează și versuri cu 
măsura de 12-13 silabe: 


Mă trudesc fără vreme cu suspini, cu jele, 
Spăl în nopţăle toate perinile mele 
Cu lacrămile mele, de-m[i] moi aşternutul, 
De când nu cerci de mine, că m-am stâns cu totul. 


Că mi s-au tulburatu-mi vederea de spaimă, 
M-am vechit în[tre] pizmașii carii mă defaimă. /.../ 


La a mea greutate Dumnezău m-ascultă, 
La boala mea-m[i] trimite mila Sa cea multă. 
Priimitu-mi-au în jele lacrămi ovilite, 

Şi sâmţârile toate îm[i] sunt curăţâte. 

(Ps. 6, 13-18; 23-26) 


Autorul nu procedează însă numai la extinderea unor 
sintagme sau idei, prin parafraze mai mici sau mai largi, ci 
recurge şi la sinteza expresiilor, în unele cazuri. Astfel, cei ce 
vânează sufletul meu este mult mai concret exprimată de el printr- 
un termen vânătoresc: „gonaci” (Ps. 7, 2, 9). Vânătoarea era o 
îndeletnicire mai populară decât astăzi, după cum dau mărturie 
scriitorii acelor vremuri (deşi este în continuare practicată de 
unii, pentru distracţie). 

Dumnezeu, „de nu vă veț[i] întoarce cătră pocăință, / Are 
săgeț|i] amână scoase din tulbiță” (Ps. 7, 33-34). „Tulbiţa” a adă- 
ugat-o Dosoftei... 

Psalmul 8 este semnificativ pentru că este unul din textele 
scripturale pe care şi-au întemeiat Sfinții Părinţi predica despre 
om ca împărat al creaţiei. Din comentariul Sfântului loannis 
Gură de Aur la acest psalm a preluat și Neagoe Basarab frag- 
mente pe care le-a integrat în Învățăturile sale?%. 

Psalmul pune în balanță omul şi întreaga creaţie. Pentru 
aceasta — pentru că omului i-a supus Dumnezeu întreg uni- 
versul — s-a comparat, de căre psalmist, cu mult înaintea lui 
Pascal (care a adăugat doar metafora trestiei gânditoare, pentru 
că superioritatea rațională a omului o susținuse Sfântul Ioannis 
Hrisostomos2” şi Sfinţii Părinţi, în general), firea umană firavă/ 
muritoare cu imensitatea cosmică. 

Dosoftei zugrăveşte frumusețea cosmică într-o poezie pe 
care am apreciat-o şi altădată şi care deschide subiectul în litera- 
tura română: 


236 A se vedea și Dan Horia Mazilu, Recitind literatura română veche, 
vol. II, op. cit., p. 265, 283-284. 
237 Idem, p. 289. 

Văz că-i făcut ceriul de mânule Tale, 
Cu toată podoaba, și-i pornit cu cale. 
Ai tocmit luna să crească, să scază, 
Să-ș[i] ia de la soare lucoare din rază. 


Stele luminate ce lucesc pre noapte, 
De dau cuviinţă, Tu le-ai urzât toate. 
Ce poate fi omul de-l aduci aminte, 

De cerci pentru dânsul folos [mai] înainte? 


(Ps. 8, 7-17) 


Ar fi fost de ajuns şi primele două versuri din pasajul citat, 
pentru a reproduce ideea psalmului privitoare la măreţia cos- 
mică: „căci voi vedea cerurile, lucrul degetelor Tale, luna și 
stelele pe care Tu le-ai întemeiat/ le-ai fondat [Or OVouat toù 
OVEAvVOVS čoya Tov dAKTVĂWV Xov ocńvyv kal AOTERAG Ă 
»v eOeueAiwoas/ quoniam videbo caelos Tuos opera digitorum 
Tuorum lunam et stellas quae Tu fundasti]”, LXX?38/ VUL, Ps. 8, 
4. 

Luna şi stelele au parte însă de o poetizare aparte și pentru 
că întemeierea/ urzirea lor de către Dumnezeu nu e lipsită de 
semnificaţii (inclusiv) teologice. Cosmosul apare astfel ca inun- 
dat de lumină, universul material se întemeiază el însuși pe 
lumină și există prin iradiere și transmitere de lumină, aşa cum 
luna își ia lucoare din raza soarelui. De altfel, expresia „lucoare 
din rază” este sinonimă semantic cu lumină din lumină, iar 
întreaga imagine a lunii care ia lucoare din raza soarelui are şi 
semnificații mistice. Ființa umană își primeşte în același chip 


238 LXX, ed. Rahifs, cf. BW 10. 

raza harului de la Dumnezeu Soarele și Sursa luminii, de la 
„Părintele luminilor” (Iac. 1, 17), de la Cel ce „locuiește întru 
lumină neapropiată” (I Tim. 6, 16). 

Antioh Cantemir va scrie în rusă o odă, din care câteva 
strofe amintesc de poetizarea de mai sus a lui Dosoftei: 


Luaţi seama, voi, că Dumnezeu îndrumă 
Făpturile de mâna-l frământate, 
Şi cerul ce străluce peste humă, 
Şi soarele, şi stelele curate. 


Făcu oglindă, soarelui, din lună, 
Să zvârle-n beznă scăpărări albastre, 
Şi-apoi făcu văzduhului cunună, 
Orânduind puzderia de astre. 


(Cântecul T)? 


Observăm aceeași calitate reflexivă a lunii... 

Se remarcă în psalmi apelul lui Dosoftei şi la traducerile 
coresiene, faptul că Dosoftei le-a avut pe masa de lucru, aspect 
sesizabil, spre exemplu, în utilizarea termenului „dulceaţă” cu 
sensul de har („Cântaţ[i] cu dulceaţă și slăviţ[i] pre Domnul”, 
Ps. 9, 27) şi a folosirii acuzativului fără prepoziţie: „Pentru care 
lucru [pe] Tine, Doamne Svinte,/ Mânie pizmașul cu rele cu- 
vinte” (Ps. 9, 105-106). Însă aceste mărci ale unor traduceri 
anterioare apar totuşi rar, traduceri în comparaţie cu care 


2% Antioh Cantemir, Stihuri, în românește de Virgil Teodorescu, cu 
studiu introductiv de Paul Cornea, Editura pentru Literatură Universală, 
Bucureşti, 1966, p. 195-196. 

Dosoftei utilizează o limbă românească mult mai clară și mai 
curată. 

Păcătoșii sunt considerați păgâni şi călcători de lege, iar 
Dosoftei reușește o poezie plină de expresivitate (în parte 
plecând de la original), în care comportamentul celor ce stau cu 
inima departe de Dumnezeu este descris în amănunt, cu detalii 
psihologice, cu trăsături psiho-morale: 


Gura-i este plină de amărăciune, 
De blăstăm, de hulă și de-nșelăciune. 
Supt limba lui este trudă şi durere, 
Şi-n gândul său poartă să facă scădere [aproapelui]. 


Ascuns să supune-n leşnici [la pândă] cu bogaţii, 
Ca să viclenească, să nu-l prinză alțâi. 
Cearcă să găsească vreme pre-ndemână 
Întru să ucigă pre cel fără vină. 


Şi cu ochii lacomi pre mișel [sărman] prăvește, 
Ca leu în ogradă ascuns leșuiește, 
Tupilă s-apuce și să căpuiască, 

Pre mișel să tragă-n laţ și să-l smerească. 


(Ps. 9, 81-92) 


Că iată păgânii încordară arce, 
Pun săgeți] în tulbă, să grijesc de lance 
Şi vin prin tunerec cu arce pre-amână, 
Întru [pentru ca] să săgete pre cei fără vină. 

Giurământul nu-ș[i] tân, hotarăle strică, 
Şi de-mpăcăciune nu gândesc nemică. 


(Ps. 10, 7-12) 


Deşert cătră [a]proape tot omul grăiește 
Şi cu-nșelăciune va de-l păgubește. 
Cu buze viclene, din inemi-adânce, 

Grăiesc răutate şi cuvânt de price. 


(Ps. 11, 5-8) 


Răutatea îmbracă mai mult imaginea vânătorii, dar nu 
numai. Pentru că intenţia rea asupra cuiva presupune preme- 
ditarea, insistența în această intenţie. De aceea, cei ce doresc răul 
aproapelui sunt comparaţi cu vânătorii sau cu animalele de 
pradă și sunt reprezentaţi în dinamica implicării lor, cu toată 
conştiinţa, în fapta lor. Ei sunt într-o continuă agitaţie şi activi- 
tate, într-o continuă relație în mod negativ cu cineva căruia 
încearcă să-i provoace ruina existențială. Este subliniată astfel 
cruzimea la adresa celor de-o seamă, nepăsarea pentru faptul că 
provoacă altora suferinţă. 

Răul, sub toate formele, este o crimă morală. 

Ceea ce se pregătește și se realizează în defavoarea fratelui/ 
aproapelui implică o expresie exterioară şi una interioară 
(„buze viclene” şi „inemi adânce”), exhibând conflictul între 
aparenţă și esenţă, dar și felul în care voinţa și aplecarea lăun- 


233 


trică modifică fizionomic omul. Amprenta caracterologică se 
imprimă cumva și în exterior. 

Răutatea presupune o fântână nesecată de dorinţe egoiste, 
o aviditate personală și perpetuu crescândă, care nu poate să 
mai vadă şi binele altuia. Inima care doreşte și împlinește răul 
la adresa altuia nu este superficială, ci adâncă: este adâncită și 
se adânceşte permanent în rapacitate și în a dori nefericirea 
altora. E un comportament inuman, infrauman, pe care îl sur- 
prinde plastic Dosoftei, îngroșşând tușele culorilor și liniile ori- 
ginale ale psalmilor. Aceste versuri ne readuc în minte unele 
tablouri ale lui Hieronymus Bosch sau Max Ernst, în care apar 
personaje reprezentate diform/ grotesc, în conformitate cu 
caracterul lor. 

Dosoftei nu a purces la o simplă versificare a psalmilor, 
adică la o potrivire a cuvintelor în rime, ci el a încercat să 
reproducă starea spirituală a psalmilor. Există doi poli ai ten- 
siunii spirituale: tânguirea psalmistului în suferință şi, res- 
pectiv, ruga şi tânjirea după Dumnezeu. 

Între aceștia doi există însă și o destul de întinsă gamă de 
gânduri, sentimente și trăiri, pe care autorul versificării psal- 
milor le-a înţeles foarte bine, inclusiv prin propria experiență 
duhovnicească, ceea ce i-a dat, deopotrivă, posibilitatea să se 
exprime cu o mare forță plastică. 

El înţelege ipostazele în care vechiul Psalmist, Profetul și 
Împăratul David, a scris acești psalmi — care de la început au 
fost destinați cântării și au, ca și alte imne din Scriptură 
(cântarea Sfântului Moise, cântarea Sfintei Ana, mama Sfântului 
Samuel, cântarea celor trei tineri în Babilon, cântarea Maicii 
Domnului, etc., care la noi, uneori, erau adăugate la finalul 
Psaltirii tipărite), o structură poetică, ca să nu mai vorbim de 
substanţă poetică. 

Astfel încât, raţiunile versificării ţin și de o anumită dorință 
de a se apropia cât mai mult de forma și destinaţia originală ale 
psalmilor, nu doar de un context istoric în care s-a recurs la acest 
exerciţiu. 

Trebuie subliniat că, pentru Dosoftei cel puţin, nu e vorba 
de o tehnică de facilizare sau de accesibilizare a psalmilor 
pentru publicul larg. Dimpotrivă, în afară de forma cantabilă 
(care se potrivește doar acelor psalmi cu o măsură mai scurtă, 
de 6-7 silabe, şi care au fost şi mai mult simplificați pentru a 
deveni cântec popular), nimic din întreprinderea lui Dosoftei 
nu este facil. 

Transpunerea în versuri a urmat unui îndelung proces de 
intimizare cu Psaltirea (dar care intră în atribuţiile oricărui 
Monah, în mod obișnuit), iar adaptarea prozodică s-a făcut, 
după cum spuneam, prin apelul la o erminie perifrastică. 

Dosoftei știa, de asemenea, că multe versete au impact în 
inima celui ce citeşte sau ascultă psalmii și este de remarcat 
faptul că el, ca poet, s-a străduit să le reproducă astfel încât să 
poată fi mai departe recunoscute inclusiv în noul veșmânt 
poetic. Şi a reușit acest lucru. Astfel, românii nu au resimţit 
exercițiul său poetic ca pe o inovaţie străină. 

Pe lângă aceste aspecte, el găsește nu de puţine ori soluții 
surprinzătoare, care se concretizează în viziuni poetice pe care, 
bineînţeles, o traducere fidelă nu avea cum să le pună în prac- 
tică. Cu toate acestea, după cum am afirmat, fidelitatea față de 
Psaltire (în spirit şi nu în literă neapărat) este un telos fun- 
damental al versificării dosofteiene. 

Astfel, versete precum acestea: „Până când voiu pune 
sfaturi întru sufletul mieu, dureri întru inema mea, dzua și 
noaptea? [...] Caută și mă ascultă, Doamne, Dumnădzăul mieu, 

lumineadză ochii miei, ca nu căndva să adorm întru moarte” 
(Ps. 12, 2, 4)%, sunt prelucrate în acest mod: 


Până când îm[i] voi pune sfaturi în biet suflet, 
Zua durori, și noaptea inemă-n greu cuget? 


Aga) 


Ce Te milostivește, o, Dumnezău Svinte, 
De mi-auz[i] mişea rugă, mișele cuvinte, 


Cugetul îm[i] svințește, ochii luminează 
Dintr-a Ta strălucoare de senină rază. 
Să nu adorm în somnul de a doua moarte... 


(Ps. 12, 5-6, 9-13) 


„Inima în greu cuget” este fără îndoială o expresie cât se 
poate de plastică şi de realistă în același timp, pentru că 
suferințele simţite în inimă se revarsă asupra minţii care trebuie 
să discrimineze cauzele lor și să caute remediul. Iar răspunsul 
rațiunii este strigătul şi dialogul cu Dumnezeu, deschiderea 
către Infinitul care poate să acopere o durere a inimii al cărei 
adânc nu se vede. 

Avalanșei de sentimente și dureri ale inimii care încearcă 
să copleșească mintea, isihastul îi opune rugăciunea cu mintea 
în inimă, care educă inima. 


240 Cf. Dosoftei, Psaltirea de-nțăles, text stabilit și studiu lingvistic de 


Mihaela Cobzaru, Casa Editorială Demiurg, lași, 2007. 


236 


„Mişea rugă, mişele cuvinte” [sărmană rugă, sărmane 
cuvinte] este o repetiție care capătă valoare stilistică. lar poetul 
Dosoftei ştie să preţuiască aceste valori. 

Adormirea întru moartea veşnică este la Dosoftei „somnul 
de a doua moarte”, care mă duce cu gândul la somnul cel de 
moarte ca expresie binecunoscută și mai târziu în limba română 
și utilizată de Andrei Mureșanu și în poemul care a devenit 
acum Imnul Naţional. 

Lumina lui Dumnezeu este „strălucoare de senină rază” — 
ceea ce ne confirmă interpretarea mistică pe care am oferit-o mai 
devreme unor versuri din Ps. 8. 

Atributul seninătăţii îl vom mai întâlni și în alte locuri, 
legat de luminarea care vine de la Dumnezeu: „dereptățâle” 
Sale 

„„„veselesc inemă curată, 
Din porunca Ta cea luminată, 
Ce-ntărește ochii cu lumină, 
În frica Ta, Doamne, cea senină. 


(Ps. 18, 32-34) 


„Frica cea senină” este un oximoron din punct de vedere 
stilistic, dar teologic este un paradox care exprimă însă o stare 
existențială concretă, privitoare la faptul că frica de Dumnezeu 
nu înseamnă tulburare iraţională, sau neliniște/ groază fără 
obiect, ci pacificare lăuntrică. 

La fel și faptul că lumina întăreşte ochii reprezintă o 
metaforă din punct de vedere literar, iar în planul semnifi- 
caţiilor profunde se referă la vederea interioară și la lumina care 
îi oferă din ce în ce mai multă acuitate, și care vine „din porunca 
Ta cea luminată”. 

Cercetarea de sine sau autoscopia/ autoanaliza este obli- 
gația Monabhilor, dar şi a creștinilor obişnuiţi, doar că nu este o 
operațiune facilă, ci una foarte dureroasă: 


Mă certară din zi pănă-n noapte 
Rărunchii miei, ce Tu mă vei scoate. 


(Ps. 15, 25-26) 


Că mi-ai cercatu-mi inema-n rândul 
Şi-n vremea nopțâi mi-afli tot gândul. 


(Ps. 16, 9-10) 


Căile aspre ale virtuţii sunt traduse prin: „căi vârtoase,/ 
Pietri-ascuţâte și sâmceloase [tăioase]” (Ps. 16, 17-18). 

Este aşteptat ajutorul de la Dumnezeu împotriva „sirepiei” 
(Ps. 16, 46) vrăjmașilor, adică a sălbăticiei infatuării lor. Ter- 
menul s-a păstrat în expresia: cai sirepi. 

Telosul isihast al vederii lui Dumnezeu este exprimat și aici 
(ca şi cu alte ocazii): „Şi-m[i] vei da saţâu cu a Ta slavă, / Când 
Ti-oi vedea-Te fără zăbavă” (Ps. 16, 65-66). 

În Psalmul 17 — cu destul de multe versuri reușite —, în faţa 
puterii înfricoșătoare a lui Dumnezeu stau oamenii, împărțiți în 
două categorii: cei păcătoşi care se smeresc și cei păcătoşi care Îl 
ignoră: 


Şi când mă-mpresoară greutăț|i] de moarte, 
Râuri de păcate de-mi turbură foarte, 

Şi cu durori iadul când mă ocolește 
[îmi dă ocol, mă împresoară], 
Cu laţuri de moarte de mă ovilește, 
Cătră Tine, Doamne, strig cu jele multă... /.../ 


Să [-între-n ureche glasul mieu de rugă, 
Să nu duc pedeapsă preste vremea lungă. 


De Tine pământul tremură de frică, 
Dealurile, munţâi pier ca o nemică. 


Tie toată lumea cu frică T-slujeşte, 
Şi de-a Ta mânie fumul se lăţeşte. 


Faţa Ta cea sfântă cu foc pistrelează, 
Cărbuni de la Tine s-aprind de dau rază. 


Tie Tî să pleacă ceriul și Te-ascultă, 
Când pogori în ţară, și stă-n groază multă. 


Lumina scripeşte supt svinte-Ţ picioare 
Cu negură groasă de grea strălucoare. 


Când ai să faci cale unde Ţi-i cuvântul, 
Ai heruvimi gata de-s repez ca vântul. 


Pus-ai întunerec de-Ţ|i] ascunzi lumina, 
Cu sălaș de ape ce-ai făcut cu mâna. 


Şi pre denainte-Ţ|i] nuorii fac cale, 
Cu ploaie aprinsă curând [curgând] ca o vale. 

Piatră cu jeratec, cu foc împreună, 
Cu multă tărie Domnul din ceri tună. 


Da-Ş[i]-va de sus glasul, săgeţ[i] va trimite, 
Greşiţii să-ș|i] moaie inemi împietrite. 


Pre pizmaş(i] goni-i-va cu fulgere multe 
Şi le va da spaimă cu săgeț|i] mănunte [mărunte]. 


Mările seca-va de s-a vedea fundul, 
Apele fugi-vor de-a rămânea prundul... /.../ 


Şi Tu, Doamne Svinte, îm[i] trimiţii] lumină, 
De-m[i] luminez[i] fața cu rază senină. 


Şi-al meu întuneric dobândeşte rază 
Dintr-a Ia strălucoare ce străluminează. /.../ 


Cuvintele Tale sunt arse ca focul 
Şi sunt strecurate de scripesc cu totul. /.../ 


Picioarele mele le-ai tocmit să salte 
Ca cerbul pre dealuri preste măguri nalte. /.../ 


Datu-mi-ai vârtute și mi-ai lărgit pașii, 
Să poci călca iute să mi-agiung pizmaşii. 


Deaca-i voi agiunge, să fac într-înș cârduri, 
Să să concenească, să trec peste stârvuri. /.../ 


Stârvurile-n câmpuri, zăcând aruncate, 

Să strângă troiene de vânturi suflate. /.../ 


Fiii streinatici carii mă minţâră, 
Făcând vicleșugul să scornească pâră, 


Să li se vechească haine-n căi departe 
Şi să şchiopăteze cu călcâie sparte. 


(Ps. 17, 10-13, 17-42, 77-80, 85-86, 93-94, 
101-104, 119-120, 125-128) 


Tensiunea acestor versuri este extraordinară. 

Pe de o parte, fiinţa slabă şi firavă a omului stă față în față 
cu Dumnezeul Cel viu și veșnic. 

Despre El se poate vorbi tainic/ apofatic: „Lumina scripeşte 
supt svinte-Ţ picioare / Cu negură groasă de grea strălucoare. 
/...] Pus-ai întunerec de-Ţ[i] ascunzi lumina, / Cu sălaș de ape 
ce-ai făcut cu mâna. / Și pre denainte-Ţ|i] nuorii fac cale, / Cu 
ploaie aprinsă curând [curgând] ca o vale”. 

Înţelesurile teologice sunt pentru cei cu experienţe mistice 
copleșitoare. 

Revelarea Sa cutremură pământul, aprinde munții și seacă 
mările şi râurile, „de-a rămânea prundul”. Însă această vedere 
a Lui este rezervată celor „greșiți”, cu „inemi împietrite”, celor 
care stau departe de El. 

Cei care sunt intimii iubirii Sale se bucură de vederea 
luminii Lui: „Şi-al meu întuneric dobândeşte rază / Dintr-a Ta 
strălucoare ce străluminează”. „Strălucoare ce străluminează” 
vine să sublinieze intensitatea inegalabilă şi inexprimabilă a lu- 
minii dumnezeiești. 

Versurile acestea ne amintesc, din nou, de altele pe care le- 
am citat mai sus, din Psalmul 8, în care luna „ia de la soare 
lucoare din rază”. Căci sufletul omenesc primește raza Soarelui 
dumnezeiesc precum luna primeşte lumină de la soare. Însă, şi 
în Psalmul 12 am văzut că s-a spus: „Cugetul îm[i] svințește, 
ochii luminează / Dintr-a Ta strălucoare de senină rază”. 

Îmi amintesc și de un colind în care era vorba de raza 
soarelui (în cântec, revenea ca un refren) și cred că semnificaţiile 
pot fi căutate și aici, în psalmii lui Dosoftei. 

Blestemele împotriva celor împietriți la inimă, care in- 
ventează rele împotriva semenilor, sunt drastice dar și foarte 
plastice în imaginile pe care le descoperă Dosoftei, din punct de 
vedere poetic, pentru a reproduce indignarea și dezaprobarea 
la adresa lor. Imaginea stârvurilor adunate troiene are mare im- 
pact, ca şi blestemul străinătăţii din ultimele versuri citate. 

În Psalmul 18, Dumnezeu „întinsu-Ş[i] sălașul în soare,/ De 
scripește și dă strălucoare,/ Ca un mire când stă de purcede/ 
Dintr-a sa cămară unde șede /.../ Și nu-i nime să-l scape de 
boare,/ Să s-ascunză de Dâns la răcoare” (Ps. 18, 13-16, 21-22). 

Psalmii sunt consideraţi o rugăciune a creștinului: „lar noi, 
creştinii, stăm fără cădere,/ C-am făcut izbândă cu a Ta putere” 
(Ps. 19, 29-30). Şi încă: „În mijloc de beserică mare/ Îţi] voi 
mulțămi și-ntr-adunare./ Pominoace [daruri/ prinoase] încă T- 
voi aduce,/ Jărtve grase şi colive dulce” (Ps. 21, 93-96). 

Vremea Judecăţii este înfricoșătoare pentru cei păcătoşi: 


Să-i agiungă, Doamne, mâna Ta cea svântă, 
Să n-aibă să scape de svânta-ţ|i] direaptă, 


Să le faci pre vină şi să le dai plată. 


Să-i pui ca cuptoriul ce arde cu pară, 


242 


"N vremea feţii tale, când vei veni-n țară. 


Domnul urgisi-i-va-ntr-a lor turbureală 
Şi le va da focul să-i soarbă-n năvală. 
Cu roada lor, toată sămânţa li-i pierde, 
Să nu fie-n oameni să să mai dezmierde. 


(Ps. 20, 20-28) 


Coborârea sau venirea lui Dumnezeu „în ţară” semnifică 
la Dosoftei revelarea Lui, venirea a doua oară pe pământ pentru 
Judecată. lar cuptorul şi focul la care se referă sunt pedeapsa 
veșnică. 

Nimicnicia omului, deşertăciunea/ vanitatea cugetărilor şi 
a dorințelor sale de mărire, reprezintă o temă bogat repre- 
zentată în tot Evul Mediu românesc. Izvorul ei este însă vechi- 
testamentar. 

Dosoftei reuşeşte să-i confere o expresivitate aparte: 


Dară eu ce sunt, Dumnezău Svinte? 
Că om nu sunt, să mă iei aminte, 
Ce-s un vierme și fără de treabă, 

Ca omida ceea ce-i mai slabă. 


Şi-ntre oameni încă-s de ocară 
Şi mustrare tuturor din ţară. 


E 


Tu ești, Doamne, ce m-ai tras din mațe 


Şi maică-mea |maică-mii] m-ai dat viu în brațe. 


Şi m-ai pus la sân de mi-ai fost viață, 
Hrană și cu saţâu de dulceaţă. 


Din mătrice și din scăldătoare, 

Şi din faşe m-ai pus pre picioare. 
Şi din zgăul mamii, Doamne Svinte, 
Tu-m[i] ești, și-Ţ[i] ad-aminte, 
De la Tine să nu fiu departe, 
Ce-m[i] dă agiutori la greutate. /.../ 


Giuncii și cu tauri mă-mpresoară, 
Cu căscate guri, să mă omoară, 
Ca leii ce apucă și zbiară 
Cu gurile rânjite, pre hiară. 


Şi ca apa fiu vărsat afară, 

Şi oasele mi să rășchirară. 
Inema-n zgău mi să veştezeşte, 
Ca o ceară când să răstopește. 


Mi-i vârtutea ca hârbul de s[e]acă, 
Limba-n gingini lipită să [î]neacă. 
Şi m-ai lăsat, Doamne,-n ţărna morţâi, 
Şi cânii mă-ncungiură cu toţii. /.../ 


Leul[ui] gura să i se despice, 
Inorogii coarne să le pice, 
Să li să tâmpască semeţia, 
Să-ș|i] cunoască și blestemăţâia. 

(Ps. 21, 19-24, 31-40, 43-54, 73-76) 


Omul este creat de Dumnezeu în pântecele mamei sale și 
în faţa Lui este o făptură slabă. În afară de aceste sensuri, o parte 
din versurile de mai sus (şi din psalmul propriu-zis) reprezintă 
o profeție a Răstignirii lui Hristos. 

Versuri precum „Leul[ui] gura să i se despice,/ Inorogii 
inorogilor] coarne să le pice” ne rememorează indubitabil o 
compoziție asemănătoare (pe același ton), din Istoria ieroglifică 
(binecunoscutul bocet din capitolul opt al cărţii). Alte versuri 
(ușor de identificat) ne trimit fără greş la Arghezi. 

Dumnezeu ca Păstor apare în Psalmul 22, fiind Cel care 
„mă paşte și n-am lipsă,/ La loc de otavă [iarbă] ce mi-i întinsă./ 
Sălaș pre ape de răpaos,/ Şi cu hrană suflet mi-au adaos” (Ps. 22, 
1-4). 

Sunt puţine ape de răpaos în psalmii lui Dosoftei, cel mai 
adesea sunt ape înviforate, ape tulburi, smârcuri [vâltori/ 
vârtejuri] în care omul se scufundă, după cum vom vedea. Pro- 
babil că de aici s-a păstrat expresia metaforică: a fi în vâltoare sau 
a ieşi din vâltoare. 

Dumnezeu izbăvește de „umbră de moarte” (Ps. 22, 7) şi 
„loiagul Tău și svânta Ta vargă/ Mângâiere m-dau şi hire- 

ntreagă” (Ps. 22, 9-10) — adică certarea de la Dumnezeu e cea 
care îl îndrumă pe om. 

Mila lui Dumnezeu e îmbătătoare: „svântul Tău păhar ce 
mă-mbată,/ Cu mila Ta, Doamne, cea-ndurată” (Ps. 22, 17-18). 
Din nou, Dosoftei are în vedere şi realitatea creștină, pe cea a 
împărășirii cu Sfintele Taine, în Biserică. 

Crearea lumii de către Dumnezeu este o afirmaţie con- 
stantă a psalmilor, însă de fiecare dată imaginile creaţioniste au 

o doză de noutate, așa cum am privi un peisaj de multe ori și de 
fiecare dată am adăuga contemplării înțelegeri noi: 


A Ta este, Doamne, lumea și pământul, 
Ce le-ai împlut sângur dintâi cu cuvântul. 


Şi toate din lume de Tine-s făcute, 
Şi i-ai dat podoabă de năroade multe. 


l-ai pus așezarea pre mări și pre ape, 
l-ai făcut temeiul tare, [apele] să nu-l sape. 


(Ps. 23, 1-6) 


Creaţia se descoperă ca un proces prin care se adaugă alte 
lucruri, până se umple universul. E o concepţie care a intrat în 
mentalitatea românească: Dumnezeu umple cerul și pământul 
cu harul Său („caelum et terram Ego impleo”, ler. 23, 24, VUL), 
dar le umple şi aducând întru ființă toate câte există. lar acestea 
au caracter de podoabe. 

Aici avem „podoabă de năroade multe”, adică de oameni 
și popoare, dar mai devreme am văzut că aștrii erau podoabele 
cerului: „Văz că-i făcut ceriul de mânule Iale,/ Cu toată 
podoaba, și-i pornit cu cale./ Ai tocmit și luna să crească, să 
scază,/ Șă-ş[i] ia de la soare lucoare din rază. / Stele luminate ce 
lucesc pre noapte...” (Ps. 8, 7-11). Impresionant este acest 
caracter cosmetic (nu în sens peiorativ) al cosmosului (koouéw 
= a împodobi), căruia i se adaugă podoabă peste podoabă. 

Muntele din versurile următoare pare integrat acestei crea- 
tii, însă contextul ne lămurește că este de altă natură: 

Doamne,-ntr-al Tău munte cine să să suie 
Şi-n locul Tău cel svânt odihna să-ș[i] puie? 
Numai cine are mâni nevinovate, 
Inemă curată și fără păcate. 

Carele nu-ș|i] duce sufletul afară, 

'N vrăjitori să crează, lucru de ocară. 


(Ps. 23, 7-12) 


Dosoftei vorbește despre „munte” și despre „locul Tău cel 
svânt”, dar de fapt nu este vorba de o localizare concretă, ci de 
muntele înălțimilor spirituale/ duhovnicești, la care ajung — 
adică la „odihnă” — cei care au „mâni nevinovate,/ Inemă curată 
şi fără păcate”. Aceştia sunt, cum va spune mai departe, „ruda 
ce cearcă pre Domnul”, din „spiţele” (Ps. 23, 17- 18) celor care, 
din generație în generaţie, Îl caută și Îl cunosc pe El. 

Există, altfel spus, mai presus de cosmos, locuri care întrec 
în podoabă pe cele ale lumii văzute. 

Psalmii presupun cel mai adesea o punere în balanţă a 
gândurilor şi a realităţilor. „Vrăjitorii” pomeniți mai sus de Do- 
softei reprezintă tot o culoare românească, care se referă la un 
fenomen pe care Mitropolitul l-a mustrat probabil şi în predici, 
dar a vrut să-l facă de ocară menţionându-l și în psalmi. 

Dragostea pentru Dumnezeu este exprimată prin atribute 
concrete, deși nu este vorba de simptome fizice, ci spirituale: 


Giudecă-mă, Doamne, că eu în prostime 
[simplitate/ nerăutate] 
Îmblu-n toată vremea, ne-având rău pre nime. 
Şi Tu-m[i] eşti nădejdea că nu m-oi slăbi-mă, 

S-a cunoaşte, Doamne, când mi-i ispiti-mă. 
Să mi-arză rărunchii, inema să hiarbă, 
Şi ochii mei milă de la Tine s-aibă. 


(Ps. 25, 1-6) 


Casa lui Dumnezeu înseamnă Biserica sau Impărăţia lui 
Dumnezeu: 


C-am îndrăgit, Doamne, a Ta svântă casă, 
Pentr-a ei frâmseţe să fie aleasă. 
Cu slava Ia, Doamne, ce o luminează, 
De dă cuviință și sloboade rază. 


(Ps. 25, 17-20) 


Numai ce am una să cei de la Tine, 
În svânta Ta casă să petrec cu bine 
Şi-n zâlele vieţii să-][i] văz de frâmseţe, 
Slujindu-ŢȚi] în casă pănă-n bătrâneţe. 


Că mă vei ascunde la zi de năvală 
Supt cortul Tău, Doamne, ca să n-aib sâială. 
M-ii acoperi-mă în cămar-adâncă, 

Să fiu fără teamă, m-ii sui pre stâncă. 


Acolo pizmașii n-or putea să-m[i] strice, 
Preste dânș|ii] m-ii pune cap fără de price. 

Dimpregiur T-voi face jărtve lăudate, 
Supt umbrariul cel svânt și cu cântări nalte. 


(Ps. 26, 13-24) 


Biserica este „cortul Tău”, „cămar-adâncă”, „stâncă”, „um- 
brariul cel svânt” și se caracterizează prin  „frâmse- 
te”, „cuviință” și lumină/ „rază”. 

Din nou trebuie să remarcăm simetria cu descrierile 
cosmice (de altfel, în limba și în textele vechi, cosmosul este 
numit tot casă, ca, spre exemplu, în didahiile lui Antim 
Ivireanul): „Stele luminate ce lucesc pre noapte,/ De dau 
cuviință, Tu le-ai urzât toate” (Ps. 8, 14-15). După ce spusese, 
mai sus, că luna „ia de la soare lucoare din rază” (Ps. 8, 9-10). 
Sunt evidente, prin urmare, aceleași calități ale cuviinţei și 
luminii/ strălucirii. 

Însă atât universul spiritual cât și cel material sunt creația 
aceluiași Dumnezeu, Care e plin de „strălucoare de senină rază” 
(Ps. 12, 12). De aceea, cosmosul material are trăsături comune 
cu universul spiritual și poartă amprentele purității și ale fru- 
museţii, ale armoniei/ ordinii depline, exprimate prin cuviință. 

Acest caracter cosmic s-a transmis literaturii romantice — 
fiind corect receptat mai ales de către Eminescu — și moderne, 
constituind o marcă profundă a poeziei româneşti. 

Umilinţa și pocăința omului îl conduc pe acesta la a fi 
părtaş aceleiaşi strălucori/ străluciri a slavei dumnezeiești care 
împodobeşte toată Biserica (după cum am văzut mai sus): 
„Slava Ta, Doamne, ce o luminează,/ De dă cuviinţă şi sloboade 
rază”. Astfel: 

Şi Ţ-voi cânta, Doamne, cântec cu sâinţă [silință/ râvnă], 
Ca să mi-auz[i] glasul cel de umilință. 
Şi mă miluieşte, Doamne, de mi-ascultă, 
Inema mea [-zâce cu durere multă, 
De Te voi cerca-Te, și svânta Ta faţă, 
Că nu Ţi-i de mine, Doamne Svinte, greață. 
Şi cine se-ntoarce, Doamne,-n pocăință, 
Îl priimeşti pre-acela cu multă priință. 
Şi Te voi cerca-le cu față curată, 
Să-Ţ[i] văz svântă față și prealuminată. 


(Ps. 26, 25-34) 


Dosoftei alege să se exprime într-un limbaj familiar, cu 
multă concreteţe şi claritate pentru credincioșii români. Astfel, 
pentru a exprima ideea părăsirii de către părinți, el spune: „M- 
au părăsât nenea ş-am rămas [lipsit/ orfan] de mamă” (Ps. 26, 
41). 

Împărăția lui Dumnezeu este numită „ţara cea de viață” 
(Ps. 26, 53): țara vieții. Extraordinară expresivitate! 

Aşteptarea vieții veşnice este plină de ardoare și este o 
permanentă încordare a ființei în dorirea vederii lui Dumnezeu 
din veşnicie, neluând în seamă lungimea și suferința existenței 
pământești: „Da-m[i]-va [Dumnezeu] să văz şi eu ţara cea de 
viaţă,/ Să petrec cu svinţii în trai de dulceaţă./ Voi răbda [voi 
aștepta] pre Domnul să mă ducă-n slavă/ Şi nu m-oi mâhni-mă 
de lungă zăbavă” (Ps. 26, 53-56). 

Uneori versurile iau forma unor proverbe rimate: „Sân- 
gură minciuna asupră ș-bârfește,/ Și nedereptatea însăș[i] să 
vădește” (Ps. 26, 49-50). Nu e de mirare că ar fi putut fi reținute 
astfel şi de către popor. 

Familiaritatea limbajului implică și ruga fierbinte de a se 
izbăvi de asuprirea vrăjmașilor (în Biserica Ortodoxă se crede 
că este vorba în primul rând despre vrăjmaşii nevăzuţi, despre 
demoni): 


Să crepe pizmașii, să n-aibă să-m[i] strice, 
Nice s-aibă voaie asupră-mi cu price. 


(Ps. 26, 45-46) 


Cătră Tine, Doamne, strig cu multă frică, 
lacă mă-mpresoară pizmașii de-m[i] strică! 
Şi de-i tăcea mâlcom, lăsându-i în voaie, 
Face-m[i]-vor pizmașii scârbă și nevoaie. 
Cu cei din mormânturi de-atocma m-or face, 
M-or călca-mă-n tină, de-i vei lăsa-n pace. 


(Ps. 27, 1-6) 


Rugăciunea e un strigăt plin de sinceritate și, în acelaşi 
timp, de obidă. Cel chinuit peste măsură de răutăţile suferite din 
partea celor ce îl urăsc, cere nimicirea lor („Să crepe pizmaşii”), 
fie pentru că se știe nevinovat și prigonit pe nedrept, fie pentru 
că nimicirea vrăjmașilor spirituali înseamnă, de fapt, alungarea 
demonilor din preajma sa. 

Frica din pasajul de mai sus se referă, pe de o parte, la 
teroarea pe care i-o provoacă atacurile demonice iar, pe de altă 
parte, la temerea de a nu fi cumva trecut cu vederea, de a nu fi 

lăsat de Dumnezeu în mâna lor: „de-i tăcea mâlcom, /.../ de-i 
vei lăsa-n pace”. 

Strigătul către Dumnezeu nu e o vociferare, dar este, atunci 
când suferința atinge cote insuportabile, pornit din adâncul 
inimii. De aici rezultă această familiaritate cu Dumnezeu, care 
nu Îl supără pe Dumnezeu, pentru că vine dintr-un cuget sincer, 
fără ascunzişuri, vine din disperare. 

Neputința de a mai răbda patimile sau suferinţele prelun- 
gite ori dorinţa vie şi înflăcărată de a scăpa de cursele celor răi 
şi de a fi cu Dumnezeu, îl fac, pe cel care se roagă, să fie foarte 
simplu şi onest în felul în care îşi adresează rugăciunile. Nu mai 
are nici timp şi nici vreo dorinţă de a fi sofisticat când Îl imploră 
pe Dumnezeu. Acest tip de adresabilitate poate fi regăsit adesea 
în Sfânta Scriptură, nu numai în Psalmi. 

Poeţii noștri de mai târziu, ca Tudor Arghezi, spre 
exemplu, cărora le era familiară Scriptura, l-au utilizat, dar 
mulți critici literari, care nu erau conștienți de acest fapt, l-au 
catalogat drept virulență și impietate. Ceea ce nu este în con- 
formitate cu adevărul. 

Revenind la Dosoftei, răsplătirea păcătoșilor nu înseamnă 
nedreptate: „Dă-le, Doamne, plata precum ei lucrează,/ După 
vicleșuguri ce-au făcut, să-și] vază./ Cu năravuri rele în mânule 
sale,/ Ce-au făcut altora să le faci cu cale” (Ps. 27, 15-18). Cu alte 
cuvinte, Dumnezeu nu îi tratează altfel decât ei înșiși s-au 
comportat față de alţii, pe „ceia ce nu ţân giurământ de pace/ 
Cătră cel de-aproape, ce fac ce le place” (Ps. 27, 13-14). 

Psalmul 28 este o minunată reprezentare a puterii lui Dum- 
nezeu, așa cum El a ales să îi descopere omului: 


Glasul Domnului toarnă cu smidă-n puhoaie 
Şi tună-ntr-ape multe cu fulgere-n ploaie. 

Glasul Domnului face holbură pre mare, 
[învolburează marea/ stârnește furtună] 
De-o îmflă cu unde şi cu valuri mare. 


Glasul Domnului iese [se revelează] cu multă vârtute, 
De potoale și marea și vântul cel iute. 


Glasul Domnului iese cu frâmsețe multă 
Şi chedrii îi dăramă şi din loc strămută. 


Şi chedrii din Livanul, Domnul îi detună, 
De-i frânge cu trupină, cu crengi împreună. 


Ca vițelul tămâiei mănunt îi zdrumică, 
De dă groază-n toți] Domnul, să-l aibă de frică. 


Ca fii de inoroguri cu cornul în frunte, 
Așe va da iubitul [Său Fiu] războiul de iute. 


Glasul Domnului taie văpaie de pară, 
Când Îș[i] sloboade focul de s-aude-n ţară. 


Glasul Domnului împle pustia de frică, 
De să-ngrozeşte hiara şi carea-i mai mică. 


Cerbii lasă pădurea, dumbrăvi dărâmate, 
De fug la munţi cei goli şi la dealuri nalte. 


lar cine şti rugă, din lume tot omul, 
Năzuiască să scape în casă la Domnul. 
Că Domnul şede-n scaun când varsă potopul, 

Când face lumii groază și frică cu focul. 
Şede Domnul în scaun de ș-împărățește... 


(Ps. 28, 9-33) 


Versurile de mai sus Îl zugrăvesc pe Dumnezeu ca Împărat 
al lumii și rezumă, de fapt, istoria mântuirii omului. Sunt un 
compendiu soteriologic. 

Cele ce sunt expuse drept manifestări naturale pot fi în- 
telese și ca atare, ca exprimări ale puterii lui Dumnezeu pe 
pământ, în natură/ univers, dar şi în mod alegoric, ca repre- 
zentând felul în care lucrează Dumnezeu cu oamenii. 

Astfel, marea învolburată sau cedrii Livanului/ Libanului 
sau hiarele/ fiarele sălbatice simbolizează pe cei mândri și pă- 
timași, pe care Dumnezeu îi „potoale”, îi „dărâmă“, îi 
„Strămută”, îi „detună”, îi „frânge”, îi „zdrumică” şi „împle 
pustia de frică”, lăsând „dumbrăvi dărâmate” în urma mâniei 
Sale. 

Cerbii sunt cei care Îl iubesc pe Dumnezeu (se spune și în 
altă parte: „În ce chip dorește cerbul de fântână /.../ Sufletul 
mieu, Doamne, așe Te dorește” — Ps. 41, 1; 3) şi ei fug după oa- 
menii Sfinţi: „munţi” și „dealuri nalte” (care au înălțimea sfin- 
țeniei). Credincioșii („cine şti rugă”) scapă în Biserica lui 
Dumnezeu („în casă la Domnul”). Psalmul este profetic, pro- 
rocind şi despre întruparea Fiului lui Dumnezeu şi despre 
vremurile din urmă, a doua Sa venire și Judecata de Apoi. 

Dosoftei a avut, în mod indubitabil, simț muzical, și a făcut 
eforturi pentru ca versurile sale să aibă ritm şi melodicitate. 

Înaintea lui Eminescu, el a dat dovadă de atenţie faţă de 
melodia poeziei, în timp ce versurile sale sunt o rugăciune 
dezvoltată sau un imn dezvoltat, plecând de la versiunea 
originală, pe care a prelucrat-o, cum spuneam și altădată, prin 
apelul la spiritualitatea creştin-ortodoxă oglindită de trăirea și 
sensibilitatea proprie: 


Înălţa-Te-voi, Doamne, cu multă plecare, 
Că-m[i] trimiț[i] sprejineală, de n-am lunicare. 


za 


Tu m-ai scos de la iadul ce n-are lumină, 
M-ai luat de la ceia ce pogoară-n tină. 


E 


Cine va vărsa lacrămi ş-a-nsera cu jele, 
[Î]L-va dezlega [Domnul] la zuă [ziuă] den toate greşele. 


e, 


Şi Tu, Dumnezău Svinte, mi-ai datu-mi putere, 
De mi-au stătut frâmsețea fără de scădere. 


Sai) 


Domnul spre bucurie mi-au întorsu-mi plânsul, 
Zăblăul [sacul] ce-mbrăcasăm, m-au schimbat dintr-însul. 

Şi-m[i] face veselie cu veşmânt de slavă, 
Slava mea să Te cânte fără de zăbavă. 


(Ps. 29) 


Multe din expresiile de mai sus — care, pentru secolul al 
XVII-lea, ne impresionează —, nu cred că ţin de expresivitatea 
involuntară. Pentru că sunt metafore sau imagini plastice 
gândite, ce reproduc o stare interioară care are nevoie de tradu- 
cere la nivelul tensiunii lingvistico-poetice. 

Astfel, „iadul ce n-are lumină”, deși pare o expresie pleo- 
nastică, subliniază frica, oroarea de infern (subliniere care îi 
aparţine lui Dosoftei). 

La fel şi „pogorârea-n tină” simbolizează coborârea în 
țărâna/ pământul morții sufleteşti și al păcatului și arată aceeași 
oroare, același dezgust față de rămânerea în păcat și în iad, în 
murdăria şi întunericul lui. 

„Cine va vărsa lacrămi ș-a-nsera cu jele” [Cine va plânge şi 
„Îşi va însera cu jale”], pentru păcatele sale, aceluia i se vor ierta 
până dimineața. 

Versurile subliniază mila lui Dumnezeu: pe cel ce „înse- 
rează cu jale”, îl va lumina dimineaţa nu numai lumina soarelui, 
ci și a iertării lui Dumnezeu. Pentru că ceea ce contează este 
sinceritatea inimii și nu lungimea timpului. 

Însă expresivitatea deosebită i se datorează din nou lui 
Dosoftei, căci textul psalmului spune laconic: „Sara sălăşlui-să- 
va plăngere și dimineaţă, bucurie” (Ps. 29, 6)“. 

Întristarea pocăinţei se transformă în „veselie cu veșmânt 
de slavă”, în veselia vederii slavei lui Dumnezeu, care devine 
veșmânt pentru om. Un veșmânt interior. Și această slavă 


241 Cf. Dosoftei, Psaltirea de-nțăles, op. cit. 

iradiază acum de la om spre Dumnezeu: este slava lui Dum- 
nezeu cu care omul Îl slăvește pe Dumnezeu. 

Când omul rămâne în bucuria și în slava dumnezeiască, 
atunci frumuseţea lui este „fără de scădere”. Când se înde- 
părtează de Dumnezeu, atunci simte opacitatea şi mizeria pe 
care nu le suportă, care sunt respingătoare pentru sufletul său. 
Pentru a scăpa de ele, trebuie să însereze cu jale, trebuie să 
cunoască, altfel spus, apusul pocăinţei, adică asfinţirea orgoliu- 
lui, a luciferismului său, pentru a vedea răsăritul renașterii sale 
duhovnicești, ziua mântuirii, a restaurării lui întru slava pe care 
a avut-o de la Dumnezeu, ca ființă raţională şi spirituală. 

Nu de puţine ori, Psaltirea rostește metaforic-lapidar o 
întreagă teologie morală, ascetică şi dogmatică. Cei care o citesc 
ori cunosc aceste descifrări, ori le învaţă prin experienţă şi prin 
alte lecturi duhovniceşti. În sensul acestei teologii, care for- 
mează o literatură vastă în tradiţia ortodoxă, își extinde Dosoftei 
versurile sale, intensificând, prin contribuţii personale, forța 
semnificațiilor. Curgerea melodică a versurilor se datorează 
ritmului interior al rugăciunii, continuității şi organicității sale. 
Ceea ce demonstrează că Dosoftei era un rugător fervent. 
Intensitatea rugăciunii este cea care topeşte asperităţile între 
idei sau versuri și care face ca înlănţuirea lor să fie de bună cali- 
tate. 

Tradiţia noastră poetică era cea a imnografiei bizantine, în 
care s-a afirmat — cum spuneam şi undeva mai sus — şi un creator 
român, Filotei, autorul Pripealelor (cu care Mircea Scarlat începe 
antologia sa de Poezie veche românească?*2). 

Dosoftei introduce însă în cultul Bisericii Ortodoxe 
Române nu numai Liturghia și celelalte Slujbe pe care le oficiază 


242 Poezie veche românească, antologie, postfață, bibliografie şi glosar 
de Mircea Scarlat, Ed. Minerva, Bucureşti, 1985. 

preotul, în limba vernaculară (traducând în româneşte Litur- 
Shierul şi Molitfelnicul), dar şi Psalmii sub formă de poezie nouă 
(după tiparul occidental, cu prozodia specifică, adică). Și 
aceasta pentru că a anticipat sensul istoriei şi mai ales a înțeles 
că nu forma/ veşmântul poeziei contează și că nu prezervarea 
lui este esenţială atunci când e vorba de ființa neamului și de 
substanţialitatea culturii și a spiritualității sale. 

Soluţiile poetice pe care le găseşte Dosoftei pentru a trans- 
pune ideile și limbajul Psaltirii sunt adesea fericite, pentru că 
mitropolitul este un cărturar versat şi are o inimă de poet, în 
același timp. Avem în vedere faptul că a reușit această versifi- 
care (deși e mult mai mult decât atât) în doar cinci ani, 
traducând mai întâi Psaltirea în proză, în românește, şi apoi 
realizând metrificarea/ poetizarea. 

Să ne amintim că, pentru Viețile Sfinților, a lucrat 25 de 
ani... 

Exerciţiul dovedește, prin urmare, un om deopotrivă al 
spiritului și al cărții pe deplin format, care nu bâjbâie în căutarea 
şi înțelegerea sensurilor teologico-duhovnicești, nici în desco- 
perirea imaginilor poetice. 

Greutatea cea mai mare a venit din necesitatea de a turna 
toate acestea în formele prozodice, fără ca efortul să pară căznit. 
Însă până la urmă a reușit, în bună măsură, și această perfor- 
manţă. 

Este de admirat ușurința cu care se exprimă, cu care el 
reproduce sentimente grave, de disperare, indignare şi revoltă 
(o tensiune sub semnul suferinței, sub semnul — , să zicem), 
conjugate cu dragostea şi rugăciunea către Dumnezeu și cu 
tinderea către Absolut (o tensiune cu semnul + ), fără să cadă 
niciodată în vulgaritate şi fără să lase impresia de banalitate: 


Să nu poată să mă-nchiză nime, 
Picioarele mi-ai pus în lărgime. 
Dumnezăul mieu, mă miluieşte 
Pentru scârba de mă-nvăluiește. 


Ochii miei de groază să-ntristează, 

În toate părţ[i] căutând să Te vază. 

Din fire slăbii, vintrele-mi s[e]acă, 
Sufletul, mișelul, ce-a să facă? 


Viaţa mi s-au strâns cu trai de jele, 
Suspinând adese de vești rele. 


De lipsă [din cauza lipsurilor] slăbii şi n-am vârtute 


Pace-n oase n-am, de război iute. 


În[tre] pizmaşii toț|i] sunt de ocară, 
Vecinii [apropiații] miei mă urăsc în ţară. 
Este-n frică toată cunoștința 
S-au uitat între noi şi priinţa [bunăvoința]. 


Pâra [acuzarea] mea văzând, toț|i] mă lăsară, 
Ş-am sângur rămas strein afară. 
Mă uitară toţi] ca viii mortul, 
Fără treabă vas, pierdut cu totul. /.../ 


Strigatu-Te-am, Doamne, să-m[i] vezi greul, 
Să mă izbăvești de la tot răul. 
Necuraţii rușine să sâmţă 
Şi să-i soarbă iadul, să-i înghiţă. 

Şi buzele să le fie mute, 
Să le sece și limba cea iute, 
De direptul [de cel drept] rău să nu grăiască, 
Să-l defaime şi să-l ocărască. 


Câtă-[[i] este, Doamne, bunătatea, 
De o tinz[i] spre toţ[i], în toată partea, 
Şi averea Ta, Doamne, cea strânsă, 
Ce veselești direpţii cu dânsă! 


[Celor] Carii Îi] nedejduiesc cu teamă 
Le-ai ascuns avere fără samă, 
Din mila Ta cea nemăsurată, 
Să le fie-n vreme ne-ncetată. 


Pentru lumea ce le stă [impotrivă] cu scârbă, 
Li-i ușura nevoia din gârbă, 
Ascunzându-i în taină de viaţă, 

Să-i îndulcești cu svânta Ta faţă. 


Şi de turbureala omenească 
Să-i acoperi, să se odihnească. /.../ 


Ce de spaimă eu ziș [zisei] întru mine 
Urnit [îndepărtat] cumva să nu fiu de Tine, 
Să mă lepez[i] cu greu și durere 
Din svânta Ta față şi vedere. /.../ 


Puneţ[i] bărbăţâie şi răbdare, 
Cu vârtute, cu inemă tare, 
Carii aveţ[i] nădejde spre Domnul, 

Că veţi fi lăudaţ[i] în tot omul [între toţi oamenii]. 


(Ps. 30, 30-50, 65-86, 93-96, 105-108) 


Dosoftei nu s-a îndepărtat deloc de gândul Psaltirii, şi 
totuși, câtă naturaleţe în transpunerea sa, câtă lipsă a oricărui 
limbaj afectat sau artificial/ confecționat, câtă ingenuitate şi 
claritate în aceste versuri, pentru niște cititori/ ascultători ro- 
mâni, fără ca să dilueze teologia scripturală sau gravitatea trăiri- 
lor și a mesajului! 

Îndrăznesc să afirm că e o performanţă pe care mulți nu 
sunt nici astăzi în stare să o atingă (și nu mă refer numai la un 
exercițiu similar...). 

Este afirmată din nou credinţa în vederea slavei lui Dum- 
nezeu, aici şi în veșnicie, de către cei Drepţi, care vor fi „lăudaţii] 
în tot omul”. Va apărea şi în psalmul următor aceeași idee: 
„Veseliți-vă, direpţii, cu dulceaţă/ Şi vă bucuraţii] prăvindu-l 
svânta faţă./ Şi toț[i] svinţii ce-s cu inem-adevară/ Lăudaţ[i] vor 
fi de toată lumea-n ţară” (Ps. 31, 33-36). 

Slava lor eternă este „averea” lui Dumnezeu „strânsă” din 
mila Lui pentru ei, adică pregătită de El din veşnicie, pentru cei 
care aici nu trăiesc pentru a strânge averi pe pământ. 

Dumnezeu strânge averi pentru ei în ceruri: o imagine 
plastică, pentru că mai des se spune că omul își strânge averi în 
ceruri, prin fapte bune. Aici însă, Dumnezeu însuși e Cel care le 
strânge pentru om, e Cel care adună zestrea fiecărui om în parte. 

Şi din nou se vede, ca și în alte părţi, la Dosoftei sau în 
scrierile vechi, atenţia lui Dumnezeu adresată fiecărei persoane 
umane, migala cu care El face toate lucrurile. 

Deşi e Creatorul unui univers imens, elementele acestui 
cosmos nu sunt aduse întru ființă la grămadă, ci fiecare se 
bucură de rafinamentul Creatorului, de aplecarea Lui către 
particularitate, asupra făpturii și a structurii fiecărui lucru. Am 
văzut aceasta în tablourile cosmice, pe care le-am remarcat mai 
devreme. Cu atât mai mult atenţia lui Dumnezeu este îndrep- 
tată asupra fiecărui om, întrucât omul este cununa și recapitu- 
larea universului (a se vedea Psalmul 8). 

Dumnezeu strânge avere pentru om, așa cum adună 
părinţii pentru fiii lor, cum strâng zestre pentru fiicele lor, 
pentru că și oamenii sunt miresele pentru care Tatăl va face 
nunți Fiului Său în veșnicie. 

Bineînţeles, Drepţii sunt trataţi „cu scârbă” de cei care cred 
că nemurirea e doar o poveste frumoasă sau un basm spus de 
Biserică, pe care îl cred cei slabi, care sunt desconsideraţi de cei 
pragmatici. 

Adăpostirea Drepţilor la/ întru Dumnezeu este relatată 
într-o imagine remarcabilă, de o deosebită profunzime spiritu- 
ală: „Ascunzându-i în taină de viaţă,/ Să-i îndulcești cu svânta 
Ta faţă”. Nu e doar viaţă la Dumnezeu și în veșnicie, ci e o „taină 
de viață”. Pe care nu o cunosc experimentatorii doar ai existen- 
tei pământene. Cei ce cunosc numai experiența umană și o 
consideră singulară și definitivă, spune, cu alte cuvinte, 
Dosoftei, nu înţeleg ce înseamnă îndulcirea de faţa/ vederea lui 
Dumnezeu. 

Expresiile plastice se nasc din concretizarea lingvistico- 
poetică a unor stări: „vintrele-mi s[eJacă”, „Pace-n oase n-am, 
de război iute”. Dar şi blestemul la adresa răilor şi a păcătoşilor 
e la fel de explicit: „să-i soarbă iadul, să-i înghiţă./ Şi buzele să 
le fie mute,/ Să le sece şi limba cea iute”. Să le sece, adică, izvorul 
cuvintelor rele cu care tes intrigi. 

Această imagine a iadului care soarbe nu este singulară la 
Dosoftei: „când mă iau durori de moarte-n hoarbă,/ Cu 
primejdii de iad vrând să mă soarbă” (Ps. 114, 5-6). Sau: 


Vivorul apei să nu mă tragă, 
Să mă-nghiţă genunea cea largă, 
Nice smârcul buza să-ș deșcheie 

Să mă soarbă şi să să încheie. 


(Ps. 68, 47-50). 


La Dosoftei, această sorbire este întotdeauna nefastă: 
„Domnul /.../ le va da focul să-i soarbă-n năvală” (Ps. 20, 25-26); 
„moartea l-va sorbi-n pripă” (Ps. 48, 48), „de-ar veni moartea/ 
Să-i concenească cu toată soartea,/ De vii cu totul iadul să-i 
soarbă,/ Să nu mai hie cu lumea-n hoarbă” (Ps. 54, 37-40); „Cu 
urgie să dea-n râpă,/ Să-i soarbă de vii cu pripă” (Ps. 57, 39-40), 
„lar aceia ce-m[|i] cearcă răul/ Fără de veste să-i soarbă tăul 
[balta (iadului)]” (Ps. 62, 35-36) etc. 

Eminescu ar fi putut reține această impresionantă pers- 
pectivă, a iadului ca o gaură neagră care soarbe, atunci când a 
conceput câteva versuri, celebre de altfel, din Luceafărul: „Nu e 
nimic, și totuși e/ O sete care-l soarbe, / E un adânc asemene/ 
Uitării celei oarbe”. 

S-ar putea obiecta că Luceafărul zboară şi ajunge în 
apropierea lui Dumnezeu, pentru că va vorbi în curând cu 
Părintele său, și deci nu se poate deduce neapărat o legătură cu 
Dosoftei. Însă iadul este lăuntric, este patima/ uitarea oarbă din 
sufletul celui care cere de la Dumnezeu dezlegarea de nemurire 
pentru „o oară/ oră de iubire”. 

O variantă manuscrisă a poemului?* pare mai explicită în 
această privinţă, Luceafărul ajungând: 


Unde nu-i centru, nici hotar 
Nici rază a cunoaște 
Şi unde vremea înzădar 
Încearcă a se naște 


Al nefiinţei adăpost 
Şi al uitării oarbe 
Ce soarbe toate câte-a fost 
Şi tot ce este soarbe. 


Fiori de moarte 7 străbat 
Şi aripele-și strânge 
Şi este data cea de 'ntâiu 
Că el începe-a plânge. 


Luceafărul ajunge (în viziunea poetică a lui Eminescu) 
cumva la hotarele neființei, atinge, altfel spus, prin dorinţa sa 
pătimașă, hotarele neființei care e uitare și care soarbe. 

Şi dacă ne amintim definiţia Sfinţilor Părinţi dată răului/ 
păcatului, anume că acesta este amprenta neființei/ a nede- 
săvârșirii asupra omului, cred că putem înțelege mai bine astfel, 
versurile lui Eminescu, prin intermediul lui Dosoftei şi al 
spiritualităţii și gândirii ce emană din literatura română veche. 


28 M. Eminescu, Opere, vol. II, Poezii tipărite în timpul vieții. Note şi 
variante. De la Povestea Codrului la Luceafărul, ediţie critică îngrijită de 
Perpessicius, Fundaţia pentru Literatură şi Artă „Regele Carol al II-lea”, 
București, 1943, p. 402. 

Patima e un hău care absoarbe sufletul și îl face să uite 
veșnicia condiţiei sale spirituale. Dar s-ar putea ca nu numai 
Eminescu să fi reţinut aceste semnificaţii de la Dosoftei. Emil 
Botta spune într-o poezie: „O clipă, rogu-te, nu mă răpi/ smeul 
smeilor, Închipuire./ Talpă a Iadului, să nu răspunzi/ prezent, 
omniprezent,/ la apelul nostru./ Să nu mă sorbi încă/ stea 
secetoasă, fântână adâncă” (Thanatos, din vol. Pe-o gură de rai). 


Psalmul 32 ne oferă noi panorame cosmice: 


De [din] mila Ta, Doamne, -i plin pământul, 
Ceriurile le-ai fapt [făcut] cu Cuvântul. 
Şi cu Duhul rostului Tău toate 
Le-ai împlut de Îngeri și de gloate. 


Acela ce strângi marea ca-ntr-o foale, 
În prăpăşti adânci, pre-arină [nisip] moale. /.../ 
Că sângur au zâs de să făcură, 
Sângur le-au dat [fie]căriiaș făptură. 


(Ps. 32, 13-18, 21-22) 


Se subliniază aici plinătatea creaţiei, adică (şi deopotrivă) 
multitudinea ei de manifestări și desăvârşirea ei. 

Este exprimată aceeași concepție pe care a expus-o și 
altădată: „A Ta este, Doamne, lumea și pământul, / Ce le-ai 
împlut sângur dintâi cu cuvântul./ Și toate din lume de Tine-s 
făcute,/ Şi i-ai dat podoabă de noroade multe./ I-ai pus aşezarea 
pre mări și pre ape, / l-ai făcut temeiul tare, [apele] să nu-l sape” 
(Ps. 23, 1-6). 

Reluările nu sunt tautologice, ci au darul de a consolida 
sau de a detalia o afirmație. Acum se precizează, în mod pro- 
fetic-acoperit (suntem în Vechiul Testament, când încă nu Se 
întrupase Fiul lui Dumnezeu), că Dumnezeu este Treime: Dum- 
nezeu-Tatăl creează împreună „cu Cuvântul./ Şi cu Duhul 
rostului Tău”. 

Izvorul creației, mobilul gestului dumnezeiesc de a crea 
lumea, este mila Lui („De [din] mila Ta, Doamne,-i plin 
pământul”), adică iubirea Lui și dorința de a exista creaturi care 
să se bucure de plinătatea existenței Sale veşnice. Fără, însă, ca 
aceste creaturi să se poată confunda vreodată cu El, pentru că 
ele nu sunt din veșnicie și nu s-au creat singure pe ele însele. Ci 
„sângur” Dumnezeu le-a creat pe ele. 

Cunoscând acestea, Mihail Eminescu putea vorbi despre 
„farmecele milei”, despre mila aceasta creatoare cu care Dum- 
nezeu i-a fermecat copilăria, dându-i să contemple și să cu- 
noască frumusețea naturii și a cosmosului: 


El este-al omenimei izvor de mântuire: 
Sus inimile voastre! Cântare aduceţi-l, 
El este moartea morţii și învierea vieţii! 


Şi El îmi dete ochii să văd lumina zilei, 
Şi inima-mi împlut-au cu farmecele milei, 
În vuietul de vânturi auzit-am al Lui mers 
Şi-n glas purtat de cântec simţii duiosu-l viers. 


(Rugăciunea unui dac) 

Am comentat şi altădată semnificaţiile milei la Emi- 
nescu”, sesizând conceptul religios ortodox. 

„Glasul purtat de cântec” ar putea fi al „armoniei din 
pleiade” (Memento mori) sau al „dulcii muzice de sfere”/ 
„armonia cea din sfere” (Scrisoarea V). 

Căci dacă „vuietul de vânturi” închipuie metonimic natura 
terestră, „glas purtat de cântec” ar putea fi sugestia unei 
panorame cosmice chintesenţiate melodic prin muzica sferelor 
auzită și înţeleasă de poet. 

Putem asocia acest „vuiet de vânturi” din Rugăciunea unui 
dac, cu acele „arfe îngereşti [care] atârnau pe vânturi” din O,- 
ntelepciune, ai aripi de ceară! şi astfel sugestiile mistice se 
întregesc, mai ales că „armonia din pleiade” este înțeleasă şi 
definită în poemul Ondina în acest mod: „Muzica sferelor: 
Seraphi adoară/ Inima lumilor ce-o încongioară,/ Dictând în 
cântece de fericire/ Stelelor tactul lor să le inspire”. 

Sunt de cercetat cu mai multă atenţie și de subliniat 
semnificaţiile multiple ale milei din opera lui Eminescu („Noi, 


24 A se vedea exegeza mea la poemul Rugăciunea unui dac, aici: 

https://www.teologiepentruazi.ro/2008/07/08/eminescu-si- 
ortodoxia-rugaciunea-unui-dac-xiii/, 

https://www.teologiepentruazi.ro/2008/07/12/eminescu-si- 
ortodoxia-rugaciunea-unui-dac-xiv/. 

Sau în cartea mea: Dr. Gianina Maria-Cristina Picioruș, Epilog la 
lumea veche. Literatura română între viziunea tradițională şi ideologia modernă. 
Mentalităţi, forme literare şi univers spiritual, vol. I. 2, ediţia întâi, Teologie 
pentru azi, Bucureşti, 2010, p. 106-108, 264-265, 297-299, cf. 

https://www.teologiepentruazi.ro/2010/06/04/epilog-la-lumea- 
veche-i-2/. 

În cartea amintită (atât în ediția întâi, cât şi în a doua ediţie, din 


2015), am inserat acest comentariu cu titlul: Rugăciunea ascultată. 

ce din mila Sfântului [a lui Dumnezeu]/ Umbră facem pă- 
mântului” (Rugăciune)), răspândite în creaţia sa. 

Nu o dată, versurile lui Dosoftei se pot complini cu altele 
din Eminescu sau cele eminesciene se pot înțelege prin apelul la 
versificarea gândită de Dosoftei. 

Psalmistul român insistă pe detaliile creaţiei, pe faptul că 
însuși Dumnezeu, Cel care „au zâs de să făcură”, care a creat 
„toate” ca pe un tot unitar („al totului Părinte”, cum zice Gr. 
Alexandrescu în poezia Rugăciune), a premeditat și cele mai mici 
aspecte ale fiecărei creaţii în parte: „Sângur le-au dat [fie]căriiaș 
făptură”. 

Dumnezeu zideşte universul imens, dar și fiecare făptură 
a lui, în parte, oricât de mică şi în cele mai mici amănunte. 

Evidenţiem aceste aspecte pentru că ele reapar în poezia 
românească, până târziu (aș remarca semnificația lor deosebită 
la Arghezi şi Marin Sorescu), dar nu s-a făcut niciodată corelaţia 
cu tradiţia literară veche și cu gândirea și spiritualitatea ortodo- 
xă milenare. 

Atenţia lui Dumnezeu, pe care El a acordat-o făpturii Sale, 
este îndreptată cu atât mai mult asupra omului, chintesență 
cosmică, datorită aplecării/ iubirii pe care o are Dumnezeu 
pentru om: 


Din ceri S-au plecat să vază Domnul, 
Zări pre toț[i] fiii ce-are omul. 
Dintr-a Sa petrecere gătată, 
Preste toată lumea Domnul caută, 


Ce-au plămădit cu mânu-Ş|i] cinstite. 
Inemile lor ce-s usăbite, 
În tot lucrul Domnul le-nţălege, 

Intre cei buni și-n cei fără lege. 


(Ps. 32, 33-40) 


Fiecare om este creaţia lui Dumnezeu, dar inimile lor, ale 
oamenilor, se deosebesc datorită liberului arbitru, din voință 
proprie. 

Dumnezeu îi zărește pe fiecare în parte, cunoscându-le 
inimile, plecându-Se din ceruri asupra lor, adică smerindu-Se 
pentru a fi atent cu fiecare din această făptură a Sa firavă, 
acordându-i importanţă prin atenţia, grija şi iubirea Sa. 

lar cei buni au parte de privirea milei, a acelei mile care a 
creat întreg universul: „Că Domnul preste cei buni prăveşte 
[priveşte],/ Cu mila Sa, de le osfinteşte [îi ajută, îi apără]” (Ps. 
32, 47-48). 

Umanismul lui Dosoftei este motivat scriptural. 

Dumnezeu Atotputernic și veşnic este Creatorul cerului 
spiritual („Ceriurile le-ai fapt cu Cuvântul./ Şi cu Duhul rostului 
Tău toate/ Le-ai împlut de Îngeri”, Ps. 32, 14-16) şi al lumii 
materiale, al pământului, care a fost descoperit de sub ape (cf. 
Fac. 1, 9): „Acela ce strângi marea ca-ntr-o foale,/ În prăpăști 
adânci, pre-arină [nisip] moale?5./ Să se teamă pământul de 
Domnul”, Ps. 32, 17-19). „Prăpăşti” sunt aici adâncurile mării, 
abisul, căruia Dosoftei i-a găsit corelativul genune, termen poetic 
consacrat ulterior de Eminescu. 


245 În LXX: „adunând ca burduful apele mării, punând în vistierii 
abisurile [ovváywv wç ăoxov văara DaAăoons miOeis ev Onoavgois 
AfBvovovs]”, Ps. 32, 7. Cf. Psalmii liturgici, op. cit. 

În Psaltirea de-nțăles, Dosoftei a tradus astfel: „Adunând ca-n foale 


apele mării, puind în vistereale prăpăștii”. 

Faptul că Dumnezeu este „Acela ce strângi marea ca-ntr-o 
foale” arată puterea lui Dumnezeu, măreţia Sa. Arată, cum 
spune și în altă parte: 


Câtu-i Domnul de strașnic de tare, 
Că-ntrece pe toț[i] oamenii cu svatul, 
Şi marea o-ntoarce cu uscatul. 


(Ps. 65. 14-16) 


Sfatul lui Dumnezeu care întrece oamenii este înțelep- 
ciunea Lui, pe care rațiunea umană nu o poate cuprinde. 
Dumnezeu, Cel ce organizează astfel cosmosul, apare aici ca un 
Uriaș (este și numit astfel în Sfânta Scriptură, la lov, 14, 20 și în 
Ps. 18, 6), ca un Atotputernic care așază universul infinit (pentru 
om) în rosturile lui. 

Un episod poetic asemănător celui citat din Ps. 32 se află în 
Ps. 134: 


Ş-am cunoscut pre Domnul că-i mare, 
Domnul nostru-n [între] toț[i] domnii mai tare. 


Toate ce vru Domnul a le face, 
Pre pământ și-n cer, le-au fapt cu pace, 


In mări și pre ape la toată genunea, 
De Ș-au ivit Dumnezău minunea. 


Suind nuori de preste hotară, 
În ploi fece [făcu] fulgere cu pară, 

Dintr-a Sale cămări scoțând vântul, 
De-i face porunca și cuvântul. 


(Ps. 134, 9-18) 


Dumnezeu ţine marea închisă în comori de „adâncuri”/ 
abisuri şi vânturile încuiate în „cămări”. Viziunea este a unui 
Împărat în ale Cărui vistierii se află toată podoaba acestui 
cosmos imens. Poate părea un topos folcloric, dar am spus în 
mai multe rânduri că basmele — în opinia noastră — sunt niște 
apocrife pe care imaginaţia populară le-a țesut, plecând de la o 
predică des audiată. 

Reiau exemplul cazaniilor care precizează că avuţia pe care 
a dat-o Dumnezeu fiilor Săi este casa cosmică în care să lo- 
cuiască şi pe care să o cunoască și să o respecte cum trebuie: 


„Și împărţi loru tocma (ce se zice: pre voia loru-șu lăsă 
pre ei), ca un Iubitoriu de oameni și de feciori. Întocma 
amu deade Dumnezeu oameniloru tuturora înţelesu și 
samavolnicie [rațiune și liber arbitru]. 

Deade lori soarele, luna stealele, pământulu şi totu ce 
e pre el. Întocma amândurora deade, ca să n-aibă amu 
mai multu pre această lume derepţii decâtu nederepții şi 
greșiții. 

Derep'ce, amu, că Dumnezeu întocma luminează 
[face să lumineze/ aprinde] soarele preste toţi, spre buni și 
spre răi, așijderea şi ploao [face să cadă ploaia] şi toată 
bunătatea întocma dă loru. 

lar celu fecior mai tânăru văzu ceriulu și [pe] 
Dumnezeu; zise-i că «va fi»; văzu rodurile pământului și 

nu priimi acealea cumu se cădeă, că întru leagea lu[i] 
Dumnezeu nu vrea să îmble, ce spre derepții și spre Sfinţii 
şi spre Prorocii Lui cu hitlenie [viclenie] cugetă. 

Luo amu soarele întru îndulcirea sa necuratulu şi 
păcătosulu, și ce eră dăruite lui, făpturile în slujirea lui, elù 
ca lu[i] Dumnezeu le [li] se închină: cinstiiă darurile, iară 
[pe] Cela ce le dăruise, nu-Lu cunoştea. Şi se închină 
făpturiloruă, nu Făcătoriului. 

Iară celui feciori mai mare şi dereptu, întru slava 
Domnului aceasta toate le priimi. Văzu ceriulu şi de [din] 
bunătatea [frumuseţea, măreţia] făpturiei [creaţiei] cunos- 
cu pre Ziditoriulu. 

«<Văzu», zice [psalmistul] «ceriulu, lucrulu deage- 
teloru Tale, luna și stealele ce Tu le-ai urzitu». 

Văzu amu lumea aceasta și mulțemi și proslăvi [pe] 
Domnului, Cela ce o au înfrâmseţatu. Laudă amu și se miră 
de făpturi derepții, şi [pe] Făcătorulu mărescu și se închină 
Lui. 

Iară nedereptulu și păcătosulu rău văzu și rău înțe- 
lease şi rău se închină” 2. 


Cazania citează chiar versetele Psalmului 8 care i-au 
prilejuit lui Dosoftei poetizarea despre care am vorbit anterior. 

Este o perspectivă biblică ce îmbracă într-o imagine 
familiară universul acesta pe care, în mod mai degrabă ne- 
creștin, filosofii occidentali (Pascal, Schopenhauer, etc.) l-au 
receptat ca strivitor pentru conștiința umană. 


246 Coresi, Carte cu învățătură [Cazania a Il-a] (1581), publicată de 
Sextil Puşcariu şi Alexie Procopovici, vol. I, Atelierele grafice Socec & 


Co., Societate anonimă, Bucureşti, 1914. 

Observ că există o întemeiere scripturală pertinentă pentru 
o perspectivă cosmică asupra spaţiilor nesfârșite, pentru viziu- 
nile cosmice din opere precum Paradisul pierdut al lui Milton sau 
Sărmanul Dionis al lui Eminescu. Lumea, așa cum este descrisă 
în aceste versete/ versuri, cu abisurile colosale ale mărilor și 
oceanelor strânse/ închise în adâncuri și cu vânturile (element 
cu totul instabil) încuiate în cămări, nu este un mediu ostil sau 
necunoscut/ străin omului, ci este un loc sigur de viețuit. 

Acest mediu nu se răscoală împotriva omului decât pentru 
păcat: atunci îşi iese din fire (din ordinea firească), din limite. Şi 
aceasta se întâmplă când Dumnezeu Se arată pedepsitor. 

Altfel, tot acest univers nu este construit de Dumnezeu ca 
provocator de anxietate pentru om, ci dimpotrivă, ca mediu 
ambiant în care omul își găsește echilibrul. De aici a rezultat 
sentimentul românesc al conviețuirii cu natura și solidaritatea 
cosmică, echilibrul și armonia fericită despre care se vorbeşte în 
cazul poeziei lui Eminescu (şi nu numai), în care cosmosul cu 
păduri, izvoare şi lumini stelare reprezintă un spaţiu securi- 
zant. 

Umanizarea aceasta a perspectivei asupra creației lui 
Dumnezeu, pentru a putea fi receptată de conștința umană ca 
prielnică ființei sale, este, prin urmare, scripturală. 

Psalmii 34 şi 35 insistă în a-i reprezenta, în a-i picta pe cei 
răi, în adevărata lor înfățișare lăuntrică, iar Psalmul 36 conţine 
sfaturi tocmai pentru a nu-i urma pe aceștia, de a nu urma calea 
fărădelegii, chiar dacă ne-ar putea părea uneori că nu se poate 
altfel în viață. 

Psalmistul e dur la adresa celor care vor să piardă sufletul 
celui nevinovat, iar Dosoftei amplifică expresivitatea aceluia. 
Însă, aici unde există pericolul de a cădea, foarte ușor, într-un 

patetism mocirlos, prin amplificare, Dosoftei reușește să fie în 
continuare foarte firesc. 

Durerea celui persecutat apare expusă în termeni concreți, 
denudaţi de orice încercare manieristă de a sofistica ceva ce nu 
are nevoie de nicio sofisticare. Suferinţa reală şi cruntă nu poate 
îmbrăca veșmintele artificialității expresive. Și tocmai sinceri- 
tatea exprimării dosofteiene îi asigură calitatea poetică deose- 
bită în ochii noștri: 


Să să schimosească-n grea rușine 
Carii pornesc răul lor spre mine. 
Cu răceală să să vârtejască, 
Carii îm[i] pizmăsc, rău să-i găsască. 


Vi[s]col să le bată ţărna-n faţă, 
Să nu-ș vază traiul cu dulceaţă. 
Domnul să le dea Înger cu scârbă, 
Să le puie răutate-n gârbă. 


Să le fie calea-ntunecată, 
Cu poticnituri și lunicată. 
Şi să-i de la Domnul îngrozască 
Îngerul, și arma să-i gonească. /.../ 


N-am spre nime gând de răutate, 
Bine le poftesc ca unui frate. 
Ca om jelnic, care-şi plânge mortul, 
Sunt trist, Doamne, și mâhnit cu totul. 


Pregiur [de] mine s-adună cu șanțuri, 
Strângând bice asupră-mi şi lanţuri. /.../ 

Cu bătăi mă ispitiră multe, 
Asupră-mi scrâșcând cu venin iute. /.../ 


Răul cine-m[i] vor, să nu zâmb[eJască, 
Şi cu ochii să nu măhăiască?2. /.../ 
Ruşinea-n obraz [față] să-i schimosască, 
Răutatea lor să-i îngrozască. 


Carii îm[i] vor răul, rău să-mbrace, 
Cuvânt rău să nu mai poată face. 


(Ps. 34, 9-20, 47-52, 57-58, 65-66, 83-86) 


Scăparea e la Dumnezeu, pentru ca „Şi oasele mele să 
grăiască/ De mila Ta cea dumnezăiască”. Fiindcă: „Domn ca 
Tine cine-i deprotivă,/ Cu firea Ta, cu cea milostivă?” (Ps. 34, 31- 
34). 

Cum spuneam, suferința este exprimată fără ostentaţie și 
fără aglomerări stilistice inoportune. N-ar fi fost fericită o ase- 
menea opțiune. 

Într-o succesiune ideatică ce aparţine autorului biblic, 
bineînţeles, se trece de la panoramele cosmice și de la a-L 
cunoaște pe Creatorul lor (pe Dumnezeu din făpturi, cum 
precizează și Sfântul Pavlos, la Rom. 1, 20), la atenţia pe care 
Dumnezeu, Creatorul cosmosului, o acordă nedisimulat omului 
(chintesență cosmică, dar şi împărat al universului) şi de aici la 
amănuntele legate de mizeria condiției umane, determinată nu 
doar de fragilitatea firii umane, ci mai mult de răutatea celor 
care nu vor să fie în comuniune cu Dumnezeu și cu fraţii lor, ci 


247 Să nu facă semne cu ochii. 

vor să parvină prin excluderea celor care le sunt superiori şi pe 
care îi invidiază. 
Unii ca aceștia au răul ca deviză în viaţă: 


Sara, când să culcă să să odihnească, 
Gândeşte la z[iļuă ce rău să scornească. 


(Ps. 35, 9-10) 


Aici răul este dezvăluit în toată simplitatea sa prostească, 
în toată urâțenia sa umilă, deposedat de toate atributele com- 
plexităţii și ale superiorității şi chiar nobleţii cu care l-a înzestrat 
filosofia modernă. 

Există, e adevărat, o complexitate în construirea, în pre- 
meditarea faptelor fără-de-lege, pentru că cel ce toată noaptea? 
„gândeşte ce rău să scornească”, fără îndoială că gândeşte mult 
asupra răului pe care dorește şi urmează să îl facă. 

Aproximativ la fel se exprima și un personaj dintr-un 
poem al lui Eminescu: „e-atâta minte — atâta plan de rele” 
(Andrei Mureşanu). 

De fapt, tocmai această răutate este condamnată cu 
severitate, este blestemată de psalmist, cea care nu se ivește 
dintr-o eroare momentană, nici din slăbiciunea și neputința 
umană, ci dintr-o cerebralizare a răului, din multa cugetare la 
cum ai putea să-l pedepseşti pe cel care te umbrește prin măreţia 
și frumuseţea lui. 

Este păcatul lui Cain, perpetuat de mulți alţii până astăzi... 


248 În Psaltirea de-nțăles: „Fărălegea o gândi la culcușul său” (Ps. 35, 
4). 

Însă rădăcina acestei gândiri, în integralitatea ei, care pare 
foarte sofisticată, este un gând simplu și prost: acela de a face 
rău gratuit. Nu are niciun mobil nobil. 

Este doar alegerea liberă a unora de a-și ocupa gândirea 
(„ocupaţia minţii”, cum ar fi zis Moromete) cu aflarea modului 
în care pot provoca suferinţă altora și se pot afirma pe ei înșiși. 

Din contră, cel care nu are astfel de gânduri, priveghează 
în alt fel, cum spune psalmistul în altă parte, cu rugăciune multă 
către Dumnezeu pentru a nu se lăsa împătimit de rău. În balanţa 
răutăţii care urzește complotul stă nevoinţa multă a celui care 
vrea ca Dumnezeu să-l învețe iubirea și să facă din inima sa 
„locaş de Domnul” (Ps. 131, 13). Acesta se simte vinovat și: 


De-aș întra-n sălașul mieu de casă, 
De-aș sui-mă pre strat de mătasă, 
De mi-aş ochii lăcomi cu somnul, 

Să dorm dulce, cum doarme tot omul, 
Şi tâmplele odihnă să-ș[i] facă 
Pre căpătâi moale, să le placă... 


(Ps. 131, 7-12) 


Din nou Dosoftei inovează, împrospătând expresia și me- 
sajul. 

Împotriva acestor complexe țesături ale maliţiei, Dum- 
nezeu are putere pentru a le nimici, pentru ca omul nevinovat 
să nu fie zdrobit: „Ce mila Ta, Doamne, pre ceri să lăţește,/ 
Sfânta-Ţ|i] adevară nuori covârșește. /.../ Giudeţele Tale-s 
adâncime lată. /.../ Cu svintele-Ţ[i] aripi Tu ne ţâi căldură,/ Ne 
hrănești de sațâu cu hrană din gură. /.../ Că la Tine este de viață 

fântână/ Şi-ntr-a Ta lucoare vom vedea lumină” (Ps. 35, 11-12, 
14, 17-18, 21-22). 

În Psalmul 36, ritmul și chiar mesajul seamănă cu cele ale 
unor balade sau legende istorice de mai târziu, ale lui Bolin- 
tineanu şi Alecsandri. 

Dosoftei pune aici în cumpănă binele și răul şi cântărește 
binefacerile şi, respectiv, repercusiunile alegerii, cu o expre- 
sivitate poetică ce sună anticipativ, cum spuneam, readucându- 


ne în minte creații pașoptiste: 


Nu râvni-n bivşugul a om fără lege, 
Că fără zăbavă din lume s-a şterge. 
Şi va săca lesne, ca otava verde, 
Sufletul ş-apune ş-averea ș-a pierde. /.../ 


Silește cu Domnul să te dai în viaţă, 
Că-ţ[i] va da pre voaie inemii dulceaţă. /.../ 
Dirept te va face, de-i fi tot lumină, 
Giudeţul ţ-va scoate-n miazăzi senină. 


Domnului te roagă și te cucireşte, 
Nu râvni vicleanul, calea ce-i sporește. 
Păcatele toate cu dânsul vor merge, 
Omului ce face călcare de lege. /.../ 


Că di-i face rele, săci din rădăcină, 
De vei face bine, nădejdea ţi-i plină. /.../ 
Scos-au păcătoşii sabie din teacă, 
Arcele li-s gata războiul să-l facă /.../ 


Sabia aceea într-înș[i] să va-nfige, 

Coarda să va rupe, arcul li s-a frânge. /.../ 
Întregilor [Înţelepţilor] Domnul îmbletele știe, 
Şi le-au dat cu vecii uric pre moşie. 


La vreme cumplită n-or fi de ruşine, 
În zâle flămânde le-a prisosi pâine. /.../ 
Fugi de răutate, fă ce este bine, 

Să petreci în lume cu zâlele pline. /.../ 


În veci ocinează |moştenesc] direpţii hotară, 
Părţ[i] ce le-au dat Domnul cu uric în ţară. /.../ 
Văzui pre spurcatul suindu-să buor, 
S-agiungă ca chedrii tămâiei la nuor. 


Şi trecui pre-acia, caut, nu văz nemică 
Rămas de la dânsul, vro stâlpare?* mică. 
Ţâne dereptatea, blândeţea păzește, 
Că omului cel bun rămășiţa-i crește. 


Superbia păcătosului este reprodusă printr-o magnifică 
hiperbolă care anticipează şi poezia ermetică: „Văzui pre spur- 
catul suindu-să buor,/ S-agiungă ca chedrii tămâiei la nuor”. 

Doar trei decenii mai târziu, Cantemir va fi un maestru al 
încriptărilor poetice. 

Citit în felul acesta, poemul lui Dosoftei nu e cu nimic mai 
prejos decât pomenitele legende și balade din epoca modernă. 
Şi reafirm cu tărie ceea ce am spus de multe ori: nu cred că 
pașoptiștii n-au cercetat poezia lui Dosoftei. 


29 Stâlpare = ramură; cu sensul: n-a rămas nicio mlădiță din neamul 
lui. Dumnezeu îl şterge de pe fața pământului. 

Chiar scurta dramatizare din finalul poemului („Și trecui 
pre-acia, caut, nu văz nemică”) ne rememorează o atitudine 
asemănătoare din lirica pașoptistă: „O fantomă-ncoronată din 
el iese...o zăresc.../ lese...vine către țărmuri...stă...în preajma 
ei priveşte...” (Gr. Alexandrescu, Umbra lui Mircea. La Cozia). 

Edgar Papu considera că O samă de cuvinte, a lui Neculce, 
conține de fapt o sumă de balade preromantice. Dar şi pe 
Dosoftei îl enumera între preromantici, alături de Neculce și 
Cantemir. 

Dacă gândiriștii, vrând să reînvie balada, se uitau mai mult 
pe literatura română veche decât pe folclor, poate că urmările 
literare ar fi fost mai fericite și legătura cu tradiţia s-ar fi putut 
afirma cu mult mai multă fermitate. 

În versurile de mai sus, însă, Dosoftei nu picturalizează o 
epocă istorică. „[ara” sau „moșia” despre care vorbește (la fel 
ca Varlaam, Antim Ivireanul sau Dimitrie Cantemir) reprezintă 
Împărăţia Cerurilor. Pentru aceasta a făcut Dumnezeu cu Drep- 
ţii „uric”, adică testament sau legământ. 

„Sabia”, „teaca” și „arcele”, de asemenea, nu indică nea- 
părat Evul Mediu sau secolul al XVII-lea al lui Dosoftei. Și cu 
toate acestea, limbajul în sine, în mod inevitabil, aplică realității 
ilustrate de Dosoftei o patină arhaizantă, deşi evenimentele sau 
realitățile pe care le invocă sunt de natură spirituală, au cono- 
taţii morale sau duhovnicești, atemporale iar nu istorice. Doar 
că, mai târziu, nostalgia romantică doritoare de a recupera 
istoria națională va reproduce (într-o manieră firească, de altfel) 
și substanța morală și spirituală odată cu evocarea istorică. Şi nu 
în mod inconştient sau involuntar... 

Psalmul lui Dosoftei pare a îmbrăca armura secolului său, 
deși se referă la legi eterne. Această simbioză va face însă, 
pentru romantici cel puţin, ca Evul Mediul să devină dricul 

(centrul) istoriei, un arhetip temporal-istoric: arhecronul% prin 
excelenţă. 

De asemenea, până târziu în literatura română se va tinde 
spre arhaizarea limbajului și spre recuperarea lexicului şi a 
semanticii vechi, atunci când se va dori construirea unei punți 
spre tradiție. 

Ca orice fenomen uman, limbajul cunoaște istorie și 
evoluţie. Cu Dosoftei, observăm pentru prima dată în literatura 
noastră cum ceea ce nu poate fi limitat în formule temporale 
(legi eterne) se clasicizează sub forma unui limbaj care devine 
istorie, care fixează timpul devenind un moment fundamental 
al scrisului în limba română. De această bornă literară nu aveau 
cum să treacă generaţiile următoare fără să o observe. 

În Psalmul 37, durerea lăuntrică, pentru păcate, este 
descrisă ca o suferință organică, cu simptome specifice unor 
afecțiuni fizice (vom regăsi acest tip de expunere, a unei 
simptomatologii spirituale, și în Psalmul 41, numai că acolo 
motivele și, implicit, natura suferinței, sunt altele): 


Oasele mă mustră, ciolane n-au pace, 
De grele păcate n-am încotro face. 
Am fărălegi multe, de mă covârşește, 
Sufletul de sarcini abia să clătește. 


De rane sunt putred, firea nu mă sâmte, 
De nesocotință mi-am pierdut din minte. 
M-am zgârcit [zbârcit] cu totul ticăcind în chinuri, 
Îmblând toată zua cu mâhnite gânduri. 


250 Şi prin arhecron înțeleg un tipar temporal esențial pentru întreaga 


istorie. 

Şoldurile mele sunt batgiocurite, 
Bietele ciolane sunt toate rănite. 
Răutatea toată asupră-mi să strânge, 
De suspini, de hlipăt inema să stânge. /.../ 


Mi-i sacă vârtutea, inema-i mâhnită, 
Ochii n-au lumină, vederea-i lipsită. 


(Ps. 37, 7-18, 21-22) 


Deși aminteşte de faptul că „Nu este pre trupu-mi leac de 
sănătate” (Ps. 37, 5), nu are în vedere, așa cum spuneam, sănăta- 
tea fizică în primul rând. Suferinţa somatică este provocată de o 
boală spirituală, care deformează trupul, îl micșorează, îl gârbo- 
vește („m-am zgârcit cu totul”). 

Plaga sufletească naşte dureri a căror intensitate o concu- 
rează pe cea a rănilor trupești: „de rane sunt putred”. Însă con- 
secințele se resimt şi în plan psihic: „mi-am pierdut din minte”. 

Minunată soluţie poetică a găsit Dosoftei și în expresia 
„firea nu mă sâmte”, pentru a spune: simt că mi-am ieșit din 
fire (căci firea adevărată a omului este cea nepătimașă, nepăcă- 
toasă). 

Lăuntricitatea suferinței este indicată prin invocarea ana- 
tomiei interne, asupra căreia se exercită cea mai mare parte a 
acestei presiuni provocate de zbuciumul pocăinţei: „Oasele mă 
mustră, ciolane n-au pace /.../ Bietele ciolane sunt toate rănite 
/...] de hlipăt inema să stânge /.../ Ochii n-au lumină”... 

Poate părea unora, mai sceptici, o lamentaţie simplă și 
relativ banală, o enumerare pedestră a unor simptome somatice 
și cam tautologică. Dar, pe lângă faptul că aceste menționări ale 

unor afecțiuni concrete sunt foarte explicite şi au indubitabil 
ecou în conștiința oricărui creștin, chiar și a unuia mai puțin 
instruit și cu mai puțină experiență duhovnicească, dar care 
poate astfel să înțeleagă care sunt consecinţele păcatelor, recur- 
sul la expunerea acestei simptomatologii nu este de ordin folclo- 
mC 

Urmând psalmistului, Dosoftei nu ilustrează în mod alea- 
toriu o durere spirituală prin câteva exemple de afecțiuni fizice, 
care să i se fi părut mai atroce și în felul acesta în stare să traducă 
tensiunea interioară într-un limbaj sensibil și pe înţelesul tutu- 
ror. Referința la oase/ ciolane nu este nici tautologică, nici maca- 
bră. În cazul acesta nu cred că este potrivită vreo comparaţie cu 
macabrul baroc și nici că se poate vorbi de o anticipare a poeziei 
preromantice sau romantice. Oasele (și forma mai populară, 
alternativă: ciolane) sunt amintite pentru un alt motiv: ele for- 
mează scheletul uman, în sensul propriu al cuvântului: ceea ce 
susține omul. Ideea pe care o indică psalmul este că morbul 
păcatului atacă/ şubrezește edificiul interior al omului. Că îi ero- 
dează elementul de bază, care îl ține vertical. 

Aluzia la șolduri se poate înțelege în același sens: e vorba 
de o parte mediană a trupului, cu rol esenţial în echilibrul ființei 
umane. Toate aceste elemente nu sunt indicate, prin urmare, 
aleatoriu, ci privind foarte atent la poziţia și rolul lor în struc- 
tura somatică umană. Poziţia lor cheie în această structură le-a 
făcut să fie compatibile cu indicarea unor dureri morale și 
spirituale și, implicit, eligibile în elaborarea unei comparații cu 
acestea din urmă. 


231 Mihai Dinu, Bătrânul poet dintâi. Incursiune în poezia şi poetica 
dosofteiană, Ed. Academiei Române, București, 2007, p. 19: „Dacă există 
cu adevărat un poet român indiferent la modelul folcloric, acesta e tocmai 
Dosoftei”. 

În același timp, ecoul în oase al durerilor provocate de 
păcate arată profunzimea leziunilor pe care le aduc în ființa 
umană, dar și a suferinței corespunzătoare şi consecutive. 

Tabloul integral al acestor suferințe este dramatic, este 
acela al unui colaps individual: „M-am zgârcit [zbârcit] cu totul 
ticăcind în chinuri”. Sub povara acestei infernale greutăți („sar- 
cini” de „fărălegi multe”), omul pare că se diminuează, că nu 
mai este o ființă întreagă. Şi cu adevărat nu mai este, căci și ra- 
țiunea sa devine „nesocotință”. 

Pare o epavă în derivă... 

Inima şi mintea sunt mâhnite („mâhnite gânduri”, „inema- 
i mâhnită” ): precizare esenţială, pentru că cele două sunt sediul 
rațiunii și respectiv al afectelor/ sentimentelor, și ambele sunt în 
aceeași măsură afectate de păcat și, deopotrivă, capabile de po- 
căinţă. 

Călinescu, care îl numea pe Dosoftei poet al „mâhnirilor 
abstracte”2%?, avea pe de-o parte dreptate, în sensul că aceste 
mâhniri nu sunt de natură materială, nu au o etiologie preci- 
zabilă medical. Pe de altă parte însă, aceleași mâhniri abstracte 
îmbracă, după cum se vede, forme de manifestare cât se poate 
de concrete sau care sunt comparabile, ca intensitate și forță 
distructivă, cu manifestările unor suferințe palpabile. 

Unele versuri dosofteiene sună indubitabil foarte modern: 


Inema mea este în mine herbinte, 
Şi-m[i] este știința arsă de cuvinte. 


(Ps. 38, 9-10) 


252 G. Călinescu, Istoria literaturii române. De la origini până în prezent, 
Ed. Vlad &Vlad, Craiova, 1993, p. 49. 

Dosoftei dovedeşte, nu de puţine ori, o capacitate de anti- 
cipare surprinzătoare. Şi adeseori ea se datorează naturaleții ex- 
presive, pe care Dosoftei o conjugă virtuozității poetice. 

Am făcut şi altă dată referire la Psalmul 38, evocator al 
vanităţii umane?*. Reamintim versurile: 


Zâlele cu număr mi-s la Tine-n palmă, 
Nainte-Ţ[i] mi-i statul nice de o samă. 


Omul, cât de-a hirea, este o nemică. 
De vreme ce trece ca o umbră rară, 


Zădar să trudeşte de zi pănă-n sară, 
De ș-agonisește s-aibă şi pre mâine; 
Strânsura ce strânge nu ști cui rămâne. /.../ 


Prin ce-Ţ|i] greşi omul, l-ai dat în mustrare, 
N-ai lăsat să-l treacă fără de certare. 
l-ai stâns bietul suflet de de-abia să-ngână, 
Cât nu-i mai de-a hirea de o painjină. 


Așa-i deșert omul ca o haină slabă, 
Stricată de molii și fără de treabă. /.../ 


Ca și toți părinţii mei am fost nemernic [străin] 
Intr-această lume, toată viaţa jelnic. 


(Ps. 38, 15-22, 35-40, 45-46) 


253 A se vedea articolul meu de aici: 


https://www.teologiepentruazi.ro/2011/05/16/ce-este-omul/. 

Ultimele două versuri — cum spuneam și altă dată — credem 
că suportă comparaţia cu o strofă dintr-un poem eminescian: 
„Ce suflet trist mi-au dăruit/ Părinţii din părinţi,/ De-au încăput 
numai în el/ Atâtea suferinți?” (Ce suflet trist). 

Faptul că omul e umbră și vis este precizat de foarte multe 
ori în Vechiul Testament și apoi într-o tradiţie patristică res- 
pectabilă și îndelungată, refrene care au fost reluate și purtate 
mai departe în literatura medievală, renascentistă, barocă, ro- 
mantică... 

De aceea, metafora pe care o construiește Dosoftei ne apare 
cu atât mai remarcabilă: omul trece prin viață „ca o umbră rară”. 

Nu ştiu ce necesități prozodice se pot aduce în discuţie 
pentru a justifica această realizare poetico-metaforică, dar rezul- 
tatul este senzațional pentru poezia noastră de atunci și pentru 
tradiția poetică românească pe care se putea baza Dosoftei și 
care era sublim de absentă (deşi putem lua în considerare și 
reușitele stilistice din traducerile coresiene anterioare, unele 
chiar cu parfum de poezie modernă, dar care trebuie izolate 
dintr-un context prea puţin inteligibil pentru cititorul de azi). 

Metafora omului „ca o umbră rară” demonstrează o capa- 
citate de concentrare poetică și metafizică care denotă profun- 
zime filosofică și spirituală, dar și simț lingvistic şi intuiție 
poetică deosebite. 

Şi cealaltă precizare, că omul „este o nemică”, e foarte 
importantă, pentru că ambele pot fi puse în legătură cu 
exprimări plastice sau alegorice asemănătoare (coincidente 
ideatic) din opera lui Eminescu. 

Nimicnicia umană, fragilitatea şi fulguranţa existenţei sunt 
trăsături pe care Sfânta Scriptură le-a subliniat cu prisosință și 
pe care de asemenea tradiţia noastră literară veche le-a reprodus 
de foarte multe ori, în maniera ei specifică. 

Nu putem să îl acuzăm pe Dosoftei de nihilism și de 
ateism/ scepticism. Mai degrabă ar fi bine să conştientizăm cât 
de insistent a fost acest refren, al lui vanitas vanitatum, cu toate 
motivele sale subsecvente, în literatura europeană și în cea ro- 
mânească, regăsindu-l la Neagoe Basarab, cronicari, Cantemir, 
Budai-Deleanu, în literatura pașoptistă, la Eminescu și după 
Eminescu, mai înainte de a căuta să-i fundamentăm pe scriitorii 
români în filosofia sceptică sau nihilistă din Apus. 

Comparaţia omului „deșert” cu păianjenul sau cu pânza 
de păianjen construiește o imagine a urzelii sau a ţesăturii care 
are legătură şi cu cea a omului ca o „haină slabă/ mâncată de 
molii”. 

Expresivitatea dosofteiană poate fi surprinzătoare pentru 
că reușește să reţină esenţa tare a sentimentului și transformă 
starea de spirit în imagine tulburătoare, aproape suprarealistă: 


Aşteptând pre Domnul vreme lungă, 
În grele răbdări mi-au dat de rugă. 
Din groapă m-au scos, făcându-Ş|i] milă, 
Din tină de chin, de la grea sâlă. 


Şi scoțându-mă din pâcl-adâncă, 
Grijă să nu duc, m-au pus pre stâncă. 
Şi mi-au dat picioarelor vârtute, 
Să nu bag de samă-n vivor iute. 


(Ps. 39, 1-8). 


Prin „grele răbdări” se poate evita afundarea în „tină de 
chin”, în „pâcl-adâncă” şi în „vivor [vifor] iute”. 

Că răbdarea este grea e un fapt binecunoscut, însă pluralul 
„grele răbdări” este surprinzător, pentru că el indică nu doar 
ideea de a avea răbdare, ci aceea de a avea de fiecare dată răb- 
dare, când suferințele se succed în avalanșă, se multiplică și spo- 
resc în intensitate. 

De aceea, psalmistul român recomandă a avea răbdări în 
încercări, care presupun experienţe și naturi diferite, după cum 
nici natura suferinței nu este întotdeauna aceeași. 

Fiecare chip de suferinţă te învaţă un tip de răbdare, un 
mod de a îndura o anumită durere sau greutate a existenţei. Ele 
însă se multiplică şi se diversifică, pe măsură ce omul învaţă 
răbdarea, așa încât această experienţă a răbdării nu are sfârşit. 
Nu te poţi acomoda odată pentru totdeauna cu durerea, pentru 
că e polimorfă, are feţe totdeauna noi chiar și atunci când pare 
veche. De aceea și imaginile ilustrative ale suferinței sunt dife- 
rite, în conformitate cu manifestările ei proteice. 

„Lină de chin” sugerează o anumită stare, o afundare în 
noroiul greu al durerilor, dificultatea înaintării, pe când „pâcl- 
adâncă” indică întunericul, starea de dezarmare și dezorien- 
tare, situaţia în care nu vezi nicăieri nicio scăpare, niciun licăr 
de speranţă. Pe de altă parte, „vivor iute” are alte semnificații, 
ale confruntării cu asprimea suferinței, ca a unui ger sau vifor 
care te doboară, pătrunzător până la oase și paralizant. 

Sunt expresii alegorice — într-o tradiție retoric-alegorică 
îndelungată — care uzează de imagini realiste, meteorologice 
sau sezoniere, pentru a surprinde temperamentul diferit al du- 
rerilor care însoțesc existența umană, dar mai ales pe omul 
credincios şi drept și experiența duhovnicească. 

De aceea, „grele răbdări mi-au dat de rugă”: adică i-au dat 
motiv de rugăciune neîncetată. Versurile „Şi-n rostul mieu mi- 
au pusu-mi nou cântec,/ În lauda Domnului să mânec” (Ps. 39, 

9-10) ne amintesc indubitabil de Arghezi. Cântec nou este însă 
un topos psalmic. 

Lui Dumnezeu I se aduce cântare nouă atunci când El 
dăruieşte oamenilor înnoire duhovnicească. Atunci când FI Își 
înnoiește bunătatea și atenţia Sa faţă de oameni. Această înnoire 
justifică deci versurile următoare: „Văzându-mă, mulți vor lua 
frică/ Şi lumea vor lăsa-ntr-o nemică,/ Întinzându-ș(i] mintea 
cătră Domnul” (Ps. 39, 11-13). 

Se vorbeşte despre o căutare a lui Dumnezeu cu mintea: 
„Ferice va fi de-acela suflet/ Ce nu-i va lipsi Domnul din cuget” 
(Ps. 39, 15-16). Și nu doar în acest psalm. Vom mai avea ocazia 
să sesizăm astfel de versuri în care Dumnezeu este slăvit de 
mintea curată: o exigenţă isihastă. Şi de altfel, psalmul se 
termină cu versul acesta: „Și să Te văz, Doamne,-ntr-a Ta slavă” 
(Ps. 39, 78). 

Dosoftei concepe versuri care pot fi numite pe drept 
cuvânt...lirice: 


De demult T[i]-ai dat, Doamne, cuvântul 
În lume să vii să-i vez[i] pământul. /.../ 
Multe răutăţ[i] mă ocoliră 
Cu fărădelegi ce mă pripiră [arseră]. 


Să prăvesc nu poci cu de-adevărul, 
Că mai multe sunt şi decât părul. 
Dragii cine sunt inemii mele, 
Mă lăsară în primejdii grele. 


(Ps. 39, 29-30, 55-60) 

Cum spuneam, stilistica e modernă și cuceritoare la Dosof- 
tei datorită sincerităţii, a cuvintelor din inimă. 

Dumnezeu e chemat să-Şi vadă pământul pentru că e 
lumea Lui, creaţia Lui. Așa cum o mamă ar fi chemată să-și vadă 
copilul, așa este Dumnezeu invocat. Nu pentru că El nu ar şti ce 
face lumea pe care a creat-o, ci pentru a o convinge de apro- 
pierea Lui și de prezenţa Lui întotdeauna priveghetoare. 

Chemarea „în lume să vii să-[i vezi pământul” denotă 
intimitate cu Dumnezeu, o vorbire caldă/ afectuoasă și familiară 
cu Creatorul lumii, cu Cel ce, în alți psalmi - după cum am 
văzut — cutremură pământul şi îngrozește făptura. 

Pentru că Dumnezeu nu Se apropie cu pedepse pentru a-l 
nimici, ci în mod pedagogic. Și dacă pedepsele nu sunt destulă 
mărturie a prezenţei Sale, blândețea Sa, întruparea Sa profețită 
de acest psalm („De demult T[i]-ai dat, Doamne, cuvântul/ În 
lume să vii să-Ţi vez[i] pământul”) ar trebui să fie. 

Dacă Psalmul 39 se termina cu versul „Şi să Te văz, 
Doamne,-ntr-a Ta slavă” (Ps. 39, 78), Psalmul 41 descrie în amă- 
nunt trăirea celui care tânjeşte după vederea slavei lui Dumne- 
zeu: 


În ce chip doreşte cerbul de fântână, 
Cându-l strânge setea de-l arde-n plămână, 
Sufletul mieu, Doamne, așe Te dorește, 
Cu sete aprinsă, de mă veştezește. 


Mişelul mieu suflet de Tine-nsetează, 

De Domnul puternic și viu, să Te vază. 

Cândva de-aș ajunge să Te văz în faţă, 
Să-m[i] stâmpăr de sete în trai de dulceaţă. 

De-acesta mi-i jele cu inemă arsă 
Şi ochii miei lacrămi în tot ceasul varsă, 
Când auz mustrare cu râs ce mă-ntreabă: 
„Unde-ţ[i] este Domnul să-ți] fie la treabă?” 


Unde-m[i] vine-aminte de svânta Ta faţă, 
Mi se varsă-n suflet răceală de gheaţă, 
De dor ce m-ajunge de svânta Ta casă 

Şi de corturi tinse în funi de mătasă. /.../ 


Şi tu, mâhnit suflet, grijea te cuprinde, 
De ti-i tristă firea şi faţa nu-ț[i] râde, 


Că-ţ[i] aduci aminte de ţara cea dulce 
Unde-i Iordanul, ş-acolo te-ai duce, 
De-ai avea putere, și unde-i Ermonul, 
La muntele cel mic, unde șede Domnul. 


Şi te glăseşti tare ca marea când rage, 
Mărgând cu năvală la smârc ce o trage. 
Valurile nalte şi spume de mare 
Îmblă preste tine de n-au așezare. 


(Ps. 41, 1-16, 25-34) 


Este prima poezie a dorului de Dumnezeu din literatura 
română. Și este o poezie fantastică, pentru acea epocă, și care ar 
sta cu fruntea sus şi într-o colecţie de poezie modernă. 
Imperativul acestor versuri îl constituie vederea lui Dum- 
nezeu. Aceasta constituie setea cea mai aprigă a rugătorului, a 

isihastului, aceea de a ajunge la contemplație, la vederea slavei 
dumnezeiești (teoptia). 

Despre această vedere vorbeşte şi Arghezi în psalmii lui, 
după cum am arătat cu altă ocazie, și despre acelaşi dor și tânjire 
spirituală după a-L vedea pe Dumnezeu”. Și încă o dată îi dau 
dreptate lui Mircea Scarlat pentru faptul de a-l considera pe 
Arghezi poet religios, în imediata vecinătate a lui Dosoftei. 

Dumnezeu e „puternic şi viu”. Nu e un...Dumnezeu 
teoretic, ci Unul care își face simțită prezenţa în mod pregnant, 
cu putere, dincolo de orice îndoială mai mult sau mai puțin 
filosofică. Acest Dumnezeu „puternic și viu” Se revelează în 
slava Sa credinciosului ortodox, care prin asceză și rugăciune își 
curățește mintea de patimi. 

Arătam și undeva mai sus că Dosoftei a avut o cultură 
teologică remarcabilă și că el construieşte parafraze psalmice în 
care introduce comentariul ortodox în poezie. Procedeu prin 
care el brevetează poezia religioasă românească. Și prin aceasta 
i-a oferit un extraordinar model lui Arghezi și poeziei moderne. 

Mâhnitul suflet omenesc se află mereu tensionat între două 
poluri ale durerii: cea materială, născută de grijile şi necazurile 
existenței pământești, care ca „Valurile nalte şi spume de mare/ 
Îmblă preste tine de n-au așezare”, și, respectiv, cea spirituală, 
care este dorul și durerea de a nu-L vedea pe Dumnezeu, dorul 
de „țara cea dulce /.../ unde șede Domnul”. Astfel, sufletul 
mâhnit al omului cu „tristă fire” (ne aduce aminte de expresia 


254 A se vedea cartea mea: Dr. Gianina Maria-Cristina Picioruş, 
Epilog la lumea veche. Literatura română între viziunea tradițională şi ideologia 
modernă. Mentalități, forme literare şi univers spiritual, vol. I. 3, Teologie 
pentru azi, Bucureşti, 2011, p. 67-118, cf. 

https://www.teologiepentruazi.ro/2011/01/08/epilog-la-lumea- 
veche-i-3/. Sau vol. al 8-lea al cărţii de față. 

lui Eminescu: „triste firi vizionare” (La moartea lui Neamțtu)) şi 
căruia „fața nu-i râde”, este întins ca o coardă sau ca un arc. 

Omul rănit de dorul de Dumnezeu, care este ca un cerb 
dorind fântâna/ izvoarele, resimte atât de puternic în ființa sa 
această jale duhovnicească, încât exprimarea împrumută din 
nou amănuntele unei simptomatologii concrete: îl „strânge se- 
tea de-l arde-n plămână”, „sete aprinsă, de mă veştezește”, „jele 
cu inemă arsă”. 

Paradoxurile simptomatice („setea de-l arde-n plămână”, 
„Mi se varsă-n suflet răceală de gheață,/ De dor...”) sugerează 
tocmai natura paradoxală a acestui dor, care nu este lumesc, 
care transcende această lume dar care este resimţit cu tot sufle- 
tul, cât și în trup cu mare intensitate. 

Vederea lui Dumnezeu nu este o iluzie. Nu este, așa cum 
spunea Lovinescu referindu-se la Arghezi, o halucinație. De 
altfel, Mircea Eliade îl contrazice pe Lovinescu, precizând: 
„Acei ce scriu asemenea lucruri, nu cunosc nici texte mistice, 
nici istorie religioasă, nici disciplina monastică. [...] Adevăraţii 
mistici n-au fost victima halucinaţiilor. [...] Marii mistici au fost 
mari gânditori, mari poeţi, mari oameni de acțiune”2%5. 

Dosoftei ne lasă impresia, pe urmele psalmistului antic, a 
unei localizări a stării de beatitudine, cu anumite detalii ce par 
realiste: „svânta Ta casă”, „corturi tinse în funi de mătasă”, „ţara 
cea dulce/ Unde-i Iordanul /.../ şi unde-i Ermonul,/ La muntele 
cel mic, unde șede Domnul”. 

Toate aceste detalii trebuie însă înţelese alegoric. Ele sunt 
metafore pentru Împărăţia lui Dumnezeu, a cărei arvună o pri- 


255 Mircea Eliade, Misticismul, în rev. Cuvântul, anul III, nr. 911 din 
30 oct. 1927, p. 1-2, articol reluat în: Mircea Eliade, Lucrurile de taină. 
Eseuri, ediţie îngrijită, note și prefață de Emil Manu, Ed. Eminescu, 1995, 
p. 66-67. 

meşte cel drept-credincios, prin vederea slavei Sale, încă din 
această viață. Sunt însă și o profeție a schimbării la față, pe 
Tabor, a Domnului. Într-un alt psalm va spune: „Cu neguri este 
Tavorul, / Ermonul i-i nalt pogorul./ Abi-așteaptă să Te vază,/ 
De pre dânşii să dai rază” (Ps. 88, 51-b4Pk%. 

Cu alte cuvinte, este vorba de un dor nesfârșit, care nu se 
satisface niciodată și care crește la infinit și în trepte. 

Şi despre corturile de mătasă am mai vorbit, de asemenea 
în relație cu poezia mătăsurilor/ ţesăturii/ urzelii a lui Arghezi. 
Sunt aici sugestii foarte subtile, semnificaţii creaționiste, care 
indică delicateţea creaţiei, a urzirii universului de către Dum- 
nezeu, și cu atât mai mult a Paradisului. 

Sufletul neliniștit e ca un uragan când strigă şi se roagă 
către Dumnezeu: „te glăsești tare ca marea când rage”. Împo- 
triva valurilor înalte ale lumii furioase, el opune urletul mării 
sufletului său. Lumina lui Dumnezeu înseamnă eliberare de tot 
stresul necazurilor. lar rugăciunea către Dumnezeu e bucuria 
vieții: 


Pentru ce mă lepez[i] de petrec în jele, 
Cu fața mâhnită, cu veșminte rele, 
Când vine pizmașul de mă tot îngână 
Preste toată vremea şi-mproaşcă cu tină? 


Ce să-Ţ[i] fie milă, să-m[i] trimiț[i] lumină, 
A Ta dereptate să o văz senină. /.../ 
Unde [i-ai întinsu-Ț[i] cortul cel de slavă, 


256 LXX, Ps. 88, 13: „Taborul și Ermonul în numele Tău se vor bucura 
[Oafwe kai Eouwv Ev tœ ovouari Xov ayaAAăoovrat]”. Cf. Psalmii 
liturgici, op. cit. La Dosoftei: „Thavorul și Ermonul de numele Tău bu- 


cura-să-vor” (Psaltirea de-nţăles, op. cit). 

Să [-întru cu daruri fără de zăbavă, /.../ 


Ca-n tinere zâle să-Ţ[i] cânt în lăute 
Cântece de slavă de pre strune multe. 


(Ps. 42, 5-10, 13-14, 17-18) 


Strunele multe ale slăvirii lui Dumnezeu sunt rugăciunile 
pe multe tonuri ale sufletului sau ale inimii cu multe coarde. 

Inima e un psaltirion?” care înalță acorduri către Dum- 
nezeu, poezia şi cântarea ei fiind jertfă lăuntrică adusă Dom- 
nului. 


Rugăciunea e o mare artă, care implică mai multe arte, şi 
care face din sufletul însuși, din mintea și inima omului, in- 
strumente prin care se exprimă sensibilitatea, frumuseţea spiri- 
tuală, iubirea adâncă, inteligenţa și subtilitatea sa. 


237 A se vedea un psaltirion după un manuscris de la Muntele 
Athos. Sursa imaginii: 

http://www.philiki.org/index.php?option=com_content&view=art 
icle&id=18&ltemid=18. 

Omul, creația lui Dumnezeu, e chintesența întregii Sale 
creații, spirituale și materiale. El este o conştiinţă cu rezonanță 
adâncă, în care cad toate ecourile universului și care poate să 
răspundă cu toată intensitatea și cu tot rafinamentul cu care este 
înzestrat sufletul său spiritual. 

Dosoftei traduce psaltiră/ psaltirion cu lăută, pentru a fi pe 
înțelesul conaţionalilor săi. După cum am afirmat însă de multe 
ori, românizarea este moderată în versurile sale și ea vizează 
inteligibilitatea textului sacru, nefiind o dovadă de naționalism 
desuet. După cum credința în Dumnezeu este lumina fiecărui 
om în parte, tot la fel ea este şi lumina popoarelor: 


Doamne, auzât-am din părinţi] poveste, 
Ce-ai lucrat cu dânșii de tot ni-i la veste. /.../ 
Şi svânta-Ţ[i] direaptă le făcea lumină, 
Cu svânta Ta față lucoare senină. 


Alt împărat n-avea, Doamne, fără [afară de] Tine... 


zi) 


Şi ei, moşii noștri, nu să-ncredea-ntr-arce, 
Nice căuta s-aibă izbândă din lance, 
Ce ei avea tare spre Tine credinţă, 
Şi Tu, Doamne, sângur le dai mântuinţă. /.../ 


Pentru-aceea, Doamne, slava 1 s-aude, 
Şi svântul Tău nume pre noi să răspunde. 
Dară acmu căce ne urnești departe, 
Ne laș(i] la sminteală şi nu ne țâi parte? 

Şi-n oştile noastre nu vii să-[[i] tinz[i] cortul, 
Ce laș|i] pre pizamșii de ne iau cu totul, 
Cât le prisosește de nu ne mănâncă, 

Ne mână ca turma-n lature adâncă. /.../ 


Pusu-ne-ai de suntem în vecini ocară, 
Limbilor de-aproape ce ni-s pregiur [de] ţară. /.../ 
Săvai că [deşi] ne este și cărarea-nchisă, 
Către Tine, Doamne, ni-i inema tinsă. 


Şi săvai [măcar] că suntem răului în soarte, 
De ne împresoară cu umbră de moarte, 
Nu ne-am lăsat, Doamne, de svântul Tău nume, 
Nice ne-am tins mâna cătr-âlt domn de lume. 


De-acestea de toate vei face căutare, 
Că inema noastră ştii fără-ntrebare. 
Că noi, Doamne svinte, suntem z|i]ua toată 
Uciș|i] pentru Tine și cu viaţa moartă. 


(Ps. 43, 1-2, 13-15, 19-22, 27-34, 39-40, 51-60) 


„Cu svânta Ta față” înseamnă cu privirea Ta îndreptată 
asupra lor, cu atenţia Ta spre ei, spre părinții noștri, pe care i-ai 
ajutat. Bunăvoinţa lui Dumnezeu către popoare este pentru ele 
„lumină” și „lucoare senină”. „Din părinţi] poveste”: din rela- 
tările părinţilor, din mărturia lor, despre cele ce s-au petrecut cu 
ei. Ceea ce spune mai sus Dosoftei, despre „moșii noștri, [care] 
nu să-ncredea-ntr-arce,/ Nice căuta s-aibă izbândă din lance,/ Ce 
ei avea tare spre Tine credință” corespunde relatărilor din croni- 

cile lui Grigore Ureche și Miron Costin, despre războaiele 
câștigate de domnitorii români prin ajutor divin şi prin prezența 
Sfinţilor. 

La acestea va face referire și Ion Budai-Deleanu, în Tiga- 
niada: 


O, fericite veacuri trecute, 
Când să mai pogorea câteodată 
Pe pământ oamenilor să-ajute 
Sfinţii, ori ca pe cei răi să bată 
Sau pe credincioşi să mângăiască 
La scârba şi nevoia lumească. 


Acum pare că ceriul de lume 
Ş-au uitat cu tot, nice mai bagă 
Samă de-oameni, lăsând să-i sugrume 
Nevoile-întru viața-întreagă. 
Îngeri nice-în vis acu s-arată 
Să ne-învețe vro taină ciudată [minunată]. 


Cu-adevărat! eu altă pricină 
N-aflu, făr” că sau nice-o credință 
Noi avem acum sau pre putință 
Iar a bătrânilor socotinţă 
Răzăma purure-în lucruri sfinte, 
Ceriul având în inimă și minte. 


(Cântul IV )25 


28 Jon Budai-Deleanu, Tiganiada sau Tabăra țiganilor. Poemation eroi 
cOmico-satiric alcătuit în doaosprăzece cântece, ediţie îngrijită de Florea 

Budai-Deleanu rostește, în esență, un secol și ceva mai 
târziu, acelaşi discurs pe care îl insera Dosoftei în Psalmul 43. 

De altfel, contemporanul lui Dosoftei și scriitorul în acelaşi 
timp cu el, Miron Costin, nota îndurerat în Letopiseţ că asistă la 
decăderea Moldovei şi la vremuri de degradare morală. Această 
stricare a moravurilor va fi deplânsă în literatura română multă 
vreme: Alexandrescu, Russo, Filimon, Eminescu... 

Poetizarea lui Dosoftei este evident însă că nu urmărea o 
simplă reproducere rimată a psalmilor clasici, ci şi actualizarea 
mesajului pentru un auditoriu creştin contemporan. 

În Psalmul 44 ne întâmpină o neașteptată artă poetică: 


Inema mea scoate cuvântul cel dulce 
Şi cătră-mpăratul lucrul îm[i] voi duce. 
Limba îm[i] voi face condei de scrisoare 

A scriitori grabnic ce nu-i pre supt soare. 


(Ps. 44, 1-4) 


Dacă inima este izvorul iubirii pentru Dumnezeu, din care 
iau naștere psalmii, instrumentul cu care se transmite această 
dragoste de Dumnezeu este o artă „ce nu-i pre supt soare”. 

Caracterul incomparabil se datorează însă nu rafinamen- 
tului artistic unic, ci Celui care o inspiră și Căruia I se adresea- 
ză această poezie de dragoste, fiindcă Acesta este mai presus 
decât toți oamenii de pe pământ: „Cu cât ești de ghizdav 
[minunat] să-Ţ[i] scriu, în frâmsețe,/ Că-ntreci pre toți giunii, cei 
din tinereţe” (Ps. 44, 5-6). „Din buzele Tale este dulce graiul”: 


Fugariu, repere istorico-literare de Andrei Rusu, Ed. Minerva, Bucureşti, 
1985, p. 114-115. 

arta e deopotrivă adevăr și frumusețe dacă este dar de la Fru- 
museţea Însăși. 

Versurile acestui psalm aduc în prim-plan imaginea Celui 
Iubit, „rumăn şi vesel în față”, ale Cărui veşminte răpândesc 
„miros și dulceaţă” (Ps. 44, 31-32), temă care va fi dezvoltată mai 
pe larg în Cântarea Cântărilor. 

De asemenea, frumuseţea duhovnicească a fiicei Împăra- 
tului („craiului hiică”), a Maicii Domnului, este descrisă aici în 
mod profetic: 


Crăiasa-Ţ[i] dvorește de-a direapta-n dvorbă, 
În veșmânt de aur, în scumpă podobă. /.../ 
Cu atâta slavă ce ești înfrâmșată, 

"N peteală de-aur, în haine-mbrăcată. 


Aurul dă raze, frâmbii?* cuviinţă, 
Piatra, mărgăritul lucesc cu credinţă. /.../ 
Uita-ţ-vei părinţii, petrecând în slavă, 
Că ţ-vei vedea feții fără de zăbavă. 


(Ps. 44, 35-36, 47-50, 57-58) 


Veșmintele sunt o alegorie. Podoabele sunt simboluri ale 
virtuţilor. Feţii Maicii Domnului sunt creștinii, adică cei ce sunt 
fiii ei. 

În Psalmul 45 avem unul dintre multele pasaje, din Psal- 
tirea în versuri, care înfăţişează un tablou al mării învolburate: 


Dumnezău ne este scut și sprejineală, 


25 Ciucuri, canafuri. 

Agiutori în scârbe ce vin cu năvală. 
Pentru-aceea nu ne mai cuprinde frică, 
Nice avem grijă-n lume de nemică, 


[Chiar] De-am vedea pământul clătit de vânt iute, 
Şi munţâi în mare den loc să-i strămute, 
Marea valuri nalte urlând să rădice 
Şi să le izbească de munţii], să-i despice. 


Cu poarnele?% apei, Domnul veselește 
Svânta Sa cetate și-ntreg o fereşte. 
Ş-au gătat într-însă casă de dă rază 

Domnul, şi dintr-însă nu Să depărtează. 


(Ps. 45, 1-12) 


Am identificat semnificative peisaje marine în didahiile lui 
Antim Ivireanul, în teza noastră doctorală, și le-am dedicat un 
comentariu amplu?!. 

Ne amintim, de asemenea, de observaţia lui G. Călinescu 
privind opera eminesciană (înainte ca Negoiţescu să vorbească 
despre o poezie neptunică): „Neptunismul este la Eminescu o 
atitudine fundamentală”2%?, adăugând și că există „multă figura- 


260 Poarnă = pornire năvalnică. 

261 A se vedea Gianina Picioruș, Antim Ivireanul: avangarda literară a 
paradisului. Viața şi opera, Teologie pentru azi, București, 2010, cf. 
https://www.teologiepentruazi.ro/2010/03/10/antim-ivireanul- 
avangarda-literara-a-paradisului-viata-si-opera-2010/. 


262 G, Călinescu, Opera lui Mihai Eminescu, vol. II, Ed. Hyperion, 
Chişinău, 1993, p. 169. 

ție simbolică”? în astfel de peisaje și chiar „reprezentare 
hieroglifică”' 26%. 

Călinescu nu a sesizat deloc o tradiţie literară românească 
în această privinţă, însă credem că cercetări amănunțite ne pot 
conduce la concluzii pozitive în acest sens. 

În psalmii versificați ai lui Dosoftei există destule astfel de 
tablouri marine sau alte peisaje acvatice, deosebit de plastice și 
cu funcții simbolice semnificative. Le vom analiza pe fiecare în 
parte la momentul oportun. 

În versurile de mai sus avem două peisaje diferite: în 
primul, situația unei furtuni cataclismice, a unui uragan: „Ma- 
rea valuri nalte urlând să rădice/ Şi să le izbească de munţii], să- 
i despice”. Nici marea, nici uraganul nu reprezintă situaţii reale, 
ci ilustrări simbolice ale dificultăţilor pe care un creştin nu le ia 
în seamă, pentru că Dumnezeu este „scut și sprejineală” și în- 
fricoșarea unei vieți trudnice sau a unei morți cumplite nu 
trebuie să îl clatine din credinţa sa. Cu tot simbolismul, sesizăm 
(şi vom sesiza și altădată) apetenţa lui Dosoftei pentru o ex- 
primare cât mai plastică. 

S-a pus întrebarea și în cazul lui Antim Ivireanul, ce mări a 
traversat în zbuciumata sa viaţă şi unde ar fi putut contempla 
un astfel de spectacol care să-l impresioneze. S-a pus din nou 
întrebarea, şi în cazul lui Eminescu, despre care acelaşi Căli- 
nescu preciza că era „poet al unei țări atunci fără litoral”265. 

Dar și Cantemir a compus câteva poeme ieroglifice cu temă 
marină, iar Miron Costin remarca valurile înspumate ale mării 
și ale vieţii. Nu cred că este o coerenţă de ignorat și nu ştiu dacă 


26 dem, p. 163. 
264 Ibidem. 
26 [dem, p. 168. 

aceste pagini poetice au fost generate doar sub impresia unor 
întâmplări concrete. 

Cel de-al doilea peisaj cuprinde cetatea lui Dumnezeu 
aflată în apropierea unei ape. De data aceasta însă, apele îi 
scaldă țărmurile și nu sunt vijelioase şi distructive. Cetatea 
aceasta din care Domnul „nu Să depărtează” este sufletul omu- 
lui credincios. Peste el nu mai vin puhoaie, nu îl mai împresoară 
valurile, de care vorbea și altădată Dosoftei: „Valurile nalte și 
spume de mare/ Îmblă preste tine de n-au așezare” (Ps. 41, 33- 
34). 

În Psalmii 46 şi 47 Dosoftei modifică forma metrică, 
apelând la măsura de 6 silabe: 


Limbile să salte 
Cu cântece nalte, 
Să strige-n tărie 
Glas de bucurie, 
Lăudând pre Domnul, 
Să cânte tot omul. 


Domnul este tare, 
Este-mpărat mare 
Preste tot pământul 
Şi-ș[i] ţâne cuvântul. 


Supusu-ne-au gloate 
Şi limbile toate, 
De ni-s supt picioare 
Limbi de pre supt soare. 


Aleşu-Ș-au Şie 


Parte de moșie 
Ţara cea dorită, 

Carea-i giuruită 
Lui lacov iubitul, 
Ce-l ţâne cuvântul, 


Mila să-Ș|i] arate 
Cea de bunătate 
Spre noi, ticăloșii, 
Precum ne spun moșii. 


Pre vârvuri de munte 
S-aud glasuri multe 
De bucine mare, 
Cu naltă strigare, 
Că S-au suit Domnul 
Să-L vază tot omul. [etc.] 


(Ps. 46, 1-30) 


Domnul este mare, 
Lăudat şi tare, 
Mai cu de-adins este 
Lăudat cu veste 


De-a Lui bunătate, 
În svânta cetate 
Din măgura svântă, 
Ce stă fără smântă. 

Cetate frumoasă 
De piatră vârtoasă, 
Bine-ntemeiată, 
De Domnul gătată; 
În ţara-i vestită 
Câtu-i de tocmită. 


Muntele Sionul 
Ce Ș-au ales Domnul 
Despre miazănoapte 

Dă raze cât poate. 


Pre coaste de munte 
Cu ulițe multe, 
Cetatea cea mare 
Craiului cel tare, 


Cu curţ|i] desfătate, 
Cu pânzele nalte. 
Strajea nu-i lipsește, 
Domnul o-ntărește. 


si, 


Auzât-am veche 
'Ntr-auz de ureche 

Poveste trecută, 
Ş-acmu vedem multă, 


Că Dumnezeu toate 
Câte va, le poate. 

Cu lănci de departe 
Pre pizmaşii bate, 


Şi cetatea svântă 
Stă fără de smântă, 
N-are greutate 
Nice de o parte, 


Că o-ntemeiază 
Domnul, să să-ncrează [în El], 
Şi-i tinde-mpotrivă 
Mână milostivă. [etc.] 


(Ps. 47, 1-26, 45-60) 


Această formulă metrică ne face să ne gândim la baladele 
populare, cu atât mai mult cu cât psalmii de mai sus au o apa- 
rentă structură narativă. Însă aceasta nu ne determină să luăm 
neapărat în considerare o influenţă a liricii populare asupra lui 
Dosoftei. 

Împăratul/ Craiul este Hristos Dumnezeu, iar cetatea este 
lerusalimul/ Sionul, ca simbol al Împărăției Cerurilor. Descrie- 
rea Raiului din versurile de mai sus („Pre coaste de munte/ Cu 
ulite multe /.../ Cu curț|i] desfătate,/ Cu pânzele [steagurile] 
nalte”) are foarte multe în comun cu cea din Cazania lui 
Varlaam, pe care am citat-o de multe ori în studiile mele?s. Cât 


26 „Raiul iaste zidit de Dumnedzău sus la răsărit, pre munţi înalți 
și frumoși, unde-s vânturi vesele, nice foarte calde, nice foarte răci, şi văz- 
duh luminat. Că Raiul stă mai sus de pământ, ca o curte împărătească 


mai sus decât alte case”, cf. Sfântul Ierarh Varlaam, Mitropolitul 

despre „ţara vestită”, ne rememorează imediat un colind 
(Steaua)... 

Descoperim din nou alegorii maritime: cei care se îm- 
potrivesc lui Dumnezeu sunt 


Ca vase pre mare 
Când le ia vânt tare, 
De le dă de stâncă 
Şi le răzdrumică. 


(Ps. 47, 41-44) 


O altă metaforă - „Şi auzul să vă tindeţii],/ Pildele să le 
deprindeț|i]” (Ps. 48, 9-10) (e vorba de pildele evanghelice și de 
interpretarea lor în Biserică) —, exprimă un îndemn pe care îl va 
formula și Antim Ivireanul într-o predică: „vă pohtesc ca să vă 
deșchideţi urechile inimilor voastre”2%. 

Psalmul 48 dezvoltă tema vanității umane și pe cea a morții 
oarbe, care nu face nicio diferenţă între oameni: 


Şi cu ce schimb va da omul, 
Să să schimbe de la Domnul? 
Cu preţ de răscumpărare 
Sufletului, de pierzare??6 /.../ 


Moldovei, Carte romănească de învățătură, vol. II (Textul), Ed. Roza 
Vânturilor, București, 2011, p. 256. 

27 Antim Ivireanul, Opere, ed. cit., p. 98. 

268 Versurile sunt o parafrază a cuvintelor Domnului: „Căci ce îi va 
folosi omului, dacă a câștigat lumea întreagă, iar sufletul lui și l-a 


pierdut? Sau ce va da omul în schimb pentru sufletul lui?” (Mt. 16, 26), 

Că măiestrul încă moare, 
Ca tot omul de supt soare. 
Şi nebunul cu buiacul 


Vor peri de pre tot veacul. 


Ş-averea de [la] dânș[ii] rămâne 
De o iau rude streine. 
Cât să vor scoate din casă, 
Numele li s-a uita-să. 


Li s-a uita şi mormântul, 
Cât i-a-mpresura pământul, 
Ceia [celor] ce nu-ș[i] fac pre lume 
De bunătăț[i] [virtuţi] s-aibă nume. 


Ce folos este de cinste 
Omului fără de minte, 
Ce-ș[i] dă firea omenească 
Pre fire dobitocească, 
De merge fără sâială 
Pre calea cea de sminteală? 


Nu cunoaşte că-l va duce 
Dezmierdăciunea cea dulce 
De va da ca oaia-n râpă, 

Şi moartea l-va sorbi-n pripă. 


cf. Evanghelia după Matei, traducere și note de Pr. Dr. Dorin Octavian 


Picioruş, Teologie pentru azi, București, 2011, cf. 


https://www.teologiepentruazi.ro/2011/08/11/evanghelia-dupa- 
matei. 

(Ps. 48, 19-22, 27-48) 


Retorica lui Dosoftei este vehementă. Dar el enunţă ceea ce 
predicile ortodoxe rostesc foarte des: 


Iar tu, oame mișele [sărmane], 
Să nu dai de gânduri rele, 
Când vez[i] pre păgân că creşte 
Şi casa lui să lăţeşte. 


Că deaca moare, el piere, 
Cu slava lui, cu avere. 
Cu dâns nemică nu duce 
Dintr-averea lui cea dulce. /.../ 


Cine-i spune-n dereptate, 
De-acela fuge departe, 
Că-i deprins pe cale largă 
Cătră perire de-aleargă 


Şi să tragă pre moşie 
La-ntunerec de vecie. 


(Ps. 48, 59-66, 71-76) 


Dosoftei trece cu îndemânare de la un registru poetic la 
altul şi stăpânește atât palierul sublimului, cât și pe cel al teri- 
fiantului. lar dacă până acum am văzut mai des panorame 
celeste, imagini cosmice ale universului/ creaţiei, privirea psal- 
mistului se orientează și spre pământ, către frumuseţea terestră. 

Contextul Psalmului 49, la care ne referim, este acela în care 
Dumnezeu îi amintește omului, prin glasul psalmistului profet, 
că lumea este creaţia Sa și că nu dorește jertfe de animale fără o 
viaţă curată, morală, a celui care aduce jertfa, fără iubire pentru 
Sine şi pentru semenii lui. A Sa este toată natura creată: 


Hiara codrilor cea multă 
Toată de Mine ascultă. 
Am și dobitoace multe, 

Şi de zimbri-am cirez[i] multe, 
Păsări încă am cu cârduri, 
De se tân de hrană-n câmpuri. 
Am și tarine destule, 
De-m[i] sunt slugile sătule. 


(Ps. 49, 45-52) 


Se scoate în evidenţă multitudinea, bogăţia faunei şi a 
vegetației, fără prea multă detaliere în cazul de față. Detaliile le 
vom găsi în alți psalmi — în Ps. 103, cu precădere, dar nu numai 
acolo. 

Însă și această privire panoramatică nu este lipsită de sem- 
nificaţii și de valoare plastică şi poetică. Peisajul de mai sus este 
unul vast şi aproape complet: el conține codri, câmpii („câm- 
puri”) şi țarini (câmpuri cultivate), hiare [fiare/ animale sălba- 
tice] şi dobitoace [domestice], cirezi de zimbri şi cârduri de păsări 
și totodată hrană pentru toate aceste viețuitoare, cât și pentru 
slugile lui Dumnezeu, pentru oamenii care fac voia Lui. 

Imaginea care se imprimă pe retina minţii este a belșugului 
creaţiei, a preaplinului existenţial, a vieţii care inundă și adapă 

pământul. E o revărsare de viaţă în tot universul terestru, în 
mijlocul căruia omul nu trebuie să fie decât iubitor şi ascultător. 

Toate aceste făpturi aduse de Dumnezeu întru existență 
sunt multe, fapt subliniat (părut tautologic) de Dosoftei: „hiara 
codrilor cea multă”, „dobitoace multe”, „cirez[i] multe”, „tarine 
destule”. Încât: „este lumea /.../ plină” (Ps. 49, 55-56). 

Ideea de multitudine, chiar dacă perfect conturată, este 
completată de imaginile cirezilor și ale cârdurilor, conducând la 
impresia de suprasaturare de bunătate şi viață a pământului. 
Astfel încât toate aceste elemente devin metonimice, pentru că 
ele ilustrează un întreg care nu poate fi cuprins într-o enume- 
rare, care depăşeşte putinţa de reprezentare completă a sa. 

Acelaşi procedeu, al metonimizării, îl va urma și Emi- 
nescu. Dar nu numai pe acesta, dar și pe cel al imprimării de 
trăsături aurorale/ caracteristici primordiale acestei naturi 
îmbelșugate și virgine, a cărei mulțime și frumuseţe nu sunt 
pauperizate şi afectate de morbul păcatului și al neascultării. 
Poezia lui Eminescu este plină de codri şi păduri emblematice... 

Cirezile de zimbri şi cârdurile de păsări sunt impresionate și 
reușesc să imprime dimensiuni paradisiace naturii terestre. 

E posibil ca Eminescu să fi preluat cirezile/ turmele şi cârdu- 
rile de la Dosoftei (de codri nu mai vorbesc), pe care, cel mai 
adesea, le transferă pe seama peisajelor siderale sau infrau- 
mane: „cârduri lungi de blonde lune”, „stelele în cârduri 
blonde” (Memento mori), „stelele-n urmă gonite, o turmă” 
(Diamantul Nordului), „fluturii, Don Juanii grădinelor, vin în 
cârduri la nuntă” (Archeus) etc. Semnificaţia este aceeași: a 
preaplinului existenţial la nivel terestru şi cosmic. 

De altfel nu e prima dată când Dosoftei suprapune 
belșugul edenic peste un peisaj de natură (un peisaj moldo- 
venizat/ românizat, cu trăsături recognoscibile): „Vinul şi cu 


311 


grâul, și cu de tot viptul [rodul],/ Cu cirezi și turme, copără 
pământul./ Dară miere dulce! Cine poate spune/ Ce-au miluit 
Domnul din ceri, că-s tot bune!/ Cine poate scrie toate de- 
amănuntul, / Că ştiută este ţara-n tot pământul!” (Stihuri la 
luminatul herb al Tărâi Moldovei). 

Un tablou cu semnificaţii contrare aflăm ceva mai departe, 
în Psalmul 52, în care descoperim o natură infernală, în locul 
celei paradisiace, un iad care este pedeapsa dumnezeiască pen- 
tru păcătoşii care nu renunţă la fărădelegi: 


Când să vor vedea-să petrecând cu pace, 
Le va veni veste precum nu le place. 


Fugindu-ș[i] de umbră, să hălăduiască, 
li va-mproșca Domnul ca să-i răsâpească. 


Cu multă urgie oasele le-a frânge, 
Vor fi de ocară și nu s-or mai strânge, 


Că vor cădea-n câmpuri goale și mâncate 
De mușini, de pasări, de gadini spurcate. 


(Ps. 52, 19-26) 


Imaginile sunt macabre, înspăimântătoare. Ne amintim că 
Dosoftei a construit și altădată astfel de perspective terifiante: 
„Stârvurile-n câmpuri, zăcând aruncate,/ Să strângă troiene de 
vânturi suflate” (Ps. 17, 119-120) etc. Dar și undeva mai departe 
va proiecta în fața ochilor noştri astfel de tablouri horror: 


Ca la Aendor pologi să zacă, 

Mugştile múşini într-înş[ii] să facă. 
Le fă boierii ca [pe] Oriv și Ziv, 
Zevei şi Sâlman, să zacă toţ[i] stârv. 


(Ps. 82, 35-38) 


Imaginile ne amintesc de Arghezi sau de Radu Gyr, cel din 
Balada din Bucegi sau din Balada fratelui care-a murit de ciumă: 


Şi pe câmp, prin snopi, 
zumzet de tăune: 
leșuri fără gropi 
coc putreziciune. 


Stârvuri îi aţin, 
căile, oriunde, 
lăcrimând venin 
din găoci afunde etc. 


Așa încât există două tipuri de peisaj dosofteian: cel para- 
disiac și cel infernal. 
Şi în Psalmul 50 sunt destule versuri reușite: 


Fie-Ţ[i] milă, Doamne, de mă iartă, 
Cu milostivirea cea bogată, 
Şi pentru a Ta ieftinătate 
Să mă curățești de răutate. 


Şi mai cu de-adins de rău mă spală 
Şi mă limpezește de greşeală. 
Că eu îm[i] știu a mea fărălege 

Şi răul mieu nainte-mi ce merge. 


Tie Ţ|il-am greşitu-T[i], Doamne Svinte, 
De-am făcut răutăţ[i] denainte. 
Cuvintele Tale Te-ndireaptă 
La Giudeţ să-nvinci?%, când vei da plată. 


lacă-s zămislit în strâmbătate, 
Aplecat de maică-mea-n păcate. 
Ce Tu, Doamne, iubeşti dereptatea, 
De-Ţ[i] arăţ[i] pre mine bunătatea. 


Şi cu taine ce nu să pot spune 
Mi-ai atătat a Ta-nţălepciune. 

Cu izopul?* Tu mă ocropeşte [mă stropește] 
Şi mă scaldă de mă curăţeşte, 


Să hiu spălat şi alb ca omeții, 
Să mă bucur şi eu cu direpţii 
De vești bune și preacuvioase, 
Şi să-mi bucuri mișelele”! oase. 


29 Formă verbală mai apropiată de etimon: vinco, vincere, vici, victus 
= a învinge. 

270 Isop = ulei aromat extras din frunzele unui arbust exotic. 

271 „Un alt calificativ, mișel, în sensul latin de «mizer» (misellus), va 
reactiva peste timp, în special la autorul Zodiei Cancerului. De notat la 
Dosoftei și dubletul meser: Dumnezeu «vede pre cel meser și pre tot 
lipsitul»”, cf. Constantin Ciopraga, Personalitatea literaturii române, Ed. 
Princeps Edit, lași, 2007, p. 171. 

Dubletul etimologic meser/ mizer va apărea în versurile lui Gh. 
Asachi. 

Doamne, nu-[[i] întoarce svânta față 
De greșele ce-am făcut, cu greață”?, 
Şi de câte-am lucrat fără lege, 

Cu milostivirea Ta le șterge. 


Inemă curată Tu-m[i] zideşte 
Şi duh dirept în zgău îm[i] noiește. 
Nu mă urni din svânta Ta faţă, 
Şi Duhul Tău cel Svânt ce mă-nvaţă 


Să nu-L depărtez[i] de cătră mine, 
Ce să-mi dai bucurie cu bine, 
Cu svânta Ta, Doamne, mântuinţă. 
Şi să-m[i] dai şi duh de biruinţă. [etc.] 


(Ps. 50, 1-36) 


Modelul acesta, în care un vers este singular, alcătuit dintr- 
o unică propoziţie, este oarecum ieșit din tipare. Dar va fi folosit 
adesea de Arghezi. „Milostivirea cea bogată”: epitetul substan- 
tivului la singular sugerează ideea unui tezaur de milă sau a 
unei vistierii a milostivirilor lui Dumnezeu. „leftinătatea” lui 
Dumnezeu înseamnă ușurința cu care iartă, puțina certare cu 
care plăteşte păcatele oamenilor, dacă ei se pocăiesc. Dumnezeu 
are milostivire bogată dar și ieftinătate a iertării, iar Dosoftei a 
subliniat această trăsătură. În Psaltirea coresiană de la 1577 


272 Constantin Ciopraga, op. cit, p. 167: „starea de neliniște, de 
tristețe prelungită, se traduce prin greață, din latinescul grevitas, sugerând 
dificultatea de a exista, dar și dezgust, apăsare, silă, amărăciune difuză”. 

avem: „Miluiaște-mă, Doamne, după mare mila Ta și după 
multe eftenşugurile Tale”25. 

O minunată metaforă — chiar o metaforă revelatorie, în 
termenii lui Blaga — este: „mă limpezește de greșeală”. De data 
aceasta limpezirea de greșeli/ păcate este o expresie plastică ce 
îi aparține întru totul poetului Dosoftei, orice altă traducere 
utilizând verbul a curăți. Sufletul spălat de păcate este nu doar 
curat, ci şi limpede. Aici Dosoftei a fost magistral, pentru că a 
sugerat o comparaţie a sufletului care s-a pocăit cu apa limpede, 
clară, curată. 

Omul limpezit de greşeli înseamnă mai mult decât spălat 
(verb repetat de câteva ori în acest psalm: „Și mai cu de-adins 
de rău mă spală /.../ Mă scaldă de mă curăţește,/ Să hiu spălat”). 
Limpezirea lui înseamnă că este cu totul curăţit de orice urmă 
de pată a păcatului. Înseamnă a nu mai recunoaște nicio urmă 
de murdărie în sufletul său. Că este cu totul înnoit de iertarea şi 
milostivirea lui Dumnezeu. Aceasta este spălarea și limpezirea 
sufletului „cu milostivirea cea bogată” a lui Dumnezeu şi cu 
iertarea Sa care vine repede, dacă și căința este rapidă. Iertarea 
Lui e ca un râu repede de munte, care „limpezește de greșeală”. 

În urma lui rămâne un suflet limpezit/ limpede, care este 
aşa cum trebuie să fie sufletul uman: curat, translucid, prin care 
să răzbată razele luminii dumnezeiești, care să se reflecte în el și 
să-i anime reflecția, nu opac și plin de noroi. 


273 Coresi, Psaltirea slavo-română (1577) în comparație cu Psaltirile 
coresiene din 1570 şi din 1589, text stabilit, introducere și indice de Stela 
Toma, Ed. Academiei RSR, Bucureşti, 1976, p. 221. 

Aceeași exprimare şi în Coresi, Carte cu învățătură [Cazania a Il-a] 
(1581), op. cit., p. 157: „Nu spre dereptatea noastră nădăjduimu, ce spre 
mila Ta și eftenșugului Tău” (o parafrazare, de altfel, a Psalmului 50, într- 
o rugăciune inserată într-o predică și care conține multe astfel de para- 
fraze psalmice). 

De aceea adaugă puțin mai jos: „să hiu spălat și alb ca 
omeții”. Comparaţia cu zăpada (de data aceasta) este specifică 
originalului și apare în toate traducerile. 

Din raţiuni prozodice, Dosoftei a optat pentru forma 
„omeţii” (şi nu este un hapax în psalmii versificați), care e feri- 
cită: un plural pentru omăt care nu există decât în această formă 
poetică. Cred că Budai-Deleanu a fost inspirat de această licenţă 
a lui Dosoftei în sensul de a crea forme libere ale cuvintelor, 
pentru că și el, în epopeea sa, a apelat de multe ori la această 
tehnică, modificând forma receptă a cuvântului și creând ter- 
meni poetici aproape totdeauna expresivi. Ea dovedeşte elastici- 
tatea vocabularului şi a gramaticii în utilizarea lor literară, 
desființând ideea de rigiditate/ stricteţe şi dovedind că în utili- 
zarea literară, dezinvoltă și creativă, nu are ce căuta aprecierea 
rigurozității lingvistice sau gramaticale. Expresia plastică deter- 
mină plasticizarea cuvintelor, care capătă forma unor realități 
libere și organice, având un corp fonetic dar mai ales un sens 
spiritual. 

Revenind la psalmul nostru, imaginea omătului e com- 
plementară celei a limpezimii. Chiar şi sonoritatea omătului 
conține mai multe sugestii ale reflecției decât ar putea realiza 
funcția conotativă a zăpezii. Dar albul pur al omătului/ zăpezii 
și limpezirea de orice impurități sunt caracteristicile sufletului 
uman, așa cum este el creat de Dumnezeu (comparațţiile nefiind 
niciodată ideale, ci doar relative, atunci când privesc realități 
spirituale, care sunt mai presus de putinţa de a fi exprimate în 
cuvinte). 

Insistenţa acestui psalm asupra portretului spiritului 
uman a fost corect intuită și tradusă poetic de Dosoftei. 
Înrudirea sufletului cu Dumnezeu se vede din aceea că, aşa cum 
explică Antim Ivireanul, şi schimbarea la faţă a Domnului pe 

Tabor implică o strălucire comparată cu soarele și cu zăpada: 
„obrazul Lui străluciia ca soarele și veșmintele Lui era albe ca 
zăpada. lar asămânarea aceasta o obrazului cu soarele și a 
veșmintelor cu zăpada, nu doară pentru aceia să asămânează 
cum că nu ar fi strălucit obrazul Lui decât soarele, sau veșmin- 
tele Lui nu ar fi fost mai albe decât zăpada, ci pentru că aici, în 
lume, nu avem noi alt nimic mai strălucitor și mai luminat decât 
soarele sau mai alb decât zăpada”27. 

De aceea, și Psalmul 50 spune: „spăla-mă-vei şi mai mult 
decât omătul, albi-mă-voi” (Ps. 50, 95. Aşa încât sufletul 
limpezit de păcate, „spălat şi alb ca omeţii”, arată faptul că 
iertarea lui Dumnezeu înseamnă restaurea omului în asemăna- 
rea lui primordială cu Dumnezeu, Creatorul lui. 

Jertfa plăcută lui Dumnezeu este „sufletul înfrânt”, „inema 
zdrobită şi frântă” (Ps. 50, 52-53). De la omul cu astfel de inimă 
şi suflet primește Dumnezeu şi celelalte jertfe. 

Şi aici Dosoftei adaugă, pe lângă „viței pe oltari [altare]”, 
care provine din original și era jertfa specifică Vechiului Testa- 
ment, și alte „jărtve direpte”: „colaci şi prinoase /.../ Vin și 
pâine, unt|delemn] și cu grâu dulce [colivă]” (Ps. 50, 61-63). 

Însă pentru Dosoftei aceste adăugiri nu formau o traducere 
infidelă. Pentru că, în primul rând, nu era o traducere propriu- 
zisă, ci o adaptare a psalmilor, nu numai pentru a deveni proprii 
poeziei cu ritm și rimă, ci și conștiinței creștin-ortodoxe. 
Prelucrarea în sensul poetizării i-a oferit Mitropolitului Moldo- 
vei posibilitatea cât şi soluţia pentru o traducere în sensul 
receptării lor în spiritul gândirii ortodoxe, prin intermediul 
căruia, de fapt, psalmii sunt înţeleși și apreciaţi în Biserica Orto- 
doxă. 


274 Antim Ivireanul, Opere, ed. cit., p. 10. 
275 Cf. Dosoftei, Psaltirea de-nțăles, op. cit. 

Psalmului 51 îi adaugă un motto care nu există în original 
şi pe care îl concepe el însuși: „Direptul să va cruța ca un 
măslin,/ lar strâmbul să va tăia ca un spin”. Însă face aceasta 
pornind de la conţinutul psalmului, căruia mottoul îi rezumă 
semnificația. 

Psalmul este construit tocmai pe această antiteză, între 
păcătosul care este ca un pom uscat şi Dreptul ca un pom roditor: 


Ce te lauz[i], cela ce ești tare?%, 
Cu mânia ce sloboz[i] din nare”7, 
De faci toată zua răutate 
Şi-n limba ta scorneşti strâmbătate? 


Ca dintr-un brici ascuţât pre cute, 
Faci vicleșug şi-nșelăciuni multe. 
Toată strâmbătatea ț|i]-este dragă, 

Şi de cuvânt dirept tu prinzi] tagă [tăgadă]. 


Iubeşti a-mpresura cu cuvântul 
Şi cu limba să-nșeli tot pământul. 
Ce [ci] Dumnezău te-a strica cu totul 
Şi te-a rupe de unde ţi-i locul. 


Că te-a săpa de la rădăcină, 
De nu ţi s-a mái ști de trupină. /.../ 
Iar eu îţ|i] dvoresc înainte, 
Ca un măslin rodit, Doamne Svinte... 


276 Păcătosul care se crede tare în lume. 
277 Care sufli pe nări ca un taur sau ca un animal sălbatic = imagine 


metaforică a mâniei și a sălbăticiei. 

(Ps. 51, 1-14, 25-26) 


Limba ascuţită ca un brici, care taie, este o imagine proprie 
psalmului. lar pentru că psalmul vorbeşte despre cel tare/ 
puternic, Dosoftei i-a adăugat atributul de a sufla „din nare”/ pe 
nări, întrucât şi în altă parte avem această comparaţie a celor 
păcătoși şi ucigași ai aproapelui cu niște fiare sălbatice: „tauri 
mă-mpresoară/ Cu căscate guri, să mă omoară/ Ca leii ce apucă 
și zbiară” (Ps. 21, 43-45). 

Compararea Sfinţilor cu pomii din grădina Raiului se face 
chiar din Ps. 1: „Ferice de omul ce n-a merge/ În sfatul celor fără 
de lege /.../ Ce voia lui va fi tot cu Domnul /.../ Și va fi ca pomul 
lângă apă [apa vieţii, Hristos],/ Carele de roadă nu să scapă./ Şi 
frunza sa încă nu-ş-va pierde,/ Ce pre toată vremea va sta 
verde”. 

Cantemir recapitulează: „Lumea dară ca o grădină, într- 
însa oamenii ca niște flori, precum mărturiseşte [Prorocul]: 
„Izrail va răzsări ca crinul” (Osie gv. 14, sh. 6), „Toată carnea [tot 
trupul] fân şi toată slava ei ca floarea câmpului” (Isaiia gv. 40, sh. 
7, 8), sau: „Ca pomul iaste omul şi ca roada, adică ca poamele 
faptele lui; din pomul bun va ieși roadă bună” [cf. Mt. 7, 16-17]. 
Cătră aceasta urmeadză unde dzice pentru omul bun: „Şi va fi 
ca lemnul lângă izvoarăle apelor şi la vremea sa va da roada sa 
și frundza lui nu va cădea” (Psalm 1, sh. 3 şi lerem. gv. 17, sh. 
8)”28. 


278 Dimitrie Cantemir, Divanul sau Gâlceava înțeleptului cu lumea sau 
Giudeţul sufletului cu trupul, text stabilit, traducerea versiunii grecești, 
comentarii și glosar de Virgil Cândea, postfață și bibliografie de Alexan- 
dru Duţu, Ed. Minerva, București, 1990, p. 64. 

În Noul Testament se continuă aceeași simbolistică: „Căci 
acum/ deja securea stă la rădăcina copacilor. [Şi] astfel tot 
copacul care nu face fruct/ rod bun este tăiat și se aruncă în foc” 
(VA OZA Ta: 

Hristos, pe drumul spre răstignire, spune femeilor ce 
plângeau: „Căci dacă cu lemnul cel umed [adică viu, verde, plin 
de sevă] [ei] fac acestea, cu cel uscat [Dumnezeu] ce are să facă?” 
(Lc. 23, 31). Hristos este lemnul viu. 

De aceea Sfântul Augustinus, în comentariul său la Psalmi, 
oferă o interpretare mesianică psalmului 1%!. 

Cei care fac roade, prin urmare, sunt cei altoiți pe Hristos, 
Pomul Vieţii, sau sunt acei pomi sădiţi lângă izvoarele apelor 
Vieţii. De aceea se face această comparaţie, și în Ps. 51, a 
credinciosului cu pomul care rodește: „Iar eu /.../ ca un măslin 
rodit”. 

În inimă se nasc gândurile: „În inemă-ș[i] zâce cel fără de 
minte /.../ deşerte cuvinte” (Ps. 52, 1-2). 

Acest lucru îl va spune şi Domnul: „Căci din inimă vin 
gânduri rele, ucideri/ omoruri, adultere/ preacurvii, desfrânări/ 
curvii, hoţii/ furtișaguri, mărturii mincinoase, blasfemii” (Mt. 
15, 19). Biblia de la 1688 vorbeşte despre „gândurile inimii” 
(Dan. 2, 30, Evr. 4, 12) şi „cugetul inimii” (Ps. 48, 3, Lc. 9, 47, 


279 Cf. Evanghelia după Matei, Teologie pentru azi, 2011, op. cit. 

280 Cf. Evanghelia după Lucas, ediţia liturgică, traducere din LXX de 
Pr. Dr. Dorin Octavian Picioruș, Teologie pentru azi, Bucureşti, 2019, cf. 
https://www.teologiepentruazi.ro/2019/05/22/evanghelia-dupa-lucas- 
editia-liturgica/. 

281 Sanctus Augustinus, Enarrationes in Psalmos, în PL 36, col. 67. 


282 Cf. Evanghelia după Matei, Teologie pentru azi, 2011, op. cit. 

Fapt. 8, 22), de unde Cantemir va crea și sintagma: „mintea 
inimii "28, 

Neavând modele poetice în limba română, totuşi Dosoftei 
știe să instrumenteze în mod desăvârșit interogaţia și repetiţia 
retorică: 


Atunce ce-ț[i] pare când va veni Domnul 
Din ceri să ia sama ce lucrează omul, 
Când nu va fi nime să poată-nţălege, 
Când s-or înmulți-să cei fără de lege, 


Când de cătră Domnul toţ[i] să vor abate, 
Când vor fi netrebnici, ne-având bunătate? 
Că nu-i pănă-ntr-unul nice să-nțăleagă 
Ceia ce fac rele cu inemă largă... 


(Ps. 52, 7-14) 


Şi pentru rele trebuie „inemă largă”, pentru că adâncurile 
inimii, așa cum mai spuneam și altădată, se pot lărgi în ambele 
sensuri, spre bine sau spre rău. 

Împlinirea Legii și a Profeţilor în Hristos e subliniată din 
nou de Dosoftei, prelucrând Psalmul 52: 


Dă, Dumnezău Svinte, din Sion să vie 
În creştinătate a Ta-mpărăție, 
Şi-T[i] întoarce prada care Ţi-i robită, 
Să-ş[i] vie la urmă-n ţara cea dorită. 


2% Dimitrie Cantemir, Istoria ieroglifică, ediţie îngrijită de P. P. Pa- 
naitescu și |. Verdeş, studiu introductiv de Adriana Babeţi, Ed. Minerva, 
Bucureşti, 1997, p. 303. 

Să vază liacov, să să veselească, 
Cu creștinătatea să Te proslăvească. 


(Ps. 52, 29-34) 


Dosoftei leagă profeția tainică din finalul Psalmului 52 de 
o profeție a Domnului: „Şi vă spun vouă că mulți din răsărituri 
și apusuri vor veni și vor sta la masă cu Avraam și Isaac şi Iacov 
în Împărăţia Cerurilor” (Mt. 8, 118. 

„Prada” de care vorbeşte Psalmul 52 este interpretată ca 
fiind cei legaţi în lad până la Învierea Domnului. În cântările 
ortodoxe, Hristos a prădat avuţia Iadului, pe cei legaţi/ robiți de 
moarte și de Satana. În Prohodul din Vinerea Mare, se spune: 
„ladul s-a-ngrozit, Dătătorule de viață, Doamne, când prădată 
şi-a văzut bogăţia lui și-nviaţi pe morţii cei legaţi din veac”2%5. 
Aceasta este „prada care Ţi-i robită”, la care se referă Dosoftei. 
În omilia pascală a Sfântului Ioannis Hrisostomos se pomeneşte 
de asemenea despre această prădare: „Prădat-a iadul Cel ce S-a 
pogorât în iad”2%. 

Iar „ţara cea dorită” înseamnă, ca peste tot în psalmii versi- 
ficați ai lui Dosoftei, Împărăţia Cerurilor. 

Psalmul 53, alcătuit din catrene și având versuri hexasi- 
labice, e o altă reușită poetică, în care întâlnim și acele scurte 
versuri magistrale unde este menţionată „ruga din tăcere”, 
isihastă, deşi psalmul (original) nu vorbește despre tipologia 
rugăciunii. 

Să revenim însă la versificarea dosofteiană: 


284 Cf. Evanghelia după Matei, Teologie pentru azi, 2011, op. cit. 


285 Triodul, Ed. IBMBOR, Bucureşti, 2000, p. 656. 
286 Penticostar, Ed. IBMBOR, București, 1999, p. 25. 

Doamne, mă spăseşte 

Cu svântul Tău nume, 

Fă-mi giudeț pre lume 
Şi-ntreg mă fereşte. 


Cu a Ta putere, 
Grijă când am multă, 
Tu, Doamne, mi-ascultă 
Ruga din tăcere. 


Că să rădicară 
Asupra-mi păgânii 
Şi cu toţi streinii, 
De mă-mpresurară. 


Şi nu-T[i] au de frică, 
Când svântul Tău nume, 
Ce-i vestit în lume, 
L-iau într-o nemică. 


Că mie mi-i vântă [ajutor] 
Domnul, sufletește, 
De sunt şi trupeşte 

Întreg, fără smântă. [etc] 


(Ps. 53, 1- 20) 
În Vechiul Testament, modelul pentru această „rugă din 


tăcere”, lăuntrică, rugăciune a inimii, se află în rugăciunea 
Annei, mama Profetului Samuil: 

„Rugăciunea Annei e o paradigmă a rugăciunii 
isihaste, a rugăciunii în lăuntrul inimii, care se înalță către 
Dumnezeu fără glas, în tăcere abisală”27. 


Amintind de „ruga din tăcere”, se vede că Dosoftei 
interpretează începutul psalmului — „Doamne, întru numele 
Tău mântuieşte-mă” — în sensul rugăciunii isihaste: Doamne 
Iisuse Hristoase, Fiule al lui Dumnezeu, miluieşte-mă pe mine, păcă- 
tosul! 

Discutam și altă dată despre aceeași rugăciune în tăcere, în 
liniştea inimii, fără cuvinte, menţionată și de poeţii moderni, ca 
Tudor Arghezi („Ruga mea e fără cuvinte” (Psalm)) sau Ion 
Vinea („tăcerile cu rugăciunile” (De profondis)). Și convingându- 
ne că Dosoftei nu fusese trecut cu vederea și că nu e vorba de 
vreo coincidenţă, Ion Pillat chintesenţiază opera poetică a lui 
Dosoftei în versul următor: „Nu-i nicio poezie să fie ca tăcerea” 
(Bătrânii). 

Dosoftei creează, din substantivul cugetare (din infinitivul 
lung al latinescului cogitare), varianta „cugetătură”, e drept, din 
rațiuni prozodice, dar adăugând astfel mai multă gravitate 
cuvântului şi o anumită tensiune, dacă îl comparăm cu alte 
substantive derivate, care au aceeași terminație (precum uitătu- 
ră, sperietură, etc.): „sunt cu spaimă-n cugetătură” (Ps. 54, 4). 

În aceeași manieră şi cu acelaşi scop creează, puțin mai 
departe, şi o formă verbală mai lungă decât cea uzuală, spu- 
nând, în loc de mă-ntunecă: 


Groază, cutremur mă-ntunecază, 


287 Pr. Dr. Dorin Octavian Picioruș, Teologia Dogmatică Ortodoxă, vol. 
I, cf. https://www.teologiepentruazi.ro/2013/03/01/teologia-dogmatica- 
ortodoxa-vol-1-23/. 

Firea nu-m[i] poate să stea să vază. 


(Ps. 54, 13-14) 


Lungirea formei lexicale obişnuite lasă impresia formării 
unui ecou în conștiință, a depășirii unui stadiu normal expe- 
rienţial şi intrarea într-o zonă de turbulenţă afectivă, de frică 
patologică. Însă nu reacţia este supradimensionată, ci motivele 
sunt de natură să provoace dezechilibru şi să devasteze chiar și 
un psihic normal. Este frica sau groaza omului care nu se gân- 
dește să facă rău şi care se simte copleşit/ depășit atunci când 
vede plasa de intrigi din jurul său. 

Ceva mai departe, într-un alt psalm, va crea substantivul 
„întunecăciune” („Să-și ia plata şi să să smintească,/ Și-ntune- 
căciunea să-i orbască”, Ps. 68, 77-78), o formă poetică ce 
agravează semnificația negativă a întunecării, pe de o parte, iar, 
pe de altă parte, asociată acustic cu alte forme substantivale 
sufixate cu -ăciune (spre exemplu amărăciune sau stricăciune), 
conferă și mai multă intensitate pejorării. 

Ipocriţii și uneltitorii sunt portretizaţi cu abilitate plastică: 


Inema-ntr-înșii nu să potoale, 
Grăiesc din gură cuvinte moale, 
De-ţ|i] par ca untul de unsuroase, 
Ele-s ca lancea de sâmceloase [tăioase]. 


(Ps. 54, 63-66) 


Comparaţiile în sine şi antiteza nu reprezintă o contribuţie 
originală a lui Dosoftei. Insă imaginea moliciunii cuvintelor, „ca 

untul de unsuroase”, este din nou rezultatul unei intenţii aucto- 
riale care mizează pe aliteraţie şi eufonie pentru a marca intensi- 
tatea crescândă a sentimentului de indignare. 

Deosebită este şi o altă imagine, cea a „minţii întinse” către 
Dumnezeu, pentru că ideea psalmului este aceea de a-ți pune 
nădejdea în Dumnezeu când nu mai e nicio scăpare şi a arunca 
spre El grija care te apasă. Dosoftei a transpus-o astfel: 


Iară tu, oame, n-ii hi [nu vei fi] cu lipsă, 
De-i hi spre Domnul cu mintea tinsă. 


(Ps. 54, 67-68) 


Dimpotrivă, „pizmașii vor da-n genune,/ Urniţ|i] de Dom- 
nul în putregiune” (Ps. 54, 71-72). 

Genunea din versul de mai sus înseamnă iad sau adâncul 
iadului. Are, prin urmare, altă semnificație decât în alți psalmi, 
unde înseamnă mare sau abis de ape: „Preste luciu de genune/ 
Trec corăbii cu minune” (Ps. 103, 109-110); „În mări și pre ape la 
toată genunea,/ De Ş|il-au ivit Dumnezău minunea” (Ps. 134, 
13-14). 

Dar şi mai târziu, la Eminescu, genunea va avea această 
dublă semnificaţie: „Fu prăpastie? genune? Fu noian întins de 
apă?” (Scrisoarea I); „diluviul de flacări, lung întins ca o genune” 
(Memento mori). 

Psalmul 55 ilustrează din nou încleştarea luptei cu vrăjma- 
şii spirituali, cu zburătorii în văzduh, cei care „Sunt cu mulțâi 
strânș|i] asupră-mi să mă dea de râpă/ Şi să bat de la nălțime să 
mă surpe-n pripă” (Ps. 55, 5-6). Versurile acestea ne lămuresc 
faptul că omul din versul al treilea — ca şi cu alte ocazii în Psaltire 

— ilustrează figurativ și metonimic mulțimea inamicilor spiri- 
tuali: 


Şi să nu laș[i] toată z[i]ua om ce mi-i cu scârbă 
Să mă lupte, să stropșască, să să puie-n gârbă. 


(Ps. 55, 3-4) 


Enumeraţia cu rol de intensificare a senzaţiei de desfă- 
şurare a conflictului denotă faptul că Dosoftei stăpâneşte și 
tehnica tabloului dinamic, martial, în care maeștrii s-au arătat 
cronicarii moldoveni. Războiul acesta este nevăzut și lăuntric, 
are alt caracter decât cel din cronici, pentru că, așa cum spu- 
neam, dușmanii „să bat de la nălțime” şi nu sunt combatanți 
obișnuiți. Şi cu toate acestea nu este mai puțin dramatic, ci 
dimpotrivă: „Mi să strâmbă toată z[i]ua și stau de mă-ngână /.../ 
Să pun leșnici [pânditori], întind laţuri și stau de vinează” (Ps. 
55. 11,13). 

Nădejdea de biruinţă este doar în „mila bogată” (Ps. 55, 22) 
a lui Dumnezeu, pentru care Îi aduce laudă: 


Că mi-ai scos mișelul suflet de moarte cu jele 
Şi mi-ai şters ochii de lacrămi, iertându-mi greșele. 
Şi de lunicuş mi-ai datu-mi să mărg fără greață, 
Slujindu-Ţ[i] precum să cade,-n lucoare de viaţă. 


(Ps. 55, 29-32) 


Tensiunea confruntării spirituale este evidentă, ca şi cea — 
pe de altă parte — a concentrării la rugăciunea către Dumnezeu, 

Singurul care poate înclina balanţa în favoarea celui slab în fața 
unor asemenea inamici. 

De fapt, acesta este un element definitoriu al psalmilor, 
acela că ilustrează situaţii limită şi dau glas unor tensiuni 
psihice și spirituale copleșitoare. Niciodată nu e vorba de 
sentimente firave sau îndoielnice, ori de situaţii relative, fără 
importanţă capitală pentru viaţa celui care imploră intervenţia 
dumnezeiască în existenţa sa. 

Mergând mai departe, în Psalmul 56 autorul introduce o 
altă variaţie prozodică, combinând dodecasilabul cu octosilabul 
în sextine: 


Hie-Ţ[i] milă, Doamne Svinte, hie-T[i] milă, 
Că spre Tine mi-i nedejdea când am sâlă. 
Şi mișelul mieu de suflet Ţie caută, 
Să-l acoperi cu aripa Ta cea lată, 

Până să va trece toiul 
Şi va-ndărăpta pohoiul. /.../ 


Ţ[il-ai trimisu-I[i], Doamne, mila ş-adevara, 
De mi-ai curăţât ponoslul și ocara, 

Şi mi-ai scos din lei mişelul mieu de suflet, 
Ce gârbiia, [leii] pregiur [de] mine cu rău cuget. 
Că de nu mi-ar părti Domnul, 
Turburat mi-aş dormi somnul. 


Fiii lumii ș[il-au ieșit din omenie, 
Le sunt dinţii lănci cu ostii de mânie 
Slobozâte, şi li-i limba spată iute, 
Ascuţâtă-n doauă rosturi ca pre cute. 


2% De nu mi-ar lua partea. 

Dinţii să li să jimbască?% 
Şi limba să să tâmpască. /.../ 


Că mi-i inema gătată să Te vază 
Pre tot ceas, Dumnezău Svinte, lăsând rază. 
Şi cu slava mea sunt gata să mă mânec: 
Scoală slava mea, te scoală de zi cântec 
În lăută. Demineaţă 
Mă voi scula cătră viaţă. 


(Ps. 56, 1-6, 13-24, 31-36) 


Şi din acest punct de vedere, al variaţiei prozodice, Psaltirea 
în versuri este o adevărată carte de poezie, în care Dosoftei a pus 
fundamentul liricii românești. Coșbuc sau Șt. O. Iosif vor apela 
la un tipar prozodico-poetic apropiat de cel de mai sus. 

Poezia română de mai târziu, și în special Arghezi, puteau 
afla în psalmii versificați un repertoriu destul de larg al bleste- 
melor la adresa celor ce: „la inemă vă zace/ Strâmbătatea ce vă 
place” (Ps. 57, 5-6). Vom reliefa din nou aceste aspecte când vom 
ajunge la situaţii poetice similare din operele poeţilor moderni. 

Dosoftei este primul care împleteşte duritatea expresivă cu 
imaginea poetică: 


Streinaţi-s din mătrice 
Păcătoșii, şi li-oi zâce 
Că din zgău [pântece] să răzlețâră 
În minciuni de rătăciră. 


25 Să li se ştirbească. 


Ca vipera-nveninează 
Cu mușcătura, să piarză, 
Şi cuvânt cu dereptate 
Nu-l vor nice de departe 


Să-l auză, s-aibă trudă; 
[Sunt] ca şi aspida cea surdă 
De descântec, ce vinează 
Vânătoriul să o piarză. 


Ce le dă, Dumnezău Svinte, 
Certare, să ţâie minte. 
Şi-i ucide preste falcă, 

Să le frângi dinţii, să tacă. 


Şi leilor le despică 
Fălcile cu care strică, 
Fă-i ca apa ce-i vărsată, 
Ce nu-i în samă băgată. 


Şi arcul să-ș[i] tragă moale, 
Să să slăbească din foale, 
Să pieie ticăițeşte [mizerabil], 
Ca ceara ce să topește, 


Şi ca cubelcii [melcii] să arză 
De soare, şi să nu-l vază, 
Să nu poată să să tragă 
Preste spini, fără de vlagă. 


Ca păduceii [măceșii] să sece 

De pojar şi de vânt rece. 
Cu urgie să dea-n râpă, 
Să-i soarbă [prăpastia] de vii cu pripă. 


(Ps. 57, 9-40) 


Şi să nu-i laş[i] să-mble fără lege, 
Ce să-i întorci spre sară s-alerge 
Împregiur de târg, să flămânzască, 
Ca câinii cercând să să hrănească. 


Că ce ei latră şi ce lucrează 
Le pare că nu-i nime să-i vază. 
Ce Tu, Doamne, de dânșii vei râde, 
Când în laţ cu păgânii s-or prinde. /.../ 


Căzură-n laţ pentru sămețâia, 
Căce i-au cuprins blăstămăţâia. 
Le va ieşi vestea de perire 
Ce le va veni fără de știre. 


Şi Te vor cunoaște că ești Domnul 
Pre tot locul şi preste tot omul, 
Şi pre Iacov ai oblăduinţă [stăpânire], 
Că pământul tot Ţi-i cu credinţă. 


Şi pizmașii cei fără de lege 
Să să-ntoarcă spre noapte, s-alerge 
Ca câinele și să flămânzască, 

Pregiur târgul tot să cehăiască [să latre], 


Cercând hrană și scurmând prin tină, 
Să să culce și fără de cină. 


(Ps. 58, 18-23, 41-54) 


Ultimele două strofe din Psalmul 57 ne incită și la alte 
anamneze moderne, făcându-ne să ne gândim la poemul După 
melci, al lui Ion Barbu. Mircea Scarlat atrăgea atenţia asupra 
blestemelor din poezia lui Eminescu?%. Fără îndoiala, vehe- 
menţa apostrofării sub forma imprecaţiilor de acest fel va fi 
foarte mult pe placul poeziei moderniste. lar Arghezi este cel 
mai reprezentativ în acest sens (Blesteme). 

Cu totul remarcabilă este imaginea „vinurilor de plâns”, la 
finalul unor formulări antinomice, în care este profilat un 
portret paradoxal al lui Dumnezeu, ca Cel ce mustră și mângâie 
în acelaşi timp sau într-o succesiune neintuită de om, care nu 
poate nici să presimtă şi nici să recepteze această schimbare, mai 
rapidă și mai presus de firescul lui uman: 


Doamne, lepădatu-ne-ai şi ne-ai surupat, 
Pre noi mâniatu-Te-ai și ne-ai și cruțat. 


Pământul clătitu-l-ai şi l-ai strămutat, 
I-ai strânsu-i frânturile și l-ai vindecat. 


Că Te-ai arătatu-le aspru şi aprins, 


2% Mircea Scarlat, Istoria poeziei româneşti, vol. II, Ed. Minerva, Bu- 
curești, 1984, p. 101. 

De ne-ai adăpatu-ne cu vinuri de plâns. 


(Ps. 59, 1-6) 


Ca și în alte situaţii, semnalate mai sus, formele acestea 
verbale prelungite prin pronume adjuvante (lepădatu-ne-ai, 
mâniatu- le-ai, clătitu-l-ai, i-ai strânsu-i, Te-ai arătatu-le) pun 
accentul pe velocitatea imperceptibilă, la nivelul senzației uma- 
ne, a acestei dinamici, dar care, în același timp, are consecinţe 
imediate și cât se poate de concrete şi de grele pentru cei de pe 
pământ. 

Din punct de vedere auditiv, formularea poetică este la fel 
de impresionantă, creând, prin cascada acestor forme verbal- 
pronominale, senzaţia unui vuiet, al unui fundal sonor care 
zguduie și înspăimântă, însoţind mânia aprinsă a lui Dum- 
nezeu. 

„Vinurile de plâns”, pe de altă parte, este una dintre cele 
mai frumoase metafore pe care le-a conceput Dosoftei — alături 
de cea a vieții care trece ca o „umbră rară”, pe care am sesizat-o 
undeva mai sus. Pentru că plânsul pocăinţei este tare ca vinul. 
Iar acest plâns nu este singular, ci se formează ca vinuri multiple 
ale plânsului, ale pocăinţei, cu densitate și tărie variabile, ieșind 
din zăgazurile inimii și ale conștiinței. 

Dumnezeu îl ajută pentru ca să nu fie nevoit să fugă pentru 
a scăpa „de umbră de om”: 


Nime nu mă va-ntiri [goni] să fug la cetăț[i] 
Cu şanţuri, cu tare străj[i], cu porții] cu lăcăţți], 
Nice m-a-nșira să fug pănă la Edom, 

De oaste-npăimat, să scap de umbră de om. 

(Ps. 59, 25-2) 


Întreaga strofă e o construcţie în plan imagistic realizată de 
Dosoftei. Avem tabloul unei cetăţi întărite realizat numai prin 
enumerație (șanțuri, străji, porți, lăcăți), procedeu retoric ce sus- 
ține — deși nouă ni se pare o pictură suprarealistă — imaginea 
inexpugnabilităţii sitului respectiv. 

Enumerarea elementelor de apărare fundamentale ale 
cetăţii are însă şi alte semnificaţii. În primul rând, ele atestă 
panica sau teroarea celui care caută refugiu. Cel urmărit verifică 
mental soliditatea unei fortărețe şi proiectează în registru ima- 
ginar elementele sale strategice de siguranţă. Ele indică spectrul 
fricii și al stresului pe care îl experimentează omul persecutat de 
inamici şi care se regenerează în amintire. Pe de altă parte însă, 
ca şi în didahiile lui Antim Ivireanul, aceste proiecţii au valoare 
alegorică. 

Din nou e foarte probabil ca Dosoftei să fi legat un verset 
psalmic de o învăţătură evanghelică: „Iară când vă vor goni pre 
voi den cetatea aceasta, fugiţi la ceaealaltă, că adevăr grăiesc 
voao, nu veți fârși cetățile lui Israil până va veni Fiiul Ome- 
nescu” (Mt. 10, 23, Biblia 1688). 

Cetatea este interpretată ca fiind cetatea virtuţii. Când eşti 
împiedicat să faci o virtute, trebuie să cauţi să împlinești alta. Și 
așa, cetățile nu se termină... 

S-ar putea însă ca şi formula lui Dosoftei, „umbră de om”, 
să ascundă mai multe sensuri. Pe de o parte, semnifică senti- 
mentul de eliberare al celui care nu simte nici umbră de om, de 
dușman, în apropiere. Însă, pe de altă parte, se poate ca Dosoftei 
să se fi gândit să denumească astfel pe acei vrăjmași aparte, spi- 
rituali, la care se referă foarte adesea psalmii (pe care traducerile 

coresiene îi numesc draci, în loc de vrăjmaşi, ţinând cont de fapt 
de hermeneutica ortodoxă), și care se ţin scai sau...ca umbra de 
om. Așa încât „umbră de om” s-ar putea să fie Umbră-de-om... 

Psalmul 61 este, în întregime, un cântec cu ritm, melodie și 
cu cezură internă (cvasiprezentă în psalmii lui Dosoftei), pe care 
o vom semnala mai jos: 


In ce chip nu s-a pleca / către Dumnezău 
Şi i să va cuceri / biet sufletul mieu? 


Că de la Dânsulu mi-i / folos ş-agiutori, 
Acela mi-i Dumnezău / şi răzămători. 


Cu Dânsul mă sprejinesc / și nu m-oi clăti, 
Şi-n greu ce mi s-a tâmpla / El mă va scuti. 


Pizmaşilor, pănă când / veţi] îmbla zăluz[i], 
De veţ|i] lega-vă de om, / veninaţii] și cruz[i]? 


Şi vă puneţ|i] de-mproșcat / ca-ntr-un zid plecat, 
Gândiţ|i] că l-iț [îl veţi] răsâpi / ca un gard stricat. 


Şi staț|i] de vă sfătuiț|i] / preţul să-m[i] schimbaţi] 
Şi cu sete alergaţ|i] / cu rău să-m[i] stricaţii]. 


Din rost îm[i] ziceţ[i] bine, / de mă îmblânziţii], 
Şi din inemă cercaţ|i] / să mă vicleniţii]. 


Ce eu tot mă voi pleca / cătră Dumnezău, 
Şi Lui să te cucirești, / biet sufletul mieu. 

La Dânsulu mi-i să rabd, / că mi-i Dumnezău, 
Spre folos, spre agiutori, / nemutat spre rău. 


De Dumnezău m-oi spăsî, / și slavă m-va da, 
Dumnezău mi-a agiuta, / căce-L voi răbda [aştepta]. 


Deci să nedejduiț|i] / spre Dâns, că vă zâc, 
Tot soborul creştinesc, / cu mare cu mic. 


Şi inema cătră Dâns / toț[i] să vă vărsaţii], 
Că-i a nostru Dumnezău, / şi să vă rugaţi]. 


Iară hiii oamenești / văz că sunt deșerţii], 
Şi-i văz că sunt mincinoș|i], / plini de strâmbătăţii]. 
Şi cu svatul lor cu tot / deşert svătuiesc, 
Şi cuvântul nu le stă / de câte grăiesc. 


Pentru-aceea eu vă zâc / să hiţ[i] înţelepţi] 
Şi să nu nedejduiţ|i] / cătră strâmbătății], 


Nice cătră apucări / să nu lăcomiţii], 
Nice-n bogăţâi ce vin / să nu vă uimiţii]. 


Că de-aceasta Dumnezău / o dat-au ales, 
Şi de-aceasta de daóri / eu am înţăles 


Că-i puterea și mila / a lui Dumnezău, 
Şi va-mpărți tuturor [fiecăruia] / după lucrul său. 

Ideea că omul persecutat de semenii săi fără conștiință și 
fără Dumnezeu este „ca un zid plecat” și „ca un gard stricat” 
(Ps. 61, 9-10) ne aminteşte de toposul ruinelor spirituale, dezvol- 
tat în romantism, despre care am mai vorbit cu alte ocazii. 

Ca și în Psalmul 41, în care dorul de Dumnezeu este 
exprimat ca „setea” ce „arde-n plămână”, „sete aprinsă”, dar 
care „varsă-n suflet răceală de gheaţă” — în termeni paradoxali, 
așadar, paradoxul constând însă, în primul rând, în exprimarea 
unor stări eminamente duhovnicești prin comparaţie cu sufe- 
rinţe psiho-somatice —, la fel în Psalmul 62 dorinţa de a-L vedea 
pe Dumnezeu este atribuită atât sufletului, cât şi trupului: 


Că pentru Tine mi să-nsătează 
Bietul de suflet, vrând să Te vază, 
Cât de ori multe ce Te dorește, 
Trupul, mișelul, să schimosește, 
Ca-n pustii dese şi-nsecetate, 
Fără de apă şi necălcate. 


De m-aş vedea-mă-n svânta Ta casă, 
Mişelul suflet s-ar desfăta-să, 
Prăvind de-aproape svânta Ta slavă, 
Că de-aș vedea-Te fără zăbavă. /.../ 
Să văz de-aproape svânta Ta față 
Şi cu mâni tinse să stau la rugă /.../ 


Atunce, Doamne, s-ar sătura-să 
Bietul mieu suflet dintr-a Ta masă. 


(Ps. 62, 3-12, 18-19, 21-22) 

Relevantă stilistic este imaginea pustiilor „dese şi- 
nsecetate”, care susține ideea setei trupului după Dumnezeu. 
Pentru că ființa umană este o unitate care face ca trupul să fie 
irigat de dorul şi de nevoile sufletului, chiar dacă acestea nu îi 
sunt proprii. Aşa încât, atunci când sufletul tânjește după 
Dumnezeu, este mistuit de dorința de a vedea slava Lui („mi să- 
nsătează/ Bietul de suflet, vrând să Te vază”), şi trupul se simte 
ca în mijlocul unor „pustii dese și-nsecetate/ Fără de apă și 
necălcate”. 

Insistenţa cu care descrie pustia — pauperitatea izvoarelor 
vitale și absenţa însăși a oricăror forme de viaţă din spaţiul ei — 
face parte însă din retorica poetică. Scopul este acela de sublinia 
consistenţa suferinței duhovnicești, stringenţa împlinirii doru- 
lui spiritual, mai arzător chiar decât nevoile biologice funda- 
mentale. 

Satisfacerea necesității spirituale de a hrăni sufletul cu 
slava lui Dumnezeu („Atunce, Doamne, s-ar sătura-să/ Bietul 
mieu suflet dintr-a Ta masă”) este la fel de fundamentală, pentru 
susținerea ființei umane în viaţă, ca şi împlinirea nevoilor pri- 
mare/ fundamentale, ale trupului: setea și foamea. 

Sufletul spiritual al omului are suferințele sale specifice, 
care constau în dorul de a-L cunoaște și de a-L vedea pe Însuşi 
Izvorul existenţei sale: aceasta este foamea şi setea lui vitală, pe 
care, dacă nu le satură, este el, sufletul, ca un trup „schimosit” 
în pustiul cel mai arid şi mai gol de viață. De aceea, desfătarea 
lui este să vadă slava lui Dumnezeu, energiile Lui necreate și 
veșnice: „Mișelul suflet s-ar desfăta-să,/ Prăvind de-aproape 
svânta Ta slavă,/ Că de-aș vedea-le fără zăbavă”. 

Din nou, insistența repetitivă este cât se poate de elocventă, 
iar intensitatea dorului este exprimată prin sugestia grabei, a 
nerăbdării, cât și prin metafora privirii de-aproape a slavei 

dumnezeiești: „Prăvind de-aproape svânta Ta slavă,/ Că de-aș 
vedea-Ie fără zăbavă”, „Să văz de-aproape svânta Ta faţă”. 

Cum spuneam și mai devreme, acestea sunt primele poezii 
ale iubirii de Dumnezeu în limba română. 

Şi sunt, de fapt, primele poezii de dragoste. Astfel, poezia 
de dragoste în literatura română (autentică, nu numai prin 
existența însăşi a prozodiei, cât mai ales prin reușita expresivă, 
o adevărată minune pentru secolul al XVII-lea și care adesea 
face posibilă comparaţia cu expresivitatea poetică modernă) 
începe prin exprimarea iubirii de Dumnezeu, lubirea Însăși şi 
Izvorul a toată iubirea curată. Tocmai de aceea, cum am sesizat 
și altădată, când neoanacreonticii au avut nevoie de un model 
românesc pentru a exprima suferințele amorului, au apelat — 
într-un mod incorect și indecent însă — la Dosoftei și la poezia 
religioasă. Şi peste timp, când poeţii partidului comunist nu 
ştiau cum să mai slăvească regimul și pe conducătorii iubiți, au 
făcut același lucru. Asta apropo de detractorii care știu să fure 
bine de la cei pe care îi ignoră sau despre care spun că le repug- 
nă. 

Mâinile „tinse” care „stau la rugă” indică faptul că 
vederea/ contemplarea slavei dumnezeiești este urmarea rugă- 
ciunii insistente către Dumnezeu, născute de acea secetă a 
sufletului descrisă mai sus. 

Dumnezeu este Cel ce „mă acoperi supt aripi svinte,/ 
Ţiindu-mi umbră-n vreme fierbinte” (Ps. 62, 29-30). Bineînţeles, 
este vorba despre vremea toridă a suferințelor, ceea ce în rugă- 
ciunile ortodoxe se numește adesea cuptorul încercărilor. 

În Psalmii 62 şi 63 întâlnim din nou blesteme la adresa 
celor răi: 


Iară aceia ce-m[i] cearcă răul, 

Fără de veste să-i soarbă tăul. 


Stârvuri să zacă, căzuţ|i] de aramă, 
Să nu mai hie nice-ntr-o samă. 


Hulpile noaptea părți] să le facă, 
Şi zua pasări să nu le treacă. 


VER, 


Şi să-şi] astupe pizmaşii gura, 
Să să oprească vrajba și ura. 


(Ps. 62, 35-40, 45-46) 


Că li-i tăioasă limba ca spata, 
Cu venin iute li-i arcul gata. 


Fără de veste, cu lancea plină, 
Vor să săgete [pe] cei fără vină. /.../ 


Ş[il-au întăritu-ș[i] cuvânt de sfadă, 
Să-ntinză laţuri, să puie nadă. /.../ 


Limbile-ntr-înșii să ostenească, 
Lumea de dânșii să să ciudească /.../ 


Şi ce lucrează toţ[i] să-nţeleagă, 
S-aibă direptul inemă-ntreagă. 


(Ps. 63, 7-10, 13-14, 25-26, 29-30) 

Imaginea leșurilor, care sunt pradă animalelor sălbatice și 
păsărilor răpitoare este, fără îndoială, înfiorătoare, dacă este 
percepută în realismul ei. În Psalmul 17 remarcam același rea- 
lism tulburător: „Stârvurile-n câmpuri, zăcând aruncate,/ Să 
strângă troiene de vânturi suflate”. Probabil că Dosoftei a și avut 
ocazia să vadă asemenea tablouri, imposibil de şters din me- 
morie. Sunt, fără îndoială, scene de război care lasă în urmă 
imaginaţia, oricât de bogată. 

Însă există şi semnificaţii alegorice ale acestor versuri, din 
Ps. 62: pe cei ce-i soarbe „tăul” (balta iadului), îi iau în primire 
vulpile şi păsările răpitoare, care în Scriptură îi simbolizează pe 
demoni. La acestea face referire și Hristos în Evanghelie: 
„Vulpile vizuini au, şi pasările ceriului lăcașuri, iară Fiiul Ome- 
nesc n-are unde să-Și pleace capul” (Mt. 8, 20, Biblia 1688). Adică 
oamenii admit să se încuibeze demonii în inima lor, dar pe Fiul 
lui Dumnezeu nu-L lasă să Se odihnească acolo. 

Prin urmare, putem lua în considerare prezența unor 
stârvuri spirituale în versurile de mai sus ale lui Dosoftei. 

Însă aici este denumit „tău” (baltă, iaz) ceea ce în altă parte 
Dosoftei numeşte „genunea cea largă”, dar și „smârc” (Ps. 68, 
48-49). Aceşti termeni, deşi enunţă realități destul de diferite ca 
dimensiuni și înfățișare, precizează însă, fiecare dintre ei, 
anumite proprietăţi ale spațiului pe care îl reprezintă — infernul 
— şi care nu pot fi reproduse de un singur lexem. Astfel, 
„genunea” indică abisul/ adâncul Iadului, „tăul” semnifică 
aspectul său mocirlos şi stătut din punct de vedere spiritual, iar 
„smârcul” [vâltoarea] sugerează dinamica suferinței celor care 
s-au făcut prizonierii acestui loc. 

În Psalmul 63, în versurile citate, ideea de intrigă și de 
uneltire împotriva celor nevinovați este ilustrată de mulțimea 

instrumentelor care susțin această vânătoare nedreaptă: „spată” 
(spadă/ sabie), „arc”, „lance”, „săgeţi”, „laţuri”, „nadă”. 

Când vorbeşte despre „tăioasă limba ca spata”, Dosoftei 
nu se referă la bârfa obișnuită — deși nici aceea nu este 
inofensivă — ci la aspecte mult mai grave şi mai periculoase, care 
conduceau la pierderea demnităţii și chiar a vieţii celui care 
cădea pradă intrigilor de acest fel. 

Ne amintim că Antim Ivireanul amenința cu anatema în 
didahiile sale pe cei care nu mai terminau cu pâra, referindu-se, 
bineînțeles, la delațiuni, denunțuri către domnitor care urmă- 
reau distrugerea unui om sau a unei familii. 

De aceea, este de înțeles urarea: „Limbile-ntr-înşii să oste- 
nească”. 

Mergând mai departe, regăsim acea precizare, frecventă în 
versurile dosofteiene, că Împărăţia Cerurilor este „svânta Ta 
casă”, având „curţâle cele desfătate” și „Biserica Ta cea svântă” 
(Ps. 64, 10-13). Şi în Ps. 41 pomenea de „svânta Ta casă” și de 
„corturi tinse în funi de mătasă”. lar în Ps. 47, despre „svânta 
cetate/ Din măgura svântă /.../ Cetate frumoasă/ De piatră 
vârtoasă /.../ Pre coaste de munte/ Cu ulițe multe /.../ Cu curț[i] 
desfătate,/ Cu pânzele nalte”. 

Aceste descrieri sunt simptomatice în psalmii versificați de 
Dosoftei. Ele corespund, cum spuneam, aserțiunilor din cazanii, 
potrivit cărora Sfinţii se vor desfăta în 


„curțile și în polatele [cămările] cetăţei ceii de sus, 
carea o au zidit însuși Dumnedzău. [...] [Acolo sunt] curțile 
cele luminate a Împăratului ceresc, unde iaste tot veselie şi 
bucurie și cântări neîncetate. Acolo iaste viiață fără de 
moarte. [...] Raiul iaste zidit de Dumnedzău sus la răsărit, 
pre munți înalți şi frumoși, unde-s vânturi vesele, nice 

foarte calde, nice foarte răci, și văzduh luminat. Că Raiul 
stă mai sus de pământ, ca o curte împărătească mai sus 
decât alte case” 21. 


Dosoftei încearcă să detalieze această realitate spirituală, 
atunci când ne descrie o cetate de piatră, „pre coaste de munte”, 
având „ulite multe”, „curți desfătate” şi steagurile înălțate 
(„pânzele nalte”): semn al păcii, al tihnei și îndestulării, și al 
biruinţei. Cât despre „mătasea” corturilor și a casei lui Dum- 
nezeu, o vom regăsi și în Ps. 73, 14 sau în Ps. 83, 44. 

Ideea următoare pare exprimată în mod oarecum tauto- 
logic, dar Dosoftei urmăreşte efectul stilistic: 


Ne rugăm și noi, Dumnezău sfinte, 
Să ne-asculți la ceas de rugăminte. 


(Ps. 64, 15-16) 


Ne rugăm să ne auzi când ne rugăm: nu este, cum ar părea, o 
bâlbâială a celui care se roagă sau o neștiință de a-și formula 
cererea. Dosoftei urmărește să inducă sentimentul de profundă 
umilință a celui care se roagă. E important, mai înainte de toate, 
ca Dumnezeu să accepte să intre în dialog cu omul. Prezenţa Lui 
în acest dialog este cu adevărat esenţială, este cu adevărat 
scopul rugăciunii, mai importantă chiar decât conținutul rugă- 
ciunii şi decât împlinirea cererii celui ce se roagă. De aceea și 
umilința — având conștiința acestei prezenţe — este pe măsură, și 


21 Varlaam, Carte romănească de învățătură |Cazania, 1643], vol. II: 
Textul, ediţie îngrijită și glosar de Stela Toma, prefaţă și studiu de Dan 
Zamfirescu, Ed. Roza Vânturilor, București, 2011, p. 22, 80, 256. 

Dosoftei o subliniază recurgând la repetiţia nu numai a pro- 
cesului activ („Ne rugăm /.../ la ceas de rugăminte”), cât şi a 
subiectului inclus: „Ne rugăm și noi”. Este o modalitate de a 
insista pe starea de necesitate a sinelui rugător. lar el are nevoie 
mai întâi de Dumnezeu, și apoi de împlinirea rugăciunii. 

O imagine plastică şi chiar o metaforă revelatorie, involun- 
tară sau nu, reiese şi din versurile următoare: 


Că Svinţia-la ești așezare 
Pre uscat tuturor şi pre mare. 


(Ps. 64, 17-18) 


Dumnezeu este „aşezare” celor de „pre mare”. El întru- 
pează toată stabilitatea şi siguranța, împotriva a tot ceea ce 
înseamnă oceanul incertitudinii în fața unui om. Şi pentru cei ce 
stau „pre uscat”, pentru cei netulburați de patimi, și pentru cei 
care sunt „pre mare”, zbuciumați sufletește, Dumnezeu este 
rațiunea așezării lor. 

Marea, dar mai ales valurile ei, sunt un simbol alegoric și 
pentru oamenii mândri, care se înalță de trufie, dar pe care 
Dumnezeu îi tulbură: 


Tu sprijineşti munţâi în vârtute, 
Când turburezi marea cu vânt iute. 
De valuri, de urlet să-ntrestează 
Toţ[i] păgânii și să spământează. 
Şi de semne ce văd îi ia teamă... 


(Ps. 64, 19-23) 

Dacă munții reprezintă simbolul celor Sfinți, marea îi 
simbolizează (cel mai adesea) pe cei agitați de vanitate și de 


patimi multe. 
Un pasaj demn de remarcat este cel care Îl prezintă pe 


Dumnezeu ca proniator al lumii, al pământului: 


Demineaţă când ieș|i], Tu dai rază, 
Şi de Tine cina să-mfrâmșază. 


De Tine pământul să adapă, 
Şi de bișug nime nu să scapă. 


Că părăul Tău, Dumnezăulle], varsă, 
De saţâu gătind tuturor masă. 


Brazdele pământului le-mbată, 
Să rodească secere bogată. 


In ploi bune, vesele să crească 
Vipturile şi să să mulțască. 


Anul cu cunună l-nărocește 
Şi cu de tot bine l-îndulcește, 


Câmpii de grăsime să să împle 
Şi pustia grasă să să tâmple. 


In frâmseţe, dealurile nalte 
Bucurie le-a-ncinge să salte. 


Să-nvăscură oile, mieorii, 

Şi s-or veseli secerătorii 


De zăpodii [văi] ce vor unda grâne. 
Şi toț[i] vor cânta sătui de pâine. 


(Ps. 64, 25-44) 


Înaintea poeziei pastorale și a peisajelor câmpenești din 
lirica pașoptistă, Dosoftei reuşeşte să impregneze versurilor sale 
o tonalitate picturală care le devansează. Lipseşte însă atmos- 
fera nostalgică din versurile dosofteiene, care exaltă beatitu- 
dinea ca rezultat al revărsării razei harului lui Dumnezeu. 
Această rază primordială face să curgă izvoarele fericirii şi ale 
belşugului pe pământ. Dar ea este izvorul primar, care deter- 
mină să apară şi să curgă „pâraiele”... 

Dosoftei reușea să chintesenţieze, în câteva versuri, o 
întreagă perspectivă paradisiacă și rustic-primară (fără a fi 
neapărat localizabilă etnic sau temporal), pe care, ulterior, 
curente întregi se vor strădui, în secolul al XX-lea, să o repro- 
ducă în opere literare. 

Tabloul acesta complex merită însă o analiză în amănun- 
time. Pentru că nu este doar complex, ci şi omogen, iar versurile 
decurg unele din altele ca efectul din cauză. 

Cauza tuturor este Cel ce „Demineaţă când ieș[i], Tu dai 
rază”. În dimineaţa lumii, El a zidit-o pe ea din nimic. I-a dat 
lumina vieţii, a ființei. Și ea, lumea, a apărut în raza Lui. De 
aceea, Eminescu putea spune: „lumea asta-ntreagă e o clipă 
suspendată /.../ Precum pulberea se joacă în imperiul unei raze 
/...] Astfel, într-a veciniciei noapte pururea adâncă,/ Avem clipa, 
avem raza, care tot mai ţine încă” (Scrisoarea 1). Şi tot el scria, în 

același poem, că, mai înainte să apară lumea, „era un întuneric 
ca o mare făr-o rază”... 

Dumnezeu iese dimineața şi zidește lumea, dăruindu-i raza 
Sa. Dimineaţa simbolizează vremurile aurorale ale lumii, cosmo- 
geneza. 

Aceasta este lucrarea Sa, cum va spune, în mod tainic, şi 
Psalmul 103: „omul /.../ lese-n treabă demineaţă,/ De lucrează 
până-n sară” (Ps. 103, 95-97). Pentru că Dumnezeu Se numește 
uneori pe Sine om, în pilde, în mod acoperit. În primele versuri 
de mai sus se afirmă aproximativ același lucru: „Demineaţă 
când ieş[i], Tu dai rază,/ Şi de Tine cina să-mfrâmşază”. 

De dimineaţă, din zorii lumii și până la cină, până la în- 
serarea acestui univers, El „lucrează” (cf. In. 5, 17: „Părintele 
Mieu până acum lucrează, şi Eu lucrez”, Biblia 1688). lar „cina” 
poate fi aceea din veșnicie, din Împărăţia cea fără de sfârşit. Așa 
încât, de „dimineaţă” până la „cină” poate să însemne: de la 
geneză până la eshatologie, în toată istoria omenirii. 

„ȘI de Tine cina să-mfrâmșază”: pentru că El este Fru- 
museţea și Lumina Cinei celei veșnice. 

Din perspectiva unei perioade de timp mai reduse, se 
poate interpreta că versurile se referă la pronia lui Dumnezeu, 
care conduce viaţa omului în fiecare zi, de dimineaţa până seara, 
care revarsă raza harului la ora trezirii și deopotrivă la ceasul 
mesei de seară, când omul este împlinit de munca sa şi este 
mulțumitor faţă de Creatorul său. 

Raportându-ne la literatura română, ne amintim de scena 
cu care debutează primul volum din Moromeţii şi de importanţa 
pe care o avea momentul comuniunii familiale la cină. Dincolo 
de proza realistă a lui Preda, se vede că oamenii acordau o 
semnificație aparte momentului, în mod tradițional, chiar dacă 
în roman nu este menţionat niciun simbolism religios. 

Dumnezeu, Care a dat rază şi a creat lumea, tot El adapă 
pământul şi îl umple de „bișug” (belșug). Adică, El e Creatorul, 
dar şi Proniatorul lumii, Cel care are grijă de creaţia Sa și nu Se 
retrage în transcendență — cum afirmă protestanții — după ce 
creează lumea. 

Mai mult, „părăul Tău, Dumnezăulle], varsă,/ De saţâu 
gătind tuturor masă”. Din nou, prin pârâul lui Dumnezeu se 
poate înţelege fie curgerea binecuvântărilor și a harurilor Sale 
peste tot pământul, fie, în mod propriu, izvorârea apelor care 
adapă pământul şi îl fac să rodească. 

Însă îmbătarea brazdelor cu apa aceasta a binecuvântării 
dumnezeiești și unduirea grânelor în văi sunt imagini poetice 
absolut remarcabile pentru stadiul dezvoltării limbii şi al 
poeziei noastre de la sfârșitul secolului al XVII-lea: „Brazdele 
pământului le-mbată,/ Să rodească secere bogată /.../ Să- 
nvăscură oile, mieorii,/ Şi s-or veseli secerătorii/ De zăpodii [văi] 
ce vor unda grâne./ Şi toţi] vor cânta sătui de pâine”. 

Putem afirma nu numai că îi anunţă pe Alecsandri, Coșbuc 
ori sămănătorismul, dar și că, prin universalitatea semnificației, 
depășesc perspectiva ideologică limitată a curentelor amintite 
din epoca modernă. 

Nu doar că pământul se adapă, ci mai mult, brazdele lui se 
îmbată cu această apă. Ceea ce arată o mare binefacere. 

Chiar dacă româna modernă îl are pe a (se) undui (după fr. 
ondoyer — un vers al lui Heliade Rădulescu sună astfel: „Cu 
floarea se dă-n leagăn, cu iarba undoiază” (Serafimul și 
heruvimul)), reținem că Dosoftei a creat mai întâi termenul 
poetic a unda în limba română - și tot el, cred, a acordat valoare 
poetică şi undelor mării. 

Ipostaza grânelor unduitoare ca marea este impresionantă 
pentru acel veac. Probabil că această imagine s-a impregnat în 

memoria autorului şi l-a determinat să o traducă poetic în 
psalmi. 

Până şi pustia, care în alt psalm, după cum am văzut 
anterior, era însecetată şi neumblată, este acum „pustia grasă”. 
Semnificația generală este, aşadar, aceea a unei bogății para- 
disiace de „vipturi” (roade). 

„Oile, mieorii” s-au „învăscut” (s-au îmbrăcat) cu bucurie, 
„ŞI s-or veseli secerătorii/ De zăpodii [văi] ce vor unda grâne”. 
Păstorii și secerătorii deopotrivă, cei ce se trezesc dimineața 
devreme şi care cinează din roadele muncii lor, sub raza lui 
Dumnezeu, toți sunt în aceeași beatitudine a belșugului de har 
pe care Creatorul lumii îl revarsă peste universul Său. 

Lucrurile lui Dumnezeu sunt „nalte /.../ și-nfricate” (Ps. 
65, 5-6), adică înfricoşătoare pentru oameni, înspăimântătoare 
prin măreţia lor. 

„Pământul” — aici sinecdocă ce îi indică pe oamenii 
credincioşi —, „să-nchină” Lui „cu față lină” (Ps. 65, 10): cei care 
pot sta senini în fața Lui. Epitetul acesta se întâlnește rar ca 
determinativ al feţei unor personaje umane. Mai adesea se vor- 
beşte despre faţa lină a unei ape sau a câmpiei. Dosoftei nu doar 
versifică, ci gândește poetic în permanenţă (așa cum spunea 
Mircea Scarlat despre Arghezi). Și dacă „pământul” este o 
sinecdocă, indicând o mulțime de oameni credincioși, fața lină a 
pământului are sugestii mult mai adânci, care vizează o carac- 
terizare umană, o trăsătură spirituală. 

Dumnezeu este Cel ce-,„ntrece toț[i] oamenii cu svatul,/ Şi 
marea o-ntoarce cu uscatul” — reușită reformulare a afirmației 
că Dumnezeu usucă/ seacă marea — și Cel care orânduiește toate, 
„Că-ŞIi] domnește vecii cu tărie” (Ps. 65, 15-16, 20). El îi pune pe 
oameni la încercare, pentru a-și dovedi caracterul („Când ne 
cercai, Doamne,-n strecătoare [sac],/ De ne-ardeai c-argint în 

herbătoare” etc.), dar tot El ajută celor care nu slăbesc în 
credinţă: „Ce Tu, Doamne, cu lesne ni-i trece/ Prin pară de foc, 
prin apă rece,/ Şi către odihnă ne vei duce,/ La răpaos şi la sălaş 
dulce” (Ps. 65, 31-32, 37-40). 

Se reafirmă dorinţa de a vedea slava lui Dumnezeu, lumina 
Sa necreată, pe care am văzut-o exprimată în mai mulți psalmi: 
„Doamne, Tu te-ndură /.../ De-Ţ[i] străluminează pre noi svânta 
faţă” (Ps. 66, 1-2), „Faceţ[i] bucurie de svânta Lui faţă” (Ps. 67, 
17). 

Atragem atenţia aici asupra a două versuri splendide, care 
încearcă să contureze puterea lui Dumnezeu și dimensiunile 
manifestării Sale în fața întregii creații: 


Tremura pământul de-a Ta strălucoare 
Şi s-aprindea ceriul de vărsa sudoare. 


(Ps. 67, 33-34) 


Intâlnim din nou imprecaţiile care, din punct de vedere 
literar, alcătuiesc numeroase imagini plastice: 


Fum de sterevie?? fața să le arză, 
Şi ca de foc ceară, răstopiţ[i] să cază, /.../ 


I-a pune movile ca şi în pustie, 
Să şază mormânturi, pentru gingăşie*. /.../ 


2% Sterevie = funingine condensată. 
2% Gingăşie înseamnă îngrășare. Se referă la lăcomia celor pe care 


Dumnezeu i-a scăpat din robia Egiptului şi care s-au revoltat împotriva 

Iară pre pizmașii vei lovi din frunte, 
Di-or sta ca pologii”* capete[le] căzute. 


Vârv de păr din vină nu li s-a ierta-să, 
Ce cu vârv măsura le vor da cea rasă. 


N-or putea să scape nice-n vârv de munte, 
Că din Bazan [Vasan] Domnul i-a prăvăli iute 


Şi-i va băga-n mare de-i vor vedea fundul, 
Să le zacă-n [a]mestec oasele cu prundul. 


Vei brodi [umbla] prin sânge, ca şi de mainte, 
Ce limpiia?% cânii, de vei țânea minte. 


Cându-ţ|i] mergea Domnul la război în frunte, 
De sta polignite [doborâte] stârvurile crunte [însângerate]. 


(Ps. 67, 5-6, 27-28, 97-108) 
Va spune și puțin mai departe, în acelaşi stil: 
Ca la Aendor pologi să zacă, 
Muștile mușini într-înș[ii] să facă. 


Le fă boierii ca [pe] Oriv și Ziv, 
Zevei şi Sâlman, să zacă toţ[i] stârv. 


Lui pentru că au dorit mai mult mâncărurile din Egipt (deși erau 
modeste) decât libertatea și harul lui Dumnezeu. 

24 Pologi = snopi de iarbă secerați. 

29% A limpi = a bea cu limba, cu referire la câini sau pisici. Aici e vorba 


de câinii care ling/ beau sângele vrăjmaşilor omorâți. 

(Ps. 82, 35-38) 
Un alt pasaj poetic ne atrage atenţia prin caracterul 
enigmatic al versurilor sale și care s-ar putea să-i fi reținut aten- 


tia și lui Ion Barbu: 


Şi tu, oaste svântă, n-ii hi [nu vei fi] ca mainte, 
Să te culci afară la tăciuni herbinte, 


Ce vei dormi-n casă, de ti-i desfăta-te 
"N sân de porumbiță,-ntr-âripi argintate. 


După ceafă aur cu lucoare verde 
Ţ-va slobozi raze, de nu ti-i încrede. 


Ţ-va stoli-mpăraţâi, Cel din ceri, cu slavă, 
De-i coperi munţâi fără de zăbavă. 


Ca-n Selmon când cade omătul de-albește, 
Așe toată țara cu Tine s-a-nveşte [se va îmbraca]. 


Muntele cel mare ce-au pogorât Domnul, 
Munte cu grăsâme de-l știe tot omul, 


Muntele Vasanul, muntele de lapte, 
Ce-are pregiur sine multe măguri nalte. 


(Ps. 67, 49-61) 


Versurile sunt destul de greu de înțeles, pentru că poartă 
grele semnificaţii teologice şi mistice. Reproducem şi versetele 


353 


corespunzătoare acestor versuri, din Biblia de la Bucureşti (1688): 
„De veţi dormi în mijlocul sorților, aripi de porumbliță], 
ferecate cu argint, și spatele lui [ei] cu verdeață de aur. Când 
oasebeaște Cel ceresc împărați preste el, omeţi-se-vor [se vor 
albi ca zăpada] în Selmon; muntele lui Dumnezeu, munte gras, 
munte închegat, munte gras” (Ps. 67, 14-16)%. Iar traducerea 
Vechiului Testament, utilizată în Biblia de la Bucureşti, a fost 
revizuită şi de Dosoftei. 

Spuneam însă, mai sus, că bănuim faptul că Ion Barbu s-a 
aplecat peste aceste versuri dosofteiene, interesat cum era de 
poezia ermetică?”. Afirm aceasta pentru că versurile „După 
ceafă aur cu lucoare verde/ Ţ-va slobozi raze” ne rememorează 
o secvenţă la fel de enigmatică din cunoscutul poem Riga Crypto 
și lapona Enigel: „Mă-nchin la soarele-nţelept.// La lămpi de 


26 Traducerea e aproximativ fidelă textului din LXX: àv 
KOLUNOTTE AVA HEOOV TGV KĂT]OGV TTEOVYEG TEQLOTEQAĂG NEQINQYVQW- 
UÉVAL Kai ră UETA PEEVA AVTIS Ev XĂGWEOTNTL XEvOLOV ÎuătbaAua Ev tæ 
OLAOTEAAew Tov ENOveăvIov pacels ET abt XLovwo0r]oovrat èv 
LeAuwv gos toù Oeov ðgoG niov gos TETVEWUEvOv gos niov, Ps. 67, 
14-16. 

În VUL: „si dormiatis inter medios cleros pinnae columbae 
deargentatae et posteriora dorsi eius in pallore auri dum discernit 
Caelestis reges super eam nive dealbabuntur in Selmon mons Dei mons 
pinguis mons coagulatus mons pinguis”. 

27 A se vedea şi ce am spus în articolul Posteritatea literară a lui 
Dimitrie Cantemir, publicat în trei părți, aici: 

https://www.teologiepentruazi.ro/2013/02/17/posteritatea- 
literara-a-lui-dimitrie-cantemir-1/, 

https://www.teologiepentruazi.ro/2013/02/18/posteritatea-literara- 
a-lui-dimitrie-cantemir-2/, 
https://www.teologiepentruazi.ro/2013/02/26/posteritatea-literara- 


a-lui-dimitrie-cantemir-3/. 

gheață, supt zăpezi,/ Tot polul meu un vis visează./ Greu taler 
scump cu margini verzi/ De aur, visu-i cercetează”. 

În Septuaginta, ceea ce Dosoftei a tradus poetic prin „aur 
cu lucoare verde” este XAGWOOTINTL XOVOLOV, ceea ce ar însemna: 
verdeață de aur. Interesant e că Vulgata a interpretat verdele ca 
paloare: „pallore auri”. Dar Dosoftei n-a urmat aici această va- 
riantă. 

Semnificaţia ar fi aceea că cei care dorm în locul moștenirii 
lor, dată lor de Dumnezeu, vor fi ca porumbiţa (rmeoioreoăv) cu 
aripi argintate, strălucindu-le spatele (penajul) de lumină de aur 
verde. Aceasta este însă lumina dumnezeiască revărsată de 
Dumnezeu peste ei, iar nuanţa de verde are, desigur, o semni- 
ficaţie mistică ce nu îmi este însă cunoscută. 

Dar faptul că lon Barbu denumește idealul laponei drept 
„soarele-nţelept”, soare pe care îl descrie ca „Greu taler scump 
cu margini verzi/ De aur” nu face decât să ne confirme decrip- 
tarea în sens mistic-isihast pe care am făcut-o baladei barbie- 
ne%. 

De asemenea, în poemul Ritmuri pentru nunțile necesare, 
scria aceste versuri, pe care le-am interpretat tot în sens mistic- 
ortodox2*: „intrăm/ Să ospătăm/ În cămara Soarelui/ Marelui/ 
Nun și stea,/ Abur verde să ne dea”. 


2% A se vedea articolul meu de aici: 

https://www.teologiepentruazi.ro/2008/11/20/poezia-lui-ion- 
barbu-ii/. 

Sau în cartea mea, unde acest capitol a fost introdus: Epilog la lumea 
veche, vol I. 3, op. cit., p. 153-192. 

2% Idem: https://www.teologiepentruazi.ro/2008/11/08/poezia-lui- 
ion-barbu/. 


Sau în cartea citată supra, p. 165-171. 

Ar mai fi de remarcat şi că, după Ion Barbu, Matei 


Caragiale, în cunoscutul capitol final al romanului Craii de 


Curtea-Veche, îi înveșmânta pe „cei trei Crai [...] numai în aur și 


verde, verde şi aur”, în aşteptarea „ca surghiunul nostru pe 


pământ să ia sfârşit. O lină cântare de clopoțel ne vestea că harul 


dumnezeiesc se pogorâse asupră-ne''%. 


Următorul tablou poetic din acest psalm este de asemenea 


enigmatic: 


Când va veni Domnul de-a face căutare, 
Vei vedea atunce ce-i de oaste mare, 
Vei vedea carâta unde șede Domnul, 

Că n-are putere să-i ia sama omul. 


Mii și leghioane, şi sute nescrise, 
Fără ce-are Domnul, și oști ce-s ne-atinse. 
Şi-ncătro purcede, unde I-i cuvântul, 
Are călărime repede ca vântul. 


Şi Domnul dintr-însă departe dă rază“!, 
Nu pot sta pizmașii să cate să-L vază. 
Văzut-ai Sinaiul când ardea cu pară, 

Când stai de departe de-l vedeai de-afară. 


Că te lua groază de urlete multe 
Şi de glas de bucin ce să vedea-n munte. 


30 Mateiu I. Caragiale, Craii de Curtea-Veche, ediţie îngrijită, prefaţă 
și curriculum vitae de Teodor Vârgolici, Ed. Gramar, Bucureşti, 1994, p. 


135. 


SII A 


301 „Departe dă rază” înseamnă: străluceşte lumina Sa până departe. 

(Ps. 67, 67-80) 


Aceste versuri evocă din nou slava lui Dumnezeu, care s-a 
arătat pe muntele Sina, când Sfântul Moisis a primit tablele legii 
şi când poporul lui Israil stătea departe de munte, înfricoșat. 
„Glas de bucin ce să vedea-n munte” înseamnă glasul trâm- 
bițelor îngerești. În ceea ce privește „carâta unde șede Domnul”, 
formată din „mii şi leghioane, și sute nescrise /.../ oști ce-s ne- 
atinse /.../ călărime repede ca vântul”, am comentat altădată 
semnificațiile*?, referindu-ne la Psalmii 103, 15-20 și 17, 29-30. 


Reamintim câteva pasaje din ceea ce scriam atunci: 


„Domnul are Îngerii drept «cai...iuţ ca vântul...şi ca 
gândul» (nu e o expresie populară, de basm, părerea mea 
este că Dosoftei e creatorul, sursa primară, nu imaginația 
populară), și «pedestrime [de Îngeri] ca focul... strălucind 
cu totul», zeloși să-l împlinească Lui cuvântul, porunca 
(«de mărg unde Ţi-i cuvântul»). Aceștia sunt cerul. [...] 

Îngerii sunt caii şi pedestrimea Lui sau, cu un alt termen, 
biblic, oștirea sau taberele Lui (cf. Fac. 32, 1-2). Biblia de la 
1688 face o precizare în plus, individualizându-i ca 
Arhangheli. În mod cert, Dosoftei nu se inspira din folclor. 

Antim Ivireanul îi numește care şi căruțe, desem- 
nându-i pe Îngeri ca un alt vehicul, creat — în afară de slava 
Sa necreată și veşnică — al deplasării lui Dumnezeu spre 
oameni, Îngerii fiind mărturia slavei Lui celei copleșitoare, 


302 A se vedea: Gianina Picioruș, Psaltirea Sfântului Dosoftei: răspuns 
unei probleme neclare, cf. 
https://www.teologiepentruazi.ro/2010/04/29/psaltirea-sfantului- 


dosoftei-raspuns-unei-probleme-neclare/. 

însoțitorii şi escorta Lui împărătească, dar şi intermediari 
între Dumnezeu și om: «de I-au fost lipsă de cară şi de 
căruțe, ca să meargă undevaș, are El mult mai slăvite și mai 
lăudate cară decât aceştia; că zice David, Psalm 17: „S-au 
suit pe heruvimi şi au zburat; zburat-au pe arepile vântului ">. 

În psalmul indicat și de Antim, vedem că Dosoftei 
păstrează aceeași retorică teologică în denumirea activității 
Îngerilor (ca și în cazul altor precizări de acest gen): «Când 
ai să faci cale unde Ţi-i cuvântul/ Ai heruvimi gata de-s 
repez[i] ca vântul» (Ps. 17, 29-30). 

Asemenea zice și Varlaam: «Dumnedzău, cela ce nice 
început, nice svărşit n'are, carele iaste mai denainte decăt 
toți vecii, îmbrăcat cu lumină neatinsâ [neapropiată, cf. I 
Tim. 6, 16] şi cu slavă negrâită, câruia nu-l trebuia nice 
ceriu, nice pămănt, nice altă lume ca sâ-L proslâvească, câ 
acestea toate le ave întru sine, și era mărit și slâvit deusebi 
de toată lumea, iarâ pentru mare mila Sa vru să-ş arate 
slava Sa lumiei, [slava] carea o ave mainte încă de ce nu era 
lumea, pentr'aceea întăiu fâcu Îngerii»3%”. 


În Biblia 1688 putem citi următorul pasaj: „Și văzuiu ceriul 
deschis şi, iată, un cal albu, și Cel ce şade preste el chemându- 
Să Credincios și Adevărat, și cu direptate judecă și dă războiu. 
Şi ochii Lui ca para focului și preste capul Lui steme multe, 
având nume scris, carele nimenea nu-l ştie, fără numai sângur 
El. Și îmbrăcat cu haină văpsită în sânge, și să cheamă numele 
Lui: Cuvântul lui Dumnezău. Şi oştile în ceriu urma după El pre 


3% Antim Ivireanul, Opere, ed. cit, p. 105-106. 
34 Varlaam, Cazania (1643), ed. îngrijită de J. Byck, Ed. Academiei 
RSR, București, 1966, p. 377. 

cai albi, îmbrăcaţi fiind cu vișinu albu şi curat” (Apoc. 19, 11- 
14). 

lar în Mineiul pe noiembrie, la slujba Sfinţilor Arhangheli 
Mihail şi Gavriil, există și această cântare: 


Şezu-I-ai pe Îngeri ca pe nişte cai, 
lubitorule de oameni, 
și ai apucat cu mâinile Tale frâul lor 
și mântuire s-a făcut călătoria Ta 
celor ce strigă neîncetat: 
Slavă puterii Tale, Doamne!5%5 


Psalmul următor ne face, de data aceasta, să ne amintim de 
Bacovia: 


O, Dumnezău Svinte, Tu mă scoate 
De puhoi de ape, toi [tumult] de gloate, 
Ce-m[i] vine la suflet, și de gloduri 
Cu pâcle adânci, fără poduri. 


Că sunt încungiurat de adâncuri, 
De mă trage vivorul la smârcuri [vâltori]. 
Strigând mi-au venitu-mi ameţeală, 
Mi-au amurţât limba-n osteneală. 


Ochii să tâmpiră de zăbavă, 
Dorind, Doamne, de svânta Ta slavă. 
Şi pizmașii miei stau împotrivă, 
Fără număr, cu ceată zlobivă. 


305 Cf. Mineiul lunei noemvrie, Ed. Tipografia Cărţilor Bisericești, 
București, 1927, p. 119. 

Perii capului meu covârşiră, 
Asupra mea când stau de se-nșiră. /.../ 
[Cei] ce-s cu mine născuţ[i] dintr-o maică 
Vor de sine strein să mă facă /.../ 


Ceia ce beau la crâșme mă cântă 
Şi pre la porţli] mă iau în prohită [derâdere]. 
lar eu cătră Tine cu rugă 
Mă rog, Doamne, că sunt a Ta slugă. 


Şi-m[i] cerc vreme să mi-aflu-ndemână 
De la Tine să iau milă plină. 
Şi să mi-asculţ|i], Doamne,-ntr-adevară, 
Să nu mă lași] să hiu de ocară, 


Nice să lași] să m-afunde tina, 
Ce să rădici de pre mine vina. 
Şi să scap de cine mi-s cu greață 
Şi de genuni adânci, line-n faţă. 


Vivorul apei să nu mă tragă, 
Să mă-nghiţă genunea cea largă, 
Nice smârcul buza să-ș[i] deşcheie 
Să mă soarbă şi să să încheie. 


(Ps. 68, 1-14, 27-28, 35-50) 
Ne gândim aproape instinctiv la poemul Lacustră al lui 


Bacovia: „De-atâtea nopţi aud plouând,/ Aud materia plângând 
[...] În spate mă izbește-un val — / Tresar prin somn şi mi se pare/ 

Că n-am tras podul de la mal”. Descoperim aceeași oroare de a 
nu fi înghiţit de potop, de ape malefice. 

Mai mult, ambii poeţi dau glas fobiei diluviene repre- 
zentând-o printr-o imagine aproape identică, cea a absenței po- 
dului, enunţând lipsa căii de acces spre scăpare, spre mântuire: 
„puhoi de ape /.../ Cu păcle adânci, fără poduri” (Dosoftei), „mi 
se pare/ Că n-am tras podul de la mal” (Bacovia). Ambii au frica 
de a nu rămâne fără pod, fără modalitatea de a trece dincolo, de 
a se salva. Putem să o considerăm și o teamă profundă a 
sufletului, care se înfăţişează, în cazul amândurora, sub forma 
acestei imagini relevând un frison teribil la gândul de a nu mai 
avea cale de scăpare. 

Şi ajungând aici, reafirm și cele ce spuneam despre Ba- 
covia, despre faptul că versurile sale nu sunt simple melodioase 
plângeri, cum le numea Ion Barbu, ci trebuie înţelese ca având 
semnificații metafizice absconse, în sensul terorii la gândul 
potopului care îneacă lumea, pe care o exprima și Blaga, ba chiar 
şi Barbu într-un poem. 

Aceleași semnificaţii alegorice le au, la Dosoftei, puhoiul, 
adâncul, smârcul, genunea şi viforul apei. Ceea ce impresionează în 
aceste proiecții vizuale cu impact imediat este acumularea de 
amănunte capabile să contureze un tablou sumbru și copleșitor 
prin sugestiile unui cataclism şi ale unei sucombări iminente. 

Expresiile „puhoi de ape, şi „toi de gloate” instituie şi o 
imagine auditivă — nu doar vizuală — asurzitoare ca efect psiho- 
logic. De fapt, recurgând dintru început la o senzaţie abstractă 
şi totodată imprecisă, cum e auzul, Dosoftei obține deja un efect 
multiplicat al terorii, pe care doreşte să ne facă să o resimțim la 
cotele de alarmare pe care psalmistul/ rugătorul le atinge. 

Această învăluire auditivă, a unui pericol neașteptat și 
totuși simţit aproape, este confirmată și concretizată imediat în 

imagini vizuale tulburătoare: glodurile indică impresia înșelă- 
toare a solidităţii, care nu fac decât să împingă pe cel afundat 
către viforul vârtejului de ape, al vâltorii care înghite sufletele 
fără milă. 

„Păclele adânce, fără poduri”, reprezintă aceeași sugestie 
a rătăcirii și a nesiguranţei, a lipsei de călăuzire care ne poartă 
inevitabil spre un deznodământ dramatic. Permanent se insta- 
lează sentimentul de insecuritate și de primejdie ascunsă, 
invizibilă, de ape nebănuit de adânci și de învolburate, protejate 
fie de pâcle, fie de gloduri și tină, fie de însăşi deghizarea 
pericolului într-un fenomen pașnic: „genuni adânci, line-n față” 
(expresie oximoronică de o rară finețe psihologică). 

Tabloul construit de Dosoftei ar putea suporta chiar o 
comparaţie cu un scenariu de film modern, dacă o privim în 
mod realist şi nu prin prisma semnificaţiilor sale alegorice. 

Proiecţia groazei, descrisă mai sus, este completată și chiar 
augmentată prin reprezentarea unui posibil final sinistru: 
„smârcul buza să-ș[i] deșcheie/ Să mă soarbă şi să să încheie”. E 
o genune sau un smârc (vâltoare) gânditor, posesor de con- 
ştiinţă (abominabilă): îşi așteaptă victimele și își deschide buzele 
pentru a le înghiți. Caracterul modern al acestei întregi sceno- 
grafii dosofteiene este surprinzător. Autorul reușește să con- 
struiască primele scene terifiante din literatura română realizate 
prin tehnica apropierii treptate de deznodământ, într-un ritm 
crescător al panicii până la apogeu. Scopul său, ca Mitropolit și 
om duhovnicesc, era acela de a picta în cuvinte, cât mai realist, 
stări spirituale a căror tensiune sau dramatism nu pot fi repro- 
duse altfel. 

Obsevăm reapariția, în acest psalm, a undelor alegorice, în 
alte două contexte diferite. În primul caz, se roagă ca pe vrăj- 
mași „să-i verse Domnul cu mânie,/ Să-i agiungă undă cu urgie” 

(Ps. 68, 81-82). Al doilea sens este contrar, fiind inclus într-un 
imn al laudei cosmice către Dumnezeu: 


Lăudaţi-L, ceriuri şi pământuri, 
Cu dealuri, cu şesuri și cu câmpuri, 
Şi mările vesele să salte, 

Cu unde s-arunce valuri nalte. 


(Ps. 68, 113- 116) 


Semnificațiile simbolurilor acvatice la Dosoftei sunt multe 
şi complexe şi necesită o minuțioasă investigaţie. Versurile ur- 
mătoare sunt o profeție a Răstignirii lui Hristos. Stilistic însă, ele 
sună şi foarte modern, anticipându-l pe Arghezi: 


Așteptam cineva să mă plângă 
La nevoaie ce sunt şi la tângă 
Să mă mângâie, şi n-avea nime 
Să să găsască din omenime. 


Şi mă hrăniră-n foame cu here 
Ceia ce i-am hrănitu-i cu miere. 


Şi-n sete cu oțăt m-adăpară, 
Să le hie masa de ocară. 
Să să puie-nainte-le cursă, 
[Celor] ce-m[i] dederă oţăt pentru mursă**. 


Să-şi ia plata și să să smintească, 


3% Mursă = băutură fermentată preparată din miere amestecată cu 


apă sau cu lapte. O băutură foarte dulce. 

Şi-ntunăciunea să-i orbască. 


Să nu vază când vor da de scârbă, 
Să-i zgârcească răutatea-n gârbă. 
Şi să-i verse Domnul cu mânie, 
Să-i agiungă undă cu urgie, 


Să le fie curţâle pustie, 
Şi casele de [fără] dânş[ii] să rămâie [etc.]. 


(Ps. 68, 67-84) 


Şi tot la poetica lui Arghezi ne îndeamnă să ne gândim și 


un alt psalm: 


Din maică-mea din mătrice 
M-ai închegat, și [-voi zâce 
Cântare nepărăsâtă, 
Că sunt a mulți de prohită [batjocură]. 


Că Tu-m[i] eşti agiutori tare, 
Şi-m[i] vei împlea de cântare 
Rostul, de Ti-oi lăuda-Te, 
De slavă, de bunătate /.../ 


Că cu scrisul n-am vârtute 

Să iau sama de oști multe. 

Ce-Ţ[i] voi întra cu tăcere, 
Doamne,-n svânta Ta putere. 


(Ps. 70, 19-26, 65-68) 

Versurile, în varianta lui Dosoftei, propun un paradox, și 
anume acela al doxologiei care este şi cântare, dar şi tăcere — am 
discutat și la Psalmul 53 despre „ruga din tăcere”. 

Este cântare cu rostul, cântare-,„ntr-alăute cu strune” (Ps. 
70, 111), dar și tăcere abisală atunci când rugătorul intră şi vede 
„Sfânta putere” a lui Dumnezeu, adică lumina dumnezeiască 
cea necreată. Atunci rugăciunea sau cântarea se transformă în 
contemplare a descoperirilor pe care Dumnezeu le arată credin- 
ciosului Său. Cântarea și scrisul premerg dobândirea acestei 
puteri pe care Dosoftei o prezintă ca apogeu al eforturilor inte- 
lectual-spirituale, reprezentând împlinirea celor dintâi. Ele 
însele, rugăciunea/ cântarea şi scrisul, nu sunt de ajuns. Ele sunt 
doar eforturile umane peste care Dumnezeu aşterne tăcerea 
împlinirii şi a odihnei Sale, care înseamnă concomitent şi pu- 
terea Sa, prin care ascetul poate să reziste în această lume. 

Este de remarcat insistența lui Dosoftei, în aceşti psalmi 
versificați, pe rugăciunea isihastă — pornind de la descrierea în 
amănunt a dorului de Dumnezeu și a tânjirii după vederea 
frumuseţilor indescriptibile întru lumina Sa cea de negrăit, 
după cum am văzut în mai mulți psalmi şi chiar puţin mai 
devreme, în Ps. 68: „Strigând mi-au venitu-mi ameţeală,/ Mi-au 
amurțât limba-n osteneală./ Ochii să tâmpiră de zăbavă,/ 
Dorind, Doamne, de svânta Ta slavă” (Ps. 68, 7-10) — şi rezulta- 
tele ei, adică vederea slavei veşnice a lui Dumnezeu. 

Această insistență ne dovedește, pe de o parte, că Dosoftei, 
cum am mai spus, era un rugător fervent, cunoscător al teologiei 
mistice şi un practicant al rugăciunii niptice iar, pe de altă parte, 
că teologia mistică şi rugăciunea isihastă nu au încetat vreodată 
să fie promovate în Ţările Române - dovadă și mulțimea de 
sihaștri/ eremiţi din pustia munţilor și a pădurilor — și că 

renașterea isihastă din secolul al XVIII-lea nu a făcut decât să 
reanime o tradiție, să-i dea un nou avânt. 

Având, prin urmare, o astfel de tradiție de netăgăduit, o 
teologie a vederii lui Dumnezeu pe care o promovează atât 
vechile cazanii, cât și didahiile antimiene, precum și toți mării 
cărturari ai epocii vechi, inclusiv Dimitrie Cantemir, este prin 
urmare greu de admis că Arghezi sau Blaga ar fi aderat mai 
degrabă — atunci când implorau epifaniile divine sau chiar când 
acuzau absența lor — la concepții religioase din afara propriei 
tradiții și antagonice. 

S-a încercat descinderea lor din Pascal, din expresionismul 
german (cu precădere din poezia lui Trakl și Rilke care, 
continuându-l pe Hölderlin, care caută urmele zeilor pe pământ 
— mai degrabă Şt. A. Doinaș încearcă să se înscrie în această 
direcție, iar Blaga doar în Pașii profetului; Arghezi niciodată) sau 
chiar din teologia protestantă, de către cei care consideră că 
Ortodoxia nu ar fi capabilă să înrâurească în vreun fel cultura. 
Însă această perspectivă îi deposedează de originalitate pe crea- 
torii români şi enunţă (evident depreciativ) imposibilitatea ca 
românii să poată crea o literatură şi o cultură proprie, dacă nu 
imită mecanic modelele occidentale. Este o prejudecată (izvo- 
râtă dintr-un complex de inferioritate) care reușește să reducă 
la futilitate un mileniu și jumătate de istorie ante-modernă și 
proclamă că românii trebuie să se reinventeze drastic și să nu 
mai considere că au avut vreodată vreun fundament cultural și 
spiritual. Ceea ce este un aspect teoretic fals și, mai ales, in- 
validat de către cei mai mulţi dintre marii creatori recunoscuţi 
ai culturii noastre. 

În Psalmul 71 întâlnim altă profeție mesianică, anunțând 
întruparea și nașterea Domnului pe pământ. Hristos este 
„Craiul” care aduce pacea și dreptatea în lume: „Pacea-n lume 

ca munţâi să crească,/ Dereptatea dealuri să-ş[i] ivască./ Să-ş[i] 
facă mişeilor [sărmanilor] giudeţe [judecăţi],/ Asupriţii să-i ia cu 
blândețe,/ Pre clevetnic [clevetitor] și pârâș [delator] să plece [să 
umilească],/ Și puterea strâmbilor să sece” (Ps. 71, 7-12). 

Dumnezeu vine blând pe pământ, născându-Se din 
Fecioară fără durere („fără de trudă”), mai presus de fire („peste 
rod de rudă”), ca să restaureze lumea Sa: 


Şi să-ntreacă peste rod de rudă 
Că S-a pogori fără de trudă 
În făţare [arie/ ogor] ca roua pre lână 
Şi-n pământ ca picătura lină. 


(Ps. 71, 15-18) 


Însă Cel ce Se pogoară astfel, „ca picătura lină”, din cer pe 
pământ (Dumnezeu Cuvântul care Se strecoară în trup ca 
picătura în pământ), fără zgomot şi fără să zguduie lumea cu 
arătarea Sa, a Celui care a creat-o și o ţine întru ființă, este Cel 
Veșnic, Cel ce este „mainte de soare” și Care va împărăţi peste 
toată zidirea în veci: 


Şi să custe ca soarele Craiul, 

Şi ca luna să-i fie lung traiul. /.../ 
"N zâle[le]-I dereptatea va da rază, 
Pre mulțâme de pace să șază, 
Pănă când să va ridica luna, 

Ca să-mpărăţască totdeauna, 
De la mare și până la mare, 

'N tot pământul Domn cu așezare. 

es) 


Că va custa [va trăi] cu crăie dulce, 
Şi arapii [magii] aur i-or aduce. /.../ 
Fericitu-l va fi svântul nume, 

În toţ[i] vecii, şi slăvit în lume, 
Că mainte de soare trăiește 
Numele Lui, de să proslăvește 


(Ps. 71, 13-14, 19-24, 45-46, 55-58) 


A trăi cât soarele și luna şi a împărăţi „de la mare și până la 
mare” reprezintă o exprimare umană, atâta cât cuvintele pot 
reprezenta, pentru a spune că El va stăpâni, pentru toată eterni- 
tatea, asupra universului spiritual și material pe care l-a creat și 
l-a răscumpărat prin întruparea și jertfa Sa. 

În Acatistul intrării Domnului în Ierusalim citim, la icosul al 
9-lea: „Binecuvânat eşti, Împăratul păcii, să strălucească 
adevărul Tău în toate zilele până se va lua luna. Binecuvântat 
ești, Soare al dreptăţii, să lumineze lumina Ta cât va străluci 
soarele. Binecuvântat ești, Cel ce vii întru numele Domnului! 
Osana, întru cei de sus!”30%7. 

Faptul că Domnul va împărăţi „pănă când să va ridica 
luna”, pe de o parte iar, pe de altă parte, „ca soarele /.../ şi ca 
luna”, ascunde alte semnificaţii tainice. Ar putea fi acelea că El 
este Domn al întregii lumi până la sfârșitul chipului acestei 
lumi, dar și după transfigurarea ei. 


307 Buchet de acatiste ale Domnului nostru lisus Hristos, tipărite cu 
binecuvântarea PS Galaction [Stângă], Episcopul Alexandriei și Teleor- 
manului, Ed. Biserica Ortodoxă, Alexandria, 2002, p. 161. 

Profețiile eshatologice fac de asemenea trimiteri la soare şi 
lună, la luminători în general, despre care Scriptura ne spune 
de altfel, de la bun început, că au fost creați și ca „să fie semne” 
(Fac. 1, 14) ale vremurilor. Deși amândoi luminătorii cerești 
sunt, pe de o parte, simboluri ale luminii Sale celei veșnice iar, 
pe de altă parte, semne ale zilelor din urmă, când vor da 
semnalul declinului final al universului, așa cum îl știm și îl 
vedem acum, totuși, într-o exegeză aparte, luna poate simboliza 
zilele acestei lumi, iar soarele vremea Împărăției celei fără de 
sfârșit. Această interpretare o întâlnim și la Cantemir: „Ale 
vremelnicelor deșertăciuni luna să tâlcuiaște”*%. 

Am amintit și mai sus despre nedeplinătatea lunii, care-şi 
ia „de la soare lucoare din rază” (Ps. 8, 10). 


38 „Pentru că, iată, ziua Domnului vine nevindecată [...]. Pentru că 
stealele ceriului şi ralița [constelația Lira sau Sirius] și toată podoaba 
ceriului lumina nu o vor da, și să va întuneca soarale răsărind și luna nu 
va da lumina ei” (Is. 13, 9-10). 

„Şi se vor topi toate puterile ceriului, și se va învălui [înfăşura] 
ceriul ca o carte [scrisoare/ sul], şi toate stealele vor cădea ca frunzele den 
vie și în ce chip [toamna] cad frunzele de la smochin” (Is. 34, 4). 

„Înaintea feaţii Lui să va turbura pământul şi să va clăti ceriul, 
soarele şi luna [se] va întuneca şi stealele vor apune lucirea lor. [...] 
Sunete au răsunat în Valea Judecăţii, căci aproape e ziua Domnului în 
Valea Judecăţii. Soarele și luna [se] vor întuneca, și stealele vor apune 
lucirea lor” (Ioil 2, 10; 3, 14-15). 

„lară numaidecât după scârba [durerea] acelor zile, soarele să va 
întuneca și luna nu va da lumina ei, și stealele vor cădea den ceriu”... 
(Mt. 24, 29). 

„Și văzuiu când să deşchise pecetea a șasea şi, iată, cutremur mare 
s-au făcut, și soarele s-au făcut negru ca un sac de păr, și luna s-au făcut 
ca sângele, și stealele ceriului au căzut la pământ”... (Apoc. 6, 12-13). 

Toate citatele sunt cf. Biblia 1688. 

3% Dimitrie Cantemir, Divanul, ed. cit., p. 105. 

Pentru că am ajuns la această discuţie, despre luminătorii 
cereşti, vom face un mic salt la Psalmul 73, pentru a ne întoarce 
apoi la Psalmul 71. În Ps. 73 descoperim o nouă poetizare a 
puterii creatoare a lui Dumnezeu. Ne oprim aici pentru că peisa- 
jul central îl constituie un tablou astral, care ne revelează noi 
valenţe profunde ale frumuseţii cosmice. Este unic chiar și în 
Psaltirea pre versuri şi ne extindem la el pentru că ne oferă o 
poezie cu semnificații complementare pentru ceea ce am arătat 
puțin mai devreme. 

lată versurile pe care le avem în vedere: 


De la Tine z[i]ua luminează, 
Şi noaptea cu stele dă rază. 
Tu ai tocmit luna de dă zare, 
Şi soarelui i-ai dat de răsare. 


(Ps. 73, 65-68) 


E o imagine luminoasă a cosmosului, în care întuneric nu 
încape. Dar echivalența expresivă pe care a găsit-o Dosoftei 
pentru a exprima strălucirea lunii noaptea este genială. În 
această imagine poetică aproape că se poate concentra toată 
poezia și filosofia lui Eminescu şi Blaga. 

Tot vagul simbolului simbolist şi clar-obscurul nopţilor 
eminesciene, toată ferestruirea lunii ca irizare a ochiului luminii 
veșnice spre pământ, din poezia lui Eminescu, toată poezia lunii 
care „măreşte şi mai tare taina nopții /.../ cu largi fiori de sfânt 
mister” (Blaga, Eu nu strivesc corola de minuni a lumii) se cuprind 
aici, se află in nuce în acest vers al lui Dosoftei: „lu ai tocmit 
luna de dă zare”. 

Luna „dă zare” cosmosului reproducând gestul primor- 
dial al Autorului lumii, acela de a scoate lumina şi lumea din 
întuneric. El a tocmit-o ca să fie o pleoapă întredeschisă a minții 
spre geneza universului. El a pictat acest tablou care sim- 
bolizează răsăritul luminii intelectuale şi spirituale în om, ru- 
perea întunericului, a pânzei neștiinței. 

Lumina lunii este acel intermezzo necesar gândirii înainte 
de răsăritul soarelui, al luminii clare: „Tu ai tocmit luna de dă 
zare,/ Şi soarelui i-ai dat de răsare”. Interval care destăinuie 
etapele naşterii lumii, împlerea/ umplerea treptată a golului/ 
nimicului iniţial. Lumea a răsărit aşa cum se nasc stele din 
întunericul nopții. Lumina lunii conturează doar dimensiunile 
creaţiei lui Dumnezeu, ale universului. Ea indică zarea, orizon- 
turile întinderii și ale frumuseţii cosmice, fără să le dezvăluie în 
toată lărgimea şi culoarea lor. „Luna dă zare”: este deschiderea 
unui ochi spre univers şi spre cuprinderea lui fără să-l cuprindă. 
Un ochi genuin, care vede lumea pentru prima dată şi o pipăie 
cu privirea nemaculată de preconcepţii, de necredinţă, de cu- 
riozitate științifică sau de orice alt interes. E o deschidere a lumii 
în a cărei vedere cazi fără alte gânduri indiscrete, o privire spre- 
n afară care te adânceşte în tine însuţi, care e în același timp 
mirare și cunoaștere — cum va spune Nichita Stănescu: „E o 
cunoaștere aidoma cunoașterii dintâi, / când lumile-ţi încep la 
căpătâi, /.../ şi mâna-ntinsă simte o dimensiune, / și fiece mirare 
e un nume” (Cântec, din vol. O viziune a sentimentelor). 

Este deopotrivă, aici, în versul lui Dosoftei, luna emi- 
nesciană creatoare de „zări” ale universului şi ale gândirii 
(Scrisoarea I: „Ea din noaptea amintirii o vecie-ntreagă scoate 
/...] gândirilor dând viaţă /.../ Mii pustiuri scânteiază sub 
lumina ta fecioară,/ Şi câți codri-ascund în umbră strălucire de 
izvoară!”...), precum și anticiparea definiției metafizice a lumii 

deschise, pe care a dat-o Blaga, numind-o „zariște cosmică”510. 
Luna care „dă zare” ne conduce spre altfel de orizonturi, unde 
„ne găsim în zona nepipăitului, a inefabilului” 3", 

Şi parcă spre a ne asigura că poeții moderni n-au trecut cu 
vederea versul lui Dosoftei, Coşbuc eminescianizează apelând 
la metafora dosofteiană: „Cu făclioara, pe-unde treci,/ Dai zare 
negrilor poteci/ În noaptea negrului pustiu”... (Moartea lui 
Fulger). 

Eminescu, însă, scrisese mai înainte: „Dar un luceafăr, 
răsărit/ Din liniștea uitării,/ Dă orizon nemărginit/ Singurătății 
mării” (Luceafărul). Indubitabil, metafora i-a fost sugerată de 
luna ce „dă zare” în versul lui Dosoftei. Eminescu a receptat-o 
în sensul ei corect: a da zare înseamnă a da orizont acestei lumi. 
Un gest incipient/ primordial. Căci a zări zarea lumii înseamnă a 
fi o clipă contemporan cu începututrile ei, a trăi fiorul despărțirii 
luminii de întuneric și al ivirii imensităţii orizontului ei. Zarea/ 
orizontul lumii este deopotrivă imens şi cuprinzibil (cu privirea 
şi cu mintea). 

Aceasta este lumea pe care a creat-o Cel ce S-a pogorât la 
ea „ca picătura lină” de rouă, în zorii zidirii ei celei de a doua 
oară. Cel ce a scos-o treptat din întunericul neființei şi apoi al 
neştiinței, fără să o bruscheze sau s-o înspăimânte cu puterea 
Sa, după cum luna profilează mai întâi contururile cosmice 
(„Muchi de stâncă, vârf de arbor, ea pe ceruri zugrăvește” 
(Eminescu, Scrisoarea IV)) și apoi răsare Soarele luminărilor 
celor veşnice. Cel ce, pentru toate acestea, a primit închinarea 
înțelepților/ magilor la nașterea Sa: „Împăraţâi de pre Marea 


310 Lucian Blaga, Trilogia culturii. III. Geneza metaforei şi sensul 
culturii, Ed. Humanitas, Bucureşti, 1994, p. 15. 
311 Idem, Trilogia culturii. I. Orizont şi stil, Ed. Humanitas, București, 


1994, p. 82. 

Albă/ Îi vor veni cu daruri /.../ Împărațâi arăpeşti şi Sava [regina 
Saba]/ I-or da daruri şi-l vor prăvi slava” (Ps. 71, 29-30, 33-34). 

Psalmul 72 pune din nou în antiteză ascultarea de 
Dumnezeu şi cupiditatea celor care nu-şi măsoară bine vremel- 
nicia. Omul Drept este tentat să alunece spre păcat („mie mai să 
strămutară/ Picioarele, de să lunicară./ Puţân de n-am smintit 
din cărare”) atunci când vede „pre cei răi noroc ce le merge,/ Cât 
de moarte ei nu bagă samă, / Și de [din] boală cu lesne să-ntramă 
[se-ntremează]” (Ps. 72, 5-7, 10-12). Cum va zice Eminescu: 
„Norocul vă petrece” (Luceafărul). Altfel spus, cei cărora „noroc 
le merge” sunt „cei răi”. Faţă de unii ca aceștia Eminescu afirma 
că doreşte să rămână „rece” și să petreacă în nemurirea lui, de 
care oricum ei își băteau joc. 

Pe aceștia îi vizează şi versurile lui Dosoftei. Ei sunt 
nesimţitori „Pentru-aceea căci le prisoseşte/ Bogăţâia carea-i 
sămețeșşte,/ Că sunt îmbrăcaţi] din strâmbătate/ Cu vicleșug de 
păgânătate” (Ps. 72, 15-18). Sunt, adică, păgâni prin faptele lor, 
iar nu credincioși lui Dumnezeu. 

Dosoftei, ca şi în alte cazuri, desfășoară o adevărată 
predică morală aici. Psalmii au, de altfel, această caracteristică, 
specifică şi omileticii, de a îmbina teologia mistică, doxologia și 
discursul moral, alternare pe care am putut-o remarca și până 
acum. Cu precizarea că retorica omiletică are un discurs clar și 
lămuritor în ceea ce privește teologia dogmatică și mistică (de 
obicei, Antim Ivireanul, spre exemplu, se păstrează, chiar și în 
didahii, prin exprimarea alegorică, mai degrabă ambiguu 
pentru cei care nu sunt familiari cu domeniul), în vreme ce 
psalmii întrebuinţează de multe ori o formulare eliptică sau 
metaforică, pentru că presupun exprimarea unor revelații sau 
profeţii care cu greu pot fi expuse în cuvinte sau pentru înţele- 
gerea cărora nu venise încă timpul. 

Însă, celor „imbrăcaţ[i] din strâmbătate”, zice Dosoftei, „le- 
a ieşi strâmbătatea ca săul’!?/ Ce l-au adunat” (Ps. 72, 19). 

Ego-ul lor este atât de gonflat, încât se laudă singuri până 
la cer și în tot pământul: 


Ş[il-au pus în ceri gurele de cască 
Şi-ș[i] trag limba pre pământ să pască. 


(Ps. 72, 27-28) 


Din nou, portretul moral pe care prezintă Dosoftei pare 
decupat dintr-o pictură de Bosch": 


Dar va veni clipa când: 


Vor peri cu totul și s-or stânge 
Cu fărădelegi, cu ce ş-vor strânge. 
Când s-or deştepta din ce-și] visază, 
Bine[le] ce ș[i]i-au visat să nu-ș[i] vază. 
Să le lepez[i] obrazul departe, 


3512 Său = ceară sau grăsime animală. Aici este vorba de grăsimea 
celor bogaţi, care și-au strâns averile în mod nedrept. 

315 Sursa imaginii: 

https://www.sickchirpse.com/wp- 
content/uploads/2013/02/Hieronymus-Bosch-.jpg. 

314 Obraz = față, persoană. 

Doamne, dintr-a Ta svântă Cetate. 


(Ps. 72, 62-68) 


Celor ce nu strâng averile nedreptăţii, „zâlele li s-or afla 
pline,/ Cându-i va lua Domnul cu Sine” (Ps. 72, 31-32). Dar cel 
credincios consideră: „Eşti-mi, Doamne, inemă şi parte,/ Şi ave- 
re strânsă de departe” (Ps. 72, 81-82). Pentru aceasta, pentru 
împlinirea aşteptării sale: „inemă mă arde” şi „mi-i inema sacă” 
(Ps. 72. 69, 79). 

De aceea, cunoscând care este sfârșitul aventurii celor răi, 
dar şi răsplătirea drepţilor, nu doreşte să afle mai mult de atât: 


Şi de-aceasta a cunoaște m-pare 
Şi mi-i trudă de-aș întra mai tare 
În svânta Ta, Doamne, svânțitoare, 
Să-nţăleg giudeţul din scrisoare, 
De sfârşitul fietecăruia, 

Că nu li s-a veghea nimăruia*?. 


(Ps. 72, 53-58) 


Putem prelungi efectul cu un ecou eminescian: „Nimăruie, 
nimăruie” (Ce șoptești atât de tainic...). De asemenea, cores- 
punzător expresiei „mi-i trudă” şi exprimând cu aceeași 
candoare o dificultate, același Eminescu va zice „mi-i ciudă”: „Şi 
mi-i ciudă cum de vremea/ Să mai treacă se îndură” (Singu- 
rătate). 


315 Nu li s-a veghea nimăruia = nu va fi nimeni favorizat (la Judecata 


lui Dumnezeu). 

Ca peste tot în psalmii lui Dosoftei, casa lui Dumnezeu, 
Biserica, are „veșmânt de mătasă” (Ps. 73, 14). Acesteia, 
dușmanii ei vor „să-i puie veșmânt de strecătoare [sac] ” (Ps. 73, 
16). Descrierea intenţiilor agresive ale celor ce doresc să o 
distrugă îi procură din nou lui Dosoftei posibilitatea de a zu- 
grăvi evenimentele într-o tonalitate particulară: 


Să dărâme ca-n dumbravă lemne, 
Cu săcuri unșorii [ușorii] să-i [d]oboară, 
Să-i dezbrace aur cu ozoară3!6, 

Şi uşile cele aurate... 


(Ps. 73, 18-21) 


Lexicul incită urechea cu rezonanţe rustic-exotice — cel 
puțin auzul nostru, cărora ni se par stranii aceste sonorități şi ne 
fac să ne gândim că ar putea să-l anticipeze pe Bolintineanu. 

Dosoftei a tradus „ca-n dumbravă lemne” în mod fidel: œs 
ev ðgvuæ &vAwv (LXX, Ps. 73, 6), Seovuos însemnând dumbravă 
sau pădure de stejari. lar „săcurile” le-a luat din latină: 
„exciderunt ianuas eius in id ipsum în securi et ascia deiecerunt 
eam” (VUL, Ps. 73, 6). Întâmplător, toate acestea sunt foarte 
familiare și mediului românesc. 

„Aur cu ozoară” și „ușile cele aurate” reprezintă însă com- 
pletarea tabloului de către Dosoftei, care trebuie să fi văzut el 
însuși sau cel puţin să fi auzit de la martori oculari despre felul 
în care erau distruse şi jefuite, cu barbarie, bisericile și palatele, 
în timpul deselor invazii ale armatelor străine în Moldova (turci, 
tătari, poloni etc.). 


316 Ozor = motiv de broderii. 

Vorbind, în descrierea sa, despre „aur cu ozoară”, Dosoftei 
ne face să ne gândim la ctitoria lui Vasile Lupu, Biserica Trei 
Ierarhi, al cărei exterior e o adevărată broderie în piatră: 


Să existe oare o legătură ideatică între această aspirație 
voievodală de a dăltui broderii de piatră, pe de o parte, şi, pe de 
altă parte, veşmântul de mătase cu care Dosoftei îmbracă în 
permanenţă Biserica lui Dumnezeu? Mi se pare plauzibilă o 
asemenea presupunere. 

Despre cei care vor „cu foc să o rumpă” (Ps. 73, 24), 
Dosoftei Îl întreabă pe Dumnezeu: „A ce Ţ-întorci mâna de la 
arme,/ De nu-Ţ[i] laș[i] direapta să-i destrame?” (Ps. 73, 41-42). 
Este ușor de observat corelaţia, între ruperea Bisericii, de către 
cei care o consideră un lucru neimportant și efemer, și destră- 
marea lor de către Dumnezeu, a celor care sunt cu adevărat 
pasageri în această lume. Dumnezeu este Cel ce are „bătrână 
bunătate” (Ps. 73, 44), adică din veşnicie, și totodată este Cel care 


317 A se vedea: 
http://ro.wikipedia.org/wiki/Mănăstirea_Sfinţii_Trei_lerarhi_din_ 
Iași. 

are putere atât să închege marea („Iu ai închegat marea” (Ps. 73, 
47)), cât și să zdrobească zmeii și chitul (Ps. 73, 51-54), adică pe 
inamicii spirituali, cei care mai devreme erau zugrăviți ca 
năvălind cu securi peste Templul/ Biserica lui Dumnezeu — 
adică, după interpretarea ortodoxă, peste sufletul omenesc — ca 
să îl ruineze și să îl ardă din temelie. 

Este deci invocată mila lui Dumnezeu, ca și puterea Lui, 
care din „bătrână bunătate” a zidit întreg universul: 


Tu ai dat fântână apătoasă 
În pustie din piatră vârtoasă. 
Cându-Ţ[i] era oștile-nsătate, 

Le-ai adăpat cu părău de lapte. 


KE 


De la Tine z[i]ua luminează, 
Şi noaptea cu stele dă rază. 
Tu ai tocmit luna de dă zare, 
Şi soarelui i-ai dat de răsare. 


Tu i-ai dat pământului frâmseţe, 
De l-întoarce vara-n tinerețe. 
Primăvara-i de Tine făcută, 
Să plodească roua roadă multă. 


(Ps. 73, 57-60, 65-72) 


Dincolo de melosul acestor versuri și de numeroasele eufo- 
nii particulare („fântână apătoasă”, „z[iļua luminează”, „luna 

de dă zare/ Şi soarelui i-ai dat de răsare”, „Să plodească roua 
roadă”), se proiectează imaginea unui Dumnezeu care este 
prezent de la geneza lumii până în contemporaneitate şi Care 
este atent la toate, de la ultimul om până la ultima stea din 
COSMOS. 

Sfântul şi marele poet Efrem Sirul/ Sirianul făcea, odini- 
oară, într-un imn al său, o corelaţie între minunea izvorârii apei 
din piatră în pustiu și zidirea lumii din nimic: 


Am contemplat Cuvântul Ziditorului și L-am asemănat 
stâncii care mergea cu poporul în pustie; 
nu din apa strânsă ori adunată în sine 
revarsă ea pentru el [popor] curgeri minunate: 
nu era apă în stâncă, dar mări au țâșnit din ea, 
tot aşa și Cuvântul din nimic a făcut lucrurile Sale?!8. 


Asemenea, la Dosoftei, Cel ce „lumii dă zare” a făcut și 
„fântână apătoasă /.../ din piatră vârtoasă”, cu apa ca un „părău 
de lapte”. Acelaşi se preocupă și de frumusețea pământului, 
face să se deruleze anotimpurile şi nu pierde din vedere ultimul 
strop de rouă care trebuie să adape pământul ca acesta „să plo- 
dească” roadă. 

Dosoftei a tradus Ps. 74, 4 [LXX: erâxn 1] yN kai mrăvreg oi 
KATOIKOÙVTEG EV AVI) Eyw EOTEQEWOA TOVG OTVĂOVG AVTIIS], 
în proză, în acest fel: „S-au topit pământul și toţ|i] carii lăcuesc 
într-însul. Eu am întărit stâlpii lui!”3”. 

În versuri este ingenios (ca și în multe alte cazuri), reușind 
ca din acest verset să construiască o strofă surprinzătoare prin 


3518 Sfântul Efrem Sirianul, Imnele Raiului, studiu introductiv şi 
traducere de Diac. loan I. Ică jr., Ed Deisis, Sibiu, 2010, p. 47. 
319 Psaltirea de-nțăles, BAR, CRV 70, p. 200. 

ermetism (ajutat, desigur, și de contextul original care este și el 
destul de tainic/ obscur): 


Că pământul s-au șters de să roade, 
Şi de pre dâns[ul] să topăsc năroade [noroade]. 
Ce Eu l-am întăritu-l de toarte?%, 
De-am așezat năroadele toate. 


(Ps. 74, 7-10) 


„Stâlpii” pe care a întărit Dumnezeu pământul au devenit 
la Dosoftei „toarte”. Definiţia cuvântului toart, toarte/ torti, în 
DEX, aminteşte faptul că în basme și în credințele populare se 
face referire la toartele cerului și, respectiv, ale pământului’. 
Dosoftei a preluat cel mult metafora, imaginea vizuală, dacă 
într-adevăr fantezia popular-mitică este la originea acestei 
opțiuni poetice. În mod cert, însă, împrumutând un cuvânt, 
Dosoftei nu își însuşea și concepţia mitologică: pentru el, 
„toartele” pământului erau la fel de alegorice ca și „stâlpii” din 
original, întrucât Ortodoxia nu aderă la explicaţiile cât se poate 
de concrete ale cosmogoniilor păgâne. 

Autorul nostru a ţinut cont de publicul său, de puterea de 
adresabilitate pe care trebuia să o imprime psalmilor săi versi- 
ficați. Pentru aceasta a apelat la construcţii poetice care să 
cuprindă elemente recognoscibile pentru auditoriul său ro- 
mânesc (sau pentru cititorii săi), pentru care a transformat şi leii 
în lupi sau harfele în alăute. Este de reținut intenţia lui Dosoftei 


320 Toartă = mâner. 
321 A se vedea: http://dexonline.ro/definitie/toarta. 

de a dezobscuriza cât mai mult înţelegerea psalmilor pentru un 
public mediu. 

O anumită tendință spre românizarea unor aspecte, altfel 
dificil de înţeles de către credincioșii săi, am semnalat și anterior 
(şi vor mai fi situaţii), dar Dosoftei nu a depășit niciodată niște 
limite rezonabile și, mai ales, a făcut aceasta ţinând cont de o 
situație concretă, de un context socio-cultural care aproape îl 
obliga să recurgă la astfel de metamorfoze. Versificarea/ poeti- 
zarea psalmilor nu ar fi constituit un exercițiu suficient, dacă 
nu ar fi încercat, totodată, să deschidă sensurile (pe cât posibil 
şi fără să altereze nici semnificaţiile teologice și mistice) pentru 
a capta interesul credincioșilor. 

După cum spuneam și altădată, demersul său n-ar putea 
niciodată să justifice folclorizarea abuzivă din lirica secolului al 
XX-lea, când nu-şi mai avea obiectul, condiţiile fiind cu totul 
altele. Ceea ce făcea Dosoftei era să amelioreze o expresivitate 
poetic-alegorică — adesea eliptică — care era purtătoarea unui 
mesaj criptic, profetic, inteligibil parţial sau în integralitate doar 
celor cu experiențe mistice remarcabile. Ceea ce nu era deloc 
cazul liricii mai sus amintite, care pretindea că nu își recunoaște 
decât o singură tradiţie literară, pe cea folclorică. Așa-numiţii 
tradiționaliști interbelici care se întorceau la folclor (când se 
întorceau) nu erau poeți cu experiențe duhovniceşti deosebite, 
care să fi avut nevoie să își popularizeze parţial limbajul poetic, 
pentru că ar fi fost prea înalt şi ininteligibil. Așa încât inițiativa 
lui Dosoftei nu suportă comparaţie cu ideologia epocii moder- 
ne. 

Revenind la discuţia inițială, alte câteva versuri ale 
Psalmului 74 creează impresia de poezie a neliniștii metafizice, 
dacă sunt receptate separat, o poezie a interogaţiilor despre 
locul lui Dumnezeu, care ascunde din nou semnificații apofa- 

tice, pentru că Dumnezeu nu vine dintr-o direcție anume și nici 
nu poate fi circumscris unui spațiu oarecare. lar interogațiile 
sunt poetico-retorice: 


Că nu veți ști: oare despre [dinspre] soare 
Vine Domnul, să vă dea strânsoare22? 


Au vă vine de la scăpătate, 
Când va lua sama de păcate? 


Au doară vă vine despre munte, 
Când S-a ivi ca un fulger iute? 


(Ps. 74, 17-22) 


Dumnezeu nu este limitat, precum creaturile Sale, nu 
poate fi circumscris în categorii umane, de aceea nu se poate 
spune despre El că va veni de undeva, dintr-un loc concret, de 
la Răsărit, de la Apus sau de la munte. 

În psalmul următor se spune însă: „Minunat străluceşti, 
Doamne, de la munte” (Ps. 75, 7). Doar că muntele acesta nu este 
de aceeași natură cu cel de mai sus și nici nu indică un loc de 
unde va veni Dumnezeu, ci doar un sălaș al luminii Sale. Aici 
este o exprimare alegorică, muntele indicând înălțimea sfințe- 
niei, acolo unde strălucește Dumnezeu. 

Tot spre neliniștea metafizică ne îndrumă interpretativ și 
următoarele versuri: 


322 Adică: să vă strângă! să vă ia de pe pământ. L-a strâns Dumnezeu 
înseamnă că l-a luat de pe pământ. 

Nevoit-am ș[i]-am slăbit din bietul suflet, 
Lăsând somnul și odihna, stând în cuget. 
De mâhneală n-am putut grăi cuvinte. 
Cugetat-am și de zâle de mainte, 

De pre veci... 


(Ps. 76, 9-13) 


Aceasta este meditaţia, care este cea mai profundă asceză: 
„nevoit-am /.../ stând în cuget”. N-am citit nicăieri o definiție 
mai frumoasă, Dosoftei fiind îndreptăţit şi de condiţia sa de 
poet. 

Sfântul Augustinus afirma ceva asemănător: 


„În ce mă privește, cuget la legea lui Dumnezeu [in 
lege Domini meditor |], dacă nu zi şi noapte (Ps. 1, 2), măcar 
în segmentele de timp în care pot, şi pentru ca aceste 
cugetări ale mele [meditationes meas] să nu fugă din cauza 
uitării, le rețin cu ajutorul condeiului” %5. 


Meditaţia melancolică romantică a încercat să se po- 
ziționeze în prelungirea meditaţiilor ascetice îndelungate și 
epuizante, cu „mâhneală”, a reflecţiilor care urcau până la zilele 
„de mainte,/ De pre veci”. Încât îndelungile contemplări ale 
naturii, descifrarea înscrisurilor cosmice și preocuparea lor — a 
unuia ca Eminescu, îndeosebi — față de geneză și eshatologie nu 
erau elemente străine ascezei de tip creştin-ortodox și monahal. 


35 Sancti Aurelii Augustini, Hipponensis Episcopi, De Trinitate, în 


PL 42, col. 823. Traducerea ne aparţine. 

Reverenţa romanticilor noștri faţă de eremiţi este cu atât mai 
grăitoare. 

Expresia „stând în cuget” este prin excelenţă ascetică, in- 
dicând verticalitatea ontologică a fiinţei umane, care stă drept și 
arde ca o lumânare gânditoare în fața lui Dumnezeu. Mi se pare 
chiar mai fericită imaginea sugerată de Dosoftei decât cea a lui 
Pascal: trestie gânditoare. 

Unul ca acesta împietrește ca un stâlp în cugetare, uitând 
şi a mai „grăi cuvinte”, de „mâhneala” reflecţiei și de suferința 
meditaţiei concentrate spre a înțelege și pe cele inefabile. Şi 
iarăşi ne amintim de Eminescu și ne întrebăm dacă nu cumva 
enigmatica sentință „ca un stâlp eu stam în lună” (Floare 
albastră) ar putea suporta o interpretare conexă cu semnificațiile 
pe care le-am descifrat mai sus. Fiindcă nu o dată a introdus 
Eminescu în poezii de dragoste sintagme sau propoziţii inspi- 
rate din scrierile vechi și având înțelesuri mistice. Ca în acel 
Sonet care începe cu versul: „Când însuși glasul gândurilor 
tace”... 

Psalmul 76 cuprinde însă şi un impresionant tablou al 
manifestării puterii lui Dumnezeu, pentru a face oamenilor 
cunoscut faptul că El este Dumnezeu din veşnicie, Care a creat 
lumea și Care nimicește pe cei nedrepți: 


Când Te-ai pogorât la dânşii] într-acea ţară [Egipt], 
Toate apele cu sânge să-nchegară. 


Şi cu urlete ploi mare vărsa tare, 
De herbea undele-n bezne ca-n căldare. 


Şi din nuori mergea hreamăt [freamăt] și săgete, 
Să-ngrozască eghiptenii, să să certe. 

Glasul tunetului Tău trăsniia-n roată, 
De-Ţ[i] lumina[u] fulgerile lumea toată. 


S-au strămutat de cutremur tot pământul, 
Când ai tăiat cale-n mare cu cuvântul, 
De-ai uscat într-însă vaduri în vânt mare... 


(Ps. 76, 41-51) 


Revelarea lui Dumnezeu o numește Dosoftei — în tradiţie 
biblică — pogorâre la oameni: „Când Te-ai pogorât”. În cazul de 
faţă este vorba de o revelare în faţa celor care nu Îl cunosc pe 
Dumnezeul cel adevărat, în fața unor necredincioşi, de aceea 
manifestarea lui Dumnezeu este negativă, este pedepsitoare. 

În psalm se vorbeşte despre fenomene cataclismice la scară 
planetară și cosmică. Dosoftei repictează...păstrând sau refă- 
când anumite tuşe. Comparaţia cu fierberea în căldare domesti- 
ceşte peisajul, altfel impresionant — și poate părea celor mai greu 
de mulțumit cam pedestră. Pentru că unii ca aceştia uită tot 
timpul că aceasta este prima poezie în limba română. 

Amintind succint de pedepsele suferite de egipteni, des- 
crierea se concentrează pe despărțirea mării în două, pentru a 
trece prin ea poporul ales, după care apele mării s-au întors la 
loc şi i-au înecat pe faraon şi armata lui. Biblia de la București 
(1688), la Ieșirea, descrie acest episod astfel: 


„ŞI să făcu întunearec și negură, și veni noaptea [...] și 
întinse Moisi mâna pre mare şi aduse Dumnezău marea cu 
vânt den austru sâlnic toată noaptea şi făcu marea uscat, şi 
să spintecă apa” (leş. 14, 20-21). 

Psalmul prezintă evenimentele dintr-o perspectivă mai 
dinamică şi mai poetică. Iar versetele psalmului, în proză, Do- 
softei le traducea astfel: 


„Văzură-le apele Dumnezău, văzură-le apele și să 
înfricoșari. Spământară-si prăpăștile, cu mulțâme de sune- 
te de ape, glas deaderi nuorii. Şi darî sâgeţâle Tale să 
petrec, glasul tunetului Tău în roatî. Străluminari fulgerele 
Tale lumea, să clăti şi cutremurat fu pământul” %+. 


În poezie, Dosoftei aude freamăt în nori cu o ureche hiper- 
sensibilă, cu o sensibilitate la inefabil care ar face invidioşi poeții 
moderni. Aude şi urletele ploii, sugerate de tabloul acestei 
furtuni cataclismice, de glasul norilor şi de trăsnetul în roată pe 
care l-a tradus literal din LXX („glasul tunetului Tău în roată 
[poovi ts Boovrns Xov év tæ rooxe]”, Ps. 76, 19). Iar 
înspăimântarea prăpăstiilor (a beznelor sau a abisurilor marine) o 
imaginează ca pe o fierbere a apelor din adânc (ploaia și furtuna 
făceau să fiarbă marea în adâncul ei) şi o transpune poetic astfel: 
„herbea undele-n bezne” — pregătind despărțirea apelor. Și se 
usucă „vadurile” mării. 

Specific acestei descrieri dar şi, în general, poeziei lui 
Dosoftei — fapt ce indică un poet veritabil, cu o viziune proprie 
— este bidimensionarea paradoxală a proporţiilor. O parte din 
acest peisaj înfățișează un spectacol cosmic: 


324 Psaltirea de-nțăles, op. cit., p. 205-206. 

Redăm acelaşi fragment şi în versiunea ulterioară a Bibliei de la 
Bucureşti: „Văzură-Le apele, Doamne, văzură-Te apele și să spăimântară, 
tulburară-se beznele, mulțimea sunetului apelor. Glas deaderă norii, 
pentru că și săgețile Tale trec. Glasul tunetului Tău, în roată. Străluciră 
fulgerele Tale lumii; clătină-se și să îngrozi pământul” (Ps. 76, 15-18). 

Şi cu urlete ploi mare vărsa tare 


Glasul tunetului Tău trăsniia-n roată, 
De-Ţ[i] lumina[u] fulgerile lumea toată. 


S-au strămutat de cutremur tot pământul. 


Însă anumite opţiuni lingvistice, felul în care descrie ploaia 
care „vărsa tare”, fierberea valurilor mării, a „undelor ca-n 
căldare”, ca şi uscarea „vadurilor” mării reușesc să facă acest 
peisaj să pară cumva familiar, fără ca prin aceasta să-i dimi- 
nueze din impresionabilitate. Îl clasicizează, pentru un vorbitor 
de limbă română. Și această opţiune poetică nu e separată de 
teologie, pentru că Dumnezeu nu produce spectacole de genul 
celor mediatice, iar evenimentele sunt rememorate și rezumate 
în psalmi cu sens pedagogic şi moral. Aşa încât anamneza 
poetică nu este lipsită de scopuri educative. Se înțelege astfel de 
ce Dosoftei nuanțează din peniță anumite tuşe ale acestui 
tablou, de ce reduce un eveniment de proporţii colosale, cos- 
mice, cuprinzând cerul și marea, la dimensiunile unei căldări 
sau ale unui vad. 

Însă dincolo de intenţia inteligibilităţii, putem spune că 
Dosoftei încearcă să vadă spectacolul acesta...din perspectivă 
divină. Cutremurarea pământului și firberea abisului nevăzut 
al apelor este pentru Dumnezeu 0...„căldare”. Pentru că 
„Domnul unde șede, de la nalturi,/ Vede lumea preste toate 
laturi” (Ps. 137, 19-20). Cu astfel de schimbări majore de pers- 

pective — invocându-l însă pe Kant — va opera Eminescu în 
Sărmanul Dionis, în Călin (file din poveste) și în Scrisoarea 1. 

Cele descrise în psalm nu sunt simple fenomene meteoro- 
logice, ci sunt manifestări ale slavei lui Dumnezeu, aşa cum ne 
fuseseră arătate și în Ps. 17, pe care l-am comentat mai sus. 
Reamintim versurile: 


Tie Tî să pleacă ceriul și Te-ascultă, 
Când pogori în ţară, și stă-n groază multă. 


Lumina scripeşte supt svinte-Ţ picioare 
Cu negură groasă de grea strălucoare. /.../ 


Pus-ai întunerec de-Ţ|i] ascunzi lumina, 
Cu sălaș de ape ce-ai făcut cu mâna. 


Şi pre denainte-Ţ|i] nuorii fac cale, 
Cu ploaie aprinsă curând [curgând] ca o vale. 


Piatră cu jeratec, cu foc împreună, 
Cu multă tărie Domnul din ceri tună. 


Da-Ş-va de sus glasul, săgeţ[i] va trimite, 
Greşiţii să-ș[i] moaie inemi împietrite. 


Pre pizmaş|i] goni-i-va cu fulgere multe 
Şi le va da spaimă cu săgeț|i] mănunte [mărunte]. 


Şi psalmii vor relua şi cu alte ocazii descrierea minunilor 
pe care le-a făcut Dumnezeu cu poporul ales. Chiar în psalmul 
următor sunt astfel de episoade, spre aducere aminte: 

Bunătatea Domnului uitară 
Şi ciudese [minuni] ce-au făcut în ţară /.../ 
În Tandos, în loc de câmpie, 
Când le scotea moșii din șerbie. 


De-au desfăcut marea să-i petreacă, 
Să le dea moșie, să le placă. 
Când au potprit marea ca-ntr-o foale, 
De i-au trecut preste-arină moale. 


Şi z[i]ua le-au pus nuor povaţă 
Prin pustie de-au mers fără greață, 
Iar noaptea le-au ţânut lumină 
Cu stâlp de foc, ca de zi senină. 


Au despicat piatra în pustie, 
De i-au adăpat cu apă vie, 
C-au slobozit izvoară din stâncă, 
Cu părauă cu apă adâncă. 


Ce ei preste bine Îi greșiră, 
Şi la loc de secetă-l cârtiră, 
Ispitind pre Dumnezeu prin gânduri... 


(Ps. 77, 33-34, 37-53) 

Pluralul „izvoară” îl va utiliza și Eminescu: „Înnecat de 
vecinici visuri, răsărit din sfinte-izvoară,/ Nilul mișc-a lui 
legendă și oglinda-i galben-clară” (Egipetul), „Acolo, lângă iz- 
voară, iarba pare de omăt,/ Flori albastre tremur ude în văz- 
duhul tămâiet” (Călin (file din poveste)), „Ajuns-a el la poala de 

codru-n munţii vechi,/ Izvoară vii murmură şi saltă de sub 
piatră” (Strigoii), „Mii pustiuri scânteiază sub lumina ta fe- 
cioară,/ Şi câți codri-ascund în umbră strălucire de izvoară!” 
(Scrisoarea I) etc. 

Ispitirea lui Dumnezeu, de către cei pe care tocmai îi tre- 
cuse prin mare, Dosoftei o reproduce astfel: 


Dară poate Domnul să găteze 
Mese-n pustii, să ne ospăteze? 


C-au lovit cu toiagul în stâncă, 
De-au purces dintr-însă ap-adâncă, 
Şi părăuăle s-apătoşară, 

De băură toţ[i] şi s-adăpară. 


Dară putea-ne va da și pâine, 
Să ne facă masă și pre mâine? 


(Ps. 77, 57-64) 


Era nerecunoștinţa celor „ce poftiia pepeni şi slănină”, „să 
le fie inema sătulă” și care „numai din gură L-îndrăgiră” pe 
Dumnezeu (Ps. 77. 84, 90, 107). Atitudinea cu pricina îi era fără 
îndoială cunoscută, chiar dacă nu se mai repetau condițiile din 
vechime. Tocmai de aceea Dosoftei o reproduce cu ușurință și 
cu o anumită familiaritate în glas. „S-apătoșară”, însemnând că 
s-au umplut de apă, este încă o creaţie lingvistică a lui Dosoftei. 

Epitetele ce caracterizează apa pe care le-a dat-o Dum- 
nezeu în pustie, numită de Dosoftei „apă vie” și „apă adâncă”/ 
„ap-adâncă”, reprezintă, în mod evident, sublinieri, venite din 

partea lerarhului-poet, ale abundenței de har revărsate peste ei 
de Creatorul și Eliberatorul lor din robie. 

Dumnezeu îi pedepseşte, dar tot El Se îndură și îi iartă de 
fiecare dată când se pocăiesc, pe cei care „L-au îngânat prin apă 
vie /.../ cutezând [împotriva] lui Dumnezeu omul”: 


Stâmpărând urgia să nu-i arză 
Şi mânia oprind să nu-i piarză, 
Văzând Domnul că-s carne și sânge, 
Şi ca de vânt cu lesne s-or stânge. 


(Ps. 77, 113-120) 


Între metaforele involuntare ar fi totuşi de remarcat: 
„Apele sta cu sânge-nchegate,/ Şi fântânele toate-ncruntate 
[însângerate]” (Ps. 77, 129-130). De asemenea, opţiunea lui 
Dosoftei de a spune adesea fântână în loc de izvor naște nu de 
puţine ori imagini deosebite, pentru noi cei de astăzi, cum este 
cea pe care am sesizat-o mai devreme: „Că la Tine este de viață 
fântână/ Şi-ntr-a Ta lucoare vom vedea lumină” (Ps. 35, 21-22). 

Pentru a-i denumi pe întâi-născuţii egiptenilor, pe care i-a 
omorât Îngerul Domnului, Dosoftei utilizează expresia: „frunte 
de prăsâlă”: „De n-au scăpat frunte de prăsâlă,/ Ce le-au pierdut 
feții fără milă” (Ps. 77, 149-150). lar poporului ales i-a dăruit 
Domnul „oraşe şi sate/ Cu hotară largi și desfătate” (Ps. 77, 167- 
168). Ca şi în cazul lui „izvoară”, şi pluralul „hotară” a fost 
preluat de Eminescu: „De-i suna a treia oară/ Toţi dușmanii or 
să piară/ Din hotară în hotară” (Doină)... 

Însă iarăşi Dumnezeu i-a părăsit pentru necredinţă: 

Şi le-au dat [Domnul] tăria lor în pradă, 
De ș[i]-au făcut limbile-ntrînș[ii] nadă. /.../ 
S-au uitat într-înşii și prohodul... 


(Ps. 77, 185-186, 195) 


Adică n-au putut nici să-și plângă morţii, cei care L-au 
ispitit pe Dumnezeu și şi-au făcut singuri din cuvintele lor 
„nadă”, pentru că El i-a lăsat „pradă” dușmanilor lor. 

Dar „Domnului I să fece [I se făcu] milă /.../ Şi ca din somn 
sări Domnul rumăn,/ Ca de vin ce-i [cel ce e] aburit și șumăn 
lameţit]” (Ps. 77, 199-200), împotriva celor ce asupresc pe 
poporul Său. 

Dumnezeu „Ş-au ales mai drag la liuda”, 


Şi Șli]-au ales muntele Sionul 
Să petreacă-n lume cu noi Domnul. 
Şi Ș[il-au zidit într-îns[ul] svânta Casă [Biserică], 
De scripește cu lucoare deasă, 
Ca un corn de inorog dând rază” 


(Ps. 77, 211-217) 


Dacă viața omului „trece ca o umbră rară” (Ps. 38, 18), 
Dumnezeu trimite însă, în Casa Lui, „lucoare deasă”. 

Strălucirea ei, ca a „cornului de inorog”, este o imagine 
superbă — pornind doar de la sugestia scripturală: asemănarea 
locașului lui Dumnezeu cu sfințenia inorogului. Se întrevede în 
expresia lui Dosoftei și o concepție specifică Evului Mediu (de 

largă răspândire), dar — ca şi în alte cazuri — nu fără ca poetul 
nostru să fi avut în vedere și o descifrare teologică. „Inorogul” 
care înalță cornul, fiind simbol mesianic (în Biblia de la 1688: 
„frumusețea Lui, coarne de inorod [inorog]” — Deut. 33, 17; „și 
zidi ca a inorodului svinţenia lui” — Ps. 77, 75)”, aici se înţelege 
ca o referire la Biserică, care străluceşte de lumina slavei Mân- 
tuitorului. În virtutea acestei simbolistici îşi asuma și Dimitrie 
Cantemir, în Istoria ieroglifică, masca Inorogului, ca cel ce se 
considera un om ales şi persecutat pe nedrept. 

După această imagine mistică și solemnă a Bisericii lui 
Dumnezeu, Dosoftei vorbește despre alegerea lui David și a lui 
Iacov [Israel] şi, chiar dacă urmează originalului scriptural, se 
observă însă că schimbă brusc registrul expresiv — ca mai târziu 
Budai-Deleanu, care probabil că a avut, în această privinţă, un 
model în autorul psalmilor versificați —, utilizând un limbaj 
familiar, folosit adesea şi de cronicari (Costin, dar mai ales 
Neculce): 


Ş[i]-au ales pre David a Sa slugă, 
După turmă să nu stea să mulgă, 
Nice să-mble după fătătoare, 
"N zi de lucru și de sărbătoare. 


(Ps. 77, 221-224) 


Dacă la noi ar fi existat, cu siguranţă că Dosoftei ar fi sfidat 
convențiile clasiciste. El ştia (a intuit) că poezia este libertate. 


%5 În LXX/ VUL: „și a zidit ca pe a inorogilor/ unicornilor sfinţenia lui 
[kai wkoðóunoev cs uovoreporov TÒ Ayiaoua Avrov// et aedificavit 
sicut unicornium sanctificium suum]” (Ps. 77, 69). 

Însă chiar intenţia psalmistului antic a fost aceea de a crea o 
antiteză, subliniind discrepanţa dintre condiţia inițială a Împă- 
ratului David şi demnitatea la care l-a ridicat Dumnezeu. 

Iacov a păstorit poporul „cu inemă curată/ Şi cu-nţălep- 
ciune strecurată” (Ps. 77, 227-228). În Ps. 79, se roagă lui 
Dumnezeu să Se reveleze — „Cela ce şez[i] pre heruvimi, Te 
ieveşte /.../ Şi ne-ntoarce către mila Ta cea svântă,/ de-T[i] iveşte 
fața Ta...” (Ps. 79. 3, 9-10) — pentru că au fost smeriți: „Ne-ai 
hrănitu-ne cu pâine de plânsură/ Şi ne-ai adăpat în lacrămi cu 
măsură” (Ps. 79, 17-18). Forma „plânsură” este ca un ecou 
prelung al plânsului... 

Poporul lui Israel este asemănat cu o vie, pe care a sădit-o 
Dumnezeu, însă Dosoftei află prilejul pentru câteva versuri cu 
miresme de poezie pillatiană („Tot mai miroase via a tămâios şi 
coarnă/ Mustos a piersici coapte şi crud a foi de nuc...” — Ion 
Pillat, În vie): 


Din Eghipet Ţi-ai mutat vie buiacă 
Să rodească vin și strugurii să-[[i] placă. 
Curăţât-ai denainte toț[i] păgânii, 
Când ai răsădit, ș-ai zmult din cale-i spinii. /.../ 


Toate dealuri|[le] de frunza ei să umbrează 
Şi cu vițele ei chedrii [cedrii] să-nfrâmșază. 
Cu curpenii [joardele] păn-în mare să lățeşte 
Şi pănă-n văi cu mlădiţe odrăslește. 


(Ps. 79, 23-26, 29-32) 


Este o alegorie pe care o va actualiza și Hristos în pilde: 

„Era un om căsătoriu, care sădi vie și cu gard îngrădi 
prea ea și săpă în ea teasc şi zidi turn...” (Mt. 21, 33; a se 
vedea și Lc. 20, 9); 

„Eu sunt buciumul viței cel adevărat și Părintele Mieu 
lucrătoriul iaste. [...] Eu sunt buciumul [butuculS?%], voi 
vițele [mlădiţele]. Cela ce rămâne întru Mine și Eu întru el, 
acesta aduce roadă multă” (In. 15. 1, 5) — Biblia de la 1688. 


Dumnezeu îi amintește poporului, prin glasul psalmistu- 
lui, că „am grăit cu tine-n holbură de pară” și „cu apa te-am 
cercat” şi că ei au trecut prin pustiu 


Mâncând mana decât jemna [pâinea albă] mai frumoasă 
Şi sugând miere din piatra cea vârtoasă. 


(Ps. 80, 17-18, 37-38) 


Pentru aceasta trebuie să-și aducă aminte „Că Dumnezău 
nu Ţi-i altul fără Mine” şi „să nu te ia cu-nşelăciune/ Vreun 
domn proaspăt, să-i slujeşti cu-nchinăciune” (Ps. 80, 22-23) — 
adică vreun domn nou: alt dumnezeu decât Cel adevărat. 

El îi mustră pe judecătorii nedrepți ai poporului şi le cere: 
„Să vă părăsâţ[i] colacii/ Şi să giudecaţ[i] săracii” (Ps. 81, 11-12). 
Dosoftei apelează la expresia frustă, populară, lovind peda- 
gogic în năravurile poporului său. Remarcăm faptul că el a ales 
cel mai adesea un limbaj accesibil și o expresivitate cât mai 
concretă și plastică. De aici putem trage concluzia că cei cărora 
se adresau acești psalmi versificați erau atât din clasele superi- 


32% Butucul viței = partea de jos, mai groasă, a tulpinii viței de vie 
(de la pământ până la punctul de ramificaţie), cf. DEX. 

oare culte, cât şi din poporul simplu, care nu putea decât arar 
să-și achiziționeze cărțile și pentru care era nevoie și de o cale 
mai ușoară de transmitere a mesajului biblic, a psalmilor în 
special, foarte des accesaţi și utilizați ca rugăciuni și de către 
creștinul obișnuit. 

Procedând astfel, Dosoftei scotea în evidență potenţele 
limbii române, fără să-i forţeze limitele şi fără să încerce a crea 
un limbaj inexistent, artificial sau pedant, așa cum, din păcate, 
în vremuri mai moderne, unii au încercat să facă, în virtutea 
unor teorii lingvistice extravagante. 

Psalmistul I se adresează lui Dumnezeu cu îndrăzneală — 
ca mai târziu Arghezi, în poezia noastră, ceea ce a stârnit mari 
confuzii și i-a făcu pe mulți critici să-l considere ireverențios și 
chiar blasfemiator/ ateu - spunându-l: „Nu tăcea mâlcom, 
Dumnezău Svinte,/ Nice hii [nici nu fi] moale-n grai și-n 
cuvinte” (Ps. 82, 3-4). În descrierea dușmanilor lui Israel, 
Dosoftei produce (intenţionat poate) şi unele licenţe și ana- 
cronisme. Astfel, între neamurile inamice, pomeneşte despre 
„Edom din şatră” şi despre faptul că „amalehiţii ferecă pușce” 
(Ps. 82. 17, 21). Acestora, „le dă, Doamne, spaimă să fugă,/ Să 
obosască de goană lungă” (Ps. 82, 27-28). S-ar părea din nou că 
Dosoftei știa cumva din experienţă (sau din confesiunile altora) 
cât de dureroasă este această fugă, pentru că şi anterior spusese: 
„Carii scapă de războiul Tău, fug tare,/ De-i [d]oboară-n fugă 
somnul de[-a] călare” (Ps. 75, 13-14). 

Imprecaţiile nu lasă nicăieri loc de scăpare: 


Răpezi-i, Doamne, din deal ca roata 
Şi-i prăvăleşte să-i calce gloata. 


Ca măciulia fulgi să le cază 

Şi ca pădurea focul să-i arză. 


Din faţă vi[s]col să-i prăvuiască, 
Din dos pojarul [focul] să-i ocolească [încercuiască], 


Şi de deasupra să-i baţi] cu smidă [grindină]... 
(Ps. 82, 41-47) 


Primele versuri conțin imagini pe care le regăsim la 
Varlaam și Antim Ivireanul: 


„Ca o piatră din deal la vale când să răntunâ şi nu să 
poate opri, aşea merge de tare și viiața noastră cătră 
moarte”. 

„Suntem [...] ca o roată când dă de vale și nu să poate 
opri 328, 


În ce priveşte „măciulia” căreia îi cad fulgii, recunoaștem 
în această descriere păpădia, pe care o suflă și vântul cel mai lin, 
și asemenea căreia sunt blestemaţi să fie cei care Îl urăsc pe 
Dumnezeu şi pe poporul Lui. Originalul vorbeşte despre trestia 
pe care o clatină vântul, dar Dosoftei, metamorfozând-o poetic 
în păpădie, sublinia încă și mai mult caracterul firav al condiției 
lor. 

În Psalmul 83, descrierea Raiului este plină de gingăşie și 
delicateţe, dovedind că cel care era inflexibil, vehement în 
imprecaţii ori, altădată, capabil de a ilustra adevărate scene 


37 Varlaam, Carte romănească de învățătură, op. cit., p. 282. 


328 Antim Ivireanul, Opere, p. 26. 

macabre, este deopotrivă în stare să picteze realități sublime în 
cuvinte cu sensibilitate și duioşie: 


Câtu-s de iubite şi de drăgălașe 
Şirurile Tale, cele de sălașe! /.../ 


Cândva de-aş vedea-mă să-Ţ[i] prăvăsc în faţă, 
Să-m[i] bucuri și mie sufletul de viață. /.../ 


Ca o vrăbiuţă ce să încuib[ejază 
"N streșină de casă, deaca să-nsărează, 
Şi ca turtureaua, de cuib ce-ș[i] gătează, 
De de-abia așteaptă cu pui să să vază, 
Așe mi-i de grijă să Te văz mai tare, 
O, Dumnezău Svinte,-n jărtve [jertfe] la oltare [altare]. 


(Ps. 83, 1-2, 7-8, 11-16) 


„lubite și de drăgălașe” sunt „șirurile”/ cetele Sfinților, din 
„sălașele” Împărăției lui Dumnezeu, după cum a spus Mân- 
tuitorul: „În casa Tătâne-Mieu sălașuri multe sunt” (In. 14, 2, 
Biblia de la 1688). Antim Ivireanul amintea și el, într-o didahie, 
de „şireagurile stelelor celor de taină”*%, vorbind alegoric tot 
despre Sfinţi. În Paremiile preste an, traducând prorocia Sibilei 
Eritreia privind Judecata finală, din cartea lui Eusebiu de 
Cezareea (Effugiet solis iubar, astrorumque horae/ Omne poli 
lumen solvetur et aurea luna*%), Dosoftei utilizase deja meta- 
fora șireagurilor de stele (de data aceasta fiind vorba propriu-zis 


5 Idem, p. 19. 
50 Cf. Mihai Moraru, Acrostihul sibilin, în Crestomaţie de literatură 
română veche, vol. Il, Ed. Dacia, Cluj-Napoca, 1989, p. 184. 

de aștri, nu de interpretarea lor alegorică): „Fugi-va soarelui 
raza şi a stelelor șireaguri, / A tot ceri lucă s-a rumpe, şi acea de 
aur lună” %1. 

Legat de traducerea din latină a lui Dosoftei și de 
„astrorum horae”, Arghezi s-ar putea să le fi cunoscut pe 
ambele, pentru că, vorbind undeva despre Eminescu, utiliza 
sintagma „horă de aştri”, prin care se poate să fi retradus 
expresia latină: „în spaţiul poetului, din bolta lui cea mai de sus, 
lumina inundă din toate părţile, divergentă. Haosul [lui 
Eminescu ]*? e încununat de o horă de aștri lunatici”'5%5. Folosind 
însă această expresie pentru a caracteriza astralul/ cosmicul 
eminescian, Arghezi făcea — probabil — o aluzie tainică la tradiţia 
poetică veche românească și la tradiția profetică și patristică 
conservate în literatura bizantină, aluzie pe care nu o puteau 
înţelege cei ce nu trebuia să o înţeleagă. De altfel, atunci când 
am comentat poezia lui Arghezi, am recurs și la comparaţia cu 
versurile psalmului menţionat mai sus. Spuneam atunci: 


„Tot de poetul Psalmilor versificați ne apropie și 
opţiunea poetică a lui Arghezi pentru naturaleţe, ingenui- 
tate, suavitate și gingășie (despre care vorbeşte cu finețe și 
pătrundere Mircea Scarlat), ca rezultat al unei între- 
prinderi conștiente, după cum specifica el însuși” 3., 


331 Dosoftei, Opere, ed. cit., p. 373 și 480-481. 

332 Numit, prin urmare, impropriu haos — iar Arghezi atrage atenția 
— pentru că haosul nu este încununat cu horă de aştri. 

333 Tudor Arghezi, Eminescu, Ed. Univers Enciclopedic, București, 
2000, p. 47. 

334 Dr. Gianina Maria-Cristina Picioruș, Epilog la lumea veche, vol I. 


3, op. cit., p. 96. 

Că recursul poeților moderni - între care Eminescu, 
Topârceanu, Arghezi, Marin Sorescu — la lumea mică, despre care 
am vorbit şi cu alte ocazii, este unul tradițional, ne este con- 
firmat și de Ion Barbu, care îi adresa, într-o scrisoare, aceste 
cuvinte lui Topârceanu: 


„dumneavoastră ați zărit şi alergat la adevăratul izvor 
al simțirii valahe: humorul şi dragostea pentru lucrurile umile 
(s. n.). [...] Sunteţi, împreună cu Anton Pann, singurul 
patron indigen ce vreau să-mi iau”, 


Revenind la versurile lui Dosoftei, observăm că este 
reafirmat telosul duhovnicesc al vederii lui Dumnezeu. Ne este 
descrisă aşteptarea înfiorată a Zilei celei fără de sfârșit, a Împă- 
răţiei veșnice, „z|i]ua aceea ce este-nsămnată,/ Carea va să custe 
[să existe] vreme nencetată” (Ps. 83, 39-40): 


Când va veni mare valea de plânsoare, 
Când Domnul va face giudeţ şi strânsoare, 
Când va-mpărți Domnul dar și bunătate, 
Când va da certare celor cu păcate, 
Atunce direpţii [în]tâlniș bun vor face 
Între lucori svinte de Îngeri, cu pace. 


(Ps. 83, 25-30) 


Dar, între lucori de Ingeri se vor afla doar aceia care își fac 
„Sscara-n spițe-ntreagă” (Ps. 83, 23), adică cei care urcă scara 


335 Jon Barbu, Opere, II, Proză, p. 574-575, apud Theodor Codreanu, 
Ion Barbu şi spiritualitatea românească modernă. Ermetismul canonic, Ed. 
Curtea Veche, Bucureşti, 2011, p. 310. 

virtuţilor, așa cum a descris-o Sfântul loannis Scărarul, în cartea 
Scara. 

Aceasta este reprodusă adesea și în iconografie sau în 
desenul religios’: 


MS 1753 
Johannes Climacus. Russia, 1560 


Pentru a exprima iubirea de oameni a lui Dumnezeu, 
Dosoftei află un echivalent elocvent, pentru urechea unui cre- 
dincios obișnuit, spunând că El are „hire drăgostivă” („Că nu- 
T[i] este nime depotrivă/ Dumnezău, cu hire drăgostivă”, Ps. 85, 
17-18). 

O altă utilizare anacronică a unui termen o semnalăm în 
Ps. 86, 9: „sărăcini”/ sarazini. 

Psalmul 87 îi prilejuiește descoperirea de noi forme 
expresive ale durerii, la ceas de restriște: 


336 Sursa imaginii: 
http://www.schoyencollection.com/patristic_files/ms1753.jpg. 

Şi mă feci ca omul ce nu-i [Dumnezeu] să-i agiute, 
Slobod întru cei morţi], în trupuri căzute, 
Ce dorm prin mormânturi, de arme rănite, 
Şi sunt de la Tine cu totul urnite [lepădate]. 


Mă băgară-n groapă dedesupt de toate, 
Unde-i întunerec și umbră de moarte. 
Ţ[i]-ai pusu-Ţ[i] asupră-mi mânia Ta svântă: 
Preste mine valuri trec de nu s-alintă. /.../ 


Au doară s-or ști-să-n țărnă-ntunecată 
Minunile Tale, și-n ţară uitată? 
Svânta-Ţ|i] adevară să poată-nţăleagă 
Cine lăcuiește-ntr-acea ţară largă? /.../ 


Mâniile Tale preste mine-mblară, 
"Ngrozârile Tale mă răsturburară 
Şi mă-ncungiurară ca apa cu valuri, 
De sunt toată z|i]ua struncinat de maluri. 


(Ps. 87, 9-16, 29-32, 41-44) 


Toposul mării zbuciumate, ca alegorie a sufletului torturat 
de suferință, l-am mai întâlnit anterior, însă imaginile poetice 
sunt de fiecare dată împrospătate. 

Mânia lui Dumnezeu este „ca apa cu valuri”, suferințele pe 
care El le aduce peste ființa umană, pentru păcate, fiind resim- 
tite în adâncul sufletului ca „valuri” care „nu s-alintă”, ca 
lovituri repetate care nu se mai opresc. Şi omul se simte ca un 
țărm izbit întruna de aceste valuri sau ca malurile unui râu 
învolburat: „struncinat de maluri”. Toposul marin i-a oferit 

întotdeauna lui Dosoftei prilejul pentru geneza unor versuri 
superbe. 

Însă și perspectiva mormintelor prin care dorm „trupuri 
căzute /.../ de arme rănite” ori a cimitirului, „ţară uitată”, este 
cât se poate de patetică. Atâta fior al suferinţei nu cred că a mai 
fost reprodus în poezia noastră decât de Eminescu, Goga și 
Arghezi, unde se străvede această durere traumatizantă la gân- 
dul morţii. Omul se vede pe sine o ruină, dormind cu trupul 
rănit de arme în mormânt, transformat apoi în pulbere, în 
„țărnă-ntunecată”. Din nou se pot face apropieri de macabrul 
baroc sau romantic, însă ele sunt circumstanţiale. 

Numind însă cimitirul „ţară uitată” și „ţară largă”, ne 
aduce aminte de un poem al lui Vasile Fabian-Bob, Geografia 
tintirimului: 


Este-n zona subsolară, o pacinică, mică țară 
Aproape de ţărmul lumii plecătoare către soare, 
Unde-apoi se hotărăște [se învecinează] cu o mare-mpărăţie, 
Pân-acum necunoscută la hărți de geografie. 


Oamenilor de aicea, numărul pururea crește, 
Neci mai moare cine-o dată aici se cetățenește, 
Ici se poate-n astă ţară se-ntind locuri înverzite, 
Printre văi și dealuri nalte cu producturi felurite, 
Între care colonistul fără să va să lucreze, 

Cu toată casa sa poate oricând bine să s-așeze; 


Iar aerul rece, umed în astă ţară străină 
Trage vânturi ce cu jale, acum gem, acum suspină 
Roua ceriului aicea cade-n picuri mestecate 
Cu amară lăcrămare din dureri nevindecate. 

Multe roduri puse-aicea printre dealuri și vâlcele, 
Minunaţi sunt acești pacinici dup-a lor locuitură. 
Toţi sunt muţi, adese însă li s-aude ş-a lor gură. 
Nu zidesc ca noi, politii, în o strâmtă viezunie, 
Fiecare locuiește fără dare de chirie; 


De vecini, de fraţi, de nume și de toate doru-i trece 
Pânprejurul casei tale, iarna-i cald şi vara-i rece. 


Însă chiar înăuntrul mormântului n-au privit mulți poeți, 
după Dosoftei, care scrie poetic şi alegoric despre „trupuri că- 
zute,/ Ce dorm prin mormânturi, de arme rănite”. E o poezie a 
vanității umane risipite de moarte, în care Dosoftei excelează — 
şi vom ajunge foarte curând la fragmentele la care mă refer. 

Arghezi ştie că „într-o zi piciorul va rămâne greu,/ Mâna 
stângace, ochiul sleit, limba scămoasă” (De-a v-aţi ascuns). Şi că 
„Urechea lui, închisă pentru graiuri,/ Cu scamă s-a umplut, cu 
mucegaiuri./ Gingia moale, înțărcată, suge,/ Ochiul porneşte 
blând să se usuce,/ În pântec spini, urzici și aguride/ Dau ştiri 
de beteşugul ce-l ucide./ Creştetul gol poţi să-l încerci/ Puhav 
subt pipăit, ca pe ciuperci,/ Şi-i șubred ca o funie-nnodată,/ Cu 
căpătâiu-n barca înnecată” (Psalm). 

Emil Botta, ulterior, a aruncat un ochi către tatăl „ajuns aici 
dintr-o noapte fără hotare” sau s-a privit pe sine, mai înainte de 
vreme: 

Subterani, de ce i-aţi ros ghetele? 

De ce i-ai spart sticla ochelarilor, tu argilă? 
Noapte, de ce i-ai topit pe buze 
veninoasa pastilă? 

(Portret) 

Sub lespede, înmărmurite, dorm isprăvile mele, 
atât cele bune, cât și cele rele. /.../ 
Ochiul nu cată semet, 
safirul ochilor nu mai are preţ. 


(Epitaf) 


Retorica aceasta are o istorie foarte veche, care coboară de 
la Sfântul Ioannis Hrisostomos până în literatura noastră 
medievală, de la Neagoe Basarab până la Dimitrie Cantemir, și 
a fost actualizată apoi de Eminescu şi de poeţii moderni (amin- 
team mai devreme de Arghezi). 

Revenind la Dosoftei, în Psalmul 88 versurile încearcă să 
descrie cât mai sugestiv măreția Creatorului lumii: 


Că de-a Ta, Doamne, minune, 
Ceriul va grăi ş-a spune. /.../ 


Tu ţâi marea de nu neacă 
Şi zâci holburii [furtunii] să tacă. /.../ 


Ceriurile şi pământul 
Tu le-ai făcut cu cuvântul, 
Şi lumea cu de ce-i plină 
Ai urzât cu svânta-[|i] mână. 


(Ps. 88, 21-22, 37-38, 43-46) 

Am avut multe prilejuri să contemplăm descrierile cosmice 
ale lui Dosoftei: cerul cu aştrii săi tainici, pământul cu munții, 
mările și câmpiile sale, urzite toate de mâna lui Dumnezeu. 

Despre cartea cosmică (liber mundi) care este plină de 
inscripţii care conduc către Dumnezeu (Eminescu: „cartea ceru- 
lui albastru cu mari litere aurite”; „scrisul stelelor de foc” (Peisaj 
și În vremi de mult trecute/ Povestea magului...)) am vorbit de 
asemenea de multe ori și pe îndelete în cărţile noastre. 

„Cerurile grăiesc toate”, va repeta Dosoftei în Ps. 96, 21. 

După Eminescu, Goga și Ion Pillat (deși nu sunt singurii) 
vor dezvolta în poezie acest topos al înscrisului cosmic (precum 
și pe acela al naturii ca o biserică), pe care romantismul îl revi- 
gora și în Occident. 

Poeţii români nu au pierdut decât de curând această hartă 
cosmică, acest arhitext sau biblie a universului, pentru care — 
cum spuneam şi altădată — au devenit şi ei iliterați, aşa cum unii 
poeţi occidentali se tânguiau încă din romantism (sau chiar mai 
devreme): 


Carte de aur 
cu inscripţii nepieritoare 
în cerul sculptat! 
Şi la magica filă a șaptea, 
începe noaptea 
cea plină de cântece... 


Oh, rătăcesc prin meandrele acestui in-folio... 


(Emil Botta, Glosse) 


Din predica cerurilor nu înțeleg o boabă: 
Să-mi traducă arborii, vântul fie-mi interpret, 
iarba poenilor să colaboreze și ea. 
Licurici, dați-mi luminile voastre! 


Clopote, dangătul vostru mă sperie. 
Lăsaţi să oficieze liturghiile, privighetoarea'n sutană, 
un cuc ermit dee răspunsul din strană; 


(Emil Botta, Confidență) 


Întreg, adânc și strălucit e textul 
naturii Tale. Cu-ncântare-l 
citesc, și recitesc, și câte-odată 
chiar îl învăţ pe dinafară: marea 
cu hexametrii ei asemenea unui 
poem homeric, munții plini de semne 
de întrebare, șesul ca o frază 
imensă cu metafore fertile, 
și văzduhurile, sensuri schimbătoare, 
și alfabetul luminos al nopții 
pe care zorile îl şterg citindu-l, — 
ah! Toate ca pe-un document de taină 
le sorb... 


Dar cineva-mi şopteşște zilnic: 
— Perfect! Este un text fără cusur. 

Dar spune-mi totuși: cine iscăleşte 
Acolo dedesubt — indescifrabil?... 


(Şt. A. Doinaș, Psalmul XXV) 


Doamne, minunile vorbesc un dialect 
necunoscut de nimenea al limbii Tale. 
/.../ Poetul 
e purtătorul unui înțeles defunct 
care păstrează totdeauna viu secretul. 


(Şt. A. Doinaș, Psalmul LXXIX) 


Parcă spusese mai sus că „e textul naturii Tale”: cum de nu 
mai ştie, brusc, Cine semnează opera acestei lumi? Nu înţelesul 
este defunct, ci doar înţelegerea unora (sau câteodată) poate fi 
deficitară. 

Nichitea Stăneascu spunea şi el: 


Scriere este totul. 
Peștele e literă 
în alfabetul mării. 
O frază sunt păsările-n zbor. 


Totul e scriere. 
Totul este de citit. 
Piatra poate fi citită, — 
iar norii ne spun o poveste. /.../ 

Stau singur și în gânduri, Doamne, 
iar gândurile litere îmi sunt. 
Încerc să recompun o frază 

dar timpul meu preschimbă scrisul. 


O, de-aș putea să te citesc, 
O, de-aș putea să deslușesc 
aceste stranii alfabete... 


(Lecţia de citire, vol. Măreţia frigului) 


Am făcut deja comentarii pe această temă în altă parte*”. 

La Dosoftei însă, Dumnezeu poate fi cunoscut în două 
moduri: din creaţie (natura e un pedagog; către Dumnezeu: au 
spus-o Sfinţii Părinţi) şi prin revelarea Sa plină de slavă: 


Ceriurile şi pământul 
Tu le-ai făcut cu cuvântul, 
Şi lumea cu de ce-i plină 
Ai urzât cu svânta-Ţ|i] mână. /.../ 


Cu neguri este Tavorul, 
Ermonul i-i nalt pogorul. 


(Ps. 88, 53-46, 51-52) 


Adânca Ta-nţălepciune 


37 A se vedea Gianina Maria-Cristina Picioruş, Epilog la lumea veche, 
vol. I. 2, op. cit., p. 130-237. 


Nime nu va putea spune. 


Omul fără minte-ntreagă 
Nu va putea să-nțeleagă 

De [din] svintele Tale fapte [creaţii], 
Ce-s de mâna Ta lucrate, 


Când păcătoșii cu toană 
leşiră ca iarba-n goană. 


(Ps. 91, 17-24) 


Domnul stătu Crai în lume, 

Că I S-au vestit svânt nume, 

Pentru veșmânt de podoabă 
Ce S-au îmbrăcat la hoarbă3. /.../ 


Scaunul Tău [de Judecată], Doamne Svinte, 
Este gata de mainte, 
De la veci de când Te-așteaptă 
Pre Crăie [Împărăţie] aşezată. 


Părauăle [pârâurile] tare strigă 
Toată lumea să să strângă, 
Şi apele cele mare 
Rădicară urlet tare, 

Cât din ţărmuri dau afară, 

3% Hoarbă = adunare, sfat. Aici este vorba de adunarea Sfinţilor în 


Împărăţia Sa. 


De răsună preste țară. 


Minunată-i unda mării, 
Ce-i mai tare Craiul ţărâi, 
Că pre toţ[i] Craiul potoale, 
Ca spuma mării cea moale. 


(Ps. 92, 1-4, 9-22) 


Că mare Domn este Domnul 
Şi-mpărat preste tot omul, 
Şi din hotarăle toate 
I să-nchină ţări și gloate. 


Că-l este lumea pre mână, 

Cu pământ și cu ce-i plină, 

Şi munţâi cu dealuri nalte 
Supt cuvântu-l sunt plecate. 


Şi marea cu nalte valuri 

A Lui este-n toate laturi. 

Şi-i de mâna Lui lucrată 
Toată laturea uscată. 


Veniţ[i] să-l cădem cu jele, 
Să ne ierte de greşele. 
Naintea Lui să ne strângem 


Şi-ngenuncheaţii] să ne plângem, 


Că El cu svânta Sa mână 

Ne-au făcutu-ne din tină. 


(Ps. 94, 11-28) 


Ceriurile cu cuvântul 
Le-au făcut, și tot pământul. 


Denaintea Lui cu teamă 
Dvoresc Îngeri fără samă, 
De-L mărturisesc și-L cântă 
În frâmseţea Lui cea svântă. 


KE 


Ceriul s-aibă voaie bună 
Cu pământul depreună, 
Şi marea giucând să salte 
Cu unde, cu valuri nalte. 


Şi câmpii încă să-ş|i] facă 
Bucurie, să le placă. 
Atunce s-a bucura-să 


Toată dumbrava cea deasă. 


(Ps. 95, 25-30, 49-56) 


Domnul stătu Crai în ţară, 

Ţărâle să bucurară, 
Şi pământul tot să salte, 
Cu ostroave de departe. 


Dimpregiur nuor și ceață 
Sprejinesc svânta Lui față, 
Şi dereptatea-l tocmeşte 
Scaunul ce odihneşte. /.../ 


Pre denainte-l foc merge, 
De arde [pe] cei fără lege. 
Fulgerile Lui cu pară 
Ard de să văd preste ţară. 


Pământul să-mplu de frică, 
Munţâi să topesc de pică 
Şi cură ca neşte ceară, 
Văzând pre Domnul în ţară. 


Şi de fața Lui cea svântă 
Tot pământul se spământă. 
Ceriurile grăiesc toate, 
De-l spun dereptatea-n gloate. 


(Ps. 96, 1-8, 11-22) 


Şi exemplele nu se epuizează aici. 
In multe cazuri, exprimarea este alegorică — exceptând, 


bineînţeles, pasajele referitoare la geneză, în care cele urzite sunt 


elemente cosmice reale și nu simboluri. 

Însă toate indică „frâmsețea”/ frumusețea lui Dumnezeu, a 
Creatorului acestui univers imens și plin de viaţă, care saltă şi se 
bucură, fie că e vorba de manifestările slavei Sale în lume 
(„Dimpregiur nuor și ceață/ Sprejinesc svânta Lui faţă /.../ Pre 
denainte-l foc merge /.../ Fulgerile Lui cu pară/ Ard de să văd 
preste țară./ Pământul să-mplu de frică,/ Munţâi să topesc de 
pică...), fie de universul însuși care este creația Sa, cel irațional 
și, respectiv, cel rațional: Îngerii și Sfinţii reprezentați simbolic 
de „munţâi cu dealuri nalte”, „marea giucând” și săltând „cu 
valuri nalte”, „câmpii” şi „toată dumbrava cea deasă”, „ostroa- 
ve de departe” (sihaștrii, pustnicii), care se bucură așteptând 
venirea Domnului. 

Astfel spus, măreţia Sa se revelează cu prisosință în 
Geneză și Eshatologie, dar și prin revelaţiile particulare din 
istoria omenirii, precum cele de pe Sinai şi Tabor. 

Insistând pe geneză și eshatologie, pe frumuseţea cosmică 
primordială, cu răsăritul necontenit de stele și de lumi din vă: de 
haos, și pe aşteptarea finalului acestei lumi — care nu este aneanti- 
zare, ci transfigurare — Eminescu prelua, în poezia sa romantică, 
o temă fundamentală a literaturii noastre vechi. 

Negurile („Cu neguri este Tavorul”), norul şi ceața („Dim- 
pregiur nuor și ceață/ Sprejinesc svânta Lui față”) reprezintă 
întunericul supraluminos (Sf. Dionisie Areopagitul) al slavei Sale. 

Despre cei care sunt ca „spuma mării” vorbește şi Miron 
Costin, în poemul său Viiața lumii (referindu-se la condiţia 
umană fragilă), dar și Eminescu, în Scrisoarea I: „Pe când alţii 
stând în umbră și cu inima smerită/ Neștiuţi se pierd în taină ca 
Și spuma nezărită”. 

Aminteam însă mai devreme de poezia pe tema vanitas 
vanitatum, a deșertăciunii umane, din psalmii versificați: „Că 
nu este om să custe/ Şi de moarte să nu guste” (Ps. 88, 185-186). 

Am văzut în Psalmul 38 dezvoltarea acestei teme, dar 
Psalmii 89 și 101 adaugă o nouă dimensiune poetică acestei 
retorici lirice: 


Nu-ntoarce, Doamne, pre omul, 
Să-l cuprinză-n jele somnul, 
C-ai zâs să să-ntoarcă-n tină 

Tot omul de supt lumină. 


De i-ar fi viața de lungă 
'Ntr-o mie de a[nli s-agiungă, 
Naintea Ta este scurtă 
Ca cea zi de ieri trecută. 


Şi ca strajea cea de noapte 
Îi sunt zâlele lui toate. 
Ca neşte şegi, fără treabă, 
I să trec a[nlii cu greabă. 


Ca otava ce să trece 
De soare și de vânt rece, 
De demineaţă-i cu floare, 

Sara-i veştedă de soare. 


A doua zi să usucă, 
Ca-n cuptori când o aruncă. 
Așa cu lesne ne arde 
Urgia Ta şi ne scade. 


De ne-ai pus greșala-n față 
Denainte-Ţ[i], de ni-i greață. 


Şi de svânta Ta lumină 


Veacul nostru ne-nstrăină. 


Zălele noastre le neacă 
Urgia Ta şi le sacă. 
A[nlii ni să trec cu grabă, 
Ca o painjină slabă. 


VER, 


Această lume deșartă 
Ne-mblânzește şi ne ceartă 
Cu primejde şi cu boale, 
Pre toţ|i] oamenii potoale. 


Nime n-a scăpa să iasă 
Din urgia ei cea deasă /.../ 
Şi ceia ce duc pedeapsă 
Din ferecături să iasă. 


(Ps. 89, 9-36, 41-46, 49-50) 


Că-m[i] trec zâlele ca fumul, 
Oasele mi-s săci ca scrumul. 
Ca nește iarbă tăiată 
M[i]-este inema săcată, 


Că stă uitată de mine, 
Ce-am gătat să mănânc pâine. 

De suspinuri și de jele 
Mi-am lipitu-mi os de piele. 


De-atocma cu pelecanul, 
Prin pustii petrec tot anul, 
Şi ca corbul cel de noapte 

Îm[i] petrec zâlele toate, 


Ca o vrabie rămasă 
In supt streşină de casă. 


RA 


Am mâncat pâine de zgură 
Şi lacrămi în băutură, 
De fața mâniii Tale, 

Ce mi-ai dat de sus la vale. 


Mi-s zâlele trecătoare, 
De fug ca umbra de soare, 
Şi ca iarba cea tăiată 
Mi-este vârtutea săcată. 


pa 


Şi Tu Doamne, cu cuvântul 
Dintâi ai urzât pământul, 
Şi ceriurile ce-s nalte 
Sunt de mâna Ta lucrate. 


Acelea toate s-or trece, 

Iară Tu tot vei petrece. 


Şi ca haina ponosâtă 
Când le-a hi vremea sosâtă, 
Li s-a destrăma făptura 
Din hire, ca vechitura. 


Şi li-i depăna ca tortul, 
De să vor schimba cu totul. 


(Ps. 101, 13-26, 31-38, 89-99) 


Însă cel ce își recunoaște astfel vanitatea, se roagă lui 
Dumnezeu: „Şi când îm[i] vei lua viaţa,/ Mă rog, Doamne, să- 
T[i] văz fața” (Ps. 101, 85-86), „Și I-vei ivi svânta faţă/ Cu slavă 
şi cu dulceaţă” (Ps. 101, 55-56), „Şi preste noi să lucească/ 
Lucoare dumnezăiască” (Ps. 89, 65-66). 

Pentru că omul, chiar dacă este ca iarba tăiată, este mai 
important decât tot universul. Comparaţiile existenței umane cu 
fumul, cu floarea şi cu iarba sunt dese în Scriptură, dar au fost 
reproduse şi în poezia noastră, premodernă şi modernă. 

Din asemănarea vieții umane cu păianjenul sau cu pânza de 
păianjen, precum şi a universului cu o haină învechită care se 
destramă la sfârşitul lumii, poeţii — Bolintineanu, Eminescu, 
Arghezi — au extras concluzii lirice semnificative, legate de 
fragilitatea ţesăturii mundane și umane, pe care au ilustrat-o 
corespunzător în versuri. 

Remarcăm și verbul „să vor schimba”, care atenționează că 
sfârşitul lumii constră într-o metamorfoză totală a sa, dar care 
nu înseamnă câtuși de puțin dispariţie sau aneantizare a ei. 

Se afirmă, în Psalmul 89, existenţa lui Dumnezeu mai 
înainte de veci, anterioritatea Lui în comparaţie cu lumea, 
materia sau timpul (toate acestea fiind creaţiile Sale). 

În antichitate, singura care făcea această distincție era 
religia mozaică, în vreme ce toate celelalte religii sau filosofii 
considerau fie că Dumnezeu/ zeii sunt coeterni cu materia (reli- 
gia egipteană, greacă, religiile politeiste în general), fie că 
universul este de aceeași esenţă cu zeitatea sau proiecția ei în 
afară (budismul, religiile panteiste). 

Nu a existat, în afară de iudaism, concepția unui Dum- 
nezeu absolut și preexistent tuturor lucrurilor, Atotputernic şi 
Creator a toate, transcendent şi incognoscibil creației Sale, după 
esenţa Sa fiind tainic în mod desăvârșit pentru toate existențele 
aduse de El întru ființă’. 


339 Cum spuneam și altă dată, e cel puţin curioasă, dacă nu du- 
bioasă, întoarcerea romano-catolicilor, imediat după schismă, la 
concepția, străină mozaismului cât şi primului mileniu creştin, că 
Dumnezeu poate fi văzut cu ochii fizici, în esenţa Sa, concepție apărată 
de Varlaam de Calabria și Achindin împotriva Sfântului Grigorios 
Palamas, urmând „iluminarea lui Socrate și Platon”. A se vedea Sfântul 
Grigorie Palama, Opere complete, vol. Il, Ed. Gândul Aprins, Bucureşti, 
2013, p. 183-189, 211. 

Romano-catolicii ar trebui consideraţi ca aflându-se cu adevărat în 
tradiția platonismului şi neoplatonismului (cât și a aristotelismului: nu e 
o contradicție; întoarcerea la filosofia şi mitologia antice a început în 
Occident mult înaintea Renașterii, preferate mai cu seamă de mai nou- 
veniții în Apus, de origine germanică, şi care căutau ceva mai aproape de 
Valhala lor, chiar dacă se creștinaseră), și nu ortodocșii, așa cum citesc, 
din păcate, în foarte multe cărți şi așa cum se afirmă adesea și în exegeza 
noastră literară, de către autori insuficient de informaţi în această pri- 
vinţă. 

Platonismul a fost rejectat de la bun început de Părinţii Bisericii. 

Babilonienii și egiptenii au luat cunoștință de această 
concepţie datorită contactului lor cu evreii — bineînţeles, fără să- 
și însușească pe deplin religia vechilor iudei, ci împrumutând 
doar unele idei și concepte, pe care le-au introdus în filosofia 
lor, chiar dacă nu prea erau congruente — și de la ei au ajuns mai 
întâi ecouri la greci, apoi prin contactul direct dintre evrei şi 
elini. De aici și confuzia pe care o fac foarte mulți, aceea de a 
considera că Creștinismul, întru care s-a împlinit Legea veche, 
ar fi îndatorat platonismului și neoplatonismului. 

Platon e cel care e îndatorat vechilor evrei — prin egipteni — 
iar Plotin cu atât mai mult, trăind într-o eră creștină, putuse lua 
contact cu filosofia Creștinismului, mult superioară concepțiilor 
idolatre. Dar pentru că de la asiro-babilonieni și egipteni, care 
erau mai gnostici şi mai ermetici în a-şi expune misterele 
(Orientul, în general, ţinea la esoterismul doctrinelor sale), nu s- 
au păstrat papirusuri (Biblioteca din Alexandria a ars) așa cum 
s-au păstrat totuși de la greci, pare multora astăzi că filosofarea 
a început de la greci — ceea ce, în infatuarea lor, unii dintre ei au 
ȘI susținut. 

Eminescu, care cunoștea bine istoria, care urmase destule 
cursuri de egiptologie și istorie antică (chiar şi cursuri de limba 
caldeeană), ca și Mircea Eliade mai târziu, nu încurca lucrurile 
şi nu le acorda elinilor niciun fel de primat în ordinea gândirii 
și a ideilor fundamentale ale umanității. 

Revenind la Dosoftei și la ideea de la care am pornit pentru 
a face paranteza de mai sus (considerăm că nu inutilă, ci lămu- 
ritoare), acesta afirmă astfel, poetic, preexistenţa lui Dumnezeu: 


Orighenis și Sfântul Augustinus menţionează faptul că pot exista 
unele formulări asemănătoare, în cele două doctrine, prin care s-ar părea 
că sunt apropiate, dar că esenţa învăţăturii lor nu coincide câtuşi de 
puţin. 


Păn-a nu să face munte 
Pre pământ, cu dealuri multe, 


Păn-a nu face pământul, 
Nice lumea cu cuvântul, 


Ce-ai împlutu-o de gloate*, 


Eşti mainte decât toate. 


(Ps. 89, 3-8) 

31 Sursa imaginii, a paginii de manuscris eminescian: 


http://tiparituriromanesti.wordpress.com/2013/04/11/mihai- 
eminescu-rugaciunea-unui-dac-manuscris-1879/. 

Dumnezeu a fost Singur înainte de a exista lumea*?. Așa 
cum spunea şi Eminescu: înainte de a fi toate, „pe-atunci erai Tu 
singur” (Rugăciunea unui dac). Sau, cum a zis Dosoftei: „A Ta 
este, Doamne, lumea şi pământul,/ Ce le-ai împlut sângur dintâi 
cu cuvântul” (Ps. 23, 1-2); „Că sângur au zâs de să făcură,/ 
Sângur le-au dat [fie]căriiaș făptură” (Ps. 32, 21-22). 

„Pe-atunci erai Tu singur”... 

„El singur zeu sătut-a”... 

Pe acest Dumnezeu, „nu pot sta să-L prăvască,/ Din heru- 
vimi să-l domnească./ Tot pământul să rădică/ Şi să leagănă de 
frică” (Ps. 98, 3-6). 

Şi totuşi acest Dumnezeu, Care este mai înainte de a fi 
lumea și Care, după ce „acelea toate s-or trece, /.../ Tu tot vei 
petrece” (Ps. 101, 94-95), locuieşte în om, iar Dosoftei exprimă 
acest paradox: 


Şi tu, mișelul mieu suflet, 
Să-l mulțămești cu-ntreg, cuget, 
Şi-l urează de tot bine 
Lui Dumnăzău dintru tine. 


(Ps. 102, 85-88) 


Contrastul acesta, dintre măreţia lui Dumnezeu și sme- 
renia Lui, Care Işi face locaș în inima omului, a fost de-a lungul 
timpului adesea subliniat în omiletica ortodoxă. 


342 In LXX, Ps. 89, 2: „Inainte să se nască munții şi să se plăsmuiască/ 
să ia formă pământul şi lumea și din veac până în veac ești Tu [7100 Tov 
čon Yevnonvau kai nAacOvar thv yv kai tv oikovuEvnv kai ATO 


TOÙ ALGWVOG wG TOV ai@voç Lò eif”. 

O mostră de expresivitate în reliefarea acestui paradox 
dumnezeiesc ne oferă, în literatura noastră, și Antim Ivireanul, 
în paginile didahiilor sale — am comentat detaliat altădată aceste 
pasaje. 

Cât despre Dumnezeu Cel dintru noi, amintim cuvintele 
Sfântului Augustinus: 


„O, Tu, Viaţă a sufletului meu [...] Tu Te aflai mai 
înlăuntrul meu decât partea cea mai lăuntrică a mea”; 
„Târziu de tot Te-am iubit, o, Tu, Frumuseţe atât de veche, 
şi totuși atât de nouă, târziu de tot Te-am iubit. Şi iată că 
Tu Te aflai înlăuntrul meu, iar eu în afară”55. 


Psalmul 90 ne oferă o idee despre cum ar fi putut apărea 
descântecul, deși acesta presupune o utilizare fie băbească, fie 
infantilă, şi o deviere de la semnificațiile eclesiale ale psalmo- 
diei: 


Acela [Domnul] te-a mântui-te 
De sâlță, de lănci cumplite, 
De vânători încordate, 

De cuvinte turburate. 


Şi te-a umbri după spate, 
Supt a Sale aripi late. /.../ 
Şi noaptea nu ti-i spărie-te, 
Nice z[i]ua, de săgete. 


3% Sfântul Augustin, Confesiuni, traducere din latină, studiu intro- 
ductiv şi note de Gh. I. Şerban, Ed. Humanitas, București, 1998, p. 141- 
142, 365. 

Nu ti-i teme de lângoare, 
De vânt rău, nice de soare. 
Nu-ţ-va ieși-n tâmpinare 
Drac de-amiazăz[i] să te sparie. /.../ 


Răul nu-ț-va veni-n poală, 
Nice pre trupul tău boală. /.../ 
Îngerii să te păzească 
Şi-n mâni să te sprejinească. /.../ 


Pre vasilisc și aspidă 
Vei îmbla ca pre omidă. 
Şi-i călca leul și zmăul 
Şi nu te v-atinge răul. 


Este de remarcat expresia concentrată care enumeră pri- 
mejdiile, denumite laconic și simbolic fie prin consecinţele lor, 
fie prin numele celor care le generează: „drac de-amiazăz[i] 
[ăxndia/ achidia/ acedia]”, „vasilisc şi aspidă”, „leul şi zmăul” 
— prin toate acestea înțelegându-se, de fapt, diferite categorii/ ie- 
rarhii demonice. Aceeași semnificație o au, de fapt, şi meta- 
forele: „vânători încordate” şi „cuvinte turburate”, trimițând tot 
la acțiuni spirituale cu caracter negativ. 

Tot într-o exprimare simbolică, Dumnezeu îl apără pe cel 
credincios umbrindu-l cu spatele Său (a se vedea şi leș. 33, 20- 
23) şi cu aripile Sale: „te-a umbri după spate,/ Supt a Sale aripi 
late”. 

Dosoftei utilizează formula incantatorie ca soluție poetică, 
fără ca versurile sale să fie şi o incantaţie în sens propriu, de tip 


popular-păgân. 

Psalmul 103 este o deuterogneză în care sunt reamintite 
faptele lui Dumnezeu, creaţiile Sale („Pământul îi plin de fapte/ 
Ce-ai făcut cu bunătate”, Ps. 103, 103-104), în ordinea în care au 
fost aduse întru ființă de Dumnezeu Creatorul din nimic, în cele 
șase zile ale creaţiei. 

Dacă Psalmul 89 arăta preexistenţa lui Dumnezeu, Singu- 
rul veșnic, aici se relatează felul în care El creează lumea, gestul 
Lui creator prin care universul este adus întru existență. Pentru 
ca, în psalmii următori, să se continue caracterizarea lui 
Dumnezeu, vorbindu-se despre El ca despre Proniatorul lumii, 
despre felul cum l-a ales pe Avraam şi Şi-a pregătit un popor 
ales şi l-a condus. În mod cert, psalmii nu ni-L prezintă ca pe un 
Dumnezeu care S-ar fi retras în transcendență după crearea 
lumii şi ar fi lăsat-o să se autoguverneze, în independenţă față 
de EI, așa cum afirmă teologia protestantă și neoprotestantă. 

Psalmul 103 este o relatare mai detaliată și mai poetică a 
celor șase zile ale creaţiei, în care sunt aprofundate anumite 
afirmaţii din Facerea, urmărindu-se nu numai naraţiunea 
propriu-zisă a felului în care a luat naştere universul, ci şi 
consecințele ulterioare ale evoluției sale, relevându-se cauza 
pentru care Dumnezeu a creat într-un anumit mod toate cele ce 
sunt. Lumea aceasta este, aşadar, creația Lui, poartă amprenta 
frumuseții Lui şi este mărturie a puterii creatoare şi a frumuseții 
Lui: 


Să Te-mbraci cu mărturie, 
Cu frâmseţe şi tărie, 
Că Tu Te-nvești [Te îmbraci] cu lumină, 
Ca soarele-n zi senină. 


Şi Ţi-ai [în]tins ceriul ca cortul, 

De l-ai înfrâmșat cu totul, 
Şi i-ai pus deasupra ape, 
Din tinsori să nu se scape. 


(Ps. 103, 5-12) 


Exprimarea poetică și mistică aparține originalului. 

Dumnezeu este Cel ce atârnă (într-o exprimare metaforică 
și profund mistică) lumina pe care a creat-o ca pe o mantie 
împărătească: avafpaAA6uevos pes wç iuăriov (LXX, Ps. 103, 
2). lar oamenii L-au îmbrăcat pe Hristos în yAauúða KOKKivnv 
(GNT, Mt. 27. 28, 31), adică în hlamidă sau mantie mohorâtă/ 
stacojie. 

De aceea Eminescu a formulat aceste versuri, în Memento 
mori: 


Solomon, poetul-rege, tocmind glasul unei lire 
Şi făcând-o să răsune o psalmodică gândire, 
Moaie-n sunetele sfinte degetele-i de profet; 
El cânta pe împăratul în hlamidă de lumină... 


S-a uitat Eminescu pe Scripturi în limba greacă? Mai ales 
că în Septuaginta există şi cărțile numite Psalmii lui Solomon și 
Odele/ Imnele lui Solomon, care nu se află în ediţiile biblice 
românești. Ar fi putut afla, însă, termenul hlamidă şi în Triod. 
Faptul acesta ne dă mărturie că era un căutător al adevărului 
până la cele mai greu de pătruns amănunte lexicale. 

Cel ce a zidit lumină strălucitoare („ca soarele-n zi 
senină”, cum spune Dosoftei) şi a așezat-o în fața lumii ca pe 

o mantie vestitoare a Lui, care dă mărturie că El e Împăratul 
lumii și Lumina ei, Același a primit de la oameni hlamidă de 
culoarea purpurei asfinţitului. Prin urmare, se poate înţelege 
fie că Dumnezeu Și-a atârnat lumina ca pe o mantie pe umeri 
(metaforic vorbind), fie că a atârnat-o/ a suspendat-o ca pe o 
perdea în fața oamenilor. Având în vedere însă că iuăriov 
înseamnă veșmânt, haină, mantie, robă, primul sens este mai 
plauzibil, adică aşa cum am interpretat mai sus. 

Se poate traduce şi înțelege însă și altfel, și anume că 
Dumnezeu este „Cel ce dezbracă lumina ca pe o haină”, spus într- 
un mod foarte tainic, în sensul că Dumnezeu, Lumină fiind, a 
creat lumina materială ca pe o dezbrăcare/ dezvăluire a Ceea ce 
este El, a adevărului despre Sine, în fața oamenilor. Creând 
lumina mai întâi de toate, Se denudează în fața noastră, Se 
descoperă, arată creaturilor Sale cine este El: Lumina cea mai 
mai înainte de veci. 

Ştim că, în Crez, Fiul lui Dumnezeu este numit: „Lumină 
din Lumină, Dumnezeu adevărat din Dumnezeu adevărat”. 
Dumnezeu S-a dezgolit/ dezvelit în faţa creaţiei Sale mai înainte 
de a fi dezbrăcat de hainele Sale și de a fi pus pe Cruce. S-a 
dezgolit pentru a arăta că este Lumină. Acest verset ar putea 
ascunde însă și o profeție mesianică, pentru că s-ar putea referi, 
în mod acoperit, la chenoza Mântuitorului, „Cel ce dezbracă 
lumina ca pe o haină” pentru a lua chip de rob. Însă trebuie să 
recunoaștem că toate aceste semnificaţii, uluitoare, pe care le 
ascunde greaca veche, sunt dificil de transpus în limba română 
doar prin traducere. 

Dosoftei a tradus mai întâi: „Îmbrăcându-Se în luminâ ca- 
ntr-un veșmânt” 5%. 


344 Psaltirea de-nțăles, op. cit., p. 278. 

Şi mai înaintea lui, în Psaltirea lui Coresi stă scris: „În- 
veştitu- Te-ai cu lumină ca în cămașe”5%. 

Probabil pentru că dezbrăcarea de lumină ar fi avut cono- 
taţii negative în auzul credincioșilor sau cel puţin ar fi constituit 
o exprimare obscură, în absenţa unui comentariu lămuritor. Am 
văzut că Dosoftei se adresează unui public mediu. lar pe de altă 
parte, Cel ce Se dezbracă este Cel ce este îmbrăcat veșnic cu 
lumina Sa dumnezeiască. 

În versuri, Dosoftei mută accentul pe strălucirea luminii 
dumnezeiești, pe intensitatea ei orbitoare: „Iu Te-nvești cu 
lumină,/ Ca soarele-n zi senină”. E posibil ca Arghezi să se fi 
inspirat de la Dosoftei când a scris versurile: „O sută de veacuri, 
cusute-n cotoare,/ Aduc mărturie și semn cunoscut/ Că oameni 
în vremuri, aleși, te-au văzut/ Întreg, în odăjdii de brumă și soa- 
re” (Inscripţie pe Biblie). Eminescu a preluat, tot din acest psalm, 
și imaginea cerului întins ca un cort: „a stelelor imperiu întins 
ca și un cort” (În vremi de mult trecute | Povestea magului...]) etc. 

Fragmentul următor din Psalmul 103 a fost și altădată în 
atenţia noastră: 


Nuorii Ţ[i]-ai pusu-T[i] scară, 
Când vei să pogori în țară. 


Caii Ît[i] sunt iuți ca vântul, 
De mărg unde Ţi-i cuvântul, 


Şi ca gândul mărg de tare 
Ingerii Tăi cei călare, 


Şi pedestrimea ca focul 


345 Coresi, Psaltirea slavo-română (1577), op. cit., p. 430. 

Merge strălucind cu totul. 
(Ps. 103, 13-20) 


Despre nori ca manifestare a luminii dumnezeiești şi 
despre falsa teză a inspiraţiei din folclor, în legătură cu imagi- 
nile alegorice din aceste versuri, am discutat deja şi sperăm că 
am lămurit problema — o parte din comentariul de atunci l-am 
reamintit deja mai sus, în contextul analizei Psalmului 67. 

Cazania de la Govora aseamănă și norul slavei dumnezeiești 
cu un cal alb: 


„Deci veni-va Domnul nostru lisus Hristos pre nor 
prealuminos, ca pre un cal alb şi toți Ingerii Lui cu El şi 
voinicimea ceriului pre urma Lui mergând” 3”. 


Norii sunt termenul scriptural care exprimă harul dumne- 
zeiesc, cel prin care Se revelează Dumnezeu. Spuneam atunci că 
a vorbi despre nori ca o scară a coborârii lui Dumnezeu la 
oameni reprezintă o decriptare particulară a semnificațţiilor 
psalmului. Însă textul Septuagintei, deşi nu propune termenul 
scară, am putea considera că îl sugerează: „Cel care pune norii 
suirea Lui [ó r.Oeis vepn tv ¿niao Avrov]”, Ps. 103, 3, LXX. 


3% Gianina Picioruș, Psaltirea Sfântului Dosoftei: răspuns unei 
probleme neclare, cf. 

https://www.teologiepentruazi.ro/2010/04/29/psaltirea-sfantului- 
dosoftei-raspuns-unei-probleme-neclare/. 

347 Evanghelie învățătoare (Govora, 1642), ediţie, studiu introductiv, 
note și glosar de Alin-Mihai Gherman, Editura Academiei Române, Bu- 
curești, 2011, p. 196. 

Fireşte, versetul se referă la apropierea Lui de oameni, iar 
Dosoftei, poet fiind, a căutat și a găsit, ca și cu alte ocazii, un 
echivalent corespunzător, care să denumească acestă unealtă pe 
care păşește Dumnezeu pentru a Se apropia de noi, şi anume 
scara (care este, de altfel, familiară conștiinței ortodoxe, din alte 
contexte biblice): „[Cel] Care pune nuori scara Sa” %5. 

Considerăm că soluţia sa este mai fericită decât cea din 
Biblia de la 1688: „Cel ce pune nori încălecarea Lui”. Este lesne 
de înţeles, însă, de ce Biblia de la Bucureşti optează pentru acest 
substantiv, și anume pentru a stabili corelaţia (a o face mai 
evidentă) cu ceea ce se spune imediat după, că EI are Îngerii 
drept vehicul al apropierii Sale de oameni sau cum zice Dosoftei 
în versuri: „Îngerii Tăi cei călare”. 

Mai curios este că, în cazul acestui psalm, deşi numai 
interpretarea poetică a lui Dosoftei construiește această ima- 
gine, a Îngerilor ca armată care Îl poartă pe Dumnezeu, călărime 
şi pedestrime, pe când originalul nu o conţine, totuşi Biblia de la 
1688 optează pentru formula „Cel ce pune nori încălecarea Lui”. 

Ea sugerează — ceea ce și noi observasem de data trecută — 
că revelarea luminii dumnezeieşti reprezintă un alt vehicul al 
venirii Lui spre oameni, pe lângă cel angelic (într-o exprimare 
bineînţeles alegorică şi mistică). 

Probabil că cei care au tradus Vechiul Testament sau cei 
care au corectat ediția definitivă a Bibliei de la Bucureşti s-au 
bazat pe faptul că există mai multe contexte biblice care vorbesc 
despre Îngeri ca Oștirea lui Dumnezeu (chiar ceva mai înainte, în 
Ps. 67, 18, sunt numiţi „carul lui Dumnezeu cu zeace mii de 
părți, mii de cei ce îndireptează”) și credincioșii pot face astfel 
legătura cu norii care reprezintă „încălecarea Lui”. 


348 Psaltirea de-nțăles, op. cit., p. 278. 

Dosoftei numea Puterile îngereşti, în psalmul anterior: 
„Îngerii toț[i] /.../ oștile Lui cele tare” (Ps. 102. 76, 80). 

Așa încât își permite acum să dezvolte această metaforă 
despre felul în care ÎI slujesc Îngerii pe Dumnezeu, numindu-i 
caii Lui, oștirea Lui „ca focul”, armată de călăreți și pedestrime, 
care împlinește cuvântul Lui cu zelul și celeritatea specifice firii 
ei imateriale. 

Numindu-i „Îngerii Tăi cei călare” şi „pedestrimea”, Dosoftei 
avea cel mai probabil în vedere lerarhiile angelice, cei din 
ierarhiile superioare corespunzând cu „cei călare”, care sunt „iuți 
ca vântul /... Şi ca gândul”, iar „pedestrimea” fiind proprie ierar- 
hiilor mai de jos. Doar că și această pedestrime este „ca focul” şi 
„strălucind cu totul”, mai presus adică de tot ceea ce mintea 
umană poate asocia cu ideea pedestriei, velocitatea lor putând 
fi considerată mai mică atunci când este comparată cu ierarhiile 
superioare, nu însă şi cu puterea umană corespondentă. 

Însă precizarea aceasta, a Psalmului 103, aducerea în 
discuţie a Îngerilor, în acest context ce reaminteşte geneza, este 
foarte semnificativă, pentru că în Facerea nu sunt menționați 
Îngerii, ci se spune numai că: „În început a făcut Dumnezeu 
cerul și pământul” (Fac. 1, 1). După interpretarea patristică, 
„cerul” din versetul prim al Scripturii indică lumea spirituală, 
adică Puterile îngerești, care au fost aduse întru ființă înaintea 
lumii materiale. 

Psalmul 103, detaliind anumite aspecte ale zilelor creaţiei, 
după ce Îl descrie pe Dumnezeu ca Cel care Își pune lumina ca 
o mantie şi întinde cerul ca un cort, „Care-Și acopere cu ape 
cerdacurile Sale” şi Care are nori drept scară — vorbind în mod 
mistic despre fiinţa lui Dumnezeu, care este incomprehensibilă 
creaturilor şi despre lumina dumnezeiască, pe care acestea pot 


54% Ibidem. 

să o cunoască într-o anumită măsură — îi aminteşte apoi pe 
Îngerii înaripați, ca trăsură a Împăratului lumii, de unde rezultă 
că universul spiritual, lumea Îngerilor, este prima Sa faptă în 
ordinea creaţiei. Aceeași expresivitate mistică fusese întrebu- 
ințată și în Psalmul 17, cu privire la Dumnezeu Creatorul, a 
Cărui ființă e mai presus de orice cunoaștere, dar care îngăduie 
vederea și simţirea luminii Sale divine, a harului Său: „Lumina 
scripește supt svinte-Ţ|i] picioare/ Cu negură groasă de grea 
strălucoare./ Când ai să faci cale unde Ţi-i cuvântul,/ Ai 
heruvimi gata de-s repez[i] ca vântul./ Pus-ai întunerec de-ŢȚi] 
ascunzi lumina,/ Cu sălaş de ape ce-ai făcut cu mâna./ Şi pre 
denainte-Ţ[i] nuorii fac cale...”. 

În continuare, Psalmul 103 va dezvolta naraţiunea privind 
crearea pământului, în succesiunea apariției tuturor făpturilor 
care formează lumea materială. Zidirea lumii cu cuvântul lui 
Dumnezeu este o afirmaţie care se repetă cu regularitate în 
psalmii versificați. După ce a fost creat universul material, 
porunca lui Dumnezeu de a se strânge apele şi a se arăta uscatul 
care fusese mai înainte îmbrăcat cu ape, este reprodusă astfel în 
Psalmul 103: 


Tu-ntemeiez[i] cu cuvântul 
De stă nemutat pământul. 


Tu i-ai datu-i de mainte 
Prăpastea [abis de ape] de-mbrăcăminte. 
Şi stă gata să Te-asculte, 

Să dea apa preste munte. 


Şi de svânta Ta poruncă 
Va fugi din deal la luncă, 

Că va merge detunată, 
De glasul Tău spăimântată. 


Şi munţâi, și dealuri nalte 
S-or ivi, și şesuri late, 
Pre locul ce sunt urzâte, 
Când i-ai făcut [gândit] de mainte. 


(Ps. 103, 21-34) 


„De mainte”, în aceste versuri, nu exprimă anterioritatea 
existenţială a elementelor cosmice menționate, ci faptul că de 
mai înainte, din veșnicie, Dumnezeu a decis în ce fel vor fi toate, 
și ele s-au ivit unde li s-a urzit de către Făcătorul lor. Pământul 
„stă nemutat” datorită poruncii divine, și, din aceeaşi cauză, 
apa „merge detunată” și fuge curgând „din deal la luncă”. Cu 
alte cuvinte, El a stabilit caracterul acestor substanţe: ca pămân- 
tul să fie solid și nemișcat, iar apa să fie un material fluid, pre- 
cum și direcția curgerii sale. 

Aceste caracterisitici se pot modifica, atunci când El Își 
arată minunile Sale. Ascultându-și Creatorul, natura se mani- 
festă neobișnuit: 


Marea văzu şi fugi să sece, 
Iordanul apele-și desfece, 

Măgurile c-areţii*% săltară 

Şi munţâii ca mieii giucară. 


Ce ț-fu, mare, de mergi spăimântată? 


350 Arete = berbec. 

Şi tu, lordan[e] cu apa lată /.../ 
De faţa Ta, Doamne, să strămută 
Tot pământul şi stă de Te-ascultă. 


(Ps. 113, 7-18) 


Dumnezeu a stabilit legile firii și ele se modifică numai 
atunci când şi unde dorește El. 

Revenind însă la Psalmul 103 și la ordinea și armonia pe 
care Dumnezeu le-a pus în cosmos, un pasaj corelativ din punct 
de vedere filosofic se găsește și la Dimitrie Cantemir: 


Aşijderea, cele fireşti toate în sferă să întorc 
și sferâi fireşte sfârșit nedându-să, 
iată că nu pentru odihna sfârșitului, 
ce pentru vecinica clătire [mișcare cosmică] 
de la neclătitul Călătoriu [Dumnezeu] să clătește. 


Soarele, luna, ceriul 
și alalte trupuri [corpuri] cerești toate, 
din-ceput năpărăsit şi cu mare răpegiune aleargă, 
însă nu cu aceia socoteală, 
ca doară vreodânăoară 
la doritul ţenchiu [scop] şi sfârşit 
agiungând, 
să să odihnească, /.../ 
fără numai cândailea Clătitoriul firii 
(Cel ce în clătire nehotărâtă*! și neodihnită o ține), 
după a Sa slobodă şi puternică voie 


351 Nehotărâtă = fără hotar, neoprită. 

vreodată a o clăti 
ar părăsi. 


RI, 


De unde aievea ieste 
că ţenchiul [scopul] sfârșitului 
nu în socoteala fireștilor, 
ce într-a Izvoditoriului 
și Pricinitoriului firii 
ieste. 


sai) 


Căci Ziditoriul, după înțelepciunea și puterea Sa, 
zidirea săvârşind, 
de lucru să odihnește 
şi, ca un deplin în putere Stăpân, 
o dată numai poruncind, 
din veci și până în veci zidirea ca o slujnică 
după poruncă nepărăsit aleargă. 


Dosoftei urmează apoi relatările psalmului care observă 
apariţia vieţii pe pământ, dar şi zidirea luminătorilor și, în final, 
a omului: 


Tu timiț|i] ape prin tăuri, 
De cură printre munți răuri, 
De să toate heri [fiarele] adapă 


32 Dimitrie Cantemir, Istoria leroglifică, ed. cit, p. 326-327. 


Şi le prisoseşte apă. 


Şi colunii* când li-i sete 
Tu-i adăpi fără scumpete. 
Tu strângi păsările-n hoarbă 
La părău ce vin să soarbă. 


Ea 


Tu sloboz[i] rouă pre munte 
Dintr-a Tale cămări multe, 


Şi pre pământ sloboz[i] ploaie, 


De să satură-n puhoaie, 


Şi cu lucrul Tău sporeşte 

Tot pământul de rodeşte. 

Tu dai fânului să crească, 
Dobitoacelor să pască 


Şi crești pajiştea cea moale, 
De scoate grâul din foale, 
De-ș[i] culeg oamenii hrană 
Să le hie și pre iarnă. 


Că scot pita cu sudoare 
Să mănânce la răcoare, 
Din pământ agonisită 
Pre porunca Ta cea svântă. 


as 


33 Colun = măgar sălbatic. 

Copacilor de pre câmpuri 
Tu le dai saţâu pre timpuri, 
Şi chedrilor din Livanul, 
Ce-i răsădeșşti pre tot anul. 


Acolo vrăbii ș[i]-or face 
Cuiburi, di-or şedea cu pace, 
Că le este rodionul55+ 
Povaţă, pus de la Domnul. 


Cerbilor le-ai dat să salte 
Pre munţâi cu dealuri nalte, 
Şi iepurilor scăpare 
Le-ai dat s-aibă supt stânci tare. 


Luna ai făcut cu rază, 

Să crească-n vremi şi să scază, 
Şi soarele ș-nemerește 
Apusul ce odihneşte. 


Din [în]tunerec feceș[i] noapte, 


De ies gadinile [animalele] toate. 


Lupii urlă şi scâncează, 
Când spre vânat să gătează. 


Sai) 


Şi omul, fără de greață, 
lese-n treabă demineață, 
De lucrează pănă-n sară, 


354 Rodion = pomul care face rodii. 

Zi de iarnă şi de vară. 


(Ps. 103, 39-98) 


Un ecou ar fi putut ajunge la Eminescu în Povestea codrului: 
„Împărat slăvit e codrul,/ Neamuri mii îi cresc sub poale /.../ 
Lună, Soare şi Luceferi/ El le poartă-n a lui herb,/ Împrejuru-i 
are dame/ Şi curteni din neamul Cerb.// Crainici, iepurii cei 
repezi/ Purtători îi sunt de vești,/ Filomele-i țin orchestrul/ Şi 
isvoare spun poveşti”, etc. 

Dar și în Freamăt de codru: 


Tresărind scânteie lacul 
Şi se leagănă sub soare; 
Eu, privindu-l din pădure, 
Las aleanul să mă fure 
Şi ascult de la răcoare 
Pitpalacul. 


Din isvoare și din gârle 
Apa sună somnoroasă; 
Unde soarele pătrunde 
Pintre ramuri a ei unde, 
Ea în valuri sperioase 
Se azvârle. 


Cucul cântă, mierle, presuri - 
Cine știe să le-asculte? 
Ale pasărilor neamuri 

Ciripesc pitite-n ramuri 

Şi vorbesc cu-atât de multe 
Înţelesuri. 


Sigur, recunoaştem la Eminescu metamorfozarea codrului 
în emblemă a întregului univers. 

Tabloul mării e spectaculos, ca întotdeauna la Dosoftei, 
care ar putea fi numit un adevărat poet al elementului acvatic, 
fluid, înaintea lui Bolintineanu, Heliade (cel din Anatolida, poeti- 
zând zilele creaţiei), Ion Pillat sau Ion Vinea: 


Şi marea, câtu-i de lată 
Şi largă, şi desfătată, 
Într-însă să ţin heri multe, 
Jigănii mari și mănunte. 


Preste luciu de genune 
Trec corăbii cu minune. 
Acol6 le vine toană 
De fa chiţii [balenele] gioc și goană. 


(Ps. 103, 105-112) 


Celebrele versuri (atât de des citate) „Preste luciu de 
genune/ Trec corăbii cu minune”? par a fi o anticipare a unei 
strofe din Luceafărul: 


35 Despre aceste versuri, E. Negrici scria: „Senzaţia de alunecare, 
eufonia și euritmia sunt, poate, aici, rodul magiei matematice de care vor 
vorbi poeţii secolului XX, pentru că se constată în versuri simetria pozi- 
țională a cuvintelor, simetria părților de vorbire prin care sunt exprimate, 

Privea în zare cum pe mări 
Răsare și străluce, 
Pe mișcătoarele cărări 
Corăbii negre duce. 


Astfel, tabloul cosmic e complet: pământul și marea sunt 
pline de viață, de o mare varietate de făpturi, pe care Dumnezeu 
le-a adus întru ființă din nimic (ex nihilo), cum va spune într-un 
alt psalm, mai departe: „Dumnezău ce-au făcut pământul/ Şi 
ceriul, și marea cu cuvântul,/ Şi toate ce-ntr-însele să mișcă,/ 
Domnul ce le-au făcut din nemică” (Ps. 145, 15-18). 

Până la sfârşitul psalmilor vor mai exista doar câteva 
episoade poetice cosmogonice, în Psalmii 134, 135, 145 şi 146. 
Acesta însă, al Psalmului 103, este cel mai extins din întreaga 
Psaltire. 

Psalmul 104 vorbeşte despre făgăduinţa pe care a dat-o 
Dumnezeu lui Avraam, Isaac și Iacov și despre nașterea poporu- 
lui ales și minunile pe care le-a făcut cu acesta. 

Dumnezeu i-a promis lui lacov „Zicând: Î+[i] voi da ţara ce 
țâne/ Hanaanul din zâle bătrâne” (Ps. 104, 31-32). Expresia zâle 
bătrâne este recurentă la Dosoftei: „Și mi-i tristă inema-ntru 
mine,/ Ţâind minte de zâle bătrâne./ Din lucruri ce-ai făcut 
minunate/ [-am cugetat a Ta bunătate”. Mai înainte spusese că 
Dumnezeu Și-a arătat „bătrâna bunătate” (Ps. 73, 44). 

Însă Dosoftei preschimbă, în alt caz, epitetul în antonimul 
său: „De dese ori s-au pus să mă lupte,/ Din tinere zâle, cu oști 
multe” (Ps. 128, 1-2). 


numărul egali de termeni — 4 — care, în simbolică, e numărul totalității 
cosmice”, cf. Eugen Negrici, Poezia medievală..., op. cit., p. 55. 

Atent — cum spuneam și altădată — la tradiţia poetică 
românească, Budai-Deleanu va utiliza și el această metaforă: 
„Nu departe de Cetatea Neagră/ Era vestit din zile bătrâne/ Un 
codru (precum să zicea prin sate)/ Lăcuit numai de mândre 
zâne”...55, 

Mai înainte de a înmulți și a întări Dumnezeu pe poporul 
Său, acesta era neînsemnat și peregrin/ rătăcitor prin lume, fără 
țară (tonul arată compasiunea): 


Că la număr aveai ceată mică 
Şi casa ta era puţântică, 
Când umblai mutându-te prin ţară, 
Ca un oaspe tinzând cort afară. 
Şi te mutai din limbă pre limbă... 


(Ps. 104, 35-39) 


Adică de la un neam la altul, pentru că limba este cea care 
indică prezenţa unui popor şi prin această sinecdocă erau sem- 
nificate neamurile/ popoarele în limbile vechi, inclusiv în ro- 
mâna veche. 

Psalmul desfășoară mai departe, în mod foarte susccint, 
istoria lui Israel, povestea Patriarhului Iosif, cel vândut de frații 
săi, şi strămutarea poporului în Egipt, unde crescură de să 
înmulțâră” (Ps. 104, 69), alegerea lui Moisei şi a lui Aron și izbă- 
virea evreilor din sclavia egipteană, prin pedepsele aduse de 
Dumnezeu asupra egiptenilor: 


Toate apele le fece crunte [sângeroase/ de sânge] 


356 Jon Budai-Deleanu, Tiganiada, op. cit., p. 69. 

De-au murit tot peştele de frunte. 


Izvorât-au broaşte-n toată țara, 
De să va-ntr-înș[i] pomeni ocara, 


Că şi la-mpăratul giuca-n haine, 
Pren sicrie şi prin toate taine. 


Muște cânești le-au trimis cu ace, 
Şi de mușini n-âvea-ncătro face. 


Ploaia, smida le-au împlut, și focul, 
De-au țara ars, ș|i]-au bătut cu totul. 


N-au scăpat de [din] vii rodită viță, 
Ce-au și scoarța ros de pre mlădiţă. 


Smochinii toț|i] ce făcea roadă 
Smida strică, și tot pom de coadă. 


Trimisă lăcustă și omidă 
De mâncară ce-au rămas de smidă, 


Cât n-au rămas nemică verdeață 
De otavă, de buriană creaţă. 


(Ps. 104, 83-100) 


Amănuntele anecdotico-dramatice („broaște /.../ la-mpă- 
ratul [faraon] giuca-n haine”) sau vegetale („Ce-au şi scoarța ros 

de pre mlădiţă/.../ Cât n-au rămas nemică verdeață/ De otavă, 
de buriană creaţă”) sunt izvodite de fantezia lui Dosoftei, care 
completează scenele și așa destul de pitorești din psalm. 

Parcă episodul invaziei batraciene, până în hainele împă- 
rătești, a intrat și în basmele noastre. Nu sunt însă sigură și nu 
îmi amintesc în acest moment un titlu. 

Pe poporul lui Israel l-au „scosu-Ş[i] din şerbie Domnul” 
(Ps. 104, 103) și l-a condus prin pustie, umbrindu-l în arşița zilei 
şi luminându-i calea noaptea: 


Şi le tinsă Domnul umbră groasă, 
De le făcea z|i]ua răcoroasă, 
lar noaptea le schimba-n lumină, 
Cu nuor de foc, ca-n zi senină. 


(Ps. 104, 111-114) 


Această călăuzire a lor de Dumnezeu este memorabilă și a 
fost evocată şi în poezia noastră pașoptistă. 

Grigore Alexandrescu, în poezia Trecutul. La Mănăstirea 
Dealului, rememorând istoria medievală și criticând pe 
„nevrednicii” săi contemporani, care „trăind în moliciuni/ se 
laud cu mari fapte făcute de străbuni”, amintește de izbăvirea 
lui Israel din robie și de providența dumnezeiască, pe care o 
imploră şi pentru poporul său: 


A! facă Providența ca-naltul sentiment, 
Ce-nchină vitejiei mărețul monument, 


357 A se vedea: 
https://ro.wikisource.org/wiki/Trecutul._La_mănăstirea_Dealului. 

Ce-alege pe-nălțime al nemurirei lor, 
Să fie nouă cârma, coloana cea de foc, 
Coloana ce odată din ţara de exil 
Pe calea mântuirei ducea pe Israil! 


Psalmul 105 continuă relatarea despre istoria poporului 
ales, dar începe cu un îndemn la rugăciune către Dumnezeu — 
„Rugaţi-vă Domnului, că-i dulce” — care stă în antiteză cu 
narațiunea faptelor de răzvrătire ale celor izbăviţi din robie: 


Greşitu-ţ-am și noi denainte [mai departe] 
Cu părinții noștri de mainte, 
Făcut-am nainte-Ţ[i] strâmbătate 
Şi nu vrum să facem dereptate. 


A noștri părinţ[i] nu-nţălesese 
În Eghipet a Tale ciudese [minuni] 
Ce-ai făcut cu dânș|ii] într-acea țară, 
Şi mila Ta cea multă uitară. 


Şi Te mâniară-ntr-acea oară, 
Suindu-să-n mare cu pohoară*:. 


(Ps. 105, 19-28) 


Acest „oară”, cu sensul de aici, va fi utilizat și de Eminescu, 
care cunoștea foarte bine lexicul vechi: „Reia-mi al nemuririi 


558 Suyindu-să-n mare cu pohoară = traversând marea cu greutate, cu 
scepticism adică, cu neîncredere în Dumnezeu. 

nimb/ Și focul din privire,/ Şi pentru toate dă-mi în schimb/ O 
oară de iubire” (Luceafărul). Nu „o oră de iubire”, cum scrie în 
majoritatea edițiilor, opţiune care vulgarizează nepermis de 
mult semnificaţia versurilor. 

Traversarea mării, în relatarea lui Dosoftei, ne apare ca o 
expediție minunată: 


Marea Roşii [o] îngroziș[i] [ca] să sece, 
Vad uscat să stea, până vor trece. 
Şi i-ai petrecutu-i preste-arină [nisip] 
Ca pentr-o pădure fără tină. 


(Ps. 105, 31-35) 


Versurile caută să evidenţieze minunea trecerii prin mare 
ca pe uscat, dar totuși comparaţia mării cu o pădure este 
excepțională. Imaginea fiind doar sugerată de Dosoftei (dar 
„Suggérer, voilà le rêve”). Este impresionantă însă perspectiva 
acestei traversări unice, în timp ce apele mării foșnesc și se 
clatină pe lângă tine, ca un acvariu imens fără sticlă, ţinute de o 
putere nevăzută, mai presus de legile firii. În LXX şi VUL este: 
„wdnynoev avrovs Ev afvoow ws Ev ègńuw/ deduxit eos in 


39 Stephane Mallarmé: „Nommer un objet, c'est supprimer les trois 
quarts de la jouissance du poeme qui est faite du bonheur de deviner peu 
à peu; le suggérer, voilà le rêve” (A numi un obiect înseamnă a suprima 
trei sferturi din bucuria poemului care e făcută de satisfacția de a ghici 
puţin câte puţin; a-l sugera, iată visul). Cf. 

https://fr.wikisource.org/wiki/La_Possie_de_Stephane_Mallarme/ 
Livre_I/XII. 

abyssis sicut in deserto/ i-a povăţuit pe ei în adâncime[a mării] 
ca în pustiu” (Ps. 105, 9). 

Şi la fel traduce şi Biblia 1688: „Şi certă pre Marea Roșie și 
secă și povăţui pre dânșii în beznă [adânc] ca în pustie”. 

E adevărat că čonuos, -ov/ desertus înseamnă şi ținut pustiu, 
nelocuit, care poate fi asimilat cu un codru sau o pădure“. Totuși, 
asimilarea îi aparţine lui Dosoftei și nu se poate nega că a creat 
o imagine poetică magnifică. S-ar putea ca poeţii moderni să fi 
preluat sugestia aceasta de la Dosoftei, deoarece am sesizat anu- 
mite metafore surprinzătoare (în această privinţă) la Ion Pillat 
(„frunzele cu glasul dumnezeiesc al mării” (Pădurea din Valea 
Mare); „E vântu-n foi sau curg pe sus fântâni?” (Drumul 
magilor)) şi Adrian Maniu („Parcă ar curge-n ramuri o apă” (Din 
basm)), care ne fac să ne gândim la o astfel de posibilitate. 

Nu ni se pare deloc o interpretare hazardată, cu atât mai 
mult cu cât și Emil Botta are un poem construit pe această com- 
paraţie: 


Abia se trezeau din adormire, 
legănarea de frunze abia începea, 
clocotitoarele valuri ale pădurii 
loveau digul pieptului meu, 
talazuri creșteau. 

Ce mare furioasă! Şi valurile 
ce sălbatece creste aveau. 


Tu, Dimineaţă, Zeiță 
frumoasă cum nu ştiu a spune, 
nu-mi da nici boarea prielnică, 


30 In regiunile noastre, a pleca în sihăstrie într-o pădure se numește, 


în literatura ortodoxă, a pleca în pustie. 

nu-mi da nici vântul prea lin 
pe marea pădurii. /.../ 


Doar uitarea, 
de mine să uit, 
să mă pierd 
pe clocotitoarea, marea pădurii. 


(Marea, vol. Un dor fără sațiu) 


Interesant este faptul că, dacă versetul psalmului indicat 
din Biblia 1688 nu sugerează nimic în direcţia intuirii unei 
metafore excepționale (dincolo de minunea în sine, care, 
desigur, este măreaţă), în schimb avem o imagine tulburătoare 
în Înţ. lui Sol. 19, 7: „den Marea Roşie, cale neîmpiedecată și 
câmp cu pajiște, den fortună silnică”. 

În ciuda acestor minuni, pe care le-a văzut cu ochii, 
poporul n-a fost mulțumitor și recunoscător lui Dumnezeu: „Și- 
n sălașele lor morcotiră*!,/ Glasul Domnului nu-l socotiră” (Ps. 
105, 79-80). De aceea, Dumnezeu Îşi „rădică preste dânșii mâna,/ 
Să-i dărâme /.../ şi să le [d]oboară/ Sămânţa-n [între] limbi ca 
neşte ogoară,/ Și prin ţări departe să-i rășchire [împrăștie],/ Să-i 
destrame ca pre neşte hire [fire]” (Ps. 105. 81-86). 

Destrămarea ca firul am văzut-o și puţin mai devreme, în 
Psalmul 101 („Și ca haina ponosâtă/ Când le-a hi vremea sosâtă,/ 
Li s-a destrăma făptura/ Din hire, ca vechitura./ Şi li-i depăna ca 
tortul”), numai că subiectul destrămării era acolo întreg cos- 
mosul, iar aici este vorba numai de făptura umană. Însă această 
corelație expresivă ne atrage atenția asupra înrudirii ființei 


361 A morcoti = a cârti, a murmura. 

umane, prin materialitatea trupului său, cu universul, pe de o 
parte, şi care subliniază caracterul van și nestatornic al tuturor 
lucrurilor, rapida destrămare a existenței, ca a unui fir — şi cred 
că am avut dreptate când am susținut că imaginea vieţii ca o aţă, 
a lui Miron Costin, este desprinsă din Psaltire şi nu preluată de 
la Ovidius — iar, pe de altă parte, asupra transfigurării finale 
prin care va trece atât cosmosul, cât și umanitatea, în urma 
căreia ființa noastră va deveni cu totul spiritualizată. 

Poporul lui Israel, după ce rătăcește prin pustiu, este 
condus de Dumnezeu în țara făgăduită: 


Şi di prin ţări i-au scosu-i la urmă, 
De i-au adunatu-i la o turmă, 
Din răsărit și din scăpătate, 
Din sever [nord] şi din mări de departe. 


Rătăciţ[i] în pustii, fără vlagă, 
Cercând cale de oraș, să meargă 
Să-ș|i] găsască loc de lăcuinţă, 
Flămânz[i] și-nsetaţ[i], de ticăinţă [suferinţă], 


Sufletele lor într-înș[ii] săcasă, 
Cercându-ș[i] lăcuinţă de casă. /.../ 
Şi i-au scosu-i la cale direaptă, 
Să-ntre-n lăcuinţă așezată. 


sei) 


C-au săturat suflet de la lipsă, 
Suflet flămând. Masă dulce-i tinsă, 
Ce [că] ședea la umbră-ntunecată, 

Loc de moarte, lipsă ferecată. 


(Ps. 106, 5-24) 


Se observă o altă exprimare care denotă compasiune, din 
partea lui Dosoftei, față de apatrizi sau exilați, situaţie în care va 
ajunge el însuși, din nefericire. 

Călătoria aceasta, lungă și grea, astfel zugrăvită de 
Dosoftei, în culori întunecate și nuanţe severe, are ceva din 
patetismul tablourilor romantice, ceva de basm eminescian 
(care nu e basm propriu-zis), amintindu-ne de anumite pasaje 
din Făt-Frumos din lacrimă? sau din poemul Diamantul Nordu- 
lui5%. Remarcăm în toate o anumită delocalizare intenționată, o 
atipicitate căutată, acompaniate de o atmosferă misterioasă, în 
tonuri sumbre pe alocuri. Tema căutării disperate, a trecerii prin 
locuri pustii şi situații dezolante, le este comună. 

Ceva mai departe, Psalmul 106 conţine un pasaj profetic — 
anunțând potolirea furtunii pe mare, de către Hristos — care îi 
oferă lui Dosoftei o nouă ocazie de a ilustra un peisaj marin (un 
corelativ al celui pe care îl va realiza Antim într-o didahie*): 


Carii îmblă-n corabii pre mare, 
De-ș[i] fac lucrul preste genuni tare, 
Aceia l-au văzut de minune 
Ce-au lucrat Dumnezău în genune. 


362 A se vedea: 
https://ro.wikisource.org/wiki/Făt-Frumos_din_lacrimă. 

363 Idem: 
https://ro.wikisource.org/wiki/Diamantul_Nordului_(Capriccio). 
54 Antim Ivireanul, Opere, ed. cit., p. 156-157. 


449 


Zâsă de să fece vânt cu bură, 
De rădică val de necătură, 
Pănă la ceri îi suia cu unde, 
Şi-i pogorâia-n gios, să-i afunde. 


Sufletele lor în greutate 
Să topiia beţ[i] de răutate [a mării], 
Că-ș|i] ieșiră și din [în]țălăpciune, 
De te lua de dânșii minune. 


Şi strigară la Domnul cu jele, 
Şi i-au scosu-i de la nevoi grele. 
Vânturilor zâsă de-ncetară 
Şi undelor de să alinară. 


Şi le păru bine că trecură, 
Valurile toate de tăcură. 
Şi i-au îndereptatu-i cu pace 
Domnul, spre liniștea ce le place. 


(Ps. 106, 55-74) 


Analiza fragmentului din omilia lui Antim Ivireanul și 
comparaţia cu aceste versuri din psalmii lui Dosoftei le-am făcut 
altădată. Observam cu acea ocazie faptul că marea-nvolburată 
este o temă generoasă a literaturii noastre vechi şi că toposul 
respectiv s-a conservat în literatura preromantică şi romantică 
românească. 


365 A se vedea Gianina Picioruș, Antim Ivireanul: avangarda literară a 


paradisului, op. cit., p. 310-327. 

Dimensiunea înspăimântătoare a furtunii este indicată 
aici, la Dosoftei, prin recurența termenului genune, menit să 
creeze contururile unui abis marin, a cărui turburare (o vocabulă 
specifică psalmilor versificați) creează „val de necătură” care 
suie „cu unde” corabia, „până la ceri”. 

Pentru „în genune”, în greacă este în ape multe şi în apă 
adâncă: èv VOAOL nodol şi Ev tæ PvOæ (LXX, Ps. 106, 23-24). 
La fel și în latină: in aquis multis şi in profundo (VUL, Ps. 106, 23- 
24). Genunea, ca şi în Psalmul 103, este o creaţie poetică a lui 
Dosoftei. 

Considerând, cum am afirmat, că este o profeție, vom 
spune că Apostolii sunt cei „Carii îmblă-n corabii pre mare,/ De- 
ș[i] fac lucrul preste genuni tare” și care trec prin această încer- 
care, încât „Sufletele lor în greutate/ Să topiia”. Ei văd „Ce-au 
lucrat Dumnezău în genune”, adică minunea prin care Hristos: 
„Vânturilor zâsă de-ncetară/ Și undelor de să alinară”. Urmarea 
a fost că „valurile toate tăcură” („au tăcut valurile” [zowynoav 
ră kvuara,/ siluerunt fluctus], LXX/ VUL, Ps. 106, 29). 

Dumnezeu poate să facă nu numai să tacă valurile, dar şi 
să preschimbe pământul roditor („ţară roditoare”) în deșert și 
pustia în pământ plin de izvoare, afirmaţie care trebuie din nou 
înțeleasă profetic: 


C-au prăvălit apele, să sece, 
Ş[i]-au pustiit izvor de-apă rece. 
Ţară roditoare-n sărătură 
S-au schimonosâtu-să din făptură. /.../ 


lar pustia cea secetoasă 
l-au dat Domnul de este apoasă. 
Şi pământul cel fără de apă 

De izvoară reci nu să mai scapă. 


(Ps. 106, 79-82, 85-88) 


Inceputul Psalmului 107 reiterează, ideatic și expresiv, 
ceva ce se spusese și în Psalmul 56 (reamintim versurile): 


Că mi-i inema gătată să Te vază 
Pre tot ceas, Dumnezău Svinte, lăsând rază. 
Şi cu slava mea sunt gata să mă mânec: 


Scoală slava mea, te scoală de zi cântec 
In lăută. Demineaţă 
Mă voi scula cătră viaţă. 


(Ps. 56, 31-36) 


Inema mea mi-i, Doamne, gătată, 
Mi-i inema gata de Te-așteaptă, 
Ca să-Ţ[i] cânt într-a mea, Doamne, slavă. 


Scoală, slava mea, fără zăbavă! 
Scoală-te, psăltire și dulceaţă [har]! 
lată că m-oi scula demineaţă... 
(Ps. 107, 1-6) 


A-I aduce cântare nouă lui Dumnezeu este un topos 
psalmic, la fel şi îndemnul la priveghere, la ridicarea spre rugă- 

ciune şi cântare de psalmi dis de dimineață sau, cum se spunea în 
limba veche, la mânecate. 

Cântarea izvorăște din adâncul inimii, din râvna inimii de 
a vedea pe Dumnezeu. De aceea, trezirea dimineața devreme, 
cu dorul lui Dumnezeu în inimă, cu sufletul plin de iubirea Lui, 
înseamnă că „Mi-i inema gata de Te-aşteaptă”. 

Psaltirea e instrumentul inimii, înstrunit ca „să Te vază”. 
Arta e har din harul lui Dumnezeu și e închinată Lui, iubirii 
Sale, dorului de El, de Dumnezeul care este frâmseţe şi Care a 
dat zare lumii, Cel ce a urzit stelele şi lumina, Care e mai 
minunat decât unda mării și Care ştie să aline valurile. 

Omul însuși devine un instrument vibrant, o vioară sau o 
cântare în toată ființa lui. În zorii apropierii de El, omul e o 
muzică verticală. 

Muzica sferelor Îl laudă pe EI, dar nu ştie aceasta, pentru 
că nu are rațiune. Omul însă știe și de aceea se și îndeamnă: 
„Scoală, slava mea, fără zăbavă!/ Scoală-te, psăltire și dulceață!”. 
El ştie că trezirea și ridicarea aceasta sunt „cătră viață”, către 
Viaţa fără de care nu există viaţă. Fără ea poți spune că „lipsește 
viaţa acestei vieți” (Eminescu, O,-nțelepciune, ai aripi de ceară!). 

Psalmul 108 conţine un alt blestem, care este considerat 
profetic, adresat lui Iudas, iar psalmul 109 vorbeşte tainic 
despre Hristos, despre Judecata Lui și împărăţirea cu Sfinții, 
despre faptul că este Fiul lui Dumnezeu din veșnicie și despre 
întruparea Sa şi că este Jertfă și totodată Arhiereu în veac: 


Zăsă Domnul Domnullui] mieu să șază 
De-a direapta Sa-n scaun dând rază, 
Pănă când pizmașii de supt soare 
Ţ-voi aşterne pre toț[i] supt picioare. 

Toiag de putere Ț-va trimite 
Domnul din Sion, Dumnezău Svinte. /.../ 


Că[ci] cu Tine Ţ-este boieria 
La z[i]ua ce Ţ-vei ivi tăria, 
În strălucori de Svinţ[i] ce-i ivi-Te 
Într-acea zî, Dumnezău Svinte. 


Din pântece Te-au născut mainte 
De luceafăr, al Tău Svânt Părinte. 


Giuratu-Ş-au Domnul giurământul 
Şi nu-ş-va schimba căind cuvântul. 
Tu ești preut în veci pentru ţară, 
De rădici ca Malhisedec sfară [jertfă]. /.../ 


Apă de pre părău va bea-n cale, 
Când va nălţa capul oştii Sale. 


(Ps. 109, 1-5, 11-18, 27-28) 


Cel ce „apă de pre părău va bea-n cale” este Cel născut din 
Tatăl mai înainte decât luceafărul, adică din veșnicie. lar 
Dumnezeu amintește oamenilor că este milostiv, că S-a îndurat 
de cei păcătoși, când s-au pocăit, pentru ca ei să nu deznădăjdu- 
iască: 


Ţ-ai făcutu-Ţ[i] de ciudese [minuni] pomenire, 
Că ești ieftin și milost, Doamne, din hire. 
Carii sunt de-Ţ[i] au de teamă, le dai hrană, 

Pentru legământ bătrân făcând pomană. 


Şi poruncile ŢIi-s tare și crezute, 
"N dereptate ș-adevară-n veci făcute. /.../ 
Frica Ta dă-nceputuri de-nţelepciune, 
Cunoștinţă tuturor spre-nvăţături bune. 


(Ps. 110, 9-12, 17-18, 23-24) 
De aceea, continuă psalmistul: 


Ferice va fi de omul 
Ce să va teme de Domnul, 
În porunca Lui cea svântă 
Stând cu voaie, fără smântă3. 


Că va fi tare-n credință 
Pre pământ a lui sămânță, 
Rod dirept să va chema-să 

Şi bișug într-a lui casă. 


Şi-i va trăi dereptatea 
Preste veci în toată partea. 
Şi la-ntunerec de ceață 
Va vedea lucori de viaţă. 


(Ps. 111, 1-12) 


Psalmul 113 reafirmă faptul că Dumnezeu e Creatorul 
lumii: 


36 Smântă = sminteală, împiedicare, cădere. 

Ce Tu, Doamne, ceriul și pământul 
Le-ai făcut din voaie cu cuvântul /.../ 
Şi să fiț[i] blagosloviţ[i] de Domnul, 
Ce-au fapt ceriul, pământul și omul. 


Ceriul ceriurilor pentru Domnul, 
Pământul l-au datu-l a tot omul. 


(Ps. 113, 29-30, 61-64) 


El a întors „stânca-n tău de ape” și a făcut „din bolovan 
izvor” (Ps. 113, 21-22). Nu din piatră, ci din bolovan. 

Se duce „la odihnă și răpaos dulce” sufletul celui care a 
văzut „bunătatea” lui Dumnezeu, Cel ce scoate: 


Ochii de la lacrămi de plânsoare, 
Picioarele de lunicătoare. 
Şi-I voi sluji cântând cu dulceaţă 
Lui Dumnezău în ţară de viaţă. 


(Ps. 114. 18, 21, 25-28) 


Nădejdea în Dumnezeu e mai bună decât nădejdea în/ spre 
oameni și mai bun e traiul cu Dumnezeu decât speranţa către 
conducătorii lumești. lar de inamicii care sunt ca albinele și ca 
spinii nu te poate salva decât EI: 


Mai bine-i a nedejdui-n Domnul, 
Decât a să răzăma spre omul. 

Mai bine să-ţ[i] aibi cu Domnul traiul, 
Decât să nădăjduiești spre craiul. 


Toţ[i] păgânii ce mă-ncungiurară 
Cu Domnul i-am întirit [gonit] din ţară. 


Că mă-ncungiurară cu oști late, 
Ce Domnul mi i-au luat din spate. 


Că mă-ncungiurară cu şireaguri, 
Ca albina ce șede pe faguri, 
Şi ca spinii ce-i arde pojarul... 


ps) 


Şi Tu, Doamne Svinte, [-luminează 
Preste noi lucori de svântă rază. /.../ 


Dumnezăul mieu ești, și [-voi zâce 
Mărturie, rugă și ferice. 


(Ps. 117, 15-25, 69-70, 75-76) 


Mărturiile Domnului sunt bogăţie, iar Dosoftei cunoaște 
plimbarea pe cărările poruncilor lui Dumnezeu, de la Care cere 
destuparea ochilor pentru a înțelege legea Sa: 


În calea Ta cea de mărturie 
M-am desfătat ca-ntr-o bogăţie. 
M-oi primbla-mă-n poruncile Tale 

Şi Ţ-voi înțălege svânta cale. 


Într-a Tale dereptăț|i] m-oi tinde 
Şi-n cuvântul Tău mă voi deprinde. /.../ 
Ochii îmi destupă a-nţălege 
Minunile din svânta Ta lege. 


Nemernicu-s** pre pământ şi-n rude, 
Poruncile Tale nu mi-ascunde. 
Sufletului mieu i-i drag să-nveţe 
În tot ceasul a Tale giudeţe. 


(Ps. 118, 31-36, 39-44) 


Cred că e prima poezie în limba română care face apologia 
cunoașterii şi a învățăturii. E vorba, desigur, de cunoașterea 
legilor lui Dumnezeu. Dar a înțelege rațiunile universului și ale 
fiinţei umane, cu care Dumnezeu le-a înzestrat, nu este deloc 
simplu. Ne amintim şi de versurile unui psalm anterior: „Ne- 
voit-am ș|i]-am slăbit din bietul suflet,/ Lăsând somnul și odih- 
na, stând în cuget. /De mâhneală n-am putut grăi cuvinte./ Cu- 
getat-am și de zâle de mainte,/ De pre veci...” (Ps. 76, 9-13). 

Aglomerarea de expresii metaforice pe care le utilizează 
Dosoftei cu acest prilej e o dovadă a sincerităţii sale. Căldura cu 
care pledează pentru cunoaștere se observă și din efortul stilistic 
pe care îl face. Destuparea ochilor*, ca şi plimbarea prin Scripturi 


367 Nemernic = străin. 

368 În LXX şi VUL este scris: „descoperă-mi ochii mei [ăroxăAwbov 
rovs opOaAuovs uov/ revela oculos meos]” (Ps. 118, 18), aşa cum tra- 
duce şi Biblia de la 1688. 

(va reînnoi expresia: „Şi să mi-arăţ|i] de direptăț|i] cale/ A mă 
primbla-n minunile Tale /.../ Într-a Tale porunci m-oi primbla- 
mă”, Ps. 118, 61-62, 184) — ca și, mai înainte, poziţia verticală în 
cugetare — sunt metafore revelatorii (ca să folosim terminologia 
lui Blaga), pentru care i se cuvine tot meritul. Și pentru Dimitrie 
Cantemir, citirea Scripturilor va însemna „primblare şi a minții 
înnoire”'35%, 

Povara acestei existențe epuizează sufletul, dar Dumnezeu 
poate să-l ridice din somn și din apăsarea pământului: 


Mi-au lipitu-mi sufletul pământul, 
Ce mă-nvie, Doamne, cu cuvântul. /.../ 
Sufletul mieu l-întristează somnul, 
Ce [ci] ma-ntări-n cuvântul Său Domnul. 


(Ps. 118, 55-56, 63-64) 


Cu același cuvânt cu care a zidit lumea, Dumnezeu învie 
sufletul nostru. Creaţia cosmică este lucrarea Aceluiași Dum- 
nezeu care a dat lege oamenilor. De aceea, aceleași rațiuni înalte 
se înțeleg deopotrivă din lectura și cunoașterea Scripturilor, cât 
şi din contemplarea universului.Cele două tipuri de cunoaștere, 
prin care este contemplat Dumnezeu, prin făpturi şi prin Scrip- 
turi, sunt complementare. Universul și Legea, în același timp, Îl 
indică pe Logosul sau Rațiunea care a creat lumea: 


M-au înfășurat funi de păcate, 
Şi legea Ta n-am uitat departe. 
Mă sculam la rugă lăsând somnul, 


39 Dimitrie Cantemir, Divanul, ed. cit., p. 154. 

Miazănoapte când doarme tot omul /.../ 


Pământul îi plin de-a Ta dulceaţă 
Şi de[spre] dereptatea Ta mă-nvaţă. /.../ 


Cu mânule Tale, Doamne Svinte, 
M-ai zidit și m-ai fapt de mainte; 
Dă-mi înțălepciune a-nţălege 
Poruncile Tale-n svânta lege. /.../ 


Şi să-mi hie inema senină, 
În porunca Ta-mblând fără vină. /.../ 
Picioarelor mele-i luminare 
Legea Ta şi lucoare-n cărare. 


(Ps. 118, 133-136, 141-142, 
163-166, 187-188, 249-250) 


Natura și Scriptura sunt cei doi martori ai lui Dumnezeu 
(In. 8, 17), după cum afirmă și Sfântul Efrem Sirul într-un imn: 
„În cartea sa Moise a zugrăvit zidirea întregii firi/ ca atât firea, 
cât şi cartea să dea mărturie de Ziditorul lor”3%. 

Şi, puţin mai departe: 


Cheile învățăturii ce deschid toate cărțile [Scripturii] 
au deschis înaintea ochilor mei cartea firii, 
vistieria Arcei, cununa Legii. 
E o carte care, mai presus de toate celelalte, prin istoriile ei, 
ne face simțit [pe] Ziditorul și ne predă lucrurile Lui; 


3% Sfântul Efrem Sirianul, Imnele Raiului, op. cit., p. 47. 

face văzute toate podoabele Lui și arătată iscusinţa Lui”. 


Psalmul 119 prezintă anumite tonalități înrudite cu acel 
imn al pustiei (O, preafrumoasă pustia!)”2 extras din Viața Sfinților 
Varlaam şi loasaf'”: 


Că puternicul îș|i] face 
Săgeţâle iuţ|i] de lance, 
Cu jeratec înfocate, 
Celor din pustietate. 


Vai că voia mi-i amară, 
Că m-am streinat de ţară /.../ 
Multă duc streinatate 
Asuprit de strâmbătate. 


(Ps. 119, 9-18) 


Dosoftei interpretează psalmul aducând în discuţie o rea- 
litate binecunoscută a creștinismului ortodox, pustnicia sau 
sihăstria, dar eremiţi existaseră şi în vechea ludee. Străinătatea 
la care se face aici referire este una de ordin spiritual, pentru că 
țara aceasta este, de fapt, țara de viaţă de care a pomenit şi cu 


371 Idem, p. 53. 

372 A se vedea: 

https://www.teologiepentruazi.ro/2010/02/19/paturile-de-odihna- 
si-pustia/. 

373 Idem: 

http://paginiortodoxe.tripod.com/vsnov/11-19- 


cv_varlaam_si_ioasaf.html. 

alte ocazii, adică Raiul, pe care cărturarii noştri din vechime îl 
numeau moșia cerească, denumind prin aceasta patria eternă a 
oamenilor. 

Cu toate acestea, versurile lui Dosoftei au rezonanțe 
menite să ne rememoreze indubitabil celebra Doină a lui Emi- 
nescu: 


De la Nistru pân-la Tisa 
Tot românul plânsu-mi-s-a 
Că nu mai poate străbate 
De-atâta străinătate. 


sai) 


Curg dușmanii în puhoi 
Şi s-aşează pe la noi; 
Toate cântecele pier, 
Zboară păsările toate 
De neagra străinătate. 


Psalmul 120, după ce reafirmă că Dumnezeu „au fapt ceriu 
cu cuvântul/ Ș[i]-au întărit tot pământul”, insuflă credința că 
lumea poate fi transformată într-un loc prielnic de către Cel care 
a creat-o: 


Z|ilua nu-ţ[i] va fi de soare 
Zăduv, ce-ţ|i] va fi răcoare. 
Nice luna te-a păli-te 
Noaptea cu lucori herbinte. 
(Ps. 120, 5-6, 17-20) 

Ultimele două versuri sunt misterioase (obscuritatea sem- 
nificaţiei corespunde însă originalului), întrucât, dacă zăduful 
provocat de arșița soarelui este ceva obişnuit, în schimb „luna 
cu lucori herbinte” este greu de imaginat ca realitate con- cretă, 
chiar dacă am avea în minte o noapte caldă de vară. Acest fapt 
ne orientează către o decriptare mistică, indicându-ne că nu 
poate fi vorba de un peisaj realist. 

Dacă interpretăm semnificaţiile în continuarea celor din 
psalmul anterior, probabil că zăpușeala zilei şi a nopţii re- 
prezintă arsura sau fierbințeala ispitei sau focul suferinţei 
pentru sihaștri și pentru orice fel de nevoitori: „Dumnezău te va 
feri-te/ Supt umbră, la zi herbinte” (Ps. 120, 13-14). Versurile 
sunt încă o mostră — între multe altele din psalmi — de limbaj 
ambiguu, care pare a se referi la o situație concretă, dar şochează 
prin neverosimilitate și prin elipsa logicii imediate. E o carac- 
teristică a scrisului vechi și religios, care indică necesitatea 
decuplării de la realitatea imediată și depășirea ei constantă, 
pentru că permanent are loc fuziunea cu semnificaţiile accederii 
într-o lume a înălțimilor spirituale, care nu mai corespunde 
percepţiilor telurice. O lume insesizabilă de la nivelul cotidia- 
nității mediocre terestre, dar în permanenţă vectorizată printr- 
un limbaj reinventat pentru a fi cât de cât propriu unor realități 
supramundane. 

Însă ambiguizarea sau ermetismul sunt tocmai carcteris- 
ticile unei poezii...moderne. De aceea susţinem că paradigma 
ermetică şi alegorică a literaturii noastre vechi a putut oferi o 
pildă importantă — esenţială chiar — literaturii şi mai ales poeziei 
noastre moderne. 

Ne-au reţinut atenţia și câteva versuri care au un aer 
narativ, deși interpretarea lor nu poate fi decât tot alegorică: 

Mă veselesc de vestea ce-m[i] vine, 
De mă-mbie direpțţii cu sine 
Să-ntrăm cătră Dumnezău în casă, 
La curtea cea svântă ce-Ş|i] aleasă. 


Eram oarecând stând cu mulţâme 
In curtea ta, lerusalime, 
Ce și de-acmu încă ni-om sui-ne... 


(Ps. 121, 1-7) 


Și din nou mânia celor răi este zugrăvită prin apelul la 
comparațţia cu elementul fluid și năvalnic: 


Cându-ş|i] pornesc mânia cu unde 
Asupră-ne puhoi să ne-afunde. 
Şi sufletul nostru puhoi trece 
Ca de părău repede și rece. 

Şi sufletul nostru trecătoare 
Ş[i]-au făcut prin apă necătoare. 


(Ps. 123, 7-12) 


Melodia poeziei, repetițiile retorice şi aliteraţiile ne reper- 
cutează patosul acestor versuri și ne poartă — auditiv mai cu 
seamă — pe undele de ape repezi și primejdioase, Dosoftei pre- 
meditând efectul stilistic. 

Dumnezeu ajută „Precum dintâi ai zâs cu cuvântul,/ De s- 
au făcut ceriul și pământul” (Ps. 123, 23-24). Dumnezeu ajută, 
pentru că toate sunt creaţia Sa și I se supun ca la început, când 

au fost aduse întru ființă. Dacă El le-a creat, cu atât mai mult le 
poate osteni neastâmpărul — chiar și atunci când recunoaștem 
că aceste ape sunt doar simboluri, pentru că și cele simbolizate 
au aceeași condiţie creaturală. Însă, deşi semnificaţiile sunt 
alegorice, peisajele ilustrate în interiorul acestor alegorii sunt 
tulburătoare. 

Un alt exemplu avem și puțin mai departe: „Şi ne-ntoarce, 
Doamne, cu tot pleanul,/ Ca omeții [zăpezile] când să rump la 
anul/ De austrul ce suflă cu câlduri/ De cură părăuă”... (Ps. 125, 
11-14). De data aceasta, comparaţia este în favoarea celor care 
sunt ajutați de Dumnezeu: pe ei îi întoarce în țara lor cu 
repejunea cu care curg pâraiele primăvara. 

Rugăciunea către Dumnezeu este „dintr-adânc” (binecu- 
noscutul „de profundis clamavi ad Te Domine”) şi este foarte 
ostenitoare/ epuizantă: 


Dintr-adânc Ţ|i]-am strigat, Doamne Svinte, 
Şi să mi-auz[i] glas de rugăminte. 
Şi-ntr-auzul Tău, Doamne, s-agiungă 
Glasul mieu cel ovilit [ofilit] de rugă. 


(Ps. 129, 1-4) 


Strigă astfel către Dumnezeu cel ce poate să spună: „Şi 
sufletul mieu cu drag Te-aşteaptă /.../ Şi-n cuvântul Tău mi se 
topeşte,/ Doamne, sufletul de Te dorește” (Ps. 129, 13-16). 

Psalmul 132, care începe cu versurile „Cât este petrecerea 
de bună/ Când lăcuiesc frațâi împreună”, l-a inspirat pe 
Dosoftei să compună de la sine o mică poezie, în afara psalmu- 
lui: 

Cine face zidi de pace, 
Turnuri de frățâie, 
Duce viaţă fără grață 
'Ntr-a sa bogăţâie. 
Că-i mai bună, depreună, 
Viaţa cea frățască, 
Decât armă ce destramă 
Oaste vitejască. 


Ediţia pe care o utilizăm a redat, probabil, poezia aşa cum 
apare pe foaia lui Dosoftei, însă nu e greu de observat că există 
rimă la cezură. 

Configuraţia poemului ar putea fi şi astfel: 


Cine face 
zidi de pace, 
Turnuri de frățâie, 
Duce viaţă 
fără grață 
'Ntr-a sa bogăţâie. 


Că-i mai bună, 
depreună, 
Viaţa cea frățască, 
Decât armă 
ce destramă 
Oaste vitejască. 


Sugestii pentru aceste versuri aflăm, însă, și în Parimiele lui 
Salomon 18, 19 (LXX), „Fratele de către frate ajutându-se [sunt] 

ca o cetate puternică şi înaltă și [aceasta] este tare ca un palat 
întemeiat”574. 

Rafinamentul şi inventivitatea prozodică îi confirmă lui 
Dosoftei, cum spuneam şi altădată, titlul de poet. 

Oamenii lui Dumnezeu se roagă „la Domnul în casă 
[Biserică],/ În curţâle cele de mătasă./ Și nopţâle țâind dvorbă 
lungă,/ Vă rădicaţ[i] mânule [s]pre rugă,/ În locurile Lui cele 
svinte,/ Cu rugăciuni la Domnul priimite” (Ps. 133, 5-10). 

„Curţâle cele de mătasă” ale Bisericii lui Dumnezeu le-am 
întâlnit anterior și în alți psalmi. Descrierea corespunde și unor 
detalii de ordin paradisiac, pentru că în Rai sunt „corturi tinse 
în funi de mătasă”, cum spunea în Psalmul 41. 

Vorba lungă, pe care o țin rugătorii noaptea, la priveghere, 
pare o precizare domestică, dar se referă aici la rugăciunea 
îndelungă către Dumnezeu sau ar putea fi chiar un detaliu 
extatic. Dosoftei s-ar fi putut gândi la vorba celor răpiți în extaz 
duhovnicesc cu Sfinţii, cu Îngerii sau cu Dumnezeu. 

Tradiţia aghiografică e bogată în astfel de exemple şi nu 
putea să nu le amintească cel ce a redactat Vieţile Sfinților în 
patru volume, neterminate, care a indicat el însuși nume de 
Sfinţi sihaștri, trăitori în Moldova, sau a relatat minuni care i s- 
au întâmplat la Lavra Pecerska. 

Dumnezeu este îndelung lăudat, pentru că El este Cel 


Ce-au poruncit sângur cu cuvântul 
De s-au făcut ceriul și pământul. 


374 Cf. Parimiele lui Salomon, traducere şi note de Pr. Dr. Dorin 
Octavian Picioruș, Teologie pentru azi, București, 2016, p. 57. 

O găsiţi aici: 

https://www.teologiepentruazi.ro/2016/10/29/parimiele-lui- 


salomon/. 

(Ps. 133, 13-14) 


Toate ce vru Domnul a le face, 
Pre pământ și-n cer, le-au fapt cu pace, 
În mări şi pre la toată genunea, 
De Ș|i]-au ivit Dumnezău minunea. 


Suind nuori de preste hotară, 
În ploi fece fulgere cu pară, 
Dintr-a Sale cămări scoțând vântul, 
De-i fece porunca şi cuvântul. 


(Ps. 134, 11-18) 


În țesătura acestei lumi există o varietate de forme și 
materiale: există pământ solid şi inert, există cer inefabil, există 
genune, adică ocean, un element fluid şi melodic, dar și 
arhitecturi efemere de nori și vânturi care aleargă şi trec, există 
spectacole ale fenomenelor naturii, precum ploi cu fulgere, care 
impresionează și înspăimântă, dar sunt pasagere. În spatele lor 
este Dumnezeu care le-a creat, dar nu ca un păpuşar care se 
distrează, nu ca un zeu păgân care se delectează privind teatrul 
lumii, cu nepăsare și cruzime. Dumnezeu caută mântuirea 
oamenilor și de aceea conduce pe poporul Său, cum spune 
psalmul mai departe, pentru a conduce până la urmă toată ome- 
nirea la fericirea eternă. 

Este Dumnezeul Cel Viu, spre deosebire de: 


Idolii păgânilor, ce-nchină 
Aur ș-argint, sunt făcuţi] de mână. 

Gură au şi nu pot să grăiască, 
Cu ochi sunt și nu pot să zărească, 
Urechi au şi nu pot să auză, 
Nice abur nu le este-n buză. 


(Ps. 134, 39-44) 


Psalmul 135 reia, într-o altă expresivitate, afirmaţiile de 
mai sus: 


Mărturisiţ|i] pre Domnul 
Că-i bun cătră tot omul /.../ 


Ce-au fapt ceriul cu gândul 

De-Ş[i] ţâne-ntreg tot rândul [ordinea]. /.../ 
Ş[il-au închegat pământul 
Dintr-apă cu cuvântul. /.../ 


Făcut-au lumini mare, 

De dau raze și zare /.../ 
Soarelui i-au dat s-aibă [lumină], 

Să facă z[iļuă albă. /.../ 


Preste nopții] au pus lună 
Cu stelele-mpreună. /.../ 
Că I-i mila de-atunce 
Preste veci cu gând dulce. /.../ 


C-au desfăcut prin Mare, 
Prin cea Roşie, cărare /.../ 

De-au trecut prin genune 
Izrail cu minune. 


(Ps. 135, 1-54) 


„Preste nopţli] au pus lună” este un vers cu indelebile 
miresme de poezie modernă. Ar fi putut fi scris chiar de Geo 
Dumitrescu. 

Psalmul 136, în afară de faptul că este faimos și, cum am 
menționat şi cu altă ocazie, i-a inspirat lui Verdi o frumoasă și 
celebră arie (Corul robilor sau Va pensiero: „Arpa d'or dei fatidici 
vati,/ perché muta dal salice pendi?” etc.%%), a fost reprodus în 
versuri de către Dosoftei cu destulă măiestrie, încântând mai 
multe generaţii de poeți, de la Eminescu la Emil Botta şi Nichita 
Stănescu. 

Dosoftei reușește să ne ofere o probă de virtuozitate 
poetică, arătând că simte cu adevărat fiorul psalmului: 


La apa Vavilonului, 
Jelind de țara Domnului, 
Acol6 şezum și plânsăm 

La voroavă ce ne strânsăm. 


Şi cu inemă amară, 
Prin Sion şi pentru țară, 
Aducându-ne aminte, 
Plângeam cu lacrămi herbinte. 


Şi bucine ferecate 


375 Cf. https://ro.wikipedia.org/wiki/Nabucco. 

Lăsam prin sălci aninate, 
Că acolo ne-ntrebară 
Aceia ce ne prădară 


Să le zâcem viers de carte 
Într-acea streinătate, 
Ca-n svânt muntele Sionul 
Cântări ce cântam la Domnul. 


Ce nu ni se da-ndemână 
A cânta-n ţară streină. 
De te-aș uita, ţară svântă, 
Atuncea să-mi vie smântă, 


Şi direapta mea să uite 
A schimba viers în lăute! 
Şi să mi să prinză limba 
De gingini, jelindu-mi scârba. 


zi) 


Tu, fată vavilonească, 
Răul va să te tâlnească! /.../ 
Că ţi să va-ntoarce darul, 
Cum ne-nchini tu cu păharul. 


(Ps. 136, 1-24, 35-36, 41-42) 
Eminescu ştia psalmul: „Dar venit-a judecata, și de sălcii 


plângătoare/ Cântărețul își anină arfa lui tremurătoare” (Me- 
mento mori). Şi nu numai că îl știa, dar și asculta în codri glasul 

atârnat de vânturi al unei cântări care era aducere aminte de 
patria edenică: „În văi de vis, în codri plini de cânturi,/ Atârnau 
arfe îngereşti pe vânturi” (O,-ntelepciune, ai aripi de ceară!). Ca și 
cum Îngerii și-ar fi atârnat harfele în codri și pe vânturi, în faţa 
oamenilor înstrăinați de patria cerească, pentru că nu se poate, 
cum zice și Dosoftei, „a cânta-n ţară streină”. 

lar pământul este „ţară streină” pentru Îngeri. De aceea, 
țelul pentru cel credincios este acela precizat în psalmul 
următor: „Şi-ntre Îngeri Ît[i] voi cânta-n faţă” (Ps. 137, 3): în faţa 
lui Dumnezeu, adică, între „lucori de Îngeri” (Ps. 83, 30). 

Primele versuri, mai ales, şi acele verbe atât de bine alese 
pentru a exprima patetismul, „şezum și plânsăm”, au creat 
neașteptate rezonanţe peste timp. Descoperim ecouri la Emil 
Botta („O Simplitate, un fum,/ în valea frumoasă unde șezum,/ 
iubito, ești umbră” (Vei fi judecată după legea florilor)) și Nichita 
Stănescu: „Noi doi, pădure, ce făcum?” (Pădure arsă, din vol. 
Sensul iubirii); „Ca şi cronicarul, zic: „Aicea, între vârste, șezum şi 
plânsem“ "576. 

Psalmul 138 expune concepţia vetero și neotestamentară 
despre preștiința și atotştiința lui Dumnezeu. Există și aici 
versuri reușite, datorate în bună măsură hainei poetic-alegorice 
pe care o îmbracă discursul și semnificaţiile uneori greu de 
intuit, care o fac să pară — ca în multe alte cazuri — o poezie cvasi- 
ermetică. 

Tradiţia acestui tip de lirică s-a păstrat la noi foarte multă 
vreme, beneficiind și de faptul că, în modernism, 


376 Antimetafizica. Nichita Stănescu însoțit de Aurelian Titu Dumitrescu, 
prefață de Al. Paleologu, postfață de Dan-Silviu Boerescu, Ed. Allfa, 
Bucureşti, 1998, p. 27. 

„a medita [...] asupra cuvântului poetic înseamnă a 
pune întrebări asupra cunoaşterii şi ființării absolute, lirica 
modernă devenind tot mai conștientă de ceea ce în profun- 
zimile ei poezia a tins întotdeauna să fie: gnoseologie şi 
ontologie”37. 


Mai înainte de a fi creat viziuni poetice, Dosoftei are simțul 
cuvântului, el descinde poezia din cuvânt. Pentru că şi lumea a 
fost creată cu cuvântul... 

Poezia, la scara poemului, cu viziuni ebluisante“, alegorii 
şi metafore, porneşte de la descoperirea cuvântului poetic, a 
cuvântului care are orizont fanic, un atom care închide în sine, 
la rândul lui, o lume de semnificaţii și percepții. Cuvintele sunt 
așadar, la el, aşezate unele lângă altele ca nestematele/ podoa- 
bele care formează universul. El le-a scrutat etimologia și le-a 
cântărit greutatea, aşezându-le în versuri după preţ şi strălucire. 

Scenele cosmice au căpătat poeticitate prin punerea în abis 
a semnificaţiilor, astfel încât urzirea de stele și undirea de valuri 
să nu aibă sfârșit. Taina și frumusețea lor stă tocmai în faptul că 
au zare, dar și dincolo de zare. Însă aceasta este o caracteristică 
a Scripturii, în care cuvintele însele sunt mări abisale. A te 
apleca asupra cuvântului înseamnă a cădea într-o genune de 
gânduri și semnificaţii. 

Astfel este și poezia lui Dosoftei, care scrie: 


Tu mi-ai cunoscut târziul, 
De-l tâlnești cu timpuriul. 
Şi Tu m-ai făcut, din tină 


377 Alexandru Condeescu, prefaţă la Nichita Stănescu, Ordinea 
cuvintelor, versuri, vol. I, Ed. Cartea Românească, București, 1985, p. 10. 
378 Uimitoare, surprinzătoare, impresionante. 

Luând cu svânta Ta mână. 


Şi nepriceput rămâne 
Inţălesul Tău de mine, 
Că Ţi-i mare-nţălepciunea, 


De nu poci să-i ştiu minunea 


Şi de Duhul Tău n-am fugă, 
Ca să scap să nu m-agiungă, 
Nice de svânta Ta față 


N-am în alte părți povaţă. 


Cătră ceri de m-aş sui-mă, 

Eşti acolo, de m-ei ști-mă, 

De-aș pogori unde-i iadul, 
Şi de-acolo m-deşchiz[i] vadul. 


au, 


Şi-ntunerec ce s-ar face, 
Nu m-aș teme să mă calce, 
Că noaptea m-ar desfăta-mă 


Cu lumină fără samă. 


Că-ntunericul s-albeşte 
De Tine, când Te zărește. 
Şi noaptea să luminează 

Ca z[i]ua, slobozând rază. 


Ss) 

Ţ-voi mărturisi-n minune 
De straşnic şi Te voi spune 
De lucruri ce faci mirate, 
'N sufletul mieu răsfirate. 


(Ps. 138, 11-26, 33-48) 


La Dumnezeu nu există întuneric, adică neştiință, și El face 
din noaptea neştiinței zi „cu lumină fără samă” pentru cei care 
cred în El. Dar omul care crede în avere și își pune toate 
speranţele în cele mundane va fi obligat să le părăsească: 


Că sufletul lui încă s-a trece 
Şi s-a-ntoarce-n pământul său rece, 
Şi la z[i]ua [a]ceea îşi] va pierde 
Mintea toată ș[i]-averea-n ce [care] crede. 


(Ps. 145, 9-12) 


In schimb, cei săraci şi sărmani Il au aproape pe Dum- 
nezeu: 


Celor asupriț[i] destrâmbătate 
Le face giudeț și dereptate, 
Şi flămânzilor trimite hrană, 
Şi golilor veșminte pre iarnă. 


Domnul ce sloboade din obede [obezi] 
Şi orbului dă minte de vede, 
Şi pre cei căzuţi] îi sprejinește, 

Iar pre cei direpţ[i] îi iubește. 


Şi ferește pre cine-i nemernic [străin], 
Pre văduvă, sărac şi cucernic. 


(Ps. 145, 21-30) 


Aceştia, cei ce sunt „cu inemă frântă” (Ps. 146, 10), au aju- 
tor 


Pre Dumnezău ce-au făcut pământul 
Şi ceriul, și marea cu cuvântul, 
Şi toate ce-ntr-însele să mișcă, 
Domnul ce le-au făcut din nemică. 


(Ps. 145, 15-18) 


Cela ce-au pus stelelor măsură 
Şi numere [numără] [fie]careaş pre făptură. 
Mare este Domnul de tărie 
Şi gândul Lui nime nu-i să-l știe. /.../ 


Şi să-l cântaţ[i] cântec cu dulceaţă 
Celuia ce-au tins preste ceri ceață 
Şi gătează cu nuorii ploaie 
De sloboade pre pământ pohoaie, 


Celuia ce creşte pre munţii] iarbă 
Şi otava ceea ce-i de treabă 
Pentru oameni, să-ș|i] culeagă hrană, 

Şi vitelor s-aibă preste iarnă. 


Celuia ce grijeşte de hiară [fiare] 
Şi de puii corbilor ce zbiară, 
Cându-L strigă, urgisiț|i] de tată, 
De-i hrănește cu mână-ndurată. 


(Ps. 146, 13-16, 21-32) 


Spectacolul celest are numeroase acte în versurile lui 
Dosoftei. Tablourile cosmice, natura sălbatică și cea domestică 
sunt reproduse în ipostaze poetice care, la prima vedere, par că 
seamănă foarte mult între ele. Însă toată măiestria stă în detalii, 
în nuantele care se schimbă de la o desfășurare la alta de peisaje 
cosmice şi terestre. 

Pe de o parte, ni se sugerează că nu există inerția în 
contemplarea lumii, că întotdeauna vom avea un alt unghi de 
vedere și o altă perspectivă, cu alte sclipiri ale acelorași stele, pe 
care numai Dumnezeu le-a numărat, cu altă pânzărie de nori a 
„Celuia ce-au tins preste ceri ceață” (o aliterație care ne îm- 
pânzeşte și auzul). lar, pe de altă parte, această nuanţare care se 
petrece pe parcurs, în psalmi, ne lasă o impresie foarte specială, 
de dinamism și vivacitate, de mobilitate foarte mare a creaţiei 
lui Dumnezeu. Toate aceste tablouri formează o...relatare des- 
pre universul lui Dumnezeu în care nimic nu este static. Există 
o fluiditate, o curgere neîntreruptă a vieţii, dar care nu 
subliniază acel măvra pei heraclitian*”, ci efervescența existen- 
țială, viaţa însăşi care „zbiară” şi prin „puii corbilor”. 


379 A se vedea: 

Toate poetizările frumuseţii universale sunt sublime, 
pentru începuturile poeziei noastre, iar Dosoftei a ştiut să trans- 
forme toate aceste precizări legate de naşterea și pronierea 
universului de către Dumnezeu în adevărate bijuterii poetice în 
care a încrustat podoabele cosmice. 

Omul credincios „cugetează” aşadar la mila lui Dumnezeu 
(Ps. 146, 38) și pe Domnul Îl „laudă-n desime” (Ps. 147, 2), adică 


adesea, pe Cel 


Ce-Ș[i] trimite zâsa şi cuvântul 
De cutreieră-n sârg tot pământul. 


Cela ce-Ș|i] dă omătul ca lâna 
Şi negură spulberă cu mâna 
Ca cenușa cu sâta când cerne, 
Preste tot pământul de s-așterne. 


Cela ce aruncă sloi de gheaţă /.../ 
Cine poate să-l sufere gerul 
Ce-mpietrește apele ca herul [fierul]? 


Cu cuvântul Său Domnul învaţă 
De să răsâpesc și să dejgheaţă. 
Şi Duhul Său Dumnezău trimite 
De să-ntorc într-apă ca mainte. 


(Ps. 147, 11-24) 


http://en.wikipedia.org/wiki/Heraclitus+Panta_rhei.2C_.22everyth 
ing._flows.22. 

De data această avem un tablou de iarnă, o iarnă geroasă 
și grea, cu zăpezi dense încât ninsoarea cade ca o „negură” și 
deși omătul e alb „ca lâna”, pare „ca cenușa”. Și zăpada curge 
din cer din abundență, la cuvântul lui Dumnezeu, ca cernută 
printr-o sită şi ca spulberată peste pământ de o mână nevăzută: 
a Lui. Ne aminteşte de Alecsandri: „Din văzduh cumplita iarnă 
cerne norii de zăpadă/ Lungi troiene călătoare adunate-n cer 
grămadă” (larna). Să nu fi tras deloc cu ochiul la psalmul lui 
Dosoftei? 

Sesizam altădată și alte încercări de picturalizare a ano- 
timpului hibernal în literatura veche, la Varlaam și Miron 
Costin*. 

Frumusețea lui Dumnezeu se contemplă și în fenomenele 
copleșitoare, chiar dacă nu sunt prielnice omului. 

Eminescu mărturisea o încremenire de admiraţie asemă- 
nătoare: „Într-o noapte am văzut un spectacol măreț. [...] Codrii 
bătrâni trosneau amorţiţi de iarnă, stelele și luna erau mai 
palide-n cer, cerul însuşi părea mai sur. Era unul din acele 
spectacole mărețe, din acele tablouri uriașe, pe care numai 
Dumnezeu le poate zugrăvi pe tabla întinsă a lumei, înaintea 
ochilor uimiţi și a inimei înfrânte” (Geniu pustiu). 

Grandoarea iernii e magnifică, chiar și atunci când îţi 
îngheaţă inima de frig. Fără îndoială că Dosoftei a văzut sloiuri 
și a simțit el însuși acel ger care face apele ca fierul, până când 
Dumnezeu trimite Duhul Său şi desprimăvărează pământul, iar 
zăpezile şi gheaţa „să-ntorc într-apă ca mainte”. 


380 A se vedea fragmentele pe care le-am reprodus aici: 

https://www.teologiepentruazi.ro/2009/01/21/iarna-la-varlaam-si- 
la-miron-costin/. 

381 Eminescu, Proză literară, postfață de Eugen Simion, EPL, Bu- 
curești, 1964, p. 136. 


479 


Această venire a Duhului și desprimăvărarea pot fi înțelese 


și duhovnicește, ca dezgheț spiritual. 
Toată creaţia înalţă imne către Dumnezeu: 


Laudaţi-L, soarele și luna, 
Cu lucoare ce daț[i] totdeauna. 
Lăudaţi-L, stele şi lumină, 
Ce daţ|i] raze pre noapte senină. /.../ 


Că Domnul au cugetat cu gândul 
De le-au făcut și-l ţân toate rândul. 


Şi le-au tocmit în veci să trăiască 
Şi din faptul lor să nu-ș[i] smintească. 
Că precum le-a dat Domnul poruncă, 
Din hotariul lor nu să mai urcă. 


Lăudaţ[i] pre Domnul, toț[i] bălauri 
De pre pământ și zmei de prin gauri. 
Lăudaţi-l, fulgere şi focuri, 

Şi smida ce cade-n toate locuri, 


Omeţii și gheţâle, și vântul 
De turbură şi-i face [împlineşte] cuvântul. 


Măguri, dealuri și lemne cu roadă, 
Şi chedrii toţ[i], pănă-n cei de coadă, 
Gadinile [animalele] și cu toată hiara, 

Şi dobitoc de prin toată țara. 


(Ps. 148, 7-10, 15-30) 

Heliade moștenea — vedem în Anatolida sau Omul şi fortele 
— această concepție din vechime, despre structura imnologică a 
creației: „Lumină, întuneric, glorificați pe Domnul,/ În ziuă Și în 
noapte etern preaînălțaţi-L! /.../ 

Fântâne, sorginţi vergini, uniți susurul vostru/ Cu-a râului 
murmură, cu [v]uietul cascadei,/ Cu spumegosul gemet fugoa- 
selor torente,/ Cu gravul flisv al mării ş-al valurilor muget,/ 
Pangosmie-armonie!/ Să lăudăm pe Domnul din cele preaînalte/ 
Şi cele mai profunde! /.../ 

Cântaţi, flori, bucuria și lăudaţi pe Domnul/ Pe idioma 
voastră, vă exalați profumul/ Spre ceruri ca tămâie./ Formațţi 
sublime-acorduri;/ Armonie d-arome. /.../ 

Planeţi, astre, luceferi, sisteme de lumină,/ Să lăudăm pe 
Domnul! /.../ Armatelor de stele, străbateţi firmamentul,/ La 
veghiele voastre glorificați pe Domnul /.../ 

Cântaţi, din aripi bateți, ființe svolătoare,/ Nălţaţi la ceruri 
imnul prin cântecele voastre;/ Voi, notători, asemeni jucaţi-vă în 
ape /.../ 

Vă înmulţiți şi creșteți, glorificați pe Domnul/ În varii 
idiome, după natura voastră /.../ 

Pământe, trage danţul în cercul horei tale/ Şi tot ce este- 
asupra-ţi ardice a sa voce/ Şi rugă către ceruri ”... etc. 

Şi împreună cu toate acestea — și cu atât mai mult —, omul, 
„tot omul” (Ps. 148, 33): 


Cu timpene şi psăltire 
Să-l cânte de biruire 


(Ps. 149, 13-14) 

Lăudaţi-L cu glasuri nalte 
De bucine ferecate. 


Lăudaţi-L în lăute, 
În psăltiri pre viersuri multe. 


Lăudaţii] pre toate locuri 
Cu timpene și cu giocuri. 


Lăudaţi-L să răsune 
In organe tinse-n strune. 


Lăudaţ[i] cu bune viersuri 
De chimvale într-alesuri. 


Lăudaţii] şi-L strigaţ[i] tare 
În timbale de cântare. 


(Ps. 150, 9-20) 


Lumea nu e numai lumină, ci și muzică, iar substanţa ei 
este imnul. Psalmii revelează esența poetico-armonică şi imnică 
a universului. Acolo unde este viaţă, este și fremătare a laudei 
și a bucuriei. 

Viața lumii 


Între 1671-1673, Miron Costin concepe poemul Viiaţa lumii 


(130 de versuri), terminându-l înainte ca Dosoftei să-și tipă- 


rească Psaltirea în versuri. Insă, după cum vom vedea, tot Psal- 


tirea este cea care îi oferă ideile și imaginile fundamentale și lui 


Costin. 


la 


Modelul stihurilor, autorul îl află la Homer și Vergilius şi 


„Sfinţii învățătorii Besericii noastre cum iaste loan 
Damaschin, Cozma [Sf. Cosma de Maiuma, fratele vitreg 
al Sfântului loan Damaschin], Theofan [Sf. Teofan Graptul, 
Episcopul Niceei], Mitrofan [Sfântul Mitrofan, Episcopul 
Smirnei], Andrei din Crit [Sf. Andrei Criteanul] [care] au 
scris cântările Sfintii Biserici, stihirile, canonile, antifoane, 
cu carile, ca cu niște pietri scumpe și flori neveștenite, au 
împodobit Biserica. 

Cu această pildă scrisu-ț-am și eu această mică carte, 
a căriia numile îi iaste Viiața lumii, arătându-ţi pre scurtu 
cum iaste de lunecoasă şi puţină viiața noastră și supusă 


pururea primejdiilor și primenelilor [schimbărilor]”'3%?. 


Balanța însăși a enumerării surselor de inspiraţie, în ceea 


ce priveşte stihuirea, înclină spre izvoarele clasice bizantine, în 


3% Miron Costin, Opere, vol. II, ediţie critică de P. P. Panaitescu, 


EPL, București, 1965, p. 113. 

timp ce antichitatea greco-latină este evocată cu doar două 
nume mari. Cu toate acestea, este evident că poemul lui Costin 
nu urmărește nici metrul antic şi nici tipare imnografice, din 
punct de vedere tehnic, ci prozodia modernă, ca şi versificarea 
lui Dosoftei. 

Un izvor neindicat (sau indicat la final: cu mărturie de la 
David prorocul, mai ales) dar urmărit cu fidelitate este Psaltirea, 
ceea ce apropie mult demersul lui Costin de cel al lui Dosoftei. 

Esenţial de înțeles pentru noi este că sfera poeziei, într-o 
concepţie tradițional-bizantină, se lărgeşte foarte mult: de la 
psalmii amintiţi mai devreme şi interpretați ca imn (trebuie 
făcut precizarea, însă, că psalmii erau incluși de mult în tradiţia 
liturgică şi că nu erau considerați proză și nu aveau neapărată 
nevoie să fie versificaţi ca să fie apreciaţi drept poezie), îm- 
preună cu alte cântări din Scriptură, la o serie foarte extinsă ca 
gen, de cântări folosite în cultul Bisericii Ortodoxe, dintre care 
Costin amintește câteva (stihiri, canoane, antifoane). 

La acestea putem adăuga cele despre care vorbeam 
anterior, Acatistele și Paraclisele, pe care Dosoftei ajunsese să le 
rimeze pe spaţii largi, mărimuri, pripeale/ pripeli (Filothei 
Monahul, românul, rămâne în istorie ca inițiatorul acestui gen), 
laude, doxologii, luminânde, polieleie etc. 

Dacă Psaltirea, versificată sau nu, era „carte de poezie”?83, 
cărțile de slujbă ale Bisericii (Molitfelnic, Triod, Penticostar, 
Ceaslov, Octoih etc.) sunt, adesea, covârșitor de poetice, sunt 


pline de cântări și de poezie teologică, dramatică și lirică. 


883 Eugen Negrici, op. cit., p. 28. 


484 


Această poezie o vor presupune și insera în discursul lor şi 
omiliile — Coresi și Varlaam într-o anumită proporție, Antim 
Ivireanul într-o măsură mai mare. 

Ceea ce remarcăm este că nu se vede o distincţie între 
poezie și proză. Dar, mai bine zis, nu există proză în sensul în 
care definim şi înțelegem noi astăzi proza. Nu putem să nu 
observăm că tradiția poetică românească este diferită de cea 
occidentală. Acest inedit originar îi va imprima și o direcție de 
dezvoltare originală, o va parafa din interior chiar şi în mo- 
mentele de maximă sincronizare a literaturii noastre cu Apusul. 


S-a făcut deja și observaţia că, 


„în cazul lui Costin, nu trebuie să căutăm poezie 
numai în versuri, ci în toată opera sa. Perspectiva este curat 
lirică. De aceea, putem vorbi la el mai degrabă de o 


atitudine lirică, accidental obiectivată în scris...38£. 


Enumeraţia de mai sus, din introducerea (predoslovia) lui 
Miron Costin la poemul său, ar trebui să ne ofere o imagine 
corectă în privinţa surselor spre care înclină opţiunile sale, dacă 
punem în balanţă poezia antică și pe cea bizantină. În ignoranță 
față de aceste precizări, o serie de studii au susținut, pe baza 
unor apropieri tematice și ideatice de versurile lui Costin, o 
filiație extinsă și cvasi-exclusivă din poeţii latini — nici măcar 


Homer, amintit de autor, nu este sesizat cu vreo contribuție. 


384 Mircea Scarlat, Introducere în opera lui Miron Costin, op. cit., p. 
136. 

Dan Horia Mazilu le inventariază, deși atrage mai înainte 
atenția că tema norocului nestatornic (fortuna labilis) era 
„cultivată la noi, în descendența lui loan Chrisostom, încă de 
Neagoe Basarab şi ale sale Învățături”3%5. 

Ovidiu a fost solicitat cel mai mult în aceste studii, „fără a 
fi, desigur, primul care a cugetat asupra fragilității și vanității 
existenței — tema apare în Ecleziast, la Plutarh (Ad Apollonium), 
Euripide, Demetrius din Faler, Tibul, Properţiu...”58. 

Personal, cred că tangenţele țin de „un loc comun al 
gândirii europene” (Virgil Cândea), cum remarca și Mazilu” — 
ori, cel mult, de o contaminare sau suprapunere tematică — și nu 
de o filiație sau reproducere strictă. 

De altfel, nu apropierile în sine mă neliniștesc, ci reticența 
mea are în vedere faptul că majoritatea acestor studii nu 
urmăreau decât să demonstreze caracterul umanist al poemu- 
lui, pe fundalul unei epoci căreia i se părea normal să facă 
operații plastice asupra literaturii române, remodelându-i trăsă- 
turile. Inutil să mai precizăm că, aşa cum ar fi fost corect și 
științific, nimeni nu a căutat să cerceteze imnele marilor Sfinţi 
imnografi loan Damaschin, Cosma de Maiuma (sec. VIII), An- 
drei Criteanul (sec. VII), Theofan, Episcopul Niceei şi Mitrofan, 
Mitropolitul Smirnei (sec. IX). 

De la primii trei ni s-au păstrat o seamă de cântări, unele 


foarte cunoscute în cultul ortodox (cum ar fi Canonul cel mare al 


385 Dan Horia Mazilu, Recitind..., vol. II, op. cit., p. 96. 
386 Idem, p. 97. 
387 Idem, p. 98. 

Sfântului Andrei sau Slujba Înmormântării, unde o serie de 
cântări îl au ca autor pe Sfântul loan Damaschin - citată sau 
prelucrată și de Eminescu, în mai multe rânduri — și în care se 
găsesc destule referințe la caracterul fulgurant al existenţei 
umane, în raport cu veșnicia). 

Sfântul Mitrofan a compus canoanele Octoihului dedicate 
Prea Sfintei Treimi și canoanele triadologice ale Miezonopticii 
din duminicis, iar Sfântul Teofan Imnograful, ca și Sfântul 
Iosif, este autor de triode și de multe alte cântări (de fapt, sunt 
doi Sfinţi Iosif, din sec. VIII-IX, amândoi scriitori de cântări, 
unul Episcop al Tesalonicului și fratele Sfântul Teodor Studitul 
— în cărţile noastre e recognoscibil prin particula chir în față —, 
iar celălalt egumen și discipol al Sfântul Grigorie Decapolitul5%). 

Aceşti scriitori de cântări nu sunt însă deloc necunoscuţi 
pentru medievalitatea românească. 

În epilogul Triodului slavon tipărit de Coresi în 1578, sunt 
menționați ca autori: „dumnezeeștii bărbaţi Damaschin și Iosif 
și Cozma şi Teofan, inspirați de sosirea Sfîntului Duh, ne-au 


predat nouă dumnezeeştile cărți numite Trioade”5%. 


3% Cf. Prof. Dr. Badea Cireșanu, Tezaurul liturgic al Sfintei Biserici 
creştine ortodoxe de Răsărit, tomul II, Tipografia Gutenberg, Bucureşti, 
1911, p. 502. 

359 A se vedea: 

http://www.calendar- 
ortodox.ro/luna/noiembrie/noiembrie20.htm. 

3% Cf. loan Bianu şi Nerva Hodoș, Bibliografia românească veche, 
tomul I (1508-1530), editat de Academia Română, Stabilimentul grafic J. 
V. Socec, București,1903, p. 68-69. 

Pe de-o parte, exegeţii noștri simțeau că trebuie să schimbe 
percepția — falsă — de bigoţi şi primitivi (exagerez, desigur, dar 
nu foarte mult) care apăsa asupra medievalilor, să-i smulgă din 
întunericul Evului Mediu (că doar, vorba lui nenea Caţavencu, 
„ieri obscuritate, azi lumină! ieri bigotismul, azi liber-pan- 
sismul! ieri întristarea, azi veselia!”). Dar, pe de altă parte, sursa 
nobleţii și a valorii literar-culturale era exclusiv Occidentul şi 
descoperirea unor cugetări înalte sau a unei psihologii abisale și 
complexe în operele acestora trebuia fatidic argumentată prin 
ancorarea lor în Renaștere și Umanism. 

Așa, de exemplu, Edgar Papu descoperea în Neagoe 
Basarab un „hombre secreto al barocului” și susținea, cu citate, 
asemănarea dintre Învățăturile lui Neagoe către fiul său, Theodosie, 
şi „sfaturile, tot pentru domnie, date de Don Quijote lui Sancho 
Panza”, În felul acesta, putem integra aproximativ orice operă 
din cultura română nu numai în Umanism și Renaștere, dar şi 
în orice altă arie de cultură și spiritualitate de pe glob — așa a şi 
fost asimilat Eminescu, de studiile Amitei Bhose, filosofiei 
budiste (concluziile sale au fost, în general, aprobate fără 
reticente, ba chiar cu entuziasm de critica românească). 

Sunt convinsă că, dacă ne apucăm să căutăm, o să 


descoperim similitudini cu literatura indiană, chineză, mayaşă 


A 


31 Edgar Papu, „Învățăturile lui Neagoe Basarab” în contextul 
Renașterii, în vol. Neagoe Basarab (1512-1521). La 460 de ani de la urcarea sa 
pe tronul Ţării Româneşti, volum omagial publicat de Societatea Culturală 
„Neagoe Basarab” din Curtea de Argeş, Ed. Minerva, București, 1972, p. 
358-359. 


488 


etc. Nu cred că există cultură sau literatură cu care să nu avem 
ceva în comun, pe care să îl scoatem în evidenţă, cu atât mai 
mult cu Europa Occidentală cu care, totuși, Răsăritul a fost într- 
un cuget timp de un mileniu. 

Întorcându-ne*? la poemul lui Miron Costin, Viiaţa lumii a 
fost, în opinia noastră, greșit înțeles şi interpretat. 

El este considerat — și studiat astfel — mai mult ca un poem 
filosofic, primul de acest gen din literatura română, consi- 
derându-se că reprezintă o detaşare de gândirea ortodoxă și un 
început al pătrunderii umanismului în cugetarea românească — 
ca, de fapt, întreaga operă costiniană. 

Premisele unei astfel de interpretări se află în catalogarea 
personalităţii autorului drept umanistă, pornindu-se de la 
faptul că şi-a făcut studiile în Polonia, la colegiul iezuit din Bar, 
pe când tatăl său, boierul lancu Costin, se afla acolo în exil 
împreună cu familia. 

Receptarea aceasta se prevalează de faptul că a scris şi 
versuri în limba polonă (o Poemă despre istoria Moldovei, 
destinată să facă lobby pentru ţara sa la curtea regelui polon), 
precum şi de elogiile adresate Antichității şi apelurile la aceasta 


- nu atât în română, cât în textele redactate în poloneză (însă, 


32 De aici mai departe urmează, revăzut, comentariul pe care l-am 
publicat, în 4 articole, în 2007, pe platforma noastră online: 

https://www.teologiepentruazi.ro/2007/11/30/viiata-lumii-i/, 

https://www.teologiepentruazi.ro/2007/12/02/viiata-lumii-ii/, 


https://www.teologiepentruazi.ro/2007/12/09/viiata-lumii-iv/. 

când eşti la Roma, trăieşti ca romanii: la fel şi Costin, scriind în 
poloneză pentru polonezi, respecta cutuma literară). Se mai ia 
în considerare și profilul clasicizant al sintaxei și limbajului 
costinian (cu referire la Letopiseţ). 

Cred însă că, în ce-i priveşte pe cărturarii noştri, atât 
limbajul lui Dosoftei (novator şi neologizant chiar, inclusiv în 
traducerile cărților de cult), cât și sintaxa lui Miron Costin și a 
lui Cantemir nu sunt opțiuni umaniste în sens strict, ci mai mult 
opţiuni patriotice şi erudite, ei simțind că au ceva de demonstrat 
în legătură cu standardele limbii române şi cu instituirea acestei 
limbi vernaculare, cu drepturi depline, între limbile făuritoare 
de literatură şi cultură. 

Varlaam, Antim Ivireanul şi Ion Neculce nu sunt fră- 
mântați de aceste pasiuni lingvistice, iar Grigore Ureche e 
undeva la mijloc. La acestea se adaugă faptul că poemul este 
scris pe un ton care nu pare să întrevadă un scop și un final 
fericit al lumii, într-o concepţie ortodoxă luminoasă, ci e învăluit 
în unde de mâhnire, care lasă impresia impregnării autorului de 
percepţia apuseană, neliniștită şi tristă — cred că Virgil Cândea 
a greșit în acest caz, când a oferit această interpretare. 

O aprehensiune de acest gen pierde cu totul din vedere 
faptul că autorul n-a intenţionat să ilustreze decât secvențial 
tradiţia și viziunea spiritualităţii sale, iar nu exhaustiv, atenţia 
sa canalizându-se pe deşertăciunea deșertăciunilor şi atât. 

Opinia noastră este că aceste luări de atitudine sunt totuşi 
pripite, ca şi în cazul pesimismului schopenhauerian al lui 


Eminescu, favorizate fiind și de perioada comunistă și de 

studiile în vogă, care împărțeau titlul de umanist într-un mod 
ciudat (pentru noi, cei de astăzi) de generos și de gratuit. 

Ele nu pot rezulta din premisele pe care ni le oferă poemul 
şi nici studiile autorului în străinătate nu ne pot conduce, fără 
greș, la concluzia că acestea l-au transformat, în mod firesc, pe 
Miron Costin într-un umanist convins. 

Prin umanism, în esenţă, după cum înţelege toată lumea de 
fapt, percepem un concept compatibil cu ateismul şi/ sau 
agnosticismul, care denumește o ideologie caracterizată prin 
antropocentrism, în care, în cel mai bun caz, Dumnezeu este 
eliminat din universul empiric și claustrat în transcendenţă, 
atenţia literaturii și a științelor fiind îndreptată spre om, spre 
omul reîntors în antichitate, repăgânizat, spre omul necreștin 
sau cu totul lipsit de rădăcini religioase, condus de rațiunea sa 
autonomă. Bineînţeles că există și nuanţe ale umanismului, care 
nu se înscriu în definiția de mai sus. 

Umanist este și teologul catolic olandez Erasmus din 
Rotterdam (pe care îl omagia Nicolaus Olahus, la moartea sa, și 
cu care avusese un schimb epistolar demn de toată stima), care, 
în ciuda criticilor vehemente (dar și meritate) la adresa anu- 
mitor scăderi ale clerului catolic, rămâne un credincios fervent 
și neîndoit. 

De asemenea, dacă vrem să extindem umanismul şi 
renașterea (ca și barocul) la spaţiul bizantin-ortodox, faptul în 
sine trebuie însoțit de amendamente sau precizări suplimen- 
tare, pentru că simpla etichetare într-un fel sau altul predispune 


la confuzii majore. 

Aceste periodizări sunt specifice Apusului și nu se pot 
suprapune sud-estului european atât de uşor, „într-un spațiu de 
cugetare religios ortodox, cu minime și irelevante manifestări 
laice [profane]”*%, chiar subînțelegând contacte susținute, 
interferenţe culturale şi propunând defazări recuperate. De 
altfel, defazările rezultă chiar din încercările de suprapunere a 
celor două istorii, operație nu tocmai corectă. 

D. H. Mazilu insista foarte mult pe baroc şi făcea acest lucru 
din anumite raţiuni, pe care le aprob în parte, dar trebuie să fiu 


de acord și cu Blaga: 


„Aparenţele de similitudine cu barocul să nu ne 
înşele. O apropiere între stilul bizantin și cel baroc e 
principial imposibilă. Căci barocului îi lipseşte tocmai 
substratul metafizic despre care vorbim: sentimentul 
transcendentului care descinde din înalt. 

[Pe] de altă parte în baroc se concretizează un 
sentiment care e cu totul absent în stilul bizantin: frenezia 
și voluptatea martirajului în vederea bucuriei și splen- 
dorilor cerești [cu accent pe durere —- a se vedea 
panegiricele lui Bossuet despre Francisc din Assisi sau 
Teresa d'Avila], sentiment propriu bisericii fanatic-mili- 


tante a contrareformei” 54. 


3% Eugen Negrici, Iluziile literaturii române, op. cit., p. 189. 


394 Lucian Blaga, Spațiul mioritic, op. cit., p. 70. 

Sunt de acord cu suplimentările teoretice pe care le 


introduce Al. Duţu, pentru înțelegerea barocului românesc: 


„S-a vorbit cu insistență despre un baroc românesc, 
care ar indica sincronizarea cu Europa. Dar barocul nu se 
prezintă cu aceleași trăsături în toate culturile continen- 
tului; Philippe Minguet a demonstrat că ţările protestante 
nu au acceptat integral barocul. [...] 

În cultura română, viziunea [asupra lumii] nu se de- 
zechilibrase și barocul nu a fost asimilat ca o soluție necesară, 
ci ca o problematică modernă, primită de cărturari încrezători 
încă în valorile umane ale tradiției medievale (s. n.); preluările 
baroce au fost reprogramate și difuzate ca părți dintr-un 
sistem intelectual coerent. 

Exemplul oferit de contactul cu barocul ne indică 
faptul că problema primordială nu este de a identifica un 
baroc românesc — poate și un rococo românesc! —, ci de a 
repune în lumină sistemul intelectual care a menținut vii 
valori din tradiţie şi a acceptat formule noi. În aceste 
condiţii, libertatea de iniţiativă română a indicat soluţii 
popoarelor balcanice, datorită acestui continuu proces de 
reînnoire a tradiției care nu a fost niciodată respinsă cate- 
goric. [...] 

Or, sistemul intelectual din cultura română, așa cum 
ni-l dezvăluie mai limpede limbajul figurativ, nu s-a 
desprins net de cel propus de către civilizaţia bizantină, în 
secolul XVI. [...] 

Eliberând studiul culturii române de obsesia sincroni- 
zărilor, cercetarea istorică va putea marca locul culturii 


române în civilizaţia continentului”, 


Erau umaniști scriitorii noștri medievali? Răspunsul nos- 
tru e acela că, înțelegând umanismul stricto sensu, cu adânci 
consecințe din punct de vedere teologic şi existenţial: nu, în 
niciun caz. 


Tradiţia literară bizantină era alta: 


„Creştinismul [...] și-a pus puternic amprenta asupra 
literaturii bizantine. Se ştie ce loc important ocupa în 
Bizanţ religia, cât de fastuoasă era pompa ceremoniilor, cât 
de mare influența Bisericii asupra spiritelor; se cunoaște 
interesul pe care îl arăta toată lumea discuțiilor teologice, 
respectul cu care erau priviți călugării, plăcerea pe care o 
simțeau mulți bizantini întemeind așezăminte pioase. 

Scrierile Părinților Bisericii, ale Sfântului Vasile, ale 
lui Grigorie din Nazianz, ale Sfântului loan Gură de Aur 
se bucurau de o admiraţie universală, erau studiate în 
școlile bizantine și serveau drept model scriitorilor. 

E demn de remarcat faptul că singură teologia 
reprezintă jumătate din întreaga producţie literară bizan- 
tină și că chiar puţinii scriitori bizantini, chiar profani, au 


abordat la un moment dat, într-un fel sau altul, probleme 


35 Alexandru Duţu, Cultura română în civilizația europeană modernă, 
Ed. Minerva, Bucureşti, 1978, p. 231. 

teologice. Şi această atracție exercitată de chestiunile 
religioase, acest respect față de tradiţia creştină şi de 
autoritatea Părinților aveau să aibă, la rândul lor, con- 


secințe destul de importante pentru literatură”. 


Consecințe importante au şi pentru literatura română. 
Cărturarii și cronicarii români au fost oameni religioși, venind 
pe traseul Creştinismului răsăritean, niște mireni devotați 
credinţei lor. Miron Costin, Nicolae Milescu, Dimitrie Cantemir, 
Radu și Şerban Greceanu, Constantin Cantacuzino sunt, cu 
prisosinţă, creștini ortodocși autentici, cu o conștiință înaltă, cu 
o teologie profundă și cu o cunoaștere vastă, scripturală și 
patristică, în stare să poarte discuții și controverse cu cele mai 
înalte autorități teologice ale vremii, din interiorul și din afara 
Ortodoxiei. 

Mai puţin teologi (zeloți sau polemiști), Grigore Ureche şi 
lon Neculce nu sunt însă nici ei agnostici. Mai pe larg ne 
propunem să vorbim în a doua parte a lucrării noastre de față, 
rezervată prozei (când și dacă Dumnezeu va îngădui să se 
scrie), în capitolul despre cronicarii vremii. Precizăm aici doar 
faptul că Ureche ni s-a părut mai umanist decât Costin, dacă 
stăm și judecăm bunăvoința sa ecumenică față de romano- 
catolici, sentimentele pro-unioniste (mă refer la unirea dintre 


ortodocși și romano-catolici) și atitudinea sa rezervată (ca să nu 


3% Charles Diehl, Cugetarea bizantină şi mişcarea ideilor la Bizanţ, în 
vol. Literatura Bizanțului, antologare, traduceri și prezentare Nicolae- 


Şerban Tanașoca, Ed. Univers, București, 1971, p. 82. 

zic mefientă) față de Sfântul Marcu al Efesului. Sau poziţia sa 
favorabilă față de căsătoria dintre fiica lui Vasile Lupu și 
principele calvin Radziwit, pe care o încuviințează spre dispe- 
rarea lui Miron Costin, care se lamentează amarnic, întrebându- 
se cu ce inimă a putut Ureche face aceasta. 

Şi exemplele sunt mai multe, care ne relevă un Costin mult 
mai sever în respectarea disciplinei canonice și dogmatice 
ortodoxe, o inimă caldă şi pătrunsă de durere și de milă 
profundă, de durere pentru decăderea moravurilor și disprețui- 
rea moralei și de compasiune pentru soarta lumii și pentru cei 
care suferă nedreptăți cumplite. 

La Ureche, considerat îndeobște mai ortodox și în marjele 
tradiţiei, nu am aflat atâta dragoste de oameni și nu înţeleg de 
ce cuvintele înlăcrimate ale lui Costin trebuie proiectate pe un 
fond neguros al spiritului frământat occidental, protestant, când 
ele pot fi interpretate foarte bine ca ecoul unui suflet profund 
compătimitor. 

Mircea Scarlat, de altfel, integrându-l pe Costin (cu toată 
factura istorică a operelor sale) în linia scrierilor morale 
românești ale secolelor XVI şi XVII, a cărţilor de învăţătură 
(Cazanii) şi a povestirilor folositoare ori a culegerilor de genul 


Floarea darurilor”, sesiza cu subtilitate: 


57 A se vedea Floarea darurilor, în Cele mai vechi cărți populare în 
literatura română, vol. I, text stabilit, studiu filologic şi lingvistic și glosar 
de Alexandra Moraru, Ed. Minerva, București, 1996. 


Cartea se poate downloada de aici: 

„Interesul scriitorului se îndreaptă în mod egal spre 
viața ţării și spre viaţa lumii, fiecare ajutând la înțelegerea 
celeilalte. [...] Viiața lumii nu este urmărită doar în poemul 


cu acest titlu, ci în toate operele lui Miron Costin”'%8. 


Ne întâlnim în cazul acestui poem cu o variantă a disputei 
din Divanul lui Dimitrie Cantemir. Asemenea poemului costi- 
nian, şi opera lui Cantemir e considerată ca fiind prima lucrare 
filosofică românească, însă, dacă o citim cu atenţie și fără pre- 
concepţii, observăm că e profund teologică, că are adânci ra- 
cordări scripturale şi patristice — vom vedea mai târziu. 

Dacă vrem să comparăm poemul lui Costin cu Divanul lui 
Cantemir, remarcăm că ambele tratează o temă teologică, 
deșertăciunea lumii, cu o concluzie firească: memento mori**. Şi nu 
credem că este un hazard sau că Eminescu a scris poemul 
epopeic Memento mori în totală ignoranță față de tradiţia 
românească veche, dar având aceeași temă: panorama deşertă- 
ciunilor. 

Mottoul poemului lui Costin este celebrul vers al Ecclisias- 
tisului: Deșertarea deșertăciunilor şi toate sunt deşarte (scris şi în 


slavonă: Sueta suetsv, vseaceska sueta). In răspăr cu mottoul, se 


https://archive.org/details/CartiPopulareRomanesti.FloareaDaruri 
lor.Sindipavol.]. 

3% Mircea Scarlat, Introducere în opera lui Miron Costin, op. cit., p. 
50. 


39 În latină: Adu-ți aminte de moarte! 

spune adesea că tema poemului este fortuna labilis (a norocului 
nestatornic), deși aceasta nu caracterizează decât una dintre 
secvențele poemului — mai precis, un al treilea tablou al lumii și 
al existenţei terestre, din cele cinci pe care credem noi că le pu- 


tem deosebi: 


= 


viața ca umbră şi vis sau ca vis și părere (înşelăciune); 
lumea ca univers destinat arderii şi trasfigurării; 

viața nesigură guvernată de norocul nestatornic (echiva- 
lent cu fortuna labilis); 

4. viaţa care sfârșește, în mod inexorabil, cu moartea (ubi 
sunt qui ante nos?); 


5. moartea care nu alege. 


Pe parcursul poeziei pot exista interferenţe între teme și 
motive, dar credem că acestea sunt capitolele poemului. 

În predoslovie, autorul afirmă că scopul redactării lui, pe 
lângă dovedirea virtuţilor limbii române e acela de a arăta că 
există cărturari și în neamul românesc. Dar, și mai esenţial decât 
atât, e acela că el vrea să plece voia locuitorilor acestei ţări spre 


învăţăturile Scripturii Sfinte: 


„ŞI să fie spre învăţătura Scripturii mai plecate a 
lăcuitorilor ţării noastre voe. Citește cu bună sănătate și cât 
poţi mai vârtos de primejdiile lumii să te ferești, cu ajutorul 


preaputernicului Domnului Dumnezeu. Amin”40%. 


4% Miron Costin, Opere, vol. II, op. cit., p. 113-120. 

Textul poemului este un melanj de parafraze scripturale şi 
de alte dezvoltări ale unor teme și motive care își au originea tot 
în Biblie, al căror mesaj central se rezumă la avertismentul 
asupra deșertăciunii lumii şi a vicleniei cu care ea ucide sufletele 
celor care iubesc aparențele. Aparenţe care sunt numai iluzia 
perenității celor pământești. Aceeaşi viclenie o va pune 
dramatic în scenă Dimitrie Cantemir (autor care, în capodope- 
rele sale literare, dovedește un simț dramatic remarcabil, pe 
lângă cel retoric, ca și Eminescu), făcând din lume un personaj 
și un interlocutor al conștiinței umane. 

În cele ce urmează, vom scoate în evidenţă ideile principale 
ale acestui poem, care sunt esențialmente creștine, iar nu 
neapărat umaniste. 

Viaţa omului pe acest pământ este cumplită, este cu griji şi 
primejdii, durata ei scurtă făcând ca totul să pară un vis deşert: 

„A lumii cântu cu jale cumplită viiaţa,/ Cu griji și primejdii 
cum iaste și aţa:/ Prea subţire și-n scurtă vreme trăitoare./ O, 
lume hicleană, lume înșălătoare!/ Trec zilele ca umbra, ca umbra 
de vară,/ Cele ce trec nu mai vin...”. 

Asemănarea vieţii cu o aţă subțire, care se taie repede, ar 
putea fi inspirată din Eccl. 12, 5-7 („fiindcă omul merge la 
locașul său de veci şi bocitoarele dau târcoale pe uliţă; mai 
înainte ca să se rupă funia de argint și să se spargă vasul de aur 
și să se strice ulciorul la izvor şi să se sfărâme roata fântânii, și 


ca pulberea să se întoarcă în pământ cum a fost, iar sufletul să 

se întoarcă la Dumnezeu, Care l-a dat”, Biblia 1988), dar şi din 
alte locuri tradiționale. 

Deși pare a fi o oarecare distanţă între aţă și funie, nu e atât 
de mare pe cât s-ar crede. Spre exemplu, ediţia 1988 a Bibliei, în 
Psalmul 138, 3, spune: „Cărarea mea şi firul vieții mele Tu le-ai 
cercetat...”, dar în ediția 1688, firul este funie: „Cărarea mea și 
funea mea Tu ai iscodit-o...”. 

În conștiința românească s-a păstrat expresia funia vieții, ca 
spre exemplu, în denumirea dată împletiturii colacilor, în unele 
zone ale țării. Putem interpreta că Miron Costin a subțiat această 
funie până la aţă, din necesități prozodice, obținând un efect 
convenabil, în acord cu ideea de fragilitate extremă a existenţei. 

Se mai vorbește, de asemenea, și despre un vers al lui 
Ovidius“: „Omnia sunt hominum tenui pendentia filo”+%. Este 
posibil să se fi produs şi o contaminare cu firul ovidian, deși 
Ovidius nu e indicat de autor printre izvoare. 

Mai există însă și o altă posibilitate de interpretare, care nu 
a fost luată în calcul, dar pe care o consider mai aproape de 
adevăr. În același poem, ceva mai încolo, se spune: „painjini 
sunt anii și zilele noastre” — după Ps. 89, 10: „Anii noştri s-au 
socotit ca pânza unui păianjen” (Biblia 1988). Dosoftei vorbeşte 
despre anii ca o painjină slabă şi la fel se exprimă (fără adjectivul 
slabă) şi Psaltirea coresiană din 1577 şi Biblia de la 1688. Ata lui 


%1 A se vedea: 
http://www.giga-usa.com/quotes/authors/ovid_a012.htm. 
42 Cf. Dan Horia Mazilu, Recitind..., vol. II, p. 97. 


Textul latin: Toate lucrurile oamenilor atârnă de un fir [subțire]. 

Costin ar putea fi un fir din această pânză. Ar putea fi, într-un 
mod deductiv, pentru că traducerile vechi, după cum vedem, 
nu pomenesc de pânză, deși os Apăxvnv, din Septuaginta (Ps. 
89, 9), înseamnă și ca păianjenul, dar și ca pânza de păianjen. 

Pe cea din urmă variantă o preferă traducerea Bibliei din 
1988 (atribuită, în bună parte, lui Gala Galaction, deși, în această 
ediție, traducerea Psaltirii nu-i aparţine). Ediţia Bibliei realizată 
de Bartolomeu Anania ne dă o lămurire asupra textului grecesc 
al Septuagintei. Astfel, în Biblia 2001 se spune: „anii noştri ca un 
păianjen şi-au depănat povestea”, cu precizarea, la nota de 


subsol corespunzătoare, că 


„verbul meletâo înseamnă [şi] a recita sau a declama 
fluent, în curgere continuă, o bucată literară sau oratorică. 
Păianjenul își deapănă firul cu mişcări curgătoare, dar 


pânza lui e plăpândă, fragilă”. 


Ca să nu mai lungim vorba, imaginea biblică este cea a 
anilor care se țes/ se urzesc precum un păianjen își deapănă 
firele pânzei. Nu este dificil de dedus că, dacă anii şi zilele 
noastre sunt păianjeni, viaţa noastră e ca firul sau ca aţa acestui 
păianjen (mai ales că aţa, în locul firului, poate fi explicată şi 
prin raţiuni de prozodie). În afară de aceasta, ni se pare că există 
o diferenţă subtilă, dar semnificativă între firul lui Ovidiu și 
imaginea poetică a lui Costin şi Dosoftei. Ovidiu ne avertizează 
că toate cele ale oamenilor stau atârnate de un fir: imaginea e 


urmărită pe verticală, pentru că esenţială este spânzurarea de 

un fir. Sensul avertismentului se referă la fragilitatea clipei, la 
momentul de primejdie, în care îți poți pierde viața, dacă firul 
se taie. Tema în care se înscrie e fortuna labilis. 

La Miron Costin și Dosoftei, anii și zilele omului sunt ca un 
păianjen şi ca un fir (aţă) subţire şi scurt, care se deapănă, curge, 
se povestește: imaginea se derulează pe orizontală (a vieții, 
referindu-se la durata existenței, efemeră), iar semnificația, 
subliniată — la Costin — de versurile următoare (întărită şi de 
comparaţia cu apa în cursul său, care indică aceeași idee de 
curgere, desfășurare) este alta, aceea că toate sunt visuri ȘI păre- 
re. 

Suntem la o altă temă, predilectă Ecclisiastisului: aceea a 
vieții ca vis, ca durată efemeră. Această temă este expusă pe larg 
în prima secvenţă a poemului. Imaginea pânzei de păianjen ca 
simbol al vanităţii o folosește și Antim Ivireanul, în dedicaţia la 
cartea lui Ion Cariofil, Manual despre câteva nedumeriri (Snagov, 
1697): 


„Cu acest prilej, el [Cariofil] a dizolvat şi împrăștiat, 
cu claritate şi concis, flecărerile şi inepţiile celor cu păreri 
opuse, aevea unei pânze de păianjen, iar părerea Sfintei 
noastre Biserici şi hotărârea ca și judecata adevărului evan- 


ghelic, el le-a lămurit și confirmat” *8, 


Intr-o scrisoare către lacob Negruzzi, Eminescu avea să 


scrie: 


4% Antim Ivireanul, Opere, op. cit., p. 401. 

„Numai Dumnezeu mai poate descurca ce este omul. 
Astfel, un individ care crede că se cunoaşte bine pe sine, 
care-și urmează liniștit treburile lui or concrete, or ab- 
stracte, țesături de painjăn (s. n.) filosofice sau poetice [...] el 


singur se trezeşte deodată că e alt om..."4%%. 


Dacă pentru Costin, viaţa e ca o aţă, la Eminescu „epocele 
se-nşiră ca mărgelele pe aţă” (Scrisoarea II). În timp ce Nichita 
Stănescu vorbeşte despre „sfoara subţire/ a vremii aceleia,/ când 
totul se începea cu moartea”... (Epilog la lumea veche). 

Prima constatare, aceea că aţa e „prea subțire și-n scurtă 
vreme trăitoare” este imediat secondată de punerea în evidenţă 
a caracterului ipocrit și iluzoriu al lumii: „O, lume hicleană, 
lume înșelătoare!”. 

Iluzia nu este în acest caz — așa cum nu este nici la 
Eminescu, care se va inspira de la Dosoftei, Costin și Cantemir 
- o mâyă budistă, ci ea constă în halucinarea minții umane, în 
înşelarea celor care își pun speranţele în viața aceasta, când ar 
trebui să conştientizeze că: „Trec zilele ca umbra, ca umbra de 
vară;/ Cele ce trec nu mai vin, nici să-ntorcu iară./ Trece veacu 


desfrânatu, trec ani cu roată/ Fug vremile ca umbra și nicio 


404 Cf. Zoe Dumitrescu-Bușulenga, Eminescu - Viaţa, ed. îngrijită de 
Dumitru Irimia, cu un cuvânt înainte de Dan Hăulică, viziune grafică de 
Mircia Dumitrescu, ed. a 2-a, Ed. Nicodim Caligraful, Mănăstirea Putna, 
2015, p. 104. 

poartă/ A le opri nu poate. Trec toate prăvălite/ Lucrurile lumii 
şi mai mult cumplite”. 

Motivul principal se regăsește în Scriptură: „toate sunt 
deșertăciuni; tot omul ce viază. Deși ca o umbră trece omul, dar 
în zadar se tulbură” (Ps. 38, 8-9); „Omul cu deșertăciunea se 
aseamănă; zilele lui ca umbra trec” (Ps. 143, 4) etc. Ne amintim 
și de poetizarea lui Dosoftei (din care am reprodus mai pe larg 
undeva anterior): omul „trece ca o umbră rară” (Ps. 38, 19) etc. 

Dar şi Varlaam scrie despre zilele omului care trec „ca o 
piatră din deal la vale cănd se răntunâ”+%5. Anii cu roată îşi află 
temeiul tot în Psaltire. Cu precizie ni-l indică Dimitrie Cantemir, 


în Divan, după cum observa și Mazilu: 


„Roata lumii (sau roata vieții), «închipuire» veche a 
norocului înșelător, adusă spre vremea modernă și de 
textele apusene și de cele răsăritene, este flancată, în Cartea 
a Il-a a Divanului, (în paragraful 63: Vârsta și norocirea lumii, 
ca roata când să învârteşte), de o sentenţie, culeasă de la 
Psalmist (Psalm 83, sh. 14): Dumnădzăul mieu, pune-i pre 


dânşii ca roată...” +6, 


In locul sursei scripturale și bizantine, s-a preferat Horaţiu 


— poemul Ad Postumum: „Eheu fugaces, Postume, Postume,/ 


5 Varlaam, Cazania, op. cit., p. 334. 
4% Dan Horia Mazilu, Dimitrie Cantemir. Un print al literelor, Ed. 
Elion, Bucureşti, 2001, p. 27. 

Labuntur anni, nec pietas moram./ Rugis et instanti senectae/ 
Adferit indomitaeque morti''...1%-— dar pe mine nu mă convinge. 

Însăși personificarea lumii, pe care o practică și Dimitrie 
Cantemir în Divanul, este de sorginte biblică, neotestamentară 
mai ales. Lumea aceasta este, în viziunea de esenţă bizantină a 
celor doi cărturari, o personificare negativă, a răutății şi a 
stricăciunii, atunci când ea reprezintă acea masă de oameni care 
preferă să trăiască departe de Dumnezeu, care nu-L acceptă în 
viața lor. Este lumea care îl are stăpânitor pe diavolul (cf. In. 12, 
31) sau veacul desfrânat (cf. Mt. 12, 39: „lar El, răspunzând, le-a 
zis: Neam viclean și desfrânat cere semn, dar semn nu i se va 
da”). 

Comparaţiile alese de Miron Costin, pentru a pune în 
evidență perisabilitatea lumii, sunt foarte concrete, foarte plasti- 
ce. Imaginea vieţii ca o aţă subțire, amintită mai sus, este dublată 
de aceea a anilor care aleargă ca o roată, a vremilor care se duc 
ca o umbră vaporoasă și a lumii care trece ca apa în cursul său. 
Impresia creată este una foarte puternică, de rostogolire neosto- 
ită, de prăvălire, de lipsă de consistenţă și stabilitate. 

Rusticitatea acestor imagini nu este de factură populară, ci 


este și ea o secondare a referatului biblic. Este vorba de termeni 


407 Cf. Dan Horia Mazilu, Recitind..., vol. II, p. 98. 
Textul latin: Celor din urmă: Vai, cât de uşor zboară timpul din urmă! 
Alunecă anii, şi nici bunătatea nu se opreşte [de a curge spre moarte]/ Cu 


ridurile bătrâneții în mare grabă! Și cu multă silință ne poartă spre moarte... 

scripturali la origine şi care au intrat în conștiința populară prin 
predica Bisericii și nu invers. Același caracter rustic l-au semna- 
lat mai mulți cercetători și în operele lui Varlaam, Dosoftei și 
Antim Ivireanul, cu precizarea că plasticitatea imaginilor avea 
amprentă biblică, desfășurând o simbolistică ce ascunde o 
hermeneutică profundă și ramificabilă semantic. 

În Cazania lui Varlaam aflăm un pasaj semnificativ și 
având un mesaj identic cu cel costinian, în care autorul accen- 


tuează următoarele: 


„Câlătoria noastrâ în ceastâ lume iaste foarte săr- 
guitoare, ca o apă rrepede ce curâ [curge“%]. Aşe și noi 
curâm [curgem] și ne apropiem de moarte, şi dzilele 
noastre trec ca o umbră de nuâr fărâ de ploae. Ca corabiea 
pre mare ce o bate vântul spre margine, ca o piatră din deal 
la vale cănd se răntunâ [se răstoarnă] și nu să poate opri, 
așea merge de tare şi viața noastră cătrâ moarte. Și noi 
simtem ca nește nemernici [străini] în ceastâ lume” (Din 


cazania la Duminica a treizecea)%. 


Ceea ce am reprodus anterior din poemul costinian este 
aproape identic, doar că e un discurs expus într-o formulă 
versificată. Şi, de altfel, dacă Dosoftei este „cel mai strălucit 


varlaamian”4!%, Miron Costin poate nu e la fel de strălucit, dar 


408 Din lat. curro, currere, cucurri, cursus = a curge repede. 
1 Varlaam, Cazania, op. cit., p. 334. 


410 Dan Horia Mazilu, Recitind..., vol. II, op. cit., p. 484. 

varlaamian este. Dosoftei era Ierarh, ca şi Varlaam, pentru el 
retorica omiletică presupunea şi experienţă practică, ceea ce nu 
este cazul pentru Costin. 

Mai departe, continuă pe acelaşi ton: 

„Fum și umbră sunt toate, visuri și părere /.../ Spuma mării 
şi nor supt cer trecător” — îi va sugera lui Bolintineanu și 
Eminescu o comparaţie dintre omul umil şi valul de spumă („Şi 
ce îți pasă ţie, sărmană, tristă humă,/ Să știi ce te așteaptă când 
lumea vei lăsa?/ Vezi tu pe fața mării trecând un val de spumă?/ 
El e figura ta” — Conrad) sau „spuma nezărită” (Scrisoarea I). 
Pentru că, dacă valurile sau marea se regăsesc la mulți scriitori 
medievali, în schimb, spuma mării îi aparţine numai poeziei lui 
Costin. 

Exprimarea este calchiată, de fapt, după alte două versete 
din Psaltire — e vorba de Ps. 38, 8-9: „Dar toate sunt deșertăciuni; 
tot omul ce viază. Deși ca o umbră trece omul, dar în zadar se 
tulbură”. 

Şi parafraza continuă: „Zice David prorocul: Viaţa iaste 
floare,/ Nu trăieşte, ci îndată iaste trecătoare./ Viiarme sunt eu şi nu 
om, tot acela strigă” (cf. Ps. 102, 15: „Omul ca iarba, zilele lui ca 
floarea câmpului; așa va înflori. Că vânt a trecut peste el și nu 
va mai fi și nu se va mai cunoaște încă locul său”; și Ps. 21, 6: 
„lar eu sunt vierme și nu om, ocara oamenilor și defăimarea 
poporului”). 

Am văzut mai devreme și poezia lui Dosoftei, magnifică, 


corespunzătoare Psalmului 102. 

Viaţa este floare are însă o întemeiere mai extinsă în Sfânta 
Scriptură: 
„Omul născut din femeie are puţine zile de trăit, dar 
se satură de necazuri. Ca și floarea, el crește şi se veștejeşte 
şi ca umbra el fuge și e fără durată” (lov, 14, 1-2); 
„Tot trupul este ca iarba și toată mărirea lui, ca floarea 
câmpului!” (Is. 40, 6) [etc]. 


Cantemir va face şi el apel la această retorică în Divan, la 
comparațţiile scripturale dintre ființa umană și iarbă sau floarea 
câmpului. Dar şi mai târziu, în Memento mori, încercând să 
definească omul, Eminescu îl reprezenta astfel: „vezi icoana 
unui secol [imaginea unei generaţii] lângă chipul unei flori”. 

Până aici este desfăşurat primul gen de paradigmă a lumii: 
lumea ca ispită, ca realitate negativă, lumea vicleană (deşertă- 
ciune și înşelare: vis și părere) şi veacul desfrânat. 

Cea de-a doua ipostază a lumii este una semi-nefastă — 
aceleași ipostaze ale lumii se regăsesc, într-un discurs identic, și 
în Divanul cantemirean. Avem o nouă reprezentare a lumii ca 
creaţie a lui Dumnezeu, în care, însă, a intrat morbul păcatului 
și al stricăciunii și care există între hotare temporale bine 
delimitate de către însuși Făcătorul întregului univers. 

O caracterizare sumară ar surprinde tabloul înfățișat de 
Costin în termenii următori: frumuseţe perisabilă, splendoare 


destinată morții și transfigurării: 


Ceriul faptu [făcut] de Dumnezeu cu putere mare, 

Minunată zidire, și el sfârşit are. 
Şi voi, lumini de aur, soarele și luna, 


Intuneca-veţi lumini, veţi da gios cununa. 


Voi, stele iscusite, ceriului podoba [podoaba], 
Vă aşteptă groaznică trâmbiţa şi doba [toba“!]. 
În foc te vei schimosi, peminte [pământule], cu apa. /.../ 


Toate-s nestătătoare, toate-s niște spume. 


Tu, Părinte al tuturor, Doamne și Impărate, 
Singur numai covârşești vremi nemăsurate. 
Celelalte cu vreme toate să să treacă. 


Singur ai dat vremilor toate să petreacă. 


Suptu vreme stăm, cu vreme ne mutăm viiața... 


Acest episod secund al poemului urmăreşte referatul 
biblic, versetele profetice cu privire la sfârșitul acestei lumi, așa 
cum o cunoaștem acum. Conform Sfintei Scripturi, soarele, luna 
şi stelele se vor întuneca la sfârșitul acestei lumi, iar pământul, 
cu mări şi oceane, va arde şi toate vor trece prin focul 
transfigurator, pentru că Dumnezeu va face cer nou și pământ 
nou (Ps. 101, 26-27; Is. 13, 10; 60, 19; Ioil 3,4; Mt. 24, 29; Mc. 13, 
25; Apoc. 21, 1). 


41 Trâmbiţa Ingerului care va anunţa transfigurarea lumii și în- 
vierea morţilor, cf. I Cor. 15, 52-53. 

Descrierea costiniană are caracter cataclismic, urmărind să 
pună în evidenţă sensul spre care se îndreaptă lumea, faptul că 
decăderea ei se va sfârși printr-un foc poruncit de către Dum- 
nezeu, care va curăți lumea învechită/ perimată și o va reînnoi. 
Călinescu îl considera pe Costin un „liric în înțelesul adevărat 
al cuvântului” şi recunoștea în Viața lumii „un lirism al 
deșertăciunii, plin de mireasmă biblică” (iar mai apoi vorbeşte 
şi de „adevărate imagini în stil bisericesc [ce] se desfășoară 
solemn”), adăugând însă, fără temei, că acest lirism biblic este 
„după anumite indicii, de origine populară”+2. 

Cum ar putea fi tema biblică de origine populară și de ce 
ar fi căutat un cărturar precum Miron Costin interpretări 
populare ale Scripturii, ne este destul de dificil să înţelegem. 

După cum vom vedea mai jos, la fel fundamentează 
renumitul critic şi Istoria ieroglifică: pe...metafora țărănească 
tratată cult. De asemenea, va canaliza, în mod forţat, izvoarele 
religioase ale literaturii în delta folclorului popular. De altfel, în 
interbelic s-au creat premisele pentru folclorizarea abuzivă din 
perioada comunistă a tot ceea ce înseamnă temă și motiv 
religios şi ortodox în literatura română. 

Deși există o patină cataclismică, tabloul lui Costin conţine 
și câteva imagini care dezvăluie pecetea frumuseții dumne- 
zeieşti asupra universului zidit de către El, la fel ca în psalmii 
studiați mai sus în prelucrarea și metrificarea lui Dosoftei. 
Soarele şi luna sunt contemplate ca lumini de aur, sunt cununi ale 


cerului, stelele sunt iscusite și podoaba tăriei. Ele arată amprenta 


42 G. Călinescu, Istoria..., op. cit., p. 47. 

Ziditorului asupra lor, felul în care au fost create: cu o desă- 
vârșită delicateţe și frumuseţe. 

În Paremiile preste an, traducând din latină prorocia Sibilei 
Eritreia privind Judecata finală (şi Nicolae Milescu scrie un tratat 
despre sibile), după o versiune a lui Eusebiu de Cezareea, 
Dosoftei scria, de asemenea: „Fugi-va soarelui raza şi a stelelor 
șireaguri,/ A tot ceri lucă s-a rumpe, şi acea de aur lună”4%5 
(Effugiet solis iubar, astrorumque horae/ Omne poli lumen 
solvetur et aurea luna“!%). Eminescu va continua această tradiţie 
a lui Costin şi Dosoftei, de a numi stelele lumini de aur și, mai 
ales, acea de aur lună... 

Mai mult decât atât, pornind de la aceste scrieri vechi, care 
sunt sursa acestui vizionarism ce încriptează într-o singură 
metaforă atât geneza cât şi eshatologia cosmică, Eminescu va 
transforma calitatea aceasta de a fi de aur, caracterizând 
luminătorii cerești, într-un superlativ absolut al frumuseții și 
virtuții cosmice şi umane, fapt pe care îl vom evidenția când 
vom ajunge la Eminescu. 

Iscusirea stelelor portretizează, de fapt, măiestria Creato- 
rului dumnezeiesc. 

Traducerile vechi ale Psaltirii prezintă o transpunere fidelă 
a textului Septuagintei, atunci când, în Ps. 8, 3, vorbesc despre 


urzirea cu degetele lui Dumnezeu a cerului cu stele. 


+15 Cf. Dosoftei, Opere 1 (versuri), op. cit., p. 373 şi 480-481. 
+14 Cf. Mihai Moraru, Acrostihul sibilin, în Crestomaţie de literatură 


română veche, vol. II, op. cit., p. 184. 

Aceasta este atitudinea ortodoxă — la care aderă pe deplin 
şi Miron Costin —, căreia îi repugnă gnosticismul, bogomilismul, 
transcendentalismul și toată heterodoxia celor care consideră 
creația materială rea și nedemnă de a se atinge Dumnezeu de ea 
și Îl îndepărtează pe El de zidirea Sa, fie prin susţinerea tezei 
unui creator intermediar, fie prin exilarea lui Dumnezeu în 
propria Sa transcendenţă. 

Autorii noştri din vechime nu făceau numai literatură, ci şi 
teologie, chiar și niște mireni precum Miron Costin, Dimitrie 
Cantemir sau Constantin Cantacuzino. Erau teologi de mare 
respirație (ultimii doi, mai ales) și așa au fost mulți boieri și 
domnitori români din istoria noastră. Probabil că, în timpurile 
noastre, nu se mai vede pădurea din cauza copacilor și religio- 
zitatea acestor autori din cauza prea multei evidențe. 

Poemul se desfășoară mai departe pe tema norocului 
schimbător (fortuna labilis, cum îl numeau anticii) și a instabilității 


acestei vieți: 


Vremea lumii soţie și norocul alta, 


El a sui, el a surpa, iarăși gata. /.../ 


Norocului i-au pus nume cei bătrâni din lume; 
Elu-i cela ce pre mulţi cu amar să afume. 
El sue, el coboară, el viiața rumpe, 


Cu soțiia sa, vremea, toate le surpe. 


Norocul la un loc nu stă, într-un ceas schimbă pasul. 

Anii nu potu aduce ce aduce ceasul. 
Numai mâini şi aripi, și picioare n-are 


Să nu poată sta într-un loc niciodinioare. 


Imaginea ultimă, a norocului cu aripi şi fără picioare, provine 
din Alexandria, fragmentul cu pricina fiind tradus de Miron 
Costin (Graiul solului tătărăsc). Nici împărații nu își ştiu soarta, 
care multora le-a adus un sfârşit neașteptat, dureros și ruşinos. 
Şi oricât ar fi fost împărații de mari (Xerxes, Alixandru Machidon, 
Artaxers, Avgust, Pompeiu, Chesar, Tiros [Cirus]), moartea le-a 


curmat tuturor viața: Acu de-abiia nume! Le-au rămas de poveste: 


Unde-s ai lumii împărați, unde iaste Xerxes, 
Alixandru Machidon, unde-i Artaxers, 
Avgust, Pompeiu şi Chesar? Ei au luat lume, 


Pre toţi i-au stinsu cu vreme, ca pre nişte spume. 


Fost-au Ţiros împărat, vestit cu războae, 
Cu avere preste toți. Și multă nevoe 
Au tras hândii și tătarii şi Asiia toată. 


Caută ce le-au adus înșelătoarea roată: 


Prinsu-l-au o fămee, i-au pus capul în sânge 
„Satură-te de moarte, Ţiros, și te stinge 
De vărsarea sângelui, o, oame înfocate, 


Că de vrăjmăşia ta nici Ganghes poate 

Cursul său să-l păzească”. Așa jocurește 


Impărăţiile lumea, așa le prăvălește. 


Motivul acesta (ubi sunt?) se regăseşte și în traducerea pe 
care o face Dosoftei prologului tragediei Erofili, opera cretanului 


Gheorghios Chortatzis (începutul secolului al XVII-lea): 


Undi-s elinilor împărăţii, chesarii, 
Şi-a Râmului avguşti, bogaţi, puternicii şi tarii? 
Inţălepciune unde li-i și minte lor cea plină, 


Slava, scriptura ş-armele, vestiţii dintr-Athină? 


Lui Alexandru Machidon unde i-i vitejiia? 
Undi-i cinste chesarilor, putere şi dârjie 
Cu care ei au biruit de-au stăpânit pre lume, 


Şi s-au vestitu-să supt ceriu lățindu-și al său nume? 


Unde li-i a haldeilor scriptura haldiiască 
Ce găndiia fără moarte în lume să trăiască? 
Şi pentru-aceia siliia scriind toate războaie 


Ce și ei încă și-au perit de vânt și de puhoaie. 


Undi-i avere cea multă, mărire cea vestită 
Acei țări ce gândie c-a sta fără de smântă? 
Că avuţiia tuturor, viața cu sănătate, 


Vreme le duci la sfârșit și rămân des uitate. 

Şi cele ce apucațţi le pierdeţi şi de-a mănă 
Cele ce strângeți și zidiți să răsăpesc în tină. 
Ca scânteile ci să stăngu, slava voastră să treci. 


Vi să rășchiră numele de soare, de văntu rece, 


Şi ca scrisoria pe năsăp, pre margine de mare, 


Şi cu spumele de pre pospai să trecu și-ncă mai tare...*!5 


Egalitatea în fața morţii — în ultima secvenţă a poemului 
costinian —, era o temă specifică Psaltirii, parcursă inspirat şi de 
Dosoftei — am văzut în capitolul anterior — iar la ubi sunt qui ante 
nos (subiect generos găzduit de literatura patristică și de toată 
literatura europeană medievală, apuseană și răsăriteană) va 
recurge şi Divanul lui Cantemir și Memento mori al lui Eminescu. 

Din nou, versurile lui Costin („Moartea, vrăjmașa, într-un 
chip calcă toate casă,/ Domnești și-mpărătești, pre nime nu 
lasă:/ Pre bogaţi şi săraci, cei frumoși și tare./ O, vrăjmașă, 
priiatin ea pre nimeni n-are”) au fost considerate ca inspirate 
din odele lui Horaţiu: „Palida mors aequo pulsat pede 
pauperum tabernas regumque turres”416. 

Miron Costin putea solicita însă o sursă mai veche și mai 


apropiată de spiritualitatea sa, şi anume Psaltirea (care i-a făcut 


415 Cf. Dan Horia Mazilu, Recitind..., vol. II, op. cit., p. 123. 
46 Cf. Idem, p 98. 
Traducerea textului latin: Palida moarte bate din picior la fel în coliba 


celor săraci și în palatele regilor. 

poeţi şi pe el şi pe Dosoftei). Psalmistul, adresându-se fiilor 


oamenilor, „împreună bogatul şi săracul”, le trâmbiţează: 


„Nimeni însă nu poate să scape de la moarte, nici să 
plătească lui Dumnezeu preţ de răscumpărare, că răscum- 
părarea sufletului e prea scumpă și niciodată nu se va 
putea face, ca să rămână cineva pe totdeauna viu şi să nu 
vadă niciodată moartea. Fiecare vede că înţelepții mor, 
cum mor și cei neînțelepți și nebunii, și lasă altora bogăţia 
lor. Mormântul lor va fi casa lor în veac, locașurile lor din 
neam în neam, deşi numit-au cu numele lor pământurile 
lor” (Ps. 48. 2, 7-11). 


Şi fiul său, Salomon, autorul Ecclisiastisului, avertizează 


asupra aceluiași sfârșit al omului: 


„Și dacă ar fi trăit de două ori câte o mie de ani și nu 
s-a bucurat de fericire, oare nu toţi se duc în același 
loc? [...] Căci ce are înțeleptul mai mult decât nebunul? [...] 
La tot ce își ia ființă i s-a hotărât numele de mai înainte; se 
ştie ce va fi omul; el nu poate să intre în pricină cu cel ce 
este mai tare decât el. [...] Căci cine ştie ce este de folos 
pentru om în viaţă, în vremea zilelor sale de nimicnicie, pe 


care le trece asemenea unei umbre?” (Eccl. 6, 6-11). 


Moartea curmă destinele omeneşti — lui Eugen Negrici i se 


părea că aude „cum se tânguie poemul în vaier de clopote cu 

glasuri mari și mici”4!7—, pentru că „Dumnezeu au vârstat toate 
cu sorocul”, adică a hotărât, în înțelepciunea Sa, momentul 
sfârșitului fiecărui om, aşa cum și pământului şi universului 
întreg li s-a stabilit, tot de către pronia divină, un sfârșit 
transfigurator. Indiferent de rang sau de virtute, altfel spus, „pe 
toți ce-n astă lume sunt supuși puterii sorții/ Deopotrivă-i 
stăpânește raza ta și geniul morţii!” (Scrisoarea I). 

Ideea morţii, care stăpâneşte toate destinele umane și pe 
care o întâlnim adesea în poemele lui Eminescu, ar putea fi 
inspirată şi de aici, Costin oferindu-ne o dovadă pentru tradițio- 
nalitatea ei în gândirea românească: 

„Nici voi, lumii înţelepţii, cu filosofia,/ Hălăduiţi de lume, 
nici theologhia/ V-au scutit de primejdii, Sfinți Părinţi ai lumii,/ 
Ci v-au adus la moarte amară pre unii. /.../ Cursul lumii ați 
cercat, lumea cursul vostru/ Au tăiat”. 

E aceeași tradiţie bizantin-ortodoxă din care a extras 
Eminescu tema vieții ca vis și părere. 

Moartea este vrăjmaşă a oamenilor, ea nu se împrietenește 
cu nimeni. Fericită este doar viaţa, care leapădă de la sine grija 
celor pământești şi privește către cele cereşti și nemincinoase. 
De cei care își fac planuri multe pe acest pământ, în sensul că se 
gândesc la cum să înșele și să stăpânească sau de noi toţi care ne 
facem gânduri deșarte, Dumnezeu își bate joc: „Ceriul de 
gândurile noastre bate jocurie [iși bate joc]”. Acest vers a fost 
socotit de către unii exegeţi ca fiind o dovadă evidentă a 


caracterului umanist al poemului costinian și a îndepărtării 


47 Eugen Negrici, Poezia medievală..., op. cit., p. 154. 


CYA 


autorului de cugetarea ortodoxă tradițională, fără a sesiza că 
era, de fapt, o parafrază la Sfânta Scriptură, la Ps. 2, 4: „Cel ce 
locuiește în ceruri va râde de dânșii şi Domnul îi va batjocori pe 
eil”. În Psaltirea coresiană este „Acela ce vie [viază] în ceriu râde- 
ș de ei și Dumnezeu râde-ș de ei”*!, iar în Psaltirea în versuri a 
lui Dosoftei: „Domnul va râde de înşii/ Şi-i va mustra de 
ocară”4!?. Versetul biblic nu spune că Dumnezeu râde de 
oameni (şi nici Miron Costin), ci că El râde, disprețuiește 
gândurile deşarte ale celor care se încred în slava lor trecătoare 
şi nu consideră că vor da socoteală pentru faptele lor. 

Cred că D. H. Mazilu+%, luând în calcul alte studii, s-a lăsat 
convins prea repede, interpretând versul costinian prin conta- 
minare cu „ludit in humanis divina potentia rebus”!, în care se 
recunoaște motivul „arbitrariului divin”. Nu este, însă, cazul 
versului costinian. 

Eugen Negrici a susținut şi el că omul învederat de aceste 


versuri este „străjuit de cerul batjocoritor”, și că 


„poemul e scris în duhul întristat al atâtor poeți latini 
şi medievali, laici şi religioși. In felul în care contemplă 
Costin priveliștea convulsivă a lumii şi cum se instituie în 


text un primat al imaginilor decrepitudinii, chiar ale 


45 Coresi, Psaltirea slavo-română..., op. cit., p. 36. 
+19 Dosoftei, Opere 1 (versuri), op. cit., p. 12. 
42 Dan Horia Mazilu, Recitind..., vol II, op. cit., p. 97. 


421 In latină: Puterea dumnezeiască se joacă cu lucrurile oamenilor. 

putrescenţei și ale morții hidoase, reconfirmăm în autor un 


european şi, în structura imaginativă, un barochist”42. 
Ulterior a făcut retractatio, afirmând că 


„absolut toate motivele poemului provin din Eccle- 
siast, din literatura religioasă medievală şi din vechii poeți 
latini, iar spiritul lui este unul eminamente creştin, fără 
vreun accent individualist. Nu e de găsit altceva în poem 
decât o lungă lamentaţie pe tema universalității morții, cu 
o concluzie firesc creştină, aceea că singura consolare a 


omului este de a ajunge, fericit, în ceruri 4%. 


Concluzia (Epilogul) poemului costinian este că viața 
noastră este o ușă prin care trecem spre cele veșnice, că omul e 
cenușă și vierme („În lut și în cenușă te prefaci, o, oame/ În 
viiarme, după care te afli în putoare”) și că singurul lucru care 
contează este viața trăită în credinţă și fapte bune, care face să 
urmeze viața veşnică și fericită: „Una fapta, ce-ţi rămâne, buna, 
te lăţeşte,/ În ceriu cu fericie în veci te măreşte”. 

Destule stihuri ne par o metrificare a predaniilor omiletice 
— şi alegem să exemplificăm din maestrul în retorica religioasă 


bizantină, cel cu rostul de aur: 


12 Eugen Negrici, Poezia medievală..., op. cit., p. 151. 


143 Eugen Negrici, Iluziile literaturii române, op. cit., p.187. 

„După cum uneori e noapte, alteori e zi; uneori e vară, 
alteori e iarnă, tot aşa și în viața omenească uneori e 
durere, alteori e bucurie; uneori e boală, alteori e sănătate. 
[...] Poţi vedea că și sfinţii au avut și dureri și bucurii. [...] 
Dacă îmbrățişăm virtutea, nimic nu va putea să ne întris- 
teze. [...] Toate rămân pe pământ și numai faptele noastre 


bune călătoresc împreună cu noi (s. n.)"%4. 


Autorul însuși, Miron Costin, face la final un comentariu 
pe scurt al propriilor sale versuri, tâlcuind înțelesul lor, şi din 
această interpretare reiese că poemul său nu are nicio legătură 


de profunzime cu umanismul: 


„Din toate stihurile să înțeleg deșărtările, și nestătă- 
toare lucrurile lumii, și viiața omenească scurtă, cu mărturie 


din David prorocul, mai ales (s. n.)”. 


Adică, mai ales din Psaltire, după cum am şi văzut. Rosa 


del Conte se întreba: 


„în lumea occidentală, închisă în orgoliul tradiţiei sale 
clasice (predominant latine), cine oare, cu excepţia specia- 
listului, este în stare să-şi imagineze ce comoară ascund 
manuscrisele slavone, grecești, românești a căror impor- 


tanță, chiar şi pentru studierea gândirii antice, ne îngăduie 


424 Sfântul loan Gură de Aur, Scrieri II. Omilii la Matei, op. cit., p. 
617-619. 

s-o intuim cataloagele de mai veche sau mai recentă edita- 
perea 


Dacă lumea occidentală se închide în orgoliul tradiției sale 
clasic-latine, lumea românească, care și-a pus în minte, înce- 
pând cu epoca modernă, să se emancipeze de tradiţia sa bizan- 
tin-ortodoxă şi să se ralieze total la o conștiință latină, înainte de 
a stabili prea bine ce se pierde atunci când se câștigă ceva (H. R. 
Patapievici), și-a însuşit brusc vanitatea erudiției apusene şi a 
căutat să nu mai vadă decât surse clasice şi latine, respectiv 
umaniste și renascentiste, pentru literatura noastră medievală. 

Poemul Viiața lumii al lui Costin este o ilustrare a acestui 
curent, în felul în care a fost interpretat. Interpretările 
latinizante i se potrivesc la fel de mult, cum se potrivesc și limbii 
române corecturile propuse de Școala Ardeleană sau de Ion 
Heliade Rădulescu. 

Într-un articol restaurator la adresa personalităţii Mitro- 
politului Simion Ştefan (pe nedrept considerat calvin de Nicolae 
Iorga), Virgil Cândea — deşi rămâne fidel atributului de umanist 
delegat cărturarilor români — menţionează câteva lucruri im- 
portante. Cândea se referă aici la inițiativa traducerilor în limba 
vernaculară, dar părerea noastră este că putem extinde aceste 


consideraţii peste granițele dezbaterii respective: 


„Cât timp istoricii culturii, ai limbii şi ai literaturii 


noastre, fideli pozitivismului şi modelelor occidentale au 


“5 Rosa del Conte, op. cit., p. 281. 

refuzat să se situeze înăuntrul fenomenelor românești, să 
le caute adevăratele cauze și să le reconstituie modul pro- 
priu de desfășurare, explicaţiile cele mai confortabile au 
părut influenţele externe, în mod paradoxal tocmai acele 
influenţe de care românii s-au păzit mai tare — catolice sau 
protestante. Insuficienta cunoaștere a deosebirilor de tradi- 
ție și doctrină dintre Apus și Răsărit și ignorarea atitudi- 
nilor mentale specifice poporului nostru i-a împiedicat, 
astfel, pe acești specialiști să surprindă adevărata semnifi- 
cație a efortului românesc, cel dintâi în spiritualitatea 
Europei de sud-est, de a tălmăci Biblia în limba vorbită [și 
nu numai]. Observaţia că Ortodoxia este un cerc logic care nu 
poate fi înțeles decât din lăuntrul lui+% se aplică deopotrivă 
fenomenului românesc: el ni se dezvăluie, considerat din 
interior, mai repede și mai bine decât privit dinafara lui, 


printr-o prismă străină”*. 


Aceste cuvinte, în linii mari, sunt aplicabile literaturii ro- 
mâne de la origini până în prezent. 
Miron Costin mai compune şi alte versuri, unele morale, 


altele istorice: 


426 Cf. Irénikon, 1927, p. 91. 

427 Virgil Cândea, Noul Testament în limba română ca act de spiri- 
tualitate și cultură, studiu introductiv la Noul Testament. Tipărit pentru 
prima dată în limba română la 1648 de către Simion Ştefan, reeditat după 
350 de ani cu binecuvântarea ÎPS Andrei, Arhiepiscopul Albei Iuliei, Ed. 
Arhiepiscopiei Ortodoxe Române a Albei Iuliei, 1998, p. 38. 

Stihuri împotriva zavistiei 


Vacul tău n-are pace, zavistnice oame, 
Colțul tău, plin de venin, piiere tot de foame, 
Să muște pe cineva pururea râvnește, 


In ce chip ar ocări, pururea păzeşte. 


Bine au scris în Psaltire de tine prorocul: 
„Zavistnicului ieste acesta norocul, 
Gâtlanul lor, mormântul destupat cum cască. 


Limbile loru gata tot să ocărască. 


Să le fii giudeţ, Doamne, din gânduri să cază 
Ocări care făcu ei, pre sine să vază”. 
Doao boale întru sine zavistnicul are 


Una cându petrece rău, a doua, mai mare 


Cându priveşte pre altul că petrece bine. 
Numele bun altuia, ca o moarte-i vine. 
Aceasta niciodată boala nu-i lipsește, 


In tot ceasul cu acestea viiața-și pedepsește. 


Dar ce gândești să faci? Să pierzi dreptatea? 
Aceasta nu vei putea, bine-n răotatea; 
Sau răul să faci că-i bun, nici aceasta poţi face. 


Deci așa viața ta nu mai are pace. 


De la Dumnezeu nimeni fără daru nu ieste; 
Ce nu mulțămești câtu ai, ci tot râvnești 
Inima ta spre altul? Cine toate poate? 


Nu toate are unul, ci cu toţi toate: 


Unul una și altul alta bunătate. 


Tuturor de Dumnezeu daruri sunt însemnate. 
Care truda noastră cu gândul bun priimește, 


Dumnezeu gândului bun bine-i dăruieşte 4%. 


pai 


Apostrof 


Cine-și face zid de pace, turnuri de frăție!? 
Duce viiață fără greață într-a sa bogăţie. 
Că-i mai bună dimpreună viiaţa cea frățească 


Decâtu râcă, care strică oaste vitejească. 
Cine-i bogat de-avere pre lume-n tot omul, 
De nu v-avea-ntru sine lăcuindu pre Domnulu, 


Acela de-avuţie saţiu nu mai vede. 


428 Miron Costin, Opere, vol. II, op. cit., p. 120-121. 

12 Probabil o parafrază la Pild. lui Sal. 18, 19: „Frate de către frate 


ajutorindu-se, ca o cetate tare și înaltă și poate ca o întemeiată împărăție” 


(Biblia 1688). 

De i-ar da toată lumea, elù totu nu să-ncrede. 


Şi de câtu mai multu strânge, mai multu să lărgeşte 
Şi tot deșertu să vede-ntr-averea ce-i creşte. 
Deci nime-ntr-avere să nu să gândească. 


Că va putea să să-mple, să să odihnească. 


Iară-ntr-a cărui sufletu Domnulu lăcuiește, 
Acela de nemică nu mai jeluiește. 
Pentr-aceia totu omulu să nu să lenească, 


Pre Dumnedzeu în sufletu să-și agonisască“%. 
pai 


Compunerea lui Miron, preacinstirul mare-vornic 


de Ţara-de-jos 


Neamulu Ţărâi Moldovii de unde dă radză? 
Din ţara Italiei, tot omul să creadză. 
Fliah întăi, apoi Traianu au adus pre acice 


Pre strămoșii cestoru ţări de neamu cu ferice. 


Răsădit-au țărâloru hotarele toate. 


43 Miron Costin, Opere, vol. II, op. cit., p. 123. Versurile lui Miron 
Costin au fost tipărite în 1673, la sfârșitul Psaltirii în versuri a lui Dosoftei. 
Primele patru versuri, însă, îi aparțin lui Dosoftei (chiar dacă aici se 
procedează la unele mici modificări). Ele apar, în Psaltirea în versuri, ca 
un adaos pe marginea Psalmului 132, cu menţiunea, din partea tălmă- 


citorului şi versificatorului Psaltirii, că: „le-am scornit eu”. 

Pre semne ce stau în veci a să vedea poate. 
Elu cu viţa cestui neamu Ţara Rumânească 


Împlut-au, Ardealul toti și Moldovenească. 


Semnele stau de să văd, de dânsulu făcute: 
Turnulu-Severinului să custe-n vremi multe. 
Stremoșii Moldoveei adus-au în ţară, 


Pre gheţâi cu sabiia scoțând din hotară. 


Stau semnele podului cu praguri cădzute 
Şi Turnulu-Severinulu de Seviru făcute. 
Podului preste Dunăre-n Ţara Rumânească 


Le-au trecutu-și oștile-n Tara Ungurească. 


Pre cela pod au trecuti Moldoavei stremoșii, 


Bătând război cu dachii, a sasiloră moşii %!. 


Aceste versuri sunt reproduse rezumativ la începutul 
Letopisețului aparținând lui Miron Costin, ca Stihuri de descăle- 


catul țărâi: 


Neamul țării Moldovei de unde să trăgănează? 


Din ţărâi Râmului, tot omul să creadză 


81 Jdem, p. 122. Și aceste versurile au fost tipărite tot în 1673, la 
sfârşitul Psaltirii în versuri a lui Dosoftei. E posibil să fie vorba de o tra- 
ducere în română săvârșită de Dosoftei a unor versuri costiniene aflate, 


în original, în limba polonă. 

Traian întâiu, împăratul, supuindu pre dahii, 


Dragoş apoi în moldoveni premenindu pre vlahi. 


Martor este Troianul, șanțul în ţara noastră 


Şi Turnul Severinul, munteni, în ţara voastră“?. 


Semnificativ rămâne și faptul că poezia aceasta începe să 
aibă tradiţie. Cantemir își va însuşi primele două versuri din 
Viiața lumii în nişte stihuiri ale sale pe tema vanitas vanitatum, pe 


care le va insera atât în Divan, cât și în Istoria ieroglifică: 


A lumii cânt cu jale cumplită viață, 
Cum se trece şi se rupe, ca cum am fi o aţă. 
Tânăr și bătrân, împăratul și săracul, 


Părintele şi fiul, rude ș-alalt statul, 


In zi de nu gândește, moartea îl înghite, 
Viilor rămași otrăvite dă cuțite. 
Ţărna tiranul, țărna ţăranul astrucă [înmormântează], 


Izbânda, dreptatea, în ce-l află-l judecă, 


Unii fericiți se zic într-a sa viață, 


După moarte se cunoaște c-au fost sloi de gheaţă. 


432 Miron Costin, Opere, vol. I, ediţie critică de P. P. Panaitescu, EPL, 
Bucureşti, 1965, p. 5. 

Nicolae Costin moștenește aceeași temă a veacului nesta- 
tornic, compunând, înainte de 1712, o Epigramă care apare în 


Ceasornicul domnilor: 


Tu, Impărate tuturor, Doamne și Părinte, 
Singur numai premeneşti vremile cumplite, 
Care acmu, de câţiva ani privim cu ochii, 


Vădzând slăvită de tot stingeria cu toții. 


Pentru care la Tine suspinăm, săracii, 
Strigând cu glas pre Tine, a lumii povaţă. 
Intoarce-le spre Tine, domnitoria mare, 


Cu care fă și țărâi parte milei Tale. 


lartă ale noastre, fără număr păcate, 
Cu care de la Tine mult suntem departe, 
Arată și spre domnul nostru mila sfântă 


A Ta şi cea bogată, în tot, Doamne sfinte. 


Feriaște-l de primejdii, lumii viitoaria, 
Cârmuindu-l cu mila cea feritoaria. 
A ta în fericita domnie cu pacia, 
Sănătate şi lungă fericită viaţă. 
Robul Mării-tale+3. 


£3 Nicolae Costin, Ceasornicul domnilor de Antonio de Guevara, Ed. 


Minerva, Bucureşti, 1976. 

Exceptând rugăciunea pentru domnitor, stihurile acestea 
ale lui Nicolae Costin, puţin primenite, nu se deosebesc esenţial 
de cele compuse, pe aceeași temă și cu același scop (a-L implora 
pe Dumnezeu să Se arate milostiv ţării) în epoca modernă pre- 


pașoptistă și pașoptistă. Şi nu cred că este o întâmplare... 

Biblia cosmică în poezia românească*+ 


Acest articol este alcătuit din fragmente din cărțile mele“, 
mai ales din cele șase volume din Epilog la lumea veche, publicate 
până în prezent (din care primele trei în două ediţii). Și l-am 
conceput pentru că mi-am dat seama că am reflectat şi am scris 
de multe ori, în mod disparat, despre tema indicată în titlu, dar 
nu am pus niciodată lucrurile cap la cap. De aceea am luat 
diverse pasaje, mai întinse sau mai scurte, din cărțile mele, şi le- 
am alipit unul de altul pentru a avea o perspectivă mai amplă și 
mai unitară despre un subiect a cărui cercetare m-a pasionat. 

N-am mai procedat astfel în trecut, însă acum mi se pare 
utilă strângerea la un loc a acestor date (fără a fi exhaustivă), 
pentru mine și poate și pentru alții. 

Astfel, la Dosoftei: 


Cerurile spun“* fără-ncetare 
De slava Ta, Doamne, de cea mare, 
Şi facerea mânuloru-[|i] svinte 
Tăria [firmamentul] dă-n toţi] vestea-nainte. 


%4 L-am publicat mai întâi aici: 

https://www.teologiepentruazi.ro/2017/06/13/biblia-cosmica-in- 
poezia-romaneasca/. Aceasta este o versiune revăzută și adăugită (com- 
pletată), dar tot cu fragmente din cărțile mele publicate anterior. 

455 A se vedea cărțile mele de critică literară de aici: 

https://www.teologiepentruazi.ro/cv-dr-gianina-maria-cristina- 
piciorus/. 

436 În LXX, verbul este wyovvrat = narează, descriu, cf. Ps. 18, 2. 


Adică cerurile sunt o diegeză neîntreruptă, o naraţiune/ o poveste despre 
frumuseţea lui Dumnezeu și despre faptele Lui. 

Zi din zi voroava izbucnește, 
Şi noaptea din noapte gând vestește, 
Cât nu este graiuri să s-ascunză, 
Sau cuvinte să nu să răspunză. 


(Ps. 18, 1-8)%7 


Cosmosul acesta e o Şeherezadă în stare să povestească o 
mie şi una de nopți numai despre minunile lui Dumnezeu. E o 
povestire sau o naraţiune originară, care imprimă literaturii 
caracter animator, vivificator, un rol dialogic, logosific. Litera- 
tura cosmică o anticipează pe cea umană, e anterioară lui 
Ghilgameş, povestirilor din Halima și întregii literaturi a lumii. 

Aici nu se mai pune problema de anterioritatea sau poste- 
rioritatea Bibliei sau a concepțiilor iudeo-creștine față de alte 
epopei sau filosofii antice, pentru că există o carte a cărţilor 
cosmică, pe care tradiţia bizantină și ortodoxă o are pururea în 
vedere, sub aspect dogmatic. Dar pe care romano-catolicismul 
și protestantismul, instituind raţiunea scolastică (reprodusă 
ulterior și în filosofie prin argumentul rațiunii suficiente, al lui 
Leibniz) și, respectiv, centralitatea Bibliei scrise, au exclus-o din 
teologia lor. Reflexul stilistic e o rază a teologiei dogmatice, 
pentru scriitorii noștri medievali, ierarhi sau cărturari mireni. 
Literatura şi poezia umană sunt secundare, în planul naşterii 
(cosmosul precedă omul) sau ca act cultural, dar sunt la fel de 
principiale în percepţia și reflexivitatea sa. De aceea, Eminescu, 
Creangă și mulți alţii dintre scriitorii noștri se întorc la copilărie 
ca la o vârstă a fericirii, a simţirii harului şi a convorbirii tainice 
cu el. 


4&7 Folosesc: Dosoftei, Opere 1. Versuri, ediție critică de N. A. Ursu, 
studiu introductiv de Al. Andriescu, Ed. Minerva, București, 1978. 

Şi datorită acestei concepții, expuse mai sus, rezultă nedi- 
ferențierea clară dintre popular și cult, dintre oral și scris: 


„aceste nivele: popular, nobiliar, eclesiastic nu cunosc 
la noi diferenţierile nete şi dezvoltările divergente proprii 
Europei occidentale” [adică, dintre literatura clirosului şi 
cea a laosului, iar] „în substanța literaturii române vechi 
descoperim încorporată o parte a culturii orale”. 


Poezia și povestirea cosmică au primordialitate, în ordine 
temporală, iar omul este condeiul harului și narator reflector al 
aceleiași frumuseți pe care o narează și oglinda cosmică. 

Eminescu va reproduce magnific această percepţie stră- 
veche vizionară (care n-are nimic de-a face cu platonismul sau 
neoplatonismul, este chiar antagonică în raport cu aceste 
teologii/ filosofii), în poemul O,-ntelepciune, ai aripi de ceară!: 


Şi tot ce codrul a gândit cu jale 
În umbra sa pătată de lumini, 
Ce spun: izvorul lunecând la vale, 
Ce spune culmea, lunca de arini, 


Ce spune noaptea cerurilor sale, 
Ce lunii spun luceferii senini 
Se adunau în râsul meu, în plânsu-mi, 
De mă uitam răpit pe mine însumi. 


Versurile subliniate prelucrează chiar versetele din Psal- 
mul 18, pe care, după cum am văzut mai sus, Dosoftei le redă 


438 Cătălina Velculescu, Între scriere şi oralitate, Ed. Minerva, Bucu- 
reşti, 1988, p. 8 și 20. 

poetic astfel: „Cerurile [înstelate] spun fără-ncetare/ De slava Ta, 
Doamne, de cea mare. /.../ Zi din zî voroava izbucnește,/ Şi 
noaptea din noapte gând vestește”. 

Cerurile înstelate sunt cele mai frumoase pagini de literatu- 
ră cosmică, pe care Dumnezeu le-a deschis în fața ochilor și a 
conștiinței omului. De aceea, când S-a născut Fiul lui Dum- 
nezeu, unii dintre închinători, păstorii, L-au lăudat pentru că 
erau din poporul care avea Scriptura, iar alţii, magii/ regii/ filo- 
sofii, pentru că au lecturat scriptura cosmică. 

La această scriptură cosmică se referă Sfântul Pavlos, 
atunci când spune că „cele nevăzute ale Lui se văd de la facerea 
lumii, înțelegându-se din făpturi” (Rom. 1, 20) și, mai târziu, 
Kant, când indică cerul înstelat deasupra mea ca principiu moral. 

Psalmul 88 din Psaltirea în versuri încearcă să descrie cât 
mai sugestiv măreția Creatorului lumii: 


Că de-a Ta, Doamne, minune, 
Ceriul va grăi ş-a spune. |...] 
Tu țâi marea de nu neacă 
Şi zâci holburii [furtunii] să tacă. /.../ 


Ceriurile şi pământul 
Tu le-ai făcut cu cuvântul, 
Şi lumea cu de ce-i plină 
Ai urzât cu svânta-T[i] mână. 


(Ps. 88, 21-22, 37-38, 43-46) 


„Cerurile grăiesc toate”, va repeta Dosoftei în Ps. 96, 21. 
Am avut multe prilejuri să contemplăm descrierile cosmice ale 

lui Dosoftei: cerul cu aştrii săi tainici, pământul cu munții, 
mările şi câmpiile sale, urzite toate de mâna lui Dumnezeu. 

Despre cartea cosmică (liber mundi) care este plină de 
inscripţii care conduc către Dumnezeu am vorbit de asemenea 
de multe ori şi pe îndelete în cărțile noastre — la Eminescu: 
„cartea cerului albastru cu mari litere aurite” (Peisaj), „scrisul 
stelelor de foc” (În vremi de mult trecute) etc. În Psaltirea 
versificată, Dumnezeu poate fi cunoscut în două moduri: din 
creaţie (natura e un pedagog către Dumnezeu: au spus-o Sfinții 
Părinţi) și prin revelarea Sa plină de slavă: 


Ceriurile şi pământul 
Tu le-ai făcut cu cuvântul, 
Şi lumea cu de ce-i plină 
Ai urzât cu svânta-T[i] mână. 


fs] 


Cu neguri este Tavorul, 
Ermonul i-i nalt pogorul. 


(Ps. 88, 53-46, 51-52) 


Adânca Ta-nţălepciune 
Nime nu va putea spune. 


Omul fără minte-ntreagă 
Nu va putea să-nțeleagă 
De [din] svintele Tale fapte [creaţii], 


Ce-s de mâna Ta lucrate, 


Când păcătoșii cu toană 
leşiră ca iarba-n goană. 


(Ps. 91, 17-24) 


Domnul stătu Crai în lume, 
Că I S-au vestit svânt nume, 
Pentru veșmânt de podoabă 
Ce S-au îmbrăcat la hoarbă*”. 


ji) 


Scaunul Tău [de Judecată], Doamne Svinte, 
Este gata de mainte, 
De la veci de când Te-așteaptă 
Pre Crăie [Împărăţie] aşezată. 


Părauăle [pârâurile] tare strigă 
Toată lumea să să strângă, 
Şi apele cele mare 
Rădicară urlet tare, 

Cât din ţărmuri dau afară, 
De răsună preste țară. 


Minunată-i unda mării, 

3 Hoarbă = adunare, sfat. Aici este vorba de adunarea Sfinţilor în 


Împărăţia Sa. 


Ce-i mai tare Craiul țărâi, 
Că pre toţ[i] Craiul potoale, 
Ca spuma mării cea moale. 


(Ps. 92, 1-4, 9-22) 


Că mare Domn este Domnul 
Şi-mpărat preste tot omul, 
Şi din hotarăle toate 
I să-nchină ţări și gloate. 


Că-l este lumea pre mână, 
Cu pământ și cu ce-i plină, 
Și munţțâi cu dealuri nalte 
Supt cuvântu-l sunt plecate. 


Şi marea cu nalte valuri 
A Lui este-n toate laturi. 
Şi-i de mâna Lui lucrată 
Toată laturea uscată. 


Veniţ[i] să-l cădem cu jele, 

Să ne ierte de greşele. 
Naintea Lui să ne strângem 
Şi-ngenuncheaţ[i] să ne plângem, 
Că EI cu svânta Sa mână 
Ne-au făcutu-ne din tină. 


(Ps. 94, 11-28) 

Ceriurile cu cuvântul 
Le-au făcut, şi tot pământul. 


Denaintea Lui cu teamă 
Dvoresc Îngeri fără samă, 
De-L mărturisesc și-L cântă 
În frâmsețea Lui cea svântă. 


za 


Ceriul s-aibă voaie bună 
Cu pământul depreună, 
Și marea giucând să salte 

Cu unde, cu valuri nalte. 


Şi câmpii încă să-ş[i] facă 
Bucurie, să le placă. 
Atunce s-a bucura-să 

Toată dumbrava cea deasă. 


(Ps. 95, 25-30, 49-56) 


Domnul stătu Crai în ţară, 
Ţărâle să bucurară, 
Şi pământul tot să salte, 
Cu ostroave de departe. 

Dimpregiur nuor şi ceață 

Sprejinesc svânta Lui față, 

Şi dereptatea-l tocmeşte 
Scaunul ce odihneşte. /.../ 
Pre denainte-l foc merge, 
De arde [pe] cei fără lege. 

Fulgerile Lui cu pară 

Ard de să văd preste ţară. 


Pământul să-mplu de frică, 
Munţâi să topesc de pică 
Și cură ca neşte ceară, 
Văzând pre Domnul în ţară. 


Şi de fața Lui cea svântă 
Tot pământul se spământă. 
Ceriurile grăiesc toate, 
De-l spun dereptatea-n gloate. 


(Ps. 96, 1-8, 11-22) 


Și exemplele nu se epuizează aici. În multe cazuri, expri- 
marea este alegorică — exceptând, bineînţeles, pasajele referitoa- 
re la geneză, în care cele urzite sunt elemente cosmice reale și 
nu simboluri. Însă toate indică „frâmseţea”/ frumuseţea lui 
Dumnezeu, a Creatorului acestui univers imens şi plin de viaţă, 
care saltă și se bucură, fie că e vorba de manifestările slavei Sale 
în lume („Dimpregiur nuor şi ceață/ Sprejinesc svânta Lui față 
/...] Pre denainte-l foc merge /.../ Fulgerile Lui cu pară/ Ard de 
să văd preste țară./ Pământul să-mplu de frică,/ Munţi să 
topesc de pică...”), fie de universul însuși care este creația Sa, 

cel irațional și, respectiv, cel raţional: Îngerii şi Sfinţii 
reprezentați simbolic de „munţâi cu dealuri nalte”, „marea 
giucând” și săltând „cu valuri nalte”, „câmpii” şi „toată dum- 
brava cea deasă”, „ostroave de departe” (sihaștrii, pustnicii), 
care se bucură așteptând venirea Domnului. 

Astfel spus, măreţia Sa se revelează cu prisosință în 
Geneză şi Eshatologie, dar și prin epifaniile particulare din isto- 
ria omenirii, precum cele de pe Sina şi Tabor. Negurile („Cu 
neguri este Tavorul”), norul şi ceața („Dimpregiur nuor și ceață/ 
Sprejinesc svânta Lui faţă”) reprezintă întunericul supraluminos 
(Sfântul Dionisios Areopagitul) al slavei Sale. Insistând pe 
geneză și eshatologie, pe frumusețea cosmică primordială, cu 
răsăritul necontenit de stele şi de lumi din vă: de haos, şi pe 
așteptarea finalului acestei lumi — care nu este aneantizare, ci 
transfigurare — Eminescu prelua, în poezia sa romantică, o temă 
fundamentală a literaturii noastre vechi. Lui Mihail Eminescu, 
natura/ cosmosul îi apare ca o carte de simboluri, ca o carte a 
înțelepciunii: 

„Şi-n roată de foc galben stă fața-i [a lunii] ca un semn” 
(Împărat şi proletar); Râul sânt ni povesteşte cu-ale undelor lui 
gure” (Memento mori); „scrisul (al) stelelor de foc” (În vremi de mult 
trecute); 

„Ar vrea să rătăcească (pe) câmpia înflorită,/ Unde ale lui 
zile din visuri le-au țesut;/ Unde-nvăţa din râuri o viaţă liniș- 
tită,/ Părând să n-aibă capăt, cum n-are început.// Mama-i știa 
atâtea povești, pe câte fuse/ Torsese în viaţă...deci ea l-a învăţat/ 
Să tâlcuiască semne ș-a paserilor spuse/ Şi murmura cuminte a 
râului curat.// În curgerea de ape, pe-a frunzelor sunare,/ În 
dulcele "miitul al paserilor grai,/ În murmurul de viespii, ce-n mii 
de chilioare/ Zidesc o mănăstire de ceară pentru trai,// De spân- 
zură prin ramuri de sălcii argintoase/ O-ntreagă-mpărăţie în 

cuib legănător,/ A firii dulce limbă de el era-nțeleasă/ Şi îl împlea 
de cântec, cum îl împlea de dor” (Codru și salon), „a naturii sfântă 
limbă” (O,-ntelepciune, ai aripi de ceară!); 

„Pe-a lor lume [a munților] ridicată peste nouri se 
deschide/ Cartea cerului albastră cu mari litere-aurite,/ lară 
munții nalți și negri, înţelepţi de bătrânețe,/ Ridic fruntea lor de 
piatră și încep ca s-o învețe” (Peisaj); „Cine filele albastre şi- 
nstelate le întoarce/ La a Creațiunii carte...cine firul lung îl 
toarce/ Din fuiorul Veşniciei pân’ în ziua de apoi?” (variantă a 
Scrisorii I). Rosa del Conte vorbește despre „paginile înstelate 
[...] pe care poetul le vedea în picturile din bisericile Moldovei 
înfăşurate de mâna Arhanghelilor în scena judecății” +1. 

Superioritatea cugetării poetului nu este o afirmare de sine 
vanitoasă, egoistă, care încearcă să se monumentalizeze în me- 
moria umanităţii — de aceea nici nu își prezintă, în mod polemic, 
o cosmogeneză proprie sau un sistem filosofic personal — ci 
această superioritate constă în felul în care el se integrează gân- 
dirii arhaice românești. 

Eminescu nu scrie o carte de înțelepciune omenească, nu 
se propune un gnostic, un cunoscător, un filosof cu sistem și cu 
viziune personală asupra tainelor lumii, căci: „În zădar ne 
batem capul, triste firi vizionare,/ Să citim din cartea lumei semne 
ce noi nu le-am scris+?,/ Potrivim șirul de gânduri pe-o sistemă 
oarecare” ...(La moartea lui Neamţu). 

Filosofiile sunt, fiecare din ele, „sistemă oarecare” în com- 
paraţie cu Adevărul, scris în „cartea lumei”, ale cărei semne se 


40 Cf. Rosa del Conte, Eminescu sau despre Absolut, Ed. Dacia, Cluj- 
Napoca, 2003, p. 110. 

441 dem, p. 110-111. 

442 Căci, aşa cum precizează Psaltirea, Dumnezeu, „El ne-a făcut pe 
noi, şi nu noi” (Ps. 99, 2; Biblia 1688). 

transformă în hieroglife (sau rune — Blaga), pentru „tristele firi” 
care, deși „vizionare”, deși au încă o cunoștință despre cartea 
lumii, nu mai știu să o citească, pentru că „pierdută-i a naturii 
sfântă limbă” şi „o, cer, tu astăzi cifre mă înveţi” (O,-nțelepciune, 
ai aripi de ceară). 

Contemplativ în faţa corolei de minuni a lumii, el se aşază 
liniştit, ca să fie redat sie însuși, în matca cugetării arhaice 
ortodoxe, întemeiată pe Scriptură și pe scriptura cosmică, 
ambele scrise de acelaşi Logos cu degetul Duhului și tâlcuite în 
Biserica neamului său de veacuri. 

Așa cum Antim Ivireanul încifra viziunea sa teologică în 
expresii splendid concentrate, într-o vorbire care părea (sau 
pare minţii noastre, care nu mai e familiarizată cu acest limbaj) 
că face referire doar la estetica universală, la fel procedează și 
Eminescu, în versuri emblematice, ascunzând, sub zălogul 
metaforelor, comoara unei înțelegeri vizionare mult mai pro- 
funde, care se citeşte din biblia cosmică, pe care însăși lectura 
cosmică o oferă, când oamenii se lovesc, la nivel raţionalist, de 
impasul unor incertitudini majore. 

Nu este în aceasta nicio contradicţie cu viziunea creștină, 
întrucât însuși Sfântul Apostol Pavlos spune: 


„Cele nevăzute ale Lui se văd de la facerea lumii, 
înțelegându-se din făpturi [din cele create], adică veşnica 
Lui putere și dumnezeire” (Rom. 1, 20, Biblia 1988). 


Omul este creat de Dumnezeu ca să convorbească cu 
rațiunile dumnezeieşti pe care același Creator le-a așezat în 
univers. Didahiile şi teologia Sfinţilor Părinţi, urmând Sfintei 
Scripturi, precum şi toată literatura românească medievală 
filosofează pe seama faptului că frumuseţea universală este o 


541 


carte de simboluri, un arhitext care trebuie citit de către rațiunea 
umană, de mintea umană nepervertită, pentru a învăța din ea 
despre Dumnezeul și Ziditorul atotputernic al lumii și despre 
tainele creației. 

Așa a făcut Sfântul Avraam și a ieşit din rândul unui popor 
păgân şi închinător la idoli, fără să aibă Biblie scrisă, ci pentru 
că a citit biblia cosmică, pe care Dumnezeu a scris-o în univers 
şi pe care Eminescu o numeşte: „a naturii sfântă limbă” +5. 

Moisis și mulţi Sfinți care s-au nevoit în pustie au con- 
templat înţelepciunea lui Dumnezeu din înţelepciunea cu care 
El a creat lumea și toate cele ce sunt în ea. Același lucru i-a 
îndemnat și Hristos, să citească limbajul firii, atât pe Apostolii 
Săi, cât și pe cărturarii evrei, care întrebau despre semne și 
despre sfârşitul lumii: Mt. 16, 1-4; 24, 32-33; Lc. 12, 54-56; 21, 29- 
să 

Sfântul Maximos Mărturisitorul (sec. VI-VII) vorbea des- 
pre trei feluri de întrupări ale Cuvântului lui Dumnezeu, ale 
Logosului dumnezeiesc: în natură, în Scriptură şi în Hristos, 
ultima prin pogorârea Fiului lui Dumnezeu şi asumarea firii 
noastre umane în ipostasul Său dumnezeiesc“. 

Ortodoxia a păstrat tradiţia vorbirii cu cosmosul, cu cerul, 
cu soarele, luna și stelele nopţii, cu codrii şi pădurile fremă- 


+5 A se vedea și comentariile din cartea mea, Epilog la lumea veche 
vol. I. 1, referitoare la biblia cosmică în literatura noastră veche, mai ales 
p. 109-113, 125-127, 214-216, 249, 376-383, 612-616, 783, cf. 

https://www.teologiepentruazi.ro/2014/01/11/epilog-la-lumea- 
veche-i-1-editia-a-doua/. 

m“ „Taina întrupării Cuvântului cuprinde în sine înţelesul tuturor 
ghiciturilor şi tipurilor din Scriptură, [precum] şi ştiinţa tuturor făptu- 
rilor văzute şi cugetate”, cf. Filocalia românească, vol. II, Ed. Humanitas, 
Bucureşti, 1999, p. 150. 


542 


tătoare, care jelesc împreună cu omul pierderea Raiului de către 
acesta (această tălmăcire o întâlnim în Triod, în cântările de la 
Vecernia Duminicii izgonirii lui Adam din Rai), cu mările, râurile 
și izvoarele și cu tot murmurul neostoit al firii, care transmite 
omului cunoștința despre chipul rațional al lumii, zidit după 
icoana Cuvântului și a Creatorului ei. Cu rostul“ acestui 
cosmos fremătător de dor și de jale după Paradisul pierdut și-a 
împletit românul doina sa, „doină de simţire ruptă ca jelania-n 
prohoduri” (Călin Nebunul). 

De această tradiție a înfrăţirii şi a dialogului cu universul 
întreg, a lecturării bibliei cosmice, s-a depărtat şi s-a înstrăinat 
Apusul, acel Apus care a impus rațiunea scolastică în teologia 
sa și care a dat întâietate raționalismului de tip intelectualist, în 
locul gândirii și rațiunii luminate de har. 

Eminescu a constatat într-un mod foarte ortodox-tra- 
dițional, că, dintr-o astfel de ființare şi de cugetare, „lipseşte 
viaţa acestei vieți”, lipsește harul dumnezeiesc care făcea „viaţa 
mea — un rai” şi care umple toate, de care oamenii se pot răci şi 
înstrăina acceptând o filosofie sau o cugetare falsă. 

Viaţa e rai — oamenii sunt creați pentru Rai, viața nu este 
făcută de Dumnezeu să fie infern de suferință sau aşteptarea 
Nirvanei/ neființei — și când viața nu mai e rai, atunci viața nu 
mai e viaţă: „lipsește viața acestei vieți”. Aceeași constatare o 
făcea și Blaga: „vieţii nu i-am rămas dator niciun gând,/ dar i- 
am rămas dator viaţa toată” (Fum căzut, din vol. Lauda somnu- 
lui). 

În schimb, Eminescu a mărturisit în nenumărate ocazii 
faptul că în copilăria şi adolescenţa sa a simţit armonia harică a 
universului, atunci când se afla în consonanţă cu glasul acestui 


445 In româna veche, rost înseamnă gură, grai (din lat. rostrum,-i). 

logos cosmic, atunci când îi erau cunoscute limba codrului, a 
izvoarelor, a lunii și a luceferilor. 

În vremea copilăriei și a primei tinereți, natura era pentru 
el „un rai din basme” (Fiind băiet păduri cutreieram), căci 
Dumnezeu, Cel ce i-a dat ochi să vadă „lumina zilei”, îi umplea 
inima „cu farmecele milei” (Rugăciunea unui dac). Această fru- 
museţe cosmică impregnată de har i-a făcut din „a mea minte, a 
farmecului roabă” (Nu mă întelegi). E vorba însă nu de estetica 
lumii (cea cu care Lumea îl îmbia pe Înțelept în Divanul lui 
Dimitrie Cantemir), ci de o frumuseţe cosmică inseminată de 
lumina lui Dumnezeu, pentru că lumile și planetele sunt ţinute 
întru ființă şi armonie de „puterea ce le farmăcă pre ele”, de 
harul Lui, fără de care „s-alerge-ar vrea în caos de-unde turburi 
au ieșit” (Memento mori). 

De aceea, mai târziu, poetul va privi înapoi cu nostalgie 
paradisiacă, plângând după acele simţiri curate şi înțelegeri 
harice ale copilăriei: „O, rai al tinereţii-mi, din care stau gonit!/ 
Privesc cu jind la tine asemeni lui Adam”...(Zadarnic şterge 
vremea...). De aici: farmecul copilăriei..., de care vorbeşte critica 
literară în legătură cu Eminescu, Creangă“ şi alți autori ai 
literaturii române. 

Am făcut mai devreme precizarea că, în literatura pa- 
șoptistă, nu este de găsit o asemenea dimensiune edenică a 
copilăriei (şi nici a naturii), pentru că autorii nu trăiesc și nu 
presimt tragedia Apusului, cea a...apusului credinţei. Ei sunt 
prea exuberanțţi la gândul emancipării istorice și sociale a ţării 
lor şi nu au acuitatea receptării intelectuale și spirituale a lui 
Eminescu. Nici Eminescu n-o experimentează la scara aposta- 
ziei, dar e în stare să perceapă mult mai corect fenomenul 


+6 Şi în cazul lui Creangă, bucuria copilăriei pe care acesta o mărtu- 


riseşte este tot harul lui Dumnezeu. 

modernității, pe cât de mult este afiliat trecutului spiritual şi 
istoric, tradiției, tensiune din care se naşte suferința poetului. 

Revenim. Eminescu defineşte existența sa ca „un rai în 
asfințire” (O,-nțelepciune, ai aripi de ceară!), un rai pe care l-a 
simțit în copilărie și în prima tinerețe, dar pe care avea să-l 
piardă, în vremurile care au urmat, când „pierdută-i a naturii 
sfântă limbă”, dar, în același timp, un rai pe care dorea să-l 
regăsească după moarte (Mai am un singur dor; Codrule, Măria Ta 
etc.). 

Eminescu a înțeles spiritul vremii — ceea ce nu înseamnă că 
i s-a afiliat fără rezerve. Versuri magnifice, în acest sens, mi se 
par și acestea: „În văi de vis, în codri plini de cânturi,/ Atârnau 
arfe îngerești pe vânturi”. Imaginea arfelor atârnate în crengi 
apare și în Memento mori („Dar venit-a judecata, şi de sălcii 
plângătoare/ Cântărețul își anină arfa lui tremurătoare”) și 
provine din Psaltire, din Psalmul 136 („În sălcii, în mijlocul lor, 
am atârnat harpele noastre” — 136, 2), care amintește de capti- 
vitatea babilonică a poporului ales. Acest psalm, care a fost 
transpus superb de Dosoftei în versuri și i-a prilejuit acestuia o 
poezie adesea citată în istoriile literare („La apa Vavilonului,/ 
Jelind de ţara Domnului,/ Acolo şezum și plânsăm/ La voroavă 
ce ne strânsăm”...), iar lui G. Verdi i-a inspirat o minunată arie 
(Corul robilor — Va pensiero) din opera Nabucco. 

Eminescu vede aceste „arfe” atârnate și părăsite în sălcii de 
poporul robit, captiv, el le vede cântând singure mai departe: 
„În văi de vis, în codri plini de cânturi,/ Atârnau arfe îngerești 
pe vânturi”! Când poporul nu mai înalță imne lui Dumnezeu, 
pentru că, spune el, „cum să cântăm cântarea Domnului în 
pământ străin?” (136, 4), atunci lauda adusă lui Dumnezeu nu 
încetează, pentru că Îngerii Lui fac să răsune arfele codrilor și 
pădurilor, pe care urechea lui Eminescu le-a auzit cu auzul 

interior al inimii: o muzică inefabilă, care ar fi fost impercep- 
tibilă unui „spirit ateu” (cum îl consideră Ioana Em. Petrescu)! 

Codrii atârnă arfele îngerești pe vânturi, într-un gest care 
mimează perfect antica atitudine a poporului evreu, care a 
refuzat să-l cânte lui Dumnezeu psalmi la solicitarea babilonie- 
nilor, a păgânilor, a celor care nu înțelegeau străfundurile spiri- 
tuale din care izvorăşte această cântare. 

Cuvintele întru lauda lui Dumnezeu nu au sens în fața 
celor care nu le înţeleg și nu ÎI cunosc pe El. La fel, codrii își 
„atârnă” îngereasca lor cântare „pe vânturi”, încriptând această 
cântare dumnezeiască pentru urechile celor surzi. Şi — esenţial — 
Eminescu își atârnă îngereasca lui arpă, poetica lui cântare, pe 
versuri greu de înțeles, care intenționat nu sunt explicite, pentru 
că sunt destinate numai celor care au auzul interior al spiritului 
lor viu extrem de fin şi de sensibil. 

Cântarea îngerească, cu arfe îngerești, a codrilor şi a 
naturii, convorbirea aceasta muzicală, psalmodică între codri, 
izvoare, văi și lunca de arini corespunde în plan terestru cu 
îngereasca muzică a sferelor din cosmos, cu „ce spune noaptea 
cerurilor sale,/ Ce lunii spun luceferii senini”. De fapt, această 
comunicare nu este împiedicată de o separație între lumea de 
jos şi lumea de sus, nu există o astfel de împărţire la Eminescu 
— cum nu există nici în gândirea ortodoxă — planul terestru nu 
este categoric despărțit de cel ceresc. 

O astfel de ruptură o provoacă numai opacitatea umană, 
surzenia ipochimenului la glasul cântării cosmice, la glasul 
liturghiei universale, dar ea nu există în mod natural/ normal, 
așa cum anormală este și amputarea senzorilor spirituali ai 


447 Ioana Em. Petrescu, Eminescu. Modele cosmologice și viziune 
poetică, ediţie îngrijită şi prefațată de Irina Petraş, Ed. Paralela 45, Pitești, 
2005, p. 221. 

omului în lumea modernă. Muzica aceasta neîncetată a cosmo- 
sului avea şi calitatea de a-i provoca „setea liniştii eterne care- 
mi sună în urechi”, căci această sete de liniște eternă „e același 
cântec vechi”, iar „vechiul cântec mai străbate cum în nopți iz- 
vorul sare” (Scrisoarea IV). 

„Ce spune noaptea cerurilor sale,/ Ce lunii spun luceferii 
senini” reprezintă din nou o parafrază scripturală, la Ps. 18, 2, 
care precizează, foarte aproape de expresia eminesciană, că 
„noaptea nopţii vestește ştiinţă” (Biblia 1988). Însă contextul 
psalmului respectiv este și mai lămuritor în privința sensurilor 
din poezia lui Eminescu și ne duce cu gândul la posibilitatea 
unei parafraze extinse și conștiente pe care poetul a operat-o în 
versurile sale: 


„Cerurile spun [âwmyovwvrar povestesc/ narează] sla- 
va lui Dumnezeu şi facerea mâinilor Lui o vesteşte tăria. 
Ziua zilei rostește cuvânt şi noaptea nopții vestește cunoaș- 
tere. Nu sunt graiuri, nici cuvinte, cărora să nu li se audă 
glasurile lor. Întru tot pământul a ieșit glasul lor și întru 
marginile lumii cuvintele lor” (Ps. 18, 2-5)%8. 


+8 Cf. https://www,.teologiepentruazi.ro/2016/08/14/psalmul-18-cf- 
lxx/. 

În Biblia 1688: „Ceriurile povestesc mărirea lui Dumnezeu şi facerea 
mânilor Lui povesteaşte întărirea. Ziua zilei va izbucni cuvânt și noaptea 
nopții povesteaște minte. Nu-s graiuri, nici cuvinte, cărora nu să aud 
glasurile lor. La tot pământul ieși răspunsul lor și la marginile lumii 
cuvintele lor”. 

La Dosoftei, în Psaltirea de-nțăles: „Ceriurile spun slava lui 
Dumnădzău, facerea, dară, a mănulor Lui vesteaște tărie. Dzua dzâlei 


izbucneaște graiu și noaptea nopțâi vesteaște înțeles. Nu sânt graiuri, 

De altfel, aceste versete au fost îndelung solicitate în toată 
medievalitatea românească și le aflăm în cazanii, didahii, la 
Cantemir (Divanul) etc. Eminescu avea şi de ce să le rețină, atât 
ca formă, cât și ca interpretare. În versurile sale: 

„Şi tot ce codrul a gândit cu jale/ În umbra sa pătată de 
lumini,/ Ce spun: izvorul lunecând la vale,/ Ce spune culmea, 
lunca de arini,/ Ce spune noaptea cerurilor sale,/ Ce lunii spun 
luceferii senini/ Se adunau în râsul meu, în plânsu-mi,/ De mă 
uitam răpit pe mine însumi” (O,-nțelepciune, ai aripi de ceară!); 

„Și cuminţi frunzele toate își comunică misteruri,/ Sură- 
zând, clipind ascultă ochii de-aur [stelele] de pe ceruri,/ Crenge 
rele imitează pân’ și zgomotul de guri /.../ Cine are-urechi s- 
audă ce murmur gurile rele [ale ramurilor]/ Şi vorbăreţele valuri 
şi prorocitoare stele” (Memento mori); „Şi flori și crenge și stele/ 
În ciuda mea taine îmi spun” ...(Ecò). 

Hristos a zidit un univers pentru „cine are urechi s-audă 
ce murmur[ă] /.../ prorocitoare stele” (Memento mori). Căci „cine 
are urechi de auzit” (Mt. 11, 15; 13, 9; Mc. 4, 9; 4, 23; Lc. 8, 8; 14, 
55; Apoc 2, 7 2 1i 27 229 3, 139,22) cuvintele Scripturii, 
are şi urechi mistice ca să audă ce murmură tainic cuvintele 
scripturii cosmice. 

Eminescu a privit natura cosmică, creaţia lui Dumnezeu, 
ca pe un rai sau ca pe un pridvor al Raiului. Așadar, înțelegem 
de ce Dumnezeu îi oferă lui Hyperion „cuvântul meu dentâi” și 
„înţelepciune”. Înţelepciunea Sa creatoare, nu înțelepciune 
omenească, din aceea cu „aripi de ceară”. 

Nichifor Crainic remarca foarte just faptul că, pentru 
Eminescu şi pentru cei mai mulți dintre poeţii români, 


nice cuvinte, cărora nu să aud glasurile lor. In tot pământul ieșit-au 


vestirea lor şi, în marginile lumii, graiurile lor”. 

„cosmosul în care trăim e creat de Dumnezeu și e un 
reflex în mii de feţe al frumuseții și al strălucirii divine. [...] 
Asemenea poeţi ne comunică și nouă acel sentiment 
primordial de uimire în fața spectacolului cosmic și de 
bucurie că trăim în această lume ca într-o revelaţie naturală 
a Celui Atotputernic. [...] 

Frumuseţea naturii se leagă imediat de ideea 
Creatorului lumii, despre care am vorbit. Frumuseţea na- 
turii e un reflex din strălucirea frumuseţii divine. Ea nu se 
impune subiectului liric numai ca un lucru circumscris în 
marginile existenţei naturale, ci ca un lucru care poartă 
aureola unei prezenţe de dincolo de lume. Contemplarea 
frumuseții unui peisaj determină pe poet la un fenomen de 
transfigurare a naturii către sensul ei transcendent şi tainic (s. 
n.) 4%, 


Găsim „transfigurarea naturii” în toate comentariile didac- 
tice, nu și: „către sensul ei transcendent și tainic”. Crainic face 
însă marea eroare să nu-l citească foarte atent pe Eminescu și să- 
i atribuie aceste calităţi mai mult lui Coșbuc, și aici sunt nevoită 
să mă delimitez de Nichifor Crainic. 

Ideea de transfigurare a peisajului poetic va fi preluată și 
continuată de critica literară românească, precum și aceea de 
logos cosmic, însă ambele formule, ortodoxe în esenţa lor, vor fi 
decontextualizate, deposedate de substratul lor religios și inte- 
grate unui limbaj criticist neutru, hibrid şi pseudo-filosofic. 

După Eminescu, Goga și Ion Pillat (deși nu sunt singurii) 
vor dezvolta în poezie acest topos al înscrisului cosmic (precum 


49 Nichifor Crainic, Puncte cardinale în haos, ediţie îngrijită și note 
de Magda Ursache și Petru Ursache, Ed. Timpul, laşi, 1996, p. 103-104, 
106. 

și pe acela al naturii ca o biserică, pentru că, în mod logic, biblia 
cosmică este așezată într-un templu cosmic), pe care roman- 
tismul îl revigora şi în Occident. 

La Goga: „Ca o vecernie domoală/ Se stinge zvonul din 
dumbravă” (Apostolul); „Ca din cădelniţi fumul de tămâie,/ 
Prelung se zbate frunza din dumbravă” (Dăscălița); „Curat e 
duhul lumii tale [a codrului],/ Căci Dumnezeu cel Sfânt și mare/ 
Subt bolta ta înrourată/ Îşi ţine mândră sărbătoare./ Tu-L 
prăznuiești cu glas de clopot/ Şi cu răsunet de chimvale/ Pe Cel 
ce-atâtea înțelesuri/ Gătit-a strălucirii tale. // Amurgul înveș- 
mântă-n umbre/ Smerita frunzei fremătare,/ Și pare tânguiosul 
freamăt/ Un glas cucernic de tropare (În codru); „S-aştern 
bobiţele de rouă/ Pe-ntinsul luncii patrafir:/ Din mâna ceriului, 
Părinte,/ Se cerne preacuratul mir” (Pe înserate); „Sărbătorește- 
al învierii praznic/ Biserica de frunze-nrourate” (Cântăreților de 
la oraş), „Azi lunca-i o mândră biserică largă,/ lar plopii străjeri 
la irugă/ Par preoți cărunţi în odăjdii de praznic,/ Cu braţe 
nălțate spre rugă” (Carmen) etc. 

Ion Pillat recurge la eminescianul simbol lunar, ca patron 
al literaturii române, la acea „lună cărturară” care îl învaţă să 
cunoască trecutul literar al țării sale: „Afară luna brumează pe 
ferești.../ Din ce stihii venită pe-a stelelor potecă/ Să-mi scoto- 
cească până şi în bibliotecă?/ Cercetătoare lună, cu mâna ta de 
var/ Ştergi, pe furiș, pe rafturi, un prăfuit slovar. /.../ Te vâri 
prin Letopiseţi, pătrunzi în Uricari./ În legături de piele şi lemn 
mâncat de cari,/ Stă vorba ce deschise al cerului hotar:/ Te 
razemi de-o Cazanie sau de-un Penticostar./ De tine dăruite cu 
argintate muchii,/ Străfulgeră din umbră un univers de buchii” 
(în ciclul de poeme intitulat Bătrânii), corelativ al buchiilor 
universului, al literelor cosmice. Continuând aceeași tradiţie 
românească și bizantină, Pillat lecturează cu aceleași gesturi 

arhaice biblia cosmică: peisajul de la Florica este „priveliște 
menită să-mi fie o psaltire” (Închinare), poetul intră „în codrii ca- 
n biserici” şi simte „sub fragii-nalți” că se află în „templul ade- 
vărat al firii,/ Ca un bolnav de suflet redat tămăduirii” (Pădurea 
din Valea Mare). 

„Seara, pe câmpie /.../ auzi sunând vecernii” (Toamnă), 
sau, coborând dealul, respiri „tămâia înserării” (Adio la Florica) 
— a se vedea şi Eminescu, Sara pe deal. Pillat aude — precum Goga 
— cum „Oo ghionoaie toacă” (În vie) sau „numără pe ceruri 
mătănii de cocori” (Cucul din Valea Popii). 

Ca și Eminescu, Pillat cunoştea semnificația catapetesmei 
și a Bisericii în care strălucesc Icoanele Sfinţilor ca simbol al 
cerului cu Stele al Împărăției veşnice, căci într-o poezie, para- 
cliserul, rugându-se pentru poet, aprinde „la icoane cerul: sfânt 
lângă sfânt, stea lângă stea” (Biserica veche)". 

Ştefan Petică vedea cerul ca pe o „carte veche cu taine 
sibiline” (Moartea visurilor, VI). 

E cunoscută și atitudinea lui Blaga din poemul Eu nu 
strivesc corola de minuni a lumii: „Şi-ntocmai cum cu razele ei albe 
luna/ nu micşorează, ci tremurătoare/ mărește și mai tare taina 
nopții,/ aşa îmbogăţesc şi eu întunecata zare/ cu largi fiori de 
sfânt mister/ și tot ce-i nențeles/ se schimbă-n nenţelesuri și mai 
mari”: poetul se aşază în „orizontul misterului și al revelării”. 

Însă, de unde acest orizont? Cine îl creează? Ca să înţele- 
gem acest lucru trebuie să contemplăm atent tabloul nocturn pe 
care ni-l înfățișează Blaga: luna măreşte taina nopții şi îmbo- 
găţeşte întunecata zare cu largi fiori de sfânt mister. Luna 
îmbogățeşte zarea...Unde am mai întâlnit ceva asemănător? La 
Dosoftei: „De la Tine z[i]ua luminează,/ Şi noaptea cu stele dă 
rază./ Tu ai tocmit luna de dă zare...” (Ps. 73, 65-67). 


450 Jon Pillat, Poezii, Ed. Minerva, București, 1989. 


551 


Versurile Sfântului Dosoftei pot părea elementare față de 
rafinamentul expresionist (să-i zicem) al poemului blagian. În 
consecință, şi ipoteza mea poate părea hazardată. Și totuși este 
corectă. Blaga nu e primul care a sesizat aceste versuri ale lui 
Dosoftei. 

Luna dă zare: este deschiderea unui ochi spre univers şi spre 
cuprinderea lui fără să-l cuprindă. Un ochi genuin, care vede 
lumea pentru prima dată și o pipăie cu privirea nemaculată de 
preconcepții, de necredință, de curiozitate științifică sau de 
orice alt interes. E o deschidere a lumii în a cărei vedere cazi fără 
alte gânduri indiscrete, o privire spre-n afară care te adânceşte 
în tine însuți, care e în același timp mirare și cunoaștere — cum 
ar spune Nichita Stănescu: „E o cunoaștere aidoma cunoașterii 
dintâi,/ când lumile-ţi încep la căpătâi, /.../ şi mâna-ntinsă simte 
o dimensiune, / și fiece mirare e un nume” (Cântec, din vol. O 
viziune a sentimentelor). 

Este deopotrivă, aici, în versul lui Dosoftei, luna emines- 
ciană creatoare de zări ale universului şi ale gândirii (Scrisoarea 
I: «Ea din noaptea amintirii o vecie-ntreagă scoate/.../ gândirilor 
dând viaţă /.../ Mii pustiuri scânteiază sub lumina ta fecioară,/ 
Şi câţi codri-ascund în umbră strălucire de izvoară!»...), precum 
și anticiparea definiției metafizice a lumii deschise, pe care a 
dat-o Blaga, numind-o «zariște cosmică»*!. Parafrazându-l tot 
pe Lucian Blaga, luna care dă zare ne conduce spre altfel de 
orizonturi, unde „ne găsim în zona nepipăitului, a inefabilu- 
lui”+2. Și parcă spre a ne asigura că poeții moderni n-au trecut 
cu vederea versul lui Dosoftei, Coșbuc eminescianizează ape- 


451 Lucian Blaga, Trilogia culturii. III. Geneza metaforei şi sensul 
culturii, Ed. Humanitas, București, 1994, p. 15. 
+5 Idem, Trilogia culturii. I. Orizont şi stil, Ed. Humanitas, București, 


1994, p. 82. 

lând chiar la metafora dosofteiană: „Cu făclioara, pe-unde treci,/ 
Dai zare negrilor poteci/ În noaptea negrului pustiu”... (Moartea 
lui Fulger). 

Eminescu scrisese însă, mai înainte de Coşbuc: „Dar un 
luceafăr, răsărit/ Din liniștea uitării, / Dă orizon nemărginit/ 
Singurătăţii mării” (Luceafărul). Indubitabil, metafora i-a fost 
sugerată de luna ce dă zare în versul lui Dosoftei“. 

Eminescu a receptat-o în sensul ei corect: a da zare 
înseamnă a da orizont acestei lumi. Un gest incipient/ primordial. 
Căci a zări zarea lumii înseamnă a fi o clipă contemporan cu 
începuturile ei, a trăi fiorul despărțirii luminii de întuneric şi al 
ivirii imensităţii orizontului ei. Zarea/ orizontul lumii este 
deopotrivă imens şi comprehensibil (cu privirea și cu mintea). 
Tot Blaga va sintetiza acest sentiment în formula oximoronică: 
„limpezi depărtări” (Gorunul) — o metaforă revelatorie. 

La el, luna ce îmbogățește întunecata zare cu largi fiori de sfânt 
mister naște „zariştea cosmică”. Dar el a preluat ideea și viziu- 
nea de la Dosoftei, din Psaltirea în versuri. 

„Şi tot ce-i nențeles/ se schimbă-n nenţelesuri și mai mari”, 
spune Blaga: de data aceasta, apelul evident este la Eminescu, 
care le iubea pe cele „abia-nţelese” în copilărie şi în „armonia 
dulcii tinereţi” (dar înțelese haric) și nu mai era încântat de ace- 
leaşi, când deveniseră „pline de-nţelesuri” raționaliste: „Pierdu- 


43 După cum am arătat şi aici: 
https://www.teologiepentruazi.ro/2014/11/14/luceafarul-3/. 
Comentariul a intrat în cărțile mele: 

Luceafărul (comentariu literar), Teologie pentru azi, București, 2014, 
cf. https://www.teologiepentruazi.ro/2014/12/18/luceafarul-comentariu- 
literar/ şi Epilog la lumea veche, vol. I. 2, ediţia a doua, Teologie pentru azi, 
Bucureşti, 2015, cf. https://www.teologiepentruazi.ro/2015/05/16/epilog- 


la-lumea-veche-i-2-editia-a-doua/. 

tă-i a naturii sfântă limbă /.../ Cu-a tale lumi, cu mii de mii de 
stele,/ O, cer, tu astăzi cifre mă înveţi;/ Putere oarbă le-aruncă 
pe ele,/ Lipsește viaţa acestei vieţi” (Irecut-au anii şi O,-ntelep- 
ciune, ai aripi de ceară!). Stelele nu mai dau zare, cerul nu mai e 
zarişte cosmică...De aceea, Blaga, învățând din experiența maes- 
trului său, Eminescu, refuză să ucidă cu mintea tainele și se 
plasează în orizontul misterului și al revelaţiei. Ba chiar se și 
autodefinește ca potenţator de mister, precum luna. În poezie, 
desigur. 

Nichita Stănescu se va arăta şi el preocupat de aceeași 
problemă: „Să nu te stingi, să nu laşi alt eres/ să-ţi dea o altă 
formă frunţii,/ să-ţi ningă înţelesuri fără de-nţeles/ ierburile, 
iederile, munţii...” (Cosmogonia, sau cântec de leagăn, în vol. Laus 
Ptolemaei). La Blaga, „tot ce-i nenţeles/ se schimbă-n nențelesuri 
și mai mari”. În acest poem, taina e venerată. Poetul declară: 
„Eu am crescut hrănit de taina lumii” (Dar munții — unde-s?). Pe 
de altă parte, în poemul Rune, din vol. La cumpăna apelor, se 
citește printre cuvinte un regret al neputinței de a descifra lite- 
rele cosmice: „În chip de rune, de veacuri uitate,/ poart-o 
semnătură făpturile toate./ Slăvitele păsări subt aripi o poartă/ 
"n liturgice zboruri prelungi ca viaţa./ În slujba luminii, urnă 
fără toartă,/ luna și-o ţine ascunsă pe faţa/ vrăjită să nu se 
întoarcă. // Stane de piatră, jivine, cucută/ poartă-o semnătură 
cu cheie pierdută. /.../ Rune, pretutindeni rune,/ cine vă-nseam- 
nă, cine vă pune?/ Făpturile toate, știute și neștiute,/ poartă-o 
semnătură — cine s-o-nfrunte?”. Adică: cine s-o cunoască, cine s- 
o înțeleagă? 

De asemenea, în poemul Corbul (vol. La curțile dorului), 
„Corbul...scrie-n zăpadă/ nou testament, sau poate o veste 
cerească,/ pentru cineva care...n-a uitat de tot să cetească. // Noi, 
oamenii, noi am uitat”. 

În toate tainele și mai presus de toate, Tudor Arghezi caută 
însă Taina supremă, adică pe Dumnezeu Însuși (aceasta e Taina 
la care e îndurerat că nu are acces, adică la revelaţia/ epifania 
Sa): 


Mă uit la flori, mă uit la stele: 
Eşti chinul dulce al tristeţii mele. 
Mă uit în mine, ca într-o chilie, 
Mă uit în ceruri, în Împărăție, 


Mă uit în gol, mă uit în vizuini. 
Te caut printre spinii din grădini, 
Dau buruienile deoparte, de otravă, 
Şi pipăi locul urmei Tale cu zăbavă. 


Străbat călare șesul, cucuruzul: 
Te caut cu vederea, cu auzul. 
Mă plec la trandafiri și le miros 
Bobocii din tulpinile de jos. 


Fuseşi în toate și Te-ai dat în lături. 
Încerc sulfina: Tu trecuși alături. 
Întreb plăpândele verbine. 

Ele răspund că ştie patlagina mai bine. 


Zisei şopârlei: — „A trecut pe-aici?”. 
Ea m-a trimis la șerpi și licurici. 
Şi neprimind răspuns nici de la stupi, 
Mă iau după vulturi şi lupi. 

Am colindat Moșia-n lung și lat 
Si-am scoborât din leat în leat 
Şi, ostenit în râvnă și puteri, 
N-am dat de Tine nicăieri. 


Oriunde-ncep a cerceta 
Trecuse albă, chiar atuncea, umbra Ta. 
Tăria-i de beteală și salbă lângă salbă. 
Mi s-a părut odată că ai fi fost o nalbă. 


Dar auzind o şoaptă, m-am întors: 
Vorbise vântul într-un lan de orz... 
„Omul cu șoimul caută mereu 
Răspântia lui Dumnezeu. 


Noi o vedem în câmp și în livede. 
El singur [, omul,] are ochi şi nu o vede”. 
Cu jurământul morţii, cel fără iertăciune, 
Toate Îl ştiu pe Domnul: niciuna nu mi-L spune. 


(Mă uit la flori) 


Sfântul Efrem Sirul scria, în Imne despre credință: „Doamne, 
deși simbolurile Tale sunt pretutindeni,/ Tu ești ascuns pretu- 
tindeni./ Deşi simbolul Tău e înalt,/ Înălţimea nu simte că ești./ 
Deşi simbolul Tău e în adânc,/ Adâncul nu înţelege cine eşti;/ 
Deși simbolul Tău e în mare,/ Tu nu eşti ascuns în mare;/ Deși 
simbolul Tău e pe uscat,/ El nu-și dă seama că eşti acolo”%4. 


454 Cf. Sebastian Brock, Efrem Sirul, Imnele despre Paradis, trad. de Pr. 
Mircea Telciu și Diac. I. Ică jr., Ed. Deisis, Sibiu, 1998, p. 75. 

Dreptate au amândoi, în aceeaşi măsură. Sfântul Efrem 
contemplă tăinuirea lui Dumnezeu, în simboluri, în toate lucru- 
rile universului, fără ca acestea să aibă conștiință sau rațiune 
prin care să înțeleagă că sunt purtătoarele acestui simbolism. În 
vreme ce Arghezi nu e mai puţin conștient de iraționalitatea 
lucrurilor indicate, chiar dacă le personifică, dar el vrea să 
scoată în evidenţă sentimentul dureros de neputinţă al omului 
de a trece peste acest simbolism, de a pătrunde în taine mai 
adânci despre Dumnezeu. 

Creaţia mărturisește despre El, dar nu dogmatizează mai 
mult. Omul, însă, fiind făptură rațională, după chipul Său, îşi 
doreşte o revelație mai profundă decât cea naturală. Dar 
Dumnezeu Se face simţit în creaţia Sa, chiar şi în mijlocul 
sărăciei umane şi al trudei nebăgate în seamă, atunci când 
lumea nu pare o icoană demnă de El: 


El [plugarul], singuratec, duce către cer 
Brazda pornită-n ţară, de la vatră. 
Când îi priveşti împiedicaţi în fier, 
Par, el de bronz şi vitele de piatră. 


Grâu, păpușoi, săcară, mei și orz, 
Nicio sămânță n-are să se piardă. 
Săcurea plugului, când s-a întors, 
Rămâne-o clipă-n soare ca să ardă. 


Ager, oţelul [plugului] rupe de la fund 
Pământul negru, muncit cu duşmănie 
Şi cu nădejde, până ce, rotund, 
Luna-și aşează ciobul pe moșie. 

Din plopul negru, răzimat în aer, 
Noaptea, pe şesuri, se desface lină, 
La nesfârșit, ca dintr-un vârf de caer, 
Urzit cu fire de lumină. 


E o tăcere de-nceput de leat. 
Tu nu-ți întorci privirile-napoi. 
Căci Dumnezeu, păşind apropiat, 
Îi vezi lăsată umbra printre boi. 


(Belșug) 


Cel ce nu-și întoarce privirile înapoi e plugarul care 
întrupează porunca evanghelică: „Nimeni punându'şi mâna sa 
pre plug, şi căutând înapoi, [nu] este îndreptat întru Împărăţia 
lui Dumnezeu” (Lc. 9, 62, Biblia 1914). Arghezi cunoaște foarte 
bine semnificaţiile acestea. Plugarul din poezia sa poate fi şi 
țăranul care nu slăbește din asceza trudei sale, dar, pus în 
adâncime, poate fi și plugarul inimii, ascetul propriu-zis, la care 
s-a referit Hristos, în pildă, când a rostit cuvintele amintite mai 
devreme. 

Răsplata lui (a oricăruia dintre ei) e că, seara, la sfârșitul 
trudirii, „Dumnezeu, pășind apropiat,/ Îi vezi lăsată umbra 
printre boi”. Această epifanie umbroasă a Lui este odihna ade- 
vărată a celui ce munceşte cu nădejdea în El. Şi ea se petrece 
concomitent cu revelația naturală, cu revelarea lui Dumnezeu 
prin cosmosul Lui. Pentru că cel ce simte odihna lui Dumnezeu 
în sine (harul lui Dumnezeu care îl umbreşte), începe să contem- 
ple şi lumea altfel. Pare că stă între boii cotidieni, rebarbativi, 
într-o lume rutinată, dar simte...„,o tăcere de-nceput de leat”. Și 

vede, eminescian, cum „Noaptea...se desface lină...ca dintr-un 
vârf de caer,/ Urzit cu fire de lumină”. Vede răsărind stelele „de- 
nceput de leat”, precum cel ce vedea „ca-n ziua cea dentâi/ Cum 
izvorau lumine” (Luceafărul). Pentru că, tot cu învăţătură de la 
Eminescu, „răsăritul stelei” este „în tăcere” (Sonet). În „tăcere 
de-nceput de leat”. 

Dar dacă Eminescu, în rememorarea genezei, vedea poetic 
stelele ca „roiuri luminoase” (Scrisoarea I, Memento mori), in- 
fluenţat fiind de interesul cronicarilor moldoveni pentru stu- 
părit şi mai ales pentru pildele extrase din această îndeletnicire, 
izvorârea luminilor stelare ca-n ziua cea dintâi îi sugerează lui 
Arghezi o altă imagine poetică, care e rodul lecturilor sale din 
scrierile vechi bisericești+, care descriu cerul înstelat ca: „lucrul 
degetelor Tale, luna şi stelele ce-ai Tu urzit” (Coresi, Psaltirea 
1577, Ps. 8, 3). 

Sau, în poetizarea lui Dosoftei: „Văz că-i făcut ceriul de 
mânule Tale /.../ Stele luminate ce lucesc pre noapte/ ...Tu le-ai 
urzit toate” (Ps. 8, 7-12). De aceea, într-o „tăcere de-nceput de 
leat”, „noaptea...se desface lină...ca dintr-un vârf de caer,/ Urzit 
cu fire de lumină” +6. 


%%5 Tudor Vianu afirma: „Eminescu îşi trage originalitatea limbii 
sale din cronici și hrisoave de voievozi; Arghezi — din ceasloave sau 
cazanii”. Cf. Tudor Arghezi. Interpretat de..., Ed. Eminescu, Bucureşti, 1981, 
p. 50. 

E o reducţie, însă, a considera că Eminescu a tras sevele limbii 
numai din cronici și hrisoave, dar nu şi din cărţile bisericeşti. Am 
demonstrat, în volumele pe care i le-am dedicat lui Eminescu, faptul că 
Eminescu a citit cu nesaț şi cărţile Bisericii, din care a reținut nu numai 
originalitatea limbii, ci și profunzimea de gândire și de viziune a lor. 

456 Această concepţie ortodoxă despre biblia cosmică a fost păstrată 


de poeţii noștri în modernitate. P. Constantinescu remarca faptul că: 

Insă noaptea, cu „tăcerea” ei, „de-nceput de leat”, este un 
timp propice și pentru presimțirea apropierii eshatologice a lui 
Dumnezeu, a apocalipsisului/ a revelației desăvârşite, finale: 


Noaptea întinde scoarțe, plocate şi covoare, 
Urzite cu zigzaguri şi cu chenar mărunt, 
În care se repetă izvodul la culoare 
Şi chipurile crucii şi florile, cum sunt. 


În faţa lunii, dreaptă, şoseaua-n vărgi cu plopii 
S-a pardosit cu ţoale de Jii și Mehedinţi, 
Şi-n umbra fiecărui copac aşteaptă popii, 

Strângând în mâini tăcute cădelniţe fierbinți. 


Ivirea se va face, pesemne, din câmpie, 
Prin albele cătune, pitite sub căciuli. 
La moara adormită cu roata-n apa vie 
S-au și sculat dulăii, molateci şi ciufuli. 


„Pentru Arghezi, natura nu e coruptă, ca pentru misticii apuseni”. Şi, 
contrazicându-l pe Lovinescu, care „a văzut în paralela Baudelaire- 
Arghezi, o echivalență a liricii noastre urbane”, adăuga: „indiferent de 
comunitatea izvoarelor (Biblia) sau de necoincidența atâtor altora, esen- 
tiala deosebire structurală dintre aceşti doi poeţi din marea «familie de 
spirite» a poeților creștini stă în poziţia lor inițială față de natură. [...] 
Lirica argheziană este o apologie a vieţii, a naturii, ca expresie a harului 
divin [...]; teologia baudelairiană, în modul de a privi natura, ca formă a 
corupției, este într-un fel jansenistă [este romano-catolică, nu doar janse- 
nistă], teologia argheziană este ortodoxă”. Cf. Pompiliu Constantinescu, 
Tudor Arghezi, ediţie îngrijită de Margareta Feraru, tabel cronologic de 
Dumitru Micu, Ed. Minerva, București, 1994, p. 102, 164-165. 

Căci iar lerusalimul se-arată după ploaie, 
Cum l-au știut întocmai, pe vremuri, cuvioșii. 
Ce vezi? Sobolii-nnalţă biserici, mușuroaie. 
Ce-auzi? Văzduhul cântă întreg cu toți cocoşii. 


(Icoană) 


Arghezi duce urzirea lui Coresi și Dosoftei mai departe, 
pentru că nu doar că cerul înstelat e urzit de Dumnezeu Crea- 
torul, ci „Noaptea întinde scoarțe, plocate și covoare,/ Urzite cu 
zigzaguri şi cu chenar mărunt,/ În care se repetă izvodul /.../ Şi 
chipurile crucii şi florile, cum sunt”. Cerul cu stele repetă izvo- 
dul covoarelor românești, cu „chipurile crucii și florile”. 
Afirmația, însă, trebuie citită invers: ţesăturile și cusăturile 
româneşti repetă izvodul cosmic. Formele stelare sunt repro- 
duse ca cruciulițe sau flori. 

În gestul său creator, omul seamănă cu Dumnezeu, pentru 
că Cel ce l-a creat a pus în el această asemănare. Şi ea se vădește 
atunci când sunt comparate creaţiile între ele, chiar dacă una e 
imensă, cosmică, iar cealaltă mult mai umilă. Arghezi zărește 
asemănarea în detalii. 

Urmând tradiția veche, românească și bizantină (dar și 
eminescian-romantică), Emil Botta” încearcă să fie biblio- 
tecarul universului, răsfoind cu nesat cărțile cosmice: „hrisovul 
câmpiilor nebuloase” (Mila pământului) şi filele nopții înstelate, 
„Logosul scripturilor tale,/ lerusalime al dorului” (Înscripție pe 
marmura nopții). 

Ca şi înaintaşii sau contemporanii săi (de la Eminescu la 
Pillat şi Maniu), Botta apelează la limbajul bibliei cosmice. 
Motivul invocat de el este acela că nu mai poate înţelege „predi- 


157 Emil Botta, Poezii, Ed. Eminescu, București, 1979. 

ca cerurilor”. Că — altfel spus — textul uman s-a degradat, voca- 
bularul/ cuvintele omenești nu mai prezintă încredere, și e 
nevoie de o întoarcere la natural, la literele și textul cosmic: 


Din predica cerurilor nu înțeleg o boabă: 
Să-mi traducă arborii, vântul fie-mi interpret, 
iarba poenilor să colaboreze și ea. 
Licurici, dați-mi luminile voastre! 


Clopote, dangătul vostru mă sperie. 
Lăsaţi să oficieze liturghiile, privighetoarea'n sutană, 
un cuc ermit dee răspunsul din strană; 


(Confidenţă) 


Se poate spune că, pe omul modern, desacralizat, o singură 
scriere mai poate să-l impresioneze: cea în care este întipărită 
frumuseţea universală. E nevoie de un altfel de limbaj care să-l 
conducă pe om la Dumnezeu: e o temă fundamentală — dacă nu 
cumva tema fundamentală — a modernismului. 

De la poezia cosmică a lui Eminescu până la necuvintele 
lui Nichita, această neliniște esențială brăzdează poezia 
română. De aceea invocă şi Botta această interpretare a cu- 
vintelor dumnezeiești prin intermediul naturii. Este foarte 
interesant acest aspect, pentru că el nu reprezintă o inovaţie 
teologică sau o erezie. Sfinții Părinţi ai Bisericii, din Răsărit și 
din Apus (Sfântul Augustinus nu face excepţie“) au susținut 


48 Sancti Aurelii Augustini, Hipponensis Episcopi, De Trinitate, PL 
42, col. 845: „non ero segnis ad inquirendam substantiam Dei, sive per 


Scriptura Ejus, sive per creaturam. Quae utraque nobis ad hoc proponitur 

întotdeauna existenţa acestei duble revelări a lui Dumnezeu: 
prin Scriptură și prin natură/ cosmos. 

Doar că poeţii romantici și moderni au arătat o predilecție 
pentru cea de a doua... 

Ba chiar, la Botta, în comparaţie cu textul cosmic ilizibil/ 
neinterpretabil pentru cei care au pierdut conștiința şi cu- 
noștința, cele originare, ale omului, „discursul liric apare mereu 
la o oarecare distanţă de obiectul vizat — text «apocrif», ne- 
autentic [...]. Jocul poeziei, joc al imaginaţiei, nu înseamnă astfel 
doar o eliberare a eului...ci și o pierdere a comunicării originare 
dintre cuvânt și obiect”+%. Mai bine zis: o constatare a acestei 
pierderi. Această constatare va genera o temă esenţială pentru 
lirica lui Nichita Stănescu. 

Din literatura veche şi de la Eminescu, Botta putea să rețină 
motivul cerului ca o carte scrisă cu litere de stele. Pecetea vizio- 
nară a lui Eminescu este inconfundabilă: 


Carte de aur 
cu inscripţii nepieritoare 
în cerul sculptat! 


intuenda, ut Ipse quaeratur, Ipse diligatur, Qui et illam inspiravit, et 
istam creavit”. 

În traducerea naostră: „nu voi fi leneş pentru a cerceta [despre] 
firea lui Dumnezeu [substantiam Dei], fie cu ajutorul Scripturii Lui, fie 
cu ajutorul creaţiei [Lui]. Care, amândouă, sunt puse înaintea noastră 
spre contemplare. Pentru ca pe El să-L căutăm, pe El să-L iubim, Care şi 
pe aceea [Scriptura] a inspirat-o şi pe aceasta [lumea/ universul] a creat- 
o”. 

® Ion Pop, Jocul poeziei, ediția a doua, revăzută şi adăugită, Ed. 
Casa Cărţii de Ştiinţă, Cluj-Napoca, 2006, p. 185. 

Şi la magica filă a șaptea, 
începe noaptea 
cea plină de cântece... 


Oh, rătăcesc prin meandrele acestui in-folio 
cu magistrul ce mă protege. 


(Glosse) 


Ne amintim de zborul cosmic al prințului eminescian, 
însoţit de magul-maestru călător în stele... 

Ion Vinea utilizează același termen, infolio, pentru a de- 
semna cartea celestă: „Ce lună veche astă seară/ pe cerul de atlas 
uzat./ Tăcerea și-a desfășurat/ infoliul indescifrat/ prins în 
pecetea lui de ceară” (Nocturnă). Și tot lon Vinea „cărţile toate 
le-a citit/ și stelele, una câte una” (Casa din Mangalia). 

Am vorbit din destul, în cărțile mele, despre biblia cosmică 
în tradiția noastră literară, începând de la cronografe, trecând 
prin Cazanii, prin didahiile Sfântului Antim Ivireanul şi scrierile 
literare ale lui Dimitrie Cantemir și ajungând la pașoptiști, 
Eminescu şi poeții moderni. 

Toposul este însă prezent și în literatura apuseană. lată, 
spre exemplu, câteva versuri ale lui Rilke: 


În desăvârșita noapte 
când ridic privirea din carte, 
din numerabilele clare rânduri, 
o, ce stelar de limpede se-mparte, 
ca un buchet de rustice flori, 
îngrămădirea de gânduri... 

(În desăvârșita noapte)*® 
Amintesc şi un alt poem al lui Emil Botta: 


Citită, recitită poate să fie 
misterioasa dimineaţă: 
roua e un imn, aurora e o elegie, 
un țipăt lumina ce te îngheaţă. 


A Totului carte stă deschisă. 
Tremurător mă aplec, 
Natură orbitoare, 
asupra fântânilor tale înțelepte, 
asupra izvoarelor tale vorbitoare... 


Nu citesc, nu, ci ascult /.../ 
Nu înţeleg lucru mare, 
dar ceea ce aud 


mult, mult îmi place. 


Poemul se numeşte: Defensio auctoris (vol. Pe-o gură de rai). 


Adică: Apărarea autorului. Chiar dacă poeţii moderni au devenit 


iliteraţi în fața bibliei cosmice, a cărţii naturii, totuși trebuie să 


recunoască faptul că rămân uimiți de măreţia și frumuseţea ei. 


Creaţia lui Dumnezeu („a Totului carte”) a devenit 


0...poezie ermetică sau cel puțin obscură tocmai pentru mo- 


dernii care — cel puțin așa susţin ei — sunt iubitori de obscuritate 


și ermetism. Biblia cosmică e la fel de greu de lecturat și de 


interpretat ca și Biblia, deși adesea pare la fel de „simplă”, ca și 


460 Cf. Rainer Maria Rilke, Versuri, EPLU, Bucureşti, 1966. 

aceea. lar poetul se apără, argumentând: „Nu înțeleg lucru 
mare,/ dar ceea ce aud/ mult, mult îmi place”. 

Poeţii români nu au pierdut decât de curând această hartă 
cosmică, acest arhitext sau biblie a universului, pentru care — 
cum spuneam şi altădată — au devenit și ei iliterați, aşa cum unii 
poeţii occidentali se tânguiau încă din romantism (sau chiar mai 
devreme): 


Întreg, adânc și strălucit e textul 
naturii Tale. Cu-ncântare-l 
citesc, și recitesc, și câte-odată 
chiar îl învăţ pe dinafară: marea 
cu hexametrii ei asemenea unui 
poem homeric, munții plini de semne 
de întrebare, șesul ca o frază 
imensă cu metafore fertile, 
și văzduhurile, sensuri schimbătoare, 
și alfabetul luminos al nopții 
pe care zorile îl şterg citindu-l, — 
ah! Toate ca pe-un document de taină 
le sorb... 


Dar cineva-mi şopteşște zilnic: 
— Perfect! Este un text fără cusur. 
Dar spune-mi totuși: cine iscălește 
Acolo dedesubt — indescifrabil?... 


(Şt. A. Doinaș, Psalmul XXV) 


566 


Doamne, minunile vorbesc un dialect 
necunoscut de nimenea al limbii Tale. 
/...] Poetul 
e purtătorul unui înțeles defunct 
care păstrează totdeauna viu secretul. 


(Şt. A. Doinaş, Psalmul LXXIX)! 


Parcă spusese mai sus că „e textul naturii Tale”: cum de nu 
mai ştie, brusc, Cine semnează opera acestei lumi? Nu înţelesul 
este defunct, ci doar înţelegerea unora (sau câteodată) poate fi 
deficitară. 

Nichita Stănescu“, în A cincea elegie (cu subtitlul Tentaţia 
realului) deplânge neputința omului divizat în sine însuși de a 
pătrunde înțelesurile adânci ale lucrurilor: 


N-am fost supărat niciodată pe mere 
că sunt mere, pe frunze că sunt frunze, 
pe umbră că e umbră, pe păsări că sunt păsări. 


Dar merele, frunzele, umbrele, păsările 
s-au supărat deodată pe mine. 
lată-mă dus la tribunalul frunzelor, 
la tribunalul umbrelor, merelor, păsărilor, 


41 Stefan Augustin Doinaș, Psalmi, Ed. Albatros, București, 1997. 

462 Nichita Stănescu, Ordinea cuvintelor. Versuri (1957-1983), vol. I și 
II, cuvânt înainte de Nichita Stănescu, prefaţă, cronologie şi ediție în- 
grijită de Alexandru Condeescu cu acordul autorului, Ed. Cartea Ro- 


mânească, București, 1985. 

tribunale rotunde, tribunale aeriene, 
tribunale subţiri, răcoroase. 


lată-mă condamnat pentru neștiință, 
pentru plictiseală, pentru neliniște, 
pentru nemișcare. 


Sentinţe scrise în limba sâmburilor. 
Acte de acuzare parafate 
cu măruntaie de pasăre, 
răcoroase penitenţe gri, hotărâte mie. 


Stau în picioare, cu capul descoperit, 
încerc să descifrez ceea ce mi se cuvine 
pentru ignoranță... 
şi nu pot, nu pot să descifrez 
NIMIC, 


şi-această stare de spirit, ea însăși, 
se supără pe mine 
și mă condamnă, indescifrabil, 
la o perpetuă așteptare, 
la o încordare a înţelesurilor în ele însele 

până iau forma merelor, frunzelor, 
umbrelor, 
păsărilor. 


„Până iau forma merelor, frunzelor”..., adică până când 
„înţelesurile”, încordându-se, se materializează la loc în sub- 
stanţa care le îmbracă. Avem o întreagă tradiție, în lirica noastră 
modernă, a deplângerii faptului că omul modern a uitat limba 

cosmică, s-a înstrăinat de capacitatea sa primordială de a per- 
cepe înțelesurile/ tainele lumii. Eminescu însuși recunoștea o 
astfel de îndepărtare, deşi, în existența lui, ea survenise mai 
târziu. Mărturie stă sonetul Trecut-au anii — pe care Nichita îl 
admira foarte mult —, dar și prima parte din Codru și salon („A 
firii dulce limbă de el era-nţeleasă/ Și îl împlea de cântec, cum îl 
împlea de dor”). 

Sau poemul O,-nţelepciune, ai aripi de ceară! („Pierdută-i a 
naturii sfântă limbă /.../ Cu-a tale lumi, cu mii și mii de stele,/ O, 
cer, tu astăzi cifre mă înveți”), pe care l-am comentat mai demult 
— de fapt, am extins comentariul subiectului în dezbatere de-a 
lungul mai multor ani, în mai multe cărți“&. 

Poetul modern, așadar, nu mai cunoaște limba merelor, a 
frunzelor, a umbrelor, a păsărilor,..., nu poate să descifreze 
limbajul lor, dar se vede/ se simte „condamnat pentru neștiință,/ 
pentru plictiseală, pentru neliniște,/ pentru nemișcare”. Ele 
scriu sentința de condamnare nu ca pe un act superficial, ci cu 
cele dinlăuntru ale lor, cu „sâmburi” și cu „măruntaie de pasă- 
re”: cu ceea ce este înlăuntrul merelor şi înlăuntrul păsărilor etc. 


165 A se vedea comentariul meu: 

https://www.teologiepentruazi.ro/2008/09/07/eminescu-si- 
ortodoxia-o-ntelepciune-ai-aripi-de-ceara-xx/. 

Comentariul pe care l-am elaborat atunci a fost revăzut și introdus 
în cartea mea Epilog la lumea veche, vol. I. 2, op. cit., p. 324-351, cf. 

https://www.teologiepentruazi.ro/2015/05/16/epilog-la-lumea- 
veche-i-2-editia-a-doua/. 

Pentru subiectul în dezbatere, a se vedea și p. 235-238 din această 
carte, dar şi Eminescu între modernitate și tradiție, Teologie pentru azi, 
București, 2015, p. 226-230, 269-273, 481-492, cf. 

https://www.teologiepentruazi.ro/2015/11/16/eminescu-intre- 


modernitate-si-traditie/. 

Ele scriu cu viscerele lor, pentru că în ele nu există „lupta 
dintre visceral și real”, așa cum există în om. Ele nu sunt 
disociate de înțelesul lor, pe când omul trebuie să simtă 
„tentaţia realului”, nemaifiind una cu înțelesul său. Limba lor 
este miezul lor, spre deosebire de oameni, pentru care limba/ 
limbajul/ comunicarea a devenit un act superficial și exterior, 
nesincer, care nu îi mai reprezintă. Astfel încât omul rațional a 
devenit condamnabil de către universul irațional, pentru că 
acest univers, care nu are forţa raţiunii omenești, a devenit mai 
apt pentru comunicare decât omul și mai rațional decât el. 

Întregul limbaj cosmic e încă viu şi nefalsificat, în timp ce 
omul nu are adevăr în ceea ce spune, nu are miez în cuvintele 
lui. Fiind scindat tot timpul în sine însuși, nefiind totuna cu 
propriul său gând sau cuvânt, omul nu mai e în stare să 
descifreze mesajele universului. Se simte condamnat pe drept, 
pentru înstrăinarea de adevărata sa menire, dar nu ştie nici 
măcar să-şi descifreze condamnarea, ca să înțeleagă cum trebuie 
să facă „penitenţe”, cum trebuie să se pocăiască. 

A se observa că merele, frunzele, umbrele şi păsările sunt 
simboluri cu caracter paradisiac, care ar trebui să-i amintească 
omului de Raiul pe care l-a părăsit. Nichita ar fi putut alege 
oricare alte elemente din univers pentru a ilustra ideea sa, însă 
el s-a oprit tocmai la acestea şi nu credem că au fost alese alea- 
toriu. Merele, frunzele, umbrele și păsările trimit la grădina 
Raiului, la răcoarea și desfătarea lui. Pomii care desfată cu 
melosul frunzelor lor și împrăştie răcoare dulce şi care adă- 
postesc în ramuri păsări minunate și frumos cântătoare repre- 
zintă elemente specifice descrierilor hagiografic-paradisiace*t. 


464 A se vedea, din nou, cartea mea, Eminescu între modernitate şi 


tradiție, Teologie pentru azi, București, 2015, p. 545-546, cf. 

Şi, într-o cu totul altă formulă poetică, ne întoarcem, de 
fapt, la ideea eminesciană că toată poezia și tot melosul cosmic 
ar trebui să funcționeze anamnetic, conducând pașii omului „pe 
cărarea spre izvor/ Ce le-am dat-o tuturor” (Revedere), pentru că 
toți se pot întoarce la izvorul lor, la patria lor originară, Para- 
disul. 

Și dacă omul a uitat de sentinţa lui Dumnezeu, întreg 
universul i-o amintește, numai că omul e iliterat și nu înţelege 
textul cosmic. Nu înţelege de ce universul e „supărat” pe el şi îl 
acuză. Şi totuși știe: „lată-mă condamnat pentru neștiință,/ pen- 
tru plictiseală, pentru neliniște,/ pentru nemișcare”. lar neştiin- 
ţa, plictiseala, neliniștea și nemișcarea sunt chiar marile patimi 
ale omului îndepărtat de Dumnezeu, adică: agnosticismul, 
spleenul/ achidia, tulburarea patimilor (sau lipsa liniștii sufle- 
teşti) și nemișcarea spre bine/ virtute, spre Dumnezeu. Univer- 
sul întreg îl condamnă pe om pentru aceste mari patimi și 
păcate, din care decurg toate relele: din faptul că omul nu vrea 
să cunoască Adevărul, că se lasă în voia lenii şi a nepăsării, că 
este tot timpul neliniștit din cauza multor patimi care îl stă- 
pânesc, gândindu-se numai cum să le împlinească, şi din faptul 
că nu se mișcă niciodată spre virtute, spre a săvârși binele, ci 
trăiește egoist şi la întâmplare. 

Pentru acestea merele, frunzele, umbrele şi păsările îl con- 
damnă, pentru că ele nu au rațiune și totuși sunt pline de știință 
dumnezeiască, de dinamism, de liniște lăuntrică și de mișcare 
tainică. În timp ce omul, care a fost creat ca stăpân al universului 
(Fac. 1, 26-28; Ps. 8, 4-8), a devenit un agramat care nu mai poate 
să înțeleagă nimic din limbajul firii, care ar fi trebuit să-i fie 
foarte familiar. 


https://www.teologiepentruazi.ro/2015/11/16/eminescu-intre- 


modernitate-si-traditie/. 

„Şi-această stare de spirit, ea însăși,/ se supără pe mine/ și 
mă condamnă, indescifrabil,/ la o perpetuă așteptare,/ la o 
încordare a înţelesurilor în ele însele/ până iau forma merelor, 
frunzelor,/ umbrelor,/ păsărilor”: starea de spirit care îl acuză 
de indolenţă și neştiință este starea de pocăință, de părere de 
rău, care determină „o încordare” a fiinţei lui, „a înțelesurilor în 
ele însele”, până când alfabetul neinteligibil al lucrurilor se 
conturează iarăşi în lucruri inteligibile, în forme paradisiace. 

Însă tema lecturii bibliei cosmice, conexată cu cea a agra- 
matismului omului îndepărtat de Dumnezeu în fața arhitextu- 
lui universal, străbat lirica românească, fiind însă trecute cu 
vederea de critica literară. Am văzut că Eminescu a insistat 
asupra lor, el cunoscându-le din Scriptură, din Psaltirea în 
versuri a lui Dosoftei și din cronografe. 

Nichita se va reîntoarce la acest subiect într-o poezie din 
vol. Măreţia frigului: 


Scriere este totul. 
Peștele e literă 
în alfabetul mării. 
O frază sunt păsările-n zbor. 
Totul e scriere. 
Totul este de citit. 
Piatra poate fi citită, — 
Iar norii ne spun o poveste. 


Triste, muncite alfabete, 
înșiruind istorii vaste. 
Chiar mâna mea ascunde-n sine 
Uitata scriere a unui imn. 

Stau singur și în gânduri, Doamne, 
iar gândurile litere îmi sunt. 
Încerc să recompun o frază 

Dar timpul meu preschimbă scrisul. 


O, de-aș putea să te citesc, 
o, de-aș putea să deslușesc 
aceste stranii alfabete... 


(Lecţia de citire) 


Chiar versul „Stau singur şi în gânduri, Doamne” ne trimite 
la Dosoftei: „Nevoit-am ș|i]-am slăbit din bietul suflet,/ Lăsând 
somnul şi odihna, stând în cuget./ De mâhneală n-am putut grăi 
cuvinte./ Cugetat-am şi de zâle de mainte,/ De pre veci”... (Ps. 
76, 9-13): o secvenţă poetică pe care am sesizat-o și cu alte ocazii 
şi care se poate să-i fi reținut atenţia și lui Nichita. 

Chiar gândurile sunt literele unui alfabet inițiatic, care nu 
se lasă transcris pe hârtie, prins în cuvinte supuse timpului, 
pentru că gândul/ contemplaţia este, de fapt, un transcript. 

„O, de-aş putea să te citesc” pe Tine, Doamne, pentru Care 
„Stau singur şi în gânduri”, ca Psalmistul de odinioară, în 
poetizarea Sfântului Dosoftei. „O, de-aș putea să deslușesc/ 
aceste stranii alfabete” cosmice, care disertează despre Tine, 
care poezesc despre Tine! 

Peştii, păsările, pietrele, norii: toate formează alfabetul/ 
literele lui Dumnezeu. Şi, mai mult decât literele, ele reprezintă 
frazele/ comunicările lui Dumnezeu către noi. „Totul e scriere./ 
Totul este de citit” în această lume. Totul este de citit și de 

înțeles, de interpretat cu înţelepciune, cu înțelepciune dumne- 
zeiască: 


„Ci întreabă pre cele cu patru picioare, de-ţi vor 
spune, și pre pasările cerului, de-ţi vor povesti. Grăeşte 
pământului [,] de-ţi va spune ţie[,] şi-ţi vor tâlcui ţie [peștii 
mării]. Cine dar n'a cunoscut întru toate acestea, că mâna 
Domnului au făcut acestea?” (lov, 12, 7-9, Biblia 1914)”. 


„O, de-aş putea să te citesc” pe Tine, Doamne, din Biblia 
lumii, din cartea universului (exclamă poetul) — după cum citesc 
despre Tine şi în Biblie — și să Te înțeleg cu mult mai mult decât 
pot cunoaşte acum! 

Într-un alt poem foarte frumos şi plin de semnificaţii 
adânci, din vol. Laus Ptolemaei, poem intitulat Cosmogonia, sau 
cântec de leagăn, Nichita spune: „să-ţi ningă înţelesuri fără de- 
nţeles/ ierburile, iederile, munții...”. Adică: înţelesuri mai pre- 
sus de înţelesul banal, care să fie „înţelegeri“, cunoașteri în 
adâncime ale lucrurilor, chiar dacă nu au înţeles rațional ime- 
diat, chiar dacă nu pot fi explicate logic pentru rațiunea 
omenească banală/ vulgară/ materialistă. Sunt acele înţelegeri 
„abia-nţelese, pline de-nţelesuri” (Trecut-au anii) din poezia lui 
Eminescu, ale cunoașterii prin har, înţelegeri tainice, lăuntrice, 
care trebuie să „ningă” peste ființa umană, să o umple de zăpa- 
da curăţiei. De altfel, în poemul acesta (Cosmogonia...) găsim un 
îndemn la priveghere: 


Să nu adormi /.../ 
Lasă cerul deschis /.../ 
Să nu adormim, să veghem, să nu adormim /.../ 

O, veghe gravidă de lucrurile lumii, 
să nu te întuneci, să nu te stingi, nu te stinge 
acoperă-ți cu os, cu muşchi, cu piele 
a ta meninge. 


Să nu te stingi, să nu lași alt eres 
să-ți dea o altă formă frunţii, 
să-ți ningă înţelesuri fără de-nţeles 
ierburile, iederile, munţii... 


Veghea „gravidă de lucrurile lumii” presupune contem- 
plarea lumii în adâncime, căutarea și cunoașterea adevărului, a 
Adevărului. Este privegherea care trebuie să aducă omului 
învierea deplină, în veşnicie, cu sufletul și cu trupul: „acoperă- 
ți cu os, cu mușchi, cu piele/ a ta meninge”. 

De aceea trebuie „să nu te stingi”, să nu-ţi stingi candela 
sufletului, să nu lași eresul/ erezia/ ideologia falsă „să-ţi dea o 
altă formă frunţii”, să-ți deformeze gândirea şi simţirea, să-ți 
strice mintea şi inima. Să asculți ce-ţi spune cartea lumii/ 
protobiblia cosmică, pentru că „ierburile, iederile, munții” îţi 
spun adevărul și nu un eres, îţi mărturisesc despre Dumnezeu, 
Care le-a creat, vorbindu-ți cu „înțelesuri fără de-nţeles” logic 
imediat, dar pe care le înțelege sufletul mai presus de cuvinte. 

În poemul Anatomia, fiziologia și spiritul, din vol. Epica 
magna, „Toată mărturia e de faţă”, zice Nichita. „E literă scrisă 
de jur împrejur /.../ Acolo, în locul de unde,/ deodată, se vede 
totul,/ când/ a vedea nici nu mai înseamnă/ a vedea”. Înseamnă: 
a cunoaște. 

Despre cunoașterea alfabetului cosmic și a sensului vieții 
citim și în alt poem din acest volum: 


IJO 


S-a pus la îndoială piatra 
ca vorbire. 


Au zis de fluture că este 
o respirare, — 


de cartof, de porumb şi de prună, 
[au zis că este] strigăt de nefiind, — 


La fel de porc, de capră și de lună, 
[au zis că sunt] un fel de mestecând 
[adică ceva de mâncare numai]. 


Ei n-au știut nici să citească 
leul în alergare, 
că literă preeste și zeiască. 


N-au descifrat câmpia mare, 
marea cea mare, 
viaţa prea singura 
ce ni s-a dat... 


(Clipa cea repede) 


„Nu e păcat/ Ca să se lepede/ Clipa cea repede/ Ce ni s-a 
dat?”, zicea Eminescu, în ultima poezie pe care a apucat să o 
mai scrie, Stelele-n cer. lar „clipa cea repede” este chiar „viaţa 
prea singura/ ce ni s-a dat” de către Dumnezeu. Acest ultim 
poem eminescian are multe în comun cu Luceafărul, Scrisoarea 


465 A se vedea comentariul meu din 2014: 

[15 şi Dintre sute de catarge. Dacă nu se citeşte şi nu se 
interpretează la un loc cu toată poezia lui Eminescu...e plin de 
hieroglife, ca şi poezia lui Nichita, de altfel. 

Stelele, catargele, cetăţile pustietăţii, cocorii pe drumuri de 
nori...sunt toate hieroglifele sau literele de neînțeles ale unei 
existenţe care e „vecinică trecere”, în care omul trece ca floarea 
crângului şi ca norul (metafore biblice) și visează la „clipele/ 
Stării pe loc” (temă goetheană, să-i zicem). 

Pentru că, în această veșnică trecere, „clipa ce ni s-a dat” 
sau „viaţa prea singura/ ce ni s-a dat”, ni s-a dat de către 
Dumnezeu cu un scop foarte bine precizat. Şi acesta este de a 
contempla literele lumii, de a contempla lumea ca un sens prea 
mare. lar cei care eșuează în rostul lor, aceia „n-au știut...să 
citească/ leul în alergare,/ că literă preeste şi zeiască. // N-au 
descifrat câmpia mare,/ marea cea mare,/ viața prea singura/ ce 
ni s-a dat...”. 

N-au înțeles că această viaţă este „singura ce ni s-a dat”, că 
altă șansă la mântuire nu mai avem. N-au cunoscut „leul în 
alergare”, care este simbol al lui Hristos înviind din morți, Cel 
care „Ca un leu, Tu Doamne,/ Adormind cu trupul,/ Ca un pui 
de leu Te scoli,/ Cela ce-ai fost mort,/ Lepădând greimea bă- 
trâneţelor” (strofa a 38-a din Prohodul Domnului*®®). 


https://www.teologiepentruazi.ro/tag/luceafarul/. 

+ Idem: https://www,.teologiepentruazi.ro/tag/scrisoarea-i/. 

467 Idem: 

https://www.teologiepentruazi.ro/2012/03/13/dintre-sute-de- 
catarge/. 

468 Idem: 

https://ro.orthodoxwiki.org/Prohodul_Domnului_(liturgică)/Stare 

Iar versurile acestea reprezintă o explicare a profeţiei: „Pui 
de leu Iuda, din vlăstare fiul Meu Te-ai înălțat, culcându-Te ai 
adormit ca un leu şi ca un pui de leu, cine-L va deştepta pre EI” 
(Fac. 49, 9, Biblia 1914). 

De aceea, Nichita spune că Leul e o „literă zeiască”, o literă 
care „preeste”/ pre-este, Care este mai înainte de a fi lumea. 

Cei care nu cred în „piatra ca vorbire”, care nu cred că, 
dacă ei vor tăcea, vor vorbi pietrele, care cred că fluturele „este 
o respirare” (că grația poeziei este ceva futil, inutil), care cred că 
toate lucrurile de pe lume, de la cartof şi porc până la lună sunt 
bune numai pentru a fi mâncate, că n-au niciun rost, decât acela 
de a intra în neființă („strigăt de nefiind”), aceia „n-au ştiut nici 
să citească/ leul în alergare”. Adică pe Cel „ce trimite cuvântul 
Său pământului; degrab aleargă cuvântul Lui”. Pe Cel Care 
„bucura-Se-va, ca un uriaș să alerge cale, din marginea cerului 
ieșirea Lui. Şi întâmpinarea Lui până la marginea cerului; și nu 
este cine să se ascundă de căldura Lui” (Ps. 147, 4 şi Ps. 18, 6-7, 
Biblia 1914). Aceia „N-au descifrat câmpia mare,/ marea cea 
mare, / viața prea singura/ ce ni s-a dat...”. 

În fine, poemul Revelaţii al lui Marin Sorescu se articulează 
pe această gândire tradițională în poezia românească. Și e im- 
presionant, pentru că atașamentul față de poezia, cultura și 
spiritualitatea românească tradiționale pare a se estompa în 
perioada postbelică, în care desființarea gândirii tradiționale a 
devenit politică de stat în România: 


Dumnezeu nu vorbeşte cu nimeni, 
Numai cu mine, 
Din când în când. 

Spune: „Pădure”, 
Şi văd o mulţime de frunze, 
Totul înverzind în jur. 


Spune: „Apă”, 

Şi mi se arată apele 
Din toată lumea, 
Arând pământul cruciş 
Şi curmeziș. 


Spune: „Omule”, 
Şi dintr-odată 
Mi se ia ceața de pe ochi, 
Şi mă ridic drept în picioare 
Şi sunt împăratul gândurilor mele. 


Cred că asta se face 
Electric. 

Îmi iluminează electric 
Elementele, viaţa, 
Cheltuind pentru mine 
Atâta energie. 


În mânăstirea mea dintr-un lemn, 
Ascult uimit predicile lui 
Dintr-un singur cuvânt. 

E ceva extraordinar! 


Dumnezeu a creat toate numai cu cuvântul, aducându-le 
întru existență din nimic (cf. Fac. cap. 1)%. 


4 A se vedea traducerea Pr. Dr. Dorin Octavian Picioruş: 

Când Dumnezeu rostește un cuvânt, rostirea Lui se 
transformă în act, aducând în ființă realitatea pe care a denumit- 
o prin cuvânt. Și Domnul face aceasta prin harul Său, pe care 
poetul îl concepe, metaforic, ca pe un fel de „curent electric”, 
care determină lucrurile să aibă viaţă în ele, după cum electrici- 
tatea face să funcționeze ceea ce merge pe bază de curent. 

El simte harul cum „îmi luminează electric/ Elementele, 
viața”. lar pe Dumnezeu Îl vede „cheltuind pentru mine/ Atâta 
energie”. Ceea ce e adevărat, nu în sensul că Dumnezeu S-ar 
epuiza, pentru că El este veşnic şi atotputernic, ci pentru că face 
toate din iubire și nu forțat de ceva anume. Dumnezeu nu are 
nevoie de nimeni și de nimic și nu creează dintr-o necesitate, şi 
tocmai de aceea omul se smerește privind atâta bogăţie a crea- 
ției Sale şi atâta risipă de frumuseţe. Și atunci când omul 
conştientizează toate aceste lucruri, se simte şi se vede „împăra- 
tul gândurilor mele” (expresie eminesciană), cunoscând că 
întreg pământul și universul văzut au fost create pentru el, 
atunci e uimit cum Dumnezeu „Îmi iluminează electric/ Ele- 
mentele, viața,/ Cheltuind pentru mine/ Atâta energie”. 

Sorescu recapitulează, sintetizând, referatul genezei din 
capitolul 1 al cărții Facerea. Afirmând că „Dumnezeu nu 
vorbeşte cu nimeni,/ Numai cu mine,/ Din când în când”, reite- 
rează o pretenţie orgolioasă a poeţilor moderni, aceea că, prin 
poezie, ei au un canal de comunicare deschis cu Dumnezeu, pe 
care oamenii obișnuiți nu îl pot accesa. 

Dintr-o anumită perspectivă, aceşti poeți au dreptate, 
atunci când prin „oameni obișnuiți” înțelegem oameni in- 
diferenţi (nu neapărat necredincioşi) la problema stabilirii unui 
dialog direct cu Dumnezeu, a intimității cu El. 


https://www.teologiepentruazi.ro/2011/08/18/facerea-cap-1/. 

Pretenţia poetului e că Dumnezeu vorbeşte tainic cu el, cu 
cel care, prin îndeletnicirea sa, e un iniţiat în taina cuvântului. 
El, poetul, crede că Dumnezeu aduce toate întru ființă numai 
prin cuvânt. Chiar și numai printr-o umilă experiență umană, el 
știe totuși că acest cuvânt este un instrument miraculos/ minu- 
nat. Fiecare cuvânt e o predică a lui Dumnezeu către oameni. Şi 
toate la un loc formează o singură biserică a cuvântului. De 
aceea, „În mânăstirea mea dintr-un lemn,/ Ascult uimit predi- 
cile lui/ Dintr-un singur cuvânt”. 

Pădurile sunt predicile Lui. Apele sunt predicile Lui. Toate 
câte sunt în univers susură despre Dumnezeu (șopotesc/ şoptesc, 
cum zice Eminescu, cu un termen dosofteian). Revărsarea a tot 
ce există din cuvântul lui Dumnezeu face ca toate să aibă o 
unitate indestructibilă, ca întreg universul să pară o Mănăstire 
„dintr-un lemn”, în care se aud predici diverse, în dialectul 
fiecărei făpturi în parte, dar care purced toate „dintr-un singur 
cuvânt”. 

Biblioteca universului e foarte vastă, dar cărţile ei for- 
mează un cuvânt unitar în predicarea sa. (Așa după cum Sfinţii 
Părinţi sunt mulţi, dar învățătura lor e unitară.) 

Ceea ce „e ceva extraordinar!”. 

Istoria unei metafore!70 


Într-un studiu recent despre Psaltirea în versuri, făceam 
observaţia că, la un moment dat, dezvoltând contextul unui 
psalm în imagini poetice inedite, Dosoftei creează o neașteptată 
metaforă, prin care asociază traversarea mării cu o călătorie 


printr-o pădure: 


Marea Roşii [o] îngroziș[i] [ca] să sece, 
Vad uscat să stea, până vor trece. 
Şi i-ai petrecutu-i preste-arină [nisip] 


Ca pentr-o pădure fără tină. 


(Ps. 105, 31-35) 


Remarcam, de asemenea, că această comparaţie reapare în 
poezia modernist-tradiționalistă, la Ion Pillat („frunzele cu 
glasul dumnezeiesc al mării” (Pădurea din Valea Mare); „E vântu- 
n foi sau curg pe sus fântâni?” (Drumul magilor)) și Adrian 


SI 


Maniu („Parcă ar curge-n ramuri o apă” (Din basm))". 


470 Articol publicat mai întâi aici: 

https://www.teologiepentruazi.ro/2013/11/03/scurta-istorie-a- 
unei-metafore/. 

171 A se vedea Gianina Maria-Cristina Picioruș, Creatori de limbă şi de 


viziune poetică în literatura română. Vol. I. Dosoftei, p. 184-185, 

Chiar dacă Dosoftei nu face, în mod strict, comparaţia între 
foșnetul valurilor mării și clătinarea frunzelor unduitoare, între 
cântecul mării și cântecul pădurii, considerăm că s-a gândit 
indubitabil la această asemănare. Pentru că drum fără tină — ca să 
stabilească o comparaţie cu vadul uscat — putea să găsească 
oriunde, ca să spunem aşa, nu în mod singular şi neapărat într- 
o pădure. Oricine încearcă să vizualizeze cărarea de mers printr- 
o pădure, va înțelege că reprezentarea comparaţiei pe care a 
închipuit-o Dosoftei ţinea cont de toate condiţiile unui astfel de 
periplu. 

Mai mult, dacă ne gândim la codrii întunecoşi ai Moldovei 
de Nord, care constituiau cel mai probabil ideea lui Dosoftei de 
pădure, e cu atât mai mult sugestivă paralela între apele despăr- 
tite ale Mării Roșii şi pădurea-codru indicată de Dosoftei ca ter- 
men de comparaţie. În mod cert, Dosoftei nu era omul care să 
privească numai în jos, la cât de uscat e drumul, fără să fi avut 
în intenţie o sugestie mult mai amplă, sinestezică (vizuală şi 
auditivă). Este una din imaginile poetice excepținale ale Psaltirii 
în versuri Şi care credem că a făcut istorie în poezia românească 
modernă. 

l-am amintit pe Pillat și pe Maniu și am putea să-l 
audăugăm și pe Emil Botta, care, imaginând că în odaia lui 
crește un copac „cu frunze ca focuri gălbii” (Împresurarea, vol. 
Vineri, 1971), se închipuie şi că s-ar putea...scălda „în apele-i 


dulci”. Insă credem că această metaforă poetică nu a evoluat 


https://www.teologiepentruazi.ro/2013/06/15/creatori-de-limba-si- 


de-viziune-poetica-in-literatura-romana-vol-l/. 

abrupt, de la Dosoftei la moderniști, ci a făcut escală și în ro- 
mantism. 

Acolo, la Heliade-Rădulescu și Eminescu, descoperim alte 
imagini tainice şi greu decodabile, datorită aluvionării treptate 
a semnificaţiilor. În poemul Anatolida sau Omul şi forțele, Heliade 
numește apele care se răspândesc pe pământ în surse lichide 
diverse, în a treia zi a creației: „prunci-angeli ai răcoarei cu ape 
diafane,/ Lucide ca-adamantul”. 

Episodul dedicat apelor de către Heliade este unul din cele 
mai reuşite ale poemului său, fiind construit pur muzical, pe 
ideea de simfonie acvatică, racordându-i însă și teza unei muzici 
angelice. 

Spuneam și altădată că e posibil ca Psaltirea în versuri, cu 
semnificativele și, uneori, chiar fascinantele ei descinderi poeti- 
ce spre reprezentarea unor astfel de tablouri acvatice — ilustrări 
alegorice, cel mai adesea — şi cu indicarea terminologică a 
diversității formelor lichide, să-i fi oferit sugestii lui Heliade. lar 
cu altă ocazie am arătat că metafora lui Heliade n-a fost ignorată 
de Eminescu, care a prelucrat-o în alt context: „Şi prin ferestre 
sparte, ca printre ochi de nori, / Trece-o suflare sfântă cu aripe 
răcori” (Ştefan cel Tânăr)?. 

Însă, în afară de acest context, mai există un loc, în Memento 
mori, în care Eminescu a conexat sugestiile primite de la 


Dosoftei și Heliade: 


+2 M. Eminescu, Opere, VIII, ed. inițiată de Perpessicius, Ed. 
Academiei RSR, 1988, p. 166. 

Babilon, cetate mândră cât o ţară, o cetate 
Cu muri lungi cât patru zile, cu o mare de palate 
Şi pe ziduri uriașe mari grădini suite-n nori; 
Când poporul gemea-n pieţe l-a grădinei lungă poală 
Cum o mare se frământă, pe când vânturi o răscoală, 


Cugeta Semiramide prin dumbrăvile răcori. 


E o reproducere enigmatică a Babilonului, cetatea antică 
uriașă, ale cărei coordonate esenţiale, pentru Eminescu, sunt: 
marea de palate şi, respectiv, grădinile suspendate „suite-n nori”. 

Încât, atunci când marea de oameni „se frământă” printre 
marea de palate, undeva, la poalele grădinilor suspendate, regina 
Semiramida poate cugeta stând deasupra aceste mări urbane 
zgomotoase, „prin dumbrăvile răcori”. Dar dumbrăvile răcori 
reprezintă tocmai sinteza (tipic eminesciană, ca procedeu) 
imaginilor poetice aparţinând lui Dosoftei și Heliade, pe care le- 
am evocat. 

Adică marea ca o pădure! codru de la Dosoftei şi „prunci- 
angeli ai răcoarei cu ape diafane”, heliadești, se contrag, în 
versul eminescian, în magnifica dar şi cu totul enigmatica 
metaforă (dacă nu se cunosc sursele) a dumbrăvilor răcori, a 
grădinilor-păduri ale Semiramidei. Eminescu a gândit să refacă 
imaginea Babilonului antic pe o antiteză: între marea vieții 
cotidiene zbuciumate şi marea solitudinii grădinilor suspen- 


date. În pacea lor Semiramide putea „cugeta” ca Cezarul din 

Împărat şi proletar, mai presus de interesele obscure ale celor care 
se preocupă doar de traiul zilnic. 

Însă marea pădurii suspendate a Semiramidei are alt... 
foșnet decât marea de oameni animați de patimi, care „se fră- 
mântă, pe când vânturi o răscoală”. Tocmai de aceea Eminescu 
o numește dumbrăvi răcori, asociind-o cu angelitatea invocată de 
Heliade, dar și cu „pădurea fără tină” a lui Dosoftei. Aceasta 
poate să însemne atât un un drum uscat (aşternut cu frunze 
uscate) prin pădure, dar și o...pădure neîntinată, sfântă. Pentru 
că marea care s-a despicat ca să treacă prin ea poporul lui Israel 
semnifica Botezul viitor, curățirea de patimi şi izbăvirea umani- 
tăţii de moarte. 

Încât trecerea poporului prin mare, ca printr-o „pădure 
fără tină” ne apare ca având semnificaţii poetice cu mult mai 
profunde decât se poate percepe la prima vedere. Ne explicăm 
astfel și apetenţa poeţilor „tradiționaliști-moderniști” de a per- 


petua această metaforă... 

Poezia Psaltirii şi descoperirile astronomice 
recente”? 


In ultima noastră carte editată la nivel online vorbeam 


despre 


„poezia lui Dosoftei şi a urmașilor săi, efluviile de 
entuziasm ale lirismului, care sesizează firele de lumină și 
de har ce străbat textura unei naturi şi a unui cosmos, privit 
ca spațiu securizant, tocmai pentru că e contemplat în 
ingenuitatea sa. 

Dosoftei urmează, în ce priveşte urzirea cerului și a 
luminătorilor cerești, tradiția traducerilor mai vechi ale 
Psaltirei, precum cele utilizate de Coresi, care precizează, 
chiar mai subtil, că Dumnezeu a urzit toate cu degetele: Că 
văzu ceriul/ vădzură cerurile, lucrul deagetelor Tale, luna și 
stelele ce-ai Tu urzit. |...] 

Utilizarea verbului a urzi, folosit în legătură cu 
crearea aștrilor, e posibil să presupună și o interpretare 
aparte a traducătorului român, pe care o va relua Dosoftei 
în Psaltirea în versuri. Septuaginta şi Vulgata (posibil utilizate 
şi în aceste traduceri coresiene) precizează lucrarea lui 
Dumnezeu cu degetele, dar nu indică urzirea, ci folosesc alt 
termen: a întemeia. În sensul că luna și stelele au fost aduse 
întru existenţă prin lucrarea delicată a Creatorului. 


473 Articol publicat mai întâi aici: 
https://www.teologiepentruazi.ro/2014/03/13/poezia-psaltirii-si- 


descoperirile-astronomice-recente/. 

Se poate ca traducătorul român să-şi fi adus însă 
aminte de suveică și de urzeală. Dacă n-a tradus termenul 
din slavonă și nici nu i-a fost sugerat din altă parte, atunci 
s-a gândit că, dacă degetele lui Dumnezeu au atins stelele 
și luna, El nu doar că le-a întemeiat, ci le-a urzit într-o țesă- 
tură celestă. 

Le-a brodat cu fir și aţă, cum va zice Arghezi (Heruvic), 
pe cerul nopții. Şi, de atunci, de la începuturile lumii, 
„noaptea...se desface lină,/.../ ca dintr-un vârf de caier/ 
Urzit cu fire de lumină” (Arghezi, Belșug). 

„Noaptea întinde scoarțe, plocate și covoare,/ Urzite 
cu zigzaguri şi cu chenar mărunt,/ În care se repetă izvodul 
la culoare/ Și chipurile crucii și florile, cum sunt...” 
(Arghezi, Icoană). 

Stelele nopții, „de tot ca-n vis covoare,/ ne cheamă și 
ne mint,/ ca să murim în floare” (Emil Botta, Din nefericire, 
vol. Pe-o gură de rai). 

„Ceru-i negru, — pe-ntinsori de catifea / Sunt cusute-n 
umed aur ici o stea, colo o stea” (Eminescu, Călin Nebu- 
nul cas 


Am remarcat, așadar, în comentariile noastre la Psaltirea în 


versuri, firele tainice din care e țesut cosmosul. Dar și — cu 


diferite ocazii — poezia mătăsurilor, felul cum se ţese pânzăria 


lumii la Dosoftei, Eminescu și Arghezi. Reamintim, de ase- 


menea, că Rosa del Conte sesiza structura arahneană a lumii în 


174 Dr. Gianina Maria-Cristina Picioruș, Epilog la lumea veche, vol. |. 


1, teologie pentru azi, Bucureşti, 2014, p. 113, 73-74, cf. 


https://wwwi.teologiepentruazi.ro/2014/01/11/epilog-la-lumea- 


veche-i-l-editia-a-doua/. 

poezia lui Eminescu, ca o plasă sau pânză de păianjen, deși se 
referea la alte semnificații. 

Tema fragilității existenţei ca o pânză de păianjen sau a 
universului material ca țesătura unei haine provine din Psaltire 
(Ps. 89, 10 și 101, 26-27) şi străbate firele poeziei noastre, de la 
Dosoftei şi Miron Costin până la Eminescu și Arghezi. 
Eminescu face referire mai adesea la pânza vremii sau la țesătura 
vremii. 

Ulterior, am găsit următorul articol, despre configurația 
universului ca o textură și ca o pânză, în conformitate cu recente 
descoperiri astronomice: 


„Radiația emisă de quasarul UM287 face să stră- 
lucească gazul intergalactic al unei nebuloase cu dia- 
metrul de 2 milioane de ani lumină din jurul său, 
dezvăluind într-o fotografie structura fizică intimă a Uni- 
versului de pânză cu filamente, potrivit Business Insider, 
citat de Aferpres. Pentru prima oară astronomii au putut 
observa un fascicul de gaze fierbinți, denumit filament, 
despre care se crede că face parte din misterioasa structură 
bazală a Universului, structură care dictează modul în care 
stelele şi galaxiile sunt răspândite în Univers. 

Astronomii sunt de părere că materia în Univers este 
dispusă într-o structură gigantică asemănătoare unei pân- 
ze de păianjen, pe care o denumesc simplu, pânză cosmică. 
F] 

Dacă nu ar exista nişte forțe misterioase care să 
acționeze asupra dispunerii materiei vizibile pe această 
pânză, galaxiile ar fi împrăștiate aleatoriu prin Univers, 
însă ele apar într-o anumită ordine — există grupuri de 
galaxii, iar aceste grupuri formează la rândul lor clustere. 

Modelele computerizate de care dispunem ne indică 
faptul că aceste clustere de galaxii sunt interconectate prin 
niște filamente lungi formate din gaze fierbinţi şi materie 
întunecată, aşa cum apar picăturile de rouă pe filamentele 
unei pânze de păianjen. Materia întunecată, o substanță 
misterioasă pe care nu o putem vedea pentru că nu interac- 
ționează cu lumina (de unde și numele) ar forma marea 
majoritate a acestei pânze. 

Astrofizicienii sunt de părere că gazul intergalactic şi 
materia întunecată se scurge de-a lungul filamentelor, 
formând aglomerări galactice în punctele de intersecţie ale 
acestor filamente, care formează textura giganticei pânze 
cosmice. 

În consecinţă, studierea acestor filamente este impor- 
tantă pentru că ele reprezintă arhitectura intimă a Univer- 
sului la scară macro. Problema este că, deși avem 
capacitatea tehnologică de a observa părțile formate din 
gaze intergalactice fierbinţi ale acestor filamente, ele sunt 
totuși foarte greu de detectat. 

De această dată, astronomii au avut norocul să 
observe acest filament datorită unui quasar — un nucleu 
galactic activ îndepărtat, care emite enorme cantităţi de 
energie. 

Lumina unui quasar localizat la 10 miliarde de ani lu- 
mină distanţă a acţionat asemenea fasciculului unei lan- 
terne, făcând gazul intergalactic din jurul său să strălu- 
cească, conform studiului publicat în ultimul număr al 
revistei Nature. Acest efect de ‘lantern’ a făcut ca radiaţia 
Lyman alfa, emisă de hidrogenul gazos, să fie detectabilă 
pe o suprafață mare a acestei regiuni din Univers. 

Cercetătorii au putut detecta lungimea de undă a 
radiației Lyman alfa emisă de hidrogenul gazos și au 
folosit telescopul Keck din Hawaii pentru a obține o ima- 
gine a acestei zone din Univers, la această lungime de 
undă. 

Astfel ei au putut observa un nor de gaz care se 
extinde pe o suprafață de 2 milioane de ani lumină în 
spaţiul intergalactic — cel mai mare astfel de nor desco- 
perit până în prezent. Mai mult decât atât, conform 
astronomilor, acesta nu este doar un nor difuz, existând 
zone în care concentraţia de gaz este mai mare, precum și 
zone mai întunecate, în care concentrația de gaz este mai 
mică. Zonele acoperită de gaz fac parte din filamentul 
cosmic, în timp ce zonele cu mai puţin gaz reprezintă golu- 
rile, ochiurile pânzei cosmice dintre filamente și clusterele 
de galaxii. 

Această nebuloasă este un obiect cosmic excepţional. 
În primul rând este uriașă, fiind de cel puţin două ori mai 
mare decât cea mai mare nebuloasă descoperită până în 
prezent, şi se extinde cu mult dincolo de vecinătatea galac- 
tică a quasarului, conform lui Sebastiano Cantalupo, co- 
autor al studiului, de la Universitatea Santa Cruz. 

Cercetătorii sunt de părere că acest filament cosmic 
este chiar şi mai mare de atât, pentru că nu au putut 
observa decât partea sa care este luminată de radiația 
emisă de quasar. Acest studiu prezintă o imagine asupra 
structurii intime a Universului, radiaţiile emise de acest 
quasar oferindu-ne posibilitatea de a fotografia filamentele 
care leagă diferitele grupuri de galaxii din Univers, con- 
form lui J. Xavier Prochaska, profesor de astronomie și 

astrofizică la aceeași universitate și participant la 
studiu” ‘47. 


475 Cf. http://jurnalul.ro/stiri/externe/descoperire-uluitoare-despre- 
univers-ce-au-detectat-astronomii-in-premiera-cu-ajutorul-luminii- 
unui-quasar-video-659455.html. 

A se vedea şi: http://www.sci-news.com/astronomy/science-um- 
287-quasar-intergalactic-web-01702.html. 

Din poezia Triodului 


Pentru că suntem în perioada Triodului”, ne gândim să 
scriem câte ceva despre poezia de-a dreptul remarcabilă care se 
ascunde în paginile acestei cărți. 

leri a fost Duminica izgonirii lui Adam din Rai, iar la 
Vecernia zilei s-au cântat imnele asupra cărora am atras atenţia 
și altădată, care ne oferă o perspectivă deosebită asupra grădinii 


Edenului, în care pomii erau oranţi prin glasul frunzișului lor: 


Raiule preacinstite, podoaba cea frumoasă, 
locașul cel de Dumnezeu zidit, 
veselia cea nesfârşită 
și desfătarea, 
mărirea Drepţilor, 
frumuseţea Profeţilor 


și sălășluirea Sfinţilor, 


cu sunetul frunzelor tale 
roagă 
pe Ziditorul tuturor 


să-mi deschidă uşile 


6 Articol publicat mai întâi aici: 
https://www.teologiepentruazi.ro/2014/03/03/din-poezia- 
triodului-1/. 


+7 Am scris acest articol în timpul Postului Mare al anului 2014. 


593 


pe care 
cu neascultare 


le-am închis+78. 


Rugăciunea pomilor este implorată de Adam, sugerând o 
comunicare și o comuniune desăvârșită a Sfinţilor Protopărinţi 
cu Edenul în care au fost așezați. 

După cum am spus și altădată, credem că toposul despre 
care se vorbește atât de mult, cel al comuniunii omului cu 
natura din poezia românească sau freamătul semnificativ al 
pădurii, din lirica lui Eminescu, derivă dintr-o viziune tradi- 
țional-ortodoxă, cum este cea exprimată în aceste imne. 

Rememorarea acestor caracteristici, într-un moment litur- 
gic important, la începutul Postului Mare, este un element de 
natură să le facă să fie reținute de către credincioși. 

Edenul continuă să se roage pentru Adam (prin Adam se 
înţelege întreaga umanitate) şi după căderea lui, iar universul 
material e profund afectat și compătimitor cu suferința Proto- 
părinților noștri. Căderea lui Adam din Rai este resimțită 


cataclismic de către întregul cosmos: 


Soarele razele şi-a ascuns, 
luna cu stelele în sânge s-au schimbat, 
munții s-au înfricoșat, 
dealurile s-au cutremurat, 


când s-a închis Raiul, 


178 Triodul, Ed. IBMBOR, București, 2000, p. 100. 

ieşind Adam, 
cu mâinile bătându-și faţa și zicând: 
Milostive, miluiește-mă pe mine, 


cel ce am căzut”. 


Cosmosul va fi coparticipant la evenimentele dramatice și 
la sfârşitul postului, la Răstignirea Domnului. Dar aceeași 
atitudine cosmică este prevăzută în profeţiile biblice și pentru 
vremea de dinainte de sfârşitul/ transfigurarea lumii. 

Această situaţie a născut dezvoltări poetice splendide în 
literatura noastră — pe urmele unei îndelungi utilizări în litera- 
tura bizantină —, mai întâi în Istoria ieroglifică a lui Cantemir 
(vestita eleghie trăghicească) şi apoi în lirica lui Eminescu. 

Ambii asociază evenimentul cataclismic petrecut în plan 
spiritual personal (la Eminescu în Mortua est!, Mureșanu și 
Memento mori, dar urme semnificative ale acestei concepții se 
văd și în Melancolie) cu dizarmonia și dezintegrarea cosmică, 
preluând și amănuntele menţionate de Profeţi și metamorfo- 
zându-le în propria substanţă poetică. 


O altă cântare a Triodului descrie tânguirea lui Adam: 


Șezut-a Adam în preajma Raiului, 
şi de goliciunea sa 
plângând, se tânguia: 

Vai mie, celui ce m-am supus 


înșelăciunii celei viclene, 


+7 Ibidem. 

şi am fost furat de ea, 


şi de mărire m-am depărtat. 


Vai mie, celui dezbrăcat de nevinovăție 
și lăsat în sărăcie. 
Ci, o, Raiule, 
de acum nu mă voi mai desfăta 


întru dulceata Ta. 


Nu voi mai vedea 
pe Domnul și Dumnezeul și Ziditorul meu; 
căci în pământ voi merge, 


din care am și fost luat+%. 


Dincolo de substanţa pur religioasă a acestor compoziții, 
ne gândim că imnografia ar fi putut oferi un model poetic 
pentru scriitura neobișnuită a lui Dimitrie Cantemir, pentru 
Divan și Istoria ieroglifică. Cu atât mai mult cu cât are în comun 
cu ea aspectul continuu/ prozaic al textului și absenţa oricărei 
semnalări a caracterului imnic/ poetic (formula „versificată” ne 
aparţine), deşi lirismul intrinsec, ca și structura poetică a fraze- 
lor, ritmată şi rimată (în traducere, pentru că în originalul 
grecesc vorbim de prozodie), sunt evidente. 

Însă nu numai tiparul poetic este apropiat. Ne vom opri, 


mai departe, la un alt exemplu. 


480 Ibidem. 

Sesizam, cu altă ocazie“!, că relatarea alegorică a Liliacu- 


lui, din Istoria ieroglifică, despre seminţele vântului și grăunţele 


apei din care răsare furtuna pe mare, pornește de la o apoftegmă 


biblică, de la Osea 8, 7, pe care autorul o menţionează în Divan. 


Am remarcat în Triod un text poetic (desigur, nu unicul) 


care putea oferi sugestii pentru dezvoltarea în sine a alegoriei, 


așa cum se întâmplă în opera lui Cantemir: 


În ţară fără de păcat și plină de viaţă 
m-am încrezut 
și, semănând păcatul, 
cu secera am secerat 
spicele lenevirii 
și, în loc de snopi, 
am grămădit stogurile faptelor mele, 
pe care nu le-am şi așternut 


în aria pocăinţei. 


Dar Te rog pe Tine, 

Cel dinainte de veci, 
lucrătorul nostru Dumnezeu, 
vântură pleava lucrărilor mele 
în vântul milostivirii Tale, 
şi adună grâu: 


iertarea sufletului meu; 


481 Gianina Maria-Cristina Picioruș, Eminescu şi literatura română 


veche, op. cit., p. 303-304. 

închizându-mă în jitnița Ta cea cerească, 


și mă mântuiește“*?. 


Alegoria pleacă de la o parabolă evanghelică, rostită de 


Sfântul loannis Botezătorul: 


„Eu unul vă botez cu apă spre pocăință, dar Cel ce 
vine după mine este mai puternic decât mine. [...] El are 
lopata în mână şi va curăța aria sa şi va aduna grâul în 


jitniță, iar pleava o va arde cu foc nestins” (Mt. 3, 11-12). 


În mod identic procedează și Cantemir. În Divan, citează 
din Osea care numește închinarea la idoli semănare de vânt şi 
culegere de furtună (Osea 8, 7: „Pentru că ei au semănat vânt, 
vor culege furtună”). lar în Istoria ieroglifică, Cantemir trans- 
formă exprimarea metaforică a sentinţei biblice într-o povestire 
alegorico-poetică în care descrie cum se poate secera...furtuna. 


Reamintim fragmentul ieroglific: 


Acestea Moimâţa de la Liliac audzind, 
dzisă: „Liliacul, 
săracul, 
vânt samănă și abur va secera, 
Și în sus scuipând, în obraz îi va cădea”. 
Liliacul, cuvântul Moimâţii, curmând, 


dzisă: 


482 Triodul, op. cit., p. 16. 

„De multe ori unii samănă și alții seceră, 
precum povestea dulfului cu a corăbiieriului arată”. /.../ 
Eu, dară, aşe în vetrilă boţit 
și corabiia fără vânt 
(căci mare linește era), 
pre valurile moarte săltând, 
voroava corăbiieriului cu a dulfului 


ascultam. 


Dulful ni pe de o parte, 
ni pe de altă parte de corabie trecând; 
pre gaura ce deasupra capului are 
atâta pufniia, 
cât stropii apii în corabie 
și în obrazul corăbiieriului săriia. 
Corăbiieriul dzisă: 
„Bre, hei, porc peştit 
și peşte porcit, dulfe, 
aceste pufnete cui, lăudându-te, le arăţi? 
Au vânt sămănând, 
stropii apii în loc de grăunţe arunci?” 
Dulful răspunsă: „Adevărat, eu vânt samăn 
şi stropii în loc de sămânță 


în corabie arunc. 


Insă pufnetul mieu în furtună întorcându-să, 


stropii în gârle curătoare să vor întoarce 


(că sămânţa vântului şi grăunţul apii 
moartea corăbii ieste)”. 
Corăbiieriul, râdzând, dzisă: 
„Vântul a avea sămânță 
Și marea grăunță 
până acmu încă n-am audzit, 
macar că cea mai multă viaţă 
în vânturi și în ape 


mi-au trecut”. 


Dulful dzisă: „Eu vântul am sămănat 
şi grăunţele apii în corabie am aruncat, 
iară cine va săcera 
Și cine a triera, 
vremea va alege 
(că precum mehenghiul metalurile 
de curate 
și de spurcate 
ispitește, 
aşe vremea lucrurile muritorilor 
de fericite 
și nefericite, 
de vrednice 
și nevrednice 


mai pre urmă iveşte)” etc. 

Ca şi în cazul cântării din Triod citate mai sus, Cantemir 
păstrează termenii fundamentali ai parabolei originale, alegând 
să o dezvolte într-un context mai larg, fără a părăsi formatul 
alegoric. Cu toate acestea, alegoria se lămureşte prin alegorie, 
pentru că dezvoltarea parabolelor inițiale este în sensul inter- 
pretării, al unei hermeneutici care refuză simplitatea sau expu- 
nerea elementară și preferă să îmbrace o formă poetică. 

Acest tip de hermeneutică poetică a fost „descoperit” 
aproape simultan de două personalităţi literare care domină 
prima jumătate a secolului al XVIII-lea: Dimitrie Cantemir și 
Antim Ivireanul. În cazul amândurora trebuie luată în conside- 
rare cu seriozitate influența asupra lor (şi) a imnografiei (adică 


a poeziei „clasice” bizantine). 

Versuri populare inspirate din Triod: 


Literatura Bisericii nu i-a inspirat însă numai pe autorii 
culți, pentru a concepe poeme sau o retorică fulminant poetică. 
Astfel, izgonirea lui Adam din Rai, spre exemplu, a fost 
transpusă în versuri populare. Și cred că principalul îndemn la 
versificare l-a constituit existența imnelor din Triod“, la Dumi- 
nica izgonirii lui Adam din Rai — despre poezia Triodului am mai 
scris şi altădată“. 


483 Articol publicat online pe 3 martie 2015, aici: 

https://www.teologiepentruazi.ro/2015/03/03/versuri-populare- 
inspirate-din-triod/. 

484 Tipărit prima dată în românește la 1726. Anterior, avem numai 
ediţiile slavo-române tipărite de Mitrofan la Buzău, în 1697 şi 1700. A se 
vedea Maria Giosanu, Aspecte lingvistice în Triodul de la 1726, în Text şi 
discurs religios, II, Editura Universităţii „Alexandru loan Cuza”, lași, 
2010, p. 279-286, cf. 

http://www.diacronia.ro/ro/indexing/details/A72/pdf. 

485 A se vedea: 

https://www.teologiepentruazi.ro/2014/03/03/din-poezia- 
triodului-1/, 

https://www.teologiepentruazi.ro/2014/04/07/din-poezia- 
triodului-2/, 

https://www.teologiepentruazi.ro/2014/04/18/din-poezia- 
triodului-3/, 

https://www.teologiepentruazi.ro/2014/04/19/din-poezia- 
triodului-4/. 

Ulterior, am introdus aceste articole în cartea mea, Studii literare, 
vol. I, Teologie pentru azi, București, 2014, p. 240-266, cf. 

https://www.teologiepentruazi.ro/2014/06/29/studii-literare-vol-1/. 

Să vedem însă versurile populare pe acest subiect — aproa- 
pe jumătate din poezia care se numeşte Verșu lui Adam: 


Venit tot cei din Adam, 
Şi cu fiii lui Avram, 

Să cântăm verșuri cu jale 
Pentru a lui Adam greșale. 
Şi pentru a lui izgonire 
Jelnica din Rai gonire. 


Că îndată cât au greșit, 
Domnu din Rai l-au gonit. 
Şi în poarta Raiului pusă 
O pară de foc nestânsă. 


Adam văzindu-să pă sine 
Lepădat de atâtă bine 
Tare începu a plânje 
Şi cătră Eva a zice: 


O, amar, Evo, şi ţie! 
Că tu îmi făcuși aceasta mie: 
Că pre tine te ascultaș 
Sfânta poruncă călcaș; 


Care pentru o mâncare 

Sânt pedepsit așa tare. 

Că acum mă bucuram 
Întru slava ce eram. 


Pentru aceaea, Doamne sfinte! 
Fie-Ţ[i] de noi aminte, 
Nu ne de tot lepăda, 
Fiind noi zidirea Ta. 


Şi fie-(Ţ[i]) de mine milă 
De am și greşit de silă. 
Doamne, eu am greșit [ie 
lar pentru a mea soţie 
Să nu fiu până în sfârșit 
Aşa tare părăsit. 


Raiule! grădină dulce 
De aici nu m-aş măi duce. 
De dulceața poamelor, 
De mirosul florilor, 
Pentru dulceaţa din tine 
O, amărâtul de mine! 


Că unde îmi aduc aminte 
De a tale și multe sfinte, 
Lacrămile mă coprind iară 
Aprinzându-mă cu pară. 


Domnul cel prea Sfânt văzând 
Prea Adam aşa plângând, 
Trimiţând al său cuvânt 
Pre un Înger al Său sfânt. 


Şi către Adam zicând: 
„Taci, Adame! nu mai plânge 

Măcar de ai și greşit 
Nu te-am de tot părăsât. 


Dar de-acum vei câștiga 
Toate cu sudoarea ta. 
Lucrând tu pământ cu trudă 
Şi cu osteneală crudă. 


Murind cu amară moarte 
Precum și fiearăle toate. 
Tu, Evo, întăi ai greşit 
Pre Adam l-ai prilostit [înşelat]. 


Şi din toate ai luat, 
Şi și lui Adam i-ai dat: 
Și tu când vei naşte prunci 
Atunci să ai grele munci. 


Dar vei fi bărbatului 
Săpt toată ascultarea lui”. 
Evii încă i-au dat aminte 
Cum să-ș facă îmbrăcăminte“. 


Reamintim câteva din imnele din Triod, din Duminica la 
care am făcut referire: 


45 A se vedea: M. Gaster, Studii de folclor comparat, ediţie îngrijită, 
prefață şi note de Petre Florea, Ed. Saeculum I. O., București, 2003, p. 123- 
124. 

Poeziile populare le-a descoperit Gaster în două manuscrise pe care 
le avea de la Aron Densușianu. 


Făcătorul meu, Domnul, luând ţărână din pământ 
și însuflețindu-mă cu suflare de viaţă, 
m-a înviat și m-a cinstit a fi stăpânitor pe pământ 


tuturor celor văzute, şi locuitor împreună cu Ingerii. 


lar Satana înșelătorul, lucrând cu şarpele 
ca printr-o unealtă, m-a amăgit prin mâncare 
și de mărirea lui Dumnezeu m-a osebit 
și m-a dat morții celei mai de dedesupt în pământ. 
Ci Tu, ca un Stăpân și îndurat, iarăși mă cheamă. 


De veșmântul cel de Dumnezeu ţesut 
m-am dezbrăcat eu, ticălosul, 
prin sfatul vrăjmaşului, neascultând 
porunca Ta cea dumnezeiască, Doamne. 
Şi m-am îmbrăcat acum cu frunze de smochin 
şi cu haine de piele; 
căci m-am osândit a mânca prin sudori 
pâine cu muncă; 
pământul a fost blestemat 
să-mi rodească spini şi pălămidă. 
Ci Tu, Cel ce Te-ai întrupat din Fecioară 
în anii cei de apoi, 
cheamă-mă, iarăși adu-mă în Rai. 


Raiule preacinstite, podoaba cea frumoasă, 
locașul cel de Dumnezeu zidit, 
veselia cea nesfârşită și desfătarea, 
mărirea Drepţilor, frumuseţea Profeţilor 
și sălășluirea Sfinţilor, 
cu sunetul frunzelor tale roagă pe Ziditorul tuturor, 
să-mi deschidă uşile pe care 

cu neascultarea le-am închis; 
şi să mă învrednicesc a mă împărtăşi 
de pomul vieții şi al bucuriei, 
cu care mai înainte întru tine m-am desfătat. 


Adam a fost scos din Rai pentru neascultare 
şi de la desfătare a fost lepădat, amăgit fiind 
de vorbele femeii, şi gol a șezut în preajma locului, 
tânguindu-se: vai mie! Deci să ne sârguim toți 

să primim vremea Postului, supunându-ne 

evangheliceștilor rânduieli; ca prin ele 
făcându-ne plăcuți lui Hristos, 

să dobândim iarăși sălășluirea Raiului. 


Șezut-a Adam în preajma Raiului, 
și de goliciunea sa plângând, se tânguia: 
Vai mie, celui ce m-am supus 
înșelăciunii celei viclene, 
şi am fost furat de ea şi de mărire m-am depărtat. 
Vai mie, celui dezbrăcat de nevinovăție 
și lăsat în sărăcie. 
Ci, o Raiule, de acum nu mă voi mai desfăta 
întru dulceaţa ta. 
Nu voi mai vedea pe Domnul şi Dumnezeul 
și Ziditorul meu; 
căci în pământ voi merge, din care am şi fost luat. 
Milostive îndurate, strig către Tine: 
Miluieşte-mă pe mine, cel ce am căzut. 


Scos a fost Adam din Rai pentru mâncare; 
pentru aceasta şi şezând în preajma lui, 


plângea tânguindu-se 
și cu glas de umilinţă zicea: 
Vai mie, ce am pătimit eu ticălosul! 
O poruncă am călcat, a Stăpânului meu, 
şi de tot binele m-am lipsit. 
Raiule preasfinte, care ai fost sădit pentru mine 
şi prin Eva ai fost încuiat, 
roagă pe Cel ce te-a făcut pe tine 
şi [Care şi] pe mine m-a zidit, 
ca să mă satur de florile tale. 
Pentru aceasta și Mântuitorul către dânsul a zis: 
Zidirea mea nu vreau să piară, 
ci vreau să se mântuiască 
și la cunoștința adevărului să vină. 
Că pe cel ce vine la Mine nu-l voi goni afară. 


Pentru bogăţia bunătăţilor, 

Tu ai sădit, Ziditorule și Doamne, 
desfătarea Raiului în Eden, 
poruncindu-mi să mă desfătez întru roadele 
cele frumoase, veselitoare și nestricăcioase. 


Vai mie, ticălosul meu suflet, 
că ai luat învoire de la Dumnezeu 
să te îndestulezi de cele ce sunt în Eden 
Și ți s-a poruncit să nu mănânci 
din rodul cunoștinței [binelui și răului]. 
Pentru ce ai călcat legea lui Dumnezeu? 


Şarpele cel viclean oarecând 
pizmuind cinstea mea, 

a şoptit în urechile Evei cu înșelăciune; 
de care eu amăgindu-mă, vai mie, 
m-am lepădat din adunarea vieții. 


Plângeţi-mă, cete îngereşti, 
frumuseţile Raiului 
şi podoaba plantelor celor de acolo, 
pe mine, cel înşelat rău 
şi de la Dumnezeu depărtat. 


Livadă fericită, pomi sădiți 
de Dumnezeu, frumuseți ale Raiului, 
acum vărsaţi lacrimi din frunze 
ca din niște ochi, 
pentru mine cel golit şi înstrăinat 
de mărirea lui Dumnezeu. 


Nu te voi mai vedea, nici mă voi mai bucura 
de preadulcea și dumnezeiasca strălucire a ta, 


preacinstite Raiule; 
că gol la pământ am fost lepădat, 
mâniind pe Făcătorul meu. 


Şezut-a Adam atunci 
în preajma desfătării Raiului şi a plâns 
și, cu mâinile bătându-și fața, zicea: 


Indurate, miluiește-mă pe mine cel căzut. 


Simte durere, Raiule, 
împreună cu lucrătorul care a sărăcit 
și, cu sunetul frunzelor tale, 

roagă pe Făcătorul să nu-ţi încuie ușa. 
Indurate, miluiește-mă pe mine, cel căzut. 


lată şi o altă variantă, intitulată Verșul lui Adam, din acelaşi 


manuscris studiat de Gaster: 


Până n-au greșit Adam 
In păcat nu eram 
O, ticăloși[i] de noi! 


lar Adam dacă au greșit 
Domnul din Rai l-au izgonit 
Şezând la poartă și plângând 
Şi din gură așa grăind: 


Că afară mă aflai 
Dintru tine, dulce Rai! 
O, vai, copaci roditori 

Câmp împodobit cu flori! 


O vai, curate izvoară 
Şi munţi cu vânturi ușoare. 
O, vai, lucruri de odihnă 
Şi zăpoade [văi] cu lumină“. 


487 Cf. Triodul, Ed. IBMBOR, Bucureşti, 2000, p. 99-104. 

488 Strofă inspirată, poate, din Cazania Sfântului Varlaam, în care se 
spune că în Rai, pentru Sfinţi, „sâmt paturi de odihnă veacinică cu lumină 
așternute”. Şi că „Raiul iaste zidit de Dumnădzău sus la răsărit pre munți 
înalți și frumoși, unde-s vânturi vesele, nice foarte calde, nice foarte răci, 
și văzduh luminat”. Cf. Varlaam, Opere, alcătuire, transcriere a textelor, 
note şi comentarii, glosar şi bibliografie de Manole Neagu, Ed. Hyperion, 


Chişinău, 1991, p. 95, 268. 


O, vai, râuri de mult bine 
Dumnezău cu voi rămâne. 
O, grădină luminoasă 
Cu lumină mângăoasă. 


Iar Dumnezău așa grăind 
Glas către dânsul zicând: 
Adame, nu te jelui 
Că Eu te voi milui 


Şi ce tu ai fost pierdut 
Iar-ţ va fi dăruit[:] 
Acest loc de odihnă! 


Din inimă el suspină [...] 


Dânsul zice foarte tare 
Cu plânjele fo[a]rte mare[:] 


O, ticălosul, Doamne, de mine! 
Cum să nu plâng eu cătră Tine? 


Că eu porunca o am călcat 
Care mi-o ai fost dat. 
Că şarpele au învitat 
Pre Eva o au înșălat, 


Din pom străin am mâncat 


Şi-amândoi goli ne-am aflat; 


Pentru a Evii neascultare 
Ne-am lipsit din desfătare. 

Pentru o mâncare amară 
Ne scoasă din Rai afară. 
Pentru o rea sfătuire 
Lipsiţ[i] de atâta mărire! 


lar Raiu așa grăi. 
Adame! nu te jelui. 
Mai bine te du de la mine 
Că n-ai slujit mie bine. 


Adam din suflet jemând 
Grăind cu jale plângând: 
O, Raiule! polată frumoasă! 
Cu lumină mângăoasă! 


Raiule! grădină dulce 
Eu nu mă îndura mă duce, 
De glasul Îngerilor, 
De vorba păsărelor, 


48 Există un cântec popular foarte cunoscut, Doina, cules de Vasile 
Alecsandri, care începe așa: „Doină, doină, cântic dulce!/ Când te-aud nu 
m-aş mai duce!/ Doină, doină, viers cu foc!/ Când răsuni eu stau în loc./ 
Bate vânt de primăvară [primăvara ca anotimp al Învierii Domnului și al 
reînvierii cosmice],/ Eu cânt doina pe afară,/ De mă-ngân cu florile/ Şi 
privighetorile”. Și eu înclin să cred că autorul popular a fost inspirat de 
această cântare reformulată după cântările Triodului: „Raiule! grădină 
dulce/ Eu nu mă îndur a mă duce/ De glasul Îngerilor,/ De vorba 
păsărelor,/ De mirosul florilor,/ De zvonul albinelor”. Iubirea românilor 
pentru codri și pentru elementele naturii a fost determinată în mod 


covârșitor de conștiința lor religioasă ortodoxă. 

De mirosul florilor, 
De zvonul albinelor, 
De zgomotul Sfinților 
De mărirea Drepţâlor**. 


Iar dintr-un alt manuscris, care conţine cântece de stea: 


Iară Adam au răspuns lui [Raiului]: 
— Am greșit Părintelui. 
O Rai! Rai! prea sfânt 
Pentru mine ai fost zidit. 


Acum văz că sânt lipsit, 
Cu urgie pedepsit! 

Şi cu glas de jali plânsă, 
Apoi cătră Eva zisă: 


Ah! amar, Evo, şi ţie! 
Tu-mi făcuși aceasta mii. 
De mă lipsiiu de viiați, 

Şi di[n] a Raiului dulceați. [...] 


Şi au rămas Adam afară, 
Cu rușine și cu ocară. 
Şi văzându-se cu piele, 
Neavând nicio mângăere. 


4% Cf. M. Gaster, Studii de folclor comparat, op. cit., p. 125-126. 

Oh! Vai de mine, Rai! 
Cum de tine mă (di)spărţai. 
Pre acest pământ blestemat 

Din care am fost luat. 


Că am fost îngrădit cu bine, 
Acum mă dispart de tine. 
Şi voi ave multe durori 
Mâncând pâine cu sudori. 


Şi grijă din toate părți 
Întru ale lumii răutăţ[i]. 
O, viiața me cea din Rai! 
Eu spre moarte o scăpai. 


Dacă nu m-am socotit, 
Lui Dumnezău am greșit. 
Puţină poruncă mi-au dat 

Şi curând o am scăpat. 


Şi foarte rău m-am înșelat 
Pre Eva de-am ascultat. 
La acest pom oprit 
La dânsul dacă am venit 


Dintr-însul dacă am gustat, 
Eu gol m-am aflat. 
Frunză de smochin luai 
Şi pre trup mă îmbrăcai. 

Domnul afară mă scoasă, 
In lume[a] cea păcătoasă [etc.]*... 


%1 Cf. Idem, p. 148-149. 

